
Pirmas skyrius 


— Duikiai atrodote, ponia Merit. 

— Atrodau siaubingai. 

Vanesa Merit iš tiesų atrodė siaubingai, ir Berė sutriko, 
kad buvo užklupta sakanti nenuoširdų komplimentą. Ji pa- 
bandė mandagiai išsisukti iš keblios padėties. 

- Tiek patyrėte, turite teisę atrodyti išsekusi. Bet kuri kita 
moteris, aš taip pat, ypač aš, sutiktų atrodyti kaip jūs net 
tada, kai atrodote blogiausiai. 

— Ačiū, - padėkojo pašnekovė, išsiblaškiusi maišydama 
kapučiną. Jei nervai skleistų garsus, Vanesos Merit tarškėtų 
kaip šaukštelis, kurį drebančia ranka padėjo į lėkštelę. - Die- 
ve, už cigaretę leisčiau jums replėmis nutraukti visus savo 
nagus. 

Niekas nebuvo matęs jos rūkančios viešai, tad Berė nuste- 
bo, kad ponia Merit rūko. Nors priklausomybe nuo nikotino 
galėtum paaiškinti, kodėl ji tokia nervinga. 

Ponios Merit rankos be paliovos judėjo. Ji sukiojo savo 
perlų vėrinį, žaidė su nedideliais auskarų briliantais ir nuo- 
lat taisėsi saulės akinius RayBans, beveik visiškai dengian- 
čius tamsius papurtusius ratilus aplink akis. 

Įspūdingos akys labiausiai išryškino ponios Merit grožį. 
Iki šios dienos. Šiandien tose nuostabiose kūdikiškai žydro- 
se akyse atsispindėjo skausmas ir nusivylimas. Šiandien jos 

priminė akis angelo, kuris pirmą kartą išvydo siaubingą pra- 
garo vaizdą. 

— Neturiu replių, - atsakė Berė, - bet štai ką galiu pasiū- 
lyti. 

Iš didelės odinės kuprinės ji ištraukė nepradėtą cigarečių 
pakelį ir pastūmė per stalą poniai Merit. 

Aiškiai matei, kad ponia Merit kovoja su pagunda. Jos ne- 
rimastingos akys nervingai nužvelgė restorano terasą. Tik 
prie vieno stalelio sėdėjo keli vyrai, o netoliese sukiojosi ver- 
giškai paslaugus padavėjas. 

— Verčiau susiturėsiu. Tačiau jūs nesivaržykite. 

— Aš nerūkau. Nešiojuosi jas tik tam, kad padėčiau atsipa- 
laiduoti žmogui, iš kurio imu interviu. 

— Prieš suduodama jam lemiamą smūgį. 

Berė nusijuokė. 

— Norėčiau būti tokia pavojinga. 

— Tiesą sakant, jums geriau pavyksta pasakojimai apie 
įdomius žmones. 

Berę maloniai nustebino, kad ponia Merit mačiusi jos 
darbus. 

— Ačiū. 

— Kai kurie jūsų reportažai išties puikūs. Pavyzdžiui, apie 
žmogų, sergantį AIDS. Ir apie benamę vienišą keturių vaikų 
motiną. 

— Jis buvo nominuotas žurnalistų premijai. 

Berė nematė reikalo prisipažinti, kad pati pateikė šį repor- 
tažą nominuoti. 

— Jį žiūrėdama verkiau, - pasakė ponia Merit. 

— Aš taip pat, - prisipažino Berė. 

— Esate tokia puiki žurnalistė, dažnai spėliodavau, kodėl 
neturite savo televizijos laidos. 

— Mano karjeroje buvo ir sunkių laikų. 

Vanesa Merit suraukė dailius antakius. 

— Ar turite omenyje skandalą su teisėju Grinu, kuris... 

— Taip, - pertraukė ją Berė. Nenorėjo, kad per šį pokalbį 
būtų vardijamos jos nesėkmės. - Kodėl su manim susisiekė- 
te, ponia Merit? Žinoma, džiaugiuosi, tačiau man ir smalsu. 

Šypsena Vanesos Merit veide palengva užgeso. Tyliai ir 
griežtai ji perspėjo: 

— Tikiuosi, gana aiškiai pasakiau? Tai ne interviu. 

— Suprantu. 

Iš tiesų ji nieko nesuprato. Berė Treivis neturėjo nė men- 
kiausio supratimo, kodėl ponia Merit netikėtai jai paskam- 
bino ir pakvietė išgerti kavos. Jau kelerius metus jos pažįs- 
tamos, susitikusios linkteli viena kitai, tačiau jokiu būdu ne 
draugės. 

Ir šiandienos susitikimui parinkta vieta keista. Viename 
kanalo, - jungiančio Potomako upę su potvynių baseinu, — 
pakrantėje įsikūrusių restoranų. Sutemus Vandens gatvės 
klubai ir restoranai būdavo pilni žmonių, daugiausia turis- 
tų. Kai kurie restoranai sėkmingai siūlydavo ir pietus, tačiau 
ankstyvą darbo dienos popietę būdavo tuštutėliai. 

Galbūt ši vieta ir buvo pasirinkta dėl nuošalumo. 

Berė įsimetė cukraus gabalėlį į kapučiną ir tingiai maišė 
žvalgydamasi per geležinius terasos turėklus. 

Diena buvo niūri, apniukusi. Kanalo paviršių pašiaušė 
bangos. Jachtos ir laivai-namai, prišvartuoti prieplaukoje, 
siūbavo pilkame vandenyje. Skėčio drobę virš jų stalelio pla- 
kė vėjo gūsiai, dvelkė lietumi ir žuvimis. Kodėl jos sėdi lauke 
tokią vėjuotą dieną? 

Ponia Merit pamaišė pieno putas savo puodelyje ir galiau- 
siai gurkštelėjo. 

— Kava jau atvėso. 

— Gal norite kitos? - paklausė Berė. - Pamosiu padavėjui. 

— Ne, ačiū. Tiesą sakant, nenorėjau ir šitos. Puodelis kapu- 
čino buvo tiesiog, na, žinote... 

Ji gūžtelėjo pečiais, kurie kadaise buvo grakštūs, o dabar 
tik kaulėti. 


8 + Sandra Bioun 


— Priežastis susitikti, - paragino Berė. 

Vanesa Merit pakėlė galvą. Net ir pro saulės akinius Berė 
pastebėjo, kad moters akyse spindi nuoširdumas. 

— Man reikėjo su kuo nors pasikalbėti. 

- Ir jūs pagalvojote apie mane? 

— Na, taip. 

— Dėl poros reportažų, kurie jus pravirkdė? 

— Dėl jų ir dėl užuojautos raštelio, kurį atsiuntėte. Jis 
mane sujaudino. Labai. 

— Džiaugiuosi, kad jis suteikė paguodos. 

— Aš... Mažai turiu artimų draugių. Esame kone vienodo 
amžiaus. Pamaniau, galėtumėte mane išklausyti. 

Ponia Merit nuleido galvą. Jos kaštoninės garbanos už- 
krito ant veido - klasikinių skruostikaulių ir aristokratiško 
smakro. 

Berė tyliai ištarė: 

— Mano raštelis neperteikė, kaip užjaučiu dėl to, kas 
įvyko. 

— Dar ir kaip perteikė. Ačiū. - Vanesa Merit iš rankinės 
išsitraukė popierinę nosinaitę ir pakišo ją po akiniais, kad 
nusišluostytų ašaras. - Nežinau, iš kur jos imasi, - nusiste- 
bėjo ji, rodydama sudrėkusią nosinaitę. - Visos ašaros turėtų 
būti jau seniai išsekusios. 

— Apie jį ir norite pasikalbėti? - švelniai paklausė Berė. — 
Apie kūdikį? 

— Apie Robertą Raštoną Meritą, - per jėgą išspaudė kūdi- 
kio vardą moteris. - Kodėl visi vengia ištarti jo vardą? Dėl 
Dievo, juk jį turėjo. Tris mėnesius jis buvo žmogus ir turėjo 
vardą. 

— Manau... 

Ponia Merit pertraukė neleisdama Berei atsakyti: 

— Rašton - mano motinos mergautinė pavardė, - paaiški- 
noji. - Motinai būtų patikę, kad pirmam jos vaikaičiui davė- 
me vardą, kuris yra mūsų šeimos pavardė. 

Įsistebeilijusi į sūkuriuojančius kanalo vandenis, užsisva- 
jojusi ji kalbėjo toliau: 

— Mane visada žavėjo vardas Robertas. Paprastas, be su- 
šiktų įmantrybių. 

Vulgarybė nustebino Berę. Ji anaiptol nederėjo prie Vane- 
sos Merit, tikros pietinių valstijų ponios ir asmenybės. Berė 
taip sutriko, kad nerado žodžių - bene pirmą kartą. Ką de- 
rėtų sakyti tokiu atveju? Ką sakyti moteriai, kuri neseniai 
palaidojo savo kūdikį? Laidotuvės buvo gražios? 

Netikėtai ponia Merit paklausė: 

— Ką jūs apie tai žinote? 

Berė pasijuto netikėtai užklupta. Ar jai metamas iššūkis? 
Ką tu žinai apie vaiko netektį? Ką tu apskritai žinai? 

— Ar turite omenyje... Ar kalbate apie kūdikio... norėjau 
pasakyti, Roberto, mirtį? 

— Taip. Ką apie tai žinote? 

— Juk iš tiesų nieko nežinoma apie KSMS - kūdikių stai- 
gios mirties sindromą, tiesa? - klausimu į klausimą atsakė 
Berė stengdamasi užčiuopti jo esmę. 

Matyt, pakeitusi savo nuostatą dėl cigaretės, ponia Merit 
praplėšė pakelį. Jos judesiai buvo tarsi marionetės, trūkčio- 
jantys ir kampuoti. Pirštai, laikantys cigaretę prie lūpų, dre- 
bėjo. Berė skubiai iš rankinės ištraukė žiebtuvėlį. Tik kelis 
kartus giliai įtraukusi dūmo, Vanesa Merit vėl prakalbo. Ta- 
bakas jos nenuramino. Priešingai, ji dar labiau susijaudino. 

— Robertas miegojo ant šono, paremtas maža pagalvėle, 
buvau liepusi taip paguldyti. Viskas įvyko staiga! Kaip... 

Jos balsas užlūžo. 

— Gal jūs kaltinate save? Klausykit. - Berė ištiesė ranką, 
paėmė cigaretę iš ponios Merit ir sumaigė peleninėje. Tada 
suspaudė moteriai šaltas rankas. Šį nevalingą gestą paste- 
bėjo prie kito stalelio sėdintys vyrai. - Robertas mirė stai- 
ga. Tūkstančiai motinų ir tėvų kasmet netenka savo mažy- 
lių ištikus KSMS, ir visiems kyla abejonių, gal jie nemokėjo 


10 « Sandra Brown 


prižiūrėti kūdikio. Žmonėms būdinga dėl tragedijos ką nors 
kaltinti ir dažniausiai jie kaltina save. Nepakliūkite į šiuos 
spąstus. Jei manysite esanti atsakinga už savo kūdikio mirtį, 
galite neatsigauti. 

Ponia Merit stipriai papurtė galvą. 

— Jūs manęs nesuprantate. Tai buvo mano kaltė. 

Pasislėpusios už saulės akinių jos akys lakstė į šalis. Ponia 
Merit ištraukė rankas iš Berės delnų ir karštligiškai ieškoda- 
ma nusiraminimo be paliovos lietė pirštais skruostus, stale- 
lį, kelius, šaukštelį, kaklą. 

— Paskutiniai nėštumo mėnesiai buvo nepakeliami. 

Ponia Merit delnu užsidengė burną, tarsi tie trys nėštumo 
mėnesiai būtų buvę neapsakomai skausmingi. 

— Tada gimė Robertas, bet nepalengvėjo, kaip tikėjausi, o 
tik dar blogiau pasidarė. Negalėjau... 

— Ko negalėjote? Pakęsti? Visos motinos po gimdymo pa- 
tiria stresą ir jaučiasi priblokštos, - ramino ją Berė. 

Ponia Merit pirštų pagalvėlėmis braukė kaktą. 

— Jūs nesuprantate, - įsitempusi pakartojo ji. - Niekas ne- 
supranta. Niekam negaliu papasakoti. Net tėvui. O Dieve, 
nebežinau, ką man daryti! 

Jos jausmai kunkuliavo, net vyrai, sėdintys prie kito stale- 
lio, atsisuko pažiūrėti. Prisiartino susirūpinęs padavėjas. 

Berė paskubomis sušnibždėjo: 

— Vanesa, prašau susiimti. Visi aplink stebi. 

Ar dėl to, kad Berė kreipėsi į ją vardu, ar dėl kurios kitos 
priežasties jausmų proveržis kaipmat atslūgo. Nervingos 
ponios Merit rankos nurimo. Ašaros akimirksniu išdžiūvo. 
Ji vienu gurkšniu išgėrė atvėsusį kapučiną, kurio, kaip nese- 
niai tvirtino, visai nenorėjusi, ir popierine servetėle nusausi- 
no bespalves lūpas. Berė apstulbusi stebėjo šias permainas. 

Visiškai atgavusi jėgas, šaltu, ramiu balsu ponia Merit 
tarė: 

- Šis pokalbis griežtai skirtas ne spaudai, sutarėme? 

— Žinoma, - atsakė Berė. - Kai paskambinote, leidote tai 
suprasti. 

— Įvertindama jūsų ir savo visuomeninę padėtį, dabar su- 
prantu, kad sumanymas susitikti buvo klaida. Nuo to laiko, 
kai mirė Robertas, esu kaip nesava. Pamaniau, man reikia 
apie tai pakalbėti, tačiau klydau. Kuo daugiau apie tai kalbu, 
tuo labiau kraustausi iš proto. 

— Jūs netekote kūdikio. Turite teise atsiverti, - tarė Berė 
uždėdama delną moteriai ant rankos. - Būkite sau atlaides- 
nė. Taip jau nutinka, kartais kūdikius ištinka staigi mirtis. 

Ponia Merit nusiėmė saulės akinius ir pažvelgė Berei tie- 
siai į akis. 

— Jūs taip manote? 

Tada Vanesa Armbruster Merit, pirmoji Jungtinių Valstijų 
ponia, užsimetė ant peties rankinės dirželį ir atsistojo. Prie 
gretimo stalelio sėdintys slaptosios tarnybos agentai skubiai 
pašoko ant kojų. Prie jų prisidėjo trys kiti, jie nematomi bu- 
dėjo prie metalinių turėklų. 

Grupelė glaudžiu ratu apsupo pirmąją ponią ir išlydėjo iš 
restorano į laukiantį limuziną. 


Antras skyrius 


1 kuprinėje ieškojo monetų gaiviųjų gėrimų automatui. 

— Gal kas galėtų paskolinti porą dvidešimt penkių centų 
monetų? 

— Tik ne tau, raudonskruoste, - atsakė pro šalį eidamas 
vaizdajuosčių montuotojas. - Tu jau ir taip esi mane nu- 
skriaudusi septyniasdešimt penkiais centais. 

— Grąžinsiu rytoj. Prisiekiu. 

— Pamiršk, meilute. 

— Ar esi kada girdėjęs apie seksualinį priekabiavimą dar- 
be? - šūktelėjo jam pavymui Berė. 

— Žinoma. Aš už jį balsavau, - per petį atšovė montuo- 
tojas. 

Berė liovėsi traukusi monetas iš kuprinės dugno - nutarė, 
kad dietinis gėrimas nevertas tokių pastangų. 

Ji nuvingiavo televizijos stoties žinių redakcijos labirintu 
prie atitvertos savo darbo vietos. Vos pažvelgęs į jos rašomą- 
jį stalą obsesinės neurozės kamuojamas žmogus prie savo 
riešų prispaustų skustuvą. Berė trenkė kuprinę ant rašomo- 
jo stalo, ir ant grindų nukrito trys žurnalai. 

— Ar esi skaičiusi bent vieną iš jų? 

Išgirdusi pažįstamą balsą, Berė sudejavo. Houvis Fripas - 
žinių redakcijos vyresnysis redaktorius, tiesioginis Berės 
viršininkas ir tikras skausmas subinėj. 


— Žinoma, esu, - sumelavo Berė. - Nuo pirmo iki paskuti- 
nio puslapio. 

Ji prenumeravo gana daug leidinių. Žurnalai ateidavo regu- 
liariai ir dangoraižiais guldavo ant jos stalo, kol Berė būdavo 
priversta juos, dažniausiai neperskaitytus, išmesti. Ji stropiai 
skaitydavo savo mėnesio horoskopą žurnale Cosmopolitan. 
Maždaug tiek laiko ji sugaišdavo ir patiems žurnalams, bet 
vien palaikydama bendrą nuostatą neatsisakydavo prenume- 
ratos. Visi geri televizijos žurnalistai tarsi narkomanai gaudo 
naujienas ir skaito viską, kas tik pakliūva jiems į rankas. 

O Berė buvo gera televizijos žurnalistė. 

Buvo. 

— Ar tavęs negraužia sąžinė, juk tūkstančiai medžių išker- 
tami, kad tau būtų tempiama spauda, kurios neskaitai? 

— Houvi, jei kas mane ir graužia, tai tik tu. Be to, kaip gali 
pamokslauti apie ekologinį sąmoningumą, jei tavo keturių 
cigarečių pakelių dūmai kiaurą dieną teršia atmosferą? 

— Dar pridėk mano bezdalus. 

Berė negalėjo pakęsti jo bjaurių pašaipų, visai kaip silpna- 
pročių mažo biudžeto, antrarūšės nepriklausomos televizi- 
jos stoties WVUE vadovų, besikamuojančių, kad išsilaikytų 
tarp didžiųjų televizijos naujienų kanalų, dirbančių Vašing- 
tone. Jai teko maldauti, kad būtų skirtas biudžetas tiems 
televizijos reportažams, kurie pelnė pirmosios šalies ponios 
pagyrimą. Berė turėjo daugybę minčių, kaip paruošti dau- 
giau reportažų. Tačiau stoties vadovybė, įskaitant Houvį, jai 
nepritarė. Berės idėjas vyrai, neturintys vizijos, talento ir 
energijos, atmesdavo. Berė čia jautėsi svetima. 

Ar ne tokio įsitikinimo įsikibę laikosi kalėjimo kaliniai? 

— Ačiū, Houvi, kad neužsiminei apie savo bezdalus. 

Ji sudribo į kėdę prie rašomojo stalo ir sukišusi pirštus į 
plaukus nubraukė juos nuo veido. Berė ne itin galėtų pasigir- 
ti šukuosena, o drėgnas vėjas restorano terasoje plaukus dar 
labiau sutaršė. 

Pasirinkta keista susitikimo vieta. 

Dar keistesnis pats susitikimas. 

Koks buvo jo tikslas? 

Grįždama automobiliu į televizijos stotį, Berė perkratė 
mintyse visus žodžius, išgirstus per susitikimą su pirmąja 
šalies ponia. Ji išanalizavo visas Vanesos Merit balso into- 
nacijas, pasvėrė kiekvieną rankos judesį, įvertino jos kūno 
kalbą, dar kartą grįžo prie keliančio nerimą paskutinio klau- 
simo, ištarto atsisveikinant, ir vis tiek negalėjo suprasti, kas 
įvyko. Arba kas neįvyko. 

— Ar tikrinai savo elektroninį paštą? - paklausė Houvis, 
nutraukdamas jos mintis. 

— Dar ne. 

— Prisimeni tigrą, pabėgusį iš keliaujančio cirko? Jį rado. 
Tigras net nebuvo pabėgęs. Taigi nebus ir reportažo. 

— Negali būti! - apsimestinai dramatišku balsu ištarė 
Berė. - Aš taip svajojau apie šį reportažą. 

— Klausyk, tas įvykis galėjo tapti sensacija. Katė galėjo su- 
ėsti vaiką ar panašiai. 

Houvis atrodė iš tiesų nusiminęs dėl prarastos progos. 

— Sušikta užduotis, Houvi. Visada man skiri suknistas 
užduotis. Ar dėl to, kad tau nepatinku, ar todėl, kad esu 
moteris? 

— Jėzau, tik nepradėk vėl savo feministinių paistalų. Gal 
tau pomenstruacinis sindromas? 

Berė atsiduso. 

— Houvi, esi beviltiškas. 

Beviltiškas. Tinkamas žodis. Atrodo, Vanesa Merit prara- 
dusi viltį. 

Nekantraudama apmąstyti įspūdžius, Berė tarė: 

— Klausyk, Houvi, jei neturi jokio konkretaus reikalo, pra- 
šau man netrukdyti, kaip matai, turiu begalę darbo. 

Houvis pasitraukė už pertvaros, skiriančios jos gardą — 
taip Berė vadino savo darbo vietą - nuo bendradarbio. Ne- 


Išskirtinis intorviu + 15 


kreipdamas dėmesio į metų laiką, Houvis vilkėdavo baltus 
trumprankovius marškinius. Visada. Ir kasdien mūvėdavo 
juodas kelnes, kurios amžinai blizgėdavo. Jo kaklaraiščiai 
tik prisegami. Šiandien Houvis buvo išsirinkęs itin šlykštų 
su didele dėme ant apspurusio galo, vos siekiančio jo plačios 
kaip statinė krūtinės vidurį. Houvio krūtinė buvo nepropor- 
cingai didelė, palyginti su nuvirbusia subine ir išstypusiomis 
kreivomis kojomis. 

Vienu metu sukryžiavęs rankas ir kojas, Houvis neužsi- 
čiaupė: 

— Reportažas būtų buvęs šaunus, Bere. Supranti, reporta- 
žas. Tau mokama, kad pasistengtum kasdien pateikti po re- 
portažą. O kaip sekasi siužetas šiandienos vakaro žinioms? 

— Ruošiau reportažą, bet nepavyko, - sumurmėjo Berė 
įjungdama kompiuterį. 

— Apie ką? 

— Kam aptarinėti, jei reportažas nuėjo šuniui ant uode- 
gos? 

Vanesa Merit pasakė, kad keli mėnesiai prieš kūdikiui 
gimstant buvo nepakeliami. Net ir be šio stipraus, iškalbin- 
go žodžio, vien iš elgesio buvo akivaizdu, kad ponia Merit 
išgyveno kankinamai sunkų laikotarpį. Gimus kūdikiui, pa- 
sidarė dar labiau nepakeliama. Kas buvo taip nepakeliama? 
Ir kodėl ji nusprendė išsipasakoti man? 

Berė narpliojo savo mintis nepastebėdama, kad vos puse 
ausies klausosi Houvio. 

— Aš tavęs neprašau reportažo apie bandantį susisprog- 
dinti žmogų ar pirmuosius žmogaus žingsnius Marse, ar apie 
tai, kaip islamo šalies ekstremistas Vatikane paima įkaitu 
popiežių. Man pakaks paprastučio mielo siužetėlio. Apie bet 
ką. Šešiasdešimties sekundžių, kad užpildytume pertraukėlę 
tarp antros ir trečios reklamos. Tai viskas, ko tavęs prašau. 

— Koks tu trumparegis, Houvi, - įvertino Berė. - Jei čia 
tavo geriausia uždeganti kalba, nesistebiu, kad tavo pavaldi- 
nių rezultatai tokie prasti. 

Houvis atkryžiavo savo galūnes ir išsitiesė visu 167 cen- 
timetrų ūgiu. Ir šį išspausdavo tik todėl, kad į nušiurusius 
smailianosius batus įsidėdavo storą įklotę. 

— Žinai, kokia tavo bėda? Tau akyse spindi žvaigždės. Tu 
nori būti Diana Sojer. Pasakysiu tau naujieną - nesi. Ir nie- 
kada nebūsi. Tu neištekėsi už garsaus kino režisieriaus ir ne- 
turėsi savos žinių laidos. Šiame versle niekada neišsikovosi 
pagarbos ir pripažinimo. Nes esi nevykėlė, ir visi tai žino. 
Tad nustok laukusi sensacingo reportažo ir pasitenkink tuo, 
su kuo tavo ribotas talentas gali susidoroti. Sukurpk siuže- 
tėlį, kurį galėčiau paleisti į eterį. Gerai? 

Vos išgirdusi žodžius „žvaigždės akyse , Berė liovėsi klau- 
sytis Houvio. Pirmą kartą ji išgirdo rėžiant šią kalbą tą die- 
ną, kai Houvis priėmė ją į darbą, anot jo, iš geros širdies. Be 
to, pridūrė Houvis, vadovybė jį spaudusi priimti į darbą kitą 
„sijoną“, bet Berė esanti išvaizdi. Nuo to laiko Berė kasdien 
girdi tą pačią melodiją. Jau trejus metus. 

Jos elektroninio pašto dėžutėje buvo keli pranešimai, ta- 
čiau nė vieno, į kurį būtų reikėję skubiai atsakyti. Ji išjungė 
kompiuterį ir atsistojo. 

— Jau per vėlu ką nors ruošti šio vakaro žinioms, Houvi. 
Tačiau rytoj turėsiu tau reportažą. Pažadu. 

Ji čiupo kuprinę ir užsimetė ant peties. 

— Ei! Kur eini? - sušuko pavymui Houvis Berei maunant 
pro šalį. 

— Į biblioteką. 

— Ko? 

— Rinkti medžiagos, Houvi. 

Eidama pro gaiviųjų gėrimų automatą, Berė trinktelėjo į jį 
kumščiu. Iš automato išriedėjo dietinės kokakolos skardinė. 


Berė palaikė geru ženklu. 


== 
Žongliruodama kuprine, stirta knygų ir raktais, Berė atsira- 
kino užpakalines namo duris ir klupdama įvirto vidun. Vos 
peržengusi slenkstį ant lūpų pajuto aistringą drėgną bučinį. 

— Ačiū, Kronkaitai, - padėkojo Berė šluostydamasi seiles 
nuo veido. - Aš tave taip pat myliu. 

Kronkaitą ir kitus tos vados šunelius buvo ketinta už- 
migdyti, tačiau Berė panoro keturkojo draugo, nes dvikojis 
pareiškė, kad jam trūksta erdvės, ir suvisam dingo iš Berės 
gyvenimo. 

Berei buvo sunku nuspręsti, kurį šunytį pasilikti, bet ne- 
pasigailėjo pasirinkusi Kronkaitą. Milžiniškas ilgaplaukis 
šuo, turintis auksaspalvio retriverio genų. Didžiulės rudos 
akys pamaldžiai ir meiliai žvelgė į Berę, o uodega laimingai 
plakėsi į jos blauzdą. 

— Eik, atlik savo reikalus, - paliepė Berė, galva mostelėda- 
ma į kiemą. - Bėk pro šunelių angą. 

Šuo suinkštė. Berė atsiduso: 

— Na gerai, palauksiu. Bet paskubėk. Knygos sunkios. 

Kronkaitas laimingas palaistė kelis krūmus ir parkūręs at- 
gal nėrė pro Berę. 

— Pažiūrėkime, ką įdomaus atnešė, - tarė Berė, įėjusi į 
vestibiulį, ties pašto anga prie durų gulėjo krūva laiškų. — 
Sąskaita, sąskaita, pavėluota sumokėti sąskaita. Kvietimas į 
vakarienę Baltuosiuose rūmuose. - Ji pažiūrėjo į šunį, klau- 
siamai iškėlusį galvą. - Tik tikrinu, ar tu dėmesingas. 

Kronkaitas laiptais nusekė iš paskos į miegamąjį antrame 
aukšte. Berė suknelę ir aukštakulnius batelius pakeitė ko- 
mandos Redskins sportiniais džersio marškinėliais, beveik 
siekiančiais kelius, ir sportinių kojinių pora. Šepečiu persi- 
braukusi plaukus, surišo juos į arklio uodegą. Pažvelgusi į 
savo atvaizdą veidrodyje, Berė sumurmėjo: 

— Nuostabu. - Ir, pamiršusi savo išvaizdą, sutelkė visas 
mintis į darbą. 


18 + Sandra Brown 


Per daugelį metų ji susirado įvairių šaltinių: tarnautojų, 
sekretorių, slaptų meilužių, kambarinių, policininkų, keletą 
svarbias pareigas einančių valdininkų - visi jie kartais su- 
teikdavo jai vertingos informacijos ir patikimų nurodymų. 
Viena jų - jauna moteris, Ana Čen, - dirbo Vašingtono ben- 
drosios ligoninės administracijoje. Skandalingos paskalos, 
kurių Ana prisirinkdavo ligoninėje, Berei dažnai leisdavo 
parengti gerus reportažus. Ana buvo vienas patikimiausių 
Berės šaltinių. 

Vildamasi, kad dar ne per vėlu ir Ana tebebus darbe, Berė 
susirado kartotekoje Anos telefono numerį ir jį surinko. Li- 
goninės operatorė iš karto sujungė su Ana. 

— Sveika, Ana. Čia Berė Treivis. Džiaugiuosi, kad tave 
radau. 

— Jau buvau beišeinanti. Kas nutiko? 

— Ar įmanoma būtų gauti Merit kūdikio skrodimo proto- 
kolo kopiją? 

— Juokauji! 

— Negi taip sudėtinga? 

— Neįmanoma, Bere, atleisk. 

- Ir aš taip maniau, bet paklausti juk galima. 

— Kam taujo prireikė? 

Berė painiai paaiškino priežastį, bet, matyt, nuramino in- 
formatorę. 

— Vis tiek ačiū, Ana. 

Berė nusivylusi padėjo ragelį. Skrodimo protokolas būtų 
gera pradžia, nors Berė dar aiškiai nesuprato, į ką veliasi. 

— Ko nori vakarienei, Kronkaitai? - paklausė šokinėdama 
laiptais žemyn į virtuvę. Pravėrusi maisto sandėliuko duris, 
ji ėmė vardyti valgiaraštį: - Ypatingi šio vakaro patiekalai: 
konservai Kibbles and Bits, konservuoti viščiukai su kepenė- 
lėmis Alpo arba ėdalas Gravy Train. - Šuo nusivylęs suinkštė. 
Jo gailėdamasi Berė paklausė: - Luidžio picos? 

Kronkaitas iškišo ilgą rausvą liežuvį ir ėmė šnopuoti kaip 
iškrypėlis, slapta stebintis pornografinį šou. 

Sąžinė Berei liepė pasirinkti dietinių konservų, tačiau ku- 
rių velnių! Kai vakarus leidi namie vilkėdama amerikietiš- 
kojo futbolo komandos marškinėlius iš džersio, mūvėdama 
sportines kojines, šnekučiuodama su negrynakrauju šunimi 
ir neturi ką veikti, tik ilgas valandas vartai medžiagą, ar keli 
šimtai gramų riebalų svarbu? 

Kol Berė telefonu užsakė dvi picas, Kronkaitas pradėjo 
inkšti prašydamasis į lauką. Ji delnu uždengė telefono ragelį 
ir paliepė šuniui: 

- Jei negali pakentėti, lįsk pro savo angą. 

Kronkaitas niekinamai pažvelgė į skylę užpakalinėse du- 
ryse. Ji buvo pakankamai didelė Kronkaitui išlįsti, bet kartu 
maža, kad Berė nerimautų dėl įsibrovėlių. Kartodama užsa- 
kymą, Berė smiliumi parodė šuniui duris. Jausdamasis paže- 
mintas, Kronkaitas išlindo pro skylę. Kai šuo grįžo, Berė jau 
buvo baigusi kalbėti telefonu ir atidarė jam duris. 

— Patikino, kad dvi picas atveš per dvidešimt penkias mi- 
nutes, ojei ne, gausime jas dykai. 

Laukdama, kol bus atvežtos picos, Berė prisipylė taurę 
Merlot ir nusinešė ją į trečią aukštą, jį buvo pavertusi dar- 
bo kabinetu. Kad nusipirktų šį namą populiariame Diupono 
žiedo rajone, Berė turėjo panaudoti patikėjimo fonde laiko- 
mus pinigus. Pastatas žavus, savitas ir patogioje vietoje. 

Iš pradžių Berė išsinuomojo tik viršutinį aukštą, jame 
buvo įrengtas atskiras butas. Tačiau kai nuomotojas išvyko 
gyventi į Europą, o iki nuomos sutarties pabaigos buvo likę 
šeši mėnesiai, Berė tris mažus kambarėlius pertvarkė į vieną 
didelį kabinetą. 

Palei vieną kambario sieną buvo išrikiuota daugybė lenty- 
nų su vaizdajuostėmis. Berė išsaugojo visus reikšmingesnius 
savo reportažus, pranešimus ir žinių laidas. Vaizdajuostės 
buvo sudėtos abėcėlės tvarka pagal temas. Berė iš karto pri- 

ėjo prie reikiamos vaizdajuostės, įkišo ją į vaizdo leistuvą ir 
lėtai gurkšnodama vyną ėmė žiūrėti. 

Roberto Raštono Merito šermenys ir laidotuvės buvo 
kruopščiai nufilmuotos. Tragedija atrodė dar skaudesnė, nes 
ištiko Meritus, tobulybės viršūne laikomą šeimą. 

Prezidentas Deividas Malkombas Meritas galėtų būti 
plakatinis pavyzdys visiems Amerikos jaunuoliams, trokš- 
tantiems tapti prezidentais. Klasikinio grožio, sportiškas, 
patrauklus ir charizmatiškas - pakerintis tiek vyrus, tiek 
moteris. 

Vanesa Merit - ideali pora savo vyrui. Ji buvo žavi. Vane- 
sos grožis ir Amerikos pietuose išsiugdytas žavesys nustelb- 
davo visus trūkumus. Sąmojinga. Ir išmintinga. Ji nebuvo 
laikoma proto bokštu, tačiau niekam tai per daug ir nerūpė- 
jo. Publika norėjo pirmosios šalies ponios, kurią galėtų įsi- 
mylėti, ir Vanesa Merit be vargo patenkino šį poreikį. 

Deivido tėvai buvo seniai mirę. Jis neturėjo jokių gyvų 
artimųjų. Tačiau šį stygių su kaupu atstojo Vanesos tėvas. 
Klitas Armbrusteris nuo neatmenamų laikų buvo Misisipės 
valstijai atstovaujantis vyresnysis senatorius. Jis pergyveno 
daugiau prezidentų, nei dauguma amerikiečių galėjo prisi- 
minti už juos balsavusi. 

Kartu jie, kaip bet kuri karališkoji šeima, sudarė populia- 
riausią triumviratą. Nuo pat Kenedžio valdymo laikų joks 
kitas Amerikos prezidentas, jo žmona ar asmeninis jų gy- 
venimas nepritraukė tokio didžiulio visuomenės dėmesio ir 
nesulaukė tokio garbinimo tiek šalyje, tiek visame pasaulyje. 
Ką tik jie darė, kad ir kur nuvykdavo, kartu ar atskirai, sukel- 
davo šurmulį. 

Todėl, kai buvo pranešta, kad pirmoji šalies ponia laukia- 
si kūdikio, Amerika džiūgavo. Kūdikis tobulybę padarys dar 
tobulesne. 

Spauda kūdikio gimimą nušvietė išsamiau nei karinę ope- 
raciją „Audra dykumoje“ ar etninį valymą Bosnijoje. Berė 

prisiminė, kaip monitoriuje stebėjo kelioliktą reportažą apie 
Merit kūdikio atvykimą į Baltuosius rūmus. Tada Houvis pa- 
giežingai metė: 

— Gal mums reikia pasidairyti, ar Rytuose nesušvito ryški 
žvaigždė? 

Vienintelis įvykis, kurį po trijų mėnesių taip pat plačiai 
nušvietė žiniasklaida, buvo to kūdikio mirtis. 

Pasaulį ištiko šokas, apėmė sielvartas. Niekas nenorėjo 
tuo patikėti. Niekas negalėjo patikėti. Amerika gedėjo. 

Berė baigė gerti vyną, trečią kartą persuko vaizdajuostę ir 
vėl stebėjo liūdną laidotuvių vaizdą. 

Su gedulingu kostiumėlių Vanesa Merit atrodė išblyškusi 
ir tragiškai graži. Ją reikėjo prilaikyti, kitaip nebūtų pajėgusi 
stovėti. Visiems buvo aišku, kad moteriai plyšta širdis. Pri- 
reikė ne vienų metų, kad ji pastotų. Šį asmeninio gyvenimo 
klausimą žiniasklaida aprašė itin išsamiai. Netekusi kūdikio, 
kurio taip sunkiai susilaukė, Vanesa iš tiesų tapo tragiška 
heroje. 

Prezidentas atrodė didvyriškai stojiškas, liesais jo skruos- 
tais ašaros nuriedėjo į patrauklias raukšleles abipus burnos. 
Žinovai aptarinėjo, koks jis dėmesingas žmonai. Tą dieną 
Deividas Meritas pirmiausia buvo laikomas vyru ir tėvu, tik 
paskui šalies vadovu. 

Senatorius Armbrusteris nesigėdydamas verkė į baltą no- 
sinę. Virš vaikaičio karsto tarp baltų rožių ir muilinių gubojų 
jis įsmeigė Misisipės valstijos vėliavą. 

Jei Berė būtų buvusi pirmoji šalies ponia, būtų norėjusi 
gedėti viena. Kameros ir komentatoriai ją būtų piktinę. Nors 
kolegos tik savo darbą dirbo, - ir pati Berė buvo tų įvykių 
sūkuryje, - laidotuvės tapo viešu spektakliu, kurį per paly- 
dovinę televiziją stebėjo visas pasaulis. Kaip Vanesai Merit 
pavyko visa tai ištverti? 

Suskambėjo Berės durų skambutis. 

Ji pažvelgė į laikrodį. 

— Po velnių! Dvidešimt keturios minutės ir trisdešimt 
devynios sekundės. Žinai, Kronkaitai, - guodėsi ji, lipdama 
laiptais žemyn, - manau, jie tyčia šitaip elgiasi, nori mums 
suteikti viltį. 

Picas atvežė pats Luidžis. Žemaugis, apvalutis rausvo pra- 
kaituoto veido italas, mėsingos cherubino lūpos ir garbano- 
tais juodais plaukais apžėlusi krūtinė. Luidžio galva buvo 
plikutėlė. 

— Panele Treivis, - jis spoksojo į Berės apdarą, - tikėjausi, 
kad antroji pica šįvakar bus skirta jūsų meilužiui. 

— Ne. Pica su mėsos kukuliais skirta Kronkaitui. Tikiuosi, 
nepadauginote česnakų. Nuo jų Kronkaitui kaupiasi dujos. 
Kiek? 

— Įrašysiu į jūsų sąskaitą. 

— Ačiū. 

Berė ištiesė rankas prie dėžučių. Nuo sklindančio iš jų kva- 
po Kronkaitas, apimtas ekstazės, sukosi aplink Berės kojas. 
Nuo Kronkaito sukamų ratų, vyno ir alkio Berei ėmė svaigti 
galva. 

Tačiau Luidžis neketino atiduoti picų, nepaskaitęs paskai- 
tos, kuri buvo nuolatinis užsakymų priedas. 

— Jūs esate kino žvaigždė... 

— Aš dirbu žinių redakcijoje. 

— Tai tas pat, - atšovė Luidžis. - Savo poniai sakau: „Pane- 
lė Treivis yra gera klientė. Ji mums skambina du tris kartus 
per savaitę. Mums gerai, bet jai blogai. Ji per dažnai būna 
viena. O ponia man sako... 

— Kad panelei Treivis galbūt labiau patinka būti vienai. 

— Ne. Ji sako, kad neturite laiko pažintims su vyrais, nes 
visą laiką dirbate. 

— Aš susitinku su vyrais, Luidži, bet gerieji jau užimti. Tie, 
su kuriais susitinku, arba vedę, arba gėjai, arba baisūs, arba 
dar kaip kitaip netikę. Bet esu dėkinga už jūsų rūpestį. 

Ji vėl siekė picų, tačiau ir šį kartą jų negavo. 


- Jūs graži, panele Treivis. 

- Gatvėse nesukeliu automobilių spūsties. 

- Jūsų gražūs plaukai. Puikus rausvas atspalvis. Oda 
skaisti. Ir labai neįprastos žalios akys. 

- Įprastos rudos. 

Visiškai neįspūdingos. Ne tokios, kaip, tarkime, Vanesos 
Merit vaiskūs safyro ežerai. 

- Gal ši vieta galėtų būti ir didesnė, - Luidžio žvilgsnis su- 
stojo ties Berės krūtine. 

Iš patirties Berė žinojo, kad Luidžis, jei tik jam leis, apta- 
rinės visą jos kūną. 

- Tačiau jos ne per mažos, - skubiai patikino Luidžis. — 
Jūs visa liaunutė. 

- Ir dar lieknėju, - pertraukė jį Berė atimdama picos dė- 
žes. - Ačiū, Luidži, prie mano sąskaitos prisidėkite dosnius 
arbatpinigius ir perduokite linkėjimus žmonai. 

Berė uždarė duris, Luidžiui nespėjus vėl imti aimanuoti, 
kaip trūksta meilės jos gyvenime. 

Kronkaitas visai pašėlo, tad Berė atidavė jam picą su visa 
dėžute. Tada atsisėdo prie virtuvinio stalo su savo pica, dar 
viena taure vyno ir knygomis, kurias pasiėmė iš bibliotekos 
šią popietę. Pica, kaip visada, nuostabi. Antroji taurė vyno 
dar švelnesnė. Medžiaga apie KSMS įtraukė. 

Iš šių trijų dalykų Berė baigė skaityti tik medžiagą apie 
KSMS ir troško sužinoti daugiau. 


Trečias skyrius 


Škeptiškai raukydamasis Houvis įsikišo į ausį dantytą auto- 
mobilio raktelį. 

— Nežinau. 

Berė pajuto nesuvaldomą norą peršokti per rašomąjį sta- 
lą ir dantimis įsikibti Houviui į gerklę. Niekas kitas jai ne- 
sužadindavo šio laukinio noro. Tik Houvis. Ne tik Houvio 
bjaurūs įpročiai ir pasipiktinimą keliantis šovinizmas paža- 
dindavo laukinius instinktus. Berę erzino ir jo verkšlenimas, 
baikštumas, vizijų stoka. 

— Kas tau nepatinka? 

— Tai slegia, - atsakė Houvis ir dirbtinai pasipurtė, steng- 
damasis sustiprinti įspūdį. - Mirštantys lovytėse kūdikiai. 
Kas norės žiūrėti tokį laidų ciklą? 

— Ką tik susilaukę kūdikių tėvai. Besilaukiantys tėvai. Tie 
tėvai, kuriems taip atsitiko. Bet kas, alkstantis žinių, ir ti- 
kiuosi, kad bent dalis mūsų žiūrovų jų laukia nesulaukia. 

— Gyveni sapnų pasaulyje, Bere. Mūsų auditorija mus žiūri 
todėl, kad po žinių vėl rodome komedijų serialą „Į sveikatą“. 

Berė stengėsi užgniaužti nekantrumą balse. Jei Houvis ži- 
notų, kodėl Berė suirzo, dar labiau užsispirtų. 

— Ciklo tema nėra linksma, bet ir verksminga neturėtų 
būti. Susisiekiau su pora, kuri prieš dvejus metus dėl KSMS 
neteko vaiko. Tačiau jiems gimė kitas, ir šie žmonės pasiry- 

že prieš kamerą papasakoti, kaip jiems pavyko įveikti siel- 
vartą. 

Kildama nuo stalo Berė pabandė užbaigti sandorį. 

— Reportažuose pabrėšiu šviesą tunelio gale. Ne nelaimę, 
o pergalę. Jie labai pakels dvasią. 

— Jau susitarei dėl interviu? 

- Žinoma, jei tu pritarsi, - atsakė Berė ramindama Hou- 
vį. - Prieš ateidama pas tave, Houvi, norėjau surinkti kuo 
daugiau medžiagos. Ištisą savaitę ieškojau ir domėjausi, 
kalbėjausi su vaikų gydytojais ir psichologais. Tema aktuali, 
ypač dėl to, kad mirė Meritų kūdikis. 

— Niekas nenori apie tai girdėti. 

— Tačiau šią temą nagrinėju kitais aspektais. 

Tai nebuvo vien noras įbrukti prekę. Juo išsamiau Berė 
studijavo kūdikių staigios mirties sindromą, juo labiau ją 
įtraukė šalutinės temos, tokios pat įdomios ir vertos tirti. 
Kuo daugiau Berė skaitė, tuo labiau suprato, kad per devy- 
niasdešimties sekundžių reportažus jų nepavyks atskleisti. 

Tačiau dabar jai trukdė Houvis. 

— Nežinau, - pakartojo jis. 

Dar kartą skaitydamas Berės reportažų ciklo metmenis, 
Houvis automobilio rakteliu ėmė krapštyti kitą ausį. Met- 
menys išsamūs, tačiau glausti. Turėtų suprasti net Houvio 
protelio žmogus. 

Berė prašė trijų reportažų, jie būtų transliuojami paeiliui 
per dvi žinių laidas. Kiekviename dėmesys būtų sutelktas 
į skirtingus KSMS aspektus. Berė siūlė šiuos reportažus iš 
anksto plačiai reklamuoti. 

Galų gale - žinoma, tai nebuvo įrašyta, - žiūrėdamas šiuos 
reportažus žinių laidų prodiuseris įvertins Berės darbą ir pa- 
siūlys jai palikti raupsuotųjų koloniją - WVUE televizijos 
stoties žinių redakciją. 

Houvis nusiraugėjo. Automobilio rakteliu iš ausies išsi- 
krapštęs rudos sieros gumulėlį, nuvalė į Berės metmenis. 

— Nesu įsitikinęs... 

— Esu sutarusi dėl interviu su ponia Merit. 

Glitus raktelis iškrito Houviui iš rankų. 

— Ką? 

Žinoma, tai melas. Tačiau desperatiškais laikais... 

— Neseniai kartu gėrėme kavą. 

— Tu ir pirmoji šalies ponia? 

— Taip. Jos pakviesta. Per pokalbį užsiminiau, kad ruošiu 
reportažų ciklą. Ji pritarė mano idėjai ir pažadėjo pasidalyti 
mintimis. 

— Prieš kamerą? 

Berei akyse staiga iškilo Vanesa Merit, bandanti pasislėpti 
už savo saulės akinių RayBans ir drebančiomis rankomis lai- 
kanti draudžiamą cigaretę, - palūžusi moteris. 

— Žinoma, prieš kamerą, - atsakė ji išpūtusi akis. 

— Savo scenarijuje neužsimeni apie pirmąją šalies ponią. 

— Norėjau tave nustebinti. 

— Ką gi, tau pavyko, - sausai tarė Houvis. 

Berė niekada nemokėjo įtikinamai meluoti, bet jautėsi 
saugi, nes Houvis buvo ne kažin koks žmogaus charakterio 
vertintojas. 

Houvis palinko į priekį per savo rašomąjį stalą. 

— Jei ponia Merit sutiks duoti interviu... 

— Ji sutiks. 

— Tu vis tiek privalai kasdien pateikti po įprastą repor- 
tažą. 

Ištaręs šiuos žodžius, Houvis atsilošė ir pasikasė tarpu- 
kojį. 

Berė įvertino Houvio sąlygą ir ryžtingai papurtė galvą. 

— Šiam ciklui skirsiu visą dėmesį, Houvi. Norėčiau jam pa- 
aukoti visą savo laiką. 

— O aš norėčiau išdulkinti Šerone Stoun. Juk ne visada 


gauname tai, ko norime, tiesa? 

Tačiau netrukus Houvis pakeitė nuomonę. 


— Gerai, sutinku su tavo sąlygomis. 
== 


— Berė Treivis. 

— Kas? 

Prieš pakartodama pavardę, pirmoji šalies ponia atsiko- 
sėjo. 

— Berė Treivis. Televizijos stoties WVUE reporterė. 

— Ak, taip. Ta nuolat kvėpčiojanti? - Deividas Meritas, 
Jungtinių Valstijų prezidentas, užsisegė marškinių sąsagą 
su prezidento įspaudu. - Leidau jai paklausti per pastarąją 
spaudos konferenciją. Jos reportažai apie Baltuosius rūmus 
paprastai būna palankūs, tiesa? 

— Labai. 

— Ko ji nori? 

Vanesa, kuri jau buvo apsirengusi ir sėdėjo krėsle, gurkš- 
telėjo baltojo vyno. 

— Ji rengia reportažų ciklą apie KSMS ir nori, kad duočiau 
interviu. 

Meritas apsivilko fraką ir pažvelgė į savo atvaizdą veidro- 
dyje. Tapęs prezidentu, jis atsisakė asmeninio patarnautojo. 
Net labiausiai patyręs drabužių pardavėjas nemokėtų geriau 
pabrėžti jo sudėjimo. Švarko kirpimas paryškino plačius Me- 
rito pečius ir liekną liemenį. Jo plaukai visad būdavo gražiai 
pakirpti, bet nesupurkšti laku. Slapta Meritui patiko, kad 
plaukai būtų dabitiškai pasitaršę. Vilkėdamas iškilmingais 
drabužiais jis atrodydavo elegantiškas ir grakštus. Su džin- 
sais jis priminė paprastą vaikiną. 

Patenkintas tuo, ką išvydo veidrodyje, jis atsisuko į žmoną. 

- Ir ką? 

- Šį vakarą ji bus priėmime. Daltonas pažadėjo jai duoti 
atsakymą. 

Daltonas Nilis - Baltųjų rūmų spaudos tarnybos sekreto- 
rius. Jį asmeniškai pasirinko ir gerai išmokė pats Meritas ir 
vyriausiasis jo patarėjas Spenseris Martinas. 

— Tiesą sakant, oficialiai ją pakvietė Daltono tarnyba, — 
paaiškino Vanesa, į karoliukais išsiuvinėtą vakarinę rankinę 
įsimesdama buteliuką valiumo tablečių. - Berė Treivis kelias 
dienas be perstojo man skambino. Neatsakydavau į skambu- 
čius, bet ji itin atkakli. 

— Reporteriai atkaklumu užsidirba pragyvenimui. 

- Ką gi, jos atkaklumas įspeitė mane į kampą. Šią popietę 
į mane kreipėsi Daltonas su jos pageidavimu. Abu nori, kad 
šį vakarą duočiau atsakymą. 

Greitai prisiartinęs prezidentas sugriebė jai už rankos ir 
iš kumščio ištraukė mažą geltoną tabletę. Iš rankinės išėmė 
vaistų buteliuką, įmetė į jį tabletę ir įsikišo buteliuką į kišenę. 

— Manjos reikia, Deividai. 

— Ne. Ir šito taip pat, - pareiškė jis, paėmė taurę ir pastatė 
ją toliau. - Vynas reaguoja su vaistais. 

— Tik antra taurė. 

— Trečia. Tu man meluoji, Vanesa. 

— Gerai, suklydau skaičiuodama. Didelio čia daikto. Aš... 

— Kalbu ne apie vyną. Apie tą reportere. Ne ji tave įspeitė į 
kampą - tu patiją susiradai. Ji tau neskambindavo, kol prieš 
porą savaičių nesusitikai su ja restorane. Ar ne taip? 

Meritui buvo pranešta apie žmonos susitikimą tą pačią 
dieną, tad jis nenustebo, kad Berė Treivis prašo interviu. 
Prezidentą erzino, kad Vanesa, negavusi jo pritarimo, pir- 
moji parodė iniciatyvą pasikalbėti su žiniasklaidos atstove. 
Vanesos ir reporterės, ypač tokios, kurios reputacija nepati- 
kima, draugija pavojinga. 

— Ar liepei mane sekti? - užsiplieskė Vanesa. 

— Kodėl su ja susitikai? 

— Man reikėjo su kuo nors pasikalbėti. Gal čia nusikal- 
timas? 

— Ir nusprendei išsipasakoti reporterei? - skeptiškai nu- 
sijuokė jis. 

— Ji man parašė jaudinantį užuojautos raštelį. Pamaniau, 
su ja bus malonu pasikalbėti. 

- Kitą kartą pabandyk nuoširdžiai pasikalbėti su kunigu. 

— Iš musės darai dramblį, Deividai. 

- Jei šis susitikimas buvo nereikšmingas, kodėl man apie 
jį nepapasakojai? 

— Jis nebuvo reikšmingas tol, kol Berė manęs nepaprašė 
duoti interviu. Prieš tai apie mūsų susitikimą buvo neverta 
kalbėti. Berė man pažadėjo, kad viskas, ką tą popietę sakiau, 
į spaudą nepateks. Man reikėjo su kuo nors — su moterim — 
pasikalbėti. 

— Apie ką? 

— Kaip pats manai? - suriko ji. 

Vanesa pašoko iš krėslo, pačiupo taurę ir vienu mauku iš- 
tuštino. 

Deividas iš visų jėgų bandė susivaldyti. 

— Tu kaip nesava, Vanesa. 

— Esi velnioniškai teisus, jaučiuosi tarsi nesava. Tad geriau 
į priėmimą šįvakar eik be manęs. 

Geros valios delegacijai iš Skandinavijos šalių skirtas pri- 
ėmimas turėjo būti pirmas viešas Vanesos pasirodymas po 
tragiškos Roberto Raštono mirties. Atrodė, kad nedidelis 
oficialus susibūrimas puiki proga Vanesai vėl pasirodyti. 
Kūdikiui mirus Vanesa buvo pasitraukusi iš viešo gyvenimo. 
Trijų mėnesių turėjo pakakti. Rinkėjai turi ją vėl išvysti ką 
nors veikiančią. 

- Žinoma, tu į jį eisi, - pareiškė prezidentas. - Būsi poky- 
lio pažiba. Kaip visada. 

— Bet... 

— Jokių bet. Pavargau išgalvoti pateisinimus, kodėl tavęs 
nėra. Turime tai įveikti, Vanesa. Praėjo jau dvylika savaičių. 

— Ar širdgėla turi terminą? 

Deividas nekreipė dėmesio į jos kandžią pastabą. 

- Šįvakar būsi Gerai Išauklėtoji, tokia ir esi. Tiesiog būk 
kaip visada žavi, šypsokis, ir viskas klosis puikiai. 

— Nekenčiu tų žmonių, žvelgiančių į mane su gailesčiu ir 
užuojauta ir nežinančių, ką pasakyti. O kai kas prasižioja, 
būna taip banalu, kad norisi rėkti. 

— Tiesiog padėkok jiems už užuojautą, ir viskas. 

— Dieve! - sušuko ji lūžinėjančiu balsu. - Kaip gali vėl lyg 
niekur nieko... 

— Todėl, kad, po velnių, privalau. Tu irgi. 

Deividas taip rūsčiai pažvelgė į Vanesą, kad ši vėl klestelė- 
jo į krėslą ir apstulbusi stebeilijo į vyrą. 

Jis nusisuko, o kai atsigręžė, jau buvo sutramdęs pyktį. 

— Man patinka tavo vakarinė suknelė. Nauja? 

Vanesa susigūžė ir nuleido galvą. Stebėdamas ją veidrody- 
je, Deividas šiuos nevalingus judesius palaikė nuolankumo 
pralaimėjus ženklu. 

— Aš netekau svorio, - suvapėjo ji. - Nė vienas drabužis 
spintoje man nebetinka. 

Pasigirdo beldimas į duris. Deividas perėjo kambarį ir jas 
atidarė. 

— Sveikas, Spensai. Ar jie pasiruošę su mumis susitikti? 

Spenseris Martinas per Deivido petį nužvelgė kambarį. 
Pastebėjęs Vanesą ir stalo gale stovinčią tuščią vyno taurę, 
jis paklausė Deivido: 

— Ar judu pasiruošę su jais susitikti? 

Prezidentas tyčia nekreipė dėmesio į patarėjo susirūpinimą. 

— Vanesa truputį jaudinasi, tarsi bijotų išeiti į sceną, bet 
žinai, ji moka įveikti tokią baimę. 

— Galbūt per daug ją skubiname. Jei ji nesijaučia pajėgi... 

— Nesąmonė. Ji pajėgi, - paprieštaravo prezidentas ir iš- 
tiesė žmonai ranką. - Ar pasiruošusi, brangioji? 

Vanesa atsistojo ir prisiartino prie vyrų, nė į vieną jų ne- 
žvelgdama. 

Deividas nebuvo linkęs kreipti dėmesio į dalykus, kurių 
nenorėjo pripažinti, pavyzdžiui, antipatijos, kurią vienas 
kitam jautė žmona ir vyriausiasis patarėjas. Stengdamasis 
suardyti nejaukią tylą, jis paklausė: 

— Juk šį vakarą ji atrodo puikiai, Spensai? 

— Kuo puikiausiai, pone prezidente. 

— Ačiū, - šaltai padėkojo Vanesa. Koridoriuje ji paėmė vy- 
rui už rankos ir paklausė: - Ką Daltonas turėtų pasakyti Be- 
rei Treivis? 

— Berei Treivis, reporterei? - įsiterpė Spenseris. — Ką 
jai turėtų pasakyti? - Suglumęs patarėjas pažvelgė į prezi- 
dentą. 

— Ji paprašė Daltono, kad Vanesa duotų interviu. 

— Apie ką? 

— Apie KSMS. 


== 
Berė buvo gerokai įkaušusi. Žodžiai liejosi tarsi iš sulūžusio 
priešgaisrinio čiaupo. 

— Priėmime buvau kartu su draugu. Per daug nesijaudink. 
Jis - gėjus, tačiau slepia savo orientaciją. Vienas kitam pa- 
darėme paslaugą. Jis gavo kvietimą į priėmimą ir jam reikėjo 
moters, o aš gavau progą tiesiogiai pasikalbėti su prezidentu 
ir pirmąja šalies ponia. Taigi slenku eilėje, vaidinu šaltą ir 
abejingą, o kai prisiartinau prie prezidento, jis abiem ran- 
komis suėmė manąją, kaip Dievą myliu, ir pasakė: „Panele 
Treivis, labai ačiū, kad atvykote. Visada jus malonu matyti 
Baltuosiuose rūmuose. Šįvakar jūs tiesiog spindite“ Tiesą 
sakant, tiksliai neprisimenu jo žodžių, bet užteks pasakyti, 
kad su manim nebuvo elgiamasi kaip su svetima ar pažįsta- 
ma, su kuria pasisveikinama praeinant, ar kaip su paprasta 
reportere. Net Barbaros Valters nebūtų sutikę šilčiau. 

Kronkaitas nusižiovavo ir patogiau įsitaisė Berės lovos vi- 
duryje. 

— Tau nuobodu? - paklausė Berė stabtelėdama atsikvėp- 
ti. - Atrodo, tu nesupranti, koks svarbus šis pirmasis po 
kūdikio mirties išskirtinis interviu su pirmąja šalies ponia. 
Tiesą sakant, prezidentas apie jį užsiminė anksčiau nei aš. 
Ponia Merit jam papasakojusi apie mano reportažų ciklą, 
skirtą KSMS aukoms. Jis mano, kad šis sumanymas puikus, 
ir paragino pirmąją šalies ponią jame dalyvauti. Jis mane 
pagyrė, kad atkreipiu visuomenės dėmesį į tą širdį veriantį 
reiškinį. Tada pažadėjo, kad jis pats ir ponia Merit su manim 
bendradarbiaus. Jaučiausi... Na, sakykime taip. Jei tai būtų 
buvęs seksas, būčiau patyrusi daugybę orgazmų. 

Berė įlipo pas Kronkaitą, užimantį du trečdalius lovos ir 
neketinantį pasitraukti nė per milimetrą. Vos išsilaikydama 
ant čiužinio krašto Berė pasakė: 

— Gaila, kad ten nebuvo Houvio. 


Hotvirtas skyrius 


Taievizorius įjungtas, bet iš jo sklindantys garsai tebuvo 
fonas, kol jis išgirdo pažįstamą balsą. Jis pakėlė galvą nuo 
praustuvės vonios kambaryje, kur šaltu vandeniu gaivinosi 
veidą. Pagriebęs rankų rankšluostį įžengė į miegamąjį. 

— ...užjaučiu dėl to, ką jūs ir prezidentas Meritas patyrėte 
kartu su tūkstančiais kitų sutuoktinių porų. 

Šios reporterės jis nepažįsta. Moteriai apie trisdešimt, 
gal šiek tiek daugiau. Kaštoniniai plaukai iki pečių. Didelės 
akys ir putlios lūpos bylojo, kad su reportere galima puikiai 
praleisti laiką, bet nei akys, nei lūpos ekrane nesišypsojo. 
Savitas, kimus, nebūdingas televizijos žurnalistams balsas; 
daugelio žurnalistų balsai skamba taip, tarsi visi jie būtų bai- 
gę nepriekaištingos dikcijos mokyklą. Televizoriaus ekrano 
apačioje užrašyta reporterės pavardė. Berė Treivis. Pavardė 
jam nieko nesako. 

— Mes su prezidentu apstulbome sužinoję, kiek šeimų yra 
patyrusios tokią tragediją, - aiškino Vanesa Merit. - Vien 
mūsų šalyje ši nelaimė kasmet ištinka penkis tūkstančius 
šeimų. 

Grėjus Bondurantas ne kartą matęs šį veidą, girdėjęs šį bal- 
są, jis kaipmat suprato, kad pašnekovė pamokyta, kaip elgtis 
per interviu. Rankas ji laikė santūriai sudėjusi ant kelių ir 
jomis nemakalavo. Išraiška taip pat rūpestingai parinkta. 

Imanti interviu žurnalistė paleido Džordžo Alano, asme- 
ninio Meritų gydytojo, - jam teko nemaloni užduotis Baltų- 
jų rūmų vaikų kambaryje paskelbti, kad Robertas Raštonas 
Meritas mirė, - kalbos garso įrašą. Daktaras Alanas paaiš- 
kino, kad medicinos mokslas vis dar bando nustatyti kūdi- 
kių staigios mirties sindromo priežastis ir rasti prevencinių 
priemonių. 

Staiga interviu pasuko prie asmeninių dalykų. 

— Ponia Merit, perjūsų sūnaus laidotuves visi buvome jūsų 
ir prezidento Merito sielvarto liudytojai. - Ekrane pasirodė 
laidotuvių vaizdai. - Praėjo trys mėnesiai. Žaizda tikriausiai 
dar neužsitraukė, bet mūsų žiūrovams būtų įdomu išgirsti 
jūsų apmąstymus, kuriais galbūt norėtumėte pasidalyti. 

Vanesa išnaudojo progą. 

— Mano tėtis sako: „Nelaimė - didžiulė slapta galimybė. 
Tėtis kaip visada teisus. - Pirmosios šalies ponios veide 
šmėstelėjo šypsena. - Mudu su Deividu jaučiamės sutvirtėję 
kaip sutuoktinių pora ir kaip asmenybės, nes laikėme nepa- 
prastai sunkų ištvermės egzaminą ir mums pavyko. 

— Mėšlas. 

Jis susuko rankų rankšluostį į gumulą ir sviedė per visą 
miegamąjį, tada paėmė nuotolinio valdymo pultelį, nebeno- 
rėjo daugiau klausytis. 

Vis dėlto stabtelėjo. Iš televizoriaus atsklido Vanesos 
žodžiai: 

— Kartu su prezidentu tikimės, kad kiti, patyrę panašią 
tragediją, galės semtis stiprybės ir paguodos iš tokių kaip 
mes. Gyvenimas nesustoja. 

Keikdamasis Bondurantas paspaudė mygtuką. 

Atsakymai, parašyti, pasirašyti, patvirtinti antspaudu ir 
įteikti Vanesai, kad juos išmoktų atmintinai ir kaip papūga 
pakartotų. Daltono Nilio žodžiai. Galbūt jos tėvo Klito Arm- 
brusterio. Gal net paties prezidento. Vis tiek juos galiausiai 
patvirtino Spenseris Martinas. 

Kad ir kiek jie buvo kartojami ir perklausomi prieš inter- 
viu, tai ne Vanesos žodžiai. Ji juos ištarė, tačiau ne sponta- 
niškai, ne iš širdies gelmių. Bondurantas spėjo, kad seksualų 
balsą turinti reporterė nesuprato esanti apkvailinta. Vanesa 
užprogramuota - tarsi elektroninė lėlė su mikroschema gal- 
voje. Būtų nepadoru, jei ji atskleistų savo jausmus. Politiškai 
neapdairu. 

Jausdamas, kad miegamojo sienos artėdamos jį tuoj pri- 
slėgs, Bondurantas nužingsniavo į virtuvę pasiimti alaus ir iš- 
ėjoįprienamį, kuris buvo trijų metrų pločio, su stogeliu ir supo 
visą namą. Vienu atsikvėpimu jis išmaukė pusę skardinės. 

Bondurantas labai tiktų reklamuoti alų. Nuotraukos, 
vaizduojančios jį nuoga krūtine kaime geriantį alų, padėtų 
parduoti milijonus skardinių bet kurios rūšies alaus, tačiau 
jis apie reklamą nieko nenutuokė, be to, ji jam ir nerūpėjo. 
Bondurantas suprato, kad veikia žmones, tačiau niekada ne- 
sivargino suprasti kodėl. Tuštybė jam nebūdinga, pernai jis 
ištisas savaites nematydavo nė gyvos dvasios. Jei nuvažiuo- 
tų į Džekson Holą, galbūt nusiskustų. O gal ir ne. 

Jau toks tas Bondurantas. Jį reikėjo priimti arba atstum- 
ti. Bondurantas šios nuostatos laikėsi ir ją be žodžių per- 
duodavo visiems, su kuriais susipažindavo, ir tai buvo viena 
priežasčių, dėl kurios jis nepritapo Vašingtone. Bonduran- 
tas džiaugėsi iš jo išvykęs. Jei nori būti artimu prezidento 
draugu, reikia prisitaikyti; Grėjus Bondurantas nėra prisi- 
taikėlis. 

Mėlynomis akimis, rūsčiomis ir šaltomis kaip ledynai, jis 
žvelgė į snieguotas Titono kalnų viršūnes. Jos buvo už kelių 
mylių, o atrodė taip arti, tarsi galėtum paliesti ranka. Purpu- 
rinių kalnų didybė iš populiarios dainos „Gražioji Amerika“. 
Tik pamanykite: jo priekiniame kieme. 

Bondurantas sulamdė tuščią alaus skardinę nelyginant 
kramtomosios gumos foliją. Jam norėjosi grįžti atgal bent 
dešimčia minučių. Kodėl nepabuvo lauke truputį ilgiau prieš 

eidamas apsiprausti? Kodėl likimas jam iškrėtė pokštą: pri- 
vertė tuo metu nustatyti kaip tik tą kanalą? 

Bondurantas gailėjosi pamatęs tą interviu. Ačiū tau, Bere 
Treivis, kad ir kas tu, velniai rautų, būtum. Dabar jį ištisas die- 
nas persekios mintys apie Deividą, Vanesą ir kūdikį, mirusį 
Baltųjų rūmų vaikų kambaryje. 

Labiausiai Bondurantą erzino, kad šis interviu gali vėl 
sužadinti visuomenės domėjimąsi juo. Žmonės ims galvoti, 
įtarinėti, dėlioti taškus ant i. O tada į visas puses taškysis 
šūdai. 


———— 
/ 
M . 


Deividas Meritas žingsniavo palei rašomąjį stalą Ovaliajame 
kabinete. Marškinių rankoves buvo atsiraitojęs iki alkūnių, 
plaštakas giliai susikišęs į kišenes. Neklusni plaukų sruoga 
užkritusi ant surauktų antakių. 

— Niekada nesu girdėjęs. Kas tai, po velnių? 

— Sužadinamasis Miunhauzeno sindromas, taip pavadin- 
tas įamžinant vokiečių baroną, jis susijaudindavo sukelda- 
mas sau skausmą. 

— Maniau, tai mazochizmas, - įsiterpė Spenseris Mar- 
tinas. 

Daktaras Džordžas Alanas gūžtelėjo pečiais ir įsipylė dar 
vieną škotiško viskio iš prezidento asmeninių atsargų. 

- Čia ne mano sritis, todėl jos nuodugniai netyriau. 

— O Berė Treivis ištyrė. - Meritas pasistengė, kad jo bal- 
se nuskambėtų priekaištas, ir gydytojas kaip tik taip priėmė 
pastabą. 

Susigėdęs jis paaiškino: 

— Sužadinamasis sindromas ima veikti, jei skausmas suke- 
liamas kam nors kitam, paprastai vaikui. 

— Ką tai turi bendra su KSMS? - paklausė Meritas. - Kodėl 
Berė Treivis taip nuodugniai jį išstudijavo? 

Daktaras Alanas gurkštelėjo viskio. 

— Todėl, kad šio sutrikimo kamuojami suaugusieji kartais 
puola į kraštutinumus. Jie sužeidžia savo vaikus, kartais net 
nužudo, kad patys sulauktų dėmesio ir užuojautos. Kelios 
paslaptingos kūdikių mirtys, aiškintos kaip KSMS, dabar ti- 
riamos kaip galimos žmogžudystės. 

Nusikeikęs po nosimi Meritas atsisėdo prie savo rašomojo 
stalo. 

— Kodėl ta kekšė Treivis negalėjo laikytis užsibrėžtos te- 
mos, užuot prikaišiojusi į ją siaubo istorijų? Prašyčiau įpilti 
ir man viskio. 

Gydytojas padarė ko paprašytas. 

— Ačiū. 

Meritas kurį laiką užsigalvojęs gurkšnojo gėrimą, paskui 
pažvelgė į Spensą. Prezidentui nepatiko, ką pamatė. Spensas 
buvo susimąstęs, o svarstomas klausimas kėlė nerimą. 

— Galbūt man nereikėjo skatinti Vanesos duoti interviu? - 
paklausė Meritas. 

— Nesutinku. Jokios žalos jis nepadarė, - paprieštaravo 
gydytojas. 

— Dėl Dievo, Džordžai, turėtum suprasti geriau nei kas ki- 
tas, — irzliai atsakė Meritas. - Šis prakeiktas reportažų ciklas 
vėl išmušė ją iš pusiausvyros. 

- Žmonės pastebėjo, - tyliai įsiterpė Spensas. 

Meritas į jį veriamai pažiūrėjo, žvilgsniu reikalaudamas 
pasakyti pavardes. 

— Personalas, pone. Žmonės mato, kad pirmosios šalies 
ponios nuotaika kaitaliojasi, ir dėl jos nerimauja. 

Meritas vėl priekaištingai pažvelgė į gydytoją. 

— Aš negaliu vaistais paveikti jos nuotaikos svyravimų, ji 
tiek daug geria, - atsakė daktaras Alanas. 

Meritas kumščiais pasitrynė akis. 

- Klitas dėl to man neduoda ramybės. Jam vis primenu, 
kad Vanesa neteko kūdikio. Kaip jis nesupranta, kad tokios 
būklės duktė negali būti stabilios psichikos. 

— Kiekvienas į tragediją reaguoja skirtingai, - stengėsi pa- 
guosti gydytojas. - Vieni žmonės visa galva pasineria į darbą 
tikėdamiesi, kad išsekę nebeturės jėgų krimstis, kiti atranda 
Dievą, degina žvakes ir meldžiasi. Dar kiti... 

— Aš suprantu, - nekantriai pertraukė jį prezidentas, - tik 
uošvis ne. 

— Jei norite, su juo pasikalbėsiu, - pasisiūlė Spensas. 

Prezidentas nelinksmai nusijuokė. 

— Klitas tavęs nemėgsta, Spensai. Su tavim jis nenorės 
kalbėti apie dukters būseną. Ji taip pat ne itin tavim žavi- 
si. - Meritas atsisuko į gydytoją. - Tačiau tu, Džordžai, jei tu 
pakalbėtum, paaiškintum, galbūt... 

— Rytoj jam paskambinsiu ir pasakysiu, kad man papasa- 
kojote, kas jam kelia nerimą. Patikinsiu, kad ponia Merit ati- 
džiai stebima. 

— Ačiū. - Prezidentas nusišypsojo, tarsi reikalas jau būtų 
sutvarkytas. 

— Turėtumėte nerimauti ne tik dėl Klito, - pasakė Spen- 
sas. - Kitais metais vyks rinkimai. Šiai administracijai reikia 
pirmosios šalies ponios. Mums reikia Vanesos, reikės netru- 
kus, nusiraminusios ir pasiruošusios kampanijai. - Jis atsi- 
suko į gydytoją. - Ar galėsite tai paaiškinti? 

- Žinoma. Neturime kitos išeities. 

- Išeitis visada būna. 

Spenso atsakymas buvo tarsi šaltas dušas. 

— Jėzau, Spensai, - tarė Meritas, - skamba kaip laidotu- 
vių varpai. Nenusimink, Džordžai, - kreipėsi jis į gydytoją, 
kildamas nuo stalo, kad paspaustų jam ranką, - Vanesa pati- 
kimose rankose, nesiruošiu nerimauti. Beje, ačiū, kad paaiš- 
kinai apie tą Miunhauzeno sindromą, nors jis neturi nieko 
bendro su Roberto mirtimi. 

Įdėmiai pažvelgęs gydytojui į akis, jis pridūrė: 

— Robertas nustojo kvėpuoti lopšyje. Priežastys nežino- 
mos. Tokia buvo tavo oficiali išvada, ir tu jos laikysies. Tiesa? 

— Laikysiuosi. KSMS, - patvirtino daktaras Alanas baigda- 
mas gerti viskį ir atsisveikindamas. 

— Būtų gerai, kad jis įveiktų šią krizę, - tarė Spensas, kai 
su prezidentu liko dviese. 

— Nesibaimink. Jis įveiks. 

— O Vanesa? 

— Ji visada įveikia krizes, ar ne? 

— Anksčiau - taip. Dabar nesu tikras, kad ji pajėgs susiimti. 

Tik Spenseris Martinas galėjo šitaip atvirai prezidentui 
kalbėti apie pirmąją šalies ponią. 

Nors Meritas buvo dėkingas vyriausiajam patarėjui už rū- 
pinimąsi, manė, kad jo nerimas perdėtas. 

— Tebesilaikau savo sprendimo. Publikai reikėjo, kad Va- 
nesa duotų tą interviu, Spensai. Ji puikiai atrodė. Ir puikiai 
kalbėjo. 

Spensas vis dar buvo suraukęs kaktą. 

— Tai kodėl gailiuosi, kad jam pritarėme? Mane kankina 
bloga nuojauta. Man neramu, kad ji pirmoji susisiekė su ta 
reportere, o ne atvirkščiai. 

— Iš pradžių ir aš nerimavau, - prisipažino Meritas. - Ta- 
čiau viskas baigėsi gerai. Šis interviu buvo gera viešųjų ryšių 
akcija ir jai, ir mums. Kaip sakė Džordžas, nieko blogo ne- 
nutiko. 

Kai Spensas nieko neatsakė, prezidentas griežtai pažvelgė 
iji 

— Na, pamatysime, - atsakė Spensas nelaimę pranašau- 


jančiu tonu. 


=== = 
i i 


— Klausyk, kas jis? 

— Kas? - paklausė Berė net nepakeldama galvos. 

Ant jos kelių gulėjo krūva raštelių apie telefono skambu- 
čius, žiūrovų atvirukų ir laiškų. Visi jie buvo susiję su repor- 

tažų apie KSMS ciklu. Ji net svajoti nesvajojo apie tokią žiū- 
rovų reakciją. 

— Tu sukta, Bere, nuo mūsų slėpei šį gerbėją. 

Pakėlusi galvą Berė aiktelėjo iš nuostabos: 

— O Dieve! 

Už milžiniškos puokštės nesimatė žinių redakcijos priima- 
mojo sekretorės, atnešusios puokštę Berei į darbo kabiną. 

— Ak... - Jos darbo stalas kaip visada buvo pavojingai už- 
verstas. - Gal ant grindų. 

Pastačiusi gėles priimamojo sekretorė atsitiesė. 

— Kad ir kas jis būtų, net jei jo išvaizda kaip rupūžės, sa- 
kyčiau, jį reikia branginti, nes paklojo šitokią krūvą žaliųjų 
už gėles. 

Berė atvertė į puokštę įkištą atviruką ir nusišypsojo. 

— Sutinku, bet jis vedęs. 

— Visi šaunūs vyrai vedę. 

Berė padavė moteriai atviruką. Pamačius ranka rašyto 
tekstelio apačioje pažįstamą parašą, sekretorei akys ant kak- 
tos iššoko. Išgirdę jos klyksmą, keli darbuotojai susigrūdo į 
Berės kabiną. 

Berė atsiėmė atviruką ir juo pasivėdavo. 

— Tai tik kukli prezidento padėka, išreiškianti pagarbą 
mano talentui ir įžvalgai, pagirianti už nuostabų reportažų 
ciklą ir bylojanti apie dėkingumą už patriotinę paslaugą, ku- 
rią padariau. 

— Dar vienas žodis ir aš apsivemsiu, - pareiškė prie būrelio 
prisidėjęs Houvis. 

Berė nusijuokė ir įkišo atviruką atgal į voką. Bus ką paro- 
dyti vaikaičiams. 

— Tu man tiesiog pavydi, nes nesi Meritų draugas. 

Houvis su bendradarbiais, murmančiais, kad yra žmonių, 
kuriems sekasi, išgužėjo. 

Likusi viena Berė paskambino telefonu. Ji tyliai paklausė: 

— Ar šįvakar tu laisvas? 

— Tu rimtai? 

— Ką turi savo šaldyklėje? 

— Du didkepsnius. 

- Atsivešiu vyno, - pažadėjo Berė žiūrėdama į puokštę. - 
Ir gėlių. Būsiu po pusvalandžio. 


Donktas skyrius 


- |. tu tai vadini pusvalandžiu? 

— Liaukis bambėjęs ir geriau man padėk, - subarė Berė, 
vilkdama prezidento gėlių puokštę, du butelius vyno ir po- 
pierinį maišelį maisto pro pagrindines Dienraščio Velšo 
namų duris. 

— Gal išplėšei dar vieną seną kapą? 

— Paskaityk atviruką, pasipūtėli. 

Jis ištraukė iš puokštės atviruką ir tyliai švilptelėjo. 

- Įspūdinga. 

Berė begėdiškai nusišypsojo. 

— Vienos dienos darbo rezultatas. 

— Ką ketini parodyti bisui? 

— Galėčiau kandžiai atsikirsti apie tavo neišsenkamą ta- 
lentą sužlugdyti bet kurią gerą medžiagą, bet esu pavargusi, 
todėl paliksiu tave ramybėje ir leisiu atkimšti vyną. 

— Aš balsuoju „už. 

Juodu nuėjo į virtuvę - jaukiausią kambarį. Namas buvo 
itin bjaurus. Dienraštis ėmė galynėtis su stalčiumi norėda- 
mas iš jo išimti kamščiatraukį. 

— Kaip laikaisi? - susirūpinusi paklausė Berė. 

— Dar nemiriau. 

Tačiau Tedas Velšas - arba Dienraštis, kaip jį vadino drau- 
gai, - atrodė taip, tarsi dar vienas sunkus atodūsis, ir jis iš- 

leis paskutinį kvapą. Per nesuskaičiuojamą daugybę dienų, 
stengdamasis visuomenei pateikti žinias, Tedas surūkydavo 
nesuskaičiuojamą daugybę cigarečių ir įsitaisė emfizemą. 

Vos baigęs universitetą Tedas pradėjo dirbti dienraštyje 
pasiuntinuku. Dėl to ir gavo tokią pravardę. Jis kilo žurna- 
listinės karjeros laiptais, pakeitė kelis laikraščius ir televizi- 
jos stotis, kol galų pagalėj tapo nacionalinio televizijos filialo 
Ričmonde žinių redakcijos vadovu, o iš šių pareigų anksčiau 
laiko išėjo į pensiją, nes jo liga sparčiai progresavo. 

Tedas nebuvo toks senas, kad gautų socialinio draudimo 
išmokas, - ir, matyt, nebesulauks tokio amžiaus, - todėl ten- 
kinosi kuklia pensija. Ant virtuvinio stalo šylantys didkeps- 
niai iš tiesų tebuvo mėsos maltinukai. Sustojusi nupirkti 
vyno, tarsi nuspėdama Berė paėmė du jautienos didkepsnius 
su T pavidalo kaulu. Kol Berė ruošė vakarienę, Dienraštis 
gurkšnojo Sonomos grafystės vyną. 

Kad netrukdytų Berei, Tedas prisitraukė kilnojamąjį de- 
guonies balioną arčiau ir pajuokavo: 

— Kai Kronkaitas užuos šiuos kaulus, jam pasistos. 

-— Vargu. Jis kastruotas. 

— Ak, taip, pamiršau. Tu kastravai net jį. 

Trinktelėjusi mėsos marinato stiklainį ant stalo, Berė at- 
sisuko į Tedą. 

- Tik nepradėk! 

— Nuo tiesos nepabėgsi. Tu nurauni kiaušius kiekvienam 
vyrukui, su kuriuo tik susipažįsti. Tavo nuostata - atstumti 
vyrą anksčiau, nei jis atstums tave. 

— Taves aš neatstūmiau. 

— Mane gali išbraukti, - nusijuokė jis švokšdamas. - Esu 
per senas ir per sunkus ligonis, kad man pasistotų. Nekeliu 
jokios grėsmės. O tai man perša kitą išvadą. Tau nereikėtų 
vakarais gaišti laiko mane lankant. Jei aš geriausias tavo 
kompanionas, tavo gyvenimas apgailėtinas. 

— Tačiau aš tave myliu, Dienrašti, - atšovė Berė ir priėjusi 
pabučiavo jam į skruostą. 

— Liaukis, - atstūmė jis Berę. - Ir neperkepk kepsnių. No- 
riu, kad manasis būtų kraujingas. 

Tedo stačiokiškumas nesuklaidino Berės. Prisirišimas abi- 
pusis. Jų draugystė prasidėjo sunkokai, tačiau dabar buvo 
neišardoma. Jie pasiekė tokį jaukumo lygį, kad smerkimas 
beveik prilygo švelnumui. 

— Už cigaretę atiduočiau dvidešimt gyvenimo metų, - pa- 
reiškė Tedas svetainėje po vakarienės jiedviem mėgaujantis 
kava. 

— Tu juos jau atidavei. 

— Ak, taip. Tiesa. 

Jis sėdėjo nutriušusiame fotelyje šalia pasistatęs kvėpa- 
vimo aparatą. Deguonis iš baliono plastikiniais vamzdeliais 
tekėjo tiesiai į šnerves. 

Berė ilsėjosi priešais ant sofos. Parietusi po savim kojas ir 
įrėmusi smakrą į pagalvėlę. 

— Neseniai buvau susitikusi su asmeniu, kuriam taip pat 
buvo užėjęs nikotino poreikio priepuolis. Niekada nepagal- 
votum su kuo. 

— Su kuo? 

— Tai slapta. 

— Kam aš galiu pasakyti? Manęs niekas nelanko. 

— Galėtum pasikviesti draugų. Tu nieko nesikvieti. 

— Negaliu pakęsti jų rodomo gailesčio. 

— Tada turėtum įstoti į paramos grupę. 

— Kas norėtų leisti laiką su grupele gvėrų, vos pajėgiančių 
kvėpuoti? 

— Apie tai mes jau kalbėjome, - melodingai tęsdama žo- 
džius priminė Berė. - Tad šįvakar nesikartokime. 

— Neprieštarauju, - suniurnėjo Tedas. - Kas tas paslaptin- 
gas rūkalius? 

Padvejojusi Berė atsakė: 

— Pirmoji ponia. 

Susidomėjęs Tedas kilstelėjo antakius. 

— Nemeluoji? Jaudinosi prieš interviu? 

— Tą dieną buvome susitikusios išgerti kavos. 

— Ar dabar, kai esi paėmusi iš jos interviu, vis dar galvoji, 
kad ji bukagalvė? 

— Niekada taip negalvojau. 

Tedas pažvelgė į Berę. 

— Taip ją esi išvadinusi daugybę kartų, sėdėdama čia, toje 
pačioje vietoje. Misisipės valstijos gražuolė. Ar ne taip ją pra- 
vardžiavai? Apibūdinai kaip vieną tų moterų, kurios niekada 
neturi originalių minčių arba apsimeta jų neturinčios. Jos 
nuomonę formuoja vyrai, kuriems ji pataikauja — tėvas ir 
sutuoktinis. Ji neturi tikslo gyvenime ir yra lėkšta. Gal ką 
pamiršau? 

— Ne, bemaž visi jos bruožai, - atsiduso Berė ir išsiblaškiu- 
si pirštu ėmė vedžioti kavos puodelio kraštą. - Mano nuo- 
monė apie ją nepasikeitė, bet man jos ir gaila. Turiu galvoje 
kūdikio netektį. O Dieve. 

— Nair ką? 

Berė nesuvokė, kad nugrimzdo į apmąstymus, iš jų paža- 
dino Dienraščio klausimas. 

— Ką tai keičia? Tu kandžioji lūpą, taigi kai kas kirba tavo 
galvoje. Visą vakarą laukiau, kol apie tai prabilsi, kad ir kas 
tai būtų. 

Berė mokėjo slėpti jausmus, net nuo savęs pačios, tik ne 
nuo Dienraščio. Kai būdavo sutrikusi ar susirūpinusi, ar 
prislėgta, Tedas tai pastebėdavo savo vidiniu radaru, dėl jo 
ir buvo puikus žurnalistas. 

— Nežinau, - nuoširdžiai prisipažino ji. - Tik... 

— Niežti nagus? 

— Panašiai. 


— Kai ką aptikai, tik dar nesupranti ką. 

Dienraštis palinko į priekį fotelyje, o akys suspindo tar- 
si gaisrinės šuns, išgirdusio pirmą varpo dūžį. Jo skruostai 
įraudo, todėl Tedas atrodė kur kas sveikesnis nei pastarosio- 
mis savaitėmis. Karštų pėdsakų kvapas jį atjaunino. 

Pamačiusi tokį pagyvėjusį Tedą, Berė pasijuto kalta, kad 
palietė šią temą. Tedo tikriausiai laukia didelis nusivylimas. 
Nebus jokio sensacingo reportažo. Kita vertus, kas čia bloga, 
jei ji pasidalys mintimis? Galbūt Tedas jose įžvelgs prasmę. 
Jei prasmės nėra, jis pasakys, kad šios padrikos mintys be- 
vertės. 

— Reportažų apie KSMS ciklas sukėlė didžiulį susidomėji- 
mą, - tarė Berė. - Ar tau sakiau, kad pataikiau į dešimtuką? 

Jos reportažų ciklas buvo perduotas per palydovą, todėl jį 
matė visa šalis. 

— Tai tik dar vienas pospyris kilti karjeros laiptais, - įsiter- 
pė Tedas. - To ir norėjai, tiesa? Tačiau kur bėda? 

Berė žiūrėjo į savo puodelį ir teliūskavo jau atvėsusią ir 
nemalonią gerti kavą. 

— Kai susitikom pirmą kartą, ji jautėsi kalta, ir aš galėjau 
suprasti, todėl priminiau, kad nieko negalima kaltinti, jei kū- 
dikis mirė lopšyje, - taip tiesiog kartais atsitinka. Įdomu, ji 
paklausė: „Iš tiesų?“ Šis klausimas ir kaip ji paklausė, paska- 
tino mane pastudijuoti medžiagą apie KSMS. Aptikau keistą 
istoriją apie moterį, kurios keturi kūdikiai mirė nuo šio sin- 
dromo. Bet vėliau paaiškėjo, kad priežastis buvusi kita. 

— Ją kamavo tas... tas... 

— Sužadinamasis Miunhauzeno sindromas, - pagelbėjo 
jam Berė. - Tiriamos kelios kūdikių mirtys. Motinos kal- 
tinamos nužudžiusios vaikus, kad atkreiptų į save dėmesį. 
Taigi... 

Berė giliai įkvėpė, pakėlė galvą ir klausiamai pažvelgė į 
Tedą. 

Tedas gana ilgai žiūrėjo jai į akis, o paskui prabilo: 

— Man, matyt, reikia pareguliuoti deguonį. Jo teka tai ma- 
žai, tai per daug. Ar man pasivaideno, ar nori pasakyti, kad 
pirmoji Jungtinių Valstijų ponia nužudė savo kūdikį. 

Berė pastatė puodelį ant kavos stalelio ir atsistojo. 

— Nieko panašaus nesakiau. 

— Man taip pasirodė. 

— Neturėjau tokios minties, Dienrašti. Prisiekiu. 

— Tai kodėl grieži dantimis? 

— Nežinau! Tačiau kažkas čia ne taip. 

Ji klestelėjo ant sofos ir rankomis susiėmė galvą. 

— Pastarosiomis savaitėmis du kartus buvau susitikusi su 
Vanesa Merit. Pirmą kartą ji buvo įsitempusi lyg narkoma- 
nė antrą dieną po valymo procedūrų - buvo akivaizdu, kad 
tuoj tuoj jos jausmai prasiverš. Tą dieną, kai davė interviu, 
ji buvo visiškai kitokia. Išdidi. Šalta. Santūri. Teisinga. Ir be- 
veik... tokia pat žmogiška kaip šis kavos stalelis. 

— Geras buvo interviu. 

— Jis buvo bejausmis, Dienrašti, ir pats puikiai žinai, — 
atšovė Berė. Tedas susiraukė, jis pritaria. - Interviu su po- 
nia Merit turėjo būti ryškiausias ciklo įvykis. Deja, jis buvo 
blankus. Ji buvo tarsi plastikinė. Jei ponia Merit būtų bu- 
vusi tokia ir per pirmą susitikimą, veikiausiai nebūčiau to 
pastebėjusi. Bet pirmoji Vanesa Merit labai ryškiai skyrėsi 
nuo antrosios. 

- Ji tiesiog prarijo porą valiumo tablečių stodama prieš 
televizijos kamerą, - gūžtelėjo pečiais Dienraštis. 

— Galbūt. Esu tikra, kad tą vakarą, kai mačiau ją per pri- 
ėmimą, ponia Merit buvo išgėrusi raminamųjų - arba buvo 
girta. Žavi kaip visada, tačiau išsiblaškiusi. Beveik... neži- 
nau... išsigandusi. Prezidentas gelbėjo padėtį... Ir dar vienas 
dalykas. - Berė pati pasuko savo minčių tėkmę kita krypti- 
mi. - Jis mane pasveikino taip, tarsi būtume seni bičiuliai. 
Suprantama, jo dėmesys mane pamalonino, vis dėlto pama- 

niau, kad tai keista. Prezidentas džiaugsmingai palaikė mane 
tiek rengiant reportažų ciklą, tiek jį parodžius. Pažiūrėk į šias 
gėles. Jų kaina būtų gerokai sumažinusi nacionalinę skolą. 

— Tada tavo teorija lekia šuniui ant uodegos, tiesa? Jis tau 
ir tavo reportažams nerodytų tokio prielankumo, jei ciklas 
jo žmoną parodytų nepalankioje šviesoje. 

— Tiesiog stebina toks lipšnumas. Jau kurį laiką rengiu re- 
portažus apie Baltųjų rūmų sensacijas. Kodėl staiga mudu su 
prezidentu tapome gerais draugais? 

— Bere, tu žurnalistė. Jis - prezidentas, kurio kitais metais 
laukia perrinkimas. Jis stengiasi įsiteikti visiems žurnalis- 
tams. Jei užkariaus žiniasklaidą, laimės rinkimus. 

Berė turėjo sutikti, kad Dienraščio aiškinimas logiškas. 
Nuo pat savo pirmos kadencijos Kongrese Meritas pagarsėjo 
pataikavimu žiniasklaidai. Šis meilės romanas truko ir per 
prezidento rinkimų kampaniją. Jausdama kaltę žiniasklaida 
šiek tiek prislopino meilę, bet dažniausiai vis tiek apie pre- 
zidentą atsiliepdavo palankiai. Tačiau Berė menkai žinoma 
žurnalistė, nedaranti jokios įtakos. Kodėl jis pataikauja jai? 

Berės mintys šokinėjo nuo vienos mįslės prie kitos nuo 
pat tos akimirkos, kai pirmą kartą susitiko su Vanesa Merit. 
Ji per ilgai neužsižaisdavo su kuria viena mintimi, nes bai- 
minosi, kad jos visos spendžia spąstus. 

— Jei ne vienas dalykas, galbūt būčiau gūžtelėjusi pečiais 
dėl visų nenuoseklumų ir ramiai miegojusi naktimis, - pra- 
sitarė ji Dienraščiui. - Manau, tai iš tiesų rimta. Kai baigiau 
interviu, ji mane apkabino. Mane. 

Dienraštis tebevaidino velnio advokatą. 

— Tai buvo gera viešųjų ryšių akcija. 

— Ne, tai buvo pretekstas. 

— Koks? 

— Prisiartinti tiek, kad kitiems negirdint pašnibždėtų man 
į ausį. Ji manęs paprašė: „Bere, prašau man padėti. Negi ne- 
suprantate, ką bandau jums pasakyti?" 

— Po velnių! 

— Aš jaučiuosi visai taip pat, Dienrašti. Tai buvo pirmas ir 
vienintelis kartas, kai ji nuoširdžiai parodė savo jausmus. Jos 
balse buvo girdėti neviltis. Kaip manai, ką ji turėjo omenyje? 

- Iš kur, po paraliais, galiu žinoti? Gal: padėk man pasiekti, 
kad mano vyras būtų perrinktas. Arba: padėk man atkreipti 
visuomenės dėmesį į KSMS. Arba: padėk man įveikti sielvar- 
tą. Tai galėjo reikšti bet ką arba nieko. 

— Jei tai nieko nereiškė, tai nieko ir nėra, - sutiko Berė. — 
Tačiau jei ką nors reiškė, lauk skandalo. 

Tedas papurtė galvą. 

— Vis dar negaliu patikėti. Kodėl ji turėtų nužudyti savo 
kūdikį, juk šitaip sunkiai jo susilaukė? 

— Manau, žinome priežastį. Miunhauzeno sindromas. 

— Tai nedera prie jos būdo, - prieštaravo Tedas. - Kamuo- 
jamos šio sutrikimo moterys paprastai ieško užuojautos ir 
dėmesio. Vanesa pralenkė net princesę Dianą. Žiniasklaida 
jai skiria daugiau dėmesio nei kuriai kitai pasaulio moteriai. 

— Tačiau ar Vanesa jo sulaukia iš to, kuris jai svarbiausias? 

- Iš prezidento? Anot tavęs, jis nekreipia dėmesio į žmoną 
ir ši taip pasielgė, kad jį supurtytų? 

— Gali būti. 

— Netikiu. 

— Tačiau įmanoma, - ginčijosi Berė. - Prisimink, kokio 
visuomenės dėmesio sulaukė Džekė Kenedi mirus mažajam 
Patrikui. Ji tapo stabu. 

— Bet veikiau dėl kitų priežasčių nei kūdikio netektis. 

— Tačiau ši tragedija prisidėjo prie legendos, kuria tapo 
ponia Kenedi. Galbūt pirmoji šalies ponia nori susikurti pa- 
našią aurą. 

— Dar viena teorija, - numojo ranka Tedas. 

- ŽIV. Ojei vienas iš jų yra viruso nešiotojas? Galbūt kūdi- 
kis jį paveldėjo. Galbūt ponia Merit nenorėjo leistis pasaulio 
žeminama, jei paaiškėtų jos vyro seksualiniai nuotykiai. 

— Tokia tikimybė irgi labai menka, - prieštaravo Tedas. — 
Jei katras jų yra ŽIV nešiotojas, jau būtų paaiškėję, tarkim, 
tada, kai ji pastojo. Prezidento sveikata reguliariai tikrina- 
ma. Tokios paslapties nepavyktų ilgai slėpti. 

— Manau, esi teisus, - sutiko Berė ir susimąstė. - Galbūt 
nepastebime ko nors akivaizdaus. O jei motyvas buvo pa- 
prasčiausia pagieža? Ji man padarė moters, įpratusios, kad 
viskas būtų taip, kaip ji nori, ir nepakenčiančios, kad jai būtų 
atsakyta, įspūdį. 

— Ką tuo nori pasakyti? 

— Ji nužudė sūnų, kad nubaustų prezidentą už meilės ro- 
manus. 

— Paskalomis grindžiamus romanus. 

— Liaukis, Dienrašti. Visi žino, kad jis mergišius. Tik kol 
kas jo dar neužklupo lovoje su nuoga mergina. 

— Ir koljo neužklupo, kol nenufilmavo laidos „60 minučių 
kūrybinė grupė, o Maiklas Volesas neprivertė jo prisipažinti 
vaizdajuostėje, tol jo išdaigos bus tik gandai. 

— Ponia Merit turėtų žinoti. 

— Be abejo, ji žino. Tačiau ji šypsosis ir apsimetinės nieko 
nežinanti, kaip darė visos gašlių valdžios vyrų žmonos per 
renkamų politikų istoriją. 

— Vis dėlto manau, kad paniekintos moters kerštas velnio- 
niškai rimtas motyvas. 

Susimąstęs Dienraštis patampė apatinę lūpą. 

— Bere, dėl šio reportažo tu nusipelnei žiniasklaidos dė- 
mesio. Šį kartą teigiamo. 

— Mano šlovės akimirka su tuo neturi nieko bendro. 

- Taip manai? Šis ciklas buvo geras, net laikinai užtemdė 
nesėkmę dėl reportažo apie teisėją Griną ir įrodė, kad tavo 
kritikai buvo neteisūs. Tu nusipelnei šlovės, tačiau būk at- 
sargi, kad netaptum godi. Ar esi tikra, kad nepasinaudosi 
šiuo netikėtu dėmesiu ir nesugalvosi kitos istorijos? Gal per 
visą šį šurmulį nori ištrūkti iš profesinės skaistyklos? 

Berė jau ketino ryžtingai paneigti, bet susilaikė, kad dar 
kartą išanalizuotų savo motyvus. Ar ji faktus dėliojo taip, 
kad jie tarnautų jos tikslams? Gal leido ambicijoms užgožti 
savo objektyvumą? Arba, dar blogiau, gal vėl grįžo prie įpro- 
čio skubėti ir daryti klaidingas išvadas siekdama, kad pasa- 
kojimas būtų dramatiškesnis? 

— Ne, sakau atvirai. Visa tai išanalizavau objektyviai ir įvai- 
riais aspektais. Moteris neteko kūdikio. Dėl to nuoširdžiai ją 
užjaučiu. Tačiau galbūt ji - ne žiauraus likimo, o beribės pa- 
giežos, paskatinusios padaryti patį baisiausią nusikaltimą, 
auka. Iš pat pradžių užuodžiau kai ką įtartina. Kodėl ji man 
paskambino ir pasiūlė susitikti? Šitaip niekada nesielgdavo — 
nė su vienu mano pažįstamu reporteriu. Kol kalbėjomės, 
man susidarė įspūdis, kad ji stengiasi kai ką pranešti tiesiai 
to nepasakydama. Gal norėjo prisipažinti? Jei ji nebūtų pir- 
moji šalies ponia, ilgai nelaukusi ištirčiau jos istoriją. Turiu 
pasikasti šiek tiek giliau. Nors skamba neįtikėtinai banaliai, 
manau, privalau tai padaryti šalies labui. 

- Gerai, - sutiko Dienraštis. - Leisk man paklausti tik vie- 
no dalyko. 

— Rėžk. 

— Kokio velnio tada čia kiurksai? 


Šoštas skyrius 


D, savaitės uolių paieškų, nedavusių rezultatų, Berės įkarš- 
tis ėmė blėsti. Sugaišusi daugybę laiko tirdama Roberto Raš- 
tono Merito mirties aplinkybes, Berė tegalėjo pasakyti, kad 
ją apėmė neviltis. 

Ji aiškinosi visas įmanomas versijas, kurias buvo aptarusi 
su Dienraščiu, bet jokių rezultatų. Ji įstrigo užburtame rate. 
Norint parengti reportažą, reikėjo išsamaus tyrimo, o to pa- 
daryti neįmanoma neatskleidžiant reportažo turinio. 

Reikalus dar labiau pablogino irzlesnis nei paprastai 
Houvis. Jis, žinoma, jai su pasimėgavimu papasakojo visas 
šlykščias smulkmenas apie paaštrėjusius savo prostatos 
skausmus. Pavydėdamas Berei sėkmės, jis parinkdavo jai tas 
žurnalistines užduotis, kurių kiti reporteriai atsisakydavo ir 
kurios būdavo rodomos pačioje žinių pabaigoje. Berė nesi- 
skųsdama ir kuo skubiausiai jas atlikdavo, kad daugiau laiko 
galėtų skirti ją užvaldžiusiai istorijai. 

Pati mintis, kad pirmoji šalies ponia galėjo uždusinti savo 
kūdikį, buvo šventvagiška. Kokia bausmė skiriama už išda- 
vystę? Viešai pakarti? Sušaudyti? 

Berė nuogąstavo, kad jai, o ne Vanesai Merit pakriko ner- 
vai. Ji girdėdavo balsus ir atsainiose pastabose įžvelgdavo 
paslėptą prasmę. Jai reikėtų atsikratyti šios juokingos min- 
ties ir susitelkti į užduotis, kuriomis ją užvertė Houvis, o ne 

svajoti apie ateitį žvaigždėje, kuri greičiausiai susprogs ir jos 
karjeroje paliks žiojinčią juodąją skylę. 

Tačiau Berė neįstengė liautis. Kas būtų buvę, jei Bernstei- 
nas ir Vudvordas po kelių nesėkmių būtų liovęsi tirti Voter- 
geito skandalą? 

Berė kabinoje studijavo užrašus ieškodama naujos infor- 
macijos, bet jos dėmesį išblaškė vakaro žinių režisierius. 

— Sveika, Bere. Prisimeni įžangą reportažo, kurį parengei 
šiam vakarui? 

— Kas nors blogai? 

— Mikrofone girdėti ūžesys. Houvis sako, kad tau reikėtų 
perskaityti įžangą studijoje pačiai. 

Berė dirstelėjo į laikrodį ant rašomojo stalo. Iki laidos 
buvo likusios aštuonios minutės. 

- Jei nepastebi, priminsiu: šią popietę, kai baigėme fil- 
muoti reportažą, aš kiaurai permirkau. Mano plaukai šlapi. 

— O makiažas - tikras... - Jis ranka apvedė savo veidą ir 
tas judesys neįkvėpė Berei pasitikėjimo. - Tačiau arba kalbi 
tiesiai į eterį, arba reportažo nebus. Houvis sako, kad turi 
puikią galimybę tapti žvaigžde. 

— Nuo tokių žodžių vos kvėpuoju, - atsiduso Berė, - bet 
dėl šventos ramybės... - Ji pasičiupo kuprinę. - Jei kas nors 
manęs ieškos, aš moterų tualete. 

— Lauksiu tavęs ir melsiuosi, kad įvyktų stebuklas, - šūk- 
telėjo jai pavymui režisierius. 

Po žinių laidos Berė grįžo prie rašomojo stalo patikrinti 
žinučių. Viena buvo nuo jau daug metų ją persekiojančio pa- 
mišėlio, tvirtinančio, kad populiarių vidurių paleidžiamųjų 
vaistų gamintojai jį apkerėjo ir dėl to jam nuolat užkietėjan- 
tys viduriai. Kita buvo nuo naujos pamišėlės, pasivadinusios 
Šarlina, ji plūdo Berę, neva ši esanti buka ir kvaila. Skambi- 
no ir Ana Čen, Berės informatorė iš Vašingtono bendrosios 
ligoninės. 

— Ana? 

— Sveika. 

Anos balsas buvo prislopintas ir atsargus. Berė suvokė, 
kad Ana nesikreipė į ją vardu, nors aiškiai atpažino jos balsą. 
Berė nejučia čiupo užrašinę ir pieštuką. 

— Ar pameni, ką aptarinėjome prieš kelias dienas? - pa- 
klausė ligoninės tarnautoja. 

— Taip. 

— Nėra to dokumento kopijos. 

— Supratau, - atsakė Berė ir laukė nujausdama, kad mote- 
ris nori pasakyti kai ką daugiau. 

— Procedūros niekas nedarė. 

Berė sunkiai nurijo seiles. 

— Niekas nedarė? Ar... jos daromos pasirinktinai? Ar ji ne- 
privaloma, hm, neįprastomis aplinkybėmis? 

— Paprastai privaloma, tačiau tąkart gydytojas nusprendė, 
kad nebūtina. Jis davė tokį nurodymą. 

Daktaras Džordžas Alanas, prezidento asmeninis gydy- 
tojas, liepė nedaryti skrodimo. Berė taip stipriai paspaudė 
pieštuką, kad nulūžo jo šerdelė. 

— Esi tikra? 

— Man reikia eiti. 

— Dar pora klausimų. 

— Atleisk. 

Ana Čen padėjo ragelį. Berė įgrūdo užrašus į kuprinę, čiu- 
po lietpaltį, skėtį ir išlėkė iš žinių redakcijos. 


==. 


Tiesą sakant, Berė ir nesitikėjo, kad Ana Čen jos lauks ligo- 
ninėje. Tačiau radusi Anos kabineto duris užrakintas ir švie- 
sas užgesintas, nusivylė. Grįžusi į automobilį, ji paskambino 
mobiliuoju telefonu. 

— Ar turi telefonų knygą? - paklausė Dienraščio, vos tik 
šis atsiliepė. 

— Ir tau labas vakaras. 


— Neturiu laiko būti mandagi. 

Suprasdamas, kad Berė skuba, jis pasitikslino: 

— Vašingtono? 

— Pradėkime nuo jo. Paieškok gyventojų sąraše Anos Čen. 
Čė-e-en. 

— Kas ji? 

— Negaliu sakyti. 

- Štai kaip. Informatorė. Kas atsitiko? 

— Per ilgai pasakoti, ne telefonu. 

— Mačiau tave šįvakar per žinias, - pasakė jis. 

Berė girdėjo, kaip Tedas verčia knygos puslapius. 

— Kaip atrodžiau? 

— Esu matęs ir blogiau atrodant. 

- Taip blogai?.. Kaip sekasi ieškoti Čenų? 

- Nėra jokios Anos. Bet yra A. Čen. 

— Duok ją. Pasakyk telefono numerį ir adresą. 


== 

Ligoninės tarnautoja gyveno neseniai renovuotame name 
madingame Adamso Morgano rajone, jame gausu išeivių iš 
įvairių kraštų. Nors pastatas atnaujintas, liftas neįrengtas, 
tad, kol pasiekė butą trečiame aukšte, Berė užduso. Nenorė- 
dama suteikti Anai Čen galimybės išvengti susitikimo, Berė 
jai iš anksto nepaskambino. Už durų išgirdusi televizoriaus 
garsus Berė su palengvėjimu atsikvėpė. 

Paskambino į duris. Televizoriaus garsas kaipmat buvo 
prislopintas. Berė jautė, kad ją stebi pro durų akutę. 

— Ana, prašau, man reikia su tavim pasikalbėti. 

Atrodė, praėjo amžinybė, kol buvo atrakinta spyna ir du- 
rys, prilaikomos grandinėlės, prasivėrė. Pro plyšį Berė tema- 
tė pusę dailaus Anos Čen veidelio. 

— Ką čia veikiate? Jums nederėjo čia atvykti. 

— Bet jei jau atvykau, gal galiu užeiti? 

— Ko norite? 

— Ko aš noriu? Argi neaišku? Noriu tavęs paklausti, kodėl 
nebuvo daromas skrodimas... 

— Aš tuojau pat uždarau duris. Prašau manęs daugiau ne- 
trukdyti. 

— Ana! - sušuko Berė ir įkišo tarpdurin koją. - Nieko nesu- 
prantu. Negali taip lyg niekur nieko paskambinti, priblokšti 
mane, 0 tada ne... 

— Nesuprantu, apie ką jūs kalbate. 

Berė negalėjo patikėti. 

— Ana, kas čia vyksta? Nieko nesuprantu. 

Tačiau tą pat akimirką Berė viską suprato. Gražios, mig- 
dolų pavidalo moters akys buvo kupinos siaubo. 

Pašnibždomis Berė paklausė: 

— Ar tau įsakyta su manim nekalbėti? 

— Prašau palikti mane ramybėje. 

— Ar tau kas prisakė nekalbėti su manim? Gal tau grasino? 
Kas, Ana? Ligoninės viršininkai? Kas nors iš medicinos eks- 
pertizės skyriaus? Daktaras Alanas? - Vis dar pašnibždomis 
ji skubiai patikino: - Tu nebūsi minima kaip informacijos 
šaltinis. Prisiekiu. Tik linktelėk galvą, jei aš teisi. Daktaras 
Džordžas Alanas įsakė koronerio tarnybai nedaryti skrodi- 
mo. Ar šį nurodymą davė pats prezidentas? 

Išsigandusi mergina ir vėl bandė užtrenkti duris, Berės 
pėdą jos suspaudė tarsi spaustuvas. 

— Ana, prašau, pasakyk man, ką žinai. 

— Aš nieko nežinau. Prašau išeiti. Palikite mane ramybėje. 

Azijietė visais penkiasdešimčia kilogramų užgulė duris. 
Berė pasielgė išmintingai ištraukdama koją. Ji stovėjo kori- 
doriuje ir spoksojo į bronzinius skaičius, į buto numerį 3C, ir 
spėliojo, kas, po velnių, užčiaupė Anai burną. Ir kodėl? 


— — 
„> ZA 
4 ) 


Vanesa Merit išjungė televizorių savo privačiuose aparta- 
mentuose. Perjunginėdama kanalus netyčia pamatė Berę 

Treivis per WVUE žinių laidą. Kodėl mergina tokia kvaila? 
Kodėl iš karto nesuprato užuominos? Vis dėlto Vanesa paju- 
to ir palengvėjimą, kad reporterė jos nesuprato. 

Tiesą sakant, ji nenori, kad jos paslaptis būtų paviešinta, 
tik nežino, kiek ilgai pajėgs ją slėpti. Kad ir kaip ten būtų, 
Vanesa baiminosi, kad ši paslaptis ją pražudys. 

Ji įsipylė dar vieną taurę draudžiamo vyno. Teeinie po vel- 
niųjos gydytojo, tėvo ir vyro priekaištai! Iš kur jie gali žinoti, 
ko jai reikia arba, atvirkščiai, nereikia? Jie nesupras, ką ji iš- 
kentėjo. Jie prieš ją susimokė. Jie... 

Mintis nuklydo taip ir nebaigta. Vis dažniau taip nutinka. 
Atrodo, ji nepajėgia išlaikyti minčių ilgiau kaip kelias sekun- 
des, jos kažkur nuplaukia. 

Apie ką ji galvojo? 

Ak, taip, apie kūdikį. Kaip visada. Tačiau buvo dar kaž- 
kas... 

Kai Vanesos žvilgsnis užkliuvo už televizoriaus, ji prisi- 
minė Berę Treivis. Buka kalė. Ar jai reikia trenkti basliu per 
galvą, kad suprastų? Kodėl Treivis nieko nesuprato? O gal 
suprato, tačiau bijo veikti. Ar ji kvaiša, ar bailė? Nesvarbu, 
rezultatas tas pats. Iš jos nėra ko tikėtis pagalbos. 

Vanesa manė pasielgusi išmintingai savo įrankiu pasirink- 
dama reporterę. Šią idėją ji puoselėjo nuo tos akimirkos, kai 
pastebėjo Bere per vieną iš rytinėje pievelėje vykusių spau- 
dos konferencijų. Ar ne Treivis sukūrė sensacingą reportažą 
apie Aukščiausiojo Teismo teisėjo Grino „mirtį ? Ar ne ji per 
spaudos konferenciją uždavė buką klausimą, sukėlusį spon- 
tanišką juoko protrūkį? 

Tai, kad Berė Treivis vargu bau patikima, puikiai tiko Va- 
nesos tikslams: atsitiktinai mestelėti kelias užuominas ne- 
atsakingai reporterei, o ši jau užvirtų košę, užduotų klausi- 
mus, kurie iš pradžių pasirodytų keisti, bet į kuriuos atsa- 
kymų galiausiai pradėtų ieškoti svarbūs žaidėjai. Jei Vanesa 
pateiktų užuominas apie savo paslaptį įtakingam televizijos 

kanalui, pavojingai atsiskleistų. O dabar paslaptis paaiškės, 
bet ne tiesiogiai per ją. 

Bent jau to Vanesa tikėjosi. Tačiau aišku, kad Berė Treivis 
netikusi kandidatė. Ji ne tik beatodairiška, bet ir besme- 
genė. 

Tad į kąjai kreiptis? 

Iš įpročio Vanesa paėmė telefono ragelį. 

— Sveikas, tėti. 

— Labas! - atsakė senatorius. - Ketinau tau vėliau paskam- 
binti. Kaip sekasi? 

— Puikiai. 

— Ramiai leidi vakarą namie? 

— Deividas sako kalbą profsąjungų suvažiavime. Pamir- 
šau kur. 

— Gal nori, kad atvažiuočiau palaikyti draugijos? 

— Ačiū, nereikia. 

Jei tėtis būtų šalia, Vanesa negalėtų tiek gerti. 

— Tu neturėtum būti viena, mieloji. 

— Deividas grįš šįvakar. Bus jau vėlu, bet jis prižadėjo mane 
pažadinti. 

Po pertraukėlės, per kurią Vanesa įsivaizdavo, kaip tėvas 
suraukia kaktą, jis tarė: 

— Gal tau reikėtų dar kartą nueiti pas savo ginekologą? Gal 
jis tau paskirtų hormonų ar dar ko. 

Senatorius visus moteriškus negalavimus aiškino sutriku- 
sia hormonų pusiausvyra. 

— Tai užgautų Džordžo savimeilę. 

— Dulkinau Džordžą ir jo savimeilę, - sugriaudėjo senato- 
rius. - Kalbame apie tavo sveikatą. Džordžas - puikus vyru- 
kas, ir, manau, nuovokus gydytojas, kai kalbame apie įpras- 
tus dalykus, tokius kaip pilvo skausmai ir skiepai nuo gripo. 
Bet tau reikia specialisto. Tau reikia psichiatro. 

— Ne, tėti, nereikia. Nieko baisaus. 

— Netekus mažojo Roberto, visa tavo sistema sutriko. 

Vanesa gurkštelėjo vyno, kad numalšintų sąžinės grauža- 
ties sukeltą skausmą. 

— Deividas tam nepritartų. Pirmoji šalies ponia negali 
kreiptis į psichoanalitiką. 

— Būtų galima sutvarkyti konfidencialiai. Be to, jei tau 
kaip niekad reikia pagalbos, negi kas apie tave blogai pagal- 
votų? Pakalbėsiu su Deividu. 

— Ne! 

— Vaikeli... 

— Tėti, prašau jo neerzinti. Pati susidorosiu. Tiesiog man 
reikia truputį daugiau laiko, nei manėme. 

Iš politikos maestro, senatoriaus Klito Armbrusterio, Va- 
nesa išmoko politikos praktikos. Kai jie vienas kitam linkėjo 
labos nakties, ji jau buvo užsitikrinusi tėvo pažadą, kad šis 
nekalbės su Deividu apie jos sveikatą. 

Kad nusiramintų, Vanesa vynu užgėrė dar vieną valiumo 
tabletę, grakščiai nuplaukė į vonios kambarį, apsivilko nak- 
tinius marškinius ir chalatą. Pasiramsčiusi pagalvėmis lovoje 
ji pabandė tvarkyti asmeninę korespondenciją, tačiau nepa- 
jėgė išlaikyti parkerio. Tada Vanesa pabandė skaityti naują 
bestselerį, apie kurį visi kalbėjo, bet jai buvo sunku sutelkti 
žvilgsnį ir suprasti žodžius. Jau ketino padėti knygą į šalį ir 
užgesinti lempą, bet pasigirdo beldimas į duris. Pakilusi iš 
lovos Vanesa perėjo per kambarį. 

— Vanesa. 

Ji atidarė duris. 

— Sveikas, Spensai. 

— Arjau miegojote? 

— Skaičiau. - Spensas visada ją sunervindavo. Vanesa pirš- 
tais persibraukė plaukus. - Ko atėjai? 

— Prezidentas paprašė pažiūrėti, kaip jaučiatės? 

— Tikrai? - sarkastiškai paklausė ji. 

— Jis apgailestauja, kad šįvakar buvo priverstas palikti jus 
vieną. 

— Kodėl šis vakaras turėtų būti ypatingas? 

Spenseris Martinas net nesumirksėjo. Norint jį suerzinti, 
reikėjo kur kas daugiau nei įžūlumo. Net ir susierzinęs, to 
neparodydavo. Taip buvo išmokęs. 

Niksono administracijoje dirbo toks Gordonas Lidis, ant 
delno turėjo randą. Randas atsirado jam laikant ranką virš 
žvakės tol, kol išsilydė audiniai. Lidis nė kiek nebuvo prana- 
šesnis už Spenserį, šis savaip buvo bauginantis ir todėl pre- 
zidentui neįkainojamas. 

— Ar galiu jums ką nors parūpinti? - paklausė jis manda- 
giai, bet šaltai. 

— Tarkim?.. 

— Ko pageidautumėte. 

— Nesivargink. 

— Man nebūtų joks vargas, tikrai. Kaip jaučiatės? 

— Suknistai puikiai. O tu kaip jautiesi? 

— Jūs esate prislėgta. Leiskite man iškviesti daktarą Alaną. 

— Manjo nereikia, - suriko Vanesa. - Man reikia... - Ji nu- 
tilo, kad sukauptų jėgas. —- Man reikia šalia žmogaus, kuris 
pripažintų, kad turėjau sūnų ir jis mirė. 

— Vanesa, tą visi pripažino. Kodėl laikotės įsikibusi šios 
minties? Kokia prasmė nuolatos kartoti, kad jūsų sūnus... 

- Ištark jo vardą, šunsnuki. - Vanesa įsikibo į nepriekaištin- 
gai pasiūto švarko atlapus. - Tau ir Deividui sunku ištarti jo 
vardą, tiesa? Sąžinė neleidžia. Ištark! - suriko ji. - Tuojau pat! 

Į kambarį įpuolė slaptosios tarnybos agentas. 

— Pone Martinai, ar kas ne taip? 

— Pirmoji šalies ponia blogai jaučiasi, - atsakė jis, - ne- 
delsdami pakvieskite daktarą Alaną. 

Spensas įstūmė ją atgal į kambarį ir uždarė duris. 

— Ketini mane užrakinti mano pačios kambaryje, Spensai? 

— Nieko panašaus. Tačiau jei norite apsijuokti prieš perso- 
nalą, maloniai prašom, - ramiai atsakė jis ir ranka mostelėjo 
į duris. 

Vanesa nutilo ir įžūliai įsipylė dar vieną taurę vyno. Kai 
atvyko gydytojas, ją jau buvo išgėrusi ir pradėjusi kitą. 

- Ji girta, Džordžai, - pareiškė Spensas. 

Vanesa nesileido daktaro Alano apžiūrima. 

— Vanesa, vartodama šiuos vaistus jūs negalite tiek daug 
gerti. 

Spensas daktarui paliepė duoti kokių nors vaistų, kad Va- 
nesa užtiltų. 

— Neturėčiau duoti. Kad vaistai būtų veiksmingi, turėčiau 
padidinti dozę. 

— Man visiškai nesvarbu, ką jūs turite daryti, - atšovė 
plieninis žmogus. 

Vanesa apnuogino ranką. 

— Suleiskite man tų prakeiktų vaistų! Nusiraminu tik mie- 
godama. Ir, kaip mato Spensas, esu ne mieguista, o tik girta. 

Kai vaistai pradėjo veikti, įėjo Deividas ir ėmė žingsniuoti 
po kambarį. Aišku, buvo įsiutęs dėl scenos, kurią iškėlė Va- 
nesa jam nesant. 

Pasiutusiai blogai, pone prezidente, pagalvojo Vanesa, bet 
buvo per daug atsipalaidavusi, kad galėtų ištarti šiuos žo- 
džius. 

Lovos kojūgalyje prezidentas, Spensas ir daktaras Alanas 
dėl kažko įsitempę šnibždėjosi. Vanesa išgirdo, kad pokalbio 
pabaigoje Spensas pasakė: 

— Nebegalime leisti, turim tam padaryti galą. 

Kąjis rezga? Ji ką tik norėjo nugrimzti į užmarštį, bet da- 
bar iš visų jėgų stengėsi ją įveikti. 

Kai priešaušriu atėjo Vanesos, ji buvo giliai įmigusi. 


Septintas skyrius 


|| aiškios baigė kalbėti telefonu su Bere Treivis ir atsisuko 
į patarėją: 

— Ką manai? 

Spenseris Martinas girdėjo kiekvieną žodį, nes buvo įjung- 
tas telefono mikrofonas. 

— Ji norėjo ką nors išpešti, bet jūs puikiai susidorojote, - 
atsakė Spensas. - Atmetėte jos pageidavimą, bet mandagiai. 
Arji skambino jums per Daltoną? 

— Taip, laikėsi taisyklių. 

— Tada jūs pasielgėte dar mandagiau asmeniškai atmesda- 
mas jos pageidavimą. Spėju, reporterė manė, kad nebus nie- 
ko blogo, jei paprašys išskirtinio interviu - jūsų kampanijos 
strategijai aptarti. Matyt, jiedvi su Vanesa jau tujinasi, be to, 
nusiuntėte jai gėlių. Savaime suprantama, ji mano galinti be 
tarpininkų patekti į Ovalųjį kabinetą. 

Deividas Meritas žvelgė pro langą, matė rūpestingai pri- 
žiūrėtą Baltųjų rūmų teritoriją. Palei plieninių strypų tvorą 
rikiavosi lankytojai, laukiantys ekskursijos, per ekskursiją 
paspoksos į ankstesnių prezidentų pietų servizus. 

Meritas asmeniškai niekino Amerikos visuomenę, bet jam 
labai patiko būti šalies prezidentu. Jam bus pikta išsikelti iš 
šių rūmų net ir antrajai kadencijai pasibaigus. Jis net nema- 
nė, kad antros kadencijos gali ir nebūti. Išvada, kad jis bus 

perrinktas, padaryta iš anksto. Tai buvo programos, kurią jis 
išsikėlė dar gyvendamas Biloksio namelių parke, dalis. Vis- 
kas, išskyrus kelis menkus nuokrypius, vyko pagal jo ben- 
drąją strategiją. Niekam nebus leista trukdyti ateičiai, kurią 
sau nusibrėžė Deividas Malkombas Meritas. Niekam. 

Tarsi skaitydamas jo mintis, Spensas nusistebėjo: 

— Įdomu, kodėl jos paskutinis klausimas buvo apie Vanesą. 

— Dabar daugeliui rūpi mano žmonos savijauta. Jei repor- 
terė nebūtų apie tai užsiminusi, man kiltų daugiau įtarimų. 

— Veikiausiai jūs teisus, - sutiko Spensas. 

Iš Spenso balso neatrodė, kad jis tuo įsitikinęs, todėl pre- 
zidentas atsisuko ir klausiamai pažvelgė. 

Spensas gūžtelėjo pečiais. 

— Na, keista, kad Berė Treivis prieš kelias savaites tarsi 
iš dangaus nukrito. O dabar, kad ir kur pasisuktume, visur 
išdygsta. - Jis tyliai nusikeikė. - Ir ką galvojo Vanesa pasi- 
rinkdama tą neūžaugą? Ir kodėl ši reporterė vis dar negali 
pasisotinti? Galiu suprasti, ko ji šmižinėjo po Vašingtono 
bendrąją ligoninę ruošdama reportažų ciklą apie KSMS, bet 
ko ji ten landžioja dabar? 

— Tai man irgi nepatinka, - prisipažino Meritas. - Tačiau 
jos informatorė buvo įtikinta, kad šitaip elgtis klaida. Ma- 
nau, panelei Treivis bus labai sunku toje ligoninėje rasti kitą 
informatorę. 

Berė Treivis manė, kad jos informatoriai slapti, vis dėlto 
Spenso buvo slaptesni. Prezidentas nepaklausė, kaip ir kas 
Anai Čen prikišo nutekinus žiniasklaidai konfidencialią in- 
formaciją. Spensas paprasčiausiai jį patikino, kad reikalas 
sutvarkytas, - o jei Spensas taip pasakė, jo žodžius drąsiai 
galima iškalti akmenyje. 

Šiuo požiūriu Spensas patikimas. Jei iškildavo bėda, 
Spensas ja pasirūpindavo. Jam nereikėdavo nieko aiškinti. 
Nieko įrodinėti. Su Spensu nereikėdavo ginčytis. Kitaip nei 
su jų draugu Grėjumi Bondurantu, kuris primygtinai reika- 

laudavo pasakyti priežastį, kodėl šio ar ano suknisto dalyko 
vadovybė pageidauja. 

Kai reikėdavo veikti, Deividas Meritas norėdavo, kad būtų 
imtasi veiksmų ir jam dėl jų nereikėtų teisintis. Jis norėdavo, 
kad tikslas būtų pasiektas, ir jam būdavo nusispjaut, ar poelgis 
doras. O Grėjui rūpėjo. Dorumas Grėjui buvo labai svarbu. 

— Manau, Berė Treivis tėra perdėtai uoli reporterė. Ji gavo 
penkiolika minučių eterio, - ir tai jos galimybių riba, - tad 
dabar bando kuo daugiau iš šlovės išpešti naudos. Deja, tapo 
įkyruole, - sukikeno prezidentas. - Visi ją laiko nevykėle. Nu- 
siramink. Ji nėra tokia protinga, kad padarytų rimtos žalos. 

— Nežinau, Deividai, - susirūpinęs atsakė Spensas. - Ma- 
nau, ji gudresnė, nei galvojame. Jei ne ta plačiai išreklamuo- 
ta klaida, ji būtų tapusi žiniasklaidininke, su kuria būtų tekę 
kovoti. Vien prakeiktas atkaklumas daug sako apie jos cha- 
rakterį. 

— Arba apie beatodairiškumą, arba apie perdėtą savimeilę. 

— Kad ir kaip ten būtų, jei ji nesiliaus, pridarys mums rū- 
pesčių. 

Meritas pažvelgė į patarėją. Žodžių jiems nereikėjo. Kaip 
kovotojai partizanai, besiskverbiantys per džiungles, kurio- 
se knibždėte knibžda priešų, jie bendraudavo be žodžių, vien 
akimis perspėdami vienas kitą apie pavojus. 

— Jei dėl to jausiesi geriau, Spensai, prižiūrėk šį reikalą. 

- Šitaip jausiuos kur kas geriau. 

Berė užsigalvojusi žiūrėjo į telefoninio pokalbio su preziden- 
tu stenogramą. Negalėjo prikibti nei prie prezidento žodžių, 
nei kaip jie buvo ištarti. Draugiškas nereikšmingas pokalbis. 
Atsisakydamas duoti interviu, prezidentas buvo tvirtas, bet 
mandagus, todėl Berės nenuvylė ir net nenustebino. Prašy- 
mas duoti išskirtinį interviu buvo tik pretekstas. Jos skam- 
bučio tikslas buvo pasiteirauti apie pirmąją šalies ponią. 


Nuo tos vėjuotos, apniukusios dienos, kai buvo susitikusi 
su Vanesa Merit išgerti kapučino, kiekviename Vašingtono 
šešėlyje Berei vaidenosi drama. Tačiau jai nieko nepavyko 
rasti. Informatoriai nutilo. Pranešimų gaviklis, kurį Berė ne- 
šiojosi dvidešimt keturias valandas per parą ir kurio numerį 
žinojo tik jos šaltiniai ir Dienraštis, nė karto nepyptelėjo, tad 
Berė nusprendė sulaužyti taisykles ir pati jiems paskambin- 
ti. Niekas nieko nežinojo. Berė jau ketino prisipažinti, kad 
vaizduotė nebe pirmą kartą ją nuveda į lankas. 

Ir tada paslaptingas incidentas su Ana Čen sustiprino jos 
blėstantį įsitikinimą. Jau kitą rytą Daltonas Nilis, sušaukęs 
spaudos konferenciją, paskelbė, kad pirmoji šalies ponia 
nenumatytam laikui traukiasi iš viešo gyvenimo. Po šio šo- 
kiruojančio pranešimo jis perskaitė trumpą prezidento pa- 
reiškimą. 

„Abu su senatoriumi Armbrusteriu manome, kad Vanesos, 
kaip pirmosios šalies ponios, pareigos, neleido jai visiškai at- 
sigauti po tragiškos mūsų sūnaus mirties. Mudu paaiškino- 
me, kokia ji mums vertinga ir kaip asmuo, ir kaip patriotė. 
Pirmoji šalies ponia atsakinga šeimai ir šaliai, todėl, kad ir 
fiziškai, ir dvasiškai atsigautų prieš imdamasi varginančios 
pačios nusimatytos darbotvarkės, ji nutarė ilgiau pailsėti. 

Buvo atsakyta į susirinkusių žurnalistų klausimus. Kad 
ponia Vanesa Merit atgautų jėgas, ją prižiūrės daktaras 
Alanas, paaiškino Nilis, atsakydamas į vieną klausimą. Jis 
griežtai paneigė, kad tai susiję su piktnaudžiavimu alkoho- 
liu ar kuriomis kitomis medžiagomis. Berė stengėsi perrėkti 
kolegas, klausė, kada galima tikėtis pirmosios šalies ponios 
sugrįžtant; buvo atsakyta, kad spėlioti per anksti. 

Nuo to laiko Nilis reguliariai supažindindavo naujienų iš- 
troškusią žiniasklaidą su ponios Merit sveikatos būkle. Pa- 
sak daktaro Alano, pamažu ji atsipalaiduoja ir matyti poilsio 
nauda. Šįryt, kai Berė kalbėjosi su prezidentu, jis padėkojo, 
kad Berė domisi jo žmonos būkle, ir pažadėjo žmonai per- 

duoti Berės linkėjimus. Ponios Merit būklė sparčiai gerėja, ji 
jaučiasi gerai. Prezidentas labai patenkintas pažanga. 

Jis kalbėjo saldžiai suknistai džiaugsmingai. 

— Nė velnio taip nėra, - sumurmėjo Berė. Jai vėl panižo 
nagai. Vadinasi, kažkas ne taip. Berė pakėlė telefono ragelį. 

— Vašingtono bendroji ligoninė. Su kuo galėčiau sujungti? 

— Prašyčiau su Ana Čen. 

- Panelė Čen čia jau nebedirba. 

— Kąjjūs sakote? 

- Panelė Čen čia nebedirba. Gal kas kitas galėtų jums pa- 
dėti? 

— Hm, ne. Ačiū. 

Berė skubiai padėjo telefono ragelį ir pamėgino paskam- 
binti Anai Čen į namus. Malonus kompiuterinis balsas prane- 
šė, kad šis numeris nebenaudojamas. Neprabėgo nė penkios 
minutės, o Berė jau skuodė automobiliu į Anos Čen namus. 
Peršokdama po tris pakopas ji užbėgo laiptais ir paspaudė 
3C buto durų skambutį. Po kelių skambučių buvo aišku, kad 
butas tuščias. 

Nusivylusi ji paskambino į buto priešais duris. Prispaudu- 
si ausį prie durų, viduje išgirdo kažką judant ir šnabždantis. 

— Ei, - sušuko Berė belsdama į duris, - ieškau panelės Čen. 

Kaimynas buvo jaunas ir, matyt, dirbantis vadovaujamą 
darbą, stilingai į uodegėlę surištais plaukais, apsivilkęs marš- 
kiniais su monograma. Jie buvo atsegti, kelnių užtrauktukas 
užsegtas paskubomis, marškinių skvernas plaikstėsi. Pažvel- 
gusi per jo petį, Berė suprato, kad jis linksminasi su jauna 
dama. Juodu pietavo ant svetainės grindų. 

— Atleiskite, kad trukdau... 

- Jei ieškote Anos Čen, ji išsikėlė, — paaiškino vyriškis. 

Akivaizdu, jis norėjo toliau pietauti. Ar daryti ką kita. 

— Kada? 

— Praėjusią savaite. Penktadienį, o gal ketvirtadienį. Prieš 
savaitgalį, nes namo administratorė šeštadienį paliepė su- 
tvarkyti butą. Visą dieną čia zujo darbininkai. 


— Gal žinote, kur... 

— Kuri išsikėlė? Ne. Ji dirba Vašingtono bendrojoje ligo- 
ninėje. 

— Jau nebedirba. 

— Hm. Tada nežinau. 


(m ——i 


— Ačiū, kad atėjai, Dienrašti, - padėkojo Berė, įžengusi į na- 
mus pro kiemo duris. Iš virtuvės sklido aromatingi kvapai. 

— Kaip galėjau atsispirti tokiam maloningam kvietimui? 
„Būk septintą. Pradėk ruošti vakarienę.“ 

Dienraštis stovėjo prie viryklės pasirišęs Kalėdų motyvais 
papuoštą prijuostę ir puode maišė spagečių padažą. Berė pri- 
siminė šią prijuostę gavusi dovanų prieš porą metų ir nuo to 
laiko jos nemačiusi. Ir kaip Dienraštis ją surado? 

— Kvepia nuostabiai, - pagyrė ji, jėga patupdydama Kron- 
kaitą. Šis jai parvykus iš džiaugsmo šokinėjo kaip patrakęs. — 
Ar jį pašėrei? 

— Daviau žalios mėsos kukulį, prarijo nekramtydamas, - at- 
sakė Dienraštis, padėjo į šalį šaukštą ir atsisuko į Berę. - Kodėl 
turėjau išlipti iš automobilio prie kampo, atpėsčiuoti gatvele 
1r įeiti į namus pro kiemo duris? Gal žaidžiame šnipus? 

— Pasakysiu po vakarienės. 

Jis privertė Bere tesėti pažadą. Vos lėkštės buvo nurink- 
tos, abu patogiai įsitaisė svetainėje. Bent jau Dienraštis 
jautėsi patogiai, nes sėdėjo dideliame pūstame fotelyje, o 
Kronkaitas buvo padėjęs galvą jam ant kelių. Berė neramiai 
žingsniavo po kambarį. Du kartus patikrino, ar užrakintos 
pagrindinės durys, ar užšautas skląstis. Ji užtraukė naktines 
užuolaidas, kad niekas negalėtų pamatyti, kas viduje. 

— Kas čia, po velnių, vyksta? - paklausė Dienraštis. 

Berė pridėjo pirštą prie lūpų ir įjungė televizorių. Pasuko 
garsą, kad galėjo plyšti ausų būgneliai, ir prisitraukė otoma- 
nę arčiau prie Dienraščio fotelio. 

— Tikriausiai pagalvosi, kad sutirštinu spalvas, - pasakė 
ji, - bet, regis, mane seka. Šią popietę išjungiau savo mobilų- 
jį telefoną. Nenoriu, kad liktų kokių duomenų apie mano te- 
lefono skambučius. Turėsime labai atsargiai rinkti žodžius, 
ypač kalbėdamiesi apie Vanesą Merit. 

Tedas linktelėjo galvą į stūgaujantį televizorių. 

— Manai, kad tavo name įmontavo klausymosi įrangą? 

— Manęs jau niekas nenustebintų. 

Ji papasakojo, kad dingo Ana Čen, ir pridūrė: 

— Kalbėjau su pastato administratore. Ana išsikėlė iš anksto 
nepranešusi, sumokėjo nuomą, susikrovė daiktus ir išvyko. 

— Galėjo būti daugybė jos išvykimo priežasčių. Pavyzdžiui, 
rado kitą darbą ar kitą butą. 

— Nei ligoninėje, nei administratorei nepaliko savo naujo 
adreso. Toks elgesys žmogaus, kuris tik persikelia kitur gy- 
venti, yra keistas. 

— Galbūt ji bando atsikratyti netikusio mylimojo. 

— Aną kažkas išgąsdino, bet ne smurtaujantis meilužis. Ji 
bijo, kad ją pamatys kalbančią su manim. Kažkas sužinojo, 
kad Ana nutekino man informaciją, ir prigrasino tylėti. 

Dienraštis patampė apatinę lūpą, bet nieko nesakė. 

— Kodėl nepadarytas kūdikio skrodimas? - kalbėjo Berė. - 
Kai jis mirė, daktaras Alanas buvo šalia. Įstatymas reikalau- 
ja, kad būtų daromas skrodimas ir nustatyta netikėtos mir- 
ties priežastis. 

— Kalbame apie Jungtinių Valstijų prezidentą ir pirmąją 
šalies ponią, Bere. Šiuo atveju įstatymą galima apeiti. 

— Jei tavo vaikas staiga mirtų be jokios aiškios priežasties, 
ar nenorėtum sužinoti kodėl? Kodėl Meritai turėtų priešta- 
rauti skrodimui, jei jiems nėra ko slėpti? 

— Daugelis žmonių atsisako artimųjų skrodimo, - numojo 
ranka Dienraštis. - Koks kitas tavo argumentas? 

— Vis prisimenu keistus Vanesos man siunčiamus ženklus. 
Galbūt Vanesa norėjo atlikti išpažintį? 


Išskirtinis intorviu + 09 


— Kodėl ji turėtų prisipažinti, jei nužudė kūdikį? 

— Širdies gilumoje ji nori, kad nusikaltimas būtų atskleis- 
tas. Ji nori būti nubausta. 

— Žinai, juo daugiau tu šneki, juo šlykštesnė atrodo ši is- 
torija. 

- Ir kur ji dabar? - nekantriai paklausė Berė nekeldama 
balso. - Hai Pointe? 

Ant Šenandėa upės kranto už poros valandų kelio auto- 
mobiliu į pietvakarius nuo Vašingtono Meritai turėjo priva- 
čią vilą. 

— Būtų logiška, - pritarė Dienraštis, - nors oficialiai tvirti- 
nama, kad jos poilsio vieta neskelbiama. 

— Jei ji sveika ir tik ilsisi, kam šis paslaptingumas? 

— Jei duktė rimtai sirgtų, Klitas Armbrusteris įsikištų ne- 
delsdamas, - pareiškė Dienraštis. - Jis paguldytų ją į geriau- 
sią šalies ligoninę ir joje padarytų visus, kokius tik įmanoma, 
tyrimus. Ar kalbėjaisi su kuo nors iš jo aparato? 

— Bandžiau. Nilio pareiškimai tapo Armbrusterio perso- 
nalo mantra. 

— Jei Vanesos sveikatai grėstų pavojus, senatorius nepasi- 
tenkintų tik ilgalaikiu poilsiu. Jis iš visų jėgų stengtųsi, kad 
dukrai būtų suteiktas kuo geriausias gydymas. 

- Jei senatorius žinotų, kad duktė įvykdė žmogžudystę, 
jis taip pat įnirtingai stengtųsi nusikaltimą nuslėpti ir ją ap- 
saugoti. 

- Velnias, - nusikeikė Dienraštis, - paskatinau padaryti 
tokią išvadą. 
guodė Berė, - nenori, kad prisikapstyčiau prie tiesos. 

— Aš nenoriu, kad suklystum. Nenoriu, kad liptum ant ša- 
kos su grandininiu pjūklu, kaip pasielgei rengdama reporta- 
žą apie teisėją Griną. Ir kitus. 


— Ši istorija nepanaši į anas. Nė truputėlio. 

— Ir nenoriu, kad būtų panaši. Po visų tų nesėkmių vėl at- 
gauni pasitikėjimą. Ar įsivaizduoji, kokią mėšlo audrą sukels 
tavo teorijos, jei bus nutekintos? 

— O ar įsivaizduoji, kokią svaiginamą karjerą padarysiu, 
jei mano teorijos pasitvirtins? 

— Prieš pradėdama fantazuoti apie laidą, geriau įvertink 
tai, ką turi. Nuojautas, Bere. Tik tiek. O nuojautos žurnalis- 
tikoje prilygsta nuliui. 

— Netiesa. Gerai, kai atsiduri ten, kur kas nors nušoka 
nuo atbrailos ar sudūžta lėktuvas, ar sugaunamas žudikas su 
rūkstančiu pistoletu rankoje, - karštai ginčijosi Berė, - o vi- 
sais kitais atvejais bet kuris geras reportažas prasideda nuo 
nuojautos, vidinio instinkto, kuris tau sako, kad dedasi kai 
kas daugiau, nei mato akis. Tu, Dienrašti, tikriausiai nepati- 
kėsi, bet mano motyvai nėra grynai savanaudiški. Aš iš tiesų 
nerimauju dėl Vanesos. Ji buvo labai įsitempusi, man dar 
nėra tekę matyti tokio sudirgusio žmogaus. Tarkim, aš klys- 
tu, ir kūdikis mirė tikrai nuo KSMS, kaip pranešta. Galbūt 
širdgėla atėmė jai protą. Jei ji Baltiesiems rūmams pradeda 
kelti keblumų, ar neįmanoma, kad ją kur nors uždarė, kad 
paslėptų nuo visuomenės akių? 

— Manai, kad prezidentas ją laiko uždaręs prieš jos valią? 

Šitaip suformuluota Berės hipotezė atrodė juokinga. 

— Tačiau nėra visiškai neįtikima, tiesa? 

— Ne daugiau įtikima nei kiti mūsų aptarti dalykai, - atsa- 
kė Tedas ir trumpai pamąstė. - Antra vertus, valdžios žmo- 
nių psichologija unikali. Istorija rodo, kad kai kuriems pre- 
zidentams tikslas pateisindavo bet kokias priemones. Tokia 
priemone gali būti ir emociškai nestabilios pirmosios šalies 
ponios, galinčios sutrukdyti prezidentui būti perrinktam, 
izoliavimas. 

Berė pasipurtė. 

— Dieve, mūsų versijos vis baisesnės. 

— Tačiau jos tik versijos, Bere. 


Išskirtinis interviu + /1 


— Nereikia man priminti, - sumurmėjo ji. 

— Tokia mano pareiga. 

— Tujau nebesi mano viršininkas. 

— Tiesa. Tiesiog tavo draugas. Klausyk, Bere, - jis nutilo, 
kad kelis kartus švokšdamas įkvėptų oro, - sulaukei pasauli- 
nio pripažinimo. Nors kartą pasigailėk savęs. 

Berė nekentė tokio Tedo tono. 

— Atėjo metas psichologijai, Dienrašti? Metas atverti Be- 
rės galvą ir pažiūrėti, kas skatina ją veikti? 

— Aš ir taip žinau, kas skatina tave veikti. Svarbiausia, ir 
pati Žinai. 

— Tada kam aptarinėti? - piktai paklausė ji. 

— Gal gali pažiūrėti man į akis ir pasakyti, kad motyvas, 
verčiantis tave tirti šią pavojingą istoriją, niekaip nesusijęs 
su noru laimėti pritarimą dviejų žmonių, kurie... 

— Taip, galiu pažiūrėti tau į akis ir tai pasakyti. Beje, kad ir 
kas mane skatintų, šią istoriją būtina papasakoti. Sutinki? 

— Jei iš tiesų yra ką pasakoti, sutinku, - nenorom pritarė 
Tedas. 

— Tada nebeprimink man skausmingos vaikystės, o ver- 
čiau padėk. 

— Kaip? 

— Kas su manim kalbėtųsi? Senatorius Armbrusteris? 

Dienraštis papurtė galvą. 

— Kad ir ką širdies gilumoje galvotų, senatorius laikysis 
politinės linijos ir gins ją iki paskutinio atodūsio. Jis - poli- 
tikas iki panagių. Jis nepakenktų niekam, ką jo partija įtaisė 
į Baltuosius rūmus, net jei tai būtų Džekas Skerdikas. Ir juo 
labiau nekenktų žentui. Jis kone pats vienas padarė Deividą 
Meritą prezidentu. 

— Gerai, kas dar artimai pažįsta Meritus? Gal buvo koks 
nors artimas žmogus, kurį vėliau atstūmė? Arba kas nors... — 
Nuo netikėtos minties Berė pašoko. - Tas... tas... kareivis, 
išgelbėjęs įkaitus. 

— Bondurantas? 

— Bondurantas! Taip! Garis Bondurantas. 

— Grėjus. 

— Taip, Grėjus. Jis labai artimai bendravo su Meritais. Gal 
jis su manim kalbėtųsi? 

Berei buvo skaudu girdėti, kaip švokščia juokdamasis 
Dienraštis. 

— Tau greičiau pavyktų prakalbinti Rašmoro Kalno me- 
moriale iškaltas prezidentų skulptūras. Jos draugiškesnės ir 
šnekesnės nei Bondurantas. Prie jo nelengva prisiartinti — 
kaip prie kobros. 

— Ką apie jį žinai? Iš kur jis? 

Dienraštis gūžtelėjo pečiais. 

— Galiu tik spėlioti. 

— Juk nenukrito iš dangaus, jei Meritas jį buvo paskyręs 
savo patarėju, - apimta nevilties tarė Berė. 

— Tačiau taip atrodo, - atšovė Dienraštis. - Spenseris 
Martinas toks pat paslaptingas. Beveik nieko nežinoma, ką 
jie veikė prieš ateidami į Merito komandą. Manau, adminis- 
tracija specialiai kuria šį paslaptingumo šydą. 

— Ir kam? 

— Manau, įspūdžiui. 

— Ką veikė Bondurantas prieš išgelbėdamas įkaitus? 

— Spėju, planavo tą operaciją. Visi jie - Martinas, Bondu- 
rantas ir Meritas - yra baigę jūrų pėstininkų žvalgybos mo- 
kyklą. Iš jų trijų prezidentas labiausiai apsitrynęs, politikas iš 
prigimimo. Spenseris - suktas veidmainis. Jis idealiai tinka 
savo vaidmeniui prezidento administracijoje. O Bonduran- 
tas... Iš šios: trijulės jis pats sudėtingiausias. Nori, kai ką tau 
pasakysiu? Tas vyrukas man visada keldavo velnionišką bai- 
mę. Jei nori žinoti, manau, prezidentas irgi jo klaikiai bijojo. 

— Maniau, jog Meritas jį atleido dėl to, kad per daug buvo 
prisirišęs prie Vanesos. 

Dienraštis suurzgė. 


— Kodėl taip niūriai žiūri į šią istoriją? Kur buvai, kai ji 
vyko? Juk visai neseniai. 

— Houvis už kažką buvo ant manęs užpykęs, tad liepė pa- 
ruošti reportažą apie neva netinkamą amerikietiškų imtynių 
sportininkų elgesį. Todėl pražiopsojau metą, kai Bonduran- 
tas sugrįžo ir atsiskyrė nuo Vašingtono politikų komandos. 

— Tiesą sakant, mažai praleidai. Bondurantas sukėlė nevil- 
tį visiems Vašingtono reporteriams. Jis vengė kamerų ir ne- 
davė jokių interviu. Bulvarinė spauda paskelbė savo įprastą 
šlamštą, bet tai nėra tikroji istorija. 

— O kokia buvo tikroji? 

— Nežinau. Tačiau jei Meritas galvojo, kad Bondurantas 
kimba prie pirmosios šalies ponios, kodėl jį pasirinko vado- 
vauti įkaitų gelbėjimo operacijai? Jis pavertė Bondurantą 
nacionaliniu didvyriu. Nelabai primena pavyduliaujančio 
vyro elgesį, tiesa? - Dienraštis pagrūmojo jai pirštu. - Tu iš- 
kreipei dar vieną faktą. Prezidentas jo neatleido. Pasibaigus 
gelbėjimo operacijai, jis paprašė Bondurantą eiti savo parei- 
gas Baltuosiuose rūmuose. Bondurantas atsakė: „Ačiū, ne. 

— Iš kur žinai? 

— Panele, nesi vienintelė, turinti informatorių. Galbūt 
mano viena koja jau karste, tačiau antrą vis dar noriai sutin- 
ka įvairiose Vašingtono stovyklose. 

— Jei esi toks visažinis, pasakyk, kur dabar Bondurantas. 

- Išsikėlė gyventi į Vakarus. Į vieną tų valstijų kvadrati- 
niais kontūrais. 


Aštuntas skyrius 


J: taip nusižemino, kad net pakvietė Houvį papietauti. Jie 
nuėjo į Houvio mėgstamą gardėsių užkandinę. Berė net leido 
jam pavalgyti prieš prašydama. 

— Houvi, meldžiu, uždek man žalią šviesą. Man pakaks ke- 
lių dienų. 

Paskutiniu duonos kąsneliu jis nubraukė mėsos sumuš- 
tinio su kukuliu sultis ir susigrūdo į burną. Kramtydamas 
Houvis atsakė: 

- Žinai, kelionė brangiai kainuoja. Mūsų biudžete tokių 
išlaidų nenumatyta. 

— Sumokėsiu pati. Išsaugosiu visus čekius. Stotis man ga- 
lės vėliau grąžinti pinigus, ir tik su sąlyga, kad pateiksiu re- 
portažą. 

Berė tikėjosi, kad toks pasiaukojimas padės palenkti Hou- 
vį. Tai pastūmėtų ją padaryti išskirtinį interviu ir įelektrin- 
ti visą šalį, ir Berė tikėjosi, kad jai pavyks. Tik mintis apie 
sensacingą reportažą privertė ją dalytis duona su Houviu 
Fripu. 

Jis gromuliavo žalius svogūnus ir Berės pageidavimą. 

— Kur ketini vykti? 

— Negaliu sakyti. 

— Nori, kad duočiau tau visišką veikimo laisve, bet nesa- 
kai, kur ketini vykti ar apie ką bus tavo pasakojimas. 


— Jis sudrebins šalį, todėl svarbu išsaugoti paslaptį, - Berė 
jau šnibždėjo palinkusi arčiau Houvio, nors nuo svogūnų 
ir česnakų kvapo, sklindančio jam iš burnos, jai ėmė ašaro- 
ti akys. - Jei paaiškės, kad aš kapstausi giliau, visiems, kas 
bent ką žino, kils pavojus. 

— Netaukšk nesąmonių, - pertraukė ją Houvis. - Kodėl tau 
nepabandžius šio šūdo parduoti NBC? Koks nors to kanalo 
kvailys tikrai tavim patikėtų. 

— Ačiū, Houvi. Spėjau, kad taip atsakysi, - padėkojo Berė 
siekdama kuprinės. 

Iš pradžių Houvis apstulbo, bet netrukus gudriai primer- 
kė akis. 

— Kaip čia yra, kad nepyksti? 

— Todėl, kad dabar ramia sąžine galiu eiti pas Dženkinsą. 
Nenorėjau pažeisti subordinacijos, todėl pirmiausia papra- 
šiau tavęs. Kadangi atmetei mano prašymą, drąsiai mausiu 
pas generalinį direktorių. 

Išgirdus WVUE stoties generalinio direktoriaus pavardę, 
Houvio Fripo širdis nusirito į kulnus. 

— Dženkinsas pritars mano sprendimui, - pareiškė Hou- 
vis, apsimesdamas pasitikintis savim. - Jis juoksis iki ašarų, 
kad tau užteko įžūlumo paprašyti komandiruotės. 

— Aš taip nemanau, - linksmai atšovė Berė. - Gal tau dar 
nesakiau, kokį jis man parašė tarnybinį raštelį? 

Houvis ir vėl prisimerkė. 

— Tai buvo recenzija, šlovinanti mano reportažų apie 
KSMS ciklą. Dženkinsas nori, kad parengčiau daugiau pana- 
šių reportažų. Jis sako, kad mano talentas eikvojamas men- 
kaverčiams pasakojimams. Ir nori, kad rengčiau visuomenei 
skirtas programas. Galbūt imčiausi viešųjų ryšių, tarkim, 
vieši renginiai, kalbos ir panašiai. - Berė suraukė kaktą. — 
Maniau, tau jau užsiminė. Ne? Na, tikriausiai apsivertęs dar- 
bais ir neturėjo laiko su tavim pakalbėti. 

Berė fantazavo, bet matė, kad Houvis kimba ant kabliuko. 

— Pagalvosiu, - sumurmėjo jis. 

— Nereikia. Iš tiesų. Pati paprašysiu Dženkinso. 

— Pala! Sustok! Dėl Dievo, duok man minutėlę. Neperspė- 
jusi šoki ant manęs su tokiais prašymais. - Svarstydamas 
Houvis kramsnojo marinuoto košerinio agurko skiltelę. - Ar 
prisieki, kad reportažas bus sensacingas? 

— Nepaprastas, sukels milžinišką atgarsį. 

Houvis pro langą nužvelgė pro šalį bėgančią merginą, atsi- 
kando agurko ir pasikasė pažastį. 

— Gerai, gali vykti kelioms dienoms. Tačiau patariu manęs 
nemasturbuoti. 

Berė pasipurtė vien nuo tokios minties. 


== 

— Sveika atvykusi į „Ponderosos“ rančą, - drąsinosi Berė, 
pro atvirus vartus sukdama į skalda užpiltą Grėjaus Bondu- 
ranto įvažą. 

Keliaudama svetimu vardu ir pasirūpinusi netikrais as- 
mens dokumentais, kuriuos padirbo buvęs kalinys - vienas 
nemalonesnių Dienraščio informatorių, atsiskaitydama tik 
grynaisiais, kad nepaliktų pėdsakų, Berė savo kelionės tikslą 
pasiekė vėlyvą popietę. Vylėsi, kad saugumo priemonės, ku- 
rių ėmėsi, gana patikimos, negalėjo sau leisti net menkiau- 
sio netikėtumo. 

Net vertinant šiaurvakarių Vajomingo standartais, Bon- 
duranto valdos buvo užkampių užkampis. Vienaaukštis na- 
mas šliejosi prie epušių giraitės, medžiai ką tik ėmė puoštis 
įspūdingomis rudens spalvomis. Kad patektų prie namo, 
Berė turėjo pervažiuoti upelį, jo akmenėlius gurguliuodamas 
plovė skaidrus vanduo. 

Namas buvo pastatytas iš rąstų ir akmenų. Priekyje palei 
visą plotį driekėsi dengtas prienamis. Aptvare ganėsi trys ar- 
kliai. Tolėliau stūksojo klojimas, jis atrodė senesnis nei na- 


mas, o dar atokiau - garažas atvertomis durimis, jame stovė- 


jo tik sniegaeigis. Palei išorinę garažo sieną buvo sukrautos 
kelios rietuvės malkų. Tik besiganantys arkliai, daugiau jo- 
kių gyvybės ženklų. 

Pasiekusi kelionės tikslą, Berė pajuto aštrius skrandžio 
spazmus. Vietovė, kurioje atsidūrė, buvo atšiauri ir baugi- 
nanti. Besidriekiančių kalnų virtinė vertė ją jaustis mažą ir 
nereikšmingą, tokia, be jokios abejonės, Bondurantas ją ir 
palaikys. Lipdama iš išsinuomoto automobilio Berė spėlio- 
jo, kaip jam prisistatyti. Iš to, ką apie jį perskaitė ir girdėjo, 
Berė spėjo, kad tikimybė būti sutiktai išskėstomis ranko- 
mis maža. 

Berė jaudinosi be reikalo - Bonduranto namie nebuvo. 
Kelias minutes skambino ir beldėsi į duris veltui. Po velnių. 
Ji buvo psichologiškai pasiruošusi susitikti su buvusiu jūrų 
pėstininku. Berė patyrė per daug vargo ir išleido krūvą pini- 
gų, kad taip greitai trauktųsi. Mintis, kad reikėtų nedelsiant 
grįžti į Džekson Holą, neatrodė patraukli. 

Nusprendusi palaukti, kol Bondurantas grįš, ji atsisėdo 
prienamyje į supamąjį krėslą. Titono kalnų vaizdas gniau- 
žė kvapą, tad Berė patenkinta suposi krėsle žavėdamasi šiuo 
gamtos stebuklu. Bet netrukus ji pajuto ir kitą gamtos šauks- 
mą, biologinį - užsinorėjo į tualetą. 

Prabėgus dar penkiolikai minučių, ji paliko kuprinę krėsle 
ir nuėjo prie durų. Jei garažas paliktas atlapotas, galima ti- 
kėtis, kad ir namas neužrakintas. Taip ir buvo. 

Durys atsivėrė tiesiai į svetainę. Atviros sijos laikė aukštas 
lubas. Kambario gilumoje beveik per visą sieną buvo išmū- 
rytas milžiniškas židinys. Kambarys buvo griežtai vyriškas. 
Minkšti masyvūs baldai aptraukti miško žalumos zomša. 
Ant langų jokių užuolaidų. Kietmedžio grindys išklotos 
austiniais vilnoniais kilimais, primenančiais arklių gūnias. 
Spengianti tyla, negirdėti net tiksinčio laikrodžio. Kamba- 
rys dvelkė malkų dūmais ir... vyriškiu. 

Vyro kvapas buvo toks stiprus ir visur prasismelkiantis, 
kad Berė staiga atsisuko, tarsi tikėdamasi išvysti netikėtai iš 
tų kvapų įsikūnijusį Bondurantą. 

Subarusi save, kad elgiasi kvailai, Berė skubiai perėjo vi- 
durinį kambarį ir surado didelį miegamąjį. Ir čia visur kiet- 
medis, o lova, į kurią Berė sąmoningai stengėsi nežiūrėti, 
nepaklota. Ji įnėrė į vonios kambarį. 

Virš praustuvės pakabintoje lentynėlėje styrojo tik vienas 
dantų šepetėlis. Ant lentynos gulėjo sulankstyti rankšluos- 
čiai. Ant bronzinio kablio duryse kabojo marškiniai. Berė ne- 
atsispyrė pagundai ir juos palietė. Medvilniniai. Nekrakmo- 
lyti. Patogūs. 

Vonia palyginti tvarkinga, nors Berė pastebėjo dulkes ant 
odekolono buteliuko kamščio, matyt, jis seniai nenaudoja- 
mas. Jai labai knietėjo atidaryti veidrodines vaistų spintelės 
dureles ir pažvelgti vidun, vis dėlto nusprendė, kad čia jau 
būtų nepadorus kišimasis į asmeninį gyvenimą. 

Pasinaudojusi tualetu, ji nusiplovė rankas ir nusišluostė 
į rankšluostį, kabantį ant sienoje įtaisyto chromuoto žiedo. 
Rankšluostis buvo šiek tiek drėgnas. Ne per seniausiai Bon- 
durantas į jį šluostėsi veidą ir rankas. Berė šiek tiek sutriko 
ir pajuto keistą dilgtelėjimą pilve. Vėl aštriai pajuto šio namo 
gyventoją, tarsi jis būtų šalia, tik nematomas. 

Ši tyli nuošali vieta Berei žadino keistus pojūčius. 

Ji grįžo atgal pro miegamąjį, nesančiam šeimininkui žadė- 
dama tuoj tuoj iš jo valdų išeiti - tik vandens atsigersianti. 

Berė nesunkiai surado virtuvę. Bonduranto šaldytuve sto- 
vėjo šešių alaus skardinių pakuotė. Geriamo vandens bute- 
liuose nebuvo. Nė gaiviųjų gėrimų. Ji nusprendė pasitenkinti 
vandeniu iš čiaupo ir įsidėjo kelis ledo gabalėlius iš šaldyklės, 
joje pamatė kelis jautienos gabalus ir nieko daugiau. 

Tesėdama pažadą, Berė grįžo į priebutį. Bondurantas iki 
tamsos turėtų grįžti. Jis nebūtų palikęs namų neužrakintų, 
jei būtų planavęs išvykti ilgesniam laikui. 


Oranžinis saulėlydis palengva virto purpurine prieblan- 
da. Danguje sužibo žvaigždės. Berė, visą gyvenimą gyvenusi 
dideliame mieste, tiek daug jų dar nebuvo mačiusi. Tiesiai 
virš galvos vaiduokliškai driekėsi Paukščių Takas. 

Sutemus oras atšalo. Kad būtų šilčiau, Berė apsikabino 
rankomis. Nors buvo šalta, Berė vis prisnūsdavo ir galvai 
nusvirus smakru kaskart knaptelėdavo į krūtinę. Jos orga- 
nizmas gyveno dviem valandomis į priekį, nei rodė kalnų 
juostos laikas, o vidinis žadintuvas rytą suskambėjo penktą 
valandą. 

— Beprotybė, - sumurmėjo Berė kalendama dantimis. 

Net nesistengdama savęs gėdinti dėl tokio elgesio, Berė 
žengė į namą ir išsitiesė ant ilgos zomša muštos sofos. Už- 
migo vos padėjusi galvą ant pagalvės. 


Dovintas skyrius 


D utarškėjo biliardo rutuliai, ir kai Houvio Fripo pasiųstas 
rutulys nuskriejo į kišenę, jis bjauriai sušnirpštė. 

— Laimėjau. Kelintą kartą? 

— Trečią. 

— Valio! Penkiolika žalių. O gal nori pasirinkti penkias ge- 
riausias partijas iš septynių? 

— Ne, ačiū. Tu ištuštinai mano kišenes. 

Houvis paėmė tris penkių dolerių banknotus, kuriuos jam 
padavė varžovas. Jis susikišo pinigus į kišenę ir ketino pasi- 
pūtėliškai pakomentuoti savo nepaprastą laimėjimą, bet iš 
varžovo žvilgsnio suprato, kad džiūgauti nepatartina. 

— Bet galėtum nupirkti man išgerti, - šypsodamasis puse 
lūpų pareiškė prasilošėlis. 

- Išgerti? Žinoma, žinoma, - atsakė Houvis. - Ko no- 
rėtum? 

Biliardo partneris paprašė degtinės su ledais. Houvis nu- 
ėjo prie baro ir užsakė. Jis nunešė degtinę ir sau alaus prie 
stalelio, kurį pasirinko vyras. 

— Negaliu ilgai užsibūti, - pareiškė Houvis, sėsdamas 
prie stalelio. Tiesą sakant, jis jau norėjo eiti. Vyrukas pa- 
prašė brangios degtinės. Jei jis užsisakys dar kartą arba du, 
Houvis praras visus laimėtus pinigus. - Rytoj turiu anksti 


būti darbe. 


Vyriškis gurkštelėjo gėrimo. 

— Kuo vertiesi? 

— Televizijos žurnalistika, - pasigyrė Houvis, įsiberdamas 
į alų druskos. - Stotyje WVUE. 

— Tave rodo per televiziją? 

— Ne. Aš tuo šūdu rodytis ekrane neužsiimu. Kvailių, tauš- 
kalių darbas. Ne, aš skiriu reporteriams užduotis rengti re- 
portažus. 

— Vadinasi, esi tarsi atsakingas už tai, kas išeina į eterį? 

— Esu visiškai atsakingas už tai, kas išeina į eterį. - Džiaug- 
damasis pašnekovo dėmesiu, Houvis ėmė gražbyliauti: — 
Sprendžiu, kuris reporteris kokį reportažą ruoš, kuris repor- 
tažas keliaus į archyvą, o kuris išeis į eterį ir kiek jam bus 
skirta laiko. Kasdien man tenka spresti milijonus kartų. 

— Labai atsakingos pareigos. 

— Man patinka įtampa, - pasipūtėliškai pasigyrė Houvis. 

Vyrą, kuris sėdi priešais, Houvis Fripas norėtų matyti 
veidrodyje skusdamasis. Kartais jis net meilikaudavo sau, 
vaizdavosi, kad žmonėms daro tokį pat įspūdį, kokį šis vy- 
ras padarė jam. Jo naujasis draugas kalbėjo mandagiai. Kad 
ir kas būtų, jis nesikarščiavo. Net nesudirgo pralaimėjęs tris 
biliardo partijas iš eilės. Toks vyrukas moterims sukelia ne- 
valdomą geismą, o vyrams pagarbią baimę. 

— Tu viskam vadovauji, - pasakė pašnekovas. - Sužinai 
naujienas anksčiau už kitus. 

— Teisybė. 

— Ir kas nauja girdėt? 

Houvis rausėsi mintyse ieškodamas naujienų, kurios šiam 
šauniam vyrui padarytų įspūdį. 

— Hm. Pažiūrėkime. Buvo nušauti trys žmonės, nusiun- 
čiau reporterį į įvykio vietą vos po kelių minučių. Nufilmavo 
lavonus prieš juos uždengiant. 

Vyras nusišypsojo lūpų kampučiu ir pažvelgė į savo laikrodį. 

— Ir, a, dar... 

— Ką gi, buvo smagu su tavim pažaisti, bet jau metas eiti. 

— Tačiau įspūdingiausias šių savaičių dalykas - reportažai 
apie KSMS. Žinai, kai kūdikiai miršta lopšyje, - bėrė Houvis, 
vildamasis susigrąžinti vyro dėmesį. 

— Tikrai? 

Pataikė! 

- Tai mano mintis parengti šį ciklą. Žinai, tam tikru po- 
žiūriu čia istorijos apie prezidento vaiką tęsinys. 

— Tragiškas įvykis. 

— Mes paėmėme interviu iš pirmosios šalies ponios. 

— Čia tai bent. Juk ji retai duoda interviu, tiesa? 

- Išskirtinis interviu WVUE stočiai. 

— Kaip jums pavyko jį gauti? 

- Žinai, kaip tai daroma. Paskambinau keliems žmo- 
nėms. Pasinaudojau paslaugomis tų, kurie man buvo sko- 
lingi, - atsakė Houvis gūžtelėdamas pečiais, tarsi bendrauti 
su Baltaisiais rūmais jam būtų įprastas dalykas. - Gal dar 
nori išgerti? 

— Ne, ačiū. Jei pasigersiu, galiu leistis dar kartą aplošia- 
mas, - nusišypsojo vyras. 

Houvis jam taip pat nusišypsojo. Jis neturi jokių draugų. 
Galbūt pavyks susidraugauti su šiuo vyru. Vien nuo tokios 
minties Houvis apgirto. 

— Mačiau tą interviu su pirmąja šalies ponia, - pasakė vy- 
ras. - Labai aštrus. Kokia reporterės pavardė? 

— Berė Treivis. 

Houvis naujajam draugui papasakojo, kaip ją pasamdė. 

— Tuo metu pati nepajėgė susirasti darbo. Pagalvojau, na ir 
kas, po perkūnais. Suteiksiu jai galimybę ir kartu užsidirbsiu 
papildomų balų iš Federalinės ryšių komisijos. Beje, Treivis 
gana išvaizdi. 

Naujasis draugas sukikeno. 

— Jei esame priversti su jomis dirbti, bent jau pasirinkime 
gražias, tiesa? 


Houvis nušvito. Naujasis draugas kalbėjo jo kalba. 

— Kaip pirštu į akį, bičiuli, - pritarė jis pamerkdamas. — 
Kurį laiką tarp manęs ir Berės šis tas buvo, bet vėliau kilo 
keblumų, juk kartu dirbame, ir taip toliau, taigi turėjau ją pa- 
likti. Pasiūlymą ji sutiko ramiai. Nevertė manęs gailėtis kaip 
kitos. Paaiškėjo, kad ji visai nebloga reporterė. Gal per daug 
ambicinga, todėl kenkia pati sau. 

— Tikrai? Kodėl? 

— Na, žinai. Dėl jos reportažų ciklo, kurį iš tiesų sukūriau 
aš, Berė ėmė skraidyti padebesiais. Ji mane varo iš proto dėl 
naujo reportažo. 

— Tikrai? - Pašnekovas jau nebedirsčiojo į laikrodį. Pa- 
togiai atsilošė ir sukiojo tuščią stiklą su ledo gabaliukais. — 
Apie ką? 

— Nežinau. Ji man nesako. 

— Liaukis. Juk niekam nepapasakosiu. 

— Tikrai nežinau, prisiekiu. Ji sako, kad jei reportažas pa- 
vyks, kaip tikisi, Votergeito skandalas atrodys tarsi pasako- 
jimas apie Peliuką Mikį. 

Vyras vos pastebimai šyptelėjo. 

— Vadinasi, užčiuopė kai ką karšta. 

— Matyt, nes pasiprašė kelių išeiginių, kad galėtų rinkti 
medžiagą kitur. 

— Kur? 

Vyro balse pasigirdo nekantrumo gaidelės, ir Houvio pil- 
na žemės riešutų sauja sustingo nepasiekusi burnos. Staiga 
pajuto, kad galbūt elgiasi netaktiškai, kad jam galbūt nerei- 
kėtų plepėti apie Berės reportažą. 

— Ji man nepasakė. 

Vyras vėl nusišypsojo. 

— Nė puse lūpų neprasitarė? 

- Jokios užuominos. 

— Tavo mergina turi daugybę paslapčių. 

— Taigi sijonas. Ką dar pridursi? Kas supras mergšę? 

Houvis ištiesė ranką prie bokalo, kad užgertų žemės rie- 
šutus. 

— Na, jau vėlu, o tau anksti į darbą. Ačiū už gėrimą. 

Naujam draugui pakilus, Houvis nusiropštė nuo kėdės. 

— Man buvo malonu. 

- Žinoma, šunsnuki. Grįši namo penkiolika baksų turtin- 
gesnis. 

— Gal ir vėl kada pakartosim? - paklausė Houvis tikėda- 
masis, kad jo balse negirdėti perdėto įkyrumo. Nenorėjo, 
kad vyrukas jį palaikytų pediku. - Aš čia užsuku porą kartų 
per savaitę. Kai neturiu kitų planų. Žinai, tiesiog pabendrau- 
ti su vyrukais. 

— Tada galbūt ir pasimatysime. 

Jie paspaudė vienas kitam ranką. 

Houvis stebėjo jį išeinant, žavėdamasis naujo pažįstamo 
pasitikėjimu savimi, pavydėdamas jam ir beveik būdamas 
įsitikinęs, kad daugiau niekada jo nepamatys. 

Dėl Houviui nežinomų priežasčių jam pačiam buvo neleng- 


va susirasti draugų. 
=: 


Tik nuvažiavęs du kvartalus Spenseris Martinas akies kraš- 
teliu pamatė save užpakalinio vaizdo veidrodėlyje. Juokda- 
masis nusitraukė beisbolo kepuraitę, prie jos buvo prisiūti 
ilgi garbanoti plaukai. Prireiks daugiau pastangų, kad atsi- 
kratytų tabako dūmų ir išsivadėjusio alaus dvoko, jo prisigė- 
rė drabužiai vietos užeigoje, į kurią Spensas užėjo sekdamas 
Houvį Fripą. 

„Na ir šliužas, - pagalvojo Spensas, sukdamas Baltųjų 
rūmų link. 

Tačiau iš Fripo sužinojo, ką juodu su Deividu ir norėjo 
sužinoti, —- Berė Treivis vis dar renka medžiagą reportažui, 


kuris, jos nuomone, gali būti pritrenkiamas. Ar šis pasako- 


jimas susijęs su prezidentu arba ponia Merit, arba Roberto 
Raštono Merito mirtimi? 

Spensas buvo įsitikinęs, kad Fripas nieko nenutuokia, ki- 
taip būtų pasigyręs. Tačiau šiuo metu Spensas taip pat nieko 


nežino, o jam svarbiausia - sužinoti. 


T, 


— Ką gi, džiaugiuosi, kad jūs džiaugiatės, ponia Gaston... 
Ne, esu tikras, kad ponia Merit bus patenkinta mano pasi- 
rinkimu... Gerai. O dabar dėl rytdienos planų: automobilis 
atvažiuos jūsų paimti šeštą trisdešimt. Suprantu, anksti, ta- 
čiau... Gerai. Labai gerai. Tada iki pasimatymo. Labanakt. 

Daktaras Džordžas Alanas tebelaikė ranką ant telefono 
aparato ir susimąstęs į jį žiūrėjo. Į kambarį įėjo žmona, neši- 
na dviem garuojančiais puodeliais kavos. Vieną pastatė vy- 
rui ant rašomojo stalo, o su kitu atsisėdo į odinį fotelį prie 
rašomojo stalo. 

— Su kuo kalbėjai? 

Jo kabinetas buvo antrame namo aukšte. Jie buvo įsikū- 
rę stilingame, patogiame rajone, Masačusetso aveniu ruože, 
vadinamame Ambasadų gatve. Džordžas Alanas paragavo 
kavos. 

— Ar berniukai jau atsigulė? 

- Jie jau lovoje, daviau dar dešimt minučių ir liepiau ge- 
sinti šviesą. Su kuo kalbėjai? — pakartojo klausimą Amanda 
rodydama į telefoną. 

— Su privačia slaugytoja, kurią pasamdžiau Vanesai. Pa- 
sakyti, kad ponia Gaston džiūgauja dėl naujos pacientės, 
būtų per mažai. Ji negali patikėti, kad rūpinsis pirmąja ša- 
lies ponia. 

— Vanesai reikia nuolatinės slaugos? 

Alanai pažinojo Meritus kaip jaunavedžius, turinčius sun- 
kumų susilaukti vaikų. 

— Tik kaip atsargumo priemonės, - atsakė Džordžas. — 
Deividas mano, kad su ja nuolat turėtų būti baigęs mediciną 
asmuo. 

— Maniau, ji tik ilsisi. 

— Taip ir yra. 

- Jei jai reikia nuolatinės slaugos, ar neturėtų gultis į li- 
goninę? 

— Liaukis mane tardžiusi, Amanda, - subarė Džordžas ir 
taip staigiai atsistojo iš ratukinio krėslo, kad šis nuriedėjo 
ir atsitrenkė į sieną. Jis priėjo prie gėrimų spintos, paėmė 
grafiną brendžio ir truputį įsipylė į kavą. 

— Aš tavęs netardau, - tyliai atsakė Amanda. 

— Dar ir kaip tardai. Mūsų pokalbiai pastarosiomis dieno- 
mis virsta kryžmine apklausa. 

— Dėl to, kad labai teisiniesi, - atšovė Amanda. —- Tave su- 
nervina net nekalčiausias klausimas. 

— Tavo klausimai niekada nebūna nekalti, Amanda. Vis 
nori ką nors išpešti ir nuolat įtarinėji. 

— O tu tapai paranoiku! - sušuko Amanda. - Ką Deividas 
slepia, kad visko ir visų bijai, net manęs? 

— Pati nežinai, ką šneki. 

- Žinau viena — sutikęs dirbti šį darbą, tapai kitu žmogumi. 

— Tu klysti, Amanda! 

— Tėti... 

Staigiai atsigręžęs Džordžas tarpduryje pamatė sūnelius. 
Su pižamomis ir spindinčiais veidukais juodu atrodė mieli ir 
bejėgiai. Išvydus sūnus, Džordžo pyktis išgaravo. 

— Ei, vyručiai, užeikite. 

Iš pradžių jie dvejojo ant slenksčio, bet greitai vyresnysis 
drąsiai žengė į priešo teritoriją. Jaunėlis kiūtino iš paskos. 
Džordžas atsisėdo į krėslą, užsikėlė vaikus ant kelių ir sti- 
priai apkabino. 

Jie kvepėjo muilu, dantų pasta ir šampūnu. Nuo vaikų 
dvelkė švara. Džordžas buvo beveik pamiršęs, kaip malo- 


niai kvepia švara. Jau senokai nuo savo kūno jos nebuvo 
užuodęd 

— Už matematikos rašto darbą gavau A, - išdidžiai pasigy- 
rė vyresnysis. 

— Šiandien mokytoja man liepė garsiai skaityti, ir aš žino- 
jau visus žodžius, - neatsiliko jaunėlis. 

— Puiku! Abudu nusipelnėte prizo. Ką manote apie šį sa- 
vaitgalį? Į kiną? O galį arkadą? Išsirinkite ką nors ypatinga. 

— Ar mamytė eis kartu? 

Džordžas pažvelgė į Amandą. 

— Žinoma, mamytė taip pat. Jei nori. 

— Ar nori, mamyte? 

Amanda nusišypsojo sūnums. 

— Dabar noriu, kad abu eitumėte į lovą. 

Vaikai dar kartą apkabino tėvą ir išbandė kitas gudrybes, 
kad ilgiau pasiliktų, tačiau Amanda tarsi viščiukus išginė 
juos iš kabineto ir koridoriumi nuvedė į vaikų kambarį. 

Kai po pusvalandžio Džordžas įžengė į jųdviejų su Aman- 
da miegamąjį, žmona jau šukavosi trumpai, iki smakro, pa- 
kirptus plaukus. Nuo to laiko, kai susipažino su Džordžu, šu- 
kuosenos nepakeitė. Amandos plaukai ir akys buvo sodrios 
šokoladinės spalvos. 

Amanda buvo pasiruošusi miegoti - tik kelnaitės ir švel- 
nūs marškinėliai. Džordžas kurį laiką ją stebėjo stovėdamas 
tarpduryje. Kai per Liepos ketvirtosios pobūvį juos supažin- 
dino, jis akimirksniu užsigeidė Amandos. Jie pradėjo drau- 
gauti, tačiau Džordžui prireikė šešių mėnesių, kad sukauptų 
drąsą paprašyti Amandą permiegoti su juo. Ji sutiko ir pasi- 
teiravo, kodėl jis taip ilgai laukė. Kitų metų Liepos ketvirto- 
sios šventės išvakarėse juodu susituokė. 

Amanda niekada nepriekaištaudavo Džordžui dėl jo pro- 
fesijos keliamų reikalavimų. Buvo pasiekusi, ko norėjo, ir tu- 
rėjo savų interesų. Ji ne tik sukūrė jaukius namus, bet ir dės- 
tė istoriją Džordžtauno universitete. Amanda buvo savanorė 

konsultantė smurtą patyrusių moterų prieglaudoje. Gerai 
žaidė tenisą, ruošdavo puikius pokylius ir neblogai mokėjo 
kelias užsienio kalbas. Ji skoningai rengdavosi ir prisiderin- 
davo prie bet kokių aplinkybių. 

Džordžas ją mylėjo. O Dieve, kaip ją mylėjo. 

Jis stebėjo grakščius liaunų rankų judesius Amandai šu- 
kuojantis. Šimtas brūkštelėjimų kas vakarą, kaip ją buvo 
išmokiusi iš Virdžinijos kilusi mama. Žavus įprotis. Dar ža- 
vesnis dėl besikilojančios Amandos krūtinės. Per švelnius 
medvilninius marškinėlius matė iškilius spenelius. 

— Atleisk, kad nesusivaldžiau, - tyliai atgailaudamas atsi- 
prašė jis. 

Amanda pakreipė akis, kad veidrodyje susitiktų su Džor- 
džo žvilgsniu. 

— Man nereikia atsiprašymo, Džordžai, - tarė atsisukda- 
ma, - man reikia vyro. 

Džordžas prisiartino prie Amandos, apkabino ir priglaudė. 

— Tu turi mane. 

Nors Amanda ir prisiglaudė, prieštaraudama papurtė galvą. 

— Tave turi Deividas. Jis tave atėmė iš manęs ir berniukų. 

Džordžas paleido Amandą iš glėbio ir ėmė glostyti žvil- 
gančius jos plaukus. 

— Netiesa, Amanda. 

— Tiesa. Bijau, kad niekada tavęs nebesusigrąžinsiu. 

— Aš niekur neišvykstu, - prie pat Amandos lūpų sušnibž- 
dėjo jis. - Tu ir berniukai man brangesni už gyvybę. Negalė- 
čiau jūsų prarasti. 

Amanda įdėmiai pažvelgė Džordžui į akis. 

— Tu pamažu mus prarandi, Džordžai. Kasdien vis labiau 
nuo mūsų tolsti. Kad ir kaip stengčiausi, atrodo, jau nepasie- 
kiu tavęs. Turi paslapčių. Susvetimėjai. 

Amandos balsas užlūžo ir akyse pasirodė ašaros. 

— Neverk, prašau. Neverk, - guodė ją Džordžas bučiuoda- 
mas į atsikišusius skruostikaulius, į lūpas. - Ne taip jau ir 


blogai. 


Džordžas melavo. Maža to, žinojo, jog Amanda supranta, 
kad jis meluoja. Aišku ir be žodžių, nors stipriai prisispaudė 
prie jo. Amandos bučinys buvo ne vien aistringas, jis buvo 
desperatiškas. 

Šią neviltį Amanda perkėlė į lovą, atsakydama į jo meilę su 
nepažabota aistra, tarsi įnirtingas seksas būtų galėjęs įveikti 
Deivido Merito įtaką Džordžui. Kai Džordžas į ją įėjo, abu 
buvo apkvaitę nuo aistros. 

Vėliau, išsekę, nuogi ir suprakaitavę, jie tvirtai apsikabino 
ir šnibždėjo amžinos meilės ir pasiaukojimo pažadus. 

Nors abu žinojo, kad Džordžo pasiaukojimas prezidentui 
toks pat visa apimantis... ir reikalaujantis kur kas daugiau 
pastangų. 


Došimtas skyrius 


Dikkausi Berė pajuto šautuvo vamzdį, įremtą po kaire krū- 
timi. 

Nuslopinusi nevalingą norą pašokti ir bėgti, ji tik šnaira- 
vo. Akys šautuvu nuslydo aukštyn ir susitiko su akimis, jos 
buvo šaltesnės, žydresnės ir nepalenkiamesnės nei plieninis 
ginklas. 

— Patarčiau, kad ji būtų svari. 

Berė mėgino nuryti seiles, bet burna buvo išdžiūvusi. 

— Kas? 

— Priežastis, dėl kurios įsibrovėte į mano namus. - Vyras 
bakstelėjo šautuvu ir truputį kilstelėjo jos krūtį. - Na? 

— Atvykau vakar vakare. Jūsų nebuvo, ištisas valandas 
laukiau prienamyje. Sutemo ir atvėso. Ėmė miegas. Durys 
buvo neužrakintos. Maniau, jūs neprieštarausite. 

— Deja, prieštarauju. 

— Aš esu Berė Treivis. 

Vyriškis vos vos prisimerkė. Berė galėjo prisiekti, kad vy- 
rui jos pavardė žinoma, nors jis to neparodė. 

— Atkeliavau net iš Vašingtono, kad su jumis susitikčiau. 

— Tuščiai sugaišote laiką, - pareiškė jis užsimesdamas šau- 
tuvą ant peties. - Kadangi žinote, kur durys, teikitės nešdin- 
tis, jūsų nereikia lydėti, - ištaręs šiuos žodžius, jis pasitraukė 
į šalį, kad praleistų Berę. 

Berė lėtai nusirangė nuo sofos ir netvirtai atsistojo ant 
kojų. Tada pakėlė ranką ir iš visų jėgų skėlė jam antausį. 

— Kaip drįstate į mane atstatyti šautuvą! Gal išprotėjote? 
Galėjote mane nušauti. 

Bondurantas sukando dantis. 

— Panele, jei būčiau norėjęs jus nušauti, jau tysotumėte 
negyva. Ir jus pribaigdamas būčiau pasistengęs nesujaukti 
savo sofos. 

Jis grakščiai pasilenkė, pakėlė Berės kuprinę nuo grindų 
ir sviedė merginai. 

— Nešdinkitės ir pasiimkite savo šlykščius skaitalus. 

Prieš išvykdama iš Vašingtono, Berė susirinko visus bul- 
varinius laikraščius, kurių antraštės didžiulėmis raidėmis 
šaukė apie tariamą Bonduranto meilės romaną su pirmą- 
ja šalies ponia. Žinoma, tai šlamštas, bet Berė supyko, kad 
Bondurantas šniukštinėjo jos kuprinėje. 

— Tikrinote mano krepšį? 

— Jūs esate įsibrovėlė, o ne aš. 

— Tai ne skaitiniai, kuriuos išsirinkau savo malonumui, 
pone Bondurantai. Tai tyrimo medžiaga. Aš reporterė. 

— Dar svaresnė priežastis, kad išsidangintumėt. 

Manydamas, kad Berė elgsis kaip liepiama, jis apsisuko ir 
nuėjo į miegamąjį. 

Berė pasinaudojo pertraukėle, kad galėtų susikaupti. Gy- 
venime jai buvo tekę patirti gana šiurpių dalykų, bet niekada 
nebuvo atsidūrusi prieš atstatytą šautuvą, ir tikrai niekas jai 
nebuvo įrėmes ginklo į krūtinę. Grėjus Bondurantas iš tiesų 
grėsmingas, kaip Berei buvo įteigta, bet ji netikėjo, kad Bon- 
durantas būtų ją nušovęs. 

Tik bandymas išgąsdinti, nieko daugiau. Bondurantas ti- 
kėjosi išgąsdinti Berę ir priversti išsinėšinti iš jo namų. Ką 
gi, ji dar neketina kelti baltos vėliavos. 

Berė pasitaisė plaukus, pasilygino drabužius ir atsikosėjo. 

— Pone Bondurantai... 

Neišgirdusi atsakymo, Berė nesutriko. Žengė į pravirą 
miegamojo tarpdurį. 

— Aš... Oi! 

Bondurantas buvo nusivilkes marškinius. Kūno riebalai — 
nulis balų. Visa kita - dešimt balų. Tvirtas dešimtukas. Krū- 
tinės plaukai piltuvėlio pavidalu smailėjo liemeniu žemyn. 
Ant vieno šonkaulio buvo bjaurus, smalsumą žadinantis 
randas. 

Visi bulvariniai laikraščiai buvo išspausdinę tą pačią ne- 
ryškią nuotrauką, matyt, ją vieną teturėjo. Joje beveik visą 
veidą dengė tamsūs lakūno akiniai nuo saulės. Tarsi iš gra- 
nito iškaltas smakras ir žandikauliai, plonos kietai sučiaup- 
tos lūpos, nuo aukštos kaktos vėjo nupūsti plaukai ir saulės 
akiniai. Viskas. 

Šie dvimačiai bruožai nuotraukoje toli gražu neprilygo ti- 
krovei. Berė stengėsi į jį nespoksoti. 

— Pone Bondurantai, aš daugybę valandų laukiau, kad su 
jumis susitikčiau. 

— Jūsų reikalas. 

— Galėtumėte bent jau... 

— Nesu jums nieko įsipareigojęs. 

Stengdamasi laimėti laiko, Berė paklausė: 

— Kuri dabar valanda? 

— Apie keturias, — atsakė Bondurantas, nusitraukė aulinį 
batą kartu su kojine ir numetė po kojomis. 

— Ryto? 

— Panele Treivis, tikiuosi, sukorėte tokį kelią iš Vašingto- 
no ne tam, kad manęs paklaustumėte, kuri valanda. 

Antras batas su kojine nukrito ant grindų. 

— Ne, sukoriau tokį kelią iš Vašingtono todėl, kad pakalbė- 
čiau su jumis apie Vanesą Merit. 

Išgirdęs šiuos žodžius, Bondurantas sustingo. Jis pervėrė 
Berę aštriu tarsi deimantas žvilgsniu. 

— Tuščiai beldėtės tokį kelią. 


— Man gyvybiškai svarbu su jumis pasikalbėti. 

Jis atsisegė diržą, džinsų užtrauktuką ir, kai iš jų išlipo, 
stovėjo nuogut nuogutėlis. 

Bondurantas aiškiai tikėjosi, kad Berė ims spiegti ir pa- 
bėgs. Tačiau Berė susiėmė, nors tikrai sureagavo. 

— Jums nepavyks manęs priblokšti, pone Bondurantai. 

— Kertu lažybų, kad pavyks, - tyliai atsakė jis. 

Bondurantas pro Berę patraukė į vonios kambarį, bet stai- 
gają čiupo ir prisitraukė. 

Ar dėl to, kad staiga prisilietė prie jo krūtinės, ar iš be- 
galinės nuostabos Berė nepajėgė kvėpuoti, kalbėti ar bent 
krustelėti. Bondurantas užbūrė ją savo žvilgsniu, o rankomis 
čiupinėjo jos kūną po megztiniu. Megztinio rankovės buvo 
pakankamai plačios, ir Bondurantas nusmaukė puošnios Be- 
rės liemenėlės petnešėles nuo pečių. Net ir tada ji stovėjo 
kaip suakmenėjusi. Tik kai šiurkštūs delnai palietė krūtis, 
Berė žengė atatupsta prie sienos, tempdama kartu ir Bon- 
durantą. 

Kai jo burna nusileido Berei ant krūtinės, ji išsirietė jį pa- 
sitikdama ir begėdiškai geisdama pajusti ant kūno jo lūpas 
ir liežuvį. Berei atrodė, kad kiekviena jos kūno ląstelė pra- 
bunda žadinama skardaus rytinio trimito. Jos kūną užliejo 
aistros, gyvybės banga, jos nebuvo įmanoma nei sulaikyti, 
nei suvaržyti. Ji dar niekada nieko panašaus nebuvo paty- 
rusi, tokio kūniško puolimo, tokio visuotinio, nenugalimo, 
primityvaus, besaikio instinkto poruotis - skubiai, greitai, 
tuojau pat! 

Tarsi apake jie kartu nusvirduliavo prie lovos. Berė per 
galvą nusitraukė megztinį, net vieną liemenėlės petnešėlę 
nuplėšė ir atidengė krūtį. Jie griuvo skersai ant sujauktos 
lovos, ir glamonės virto imtynėmis be jokių taisyklių. Bon- 
durantas pakišo ranką po sijonu ir numovė-kelnaites. 

Tada ją palietė. 

Giliai. Viduje. 

Bonduranto prisilietimas nutvilkė it žaibas. Dejuodama iš 
malonumo ji praskėtė šlaunis, kad būtų patogiau glamonėti. 
Bonduranto lūpos slydo Berės pilvu švelniai jį bučiuodamos. 
Liežuviu pliauškėdamas jos odą, Bondurantas kandžiodamas 
prisiartino prie krūtų. Berė delnu braukė per kietą skruostą, 
su malonumu lytėdama šiurkščią nelyginant švitrinis popie- 
rius jo odą. 

Glamonėjantys Bonduranto pirštai buvo tokie erotiški, 
reiklūs ir taip mikliai rado jos jautrias vietas, kad Berė be- 
veik nespėjo suvokti patyrusi orgazmą. Berė buvo per daug 
sužavėta, kad varžytųsi, tad stipriau prispaudė Bonduranto 
ranką prie savo kūno, rangydamasi ir tvirtai spausdama ją 
šlaunimis. 

Kai bangos nuslūgo, ji gulėjo tarsi sudužusio laivo auka — 
suprakaitavusi, išsekusi ir užsimerkusi, jos pilvas kilojosi 
aukštyn žemyn. Kai Berė galiausiai atsimerkė, išvydo įsmeig- 
tą Bonduranto žvilgsnį. Jis paėmė Berės ranką ir pridėjo prie 
savo organo. 

— O dabar man pasakyk, - dusliu balsu ištarė, - ar yra da- 
lykų, kurių tu nenori? 

Apstulbusi Berė išsižiojo. Nurijusi seiles paklausė: 

— Ką turi omeny? 

Uždėjęs rankas ant Berės kelių, Bondurantas vėl iš lėto 
praskėtė jai kojas. Kai į ją įsikniaubė veidu, Berės nuostabos 
šūksnis peraugo į gyvuliško malonumo dejonę. Jis nebuvo 
drovus. Įžūliai pakišo rankas po Berės klubais ir pasikėlė ją 
arčiau. 

Berė pirštų galiukais tyrinėjo jo stangrų smaigą. Nykštys 
palietė glotnią galvutę. Tada Berė apsivertė ir lūpomis susi- 
rado jo vyriškumą. Kai Berė paėmė jį į burną, Bondurantas 
dejuodamas sodriai nusikeikė. 

Tačiau net šios visiškai apakinusių pojūčių minutės nepa- 


jėgė paruošti Berės akimirkai, kai jis įėjo į ją ir ėmė santūriai 


barbariškai smūgiuoti. Ta malonumo viršūnė nebuvo kylan- 
tis, šiltas, vilnijantis pojūtis. Ne. Tai buvo staigus meteorito 
kritimas ir viską užgožiantis energijos ir liepsnos protrūkis, 
po jo apsiautė beorė, begarsė, akla tuštuma. 

Kai Berė galų pagalėj atsipeikėjo ir atsimerkė, jis stovėjo 
šalia lovos. Bonduranto oda buvo nusėta prakaito lašeliais, 
kai kurie jo krūtinės plaukai susigarbiniavo. Veidas sustin- 
gęs ir įsitempęs, o kumščiai nevalingai tai susigniauždavo, 
tai atsigniauždavo. 

— Nemanyk, kad apsigalvojau. Kai išeisiu iš dušo, tavęs čia 
neturėtų būti. 

Jis apsisuko, nuėjo į vonios kambarį ir garsiai užtrenkė 
duris. 

Berė užsimerkė ir gulėjo visiškai nejudėdama. Tai buvo 
vienas tų kartų, kai ji apsimetė, kad sapnuoja. Šį žaidimą ji 
atsinešė iš vaikystės. Kai namie padėtis tapdavo nepaken- 
čiama, kai tėvai nesivaldydami puldavo muštis, Berė atsi- 
guldavo į lovą, stipriai užsimerkdavo ir įtikindavo save, kad 
jos tikrasis pasaulis tėra klaikus sapnas ir kad netrukus ji 
atsibus kitame, kupiname burtų, meilės ir ramybės, pasau- 
lyje, kuriame viskas malonu ir kuriame žmonės vienas kitu 
džiaugiasi. 

Vaikystėje šis triukas nesuveikdavo, niekas nepasikeitė ir 
dabar. Atsimerkusi Berė vis dar buvo Grėjaus Bonduranto 
miegamajame, gulėjo jo lovoje, o keli drabužėliai, kuriais vil- 
kėjo, buvo susiglamžę. 

Kaip ir visa kita. 

Sukaupusi jėgas, ji išlipo iš lovos ir apsirengė. Kai Berė 
išėjo iš miegamojo, dušinėje tebešniokštė vanduo. Kuprinė 
gulėjo ant sofos, kur Berė ir buvo palikusi. Ji paėmė kuprinę, 
įgrūdo į ją suplėšytą liemenėlę ir žengė prie durų. 

Prie jų Berė stabtelėjo. Jei išvyks, bus nieko nepešusi, išsi- 


veš tik gėdą, tokią kada nors pajusianti net nebūtų pajėgusi 

įsivaizduoti. Jos elgesio neįmanoma paaiškinti, tad Berė ir 
neįžeidinėjo savo sąžinės bandydama jį pateisinti ar logiškai 
pagrįsti. 

Taip jau atsitiko. Berė leido, kad taip atsitiktų. Pataisa: ji 
aktyviai, godžiai dalyvavo tame veiksme. Įvykęs faktas. Ji 
negali pakeisti to, kas nutiko. 

Šis patyrimas Berei brangiai kainavo. Ji tegalėjo susitai- 
kyti su savo veiksmų padariniais, kuo daugiau išpešti iš šios 
pražūtingos padėties ir susigrąžinti nors lašelį orumo. Kartu 
jai galbūt pavyks ką nors sužinoti. 

Kai po dešimties minučių Bondurantas įžengė į virtuvę, 
jo laukė pasirengusi gintis Berė, kuprinę pasidėjusi ant vir- 
tuvinio stalo. 

— Pone Bondurantai, noriu oficialiai pareikšti, kad neži- 
nau, kas čia įvyko. 

— Panele Treivis, noriu oficialiai pareikšti, kad aš žinau, — 
atsakė Bondurantas, atsainiai paėmė puodelį ir įsipylė ka- 
vos, kurią užplikė Berė. - Pasiimkite užrašų knygutę. Galbūt 
norėsite užsirašyti. - Jis atsisuko į Berę. - Tai vadinama dul- 
kinimusi. 

Berei suvirpėjo širdis, nors iš pažiūros ji tik patempė vir- 
šutinę lūpą. 

— Gal viliatės, kad išeisiu, jei siaubingai elgsitės? Jums ne- 
išdegs. 

— O kas gali išdegti? 

— Pasikalbėkite su manim. 

— Najau ne, po perkūnais, - piktai atšovė jis. - Viena prie- 
žasčių, dėl kurios išvykau iš Vašingtono, buvo pabėgti nuo 
reporterių. Dauguma jūsų už istoriją esate pasiryžę parduoti 
sielą. Ojei istorijos nėra, ją išgalvojate. - Jis dar kartą pašai- 
piai pažvelgė į ją. - Nors jūs, panele Treivis, juos pranokote. 
Jūs net nieko nepardavėte - atidavėte nemokamai. 

Berė linktelėjo galvą į miegamąjį. 

— Tai įvyko... netyčia. 

— Nemanau. Mano pimpalas tiksliai žinojo, kur link viskas 
krypsta. 

Berė prikando lūpą, kad ko neleptelėtų. Stengėsi nepra- 
virkti, buvo sau prisiekusi, kad neapsižliumbs. 

— Pone Bondurantai, prašau, aš bandau išgelbėti savo pro- 
fesinį padorumą. 

— Nežinojau, kad bent kiek jo turite. 

Skėstelėjusi rankas į šalis, Berė paklausė: 

— Negi esu panaši į atvykusią čia jūsų sugundyti mergelę? 

Bondurantas nužvelgė apsiglamžiusią Berę. 

— Nelabai. Tačiau, kai pasitaikė proga, iš jūsų lovos pusės 
neišgirdau jokių prieštaravimų. 

Berė išraudo, prisiminusi, kokius garsus jis girdėjo iš jos 
lovos pusės. 

— Atvykau čia tik todėl, kad užduočiau kelis klausimus 
apie Meritus. 

— Kiek kartų turiu kartoti? Nė velnio jums nesakysiu. 

— Netir to, kad bulvariniuose laikraščiuose aprašytos isto- 
rijos vien melas? 

— Taip, melas. 

— Tarp jūsų ir ponios Merit meilės romano nebuvo? 

— Tai ne jūsų suknistas reikalas. 

— Ar dėljūsų ji tokia nusiminusi? 

- Jeiji ir nusiminusi, tai dėl to, kad mirė jos kūdikis. 

— Ar esate tikras? 

— Ar aš esu tikras? 

— Ar esate tikras, kad jis mirė? O gal Robertas Raštonas 
Meritas buvo nužudytas? 


Vienuoliktas skurius 


Lsiiai keikdamasis Grėjus atsuko jai nugarą. Ši žurnalistė 
daužė jį per silpnąsias vietas. Ji klausinėja taip pat nuož- 
miai, kaip ir dulkinasi. 

Dar prieš žadindamas Bondurantas atpažino, kad kaip tik 
ši reporterė prieš kelias savaites ėmė interviu iš Vanesos. 
Matyt, iš to interviu išpešė ne viską, ko norėjo. Grėjus spė- 
jo, kad ji ar kas kitas iš jos kolegų atsibastys ir privers jį vėl 
knaisiotis po tą mėšlą. Jis ištisas savaites kaupė apmaudą — 
įsibrovimas neišvengiamas. 

Bondurantas nesijautė kaltas dėl to, kas įvyko. Grėjus 
buvo paniuręs ir jam reikėjo su kuo nors permiegoti. Švel- 
niai tariant, ji sutiko. Suprantama, tokiomis aplinkybėmis 
kas nors turėjo atsitikti. 

Tiesą sakant, Grėjus abejojo, ar Berė atvyko čia ketindama 
jį sugundyti. Vargu ar ilgas sijonas, megztinis ir auliniai ba- 
tai žadina seksualines fantazijas. Jos akys vis dar užtinusios 
nuo miego, o akių tušas nubyrėjęs ant skruostų. Lūpdažis 
seniai nusitrynęs, o plaukai susivėlę. 

Tačiau merginos balsas buvo neįtikimas. Jaudinantis sa- 
pnas. Jis ne tik žadėjo fantastišką seksą, bet ir leido juo pa- 
simėgauti. 

Bet jei reporterė mano, kad smagiai pasivarčius šiene jo 
nusistatymas pasikeis, ji klysta. Grėjus jau kur kas stipriau 

griežė dantį, kad ji įsibrovė į jo namus ir asmeninį gyvenimą. 
Ji nusipelnė Grėjaus paniekos. 

Išgėręs kavą iki dugno, Grėjus paėmė keptuvę, puodą ir 
pastatė juos ant viryklės. Paėmęs iš podėlio aitriųjų paprikų 
ir pupelių skardinę, išvertė ją į puodą ir ėmė mušti kiaušinius 
į dubenį. Suplakęs juos iki putų, Grėjus prisipylė dar vieną 
puodelį kavos ir ėmė gurkšnoti, kol troškinosi pupelės. 

— Ar galiu? - paklausė Berė atkišdama tuščią puodelį. 

— Prašau. Jūs ją užplikėte. Nenoriu atsakyti, jei išvažiavu- 
si užmigsite prie vairo. 

Ji atsargiai laikė didelį kavos puodelį savo mažyčiuose del- 
nuose. Pajutusi Grėjaus žvilgsnį, Berė pakėlė galvą. 

— Atsiprašau, kad sudaviau antausį. Niekada nesu nieko 
mušusi. Jūs provokuojantis žmogus, pone Bondurantai. 

— Taip man visi sako, - atsakė jis maišydamas troškinį. — 
Kaip mane suradote? 

— Per savo informatorius Vašingtone. Nesijaudinkite. Bu- 
vau atsargi. 

— Aš niekada nesijaudinu, panele Treivis. Tikiuosi, jog pa- 
nelė? O galjūs ką tik buvote neištikima savo vyrui? 

Ši pastaba ją įsiutino labiau nei patys veiksmai ar ankstes- 
ni užgauliojimai. Iš pykčio Berė sužaibavo akimis. 

— Ne, aš neapgavau vyro. Manau, šiuo klausimu esate kur 
kas labiau patyręs. O dėl manęs nesijaudinkite, niekam ne- 
turėsiu atsiskaityti, ačiū. 

Grėjus nusisuko į viryklę, įdėjo į keptuvę arbatinį šaukš- 
telį sviesto ir uždegė degiklį. Stebėdamas, kaip tirpsta svies- 
tas, jis svarstė, kaip atsikratyti neprašytos viešnios neišstu- 
miant jos pro duris. Jis nesivargindamas išvardytų daugybę 
būdų, kaip tyliai, akimirksniu ir nesukeliant skausmo nužu- 
dyti vyrą. Tačiau mintis apie fizinį smurtą prieš moterį jam 
kėlė šleikštulį. 

— Gyvenate gražioje vietoje, - nutraukė jo mintis Berė. 

— Ačiū. 

— Kiek akrų? 

— Apie penkiasdešimt. 

— Vienas čia gyvenate? 

— Gyvenau vienas iki šio ryto. 

— Esu tikra, žinote, kad visai netoli yra Bondurantas. Ar... 

— Ne. Miestelio vardas tik sutapimas. 

— Ar laikote galvijų? Be tų arklių aptvare. 

— Turiu nedidelę karvių bandą. 

— Tad štai iš kur ta mėsa šaldyklėje. 

Atsisukęs Bondurantas tiriamai pažvelgė. 

— Įsipyliau vandens ir pasiskolinau kelis ledo kubelius, - 
paaiškino Berė įžūliai kilstelėdama smakrą. 

— Ką dar radote šniukštinėdama? 

— Aš nešniukštinėjau. 

Grėjus vėl nusisuko į viryklę, paskleidė keptuvėje išsily- 
džiusį sviestą ir supylė kiaušinių plakinį. Tada įdėjo į skru- 
dintuvą dvi riekeles duonos, iš indaujos pasiėmė lėkštę ir 
mentele pastumdė kiaušinienę. Tėkštelėjęs į lėkštės vidurį, 
ant jos samčiu užpylė kunkuliuojančio troškinio ir gausiai 
pašlakstė padažu Tabasco. Tarsi gavusios ženklą iš skrudin- 
tuvo iššoko duonos riekelės. Grėjus padėjo abi riekeles ant 
lėkštės kartu su šakute, nusinešė lėkštę prie stalo ir apžerges 
kėdę atsisėdo. 

Akies krašteliu šnairavo į prisiartinusią Bere. Ji atsisėdo 
priešais šeimininką. Nekreipdamas į ją dėmesio, Grėjus su- 
sigrūdo kelis kąsnius į burną. Tik liovęsis kramtyti, kad atsi- 
gertų kavos, jis paklausė: 

— Alkana? 

- Šiek tiek. 

— Norite? 

Berė įtartinai pažvelgė į jo lėkštę. 

— Nežinau. 

Grėjus gūžtelėjo pečiais. 

— Valgis ant viryklės. 

Berė atsistojo nuo stalo ir netrukus grįžo su mažesne nei 
Grėjaus porcija. Jis žiūrėjo, kaip Berė ragauja. Ji pakramtė, 
nurijo ir ėmė godžiai valgyti. 

— Čia gana nuošalu, - pasakė Berė tarp kąsnių. - Ar nesi- 
jaučiate vienišas? 

— Ne. 

— Ir nebūna nuobodu? 

— Niekada. 

- Prieš, hm, paliekant tarnybą, jūsų gyvenimas buvo ku- 
pinas nuotykių. Ar nepasiilgstate Vašingtono jaudulio? 

- Jei pasiilgčiau, grįžčiau. 

— Kaip leidžiate laiką? 

— Kaip man, po velnių, patinka. 

— Kaip užsidirbate pragyvenimui? 

- Nemandagu kalbėti apie pinigus. 

— Na, tada aš saugi, nes jūs jau pareiškėte, kad reporteriai 
yra nemandagūs, - atšovė Berė, klausiamai kilstelėdama an- 
takius. 

— Užsiimu gyvulininkyste. 

Toks paprastas atsakymas Berę nustebino. 

- Auginate galvijus? 

Jis linktelėjo. 

- Tikrai? Hm. Ir mokate? 

- Išmokau dar vaikystėje. 

— Kur? 

— Tėvo ūkyje. 

— Tai man mažai ką sako. 

— To ir siekiu, panele Treivis. 

Nusivylusi Berė atsiduso. 

- Jūs sėkmingai dalyvavote slaptose karinėse operacijose, 
buvote prezidento patarėju. Gyvulininkystėje tikrai nėra jo- 
kio žavesio. Man sunku patikėti, kad tokia karjera jus įkve- 
pia ir yra įdomi. 

— Man visai nesvarbu, kuo jūs tikite. 

— Jūs gyvenate čia ir ištisą dieną jodinėjate arkliais? 

Grėjus nesivargino atsakyti į klausimą. 

— Jūs tiesiog rūpinatės banda kaip geras mažas kaubo- 
jus? 

— Taip. Kai ja reikia pasirūpinti. 

— Ar dėl to vakar buvote išvykęs? Pasirūpinti galvijais? 

— Ne. Vakar buvau nuvykęs į Džekson Holą. 

— Aš iš ten atvažiavau. Veikiausiai prasilenkėme. - Berė 
pastūmė į šalį tuščią lėkštę. - Pusryčiai buvo skanūs. Ačiu. 

Grėjus nusijuokė. 

— Jei būtų buvęs karvašūdis, vis tiek būtumėte jį suvalgiu- 
si ir pasakiusi, kad jis labai skanus. 

— Kodėl būčiau taip pasakiusi? 

— Dėl to, kad kai ko iš manęs norite. Kadangi seksas nepa- 
dėjo, nutarėte apsimesti draugiška. Ar šis ulbėjimas ne dar 
vienas bandymas mane nuginkluoti? Pasakysiu atvirai, pa- 
nele Treivis, pirmoji priemonė man labiau patiko. 

— Tai nebuvo priemonė. Sakiau jums, kad tai įvyko... 

— Netyčia. Prisipažinkite, ar šokate į lovą su kiekvienu su- 
tiktu vyru? 

— Klausykit... 

— Gal tėtis jūsų nemylėjo? 

Berė nudelbė akis į stalą ir beveik tuojau pat vėl pažvelgė 
į Bondurantą. 

— Negaliu jūsų kaltinti, kad esate tokios blogos nuomonės 
apie mane. 

- Štai kaip, nuo draugiškumo pereisime prie atgailavimo. 

— Po velnių! - sušuko Berė ir pašokusi pliaukštelėjo delnu 
per stalą. - Esu su jumis atvira. 

— Ne, panele Treivis, jūs esate arba drąsi, arba kvaila. Ne- 
perprantu kokia. Tačiau kad ir kaip ten būtų, neketinu kal- 
bėti nei apie save, nei apie Meritus. Ir man neįdomu, ką apie 
juos galite pasakyti. 

— Negi negirdėjote, ką sakiau apie kūdikio mirtį? 

— Girdėjau. Ir nekreipiau dėmesio. Šitaip elgsiuos ir toliau. 


Išskirtinis interviu + 103 


Grėjus uždėjo savo lėkštę ant Berės, nunešė abi į plautuvę 
ir praskalavo. 

— Kodėl nekreipėte dėmesio? 

- Jūs, reporteriai, švaistotės tokiais komentarais tikėda- 
miesi, kad koks kvailys užkibs ant jauko. 

— Negi manote, kad aš lyg niekur nieko padaryčiau tokį 
rimtą pareiškimą? 

Grėjus užsuko čiaupą ir atsisuko į Berę. 

— Per tą trumpą laiką, kai esame pažįstami, įsitikinau, jog 
padarytumėte bet ką, kad tik patektumėte į nacionalinį ka- 
nalą. Kodėl jums nepermiegojus su nacionalinio kanalo pro- 
diuseriu, užuot gaišus laiką su manim? 

— Todėl, kad nė vienas mano pažįstamas nacionalinio ka- 
nalo prodiuseris nebuvo Vanesos Merit meilužiu. 

Bondurantas išsigando savo įsiūčio. Neleisdamas pykčiui 
pratrūkti, jis aplenkė Berę ir pasuko į namo gilumą. Girdėjo, 
kaip Berė seka iš paskos. Ji skubiai jį aplenkė ir uždėjo ran- 
kas jam ant krūtinės. 

Berė sunkiai alsavo. 

— Manote, kad čia atvykau mainais už seksą išpešti sensa- 
cingos istorijos? Ne. Tiesą sakant, esu mirtinai išsigandusi, 
kad susimoviau ir sukompromitavau savo profesiją. Jūs ma- 
nęs nepažįstate, todėl teks patikėti, kad troškau nepastebėta 
iškiūtinti pro duris ir kad man buvo sunku jums net į akis 
pažvelgti. 

Kažkas Berės balse privertė Grėjų sustoti ir klausytis. 

Ji atitraukė rankas nuo Grėjaus krūtinės ir nuleido prie 
sijono. 

— Tai, kad vis dar tebesu čia, turėtų leisti jums, pone Bon- 
durantai, suprasti, kokia svarbi ši istorija. Ne tik man ir mano 
karjerai. Visiems. Prašau išklausyti mane. O tada, jei paliep- 
site, išeisiu. Nesiginčydama. Tik penkias minutes, gerai? 

Ji puikiai vaidina, pamanė Grėjus, bet galėtų ir geriau. Jis 
iš prigimties atsargus, o kur dar žvalgybos kursai. Per juos 
Bondurantas išmoko nespręsti apie žmones ar dalykus vien 

iš išorės. Patirtis jį buvo išmokiusi, kad žurnalistai - pagie- 
žingi maitėdos. Jie be jokių sąžinės skrupulų apgrauš tave iki 
pat kaulelių ir paliks pažeidžiamą, o patys puls kitą auką. 

Tačiau kad ir kaip priešinosi, Bonduranto susidomėjimas, 
ką Berė Treivis žino ar įtaria apie Vanesos vaiko mirtį ištikus 
KSMS, augo. Elgiasi neprotingai, bet vildamasis, kad dėl to vė- 
liau neteks graužtis nagų, jis sutiko skirti jai penkias minutes. 

— Eime laukan. 

Grėjus atsisėdo į supamąjį krėslą, o Berė, rankomis apsi- 
kabinusi blauzdas, įsitaisė ant viršutinio laiptelio. Merginai, 
matyt, šalta, bet Grėjus jai nieko nepasiūlė, kas padėtų apsi- 
ginti nuo rytinės vėsos. 

Grėjus sutiko ją išklausyti, bet atrodė, kad Berė delsia, 
nors ir išsitraukė užrašinę. 

— Čia taip gražu. 

Slėnį gaubė rūkas. Kalnų kontūrai buvo neryškūs, tačiau 
besiartinantis saulėtekis nurausvino miglą tarsi cukraus 
vatą. Oras buvo vėsus ir gaivus. 

— Klojimas atrodo senesnis nei namas ir garažas. 

Gana pastabi. 

— Jis jau stovėjo, kai nusipirkau ūkį. Klojimas buvo pastaty- 
tas ant senojo namo pamatų. Aš tik truputį paremontavau. 

Arkliai žvaliai laigė vienas paskui kitą aptvare. 

— Kokie jų vardai? - paklausė Berė. 

— Jie neturi vardų. 

Viešnia nustebo. 

— Jūsų arkliai neturi vardų? Kaip liūdna. Kodėl? 

— Ar čia interviu, panele Treivis? 

Suglumusi Berė papurtė galvą. 

— Dar nesu sutikusi žmogaus, kuris savo augintiniams 
neduotų vardų. Kronkaito charakterį atspindi jo vardas. — 
Pradėjus pasakoti apie savo šunį, Berės veidas sušvelnėjo ir 
pagyvėjo. - Jis didelis, mėgstantis padrybsoti, meilus ir išle- 
pintas. Patarčiau jums įsigyti šunį, - pasiūlė ji. - Būtų geras 
draugas. 

— Man patinka vienatvė. 

— Jūs to neslepiate. 

— Laikas tiksi. 

Ir tada Berė viską išpyškino. Iš abiejų vamzdžių. 

— Manau, Vanesa Merit nužudė savo kūdikį. 

Grėjus sukando dantis, kad ko neleptelėtų. 

Berė tratėjo nesustodama. Grėjus pametė skaičiavęs, bet 
tikrai daugiau nei penkias minutes. Ji išdėstė motyvus, dėl 
kurių pirmoji šalies ponia galėjo nužudyti savo kūdikį, o vė- 
liau išsamiai papasakojo, kokių ėmėsi žygių vykdydama savo 
tyrimą ir su kokiomis kliūtimis susidūrė. 

— O dabar ponia Merit pasitraukė iš viešo gyvenimo. Ar 
jums neatrodo keista? 

— Ne, - sumelavo jis. 

— Buvo suprantama, kai ji pasitraukė iš viešo gyvenimo 
vaikui mirus. Netekusi savo kūdikio, Džekė Kenedi pasielgė 
taip pat. Tačiau tik kuriam laikui, o laiko jau nemažai praėjo. 
Jei ponia Merit tik ilsisi, kaip tvirtina Baltųjų rūmų šaltiniai, 
kodėl ji ne su savo tėvu? Arba kodėl nenuvyko į namus Misi- 
sipės valstijoje? 

- Iš kur jūs žinote, kad ten jos nėra? 

— Aš nežinau, - susiraukdama prisipažino Berė. - Tačiau 
buvo paskelbta, kad ja rūpinasi daktaras Alanas, o jis sėdi 
Vašingtone. Nesuprantu, kodėl viską gaubia tokia paslaptis. 

— Čia nėra jokios paslapties. 

- Tada kaip paaiškintumėte keistą Anos Čen elgesį? 

— Galjūs ją suerzinote? 

— Aš jos taip gerai nepažįstu, kad galėčiau supykdyti. 

- Aš irgi jūsų nepažįstu, o jūs mane supykdėte. 

- Ji buvo išsigandusi, - užsispyrusi tvirtino Berė. - Iš kar- 
to atpažįstu baimę, kai matau išsigandusį žmogų. 

— Gerai, galbūt ji buvo išsigandusi, - nekantriai sutiko 
jis. - Galbūt kaip tik tuo metu ji pamatė pelę. Ir galbūt Vane- 
sos elgesys šiek tiek neįprastas, bet ar ji nenusipelnė gedėti 
vienumoje? 

Ši reporterė, Berė Treivis, savo seksualiu balsu kėlė abe- 
jones, kurios kamavo jį patį. Pajutęs spazmus skrandyje, 
Grėjus nuėjo į prienamio galą. „Dieve, kaip ji kankinasi. Jis 
persibraukė pirštais plaukus, užsimerkė ir pabandė jėga su- 
turėti jį kankinančius demonus. 

Paskui Bondurantas prisiminė, kad Berė tebesėdi čia. 
Mergina, nutaisiusi keistą išraišką, įdėmiai jį stebėjo. 

— Tai nebuvo paprastas meilės nuotykis. Jūs iš tiesų ją 
mylėjote, tiesa? - paklausė ji prislopintu balsu. - Ir vis dar 
mylite. 

Keikdamas save, kad sutiko jos klausytis tas penkias mi- 
nutes, Grėjus pasilenkė, antrą kartą šį rytą paėmė odine Be- 
rės kuprinę ir įgrūdo jai į rankas. 

— Laikas baigėsi. 

Trūktelėjęs už rankų, Grėjus pastatė Berę ant kojų. Siek- 
dama išlaikyti pusiausvyrą, ji įsikibo į vieną stulpų, remian- 
čių prienamio stogą. 

— Ir tai viskas, ką turite man pasakyti, nors tiek jums pa- 
pasakojau? 

— Esate kelyje, kuris niekur neveda, panele Treivis. Visi šie 
nenuoseklumai tėra faktų iškraipymas, kuriuos į vieną krūvą 
sudėjo jūsų iškreipta fantazija, savimeilė ir menkas protelis, 
siekiate sukurti bjaurią, skandalingą istoriją. Kad ir kiek ši 
istorija būtų verta, patariu ją pamiršti, kol kas nors iš prezi- 
dento administracijos jūsų rimtai nenuskriaudė. Pamirškite 
kūdikį ir kaip jis mirė. 

— Negaliu tiesiog pamiršti. Kažkas čia ne taip. 

- Elkitės, kaip išmanote. Tačiau kad ir ką toliau darytu- 
mėte, mane pamirškite. 

Jis įėjo vidun ir užsirakino duris. 


Dvyliktas skyrius 


Il: Houvis sužinojo, kad jį kviečia pas generalinį direktorių, 
jam paleido vidurius. Išėjęs iš tualeto, jis patraukė tiesiai į 
kilimine danga išklotą kabinetą antrame aukšte. Abejinga 
sekretorė pasakė, kad „jie“ jau laukia, ir paliepė įeiti. 

Dženkinsas sėdėjo prie rašomojo stalo. Vienas vyras sto- 
vėjo prie lango, o kitas sėdėjo fotelyje. 

— Užeik, Houvi, - tarė Dženkinsas. 

Linkstančiais keliais Houvis įžengė į kabinetą. Toks nepla- 
ninis posėdis pranašavo blogą žinią, pavyzdžiui, kad drastiš- 
kai smuko reitingai, negailestingai apkarpytas biudžetas ar 
kad jo laukia privalomas subinės tarkavimas. 

— Labas rytas, pone Dženkinsai, - pasisveikino Houvis, 
stengdamasis atrodyti ramus. Jis tyčia žvelgė į akis šefui, o 
ne kitiems dviem vyrams, spoksantiems į jį taip, tarsi Hou- 
vis būtų atvestas į akistatą nusikaltėliui atpažinti. 

- Šie vyrai iš FTB. 

Houvio sutraukiamasis raumuo ėmė trūkčioti. Prakeikta 
mokesčių inspekcija. Jau trejus metus jis nepildęs pajamų 
mokesčio deklaracijos. 

— Jie nori užduoti kelis klausimus apie panelę Treivis. 

Pajutęs palengvėjimą, Houvis vos nenusijuokė. 


— Kas juos domina? 

— Ar jūs ją išsiuntėte su redakcijos užduotim? - paklausė 
Dženkinsas. 

= Bė i, 

Suktas klausimas, ir Houviui reikėjo laiko pasverti atsa- 
kymui. Jei atsakys taip, Berė įklimps giliai į mėšlą, o jis nu- 
garmės į tą mėšlą iš paskos. Jei atsakys ne, o Berės nuojauta 
dėl slapčiausios istorijos pasitvirtins, Houvis neteks dalies 
laurų. 

Jis pažvelgė į FTB agentą prie lango. Vyrukas ir jo kolega 
atrodė nusiteikę labai rimtai. 

— Ne, - atsakė Houvis. - Ji paprašė leidimo kelioms die- 
noms išvykti, tiria istoriją, aš jai nedaviau tokios užduoties. 

— Kokią istoriją? - paklausė agentas prie lango. 

— Nežinau. Ji kažką sumanė. 

- Ir su jumis neaptarė? - paklausė antrasis agentas. 

— Nepasakė nieko konkretaus, nė kokia tema. Tik pasakė, 
kad reikalas kvepia sensacija. 

— Nenumanote, kas tai galėtų būti? 

Naujasis bičiulis, su kuriuo jis vakar vakare susipažino 
bare, klausė to paties. 

— Nenumanau, pone. 

— Man sunku tuo patikėti. 

— Vis dėlto tai tiesa, - tvirtino Houvis. - Bandžiau išpešti 
iš jos nors kiek informacijos, bet ji nenorėjo smulkiau paaiš- 
kinti, kol nesužinos ko nors konkretaus, kas patvirtintų jos 
nuojautą. 

— Esate jos tiesioginis viršininkas, tiesa? 

— Taip, pone. 

— Ir ničnieko nežinote apie tai, kokią istoriją tiria jūsų re- 
porterė? 

Houvis pajuto silpnumą kojose ir kaipmat puolė teisintis. 

— Na, turėtumėte suprasti personalo valdymo filosofiją, 
kartais pavaldiniams leidžiu imtis iniciatyvos. Kai reporte- 
ris mano, kad apčiuopė sensacingą istoriją, suteikiu jam šiek 

tiek laisvės. Tačiau visi supranta, kad mainais už dosnumą 
tikiuosi gauti velnioniškai gerą reportažą. 

Dženkinsui Houvio žodžiai nepadarė įspūdžio. Jis užkibo 
už kelių paskutinių Houvio žodžių. 

— Tačiau panelės Treivis šią savaitę nėra? 

— Teisingai. Ji išvyko, leiskite prisiminti, užvakar ir įspėjo, 
kad tikriausiai nebus visą savaitę. 

— Kur išvyko? - paklausė vienas agentų. 

— Man nesakė. 

Agentai reikšmingai susižvalgė. Houvis labai norėjo suži- 
noti, ką slepia jų žvilgsniai. 

— Ar stotis apmoka jos kelionės išlaidas? - paklausė Džen- 
kinsas, jo rūstus žvilgsnis tapo dar įdėmesnis. 

— Tik su sąlyga, kad ji pateiks reportažą, - Houvis paaiški- 
no, kokį sandėrį jis sudarė su Bere. - Nenorėjau, kad ji tuš- 
čiai eikvotų bendrovės pinigus. 

Šis tvirtinimas turėjo Houviui uždirbti kelis balus. 

— O kaip dėl politikos? 

Houvis atsisuko į agentą prie lango. 

— Politikos? 

— Kokios jos politinės pažiūros? Ji daugiau krypsta į kairę 
ar dešinę? 

Houvis pamąstė. 

— Sakyčiau, ji - liberalių pažiūrų. Žinote, visada remia uja- 
muosius. Moteris, pedikus, užsieniečius ir panašius. Ji bal- 
savo už prezidentą Meritą. - Jis nusišypsojo paniurusiems 
vyrams. —- Neseniai prezidentas atsiuntė jai gėlių. Ji labai 
didžiavosi. 

Nė vienas agentų nesureagavo. Agentas fotelyje paklausė: 

— Ar panelė Treivis priklauso kokiai nors organizacijai? 
Kokiai nors aktyvistų grupei, religinei sektai ar kultui? 

— Taip, - atsakė Houvis uoliai linktelėdamas galvą, - ji lan- 
ko metodistų bažnyčią. 

Vienas agentų išvertė akis. Antrasis paklausė: 

— Ar galėtumėte ją pavadinti religine fanatike? 

— Ne, ji nepurkštauja, kai išsprūsta riebus keiksmažodis 
ar panašiai. 

— Gal ji jaučia simpatiją kuriai nors konkrečiai politinei 
frakcijai ar kokiai radikaliai organizacijai? 

— Kiek žinau, ne. Nors dalyvavo keliose protesto akcijose. 

— Prieš ką? 

— Prieš knygų draudimą. Atogrąžų miškų naikinimą. Kad 
valgomos jūrų kiaulytės, o ne tunai. Dėl panašių dalykų. 

— Jokios ardomosios veiklos? 

— Ne. 

— Ką pasakytumėte apie jos asmeninį gyvenimą? 

- Ji apie tai beveik nekalba. 

— Meilužiai? 

— Nuolatinio neturi. 

— Kambario draugai? 

— Gyvena viena. 

— Artimi draugai? 

Houvis papurtė galvą. 

- Niekad negirdėjau, kad kokį minėtų. Žinote, ji viena tų 
moterų, kurios ištekėjo už karjeros. 

— O tėvai? 

— Mire. 

— Gal žinote jų vardus? Kur jie gyveno? 

— Atleiskite. Jie mirė prieš Berei pradedant čia dirbti. 

Uoliai stengdamasis būti svarbus ir informatyvus, Hou- 
vis beveik pamiršo, kad jie aptarinėja Berę, o ne užkietėjusį 
kriminalinį nusikaltėlį. Jį ėmė graužti sąžinė. Berė gali būti 
skausmas subinėj, bet Houvis pasijuto nejaukiai taip atvirai 
ją aptarinėdamas su federaliniais agentais. 

— Arji pateko į bėdą? Ką nors iškrėtė? 

— Tiesiog įprastas patikrinimas, - atsakė stodamasis iš fo- 
telio agentas. - Ji nuolat skambindavo ir teiraudavosi apie 

pirmosios šalies ponios sveikatą, perdėtai domėjosi ponia 
Merit ir jos buvimo vieta. 

Houvis lengviau atsikvėpė. 

— Na, po velnių, ji skambindavo kaip draugė. Po Berės in- 
terviu jiedvi gana artimai susidraugavo. 

Antrasis agentas paaiškino: 

— Baltiesiems rūmams kilo įtarimas, kai taip šniukštinėja- 
ma apie prezidentą ir jo šeimos narius. 

Agentai padėkojo Dženkinsui ir Houviui už sugaištą laiką 
ir išėjo. 

Tačiau Houviui nepavyko taip lengvai pasprukti. 

— Ar nuo manęs ką nors slepiate? - nuožmiu žvilgsniu tar- 
si pančiais supančiodamas Houvį paklausė Dženkinsas. 

— Ne, pone. 

— Apie ką ta jos sensacinga istorija? 

— Kaip jau sakiau agentams, kaip Dievą myliu, nežinau. 
Tačiau Berė sakė, kad palyginti su šia istorija Votergeito 
skandalas atrodys kaip viščiukų lesalas. 

— Tai istorija politinė? 

— Berė to nesakė. Tik kad sensacinga. 

Dženkinsas nukreipė smilių į Houvį. 

— Nepakęsiu, kad mano televizijos stotyje dirbtų radikali 
beprotė. 

— Pone, Berė - ne beprotė. Ji gera reporterė. Jūs pats tai 
pažymėjote savo tarnybiniame pranešime. 

— Niekada nesiunčiau jai jokio tarnybinio pranešimo. Ko- 


kias čia tauškiate nesąmones, Fripai? 


— Džordžai. 
Vanesa nebuvo tikra, ar ją išgirdo, bet gydytojas atsigręžė 
ir nusišypsojo. 


— Džiaugiuosi matydamas jus prabudusią. Kaip jaučiatės? 

— Nekaip. 

Ją pykino ir buvo sunku susikaupti, nes gydytojas akyse 
dvejinosi. Ponia Merit tarsi per miglą prisiminė nemalonų 
vaizdą. Džordžas jai suleido vaistų, kad užmigdytų. Atrodė, 
labai seniai. 

— Kas man? Kur Deividas? 

— Mudu su prezidentu sutarėme, kad jums reikalingas vi- 
siškas poilsis, lovos režimas, todėl perkėlėme jus čia. 

Jis patapšnojo Vanesai per ranką, bet ji tikriausiai to ne- 
būtų pajutusi, jei nebūtų įją žiūrėjusi. Į veną pro įbestą adatą 
lašėjo skaidrus tirpalas. 

Vanesos dėmesį patraukė žmogysta kitapus lovos. 

— Aš - Džeinė Gaston, - prisistatė žmogysta. 

Moteris buvo maždaug penkiasdešimt penkerių, plataus, 
malonaus veido, trumpais žilstelėjusiais plaukais. 

— Ponia Gaston budi prie jūsų kiaurą parą, - paaiškino 
Džordžas. - Ji puikiai jumis rūpinasi, ojūs - ideali pacientė. 

Vanesa sutriko. Kambarys jai buvo miglotai pažįstamas, 
tik niekaip neprisiminė, kur jį mačiusi anksčiau. 

— Kodėl pastatyta lašelinė? 

— Kad neišsektumėte, - paaiškino gydytojas. - Jūsų orga- 
nizmas visiškai nesulaiko skysčių. 

Slaugytoja matavo Vanesai kraujospūdį. 

— Ar aš sergu? - apimta panikos paklausė Vanesa. 

Ko jai nesako? Gal ji papuolė į avariją ir neteko kojos? Gal 
serga vėžiu? Gal kas įją šovė? 

Šias bauginančias galimybes akimirksniu išstūmė siaubą 
kelianti tikrovė - ją čia uždarė Deividas. 

— Kur Deividas? Noriu su juo pasikalbėti. 

— Prezidentas šiandien išvykęs į Vakarų pakrantę, - atsa- 
kė Džordžas maloniai šypsodamasis. - Tikiuosi, šįvakar grįš. 
Galbūt galėsite su juo pasikalbėti vėliau. 

— Kodėl mane prižiūri slaugytoja? Ar aš mirštu? 

— Kaip jums ir į galvą šovė, ponia Merit. Atsigulkite, — 
paliepė Džordžas švelniai spausdamas Vanesai petį, nes ji 
bandė atsisėsti. Jis pažvelgė į Džeinę Gaston. - Reikėtų dar 
suleisti raminamųjų. 

— Bet, daktare Alanai... 

— Prašyčiau, ponia Gaston. 

— Klausau, daktare, - atsakė ji ir išėjo iš kambario. 

— Kur mano tėvas? - paklausė Vanesa. Jos balsas net jai 
pačiai atrodė slopus ir silpnas. - Noriu pamatyti tėtį. Pas- 
kambinkite jam. Pasakykite, kad atvyktų manes pasiimti. 

— Atsiprašau, negaliu, Vanesa. Pirmiausia privalau gauti 
Deivido pritarimą. 

Slaugytoja grįžo su švirkštu. Ji suleido Vanesai vaistus į 
šlaunį. 

— Jūs pasijusite geriau, jei atsipalaiduosite ir leisite jumis 
pasirūpinti, - švelniai tarė Džordžas. 

— Kas man? Ar kūdikis dar negimė? 

Džeinė Gaston pažvelgė į daktarą Alaną. 

- Vargšelė. Ji mano vis dar esanti nėščia. 

Džordžas niūriai linktelėjo galvą. 

— Mano kūdikis, - kūkčiojo Vanesa. - Kur mano kūdikis? 

- Išeikime, tegul ji pailsi. 

— Ne, prašau, - Vanesos balsas gergždė, - nepalikite ma- 
nęs. Jūs visi manęs nekenčiate. Žinau. Ką nuo manęs slepia- 
te? Mano kūdikis negyvas, tiesa? 

Daktaras Alanas davė ženklą slaugytojai kartu su juo išeiti 
iš kambario. Ponia Gaston tyliai uždarė duris. 

Vanesa įnirtingai bandė kažką prisiminti. Kai ką svarbaus, 
bet niekaip nepajėgė. Ji turi susitelkti, prisiminti. Ji privalo. 
Tačiau ką? 

Tada iš jos krūtinės išsiveržė dejonė. Ji prisiminė kūnelį 
be gyvybės ženklų, kurį iškėlė iš lopšio. Vanesa išgirdo savo 
klyksmo aidą, visai tokį pat, koks tą vakarą nuskambėjo Bal- 
tųjų rūmų koridoriais. 

— Mano kūdikis, - kūkčiojo ji. - Mano kūdikis. O Dieve. 
Atleisk man. 

Sielvartas ne išsekino, atvirkščiai, suteikė jai jėgų. Vane- 
sa nelabai suvokė, ko siekia, bet čia daugiau bejėgė negulės. 
Nejausdama skausmo ji nusiplėšė pleistrą. Juo prie rankos 
buvo pritvirtinta lašelinės adata. Vanesa nurijo kylantį pyki- 
nimą ir iš venos ištraukė mažą kateterį. 

Vanesa pamėgino atsisėsti, bet vėl išsitiesė paslika, tarsi 
kokia pikta jėga būtų ją prikausčius prie lovos. Sukaupusi 
visas jėgas ir valią galiausiai atsisėdo. Kambarys pasviro. 
Atrodė, kad medžiai, kuriuos mato pro langą, auga ketu- 
riasdešimt penkių laipsnių kampu. Vanesa sužiaukčiojo, bet 
sausai. 

Atrodė, smegenys neperduoda signalų kojoms. Prireikė 
penkių minučių ir milžiniškų pastangų, kad Vanesa nuleis- 
tų jas per lovos kraštą. Tada tabalavo kojomis virš grindų, 
slopindama pykinimą ir mėgindama įveikti nesiliaujančias 
svaigulio bangas. Galų gale sukaupė drąsą, ištvermę, nusly- 
do nuo čiužinio krašto ir atsistojo ant grindų. 

Bet kojos nelaikė. Ji susmuko prie lovos ir gulėjo ten kūk- 
čiodama ir sunkiai kvėpuodama, neturėdama jėgų nei atsi- 
stoti, nei pasikviesti pagalbos. Ji norėjo numirti. 

Ne. Tebūnie prakeikta, jei šitaip palengvins jiems padėtį. 

Sukaupusi ryžtą, Vanesa tarsi primityviausia būtybė ro- 
pojo grindimis, ranka, pėda, petimi, kulnu palengvėle stum- 
damasi į priekį. 

Kai galiausiai pasiekė duris, Vanesa buvo permirkusi pra- 
kaitu. Jos plaukai ir naktiniai marškiniai prilipo prie odos. 
Vanesa susirietė tarsi vaisius įsčiose ir ilsėjosi. Ją krėtė dre- 
bulys, nes prakaitas džiūvo. 

Pagaliau ji pakėlė galvą ir pažvelgė į rankeną. Ši atrodė 
nepasiekiama kaip mėnulis. Vanesa mėgino daužyti duris, 
bet rankos tepajėgė lengvai tekšnoti. Remdamasi delnais į 
vėsias grindis prišliaužė prie durų ir, įtempusi rankų bei krū- 

tinės raumenis, iš pradžių pritraukė vieną koją, paskui kitą, 
o tada atsiklaupė ant kelių. 

Ji abiem plaštakom sučiupo rankeną, ją pasuko ir vėl su- 
smuko atsirėmusi į duris. Jos staiga atsivėrė, ir Vanesa iš- 
virto į koridorių. Susitrenkusi petį pajuto aštrų skausmą 
rankoje. 

— Ponia Merit! O Dieve! Daktare Alanai! 

Riksmai. Bėgančių žmonių kojų bildėjimas. Rankos, pa- 
kištos po pažastimis, keliančios ją. 

Šlubčiodama ir išsekusi Vanesa svirduliavo tarp dviejų 
slaptosios tarnybos agentų, tempiančių ją atgal į lovą. 

Daktaras Alanas, paėmęs agentams už alkūnių, pasivėdė- 
jo juos į šalį. 

— Ačiū, ponai. 

— Gal iškviesti greitąją? - paklausė vienas. 

— Nereikia, - atsakė daktaras Alanas ir ėmė stetoskopu 
klausytis Vanesos širdies. - Ponia Gaston, prašau atnešti dar 
vieną lašelinę. 

Antrasis agentas paklausė, ar nereikėtų skambinti prezi- 
dentui arba ponui Martinui. Gydytojas atsakė paskambin- 
siąs pats, kai tik ponios Merit būklė stabilizuosis. Abu agen- 
tai pasišalino. 

— Suriškime ją tramdomaisiais raiščiais, - paliepė Džor- 
džas slaugytojai. - Rankas ir kojas. 

— Ar neperlenksime lazdos? 

— Negalime rizikuoti, ji vėl pakiltų iš lovos ir pargriūtų, 
ponia Gaston. 

— Aš mielai jai padėsiu, jei ji norės keltis, daktare Alanai. 
Tiesą sakant, jai būtų ne pro šalį pasivaikščioti. Manau, duo- 
dame jai per daug raminamųjų. 

— Vertinu jūsų nuomonę, - atsakė Džordžas tonu, kuris 
visai nederėjo su jo žodžiais, - bet pats žinau, kas geriausia 
mano pacientei. Prašau vykdyti mano nurodymus, nes jie — 
ir Jungtinių Valstijų prezidento nurodymai. Ar aišku? 

— Taip, daktare Alanai. 

Vanesa buvo užsimerkusi, bet girdėjo didumą pokalbio, 
nors kai kurių žodžių prasmė jai nebuvo aiški. Kodėl ji negali 
atsikelti, jei nori? 

Kur Deividas? 

Kur tėvas? 

Kur ji atsidūrė? 

Gal pragare? 

Tikrai pragare. 


— Kur? 

— Vajominge. 

- Šūdas! 

Pranešęs šią blogą naujieną prezidentui, Spensas nutilo ir 
toliau bėgo šalia. Klausėsi spalvingų žodžių šėlsmo. Meritas 
vartojo kalbą, kurios išmoko iš tėvo, dirbusio Biloksio laivų 
statykloje. 

Merito kilmė buvo atskleista per pirmąją jo rinkimų 
kampaniją siekiant vietos Kongrese. Kai atėjo metas balo- 
tiruotis į prezidentus, rinkėjai žinojo, kad Meritas nesken- 
dėjo turtuose ir privilegijose. Jo motina buvo virėja viešųjų 
mokyklų sistemoje, bet iš dviejų atlyginimų gyvenanti šei- 
ma retai kada būdavo moki. Jie niekada neturėjo nuosavo 
namo. Deividas Meritas vaikystę praleido antrarūšiame va- 
gonėlių parke. 

Rinkimų komitetas nesistengė nuslėpti vargingos Merito 
praeities, greičiau plačiai reklamavo kandidatą kaip ameri- 
kietiškos svajonės įsikūnijimą. Jis buvo dvidešimt pirmo 
amžiaus Abraomas Linkolnas. Meritas įveikė didžiausius 
sunkumus, kad eitų aukščiausias pasaulyje pareigas. Žino- 
ma, nepaprastai padėjo senatoriaus Armbrusterio pamokos, 
bet prieš tai senatoriaus dėmesį atkreipė paties Merito inte- 
lektas ir ryžtas. 

Vis dėlto gėdingas jaunojo Merito skurdas nebuvo prikiša- 
mai reklamuojamas. Visi žinojo, kad abu jo tėvai buvo alko- 
holikai. Deividas anksti turėjo pasirūpinti savimi, nes tėvai 
įjunko į taurelę, kol galiausiai mirtinai nusigėrė. Jis leido sau 
apsvaigti vienintelį kartą - per tėvo laidotuves. Jis pasigėrė 
švęsdamas laisvę, išsivadavęs iš dviejų žmonių, kurių neap- 
kentė visą laiką, kiek tik prisimena. 

Spensas pažvelgė į prezidentą. 

Kaip paprastai, jo pykčio protrūkis truko trumpai. Meritas 
nutilo, tik ritmingai kvėpavo. Spensas pasirinko šį metą, kad 
praneštų nerimą keliančią žinią, tai buvo asmeninės svarbos 
dalykas ir jam reikėjo visiško slaptumo. Bėgimo takelyje jų 
pokalbio nenugirs slaptosios tarnybos agentai, jie bėga at- 
silikę per kelis metrus. Jie puikiai žino, kad kai prezidentas 
kalbasi su Spensu, per daug artintis nevalia. Visi jų pokalbiai 
griežtai slapti. 

— Iš kur žinai, kad Berė Treivis buvo Vajominge? - susier- 
zinęs paklausė prezidentas. 

— Jos jau dvi dienos nėra namie. Šunį atidavusi į šunų 
prieglaudą. 

— Aš neklausiu, ar ji buvo išvykusi iš miesto, - piktai kirto 
Meritas. - Klausiu, iš kur žinai, kad ji buvo Vajominge. 

Spensas nesileido išmušamas iš vėžių. Susierzinimą, net 
prezidentų, ypač prezidentų, jis laikė silpnybe. 

— Kol buvote Kalifornijoje, pasikalbėjau su tuo mulkiu, 
pas kurį dirba Berė. - Jis papasakojo Meritui, kaip susitiko 
su Houviu Eripu vietos bare. - Tas vyrukas - tikras bukagal- 
vis. Tačiau net ir tai turėdamas omenyje, nemanau, kad jis 
žinotų, kur buvo išvykusi Treivis, nes vakar rytą televizijos 
stotyje dviem FTB agentams papasakojo tą pačią istoriją. 
Agentai sakė, kad nuo Fripo dvokė baime. Jei būtų ką nors 
žinojęs, būtų išklojęs. 

— Ar apieškojote jos namą? 

— Oficialiai - ne, - atsakė Spensas. - Neturėjome orderio 
ar svarios priežasties jo prašyti. 

— O ką padarėte neoficialiai? 

— Neoficialiai jį apieškojo geriausias šios srities specialis- 
tas, - pranešė Spensas šaltai šypsodamasis. - Jam pasirodė, 
kad Treivis mėto pėdas. Jis nerado nė vieno raštelio, lape- 
lio ar čekio, nieko, kas galėtų byloti, kad ji išvyksta ar kodėl 
išvyksta. Tik rado kelias iš bibliotekos paimtas knygas apie 
moterų psichikos sutrikimus ir KSMS, jų grąžinimo termi- 
nas praėjęs. 

Meritas nusišluostė suprakaitavusią kaktą. 

— Ji vis dar šniukštinėja. 

— Aš irgi taip manau. Aptikome jos automobilį Naciona- 
linio oro uosto stovėjimo aikštelėje, tada patikrinome visų 
per kelias pastarąsias dienas išskridusių keleivių sąrašus. Ji 
keliavo ne savo vardu ir jos sąskaitose nebuvo jokių nuskai- 
tymų iš kredito kortelių. 

Prezidentas sustojo. Spensas taip pat. Slaptosios tarnybos 
agentai mindžikavo šiek tiek atokiau. 

- Ji siaubingai paranojiška, - pasakė Meritas. 

— Teisybė. Neradę jos pavardės keleivių sąrašuose, apklau- 
sėme oro bendrovių agentus ir radome vieną, kuris jai par- 
davė bilietą. Treivis keliavo svetima pavarde ir už bilietą iki 
Džekson Holo sumokėjo grynaisiais. Oro bendrovės darbuo- 
tojas atpažino ją iš nuotraukos. 

— Ji nuvyko susitikti su Grėjumi. 

— Ji nuvyko susitikti su Grėjumi, - patvirtino Spensas, jo 
veidas buvo toks pat niūrus kaip prezidento. - Bent jau tokią 
galime daryti prielaidą. 

Susimąstęs Meritas žvelgė į tolį. 

- Jis nekenčia žurnalistų. Nemanau, kad su ja kalbėsis. 

— Viliatės? 

— Po velnių, - nusikeikė Meritas, sprigtu nuo nosies galiu- 
ko numušdamas prakaito lašelį. - O jei pavėlavome? Jeigu ji 
pasikalbėjo su Grėjumi ir jis ką nors jai papasakojo... 

— Tada turėsime rūpesčių, - atsakė Spensas. 

— Prasidės rinkimų metai, negalime sau leisti nė mažiau- 
sių rūpesčių. 

— Sutinku, - pritarė Spensas, įdėmiai žvelgdamas prezi- 
dentui į akis. - Manau, turime užsitikrinti, kad ta reporterė 
tylėtų. 

Prezidentas linktelėjo galvą ir vėl pasileido ristele. 

— Padaryk viską, kas, tavo nuomone, reikalinga. 

Spensas bėgdamas susigretino. 

— Nedelsdamas tuo pasirūpinsiu. 


Iruliktas skyrius 


- Keri čia šūdą mali? FTB? 

— Taip sakė Houvis. 

Berė apžiūrinėjo save veidrodyje, kalbėdama tarpmiesti- 
niu telefonu su Dienraščiu iš Džekson Holo motelio kam- 
bario. Dėl menko apšvietimo ar dėl įtampos ji atrodo tokia 
išblyškusi? 

— Du agentai atvyko į WVUE ir klausinėjo Houvį apie 
mane. Agentai mirtinai jį išgąsdino. Jis apsišiko. Tiesiogine 
prasme. Jis man kuo išsamiausiai išklojo smulkmenas, - net 
nepadoru kartoti, - kaip sutriko jo žarnynas, - Berė papasa- 
kojo Dienraščiui viską, ką prisiminė girdėjusi iš Houvio. 

— Tai visai nejuokinga, Bere. 

Vienas apsaugos mechanizmų, kuriuos Berė išsiugdė dar 
vaikystėje, buvo sardoniškas humoras. Šį kartą jis nesušvel- 
nino grėsmingos padėties. Berė tikėjosi, kad Dienraštis iš- 
sklaidys jos nuogąstavimus, bet jis juos tik sustiprino. 

— Ką apie tai manai? 

— Manau, kad privertei tuos žmones sunerimti. 

— Kokius žmones? 

— Galbūt tik Daltoną Nilį. Tavo nesiliaujantys telefono 
skambučiai suerzino Baltųjų rūmų spaudos sekretorių; jie 


netiesiogiai leidžia suprasti, kad sekretorius sako ne visai 

tiesą apie pirmosios šalies ponios savijautą. Jo būdas tau pa- 
sakyti, kad liautumeisi - užsiundyti ant tavęs federalus. 

— Ojei nesiliausiu? 

— Ojeigu nesiliausi, - atsiduso Dienraštis, - gali būti, kad 
suerzinsi visus iki pat Ovaliojo kabineto. Gal Houvis pateikė 
kokių nors versijų? 

— Jam ir Dženkinsui buvo pranešta, kad ši apklausa - gry- 
nas formalumas, o tada Houvis jiems pasakė, kad mano do- 
mėjimasis Vanesa - viso labo draugiškų santykių po interviu 
plėtojimas. 

— Ar jie patikėjo? 

— Atrodo, taip. Galbūt tuo viskas ir baigsis. 

— Galbūt. 

Berė pasiguodė: 

— Dienrašti, mes sutinkame dėl dalyko, kuriuo nė vienas 
netikime. 

Kurį laiką abu tylėjo, buvo girdėti tik Dienraščio švokšti- 
mas į telefono ragelį. Galiausiai jis paklausė: 

— Vos nepamiršau. Kaip elgėsi Bondurantas? 

Berei širdis nukrito į kulnus. Kaip elgėsi Bondurantas? 
Lovoje ar iš jos išlipęs? Lovoje jis buvo velnioniškai fantas- 
tiškas. Išlipęs... 

— Maždaug taip, kaip tikėjausi. Buvo nedraugiškas, ne- 
kalbus. 

— Tai jis tavęs nesutiko išskėstomis rankomis? 

Galima ir taip sakyti. 

— Na, ne visai apsidžiaugė. 

— Ar pakalbėjus reikalai nors kiek paaiškėjo? 

— Nė kiek. Bent jau sąmoningai jis nieko nepasakė. Esu ti- 
kra, kad jį su Vanesa sieja stiprūs jausmai. 

— Manai, kad jie darė bjaurius dalykus? 

— Nežinau, ar jie nuėjo iki galo, bet Bondurantas jaučia jai 
sentimentų. Vieną akimirką, kai buvo praradęs budrumą, 

Bondurantas sielojosi, ką Vanesai teko iškentėti. Spėju, jis 
turėjo omeny Vanesos širdgėlą dėl kūdikio mirties. 

— Niekada nespėliok, Bere. Negi manes nesiklausai? Negi 
nesimokai? Rink faktus. 

— Na, neketinu antrą kartą su juo kalbėtis, jei atspėjau, ką 
siūlai. Bondurantas man liepė užmiršti šią istoriją, negana 
to, užmiršti ir jį. Užmiršiu. Parengsiu reportažą ir be Bondu- 
ranto pagalbos. 

— Kas tau užėjo? 

— Ničnieko. 

Dieve, ji numirtų, jei Dienraštis sužinotų, kad dėl kelių 
seksualinės palaimos minučių ji paaukojo savo žurnalistinį 
padorumą ir objektyvumą. 

— Gerai, - pasakė Dienraštis, nors balsas išdavė, kad Berė 
jo neįtikino. - Tiesiog man atrodo, kad tu siaubingai teisi- 
niesi. 

— Nerimauju dėl savo reportažo. 

— Vadinasi, jo neatsisakai? 

— Nieku gyvu. Ar kur girdėta, kad kukli reporterė privers- 
tų sukrusti ETB agentus? Juo daugiau durų man prieš nosį 
užsitrenkia, juo labiau įsitikinu, kad nuo manęs kai kas sle- 
piama. 

— Kada grįžti? 

— Rytoj. Seksiu pėdsakais Vašingtone. Gal kas nauja girdė- 
ti apie Vanesą? 

— Jokių naujienų. 

— Rytoj vakare grįžusi namo tau paskambinsiu. 

— Puiku, - atsakė Dienraštis, nors žodis „puiku“ nuskam- 
bėjo liūdnai. - Bere? Jei susidursi su kokia bjaurastim... Na, 
tiesiog būk atsargi. Gerai? 

Berę sujaudino Dienraščio rūpestis, ji ilgėjosi bičiulio. Net 
baigusi kalbėti tebelaikė ranką ant telefono ragelio nenorė- 
dama nutraukti ryšio. Dienraštis jai buvo daugiau nei šeimos 
narys ar draugas, artimesnis nei jos tikrieji gimdytojai. 

Išvargusi ji nuėjo į vonios kambarį ir ėmė rengtis. Veid- 
rodis virš kriauklės nebuvo gailestingesnis už kabantį virš 
tualetinio stalelio miegamajame. Berė atrodė tarsi baidyklė. 
Nesidažiusi jau trisdešimt šešias valandas. Tušas sulipęs, 
akys kasdien smenga vis gilyn. Berei trisdešimt treji. Kaip 
ji atrodys, kai sulauks keturiasdešimt trejų? Penkiasdešimt 
trejų? Berė neturėjo su kuo savęs palyginti. Motina gyveno 
taip trumpai. 

Berė atitraukė dušo užuolaidą ir paleido vandenį. Kai van- 
dens čiurkšlės palietė krūtinę, Berė aiktelėjo ir pažvelgė į 
krūtis - kodėl jas gelia? Nežymus, rausvi įbrėžimai. Jie atsi- 
rado nuo žandenų. 

Dieve, ką ji padarė? 

Berė pakišo galvą po dušo galvute trokšdama, kad stipri 
čiurkšlė ištrintų jos prisiminimus apie Grėjų Bondurantą. 
Nuogas jis atrodė lieknas, stiprus ir lankstus. Jo kūnas ne- 
buvo tobulai jaunatviškai glotnus. Jis regėjęs ir šilto, ir šalto. 
Tačiau tie randai kūną darė dar patrauklesnį, dėl žilstančių 
smilkinių ir raukšlių palei akis veidas atrodė išraiškingesnis. 

Trinkdamasi šampūnu galvą, Berė pamanė, kad jai reikia 
pailsėti. Iš nuovargio ir streso ji darosi jausminga ir pavojin- 
gai mąsli. Iš pradžių galvojo apie Dienraštį. Vėliau apie savo 
tėvus. O dabar apie aukštą, liemeningą vyrą žydromis tarsi 
lazeriai akimis ir negailestinga burna. 

Ar tėtis jūsų nemylėjo? 

Ne, pone Bondurantai, jis manęs nemylėjo. Mamos taip pat. 

Jei tėtis būtų ją mylėjęs, nebūtų apgaudinėjęs. Kodėl jis 
visą vedybinį gyvenimą buvo jai neištikimas? Kodėl meluo- 
davo mamai, išsisukinėdavo ir plūsdavosi per naktis, Berei 
tos naktys buvo kupinos kančių ir siaubo. Kodėl jis kanki- 
no šeimą leisdamasis į meilės nuotykius, kol galiausiai mirė 
nuo širdies smūgio Las Vegaso viešbučio kambaryje, nes jo 
to mėnesio mergšė kokosų aromato žele trynė jam strėnas? 
Jam net neužteko padorumo garbingai numirti. 

O ką padarė buka, kvaila Berės motina? Ar ji nors kartą 
prikišo tėvui, kad šis sulaužė santuokos įžadus? Ar nors kar- 
tą subarė, kad visai nesirūpina dukra, kad per savo dulkini- 
mąsi neturi laiko dukrai, kuri jau suaugo? Ar aprėkė jį, kad 
yra labiausiai nemylintis ir nedėmesingiausias tėvas per visą 
žmonijos istoriją? Net kai tėvas mirė, ar kam nors pasakė, 
kad jis buvo didžiausias visų laikų šunsnukis? 

Ne. Ji kuo iškilmingiausiai palaidojo vyrą ir, negalėdama 
be jo gyventi, parėjusi namo išgėrė visą buteliuką tablečių. 

Dvejos laidotuvės per savaitę. 

Taip, pone Bondurantai, jūs tikrai palietėte jautrią stygą. 

Berė išėjo iš dušinės ir paėmė rankšluostį. Ji domėjosi psi- 
chologija. Buvo skaičiusi ta tema knygų ir mačiusi pokalbių 
laidų. Tėvų atstumtos mergaitės paprastai elgdavosi dvejo- 
pai: arba tapdavo nimfomanėmis, siekdamos po ranka pasi- 
taikiusio vyro meilės ir dėmesio, arba apskritai atstumdavo 
vyrus, teikdamos pirmenybę moterims. 

Berė nesielgė nei vienaip, nei kitaip. 

Ji netapo šliundra, trokštančia vyrų dėmesio ir tik perjuos 
pajuntančia savo vertę. Nenuėjo ir kitu keliu. Jos seksualinį 
apetitą sužadindavo tik vyrai. Su fiziškai patraukliu, savaip 
žaviu ir bent kiek intelektualiu vyru Berei seksas teikdavo 
didžiulį malonumą. Vis dėlto ji laikėsi griežtos taisyklės — 
pati parinkdavo santykių vietą, laiką, kas leidžiama, o kas 
ne. Šiuos santykius ji vadindavo akimirkomis. 

Iki šio ryto nuotykio. 

Ji dar niekada šitaip nebuvo praradusi savikontrolės. Toks 
neapgalvotas, nerūpestingas, beatodairiškas pasidavimas 
aistrai - pavojingas psichikai. Berė turėjo pavyzdį - motiną. 
Ji davė sau įžadą niekada nekartoti fatališkos motinos klai- 
dos aklai įsimylėti ir leisti, kad mylimasis ją skriaustų. 

Berė buvo pasirengusi dalytis savo kūnu, kai apima geis- 
mas ir leidžia aplinkybės. Tačiau prisiekė sau niekada neleis- 
ti, kad būtų išdulkinta jos galva, o juolab širdis. 

== 
Grėjus pabudo kaip tik laiku, kad spėtų pamatyti prie veido 
artėjant pagalvę. 

Nevalingai siekė po pagalve pakišto pistoleto, bet rankas 
jam iš abiejų pusių prispaudė pora kelių ir užpuolikas užro- 
pojo ant krūtinės. Grėjus įsitempė ir mėgino priešintis. Jis 
išsirietė. Stengėsi įkvėpti, jam trūko oro. 

O šunsnukis juokėsi. 

Akimirksniu, dar nespėjus užpuolikui numesti pagalvės 
Martino veidą. 

— Seni, tu čia, užkampyje, visai suglebai. 

Grėjus nustūmė jį ir išsirito iš lovos. 

— Prakeiktas beproti, galėjau tave nužudyti. 

— Ar ne atvirkščiai? - paklausė Spensas vis dar juokdama- 
sis. - Tai aš galėjau tave nužudyti. 

— Ką čia, po velnių, veiki, įsmukai į mano namus ir žaidi 
keistus žaidimus? Jėzau, kelinta dabar valanda? Man reikia 
nusičiurkšti. 

— Džiaugiuosi tave matydamas, - pareiškė Spensas, lydė- 
damas Grėjų iki pat vonios durų. - Netekai kelių kilogramų 
svorio. 

Grėjus pastvėrė džinsus, kabančius vonios kambaryje ant 
durų. Įlindęs į juos, jis nužvelgė buvusį kolegą. 

— O tu kelis kilogramus priaugai. Baltųjų rūmų virtuvės 
šefas, matyt, išmano savo darbą. 

Spensas vis dar šypsojosi. 

— Žinai, ko mums labiausiai trūko, kai pasitraukei? 

— Mano žavesio? 

— Kaip tik jo. Dauguma žmonių lenda su manim bučiuotis. 
Esu patikimas prezidento patarėjas ir geriausias jo draugas. 
Kad ir koks būčiau storžievis, žmonės neriasi iš kailio, kad 
pabučiuotų man į subinę. O tu, Grėjau, su visais elgiesi vie- 
nodai. Kaip su šūdais. 

- Štai kodėl tu čia. Pasiilgai manęs? 

Jis nusivedė Spensą į virtuvę. Name buvo tik vienas laikro- 
dis, jis kabėjo virš viryklės. Grėjus pasižiūrėjo, kuri valanda. 
Beveik šviesu. Nuo to laiko, kai šiame kambaryje linksmino- 
si su Bere Treivis, praėjo dvidešimt keturios valandos. Koks 
keliantis nerimą sutapimas. 

— Tau niekada nesisekė juokauti, Grėjau. Tačiau su tavim 
buvo gera. Tu buvai naudingas. 

Grėjus metė iškalbingą žvilgsnį į Spensą. 

— Taigi buvau. Atsidurdavau ten, kur jums manęs labiau- 
siai prireikdavo. - Jis dar kurį laiką žvelgė Spensui į akis, 
tada nusuko žvilgsnį. - Kavos? 

— Neatsisakyčiau. Gal turi ko užkrimsti? 

Grėjus paruošė sočius pusryčius, panašiais vakar maitino 
Berę. Jiems valgant, tylą trikdė tik įrankių skimbčiojimas į 
lėkštes. Paskui Spensas paklausė: 

— Ar taip čia būna visada? 

— Kaip? 

— Šitaip tylu. 

— Ne, - atsakė Grėjus, pastumdamas į šalį kavos puodelį. - 
Paprastai būna tyliau. Niekas nekalba. 

— Grėjus - vienišius, - pasakė Spensas. - Stiprus, tylus ir 
ryžtingas didvyris, vengiantis viešumo ir norintis gyventi 
kaip atsiskyrėlis. Po velnių! Apie tai kuriamos legendos. Kas 
žino? Gal po šimto metų mokiniai apie tave trauks liaudies 
dainas. 

Grėjus tylėjo. 

Po įkaitų išlaisvinimo misijos jį apspito leidėjai ir kino 
prodiuseriai, pasiryžę pavojingą jo gyvenimo nuotykį pa- 
versti pramoga. Jie siūlė stulbinančias pinigų sumas, tačiau 
Grėjaus nesugundė. Jis buvo susitaupęs užtektinai pinigų, 
kad galėtų nusipirkti šį ūkį ir maloniai leisti dienas visą li- 
kusį gyvenimą. Grėjus tenorėjo būti nuošaliai nuo žmonių, 


kaip tik šitaip dabar gyveno. 


Išskirtinis interviu + 127 


Grėjus nurinko lėkštes nuo stalo ir sugrįžo nešinas ka- 
vinuku, iš jo abiem vėl įpylė kavos. Galiausiai jis grįžo prie 
klausimo, ko Spensas atvyko į Vajomingą. 

— Atsakymas labai paprastas — dėl tavęs, - atsakė Spen- 
sas. - Deividas mane su užduotim išsiuntė į Siatlą. Pama- 
niau, užsuksiu pas tave ir pažiūrėsiu, kaip gyveni, jei jau at- 
skridau į šiuos kraštus. 

Deividas galėjo su užduotimi išsiųsti Spensą, tačiau Spenso 
užduotys nebūdavo paprastos. Bet kurį jo veiksmą skatinda- 
vo daugybė motyvų. Šitaip jis apsidrausdavo. Jis turėjo atsar- 
ginių variantų, jei jo veiksmus imtų kruopščiai tirti federalai. 

Spensas buvo neginčijamai geriausias visoje pėstininkų ir 
žvalgybos divizijoje. Jis puikiai valdė viską: ginklus, žvalgy- 
bos ir išlikimo metodus. Spensas buvo bebaimis. Robotas. 
Grėjus nenustebtų jo galvoje vietoj smegenų pamatęs kom- 
piuterį. Ar variklį krūtinėje, kur turėtų būti širdis. 

Grėjus buvo įsitikinęs, kad priešais jį sėdintis vyras neturi 
sielos. 

— Meluoji, Spensai. 

Spenseris Martinas net nemirktelėjo. 

— Suknistai teisingai atspėjai - meluoju. Ir prisipažinsiu — 
džiaugiuosi, kad sugavai mane meluojant, Grėjau. Esi toks 
pat įžvalgus. Nepraradai proto aštrumo. - Spensas palinko į 
priekį. - Jis nori, kad tu grįžtum. 

Nors Grėjus ir nustebo, išliko santūrus. 

— Deividui tavęs reikia Vašingtone, - spaudė Spensas. 

— Nė velnio. 

- Išklausyk mane, - kreipėsi Spensas, pakeldamas abi ran- 
kas. - Deividas išdidus. Po velnių, neprivalau tau šito aiš- 
kinti. Jis užsispyręs ir ryžtingas, be to, jam sunkiausia nusi- 
lenkti ir atsiprašyti, kad pasielgė neteisingai. 

— Tai atsiuntė tave, kad už jį atsiprašytum. 

- Aš ne keliaklupsčiauju, o prašau Deivido vardu, kad savo 
subinę sugrąžintum į Vašingtoną, kur jai ir vieta. 

— Mano subinei vieta ten, kur ji dabar. 

Spensas pro langą pažvelgė į įspūdingą kraštovaizdį. 

— Tu nesi Grizlis Adamsas, Grėjau. 

— Man patinka kalnai. 

— Man taip pat. Įjuos šaunu kopti, nuo jų slidinėti ir trauk- 
ti tirolietiškų dainų. Laikyk šį ūkį atostogoms, bet grįžk su 
manim į Vašingtoną. Švaistai savo talentą. Prezidentui tavęs 
reikia. Man tavęs reikia. Šaliai taves reikia. 

— Sukrečianti kalba. Kas tau ją parašė? Nilis? 

— Kalbu rimtai. 

— Šaliai manęs reikia? - prunkštelėjo Grėjus. - Netaukšk 
nesąmonių. Šaliai visiškai nesvarbu, gyvas aš ar miręs. Atli- 
kau darbą, kurį buvau išmokytas atlikti. Šalis iš manęs nieko 
daugiau neprašė, ir aš, po paraliais, nieko iš jos daugiau ne- 
prašiau. Yra taip, kaip yra. 

— Gerai, pamiršk patriotinę pareigą. O kaip dėl Deivido? 

— Po velnių, aš jam nereikalingas. Jo reitingai pakilo į 
nepasiekiamas aukštumas. Opozicija paaukos kokį vargšą 
šunsnukį, kad jis kitais metais siektų prezidento posto, bet 
tai bus brangi ir beprasmė mankšta, nes Deividas tikrai bus 
išrinktas antrai kadencijai. Aš jam reikalingas kaip šunvotė 
ant subinės. 

— Ne visai. 

Spensas atsistojo, pasirąžė ir pažvelgė pro langą. Saulė jau 
buvo pakilusi, tad atsivėręs vaizdas gniaužė kvapą. Atrodė, 
kad kalnų viršūnes dengiantis sniegas apibarstytas aukso 
dulkelėmis. 

— Turim bėdų dėl Vanesos, - pasakė Spensas, - gali tapti 
granata. 

— Kokių bėdų? 

Spensas atsisuko. 

— Kūdikio mirtis. Ji pakvaišo. 

— Bet kuri motina pakvaištų. 

Spensas papurtė galvą. 

— Čia ne tik tai. Širdgėla sukėlė daugiau rūpesčių. Iš tiesų 
jos negalima palikti vienos. - Jis papasakojo Grėjui, kad Va- 
nesa šiuo metu yra Hai Ponte, prižiūrima Džordžo Alano ir 
ištisą parą budinčios slaugytojos. - Deividas bijo, kad ji gali 
iškrėsti ką nors neprotinga. 

— Turi omenyje, gali susižaloti? 

— Tai tik spėlionės. Kad ir kaip ten būtų, Deividas mano, 
kad jei tu sugrįžtum, paveiktum ją raminamai. 

— Jis pervertina mano gydomuosius gebėjimus. Be to, jei 
pats nepajėgia susitvarkyti su žmona, ko tikisi iš manęs? 

— Tikisi, kad padėsi užgniaužti naujas paskalas apie jų 
santuoką, - tiesmukai atsakė Spensas. - Pastaruoju metu 
Vanesa dažnai būdavo išvykusi. Žinai, ką žmonės kalba. 
Pasklido gandai. Darni santuoka labai padėtų Deividui būti 
perrinktam. Irstanti santuoka būtų pragaištinga. Jei sugrįž- 
tum, šie gandai būtų užgniaužti visiems laikams. Deividas 
gal ir atlaidus, bet jis niekada vėl nepriimtų į darbą buvusio 
žmonos meilužio. 

Grėjus taip smarkiai sugriežė dantimis, kad net žandikau- 
lius suskaudo. Jis sugniaužė kumščius po stalu. 

— Padėtį dar labiau blogina ta reporterė. - Spensas grįžo 
prie kėdės. - Berė Treivis. Ji užduoda klausimus, kurie per 
daug asmeniški, kad juos būtų galima laikyti guodžiančiais. 
Jos kvalifikacija menka. - Padėjęs ranką ant nešiojamojo 
kompiuterio, kurį visada vežiodavosi, Spensas trumpai api- 
bendrino Berės Treivis profesinę biografiją. - Tačiau nuo 
to laiko, kai Vanesa sutiko duoti interviu, reporterė deda- 
si geriausia pirmosios šalies ponios drauge ir patikėtine. Ji 
nevykėlė, bet biliarde kartais pavojingiausias gali būti ka- 
rambolis. 

— Ji pavojinga. Buvo čia. 

— Čia? Kada? 

- Vakar. 

Spensas delnais persibraukė veidą. 

— Manėme, kad ji šniukštinėja tik Vašingtone, bet jei sura- 
do tave, vadinasi, rimtai nusiteikusi. 

— O taip, ji nusiteikusi rimtai. Turėjo visą kuprinę bulva- 
rinių laikraščių iškarpų apie mane ir Vanesą. Buvo padariusi 
namų užduotį ir pasirengusi medžioklei. Pasakiau jai, kad 
neturiu ką papasakoti apie Meritus ir nenoriu girdėti, ką 
apie juos pati man gali papasakoti. 

— Arji ką nors papasakojo? 

Grėjus sukikeno. 

— Pasiruošk išgirsti staigmeną, bičiuli. Ji mano, kad Vane- 
sa nužudė kūdikį, ir tvirtina, kad jis mirė lopšyje. 

— Tikiuosi, juokauji. 

— Ar esu kada nors juokavęs? 

— Jėzau Kristau, - sušnibždėjo Spensas. - Mes žinojome, 
kad ji šiek tiek nukvakusi, bet... Ar ji tikrai tiki, kad Vanesa 
galėtų šitaip pasielgti? Tai kvaila. 

— Dar ir kaip kvaila. 

— Tačiau jei Treivis nutekintų tokias nesąmones, nepriva- 
lau tau net aiškinti, kokią padarytų žalą ne tik Deividui ir 
kitų metų rinkimų kampanijai, bet ir Vanesai. Šiuo metu ji 
labai trapi. Džordžas turėjo padidinti vaistų dozę, kad ji išlai- 
kytų pusiausvyrą. Jai labai patinka paskalos, dėl to bėda dar 
didesnė. Jei Treivis teorija iškils viešumon, Vanesa žlugs. 

Grėjus puikiai suprato, kad Spenso galvoje sukasi tik vie- 
na mintis: išsaugoti Deividui prezidento postą ir kartu pasi- 
rūpinti savimi. 

— Kur dabar ta mergšė Treivis? 

Grėjus gūžtelėjo pečiais. 

— Manau, pakeliui į Vašingtoną. Liepiau jai išsinešdinti. 

Spensas vėl pašoko ant kojų. 

— Man reikia paskambinti į Vašingtoną. Deividas apie tai 
privalo tuoj pat sužinoti. 


— Telefonas miegamajame, ant naktinio stalelio. 

— Ačiū. Beje, pusryčiai buvo puikūs, - padėkojo per petį 
Spensas, eidamas iš virtuvės. 

Grėjus įjungė radiją, kad tvarkydamas virtuvę paklausytų 
žinių ir orų prognozės. Gendančius produktus jis tvarkingai 
sudėjo į šaldytuvą, o kitus į podėlį. 

Tvarkydamasis jis atitraukė stalčių, kuriame laikė virtu- 
vinius įrankius, ir pasiėmė ne mentelę ilgu kotu, o pistoletą 
Beretta. 

Tada jis atsuko čiaupus ir, prileidęs į plautuvę karšto 
vandens, įpylė ploviklio. Grėjus panardino nešvarius indus 
plautuvėje. Juos skalaudamas, abiem akimis stebėjo duo- 
nos skrudintuvą. Kai jo chromuotame paviršiuje švystelėjo 
žmogysta, Grėjus išsitraukė iš už diržo pistoletą, atsisuko ir 
iššovė. 

Nuo rankos, kurioje laikė pistoletą, ant grindų ėmė lašėti 


muilo putos. 


Hoturioliktas skyrius 


Baras skrydis atgal į Vašingtoną buvo ilgas ir audringas. 
Nacionaliniame oro uoste tarsi turkų turguje viešpatavo są- 
myšis. Kai pasiėmusi savo automobilį iš stovėjimo aikštelės 
atvyko į televizijos stotį, buvo visiškai išsekusi. Ji tikėjosi ty- 
liai įslinkti, patikrinti paštą, pranešimus ant savo rašomojo 
stalo ir išeiti niekieno nepastebėta ir nepakalbinta. 

Elektroninio pašto dėžutėje buvo du, o telefono balso paš- 
to dėžutėje keturi pranešimai. Pirmieji du buvo iš pažįstamų, 
vienas iš cheminės valyklos, - šios darbuotoja pranešė, kad 
negali išvalyti dėmės iš Berės palaidinukės, - o paskutinis iš 
Šarlinos, pamišėlės, primygtinai reikalaujančios pasiaiškin- 
ti, kodėl Berė neatsakė į jos ankstesnius skambučius. 

Berė spėliojo, kokią „karštą“ naujieną šįkart turėjo Šarli- 
na: kad teroristai įsiskverbė į berniukų skautų organizaciją, 
apie mafijos veiklą tarp eskimų ar apie kukurūzų dribsniuo- 
se rastą kalio cianidą. 

— Vargšelė, - sumurmėjo Berė, trindama balso pašto pra- 
nešimus. - Tikriausiai tiesiog vieniša ir nori su kuo nors pa- 
sikalbėti. 

— Kas? 

— Po velnių, Houvi! - sušuko ji, apsukdama kėdę. - Gal 
prisėlindamas ir mirtinai mane išgąsdindamas pajunti ne- 
sveiką jaudulį? 


— Nebūtum pašokusi, jei tavęs negraužtų sąžinė. 

— Nepradėk. Esu blogos nuotaikos. 

— Tikrai? - šaižiu balsu paklausė jis. - O kaip aš? Kai čia 
klausinėti atvyko federalai, pridengiau tavo subinę. Tu man 
melavai ir privertei atrodyti kvailiu Dženkinso akyse. Tarny- 
binis pranešimas, šūdimas. 

- Atsiprašau, Houvi. Tikrai. Nebūčiau tau melavusi, jei ne- 
būtų buvę būtina. 

Berė atsistojo eiti, bet Houvis užtvėrė jai kelią. 

— Ką tiri, Bere? Pasakyk. 

— Negaliu, kol nesužinosiu daugiau. 

— Kodėl nesivežei operatoriaus? 

Berė spėliojo, kiek laiko prireiks šiam Einšteinui suvokti, 
kad vykdama tirti sensacingos istorijos ji nepaprašė kartu 
pasiųsti operatoriaus. Koks čia televizijos reportažas be fil 
muotos medžiagos? 

— Pasiimti operatorių būtų buvę per anksti. Kai kas nors 
bus pasiruošęs padaryti oficialų pareiškimą, tu pirmas su- 
žinosi. | 

Jo veidas persikreipė. Paskui pasidarė dar šlykštesnis. 

— Iki pensijos man liko vos keleri metai. Jei manai, kad dėl 
tavęs aukosiu savo pensiją, galvok iš naujo. Iš pat pradžių 
nebuvai verta, kad rizikuočiau, bet suteikiau tau galimybę. 

— Už tai būsiu amžinai dėkinga. Klausyk, aš perkirtau Že- 
myninę takoskyrą ir dvi laiko juostas. Esu pavargusi, viskuo 
nepatenkinta ir ne itin švari. Reikia pasiimti šunį ir keliauti 
namo į lovą. Labanakt. 

Tarusi šiuos žodžius, Berė prasispraudė pro jį. 

— Gerai. Puiku. Pati pasilaidok. Tačiau netempk manęs į 
kapą kartu! Tai buvo paskutinis kartas, kai dėl tavęs paten- 
ku į keblią padėtį. - Atsisveikindamas Houvis sušuko: - Ir 
atrodai siaubingai! 

Bet Berė jau buvo toli ir paskutinių žodžių negirdėjo. 

Berė svarstė, ar nevertėtų Kronkaito palikti šunyne dar vie- 
nai nakčiai, galiausiai nusprendė, kad jai reikia draugijos. Be 
to, ji nenorėjo laikyti šuns uždaryto šunyne ilgiau, nei buvo 
būtina. 

Į šunų prieglaudą ji nuvyko vos kelios minutės prieš užsi- 
darant. Ir personalas, ir Kronkaitas nepaprastai nudžiugo ją 
išvydę. 

— Jis elgiasi gerai, bet siaubingai išlepintas, - pasakė jauna 
moteris grąžindama gyvūną šeimininkei. 

— Taip, žinau. Juk jis - šunų princas. 

Priklaupusi Berė pašiaušė augintiniui kailį, o Kronkaitas 
džiaugsmingai palaižė jai veidą. 

Važiuojant namo šuns energija nenuslūgo. 

— Kaitik pareisim, iškelsiu tau vaišes, - pažadėjo Berė jiems 
išlipus iš automobilio. - Bet kol kas prašau nusiraminti. 

Kažkas buvo užėmęs automobilio vietą prie jos namo, to- 
dėl savąjį Berė turėjo pastatyti už pusės kvartalo. 

— Kronkaitai, prašau. 

Keturiasdešimt penkis kilogramus sveriantis šuo tempė 
pavadį. Žinodamas, kad jau netoli namai, kuriuose jo laukia 
puota, Kronkaitas kone pašėlo. 

— Gerai, gerai, - nusileido Berė, segdama pavadėlį nuo 
antkaklio. 

Ji turėjo arba atsegti pavadėlį, arba leistis Kronkaito tem- 
piama. Išsilaisvinęs Kronkaitas per sekundę pakilo į orą ir 
nurūko gatve nagais caksėdamas į grindinį. 

— Lisk vidun pro šuns angą! - sušuko jam pavymui Berė. 

Ji pasilenkė prie užpakalinės sėdynės norėdama pasiimti 
kuprinę ir mantą. 

Sprogimo banga smogė Berei tarsi milžino letena ir par- 
bloškė aukštielninką ant žemės. 

Į naktinį dangų pakilo didžiulis ugnies kamuolys, visas ra- 
jonas nušvito klaikiu pragaro raudoniu. 


— Odievedievedievedieve. 

Berei pavyko pasikelti keturpėsčiai. Kelias akimirkas ji tik 
spoksojo į atsivėrusį už puskvartalio pragarą, kur anksčiau 
stovėjo jos namas. Virš jo raitėsi juodi dūmai ir užstojo mė- 
nulį. 

Berė iš nuostabos negalėjo pajudėti. Vėliau pajuto adrena- 
lino antplūdį. Svyruodama tarsi girta ji atsistojo ir pasileido 
bėgti šaligatviu. Bent jau stengėsi. Iš tiesų klupinėdama tik 
svirduliavo. 

— Kronkaitai! - jos riksmas tebuvo vos garsesnis už krenkš- 
telėjimą. - Kronkaitai! Mielasis! 

Svirduliuodama plytų takeliu prie pagrindinių durų, Berė 
nejautė karščio. 

— Ponia, jūs išprotėjote! 

Iš užpakalio ją nutvėrė rankos ir neleido artyn. 

— Kas nors man padėkite! - sušuko vyras. - Ji bando pa- 
tekti vidun. 

Tada ją sučiupo dar kelios poros rankų. Berė stengėsi išsi- 
laisvinti, tačiau bergždžiai. Tos rankos nutempė ją per gatvę 
į kaimynų kiemą, toliau nuo pavojaus. Berė norėjo viską pa- 
aiškinti, bet tepajėgė kūkčioti: 

— Kronkaitas, Kronkaitas... 

— Manau, Kronkaitas jos šuo. 

— Buvo. Jei jis buvo name, tai... 

— Ar kas nors žino, kas čia atsitiko? 

— Kieno čia namas? 

Berė tik miglotai girdėjo balsus aplinkui. Iš savo namų pa- 
sipylė kaimynai. Gatvė prigužėjo žioplių, minia mindžikavo 
ant šaligatvio. Tolumoje pasigirdo sirenų kauksmas. 

Kai gera linkintys kaimynai įsitikino, kad Berė neketina 
pulti į liepsnas, ją paleido ir patys patraukė arčiau liepsno- 
jančio namo. Berė įsispraudė į gyvatvorę tarp vejų ir apimta 
siaubo stebėjo, kaip nyksta jos turtas. Niekas į ją nekreipė 

dėmesio. Spoksodami į liepsnas žmonės kalbėjosi ir mėgino 
atkurti įvykių eigą. 

- Štai atkaukia gaisrinės. Ar jos pravažiuos? 

— Tikiuosi, jie aplies vandeniu ir mūsų stogus. 

— Ar kas nors buvo viduje? 

— Tik šuo. Kažkas sakė, kad jis namo savininkės. 

Negirdimai Berė suinkštė: 

— Kronkaitai. 

Tai buvo jos paskutinis žodis, didelis delnas užčiaupė jai 
burną ir kažkas įtraukė Berę gilyn į gyvatvorę. 

Ji mėgino šaukti, bet ranka tik dar stipriau užspaudė jai 
burną. Berė kulniukais įsispyrė į kaimynų kiemo žolę, tačiau 
užpuolikas pakėlė ją nuo žemės. Kai jie pasiekė gatvelę už 
namo, Berė taip smarkiai spyrė užpuolikui, kad šis ją trum- 
pam paleido - Berė pargriuvo ant šaligatvio ir nusibrozdino 
kelius. Ji suriko, tačiau per minios ir gelbėjimo tarnybų ke- 
liamą triukšmą ir sąmyšį niekas jos neišgirdo. 

Berė vargais negalais atsistojo, bet užpuolikas ją kaipmat 
sučiupo ir taip suspaudė, kad Berei pritrūko kvapo. 

— Nutilkite, kitaip jus sužalosiu. 

Patikėjusi užpuoliko žodžiais, Berė daugiau nebesiprieši- 
no ir leidosi velkama per dar vieną kiemą, dar vieną gatvelę 
ir dar vieną kiemą. Galiausiai jie pasiekė automobilį už dvie- 
jų gatvių nuo Berės namų. 

Kai pagrobėjas ištiesė ranką norėdamas atidaryti automo- 
bilio dureles, Berė suleido dantis į mėsingą delną ir alkūne 
stipriai smogė jam į pilvą. Vyras krūptelėjo ir nusikeikė, o 
Berė pasileido bėgti. Tačiau laisve džiaugėsi neilgai. Vyras 
sučiupo jai už plaukų ir prisitraukė. 

Pagrobėjas ją apsuko ir taip stipriai supurtė, jog Berė pa- 
manė, kad lūš jos kaulai. 

- Po velnių, liaukitės priešintis. Stengiuosi išgelbėti jums 


gyvybę. 


Kai Berės mintys nustojo pašėlusiai blaškytis, ji suprato 


atsidūrusi Grėjaus Bonduranto draugijoje. 


== 

— Ar turite akinius? 

Grėjus važiavo priemiesčiu Merilando valstijos link. Vaira- 
vo meistriškai, bet neviršydamas greičio. To dar betrūktų - 
būti sustabdytam už greičio viršijimą. Grėjus buvo įdelbęs 
akis į užpakalinio vaizdo veidrodėlį, tačiau pravažiavęs kelis 
kvartalus įsitikino, kad niekas jų neseka. Niekas jo neieško- 
jo. Kol kas. 

Supratęs, kad keleivė negirdėjo klausimo, Bondurantas 
pažvelgė į Berę. Ji pritrenkta spoksojo pro priekinį stiklą. 

— Ar turite savo akinius? - pakartojo jis. 

Berė pasisukusi į jį žiūrėjo tuščiomis akimis, kol galiausiai 
linktelėjo galvą. Nesuprantama, ji tebeturėjo ant peties ku- 
prinę. 

- Išsiimkite glaustinius lęšius ir užsidėkite akinius, - pa- 
liepė Bondurantas. 

Berė apsilaižė ir nurijo seiles. 

— Iš kur žinote... 

- Žinau. Darykite, ką sakau. O tada susikiškite plaukus po 
beisbolo kepuraite. 

Grėjus buvo pasiėmęs kepuraitę, ši gulėjo ant sėdynės 
tarp jų. 

— Kas... Kodėl... 

— Todėl. Nenoriu, kad jus atpažintų. 

— Kas? 

— Kas gi daugiau - tie vyrukai, kurie susprogdino jūsų 
namą. 

— Mano šuo negyvas. 

Berės balsas užlūžo. Atvažiuojančio automobilio šviesos 


atsispindėjo jos ašarotose akyse. Berė tyliai pravirko. Grėjus, 

tarsi bailys, nieko nepasakė. Nesugalvojo ką. Jam tokie da- 
lykai ne itin gerai sekėsi. Vis dėlto Grėjui labiau patiko, kad 
Berė elgiasi ne kaip zombė, o verkia. 

Grėjus važiavo toliau, tiesiogine prasme plaukė kartu su 
automobilių srautu. Kai Berės ašaros galiausiai išseko, Grė- 
jus sustojo visą parą dirbančios kavinukės automobilių aikš- 
telėje. 

— Mums reikia apie daug ką pakalbėti, - pasakė jis. - Ne- 
galiu jūsų vestis vidun, jei su manim ginčysitės, atkreipsite 
dėmesį. 

Jis pasėdėjo, kol Berė išsiėmė glaustinius lęšius ir užsidėjo 
akinius. Grėjus juos buvo matęs, kai anądien tikrino Berės 
kuprinę, užklupęs ją miegančią ant savo sofos. 

— Ar turite nosinę? - paklausė ji. 

— Ne. 

Berė rankove nusišluostė nosį. 

— Aš pasiruošusi. Ir nereikia jokios kepuraitės. Niekas čia 
manęs neatpažins. 

Grėjui nespėjus jos sustabdyti, Berė atidarė automobilio 
dureles ir išlipo. Pasivijo ją tik tada, kai juodu pasitiko be- 
sišypsanti administratorė, ji palydėjo svečius už pertvaros. 
Grėjus atsisakė blizgančio valgiaraščio. 

— Prašom tik kavos. 

Patalpa buvo ryškiai apšviesta. Tik kelios vietos už per- 
tvarų užimtos. Per vidurį salė buvo atitverta virve; grindys 
išplautos stipriu tirpalu, jis nustelbė kepto kumpio ir blynų 
sirupo aromatą. 

— Pone Bondurantai, kaip jums pavyko mane pagrobti, 
buvo praėjusios vos kelios sekundės, kai mano namas buvo 
susprogdintas? 

Bondurantas tylėjo, laukė, kol padavėja ipylė jiems kavos 
ir nuėjo. 

— Aš jo nesprogdinau, jei tai turite omenyje. 

— Kaip tik to ir klausiu. 

- Na, jūs tiesiog klystate. - Žiūrėdamas į savo kavą jis pri- 
dūrė: - Gaila jūsų šuns. 

- Ir tai sako žmogus, kuris net nesiteikė savo arkliams 
duoti vardų, - nusišaipė Berė. 

- Klausykite, ištempdamas jus iš ten padariau jums pa- 
slaugą. 

— Tačiau kodėl ištempdamas? Kodėl negalėjote tiesiog nu- 
sivesti mane iš nelaimės vietos? 

— Todėl, kad tuo metu nepajėgėte protauti. Turėjau jus iš 
ten ištraukti, ir tai buvo greičiausias būdas. Maniau, jie jus 
persekioja, ir neklydau. Tačiau jei norite su manim dabar iš- 
siskirti, neprieštarausiu. 

— Nesuprantu, ką čia kalbate, - piktinosi tyliai Berė, kad 
neatkreiptų klientų dėmesio. 

— Tai kodėl jums neužsičiaupus, kol nepapasakosiu. 

Berė atsilošė į vinilinę krėslo atkaltę ir sunėrė rankas ant 
krūtinės. 

Grėjus gurkštelėjo kavos. 

- Pirmiausia noriu, kad jūs tiksliai žinotumėte, kas įvyko. 
Manau, Brinklis... 

— Kronkaitas. 

— Kronkaitas į namą pateko anksčiau už jus. 

- Iš kiemo yra - buvo - šuns anga. 

— Arjūs paprastai įeinate pro užpakalines duris? 

- Taip. 

— Tada jie, matyt, tas duris buvo užminavę. 

Berė per stalą palinko prie Grėjaus. 

— Kas? Ir ką jūs čia veikiate? Kodėl atsekėte paskui mane į 
Vašingtoną? Juk sekėte man iš paskos, tiesa? 

— Atvykaujūsų perspėti, kad užduodate ne tuos klausimus 
ne tiems žmonėms. Jūs užuodėte istoriją, kurios preziden- 
tas neleis papasakoti. 

Berė dar labiau išblyško. Ji nervingai prikando apatinę 


lūpą. 

— Iš kurjūs žinote? 

— Kai išvykote iš mano namų, nepraėjus nė dvidešimt 
keturioms valandoms pas mane apsilankė Spenseris Mar- 
tinas. 

— Arjis kaip nors susijęs su Baltaisiais rūmais? 

— Galima taip sakyti. Jis galingiausias žmogus šioje šalyje 
po Deivido Merito. 

— Tai kodėl mes apie jį negirdime ir jo nematome? 

— Todėl, kad to jis ir siekia. Jis tarsi vaiduoklis šmėsčioja 
Baltųjų rūmų salėse ir nori, kad šitaip būtų, nes anonimiš- 
kumas jį daro dar galingesnį. Jis nesireklamuoja, nors yra 
Merito vyriausiasis patarėjas. 

— Jūs praradote ryšius, pone Bondurantai. Prezidento vy- 
riausiasis patarėjas yra... 

— Pamirškite Frenką Montgomerį. Jis viso labo simboli- 
nė figūra, liokajus. Meritas numeta jam kauliuką, ir Frenkas 
jį sugauna. Jis turi pareigas, puikų kabinetą ir privilegijų, o 
Deivido alter ego yra Spensas. Deividas net nenusišlapina, 
prieš tai nepasitaręs su Spensu. Jis dalyvauja priimant kiek- 
vieną sprendimą, ir nesvarbu, reikšmingą ar ne. Jį būtų gali- 
ma pavadinti vykdymo sąlygų sudarytoju. 

— Kokias sąlygas jis sudaro? 

— Nemalonių darbų. 

Berė kilstelėjo antakį. 

— Jei prezidentas pats užsiimtų nemaloniais darbais, jis 
susikompromituotų. 

Grėjus nenorėjo visko atskleisti Berei. 

— Kitaip tariant, yra miglotų sričių, susijusių su preziden- 
to veikla, kuriose už jį tvarkosi Spenseris Martinas. Ir jūs tai 
žinote, nes taip pat... 

— Buvau sąlygų sudarytojas. 

— Suprantu. 

Berė įdėmiai žvelgė pro akinius, tarsi jie būtų Grėjaus są- 
žinės veidrodis. 

— Tačiau aš atsistatydinau. Kai išvykau iš Vašingtono, 
ilgiau kaip metus nebuvau matęs Spenso, nei ką nors iš jo 
girdėjęs. Ir staiga, vos atvykote pas mane, kitą dieną ir jis 
pasirodė. 

— Sutapimas? 

— Ne. Jis atvyko manęs aplankyti arba spėdamas, arba ži- 
nodamas, kad pas mane buvote ir klausinėjote apie Vanesą. 

— Ką jam pasakėte? Turiu galvoje, apie mane. 

Grėjus permatė, kodėl Berė šito klausia - nori sužinoti, ar 
jis draugužiui gyrėsi apie savo naujausią seksualinę pergalę. 
Grėjaus ranka, į kurią įkando Berė, velnioniškai tvinkčiojo. 
Vos jie susitiko, Berė tėškė jam antausį. Šioji Berė Treivis be- 
baimė ir drąsi, nors dabar ir atrodo pažeidžiama. Po velnių, 
žuvo jos šuo, ir jis turi puikią progą ją vėl paerzinti, bet Grė- 
jus atsisakė šios minties. 

— Pasakiau Spensui, kad jūs atvykote pašniukštinėti ir kad 
įsikalėte į galvą beprotišką mintį, neva Vanesa nužudė savo 
kūdikį, o visiems pasakė, kad tai buvo KSMS. 

- Jūs jam tai pasakėte! - sušuko Berė. - Tada nenuostabu, 
kad jie padegė mano namą. 

— Jei būčiau neigęs, sakęs nieko apie jus negirdėjęs, Spen- 
sas iškart būtų supratęs, kad meluoju, todėl turėjau žaisti 
pagal jo taisykles. Iš karto supratau, kad jūs kai ką užčiuo- 
pėte. Kitaip, ko Spensas būtų taip nervinęsis ir atkeliavęs į 
Vajomingą patikrinti, ką žinau? 

— Ar esate tikras, kad toks buvo jo apsilankymo tikslas? 

— Taip, - atsakė Grėjus. - Jo kišenėje buvo komercinės oro 
bendrovės bilietas iš Vašingtono į Džekson Holą ir atgal. 

— Nair kas? 

— O tas, kad Spensas man sakė tvarkęs kažkokius prezi- 
dento reikalus Siatle. Jei jis būtų tvarkęs prezidento reika- 
lus, būtų skridęs vyriausybiniu lėktuvu. Be to, bilietas buvo 
išduotas svetima pavarde. O Džekson Hole jis išsinuomojo 
automobilį dar kita pavarde. Jis nė neketino vykti į Siatlą. 

Ne, panele Treivis, tai nebuvo mandagumo vizitas. Jūsų is- 
torija prezidento administracijai kelia didžiulę grėsmę, ir ji 
padarys viską, kad tik ši istorija nebūtų paviešinta. 

— O Dieve, - sušnibždėjo Berė ir pabalusiais pirštais pri- 
spaudė lūpas. - Viskas aiškėja. Aš buvau teisi. Tas kūdikis 
mirė ne nuo KSMS. 

— Kada jums pirmą kartą kilo šis įtarimas? 

Berė nieko nematančiomis akimis žvelgė į tolį. 

— Panele Treivis! 

— Atleiskite, - atsiprašė ji trindama smilkinius. - Kai savo 
hipotezę išgirstu iš svetimų lūpų, ji man atrodo tokia tikra. 
Išvados sukrečiančios - ir keliančios siaubą. 

— Ypač žmogui, sėdinčiam Baltuosiuose rūmuose. Papa- 
sakokite man viską, - paragino Grėjus. - Kada pirmą kartą 
ėmėte įtarti, kad čia kažkas ne taip? 

— Vanesa man netikėtai paskambino ir pasiūlė susitikti. Iš 
karto supratau, kad ji laikosi tik paskutinėmis valios pastan- 
gomis. 

Jis atidžiai klausėsi, kol Berė pasakojo apie viską, kas atsi- 
tiko po pirmo susitikimo, kol aiškino, kokius žingsnius žen- 
gė, kad sukurtų televizijos reportažų ciklą. 

— Aš mačiau - tą dalį, kai imate interviu iš Vanesos. 

— Toji Vanesa Merit, iš kurios ėmiau interviu prieš kame- 
rą, visiškai skyrėsi nuo nuolankios ir nelaimingos moters, su 
kuria buvau susitikusi prieš savaitę. 

— Tai nė kiek nestebina, - įsiterpė Grėjus. - Vanesą ka- 
muoja paranojinė depresija. 

Grėjus matė, kad iš nuostabos Berė išsižiojo. 

— Ar esate tuo tikras? Kada ši liga jai diagnozuota? 

— Seniai. Manau, vos jiems susituokus. 

Buvo akivaizdu, kad ši žinia Berę pritrenkė. 

— Kaip jiems pavyko tiek daug metų ją slėpti? 

— Ją tinkamai gydė ir atidžiai stebėjo. Dėl savo maniakinių 
priepuolių Vanesa buvo puiki rinkimų kampanijų dalyvė. Vi- 


sada pakilios nuotaikos. Visada aktyvi. Žinoma, ji geria ličio 
preparatus, reguliuojančius nuotaikos svyravimus, tačiau 
juos pastebi tik tas, kas gerai ją pažįsta. Ji geria ir antidepre- 
santus, ir vaistus nuo psichozės. Išgėrusi vaistų, ji jaučiasi 
gerai. Spensas pasakė ir vieną tiesą - kūdikio mirtis išmušė 
ją iš pusiausvyros. Tą pačią akimirką, kai pamačiau ją per te- 
leviziją, supratau, kad Vanesai blogai, - užbaigė Grėjus. 

— Vadinasi, jūs ją gerai pažįstate. 

Jis išsisuko nuo šios pastabos atsakydamas: 

— Deividą pažįstu dar geriau. 

— Ar jūs tikrai manote, kad jo vyriausiasis patarėjas atsa- 
kingas už tai, kad mano namas susprogdintas? 

— Ar jūs manęs nesiklausėte? Po velnių, taip. Aš taip ma- 
nau. Spensas turėjo tuo pasirūpinti prieš išvykdamas į Džek- 
son Holą. Kai jie sužinos, kad šiąnakt žuvo tik jūsų šuo, pasi- 
stengs atsikratyti jūsų kitu būdu. 

Išblyškusi Berė skubiai įkvėpė oro. Duslesniu nei įprasta 
balsu ji paklausė: 

— Norite pasakyti, kad mano gyvenimas nevertas net po- 
pieriaus lapo, ant kurio atspausdinta mano biografija? 

— Iš esmės taip. 

Berė delnu pasirėmė kaktą. 

— Atrodo, apsivemsiu. 

— Nevemkite, - griežtai paliepė Grėjus. - Mes negalime 
kelti jokių scenų. Kvėpuokite pro burną. 

Grėjus sėdėjo įsitempęs ir laukė, kol Berę nustos pykinę. 
Po kurio laiko ji paprašė stiklinės vandens, ir Grėjus pamojo 
padavėjai. 

— Ar ji blogai jaučiasi? 

— Rytinis pykinimas, - atsakė Grėjus ir pamanė, kad jo 
dirbtinė šypsena veikiausiai atrodo kvailai. - Kartais pykina 
ir naktį. 

— Na, brangioji, praeis po pirmų mėnesių. Kiek laiko jau 
pastojusi? 

— Aa... 

— Trečias mėnuo, - atsakė už ją Grėjus. 

Patapšnojusi Berei per petį, padavėja pasisiūlė atnešti 
karštos kavos. 

— Jai netrukus praeis, - atsakė Grėjus, - tačiau vis tiek 
ačiū. 

Nusiraminusi padavėja pasišalino. Berė nurijo kelis gurkš- 
nelius vandens. 

— Jūs meluojate net nemirkčiodamas. 

— Ojūs nemokate meluoti. 

- Žinau. 

Grėjus suprato, kad Berė vis dar ištikta šoko. Jos akys 
buvo prisitvenkusios ašarų. 

— Aš jus įpainiojau į tą košę, tiesa, pone Bondurantai? 

Grėjus abejingai gūžtelėjo pečiais. 

- Įpainiojau, - drebančiu balsu primygtinai tvirtino ji. — 
Kadangi nuvykau su jumis susitikti, jūsų gyvybei dabar taip 
pat gresia pavojus. Jūs žinote istoriją, kurios jie negali leisti 
papasakoti. 

Juo toliau ji kalbėjo, juo labiau atrodė susirūpinusi. 

— Jūs siaubingai rizikavote čia atvykdamas. Jums reikė- 
jo likti Vajominge. Jei dabar grįšite namo, jie galbūt pamirš, 
kad viską žinote. Pamanys, kad išmetėte mane iš galvos. 

Grėjų pralinksmino Berės naivumas, bet jis neišsidavė. 

— Jie nepamiršta. Ir nemeta darbo pusiaukelėje. Geogra- 
fija nieko nereiškia. Jie nori, kad visa, kas atsitiko kūdikiui 
ir kas vyksta su Vanesa, būtų giliai palaidota. Kaip ir mūsų 
smalsumas. 

— Kaip jums pavyko čia taip greitai atkakti? 

— Išmečiau Spenso kompiuterį ir grąžinau jo išnuomotą 
automobilį įmetęs raktelius ir dokumentus į skubaus atsis- 
kaitymo dėžutę oro uoste. Pasiėmiau tik jo atgalinį bilietą. 

Žinodama, kad į Džekson Holą reisų labai mažai, Berė pa- 
klausė: 

— Skridote tuo pačiu lėktuvu kaip aš? 

Spensas linktelėjo. 

— Aš jūsų nemačiau. 

— Ir neturėjote pamatyti. 

— Ak, - ištarė Berė ir nutilo, spėliodama, kaip jam pavyko 
išlikti nepastebėtam. - Kodėl manęs neperspėjote pakeliui 
į Vašingtoną? Jei būtumėte perspėjęs, Kronkaitas tebebūtų 
gyvas. 

— Aš klaidingai apskaičiavau. Nesitikėjau, kad jų pirmasis 
perspėjimas bus coup de grūce“. Maniau, iš pradžių jų grasini- 
mai bus užmaskuoti, tokių tikriausiai sulaukė jūsų informa- 
torė ligoninėje. Tačiau jie nešvaisto laiko veltui. Jie nenorėjo 
jūsų mirtinai išgąsdinti, kad nutiltumėte, - jie norėjo, kad 
būtumėte negyva. | 

— Jūs tai jau sakėte. - Berė įsikando į vidinį žandą. - Kaip 
jūs atsikratėte Spenso? 

— Ką turite omenyje? 

— Noriu paklausti, kaip pas jus atsidūrė jo lėktuvo bilie- 
tas? Kaip jums pavyko nuo jo pasprukti? 

Spensas ilgai žiūrėjo jai į akis svarstydamas, kiek tiesos 
atskleisti. Galiausiai tepasakė: 

—- Aš nuo jo nepasprukau. 


* Malonės smūgis pribaigiant mirštantįjį (pranc.). Čia ir toliau - vertėjo 
pastabos. 

- Dienrašti čia - Grėjus Bondurantas, Grėjau, čia - Dien- 
raštis Velšas. 

Berei labai patiko, kad Dienraštis nepurkštavo jiems pasi- 
rodžius ant jo slenksčio antrą valandą nakties. Jis nesibarė ir 
neapipylė klausimais. Dienraštis tik suniurnėjo traukdama- 
sis į šalį ir rankos mostu pakvietė vidun. 

Akivaizdu, jie prikėlė Dienraštį iš lovos. Reti žilų plaukų 
kuokštai styrojo jam ant galvos į visas puses tarsi Laisvės sta- 
tulos karūnos spygliai. Jis vilkėjo nutrintais apatiniais marš- 
kiniais ir kelnaitėmis, kurios beveik siekė gumbuotus kelius. 
Juodos kojinės nė kiek nepadailino jo baltų ir beplaukių kojų. 

Išėję iš kavinės, juodu vienbalsiai sutarė turį susirasti 
vietą pailsėti, persigrupuoti ir nuspręsti, kokių toliau imtis 
veiksmų. Grėjus, klausydamas Berės nurodymų, atvažiavo 
prie Dienraščio namų. Berė spėjo, ką galvoja Grėjus: jei čia 
geriausias prieglobstis, jiems iš tiesų gresia pavojus. 

Vargu ar Dienraščio namelį galėtum pavadinti tvirtove. 
Pašaliečiui Dienraštis turėjo atrodyti siaubingas ligonis, ku- 
rio gyvybė priklauso nuo kuklios pensijos ir kvėpavimo apa- 
rato, — ir, deja, toks vertinimas buvo tikslių tiksliausias. 

- Žinau, siaubingai piktnaudžiauju tavo svetingumu, 
Dienrašti, - atsiprašinėjo Berė, kol Dienraštis degiojo šviesas 
svetainėje, - bet neturėjome kur eiti. Kronkaitas negyvas. 


Šeimininko ranka sustingo ant elektros jungiklio. 

— Kronkaitas negyvas? Kas jį nudėjo? 

- Ilga istorija. 

— Turim visą naktį. 

Skausminga veido išraiška bylojo apie Dienraščio jaus- 
mus. Jis išskėtė rankas, ir Berė puolė draugui į glėbį. Papras- 
tai Berė pirmoji apkabindavo Dienraštį, o jis elgdavosi tarsi 
pikčiurna ir ignoruodavo Berės atvirai rodomą prieraišumą. 

Šį kartą jis ne tik pirmas apkabino Berę, bet ir paplekšnojo 
jai per petį, truputį nerangiai, tačiau nuoširdžiai. 

- Šlykštūs šunsnukiai. Ką jie padarė? Užnuodijo ėdalą? 
Jei aš juos sučiupsiu... Kas tai padarė? 

Berė atsitraukė nuo jo ir nusiėmė akinius, kad nusišluos- 
tytų ašaras. 

— Turiu daug ką tau papasakoti. 

Dienraštis patraukė prie savo atlošiamojo krėslo, paskui 
ant ratukų tempdamas deguonies balioną.. Berė atsisėdo 
savo įprastoje vietoje ant sofos. Grėjus tebestovėjo. Iki šiol 
Dienraštis neparodė jokio smalsumo, kodėl išėjęs į atsargą 
nacionalinis didvyris išniro iš nuošalios irštvos ir vidurnaktį 
stovi jo svetainės viduryje. 

Pagaliau jis linktelėjo Grėjaus pusėn. 

— Kąjis čia veikia? 

- Šiąnakt buvo susprogdintas mano namas. 

— Susprogdintas? Nori pasakyti, kad pasigirdo bum ir 
namo jau nėra? 

Dienraštis pažvelgė į Berę, tada į Grėjų, paskui vėl į Berę. 

— Jo nėra, Dienrašti. Namas sunaikintas. Viskas sunai- 
kinta. Ir mano vaizdajuosčių fonoteka, - karčiai pasiguodė 
Berė, galvodama apie nepakeičiamas vaizdajuostes, kurias 
kaupė daugelį metų. - Bondurantas mano, kad užpakalinės 
durys buvo užminuotos. Kronkaitas pirmas įbėgo pro šune- 
lio angą. 

Dienraštis buvo priblokštas. 

— Kas drįso taip baisiai pasielgti? 

— Prezidentas. 

— Kas? Jungtinių Valstijų prezidentas? 

— Bondurantas mano, kad norėta mane nužudyti už mano 
klausimus apie Vanesos sveikatą ir kūdikio mirtį, - paaiški- 
no Berė. 

— Jėzau, - sudejavo Dienraštis žvelgdamas į Grėjų. - Ko- 
dėl jūs manote... Sėskitės, dėl Dievo meilės. Kad jus maty- 
čiau, turiu ištempti kaklą. 

Pirmą kartą per daugelį valandų Berė nusišypsojo. Grėjus 
atsisėdo vienintelėje laisvoje vietoje - ant sofos šalia Berės. 

— Kodėl manote, kad Meritas imtųsi tokių žiaurių priemo- 
nių siekdamas nutildyti Berę? - paklausė jo Dienraštis. 

— Jis atsiuntė Spenserį Martiną patvarkyti manęs vien dėl 
to, kad su ja kalbėjausi. 

— Paaiškinkite išsamiau, ką turite omenyje sakydamas 
„patvarkyti“. 

— Nužudyti. 

— Maniau, judu esate draugai. 

— Buvome. Tačiau jis atvyko į Vajomingą manęs nužudy- 
ti, nes bijojo, kad Berė man išklojo savo teoriją apie kūdikio 
mirtį. Tai turėtų padėti jums suprasti, kaip jie trokšta už- 
gniaužti šią istoriją, kad ji neiškiltų viešumon. 

Raukydamasis Dienraštis išlygino kelis savo karūnos 
spyglius. 

— Ar esate tikras? - skeptiškai paklausė jis. 

— Jis tuo tikras, - atsakė Berė. - Papasakokite jam, Bon- 
durantai. 

Kol Bondurantas pasakojo Dienraščiui Spenserio Martino 
apsilankymo Vajominge smulkmenas, Berė spėliojo, kodėl 
tarp atgalinio reiso į Vašingtoną keleivių jai nepavyko atpa- 
žinti Grėjaus. Ji nekreipė per daug dėmesio į bendrakelei- 
vius, bet ar Bondurantas nebūtų iš jų išsiskyręs? Jis, aišku, 
pasirūpino, kad neišsiskirtų. Grėjaus talentas tapti chamele- 

onu nesustiprino Berės pasitikėjimo juo. Daugeliu požiūrių 
Berei jis atrodė dar nepatikimesnis. 

— Tad niekas nežino, kad Spensas Martinas buvo Vajomin- 
ge, - apibendrino Dienraštis. 

— Mano namuose jis nieko nelietė, išskyrus stalo įrankius, 
kuriuos aš išploviau. Tai, kad jis vengė prie ko nors prisilies- 
ti, buvo pirmasis perspėjimo ženklas, kurį pastebėjau. 

— Kur Martinas dabar? - paklausė Dienraštis. 

Grėjaus veidas buvo akmeninis. Nejauki tyla truko tol, kol 
Berė buvo priversta atsakyti: 

— Ponas Bondurantas nelinkęs aiškinti, kaip jam pavyko 
išsisukti nuo Martino. 

Ji pažvelgė į griežtą šalimais sėdinčio vyro profilį. Berė 
neabejojo, kad Grėjus galėtų bet ką nužudyti, net ir buvusį 
draugą. Jei jis nužudė Spenserį Martiną savigynos tikslais, 
galima atleisti. Tačiau ar Berė gali tikėti jo žodžiais? 

Dienraštis garsiai pasakė tai, ko Berė klausinėjo pati savęs: 

— Ar Spensas Martinas neturėtų susisiekti su prezidentu? 

— Turėtų. Jis net atsiprašė ir išėjo į kitą kambarį, neva pri- 
valantis paskambinti į Baltuosius rūmus. Tačiau jis nebūtų 
skambinęs tol, kol nebūtų galėjęs pateikti Deividui išsamios 
ataskaitos... ir apie tai, kad mane nužudė. Deividas šiąnakt 
tikriausiai trypia grindis spėliodamas, kodėl Spensas jam ne- 
paskambino, bet negali nieko pasiųsti jo ieškoti į Vajomingą, 
nes Spenso ten neturėjo būti. 

— Anksčiau ar vėliau kas nors jo pasiges ir pradės ieškoti, — 
pasakė Berė. 

— Spensas neturėjo šeimos ir artimų draugų, - atsakė Grė- 
jus. - Deividas ir jo administracija - visas Spenso gyvenimas. 
Kad tai suprastumėte, turėtumėte žinoti, kokia buvo Spen- 
so vaikystė. Jis buvo gležnas, pavėpęs vaikas, kurį skriaudė 
mokykloje dėl žemo ūgio. Tačiau jis buvo kur kas protinges- 
nis nei vidutinių gabumų. Visi tie metai, kai Spensas buvo 
padaužų auka, sužadino jam ryžtą tapti geriausiu peštuku. 


150 + Sandra Brown 


Ir jis šį tikslą pasiekė - tapo grėsmingiausiu Vašingtono chu- 
liganu. Prieštarauti Spensui - tolygu apspjaudyti Ovalųjį 
kabinetą. Spensas tikrai niekam nepranešė, kur vyksta. Jis 
atsiskaitydavo tik Deividui. 

— Net vyriausiasis prezidento patarėjas negali būti toks sa- 
varankiškas, - ginčijosi Berė. - Teisingumo departamentas, 
generalinis prokuroras Jansis, FTB... - Ji nutilo, kai Grėjus 
ėmė purtyti galvą. 

— Bilas Jansis - šaunus vyras, - tarė jis, - beveik per geras, 
kad tiktų šiai prezidento administracijai. Kai Jansis buvo 
paskirtas generaliniu prokuroru, juodu su Deividu kelis kar- 
tus jau buvo surėmę ragus. Tačiau patikėkite tuo, ką sakau. 
Spenserio Martino agentų tinklas toks pat rinktinis ir nuož- 
mus kaip SS Trečiojo reicho laikais. Jie tarsi kurmiai pasirau- 
sę po visomis vyriausybinėmis įstaigomis, įskaitant slaptąją 
tarnybą. Spenso vyrai pasiruošę veikti bet kuriuo metu. Jei 
Spenso įsakymai prieštarauja tiems, kuriuos jie gauna oficia- 
liais kanalais, šie vyrukai paklus Spensui. 

Berė susiėmė už alkūnių. 

— Jūs mane gąsdinate. 

- Šie vyrukai gana grėsmingi veikėjai. Dauguma jų spe- 
cialiai išmokyti kovotojai, išėję į atsargą ir neturintys, kur 
kariauti. 

Berė spėliojo, ar Grėjus suvokia apibūdinęs ir save. 

— Jei kas gyvybiškai svarbu, - kalbėjo Grėjus, - užduoties 
imasi pats Spensas. 

— Tarkim, kai reikia nužudyti bičiulį iš žvalgybos laikų. 

Grėjus įvertino Berės pastabą niūriai šyptelėdamas. 

— Teisingai. Panašiai. Nors dažniausiai jis paskiria užduo- 
tis kam nors kitam. Paprastai tokios užduotys vykdomos, kai 
Spenso nebūna mieste, kad jis turėtų alibi, jei būtų sugau- 
tas tikrasis kaltininkas, palikęs nusikaltimo pėdsakų. Esu 
tikras, kad jis šitaip pasirūpino susprogdinti Berės namą. 
Įprasta, Spensas išvykęs. Praeis nemažai laiko, kol kam nors 
kils smalsumas ir bus pradėta klausinėti. 


— Meritas jo pasiges. 

— Kai Deividas sužinos, kad esu gyvas, - atsakė Grėjus Be- 
rei, - jis supras, kad Spensui Vajominge nepavyko sutvarkyti 
reikalų. 

Šis blaivinantis komentaras kuriam laikui juos nutildė. 
Galiausiai Dienraštis atsisuko į Grėjų. 

— Aš žaviuosi tuo, ką jūs padarėte Artimuosiuose Rytuose. 

Grėjus kukliai linktelėjo dėkodamas už komplimentą. 

— Tačiau?.. 

— Tačiau atleiskite, galbūt jūs mums pakišote visą statinę 


Atrodo, šis įžeidimas Grėjaus niekaip nepaveikė. 

— Jūs esate visiškai teisūs mane įtarinėdami. Jokia pa- 
slaptis, kad tuo metu, kai išvykau iš Vašingtono, tarp manęs 
ir Deivido tvyrojo įtampa. 

— Dėl jo žmonos. 

Berė negalėjo patikėti tokiu Dienraščio beatodairišku drą- 
sumu. Jis sakė tokius dalykus ir uždavinėjo tokius klausi- 
mus, kurių Berė nedrįso užduoti. 

— Taip, Vanesa buvo viena mūsų galutinės nesantaikos 
priežasčių. 

— Tada kodėl turėčiau patikėti tuo, ką mums papasakojote? 

— Kitaip tariant, galiu būti visa tai prasimanęs, siekdamas 
sužlugdyti Deividą Meritą kaip prezidentą. 

- Tokia mintis man buvo šovusi į galvą, - prisipažino 
Dienraštis su jam būdingu tiesumu. 

Berė nesitikėjo, kad Grėjus taip valdysis. 

— Ne aš tai pradėjau. Ne aš ieškojau panelės Treivis ir do- 
mėjausi jos sensacinga istorija. Ji atvyko pas mane klausi- 
nėti apie kūdikio mirtį, ir šie klausimai atitiko mano paties 
įtarimus. 

Tai Berę nustebino ir supykdė. 

— Kodėl man šito nepasakėte? Leidote man patikėti, kad 
laikote mane pačia bjauriausia oportuniste. Jūs... 

— Tegul šis vyras kalba, - pertraukė ją Dienraštis. Jis pa- 
žvelgė į Grėjų. - Kas sukėlė jūsų įtarimus? 

Grėjus atsistojo ir žingsniuodamas pasakojo: 

— Vanesa moka būti žavi ir miela. Tačiau gali būti nepaken- 
čiamiausia savimyla ir kitais manipuliuojančia būtybe, kokią 
tik sukūrė Dievas. Jai didžiulę įtaką daro tėvas ir Deividas, 
bet esu matęs, kaip ji jų machinacijas paverčia palankiomis 
sau, ojie to net nesuvokia. 

— Piešiate nelabai patrauklų jos paveikslą. Tiesą sakant, 
moteris, kurią ką tik apibūdinote, sutampa su mano įspū- 
džiais apie Vanesą, - pripažino Berė. 

— Noriu pasakyti, kad, nepaisant šių Vanesos bėdų, ji la- 
biau už viską norėjo turėti kūdikį, - pasakė Grėjus. - Tą ti- 
krai žinau. Vanesa buvo pasiryžusi bet kam, kad susilauktų 
vaiko, nors gydytojai ją ir atkalbinėjo dėl jos ligos. 

— Ligos? - nustebęs pažvelgė į juos Dienraštis. 

— Ją kamuoja maniakinė depresija, - paaiškino Berė ir pa- 
pasakojo, ką jai buvo sakęs Grėjus. 

— Šunsnukis, - apstulbęs nusikeikė Dienraštis. 

— Gaila, kad apie savo negalią ji nepranešė viešai, - pasakė 
Berė. - Tūkstančiai žmonių būtų patyrę naudos tai žinoda- 
mi. Jos gebėjimas gyventi visavertį ir prasmingą gyvenimą, 
nors ir serga, būtų suteikęs jėgų kitiems ligoniams. 

— Iki to įvykio, - įsiterpė Grėjus. 

— Tiesa, - sutiko Berė. 

— Tą naktį nereikėjo jos palikti vienos. 

— Baltieji rūmai pranešė, kad auklė pasiprašė laisvos nak- 
ties, norėjusi sutvarkyti neatidėliotiną šeimyninį reikalą, - 
priminė jiems Dienraštis. 

— Auklė pasiprašė iš anksto. Tačiau kyla klausimas: kodėl 
jos nepakeitė kita? - atšovė Grėjus. - Kodėl Vanesa buvo pa- 
likta viena rūpintis kūdikiu, o ištikus nelaimei šalia buvo tik 
Deividas ir Spensas, nors visi žinojo, kad Vanesa dažnai ne- 
pajėgia susidoroti su nenumatytais atvejais. 


- Kadangi Vanesą kamavo maniakinė depresija, ją buvo 
užplūdę jausmai, kuriuos patiria moteris, pagimdžiusi kū- 
dikį. Apmaudas, nevisavertiškumas ir taip toliau. — Berė 
pažvelgė į Grėjų. - Todėl jūs ir nepasidalijote su kitais savo 
įtarimais, tiesa? Norėjote ją apginti. 

- Tylėdamas aš ją gyniau, tačiau ne taip, kaip manote. 
Matote, aš su jumis nesutinku. Vanesa neuždusino savo kū- 
dikio. 

— Nieko nesuprantu, - sudirgusi pareiškė Berė. - Juk jūs 
sutinkate, kad kūdikis mirė ne nuo KSMS. 

— Sutinku. 

— Tada nėra jokios logikos, - tyliai pareiškė Berė. - Jei ne 
Vanesa jį uždusino, tai kas... 

Staiga ji nutilo neužbaigusi klausimo. Berė pažvelgė į 
Dienraštį, kuris sekė Berės ir Grėjaus pokalbį. Jų žvilgsniai 
susitiko, ir Berė pamatė, kad Dienraštis netikėtai suprato tą 
patį, ką ir ji. 

Berė atsisuko į Grėjų. 

— Meritas? 

Jis linktelėjo. 

— Tačiau kodėl? 

— Kas gali priversti vyrą taip nekęsti trijų mėnesių kūdi- 
kio, kad jį nužudytų? 

Berei nereikėjo ilgai galvoti. 

— Jei kūdikis ne jo. 

Grėjus stačiokiškai linktelėjo galvą, atsuko Berei nugarą ir 
nuėjo prie lango. 

Žinoma. Tai paaiškina daugybę klausimų. Vanesos neviltį 
ir bejėgiškumą. Atsisakymą daryti skrodimą. Įnirtingas pa- 
stangas užgniaužti šią istoriją. Tai, kad su tuo susijęs Bondu- 
rantas. Ypač tai, kad čia įsipainiojęs Bondurantas. 

Berės žvilgsnis iš lėto nukrypo į Bondurantą. Jis tebesto- 
vėjo atsukęs nugarą ir žiūrėjo pro naktinių užuolaidų plyšelį. 

Dienraštis atsistojo. 

— Na, manau, vienai nakčiai pakaks kaltinimo, kad Jung- 
tinių Valstijų prezidentas nužudė kūdikį. Bent jau tokiam 
senam pirdžiui kaip aš. Grįžtu į lovą. O judu galite čia būti 
kiek tinkami. 

Vienas jo deguonies baliono vežimėlio ratas sukdamasis 
cypė. Šis cypimas lydėjo Dienraštį koridoriumi iki miegamo- 
jo. Kai jis uždarė duris, name įsivyravo slogi tyla. 

— Prezidentas nuoširdžiai sutiko, kad paimčiau iš jos in- 
terviu, - tyliai pasakė Berė. 

— Kad visus išmuštų iš vėžių. Kas kelia didesnį įtarimą: 
viešai svarstyti klausimą ar stengtis jį užgniaužti? 

— Manau, esate teisus. 

— Kertu lažybų iš visko, ką turiu. 

— Jūs baiminatės dėl Vanesos, tiesa? 

Grėjus atsisuko, pažvelgė į Berę, bet nepratarė nė žodžio. 

— Kol ji atrodė rami, - kalbėjo Berė rikiuodama mintis, - 
jūs atmetėte savo įtarimus dėl kūdikio mirties. Tačiau kai 
pamatėte mane imant iš jos interviu, supratote, kad ji el- 
giasi nenatūraliai, net turint omenyje jos besikaitaliojančią 
nuotaiką ir elgesį. Vėliau jums ant galvos užgriuvau aš, ir 
mano teorija aidu atkartojo tai, dėl ko visą laiką nuogąstavo- 
te - kad kūdikio mirtį sukėlė ne KSMS. Spenserio Martino 
apsilankymas tą galutinai patvirtino. Dabar jūs manote, kad 
Vanesos gyvybei taip pat gresia pavojus. Jei Meritas nužudė 
kūdikį, sąžinė jo negrauš, kai slėpdamas savo pirmą nusikal- 
timą nužudys ir žmoną. 

— Nė kiek negrauš, - sutiko Grėjus. - Jei netikite niekuo, 
ką jums papasakojau, patikėkite šiuo tvirtinimu. Jis padarys 
viską, kad išsaugotų prezidento postą ir būtų išrinktas an- 
trai kadencijai. Bet ką. 

Staiga pajutusi šiurpulį Berė pasitrynė rankas. 

— Atrodo, jūs tuoj palūšite, - tarė Grėjus. - Grįšime prie to 
rytą. Pamiegokite. 

— Juokaujate. Aš nepajėgsiu užmigti. 


— Atsigulkite ir užsimerkite. Jūs užmigsite. 

Per daug pavargusi, kad galėtų ginčytis, Berė ranka mos- 
telėjo namo galo link. 

— Svečių kambarys - kito žodžio jam apibūdinti nerandu - 
koridoriaus gale. Jame yra sulankstomoji lova, bet jos nesiū- 
lyčiau. Paskutinis joje miegojo Kronkaitas. 

Grėjus pažvelgė į uždarytas Dienraščio miegamojo duris. 

— Ar juo pasitikite? 

— Patikėčiau jam savo gyvybę. 

— Tada labai tikėtina, kad jie sužinos, kur jūsų ieškoti. 

— Niekas nežino, kad kartais čia būnu. 

— Gal galėtumėte paaiškinti? 

— Ne. 

Berė draugystę su Dienraščiu laikė jųdviejų paslaptimi ir 
neturėjo jokio noro aiškinti Bondurantui kodėl. 

— Manes čia niekas neieškos. Kurį laiką esame saugūs. 

— Gerai, - nenorom sutiko jis. - Aš miegosiu čia. Jūs gulki- 
te ant sulankstomosios lovos. 

Berė patraukė koridoriumi, iš nuovargio vos vilkdama ko- 
jas. Ji neprisiminė, kad kada nors būtų buvusi taip fiziškai ir 
moraliai išsekusi. 

Antro Dienraščio miegamojo komodoje ji rado siaubingai 
šlykščią net neišrankiam Dienraščio skoniui pižamą. Berė 
pasiėmė pižamos marškinėlius ir prisileido į vonią vandens. 

Ji nemiegojusi beveik parą. Maudė sąnarius ir raumenis. 
Berė buvo nusibrozdinusi kelius. Ji užgėrė dvi aspirino ta- 
bletes - pasiėmė jas iš Dienraščio vaistų spintelės - ir su 
pasitenkinimu paniro į karštą vandenį, panėrė ir galvą. Išsi- 
muilinusi ir išsitrinkusi galvą šampūnu, Berė atsilošė vonio- 
je ir užsimerkė. 

Kai vonia sušvelnino fizinį nuovargį, Berės moralinės 
žaizdos tapo dar skaudesnės. Jai gėlė širdį. Pagalvojus, kiek 
žmonių gyvybių nusineša gamtos stichijos, ligos, karai ir 
žmogžudystės, atrodė smulkmeniška gedėti dėl sargio žū- 

ties. Tačiau Berę kamavo nepakeliamas netekties jausmas. 
Kad ir kaip stengėsi, nepajėgė susilaikyti neraudojusi. 

Iš čiaupo į vonią lašėjo, ir šis švelnus lašų teškenimas keis- 
tai ramino. Berės skruostais ir smakru ant krūtinės riedė- 
jo ašaros, kūno linkiais tekėdamos į vandenį. Kai tik Berė 
pagalvodavo jau išverkusi visas ašaras, prisimindavo apie 
Kronkaitą ką nors miela ir vėl imdavo raudoti. Ašaros pra- 
siverždavo pro užmerktus vokus ir galiausiai nukeliaudavo 
į vonią. 

Tik oda pajutusi vėsaus oro dvelksmą, Berė suvokė vonios 
kambaryje esanti ne viena. Ji atsimerkė. Tarpduryje stovėjo 
Bondurantas, viena plaštaka laikydamasis už durų rankenos, 
kitą įrėmęs į staktą. Jo žvilgsnis buvo įsmeigtas į Berę. 

Berė nė nekrustelėjo. Beprasmiška bandyti kuo nors pri- 
sidengti. Jis jau buvo viską, kas įmanoma, matęs. Ir viską 
lietęs. Intymiai. Jos kūną vėl užliejo karštis, panašiai kaip tą 
rytą Grėjaus miegamajame. 

— Kaip jaučiatės? 

Nepajėgdama išlementi nė žodžio, ji tik krestelėjo galvą. 

— Jūs verkėte. 

Berė nesumojo, ką atsakyti, todėl tik tylėjo ir toliau žiūrė- 
jo jam į akis. Grėjus nuleido akis, perbėgo Berės kūnu, tada 
vėl pažvelgė į veidą. 

Gargždžiu balsu jis ištarė: 

— Raketa, Valkata ir Daktaras. 

Sutrikusi Berė papurtė galvą. 

— Mano arkliai. Jie turi vardus. 

Grėjus sugrįžo į koridorių ir uždarė duris. 


Šošioliktas skyrius 


I žiskų kitos dienos rytą senatorius Klitas Armbrusteris atvy- 
ko į Baltuosius rūmus ir pareikalavo, kad jam būtų nedelsiant 
leista susitikti su prezidentu. Jam buvo pranešta, kad prezi- 
dentas atsikėlė, bet dar neišėjo iš savo privačių apartamentų. 
Armbrusteris atsakė palauksiąs. Jis buvo palydėtas į Ovalųjį 
kabinetą, kur jam buvo pasiūlyta kavos. Senatorius buvo be- 
veik bebaigiąs antrą puodelį, tada į kabinetą įžengė Deividas 
Meritas. Atrodė žvalus kaip visada, nors šiek tiek suirzęs. 

— Atleisk, kad priverčiau laukti, Klitai. Kokie skubūs reika- 
lai atvijo? Ačiū, - padėkojo jis sekretorei, kuri padėjo ir jam 
puodelį kavos. - Dabar galite palikti mus vienus. 

Klitas buvo nekantrus iš prigimties. Jis pabudo ketvirtą 
valandą ryto. Senatorius apsirengė, perskaitė laikraštį Was- 
hington Post, stumdamas laiką, kol galės vykti pas preziden- 
tą, jo nuomone, padoriu laiku. Ilgai belaukiant senatoriaus 
įkarštis augo. 

- Noriu pamatyti dukrą. Šiandien, - negaišdamas pareiš- 
kė senatorius. 

— Man sakė, kad vakar buvai nuvykęs į Hai Pointą. 

— Esu tikras, tau jau pasakė, kad šundaktaris, save vadi- 
nantis gydytoju, neleido man su ja pasimatyti. 

— Jai pačiai prašant, Klitai. Ar geri kraujospūdį mažinan- 
čius vaistus? Tavo veidas raudonas kaip burokas. 

Nuo žento šaltakraujiškumo senatoriui kraujospūdis dar 
labiau padidėjo. 

— Klausyk, Deividai. Noriu žinoti, kas atsitiko Vanesai. 
Kodėl ji atskirta? Kodėl prie jos ištisą parą budi slaugytoja? 
Jei ji rimtai serga, turėtų gulėti ligoninėje. 

— Nurimk, Klitai, kitaip teks tave paguldyti į ligoninę. 

Meritas palydėjo senatorių iki sofos ir atsisėdo šalia. 

— Vanesa gėrė. Alkoholis nedera su jos vaistais. Mudu su 
Džordžu apie tai su ja pasikalbėjome, ir Vanesa sutiko gydy- 
tis nuo priklausomybės. 

— Priklausomybės? Ar reikalai taip pablogėjo, kad juos rei- 
kia šitaip vadinti? 

— Vargu ar taip pavadinčiau. Čia Vanesos terminas. Tačiau 
ji suprato, kad kelios taurės vyno kasdien gali sukelti rimtes- 
nių bėdų, jei nesiliaus. 

— Kodėl ji man nepasipasakojo? Kodėl man nieko ne- 
sakei? 

— Norėjau su tavim pasikalbėti, - teisinosi Deividas, - no- 
rėjau paklausti tavęs patarimo, bet Vanesa užsispyrusi reika- 
lavo nieko tau nesakyti. 

— Kodėl? 

— Ji tavęs gėdijosi, Klitai, - atsakė Meritas stodamasis įsi- 
pilti dar kavos. - Nenorėjo, kad ja nusiviltum. Ji mano, kad 
visas pasaulis - tai tu. 

— Ir atvirkščiai. Ji visada ateidavo pas mane pasiguosti dėl 
savo bėdų, ir aš visada padėdavau. 

Kai mirė motina, Vanesai tebuvo trylika, tačiau Klitas ne- 
puolė į paniką, kad vienam teks auginti paauglę. Vanesa vi- 
sada buvo tėtuko dukrelė. Jis beprotiškai ją mylėjo nuo pat 
pirmos dienos ir vaikystėje turėjo mergaitei daugiau įtakos 
nei žmona. 

Galbūt ją truputį išlepino, bet Klitas sau atleisdavo kraš- 
tutinumus. Kai kurie žmonės turi teisę būti lepinami, ir Va- 
nesa visada buvo viena jų. Kai sulaukus brandos jai buvo di- 


agnozuota liga, Klitas negalią laikė dar svaresne priežastimi 
lepinti ir saugoti dukrą. 

— Galbūt ji nusprendė, kad atėjo metas pačiai spręsti savo 
bėdas, - pasakė Deividas. - O gal nenori tavęs jaudinti. Kad 
ir kaip ten būtų, ji maldavo, kad tau nesakyčiau daugiau, nei 
pranešu visuomenei, tai, žinoma, tiesa. Ji gedi dėl vaiko ne- 
tekties atsiskyrusi. 

— Kiek tai truks? 

— Tiek, kiek Džordžui prireiks laiko jai nuraminti. Vanesa 
irgi taip mano. Ji nori būti tokia pirmoji šalies ponia, kokia 
buvo prieš gimstant kūdikiui. Kai tik bus parinkti tinkami 
vaistai, ji ir vėl bus tokia. Pala, nieko nesakyk, - sustabdė jis 
senatorių. 

Meritas paėmė plačiaekranio televizoriaus, kurio garsas 
buvo išjungtas, nuotolinio valdymo pultelį. Klitas pastebėjo, 
kad Deivido dėmesys padalytas perpus - jam ir televizoriaus 
ekranui. Senatorius atsisuko pasižiūrėti, kas taip prikaustė 
prezidento dėmesį. 

Prie apdegusių medžių, rūkstančių griuvėsių ir zujančių 
gaisrininkų stovintis reporteris paskelbė: 

— Greitai atskubėję į vietą ugniagesiai neleido gaisrui iš- 
plisti į kitus šios gatvės, netoli Diupono žiedo, namus. Sude- 
gė tik vienas pastatas. - Kamera rodė pajuodusio, rūkstančio 
namo griuvėsius. - Šį rytą vietos Alkoholio, tabako ir šauna- 
mųjų ginklų biuro agentai ir oficialūs ugniagesių pareigūnai 
naršo rūkstančius griuvėsius ieškodami, kas galėjo sukelti 
sprogimą. 

Reporteris žvilgtelėjo į užrašus. 

— Namas priklausė WVUE televizijos stoties reporterei 
Berei Treivis, neseniai pelniusiai pripažinimą už reportažų 
apie KSMS ciklą. Manoma, Berė Treivis gyva, tačiau su ja ne- 
pavyko susisiekti. 

Reporteris atsisveikino, ir ekrane pasirodė studijos žinių 
laidos vedėjas. Deividas išjungė garsą, o jo uošvis pakilo. 

— Persekiosiu tol, kol ji su manim susitiks. 

— Berė Treivis? - irzliai paklausė Deividas. 

— Kurių velnių turėčiau su ja susitikti? Gaila namo, tačiau 
toji žurnalistė yra subinės skausmas. Įgriso mano biurui pra- 
šydama paaiškinti, kodėl Vanesa izoliuota. 

Klitas atsainiai numojo ranka, rodydamas, kad reporterė 
jam nerūpi. 

— Aš noriu pamatyti Vanesą, - ryžtingai pareiškė jis. - Ji 
turėtų žinoti, kad nesiruošiu jos koneveikti už kelias taures 
vyno. Ji nekalta, kad serga. 

— Ir aš taip manau, Klitai. Maldavau jos nekaltinti savęs, 
bet juk žinai, kad Vanesa siekia tobulumo. Ji negali pakęsti, 
kad reikia taikstytis su suvaržymais, kuriuos patiria dėl ma- 
niakinės depresijos. 

Meritas paplekšnojo Armbrusteriui per petį ir nulydėjo jį 
prie durų. 

— Norėčiau su tavim pabendrauti ilgiau, bet šįryt turiu 
aibę susitikimų. Popiet kalbėsiu su Vanesa telefonu. Perduo- 
siu jai tavo nuoširdžiausius linkėjimus. 

— Būtinai perduok. 

Senatorius leidosi patapšnojamas per petį ir tarsi vaikas 
nuvedamas prie durų. Tačiau jei Deividas Meritas, Jungtinių 
Valstijų prezidentas, tikėjosi jį nuraminti keliais banaliais 
sakiniais ir išginti iš Ovaliojo kabineto tuščiažodžiavimu ir 
atvira šypsena, jis klydo. 

Deividas Meritas šypsodamasis atidarė duris. 

Klitas Armbrusteris be šypsenos jas uždarė. 

Apstulbęs Meritas pažvelgė į jį. 

— Kas atsitiko, Klitai? 

— Mes jau seniai pažįstami, Deividai. Talentą ir jėgą at- 
pažįstu vos išvydęs, žvelgdamas į tave mačiau daug vieno ir 
kito. Netroškau tapti prezidentu, bet norėjau jį sukurti. Tu 
buvai tinkama žaliava. Buvai puikus mokinys. Mano instink- 
tai dėl tavęs neklydo ir tavim labai didžiuojuosi. 


— Ačiū. 

— Tačiau aš prisimenu naktį prieš aštuoniolika metų, kai 
atėjai pas mane velnioniškai išsigandęs ir inkšdamas kaip 
šunytis, nes kaip reikiant buvai įklimpęs į mėšlą. Ar prisime- 
ni tą naktį, Deividai, mano berniuk? 

— Ką tuo nori pasakyti? - įsitempęs paklausė Deividas. 

— Esmė ta, - atsakė Armbrusteris, prieidamas arčiau prie 
Deivido, - jog incidentas, apie kurį kalbu, toks panašus į da- 
bartinį, kad jaučiuosi velnioniškai nesmagiai. 

— Dieve, Klitai, negalima lyginti... 

Senatorius nutraukė šį nuoširdų kreipimąsi suduodamas 
Meritui kumščiu į krūtinę. 

— Žinau, kad tavo santuoka su mano dukra nėra tobula. Jo- 
kia santuoka nėra tobula. Žinau, kad dulkini kitas. Po velnių, 
aš tave net pridengdavau, nes pirmiausia tave laikau vyru 
ir tik paskui žentu. Tavo flirtą pakęsdavau tik todėl, kad tu 
Vanesą padarei laimingą. - Klito balsas virto giliu urzgimu. - 
Tačiau jei kada ją nuskriausi, aš pasiusiu, Deividai. Ar girdi 
mane, berniuk? 

— Atsargiai, Klitai. Skamba taip, tarsi grasintum Jungti- 
nių Valstijų prezidentui. 

— Esi velnioniškai teisus, tą ir darau, - piktai atšovė Arm- 
brusteris. - Geriau prisimink, kas tave įtaisė į šį postą. Aš 
tave sukūriau, aš galiu ir sužlugdyti. Aš nebijau to slidaus 
šikniaus Spenso Martino ar jo banditų armijos, ar dar ko 
nors. Šiame mieste turiu tokią galią, kurios tu net neįsivaiz- 
duoji. Įgijau daugybę draugų, tiek pat priešų ir į kiekvieną jų 
esu nusitaikęs. 

Senatorius nutilo leisdamas Meritui suvokti jo žodžių 
esmę. 

— O dabar, sūnau, noriu tau pasakyti, kad kai daktaras 
Alanas baigs Vanesą gydyti Hai Pointe, Vanesa privalo būti 
sveika kaip ridikas. 


— Prisiekiu, kad taip ir bus. 

— Patariu man nemeluoti, Deividai. Kitaip tau teks atsi- 
sveikinti su savo pimpalu ir prezidento kėde. 


== 
Meritas išlydėjo uošvį, negaišdamas įjungė kompiuterį ir su- 
rinko slaptą kodą, leidžiantį prisijungti prie Spenso nešioja- 
mojo kompiuterio. 

Nieko. Nieko! Spenso kompiuteris nereagavo. Jame buvo 
įdiegtos kelios gedimų apsaugos programos. Kompiuteris 
sunaikintas, niekaip kitaip nepaaiškintum, kodėl jis visiškai 
išjungtas. Jei tai tiesa, jų slaptas ryšys taip pat sunaikintas, 
nes tai taip pat užprogramuota. 

Tačiau Meritui didžiausią nerimą kėlė ne kompiuterio sis- 
tema, o tai, kad prie jo negali prisijungti. Ženklas, kad atsiti- 
ko kai kas baisaus. Spensas nebūtų leidęs, kad kas nors atsi- 
tiktų jų ryšiui, nebent jį patį ištiko nelaimė. Ir tai įmanoma 
tik tuo atveju, jei Grėjus... 

— Grėjus. 

Meritas šį vardą ištarė lyg epitetą. Šventasis Grėjus - vie- 
nintelė klaida, kurią yra padaręs. Meritas priėmė jį į savo 
komandą, Grėjaus santūrumą klaidingai palaikęs nuožmu- 
mu. Kas galėjo atspėti, kad žmogus, išmokytas akimirksniu 
nužudyti plikomis rankomis, taps didvyriu? Grėjus ir jo eti- 
kos kodeksas tapo girgždančiu stipinu šiaip jau gerai ištep- 
tame rate. 

Tačiau Grėjus taip pat turėjo trūkumų. Jis mylėjo kito 
vyro žmoną. Jo žmoną. 

Tikimybė, jog Grėjus atsakingas už tai, kad Spensas ne- 
susisiekė su Meritu, kėlė prezidentui siaubą ir įsiūtį. Jis 
įnirtingai surinko kodą, leidžiantį prisijungti prie kompiu- 
terio terminalo nekrintančiame į akis biure kitame miesto 
pakraštyje. Prisijungęs Meritas surinko tik vieną žodį: Bon- 
durantas. 


Kitame ryšio gale vyras, geriausias Spenso slaptasis ka- 
rys, žinos, ką daryti. Jis nedelsdamas nuvyks patikrinti, kas 
dedasi Vajominge. Meritui neliko nieko kito, kaip sėdėti ir 
laukti žinių. 

Ne, tiesą sakant, jis gali dar kai ką padaryti. Meritas pa- 
prašė sekretorę sujungti su Alkoholio, tabako ir šaunamųjų 
ginklų biuro direktoriumi. 

Kai buvo pasikeista mandagumo frazėmis, Meritas pa- 
klausė: 

— Vyručiai, ką jūs aptikote po sprogimo Diupono žiede 
praėjusią naktį? | 

Meritas suprato, kad šis jo domėjimasis nustebino direk- 
torių, bet pareigūnas atsakė tiesiai: 

— Mes ką tik pradėjome tyrimą, pone prezidente. Šiuo 
metu apie sprogimo priežastį galima tik spėlioti. 

— Berė Treivis - artima ponios Merit draugė. Dėl šio spro- 
gimo žmona labai nerimauja, ir, pasakysiu atvirai, pirmajai 
šalies poniai tikrai nereikia streso. Pažadėjau jai, kad pa- 
skambinsiu ir pasiteirausiu. Man nemalonu jus trukdyti, ta- 
čiau žinote, kaip būna. 

Įtampa direktoriaus balse šiek tiek atslūgo ir jis užtikrino: 

- Žinoma, pone prezidente, aš suprantu. Prašau patikinti 
ponią Merit, kad kontroliuojame padėtį. 

— Ir ištirsite šį įvykį kuo skubiau? 

- Šį tyrimą paskelbsiu kaip svarbiausią, pone prezidente. 

— Mudu su ponia Merit būsime dėkingi. Beje, ar kas nors 
šįryt kalbėjosi su panele Treivis? Kokia jos psichinė būsena? 

-— Atleiskite, pone, nežinau. Po sprogimo niekas jos nere- 
gėjo. Liudytojas, matęs ją tuojau pat po nelaimingo įvykio, 
sakė, kad panelė Treivis buvo siaubingai prislėgta. Per spro- 
gimą žuvo jos šuo. 

— Hm. Siaubinga. Ką gi, informuokite mane. 

- Žinoma, pone prezidente. 

Meritas padėjo ragelį, nepasijautė nė kiek ramiau. Spen- 
sas turėjo pasirūpinti, kad sprogimo pėdsakai neatvestų į 

Baltuosius rūmus. Tačiau net jei pasirūpinta, geriausia, kad 
tyrimas būtų atliktas paviršutiniškai. 

Rytas iš tiesų sumautas. 

Meritas nesibaimino dėl uošvio grasinimų. Senatorius 
anaiptol nebuvo toks grėsmingas, kaip gyrėsi. Dauguma drau- 
gų ir priešų, kuriais jis gyrėsi, buvo arba išėję į pensiją, arba 
per daug suvaikėję, kad sunaikintų populiarų prezidentą. 

Be to, senatorius negalėjo sukelti prezidentui šūdo audros 
pats gerokai šiuo mėšlu neapsitaškydamas. Juodu su Klitu 
turi bendrų paslapčių. Nors ir grasina, jis nedrįstų praskleis- 
ti šias paslaptis slepiančios uždangos. 

Tačiau jis įkyriai kamantinės apie Vanesą, kol įsitikins, 
kad ji gerai jaučiasi. Reikia kaip nors sušvelninti jo nerimą. 
Vėliau Deividas pasitars su Spensu... 

Meritas garsiai nusikeikė. Jam reikia Spenso. Kur jis, po 
velnių, dingo? 

Nors ir nujautė kur, Deividas neprisivertė susitaikyti su 
akivaizdžia tiesa. 


soptynioliktas skyrius 


- 12 vyrukas niekada manęs nežavėjo, bet vis tiek sunku 
patikėti, kad būtų galėjęs šitaip pasielgti. 

— Dar ir kaip galėjo. 

— Kas ir kaip galėjo lengvai pasielgti? — paklausė Berė, 
įžengusi į Dienraščio virtuvę, kurioje šis su Bondurantu gėrė 
kavą. 

Ji įsipylė kavos ir atsisėdo kartu prie stalo. Berė vengė pa- 
žvelgti Bondurantui į akis. Kaip Grėjus ir tikėjosi, Berė gerai 
išsimiegojo. 

Pasisveikines Dienraštis atsakė: 

— Grėjus stengėsi mane įtikinti, kad mūsų prezidentas gali 
nužudyti žmogų. 

— Negaliu įrodyti to, ką netrukus jums papasakosiu, - ti- 
kino Grėjus. - Galbūt pagalvosite, kad man haliucinacijos ar 
paranoja, gal kad esu begėdiškas melagis. 

— Arba galbūt jumis patikėsime, - atsakė Berė. 

Jis pasuko galvą į Berę, ir pirmą kartą šįryt jų žvilgsniai 
susitiko. Berė pajuto tuštumą skrandyje. Ji greitai nudūrė 
akis į grietinėlę, kurią maišė kavos puodelyje. 

— Ką gi, išklausykime, - pasiūlė Dienraštis. 

— Deividas paskyrė mane suburti žvalgybos būrį ir jam va- 
dovauti, mes išgelbėjom tuos įkaitus. Deividas turėjo prie- 
žastį šitaip pasielgti. 

— Jūs labiausiai tikote šiai užduočiai? 

— Daugybė vyrų būtų puikiai su ja susidoroję. Tačiau Dei- 
vidas mane ten išsiuntė, kad žūčiau. 

— Dėl paskalų apie jūsų ir Vanesos santykius? - pasiteira- 
vo Berė. 

— Taip. Mus iš Persų įlankoje buvusio lėktuvnešio nuskrai- 
dino sraigtasparniu. Naikintuvų E-16 eskadrilė nukreipė nuo 
mūsų dėmesį ir iššaukė ugnį į save, kad galėtume išsilaipinti. 
Pėsčiomis įsiskverbėme gilyn į miestą tris mylias. Nemoku 
jums apsakyti mieste tvyrojusio dvoko. Aplink telkšojo atvi- 
ras kanalizacijos vanduo ir puvėsiai. Visas šalies nacionalinis 
biudžetas buvo skirtas karui; sanitarinėms sąlygoms ir gyve- 
nimui - nė cento. 

Ištisas senovinių pastatų ir aklagatvių labirintas. Žvalgy- 
ba mums buvo nurodžiusi, kur tiksliai yra kalėjimas, ir žino- 
jome, kaip į jį prasiskverbsime. Vienas buvęs kalinys mums 
davė pastato planą ir išsamų sargybos postų aprašymą. Sar- 
gyba nebuvo moderni ir organizuota, užtat prižiūrėtojai — 
gerai ginkluoti kariai. Žinojome, kur yra įkaitų kameros. 
Neverta nė sakyti, kad buvome surepetavę kiekvieną savo 
žingsnį ir tiksliai apskaičiavę laiką. Veikėme tarsi laikrodis. 
Pašalinome sargybinius, šiems net nespėjus suvokti, kas už- 
puolė. Kai pasiekėme įkaitus, nerimavau, kad jie operaciją 
sužlugdys, bet įkaitai elgėsi tyliai ir neklausinėdami paklu- 
so mūsų ženklams. Pora įkaitų buvo sužeisti, žaizdos nesu- 
tvarstytos. Visi buvo nusilpę nuo prasto maisto ir ligų, tačiau 
pajėgė eiti. Buvome arti tikslo. 

Grįžtant atgal viskas ir prasidėjo. Keli prižiūrėtojai buvo 
nusitempę jauną kalinį į tuščią kamerą ir paeiliui jį žagino. 
Jų ten neturėjo būti, ta kalėjimo teritorija turėjo būti užda- 
ryta, mes juos užklupome netikėtai. Kilo tikras pragaras. Iš 
abiejų pusių pasipylė šūviai. Pirmasis, kurį nušoviau, buvo 
berniukas. 

Grėjus nutilo. Nei Berė, nei Dienraštis nė nemirktelėjo. 


— Jam, hm, buvo ne daugiau kaip devyneri ar dešimt. — 
Grėjus užsimerkė, nykščiu ir didžiuoju pirštu pamasažavo 
akių obuolius. - Vaiko kojomis tekėjo kraujas. Nuo kraujo 
grindys buvo slidžios. Esu tikras, kad jam buvo praplėštos 
žarnos. Tie išperos... Žodžiu, berniukas klykė. Netekęs tiek 
kraujo, jis būtų neišgyvenęs. Ir aš jį nušoviau. 

Pilnomis ašarų akimis Berė stebėjo, kaip Grėjus ima kavos 
puodelį, bet negeria, tik tvirtomis rankomis jį spaudžia. 

— Tiems prakeiktiems iškrypėliams sukėlėme tikrą pra- 
garą, bet misijai iškilo pavojus. Dievas žino, kiek dar kori- 
dorių mums reikėjo kirsti. Įkaitai prarado savitvardą, juos 
apėmė siaubas. Vis dėlto buvome pasiryžę nežūti toje sušik- 
toje skylėje. Per stebuklą išsiveržėme iš kalėjimo, nors jau 
buvo sukelta armija. Mus apsupo amerikiečių nekenčiantys 
kariai. Tie išprotėję šunsnukiai tvatino į visa, kas juda, - net 
į savuosius, kraugeriškai trokšdami mus nužudyti. Radome 
laikiną slėptuvę. Per radijo ryšį susisiekiau su mūsų aviacija, 
norėjau išsiaiškinti, ar mums padės. Buvo daroma viskas, kas 
įmanoma, bet sraigtasparniai negalėjo priskristi arčiau nei 
numatyta. Jei juos būtų numuše, visi būtume žuvę. Vienas 
mano vyrų išžvalgė vietovę ir rado gatvelę, ji atrodė tuščia. 
Visi nubėgom, nors nežinojome, kur ji veda. Mums terūpėjo 
pasprukti toliau nuo kalėjimo. 

Vos tik įžengėme į gatvelę, nuo stogų pasipylė snaiperių 
šūviai. Mano vyrai skynė snaiperius vieną po kito, bet gal 
penkias minutes stovėjome it prikaustyti, beveik neturėda- 
mi kur pasislėpti. Ir tada atsitiko tas dalykas. - Grėjus pakėlė 
galvą ir pažvelgė Berei ir Dienraščiui į akis. - Viename pasta- 
to, kuris atrodė panašus į gyvenamąjį namą, lange pastebėjo- 
me snaiperį. Kažkuris iš mūsų pasiūlė paleisti į jį raketą, bet 
Deividas man buvo nurodęs, jei tik įmanoma, vengti civilių 
aukų. Jis norėjo, kad tai būtų įkaitų išlaisvinimo operacija, 
o ne agresyvi akcija, kad pasaulio bendruomenėje ji nesukel- 
tų neigiamo rezonanso. Kadangi buvome užspeisti į kampą, 

teliko viena išeitis - išprovokuoti snaiperio ugnį, kad vienas 
mūsų taiklių kovotojų jį sunaikintų. Pasisiūliau būti masalu. 
Tapau atviru taikiniu. Mano kariai nušovė snaiperį. Tačiau 
per operaciją vienas mano vyrų nukreipė šautuvą į mane. Jis 
buvo vardu Rėjus Garetas. Didelis, stambių kaulų vaikinas 
iš Alabamos. Aš užaugau Luizianoje, tai mudu juokaudavo- 
me, kad esame kilę iš pietinių valstijų. Priėmiau į būrį, kar- 
tu kūrėme strategiją, dalyvaudavome pratybose. Pasirodo, 
jis ketino mane nužudyti. Ir būtų nušovęs, bet mudviejų 
žvilgsniai susitiko. Jis akimirką dvejojo, ir ta akimirka man 
išgelbėjo gyvybę. Prieš iššaudamas jis uždelsė sekundę. Tik 
tiek tereikėjo, kad jį nukautų priešo snaiperis. - Kurį laiką 
Grėjus žvelgė į tolį, paskui giliai atsikvėpė. - Kas buvo to- 
liau, jūs daugiau ar mažiau žinote. Po šešių šiurpių valandų 
pasiekėme sraigtasparnius. Net nusinešėme Gareto kūną ir 
palaidojome jį kaip didvyrį. 

— Galbūt jūs suklydote, - tyliai bandė prieštarauti Berė. - 
Per sąmyšį... 

— Jo ketinimai nekėlė jokių abejonių. Jis nuo manęs buvo 
vos per tris metrus. Niekas to nematė, tik aš. 

— Prisimenate prezidento klaidą? - įsiterpė Dienraštis. — 
Kai buvo paskelbta, kad misija tik vienam amerikiečių kai- 
navo gyvybę, prezidentas jus šlovino. 

— Buvau apie tai pamiršusi, - prisipažino Berė. - Faux pas“ 
per džiugesį, kilusį pergalingai sugrįžus įkaitams, buvo pa- 
miršta, tačiau aš prisimenu, kokių keblumų kilo Daltonui 
Niliui. Jis sušaukė spaudos konferenciją, kad praneštų apie 
sėkmingai įvykdytą misiją ir saugiai sugrįžusius įkaitus. Ni- 
lis perskaitė trumpą pranešimą, kuriame prezidentas šlovi- 
nojus už savo šaliai atneštą didžiausią auką. Sakė, kad nebu- 
vę geresnio kareivio, didesnio patrioto ir geresnio draugo nei 
Grėjus Bondurantas. Visi susirinkusieji apsiašarojo. 


* Klaida (pranc.). 


— Kai Deividas išgirdo, jog vienas operacijos dalyvis žuvo, 
pamanė, kad tam vyrukui pavyko mane nužudyti. Jis padarė 
pareiškimą nepatikrinęs faktų. 

— Kaip jie sužinojo, kad tas jaunuolis leisis paperkamas? — 
paklausė Dienraštis. 

— Nemanau, kad jį būtų buvę galima papirkti, - atsakė 
Grėjus nustebindamas abu. - Gareto nebuvo įmanoma pa- 
pirkti siūlant materialinį atlygį. Esu tikras, Spensas, elgda- 
masis kaip prezidento ruporas, įtikino vaikiną, kad esu išda- 
vikas, šnipas, keliu grėsmę demokratijai ir panašiai. Garetas 
buvo puikus jūrų pėstininkas, tik ne per išmintingiausias. 
Nukreipęs į mane šautuvą, jis vykdė tiesioginį vyriausiojo 
kariuomenės vado įsakymą. Niekas kitas nebūtų jo privertęs 
išduoti manęs, net mirties grėsmė. Aš jo nekaltinau. Rėjus 
buvo Deivido ir Spenso pastumdėlis. Juodu prisidėjo prie jo 
žūties kiek tas priešo snaiperis. 

— Ar kalbėjote apie tai su Meritu? - paklausė Berė. 

— Dievas mato, troškau, bet nenorėjau atskleisti savo kor- 
tų, kad netapčiau dar pažeidžiamesnis. 

— Vis dėlto dingote iš Baltųjų rūmų. 

— Atsistatydinau ne iš bailumo, - irzliai atsakė Grėjus. 

Dienraštis pasiduodamas iškėlė į viršų rankas. 

— Neįsižeiskite. Neketinau jūsų užgauti. 

— Atsistatydinau iš posto Baltuosiuose rūmuose, nes ne- 
norėjau tarnauti Deividui Meritui. 

— Tačiau jis jus tebeerzina. Staiga paaiškėjo, kad Vajomin- 
gas ne taip jau toli nuo Baltųjų rūmų. 

Grėjus pritardamas linktelėjo galvą. 

— Deividas žino, kad jį persekioju. Iš pradžių dėl Gareto, 
dabar dėl Vanesos kūdikio. Aš esu problema, kuri nebuvo iki 
galo išspręsta, todėl jis pasiuntė Spensą ją pagaliau išspręsti 
visiems laikams. 

— Per mane, - niūriai burbtelėjo Berė. 

— Anksčiau ar vėliau jie vis tiek būtų susirūpinę. Supra- 
tau, kad tokia įvykių eiga neišvengiama. Deividas negalėjo 

lengvai manęs pašalinti, kol buvau dėmesio centre ir šlovi- 
namas kaip nacionalinis didvyris. Jis apsimetė, kad džiau- 
giasi liaupsėmis, kurių sulaukdavau. Tačiau kai visuomenės 
dėmesys atslūgo, Deividas sumetė, kad galės lengviau ma- 
nęs atsikratyti, nesukeldamas per didelio susidomėjimo. Dėl 
jūsų ar be jūsų, Bere, tik laiko klausimas. 

— Dabar, kai žinome, su kokia problema susidūrėme, kaip 
ją spręsime? - paklausė Dienraštis. - Man liko gyventi neil- 
gai, bet nenorėčiau paskutinių dienų praleisti federaliniame 
kalėjime, kad kėsinausi sužlugdyti prezidentą. 

— Kai tiesa apie kūdikio mirtį iškils viešumon, ši preziden- 
to administracija mirs natūralia mirtimi, - patikino Grėjus. 

— Sutinku, - pritarė jam Berė. - Reikalai išsispręs savaime. 
Tačiau man labiausiai rūpi Vanesa. Dabar ji Meritui kelia di- 
džiausią grėsmę. 

— Visiškai netikiu ta nesąmone, kad ji trokšta vienumos. 
Deividas ją kur nors uždarė. 

— Kodėl, Grėjau? - paklausė Dienraštis. 

— Norėdamas įbauginti, kad Vanesa laikytų liežuvį už dan- 
tų ir neprasitartų, kaip mirė kūdikis. Žinau, ką jis galvoja. 
Jam atrodo, kad Vanesa gavo ko nusipelniusi. Jis stengsis 
Vanesą įtikinti, kad ji pati užsitraukė bėdą būdama neišti- 
kima. Nežinia, kokius įtikinėjimo metodus taiko Deividas, 
Vanesa gali ir neišgyventi. 

— Kokius įtikinėjimo metodus? 

— Negaliu apie juos net pagalvoti. 

— O kaip Armbrusteris? Negi tyso aukštielninkas ir apsi- 
meta negyvas? 

— Ir pats norėčiau tai žinoti, Dienrašti. Tačiau kol kas ge- 
riau paliksiu jį nuošalyje ir veiksiu savarankiškai. 

— Ką ketinate daryti? - paklausė Berė. 

— Turiu keletą minčių. 

Buvo aišku, kad Grėjus neketina tų minčių atskleisti. 

- Šiuos namus galite paversti savo būstine, - pasiūlė Dien- 
raštis. 


— Ačiū, nenoriu ir jūsų statyti į pavojų. 

Dienraštis nusijuokė. 

— Ką aš galiu prarasti? Be to, ši vieta saugi. Niekas jūsų čia 
neieškos. 

— Tą patį praėjusią naktį sakė ir ji, - atsakė Grėjus linkte- 
lėdamas Berės pusėn. 

— Ji niekam nesigiria, kad esame draugai, - paaiškino 
Dienraštis. 

— Kodėl? 

— Tai mano ir Dienraščio asmeninis reikalas, - atšovė 
Berė. 

— Tačiau patikėkite, Grėjau, - tarė Dienraštis, - čia pati 
saugiausia vieta. 

- O kaipjūsų darbas? - paklausė Berės Grėjus. 

— Ji jau ir taip darbe turėjo nemalonumų, - atsakė už ją 
Dienraštis. - Federalai buvo nuėję paklausinėti apie ją. 

Grėjus susiraukė. 

- Kertu lažybų, kad tie federalai buvo ne eiliniai, o Spenso 
žmonės. Jis turėjo visapusiškai apsidrausti. Bere, kiek žmo- 
nių televizijos stotyje žino apie šią istoriją? 

— Su niekuo jos neaptarinėjau. 

— O kiek draugų? 

— Nė vienas, išskyrus Dienraštį. 

— Meilužių? 

Išgirdusi pašaipos gaidelę, Berė atžariai jam atsakė „ne“. 

— Puiku, - tarė Grėjus. - Juo mažiau žmonių apie tai žino, 
juo geriau. 

— Manau, po vakarykštės nakties ji turėtų tupėti it pelė po 
šluota, bent jau kol sužinosime, kas daroma poniai Merit. 

— Visiškai sutinku, - pritarė Grėjus ir atsisuko į Berę. - Bū- 
kite čia su Dienraščiu ir niekam nesirodykite. Leiskite man 
tvarkyti šį reikalą. Tačiau pažadu, jūs pirmoji viską suži- 
nosite. 

- Tikrai? Ką gi, labai ačiū. - Berė abu nudegino žvilgs- 
niu. - Jūs čia kalbėjote apie mane taip, tarsi manes nebūtų. 


172 » Sandra Brown 


Jūs net planavote už mane. Ką gi, ačiū, bet stengiatės veltui. 
Bus štai kaip. 


=) 

— Atleiskite, panele, į šią teritoriją eiti draudžiama. 

— Čia buvo mano namas. Aš čia gyvenau. Esu Berė Treivis. 

Berė žinojo, kad jos žodžiai bus veiksmingi tarsi burtų 
lazdelė. Ją akimirksniu apsupo reporteriai, jie kartu su ope- 
ratoriais slampinėjo netoliese ir tikėjosi išgirsti oficialų pa- 
reiškimą, ir nesvarbu iš ko. 

Buvo paimta daugybė interviu iš kaimynų ir įvykio liudy- 
tojų, bet visi pasakojo panašiai. Viskas, kas įmanoma, buvo 
vartyta ir pervartyta. Nieko naujo. Valdžios atstovai nenorė- 
jo spėlioti, kas sukėlė sprogimą. Ypač slapūs buvo Alkoholio, 
tabako ir šaunamųjų ginklų biuro agentai, tiriantys įvykį. 
Niekas nenorėjo kalbėti. 

Ir staiga atsirado nepagaunamoji Berė Treivis. Į ją buvo 
nukreipti mikrofonai ir vaizdo kameros. 

— Kaip matote, mano namas visiškai sugriautas. Man liko 
tik tai. - Berė išskėtė rankas. - Tačiau didžiausia netektis — 
mano šuo, Kronkaitas. Jis žuvo per sprogimą. 

— Kurjūs buvote visą šį laiką po sprogimo? 

— Kodėl nepasirodėte viešai anksčiau? 

— Ar žinote, kas sukėlė sprogimą? 

Berė iškėlė ranką ir nutraukė klausimų krušą. 

— Sprogimo priežastį nustatys valdžios atstovai. 

— Manote, kad tai buvo nelaimingas atsitikimas? 

Berė pašaipiai pažvelgė į reporterį, tarsi jo klausimas būtų 
buves kvailas. 

— Žinoma, nelaimingas. Kas dar galėjo būti? Esu tikra, kad 
pasibaigus tyrimui bus logiškai paaiškinta. 

Grėjus ją buvo įspėjęs, jog Spensas turėjo pasirūpinti, kad 
sprogimas atrodytų kaip tik šitaip. 

— O dabar prašau man atleisti... 

Reporteriai sekė jai iš paskos iki pat automobilio, kuris 
vis dar stovėjo ten, kur buvo pastatytas prieš sprogimą. Keli 
kietakakčiai net nusekė iki televizijos stoties, tačiau auto- 
mobilių stovėjimo aikštelėje Berė jų atsikratė - atsisakė ką 
nors daugiau komentuoti. Laikinai pasamdytas prie durų 
stovintis policininkas nieko neįleido vidun. 

Prieš valandą Berė atmetė Grėjaus ir Dienraščio patarimą 
niekur nesirodyti. 

— Nesiruošiu eiti į pogrindį, - karštai pareiškė ji. - Pir- 
miausia, nemanau, kad tai duotų kokios nors naudos. Jei 
Spenserio Martino žvalgybos sistema visur prasiskverbian- 
ti, kaip jūs teigiate, mane vis tiek surastų. Antra, mano dar- 
bas - pranešti naujienas. Likimo ironija, kad aš pati tapau 
naujienų objektu. Būtų kvaila nepasinaudoti savo pagarsė- 
jimu. Trečia, juo labiau būsiu matoma, juo mažiau tikėtina, 
kad man kas nors nutiks, kad įvyks koks mirtinas „nelaimin- 
gas“ atsitikimas. Jūs pats, Grėjau, sakėte, kad Meritas nesi- 
ims jokių veiksmų, kol esu dėmesio centre. 

— Ji teisi, Bondurantai, - gižiai sutiko Dienraštis. 

— Kad ir koks Meritas būtų, jis nėra kvailys, - kalbėjo 
Berė. - Jis negali antrą kartą pasikėsinti į mano gyvybę, ne- 
sukeldamas įtarimų net patiems naiviausiems protams. Ne, 
ponai, - pareiškė ji, - kol esu matoma, aš saugi. 

Žinia, kad Berė yra televizijos stoties pastate, pasklido 
žaibo greitumu. Houvis kaip niekad greitai atskubėjo į jos 
kabiną ir visus kitus iš jos išgujo. 

— Jėzau, Bere, mes manėme, kad iš tavęs teliko apanglėję 
degėsiai, - pasisveikino Houvis. 

-— Atleisk, kad tave nuvyliau. 

— Stengiuosi būti malonus. 

Gal Houvis ir iš tiesų stengėsi, nes po Berės pastabos at- 
rodė nusiminęs. 

— Ar nenorėtum šio vakaro žinioms paimti iš manęs iš- 
skirtinio interviu? —- paklausė Berė. - Iš tokios, kokia atro- 

dau. - Berė apsirengė tais pačiais drabužiais, kuriuos dėvėjo 
vakar vakare. - Atrodančios apgailėtinai ir atgrasiai. Galbūt 
man net pavyktų išspausti ašarą, kai rodytų iš arti. 

Mažytės Houvio akutės nušvito. 

— Būtų puiku! 

— Rytoj parengsiu pasakojimo tęsinį apie žmones, atsi- 
dūrusius prie mirties slenksčio, suvokusius, kad jie mirtin- 
gi ar panašiai. Pasistengsiu gauti dvasininkų ir psichologų, 
padedančių patyrusiesiems traumą, garso įrašų. Parengsiu 
pasakojimą, kaip jie surenka į vieną krūvą įrodymus, atkuria 
įvykį ir suranda jo priežastį. 

— Jėzau, kokia tu karšta naujiena. Patikėk, čia ne kokie 
nors juokai, - sušnibždėjo Houvis, atsargiai dairydamasis 
per petį. - Kaip manai, ar tai tyčinis susprogdinimas? Gal 
kas nors sužinojo apie išskirtinį pasakojimą, kurio ėmeisi? 
Gal tavo pasakojimas ir sprogimas susiję? 

— Tu prisižiūrėjai per daug Silvesterio Stalonės filmų, 
Houvi. Negali būti jokio ryšio. Mano sensacinga istorija? — 
nusijuokė Berė. - Kokie niekai, palyginti su tuo, kad mano 
akyse susprogo mano namas. Tad abu su Dženkinsu atsipa- 
laiduokite. Aš žvelgiau mirčiai į akis. Patikėk, tai akimirks- 
niu pakeičia požiūrį į gyvenimą. - Berė spragtelėjo pirštais. — 
Nuo šiol matysi visai kitokią Berę Treivis. 

O Grėjus sakė, kad Berė nemoka meluoti. Ji vylėsi, kad 
Bondurantas klydo. 

— Na, labai džiaugiuosi tai girdėdamas, - pagyrė Houvis 
išpūsdamas krūtinę. - Žinojau, kad sugebėsiu tavo mažą su- 
binytę paversti dailia, jei kantriai to imsiuosi. 

Berė įtaikiai nusišypsojo, nors iš tiesų jai norėjosi griežti 
dantimis. 


Aštuonioliktas skyrius 


Nas nusivylimą prezidentas slopino Baltuosiuose rūmuose 
įrengtoje asmeninėje sporto salėje. Bėgimo takelį Stairmas- 
ter ir kitą įrangą jis laikė priešais, kuriuos privalo nugalėti. 
Prakaitas varvėjo nuo nosies, ausų spenelių, smakro ir pirš- 
tų galiukų. Ištreniruoti raumenys pūpsojo, nes prezidentas 
pasirinko didžiausius krūvius. 

Pasiuntinukas, kurį jis išsiuntė patikrinti padėties Vajo- 
minge, šįryt kompiuteriu susisiekė su prezidentu. Meritas 
ataskaitoje perskaitė tai, kuo nenorėjo tikėti. Atrodo, Spen- 
sas taip ir nenuvyko į Grėjaus Bonduranto namus. Paklaus- 
tas, ką šiuo klausimu sakė Bondurantas, pasiuntinukas pa- 
teikė antrą bombą - nepavyko aptikti ir jokių Bonduranto 
pėdsakų. 

Nors pranešimas tvirtino priešingai, Meritas buvo įsitiki- 
nęs, kad Spensas ten lankėsi. Jis tiesiog rūpestingai paslėpė 
savo pėdsakus. Prezidentas buvo įsitikinęs, kad Grėjus ne- 
būtų išnykęs be svarios priežasties. Todėl padarė išvadą, kad 
Grėjus pirmas suspėjo nudėti Spensą. 

Jei ši išvada teisinga, Grėjus jiems pateikė nemalonią nau- 
jieną. Šių įvykių padariniai buvo tokie reikšmingi ir niūrūs, 
kad Meritui prireikė ieškoti vienumos sporto salėje. Jam 
reikėjo laiko, kad niekieno netrukdomas apgalvotų savo 
veiksmus. 


176 + Sandia Brown 


Grėjus nepabūgs susikauti su prezidentūra. Atbaidymo 
priemonės, kurios bet kurį kitą, bandantį mesti iššūkį Bal- 
tiesiems rūmams, priverstų drebėti ir bijoti, jo nesutrikdys. 
Grėjus nesiliaus siekęs savo ir nepasitrauks. Jei Grėjus tiki 
esąs teisus, niekas nepajėgs jo sustabdyti ginant savo tie- 
są. Jo įsitikinimai tokie pat tvirti kaip Gibraltaro uolos. Šis 
buvusio draugo nelankstumas - viena priežasčių, dėl kurios 
Meritas nekentė Bonduranto. 

Duodamas prezidento priesaiką, Meritas puoselėjo dide- 
lius planus dėl visų trijų. Jis pats dosniai apdovanotas cha- 
rizma ir politine išmintimi, kad bet kuo įtikintų Kongresą ir 
tautą. Spensas buvo nuožmioji šios trijulės jėga. Jam nerei- 
kėjo pateisinimų, jis tiesiog vykdydavo, veiksmingai ir tiks- 
lingai. Grėjus buvo patyręs strategas. Kiekvieną situaciją jis 
išnagrinėdavo įvairiais įmanomais aspektais ir visada rasda- 
vo geriausią būdą. Kartu jie galėjo tapti trimis galingiausiais 
vyrais pasaulyje. 

Jei tik Grėjus nebūtų ištvirkavęs su Vanesa, o vėliau nepa- 
jutęs ir sąžinės graužimo. 

— Prakeiktas kvailys, - sumurmėjo Meritas, stodamas nuo 
specialia medžiaga mušto suolelio, kad pasiektų rankšluostį. 
Jam besišluostant veidą ir sprandą, kažkas pabeldė į duris. - 
Įeikite. 

Duris pravėrė slaptosios tarnybos agentas. Šalia jo stovėjo 
Grėjus Bondurantas. 

— Pone prezidente, - vypsodamas pranešė agentas, - turiu 
jums staigmeną. 

Meritas plačiai išsišiepė, nors jo šypsena greičiau priminė 
įtrūkimą betono luite. 

— Grėjau! Dieve, vyruti, čia tai bent staigmena. 

Grėjus taip pat šypsojosi, bet, kaip paprastai, šypsena ne- 
sušildė jo žvilgsnio. 

- Vyliausi, kad turėsite laiko pasisveikinti su manim. - Jis 
palankiai nužvelgė Meritą. - Tauta turėtų ramiai miegoti, 


pone prezidente. Atrodote taip žvaliai, kad vienas galėtumė- 
te įveikti visus šalies priešus, tiek vidaus, tiek užsienio. 

Spausdami vienas kitam rankas ir tapšnodami per pečius, 
jie vaidino spektaklį. Slaptosios tarnybos agentui nebuvo jo- 
kios priežasties abejoti jų nuoširdumu. Gandai apie nesan- 
taiką tarp jų buvo karštai paneigti. Buvo manoma, kad tuo 
metu, kai Bondurantas paliko Baltuosius rūmus, jų draugys- 
tė išliko tokia pat tvirta, o gal net ir tvirtesnė dėl įspūdingos 
Grėjaus misijos sėkmės. 

Meritui prireikė visų vaidybinių gebėjimų, kad paslėptų 
įsiūtį. Jį nemaloniai nustebino tikras profesionalas. Ar jis ką 
tik nepagalvojo, kad Grėjus patyręs strategas? Jo labai gerai 
suplanuotas pasikėsinimas turėjo atrodyti nekaltai. Grėjus, 
iš anksto nepaskelbęs ir beginklis, atvyko tiesiai pas prezi- 
dentą. Baltųjų rūmų personalas puikiai pažinojo Bonduran- 
tą, tad jo pasirodymas neturėjo sukelti įtarimų. Jis atvyko 
aplankyti bičiulio prezidento. Koks gražus poelgis. 

Meritą labiausiai erzino, kad jis priverstas žaisti Grėjaus 
primestą žaidimą, bent jau tol, kol išsiaiškins, ko siekia ne- 
kviestas svečias. Kai liko vienu du, Meritas priėjo prie sulčių 
baro ir paklausė: 

— Ko galiu pasiūlyti? 

— To paties, ko gersite jūs. 

Meritas pripylė dvi stiklines apelsinų sulčių. 

— Po velnių, kaip smagu tave matyti, - pareiškė jis, susi- 
dauždamas stiklinėmis tarsi sakytų tostą. 

- Atleiskite, kad sutrukdžiau treniruote. 

— Jau ruošiausi baigti. Nebegaliu pakelti ankstesnių krū- 
vių, - pasiskundė prezidentas tarsi susimenkindamas. 

— Abejoju. 

— Ar neprieštarausi, jei įlįsiu į sūkurinę vonią? 

— Prašom. 

Meritas išsinėrė iš kelnaičių ir įlipo į burbuliuojantį van- 
denį, iš kurio kilo garų debesys. 

— Ak, koks puikus jausmas. Gal nori prisidėti? 

— Ne, ačiū. 

Grėjus prisitraukė kėdę prie sūkurinės vonios krašto ir at- 
sisėdo. 

— Tavo plaukai labiau pražilo. 

— Paveldėta, - atsakė Grėjus. - Ar niekad nesu sakęs, kad 
mano tėtis pražilo gana anksti? 

Grėjus Bondurantas nė kiek nepasikeitė. Jo kūnas tebebu- 
vo tvirtas ir stangrus, išraiška tokia pat ryžtinga. Vyras, ku- 
ris iš vagonėlių parko sugebėjo nukeliauti iki Baltųjų rūmų, 
retai kam pavydėdavo, bet Meritas nekentė Grėjaus būtent 
dėl jaučiamo jam pavydo. 

Grėjus pasitikėjo savimi ir buvo tvirtos moralės, todėl 
nemirksėdamas galėjo žiūrėti priešininkui į akis. Net anais 
senais laikais, kai kartu tarnavo kariuomenėje, gerokai prieš 
jųdviejų susikirtimą, Meritas visada pirmasis nusukdavo 
žvilgsnį į šalį. Prezidentą erzino, kad Grėjus puikiausiai su- 
sigyvenęs su savo garbe ir kilnumu, ir nekentė buvusio bi- 
čiulio už jo principus, kartu slapta pavydėdamas tos vidinės 
stiprybės, kurią šie principai teikė. 

— Tavo pilvas vis dar plokščias, - pasakė Meritas. - Džiau- 
giuosi, kad Vajominge netapai tešliumi. 

— Ten atšiaurus kraštas, bet jei Vašingtone nebūčiau pel- 
nęs šlovės, man būtų buvę sunku prisitaikyti. 

Meritas nusijuokė. 

— Pasiilgau tavo humoro. Jis sausas ir nuobodus, bet tu 
vis tiek sugebėdavai mane prajuokinti. - Prezidentas išskėtė 
rankas palei sūkurinės vonios plyteles. Nors ir žinojo, koks 
bus atsakymas, paklausė: - Kas tave atvedė į Vašingtoną? 

— Moteris. 

Meritas nesitikėjo tokio atsakymo. Grėjus ir vėl jam metė 
suktą kamuolį. Sumišimą prezidentas paslėpė nusijuokdamas. 

— Sijonas? Moteris galiausiai įveikė nepalenkiamąjį Bon- 
durantą? Sunku patikėti. 

— Liūdna, bet tokia tiesa. 

— Prašau, - sudejavo Meritas, - negriauk savo įvaizdžio 
sakydamas, kad tapai jautrus. Tikiuosi, netapai sentimenta- 
liu seniu. 

Grėjus šyptelėjo puse lūpų. 

— Anaiptol. Todėl ji idealiai atitinka mano poreikius. Gra- 
žios išvaizdos, balsas kaip iš pornografinio filmo, o svarbiau- 
sia, ne itin protinga. 

— Ar ši stebuklingoji mergaitė turi vardą? 

— Berė Treivis. 

Meritas krūptelėjo. 

— Turbūt juokauji. Ta mergiščia - didžiausia rakštis subi- 
nėj. Žinoma, jos balsas seksualus. Veidas ir figūra taip pat 
nusipelno aukštų balų. Tačiau, Grėjau, bičiuli, ji užtraukia 
nelaimę. Jei jūsų santykiuose ji įžvelgs ką nors daugiau nei 
seksą, prilips prie tavęs, ir tu niekada nepajėgsi jos nusikra- 
tyti. Ar žinai, į ką lendi? 

- Šiuo metu lendu į ją. 

Abu nešvankiai nusijuokė. 

— Galbūt ir neblogi popieriai, - sutiko Meritas. 

- Ir tokie neblogi, kad palikau ūkį ir grįžau čia. 

— Kuriam laikui? 

Grėjus gūžtelėjo pečiais. 

— Kolja pasisotinsiu. 

Meritas išgėrė sultis ir pastatė stiklinę ant plytelių, paskui 
išlipo iš sūkurinės vonios. Jis apsisupo rankšluosčiu liemenį 
ir atsisėdo ant kėdės šalia Grėjaus. Kalbėdamas su buvusiu 
draugu, jis gali labiau nusitvilkyti nei vandenyje, iš kurio 
ką tik išlipo, bet Meritas neatsispyrė pagundai. Jei Grėjus 
vaidina šią draugų susitikimo parodiją, tebūnie. Jei jau už- 
simenam apie vaidybą, Deivido gebėjimai buvo geresni nei 
Grėjaus. Jis turėjo daugiau patirties. 

— Kur jūs susipažinote? Noriu išgirsti pikantiškas smulk- 
menas. 

— Ji mane susekė. Praėjusią savaitę nukrito kaip iš giedro 
dangaus. 

— Koji norėjo? 

— Pasakojimo. Arba tiksliau, naujo senos istorijos varian- 
to. Norėjo parengti reportažo apie įkaitų išgelbėjimo opera- 
ciją tęsinį. 

— Ir nepasiūlei nešdintis? Tau juk niekada nepatiko repor- 
teriai. 

— Deividai, aš dulkinu ją, o ne jos profesiją. 

Meritas nusijuokė. 

— Na štai. Ir vėl tas sausas sąmojis. - Paskui jis suraukė 
antakius. - Ką tik prisiminiau. Praėjusią naktį jos namas su- 
pleškėjo iki pamatų. 

— Taip. Prakeikta nelaimė. 

— Šįryt mačiau ją per žinias kalbančią su reporteriais. 
Gana drąsi paukštytė. 

— Dėl to ir įdomi. 

— Kur abu apsistojote? Viešbutyje? 

— Ne, pas draugą. 

Berės Treivis draugas išėjęs į pensiją žurnalistas Tedas 
Velšas. Nors Spenso ir nėra, Merito žvalgybos tinklas patei- 
kė jam Velšo, apsivilkusio chalatą ir išėjusio pasiimti rytinio 
laikraščio nuo piktžolėmis užžėlusios pievelės, nuotraukų. 
Kalbama, kad senasis išvėpėlis serga emfizema ir nepavojin- 
gas kaip musė. 

Tai bent porelė - Treivis ir Velšas, gyvena Velšo namuo- 
se ir sudarė sąmokslą nuversti prezidentą. Tiesiog juokinga. 
Meritas galėtų abiem atsikratyti vienu kirčiu. 

Tačiau Grėjus kelia sunkumų. Ši trijulė, turėdama tokį 
kurstytoją kaip Grėjus, nejuokingai grėsminga. 

— Jei jau prakalbome apie draugus, - tarė Grėjus, - stebė- 
tina, kad dar nežinote pikantiškų smulkmenų apie mane ir 
Berę. Maniau, Spensas jau bus papasakojęs. Vos spėjo mano 
ūkyje pasirodyti Berė, netrukus atvyko ir Spensas. 

Merito šypsena pamažu išblėso. Net puikiausiam aktoriui 
nebūtų pavyke jos išlaikyti. 

- Spensas atostogauja. Turėjau jį kone jėga išvaryti, toks 
triūslys. Sakė, kad galbūt užsuks pas tave, bet nuo to laiko, 
kai išvyko, negavau iš jo jokių žinių. Ar jis tau nesakė, kur 
keliaus iš Vajomingo? 

— Jis neužsiminė apie savo planus. Tačiau juk pažįsta- 
te Spensą. Pasirodys, kai mažiausiai to tikėsitės. Aš tikrai 
Spenso nelaukiau, bet pasirodė pas mane. 

Iki šiol Meritas vis dar vylėsi, kad Spensas gyvas. Dabar 
jau tikrai žino - Spenso nebėra. Grėjus jį nužudė. 

Meritas negalėjo sau leisti būti sentimentaliam. Be to, 
Spensas jam nereikalingas. Niekas jam nereikalingas. An- 
tra vertus, kai Spensas būdavo šalia, jausdavosi nepapras- 
tai patogiai. Retai sutiksi tokių talentingų vyrų, aklai ir 
neginčijamai ištikimų. O dar rečiau pasitaiko vyrų, netu- 
rinčių jokios sąžinės. 

Grėjus atėmė iš jo šį neįkainojamą turtą ir štai sėdi prie- 
šais, atvirai laidydamas apie jį juokelius. Meritas norėjo 
skelti Grėjui antausį, bet sutramdė pyktį. Jį atskleisdamas 
išsiduotų. 

Be to, prezidentas nenorėjo eikvoti energijos padėčiai, ku- 
rios pakeisti nebegalima. Spensas pirmas sutiktų, kad gedė- 
jimas - neproduktyvu, ir tik silpnieji jam pasiduoda. 

— Įdomu, ar pirmoji šalies ponia jau čia? 

Grėjaus klausimas tarsi botago kirtis nutraukė Merito ap- 
mąstymus. 

— A, ne, ji vis dar išvykusi. 

— Į tą nenurodytą vietovę? 

— Taip, - atsakė Meritas. - Ir prisiekiau išsaugoti paslaptį. 

Grėjus palinko rankomis pasiremdamas į šlaunis - pasiti- 
kėjimą savimi skleidžianti poza, kurią taip mėgdavo ir Me- 


ritas. 

— Deividai, aš dėl jos nerimauju. Kaip ji jaučiasi? Būk su 
manim atviras. Nemalk man to šūdo, kuriuo Nilis maitina 
žiniasklaidą. Kaip iš tiesų jaučiasi Vanesa? 

— Ar bandai išpešti sensacingą žinią naujai lovos draugei? 

— Kai būname lovoje, ji randa geresnį užsiėmimą, nei imti 
iš Manes interviu. 

— Sunku kalbėti, kai burna pilna, tiesa? 

Grėjus prisiversdamas nusijuokė. Paskui jo raukšlėtas, lie- 
sas veidas vėl surimtėjo. 

— Po kūdikio mirties Vanesa atrodė tarsi nesava. Ji serga? 

Jei Meritas būtų galėjęs rinktis, kaipmat būtų kibęs Grėjui 
į gerklę. Šis vyras įstatė jam ragus. Gandai apie jį ir Vanesą 
buvo užgniaužti, nors ne itin greitai. 

Kiek žmonių padarė išvadą, kad Grėjus, o ne jis yra kūdi- 
kio tėvas? Kaip šis šunsnukis drįsta užsiminti apie vaikigalį, 
neparodydamas jokio atsiprašymo ženklo savo stingdančio- 
se žydrose akyse? 

Sukaupęs valią, Jungtinių Valstijų prezidentas sutram- 
dė įsiūtį. Kaip jis paaiškintų, kad Grėjus nuskendo Baltųjų 
rūmų sūkurinėje vonioje? Net Spensui nebūtų pakakę drą- 
sos bandyti įtikinti generalinį prokurorą ir Amerikos visuo- 
menę, kad įvyko nelaimingas atsitikimas. 

Užgniaužęs norą žudyti, jis nuleido galvą ir pirštais persi- 
braukė plaukus. 

— Neslėpsiu nuo tavęs, Grėjau, buvo sunku. Vanesa kal- 
tina save - savo ligą, kad nebuvo ideali motina ir nepajėgė 
apsaugoti kūdikio nuo mirties lopšyje. 

— Baiminausi, kad kas nors panašaus nenutiktų. Regis, ja 
rūpinasi Džordžas Alanas. Ar jis turi patirties gydyti tokias 
ligas? 

— Jis turi puikiausios patirties. Jau daugelį metų yra Va- 
nesos asmeninis gydytojas. Džordžas žino, ko reikia, kad Va- 
nesa grįžtų į vėžes. Kai įveiks šią krizę, jausis puikiai. 

— Tikiuosi. 


Meritas demonstratyviai pažvelgė į kabantį ant sienos lai- 
krodį ir atsistojo. 

— Buvo smagu su tavim pasimatyti, Grėjau. Atsiprašau, 
kad turiu baigti mūsų susitikimą, po pusvalandžio prasidės 
kabineto posėdis. 

— Man ir taip pasisekė, ilgokai pabendravome. - Grėjus 
atsistojo, ir abu vyrai paspaudė vienas kitam ranką. - Pra- 
šau pasakyti Vanesai, kad klausinėjau apie ją. Gal galėčiau ją 
aplankyti? 

— Deja, ne. Ji kasdien jaučiasi vis geriau, bet nesutinka 
pasimatyti net su Klitu. Perduok Berei Treivis, kad apgailes- 
tauju dėl jos namo. 

— Būtinai perduosiu. 

Slaptosios tarnybos agentai laukė prie sporto salės durų, 
kad palydėtų prezidentą į jo apartamentus. Vienam jų prezi- 
dentas pasakė: 

— Prašom palydėti poną Bondurantą iki jo automobilio. 

— Nebūtina, - atsainiai atsakė Grėjus. - Prisiminkite, kad 
čia dirbau. Žinau kelią. 

— Vis tiek, - taip pat atsainiai atkirto Meritas. - Seniems 
draugams rodome išskirtinį dėmesį. 


Dovyniotiktas skyrius 


Dasakyti, kad prezidentas jautėsi prislėgtas, būtų buvę per 
mažai. 

Telefonu Meritas ką tik informavo daktarą Džordžą Ala- 
ną apie netikėtą Grėjaus Bonduranto apsilankymą. Jis pasi- 
stengė kalbėti taip, tarsi džiaugtųsi pasimatęs su senu drau- 
gu, bet Džordžas mokėjo skaityti tarp eilučių: Deividas ne- 
norėjo, kad Grėjus šmižinėtų po Vašingtoną ir tirtų Roberto 
Raštono Merito mirties aplinkybes. 

Džordžas buvo įtikinęs save, kaip buvo įsitikinusi visa ša- 
lis, kad kūdikis mirė nuo KSMS. Kai tą naktį iškviestas iš 
namų nuskubėjo į Baltųjų rūmų vaikų kambarį, Džordžas 
patikėjo Deivido žodžiais - prezidentas ir Vanesa rado vaiką 
negyvą lopšyje. 

Nenorėdamas girdėti smulkmenų, Džordžas per daug ne- 
klausinėjo. Jis pasirūpino vaiko laidotuvėmis taip, kaip buvo 
nurodęs prezidentas. Viskas. 

Deja, tai nebuvo viskas. Vanesa įpainiojo smalsią repor- 
terę, kuri, pasak Deivido, susisiekė su Grėjumi Bondurantu. 
Prezidentui buvo parankiau truputį pakreipti pasakojimą 
apie įvykius vaikų kambaryje. Jis, be jokios abejonės, neno- 
rėjo Bondurantui sužadinti smalsumo. Nes jei kas nors ir ga- 


lėtų demaskuoti Deividą Meritą, tai tik Grėjus. 


— Kas girdėt apie, hm, reporterę? - paklausė Džordžas. - 
Per žinias išgirdau, kad per sprogimą jos namas išlėkė į orą. 

— Taip, ir aš girdėjau. Siaubinga, kita vertus, asmeninė 
nelaimė atitraukė reporterės dėmesį nuo mūsų. - Patylėjęs 
prezidentas pridūrė: - Dėl visko kalta Vanesa. Ji atsakinga 
už Berės Treivis įkyrų domėjimąsi. Jei Vanesa nebūtų su ja 
susisiekusi, Treivis mums neįkyrėtų. - Paskui Meritas pa- 
klausė: - Kaip Vanesa jaučiasi šiandien? 

Šitaip prezidentas mandagiai pakreipė kalbą, norėdamas 
sužinoti tai, dėl ko iš tiesų skambino. Tramdydamas paniką, 
Džordžas papasakojo Meritui apie žmonos būklę. 

Tada Deividas davė Džordžui nurodymus. 

Aiškiai jų nesuformulavo, to ir nereikėjo. Nurodymas buvo 
aiškių aiškiausias, Džordžas tokio nurodymo ir tikėjosi. 

Tai turi įvykti šiandien. Prezidentas nusprendė padėti ga- 
lutinį tašką. 

Džordžas klaptelėjo telefono ragelį ir rankomis užsidengė 
lipnų veidą. Jis visas drebėjo. Ausyse garsiai spengė. Jį supy- 
kino ir jis apsivėmė. 

Reikėtų paskambinti Amandai. Ryžtinga ir santūri, ji buvo 
ramybės salelė tame chaose, štai kuo Džordžas pavertė savo 
gyvenimą. Kartais vien jos balsas suteikdavo vilties, nors 
Džordžo ateitis buvo minų laukas, vedantis į nelaimę. Todėl 
ir nevalia jai skambinti. Kam jai užkrauti savo klaidų naštą? 

Užuot paskambinęs žmonai, Džordžas išgėrė valiumo. 

Nešvarus darbas, tokius Deividas paprastai patikėdavo 
Spensui. Spenso toks darbelis nė kiek nesukrėstų. Jam ne- 
reikėtų ryti valiumo. Džordžas spėliojo, ką Deividas turėjo 
prieš Spensą, kad privertė taip aklai paklusti. O gal viskas 
atvirkščiai? Gal Spensas lėlininkas, o marionetė - Deividas? 
O gal - ir tai labiausiai tikėtina - Spensui nereikia priežas- 
ties, paaiškinančios, ką ir kodėl jis daro. 

Jam patinka žiaurumas. Jis niekada nemylėjo moters ir 
nebuvo patyręs moters meilės. Jis niekada nematė, kaip 

gimsta kūdikis iš meilės. Jis niekada rankose nelaikė naujos 
spurdančios gyvybės ir nežvelgė įją ašarų kupinomis akimis. 
Spensas niekada nepatirdavo kaltės jausmo ir sąžinės grau- 
žaties. 

Galbūt Džordžas bailys, bet jis geresnis už Spenserį Mar- 
tiną. 

Nors dėl šio klausimo galima ginčytis. Atrodo, Spensas 
dingo. Atsargiai rinkdamas žodžius, Deividas leido suprasti, 
kad dėl nepaaiškinamo Spenso dingimo atsakingas Grėjus. 
Džordžas vylėsi, jei Grėjus jį nužudė, galbūt pasistengė, kad 
tas beširdis šunsnukis kentėtų. 

Kai prireikdavo, Grėjus puikiai mokėdavo išsisukti iš keb- 
lios padėties. Džordžas gali tik svajoti apie tokią drąsą. Grė- 
jus galėdavo pasakyti: „Aš pasitraukiu“ ir pasitraukdavo. 
Kita vertus, Grėjui ant kaklo nebuvo užnertos kilpos. 

Džordžui ji buvo užnerta ir veržė vis stipriau. 

Jis taip suspaudė tarpuakį, kad net suskaudo. Tada Džor- 
džas nuleido langą ir pažvelgė į užrakintas mažo, apmušto 
plokštėmis kabineto duris. Sėdės čia dar valandą, dvi, bet 
galiausiai privalės įvykdyti prezidento nurodymą. Juo ilgiau 
Džordžas jį atidėlios, juo daugiau apie jį galvos, o juo dau- 
giau galvos, juo niekingesnis atrodys jo poelgis. 

Džordžas atsistojo tarsi devyniasdešimtmetis senis. Švini- 
nėmis kojomis išėjo iš kabineto ir nužingsniavo koridoriumi. 

Ligonės kambaryje buvo trošku. 

Džeinė Gaston - dėmesinga slaugytoja. Ji stropiai kiek- 
vieną rytą maudė pacientę ir keitė patalynę. Tačiau ligonės 
kambarys lieka ligonės kambarys, liga turi kvapą. 

Daktaras Džordžas Alanas priėjo prie lovos. 

— Kaip ji jaučiasi? 

— Miega, - atsakė slaugytoja, su užuojauta žvelgdama į 
pacientę. 

Džordžas prabėgomis apžiūrėjo Vanesą. Paklausė širdį, 
patikrino kraujospūdį ir temperatūrą, palygino jų kreivę, 

nedrįsdamas pažvelgti jai į veidą. Ačiū Dievui, Vanesos akys 
stipriai užmerktos. Džordžas nepajėgtų pažvelgti jai į akis. 
Paskui pagalvojo, ar suvis kada pajėgs, ir ne tik žmonai — 
bet ir sau. 

— Neseniai ji buvo susijaudinusi ir verkė, - pranešė slaugy- 
toja. - Maldavo mane leisti pakilti iš lovos. Daktare Alanai, 
jei ji jaučiasi tvirtai, nematau... 

— Ačiū, ponia Gaston. 

— Daktare, suprantu, kad jūs žinote geriau, bet... 

— Aš irgi esu įsitikinęs, kad geriau žinau, - atšovė Džor- 
džas, griežtai nužvelgdamas slaugytoją. - Nepakesiu jūsų 
spėliojimų, ponia Gaston. 

— Galvoju tik apie tai, kas geriausia pacientei. 

— Nepamirškite, kad ir aš apie tai galvoju. 

- Žinoma, jūs taip pat galvojate, daktare. Visai ne tai no- 
rėjau pasakyti. - Ponia Gaston atsitiesė. - Vis dėlto esu gera 
slaugytoja, turiu daugelio metų patirtį. 

— Dėl to ir buvote pasamdyta. Tačiau peržengiate ribas. 

— Poniai Merit duodama per daug migdomųjų. Ir jei ma- 
nęs paklaustumėte... 

— Aš jūsų neklausiu! - suriko Džordžas. 

— Negana to, ličio dozė pavojingai per didelė. 

— Jūs matėte laboratorijos atsakymus. Ličio kiekis jos 
kraujyje toks, koks turi būti. 

— Tada aš nepasitikiu laboratorija ir netikiu jos atsa- 
kymais. 

Džordžo širdis sunkiai daužėsi krūtinėje. Jo keliai pasidarė 
guminiai, pulsas tvinkčiojo net akyse, ir Džordžas išraudo. 

Prisiversdamas nurimti, jis ryžtingai pareiškė: 

— Mums jūsų paslaugų daugiau nebereikia, ponia Gaston. 
Prašom nedelsdama susikrauti daiktus. Pasirūpinsiu, kad šį- 
vakar kas nors nuvežtų jus į Vašingtoną. 

Slaugytoja prispaudė ranką prie krūtinės. 

— Jūs mane išvarote? 

— Jūs nebetinkate vykdyti ponios Merit gydymo progra- 
mos. O dabar... 

Slaugytoja užsispyrusi papurtė galvą ir paėmė Vanesai už 
rankos. 

— Aš niekur nevyksiu. Ji ir mano pacientė. Atsisakau ją 
tokią palikti. Jei norite žinoti mano nuomonę, manau, ji ap- 
nuodyta, kone ištikta komos. 

— Jei neišvyksite savo noru, man neliks nieko kito, kaip 
jėga jus išgrūsti. 

Džordžas nužirgliojo per kambarį, atidarė duris ir pašau- 
kė slaptosios tarnybos agentus. 


Dvidešimtas skyrius 


- B Treivis? 

— Klausau. Kas kalba? 

Berė pirštu užsikimšo ausį, kad per žinių redakcijos kako- 
foniją geriau girdėtų tyliai kalbančią moterį. 

— Ar žinote apie Hai Pointą? 

Berė akimirksniu sukluso. 

— Ką turit omeny? 

— Ten kažkas atsitiko. 

— Ar negalėtumėte konkrečiau? 

- Ne. Negaliu sakyti. - Moters balse kuo aiškiausiai buvo 
justi sielvartas. - Kas nors turi sužinoti, kas ten vyksta. 

Skambintoja padėjo ragelį. 

Berė paskambino komutatoriaus operatorei. 

— Ar ką tik man skambinusi moteris neprisistatė ir nepa- 
sakė, iš kur skambina? 

— Ne, tik pasakė, kad nori su jumis pakalbėti. Dar viena 
keistuolė? 

— Nesu tikra. Ačiū. 

Berė pašoko nuo kėdės ir stvėrė kuprinę. Ji šios dienos 
darbus baigė. Berės reportažas vakaro žinių laidai gulėjo ant 
prodiuserio rašomojo stalo. Niekas jos nepasiges, jei išeis 


truputį anksčiau. 

Per kelias pastarąsias dienas jai lyg ir pavyko įtikinti žiū- 
rovus, - Berė vylėsi, galbūt ir Deividą Meritą, - kad ir nete- 
kusi namų ji tebedirba kaip įprastai. 

Komisija vis dar tyrė sprogimo priežastis, nors, atrodo, 
niekas nebandė užčiuopti ryšio tarp sprogimo ir Berės mėgi- 
nimų kištis į asmeninį prezidento ir pirmosios šalies ponios 
gyvenimą. 

Skuosdama per žinių redakciją, Berė svarstė, ar nevertėtų 
kartu pasičiupti operatoriaus, jei paaiškėtų, kad perspėjimas 
tikras. Vis dėlto nutarė susiturėti. Ji pasiims į Hai Pointą 
vaizdo kamerą. Jei ten iš tiesų kas nors verda, Berė turės 
bent mėgėjos vaizdo įrašą. 

Tačiau pirmiausia ji privalo rasti būdą patekti į Hai Pointą 
taip, kad jos nenušautų. 


— Jūs nepažinote balso? 

— Juk ką tik šitai sakiau, - suirzusi atsakė Berė. - Ne, Grė- 
jau, aš nepažinau jos balso. 

— Neširsk ant jo, - užtarė Grėjų Dienraštis. - Jis tik neno- 
ri, kad apsvaigusi nertum stačia galva į pavojų. 

Berę siutino, kad Dienraštis palaiko Grėjų. 

— Aš neprašau, kad kas nors apsvaigęs vyktų su manim 
kartu. Likite čia. Man jūs visiškai nerūpite. Pati narpliosiu 
šį kamuolį. 

— Galėjo skambinti ta pusprotė, - ramino ją Dienraštis. — 
Toji Šarlina. 

— Ten buvo ne ji, - ginčijosi Berė. - Nežinau, kas buvo, bet 
skambintoja nepasižymėjo puspročiams būdingomis savy- 
bėmis. Ji man pasirodė kultūringa ir išsilavinusi. Ir išsigan- 
dusi. Tikiu tuo, ką ji pasakė. 

Dienraštis laikėsi savo. 

— Tu neturijokio patvirtinimo, kad Hai Pointe dedasi keis- 
ti dalykai. Gali pasikartoti panaši istorija, kuri tau nutiko su 

teisėju Grinu. Baigsis tuo, kad tave apmėtys kiaušiniais ir 
įkrės į subine. 

— Kokia ten istorija su teisėju Grinu? - paklausė Grėjus. 

- Jokia, - piktai atšovė Berė. Ji žvilgsniu nudegino Dien- 
raštį, sumojavo rankomis ir tarė: - Diskusija baigta. Iš- 
vykstu. 

Jei Berė būtų turėjusi vaizdo kamerą, nebūtų grįžusi į 
Dienraščio namus ir pranešusi apie savo ketinimus. Kamera, 
ką tik nusipirkta vietoj tos, kurią Berė prarado per sprogimą, 
tebegulėjo dėžutėje Dienraščio svečių kambaryje. Įdėjusi ba- 
terijas, Berė patikrino, ar kamera veikia, įgrūdo ją į kuprinę 
ir atsisuko į susirūpinusius sąmokslininkus. 

— Na, palinkėkite man sėkmės. 

Nusiminęs Dienraštis net žiopčioti ėmė. Jis atsisuko į 
Grėjų. 

— Esate jūrų pėstininkas. Gal turite kokių minčių? 

— Jokių, nebent, kad ją reikėtų surišti kaip skerdžiamą 
meitėlį. Tačiau vyksiu su ja, ir ji tikriausiai pasistengs, kad 
mus abu nušautų. 

Tardamas tuos žodžius, Grėjus užsikišo pistoletą už diržo. 

Kaip tik tuo metu supypsėjo Berės pranešimų gaviklis. 

— Vienas tavo informatorių? - paklausė Dienraštis. 

— Jie vieninteliai, be taves, žino šį numerį. 

Pranešimų gaviklio ekrane įsižiebęs numeris Berei buvo 
nežinomas, bet ji kaipmat atpažino atsiliepusį balsą. Skam- 
bino iš taksofono, nes Berė girdėjo važiuojančių automobilių 
triukšmą. Informatorius negaišdamas perdavė žinią ir kaip- 
mat padėjo ragelį. 

Susimąsčiusi Berė paspaudė mobiliojo mygtuką ir pažvel- 
gė į Grėjų. 

— Keliaukime, jei vykstate kartu. 

— Kas čia buvo? - paklausė Dienraštis, lydėdamas juos iki 
durų ir tempdamas paskui save baliono vežimėlį cypiančiais 
ratukais. - Gal skambino dėl Hai Pointo? 

— Ne. Nieko reikšmingo, - atsakė Berė, nors vos pastebi- 
ma jos šypsena išdavė, kad meluoja. - Jei ką sužinosime, tau 
paskambinsime. Pasistenk pailsėti. 

— Pasistenkite, kad judviejų nesudraskytų į gabalus. Būtų 
smagu jus aplankyti kalėjime. 


- Iš kur Luizianoje? 

— Ką? 

— Sakėte, kad esate kilęs iš Luizianos. Iš kokio miesto? 

— Tai ne miestas, ten tik kelias praplatėja, - atsakė Grė- 
jus. - Jūs apie jį tikrai negirdėjote. 

— Mano geografijos pažymiai buvo geri. 

— Iš Greidžio. 

— Niekada neteko girdėti tokio miesto. 

Grėjus vairavo susikaupęs, abiem plaštakom suspaudęs 
vairą. Jie traukė į pietvakarius, į Virdžiniją. Juos supo gany- 
klos, arklių fermos, miškai, nors, atrodo, nė vienas nepaste- 
bėjo pro šalį bėgančio kraštovaizdžio. 

Tai buvo pirmi žodžiai, kuriais jie apsikeitė išvykę iš Dien- 
raščio rajono. Nepajėgdama toliau ištverti priešiškos tylos ir 
kamuojama minčių, Berė pradėjo pokalbį, kuris, vylėsi, bus 
nekaltas. 

— Kaip jums ten sekėsi? 

— Puikiai. 

— Jūsų vaikystė buvo laiminga? 

— Normali. 

— Bloga? 

— Ar pasakiau bloga? 

— Vadinasi, buvo gera. 

— Ji buvo normali. Suprantate? 

— Nebūkite šiurkštus. Tiesiog man smalsu, iš kur atsiran- 
da tokie žmonės kaip jūs. 

— Tokie kaip aš? - pašaipiai pakartojo jis. - Ir koks gi aš 
esu? 

Berė sugalvojo atsakymą, kuris jai patiko. 

— Aukštas. 

Grėjus net šyptelėjo. 

— Tėvai? - paklausė Berė. 

— Du. 

— Jums pavyko, Bondurantai. 

Patylėjęs Grėjus paaiškino: 

— Mano motina ir tėvas žuvo per praūžusį virš jų dirbtu- 
vės viesulą. 

— Atleiskite, - nuoširdžiai atsiprašė Betė. - Kiek jums 
buvo metų? 

— Devyneri. Maždaug. 

Berei sunku buvo suvokti - ne kad Grėjaus tėvai tapo 
uragano aukomis, o tai, kad jis kadaise buvo vaikas. Ji neį- 
sivaizdavo Grėjaus, laimingo berniuko, žaidžiančio su kitais 
vaikais, besilinksminančio per gimtadienius, atplėšiančio 
dovanas, šeimai susirinkus prie Kalėdų eglutės. 

— Tą rytą Vajominge man sakėte, kad ūkininkauti išmo- 
kote iš tėvo. 

— Jis visą laiką laikė karvių bandą. O mieste turėjo ir re- 
monto dirbtuvę. Valstijoje nebūtum rades variklio, kurio 
tėvas būtų nesugebėjęs pataisyti. Ir mama beveik taip pat 
sumaniai darbavosi veržliarakčiais kaip tėvas. 

Berė pastebėjo, kaip griežta jo lūpų linija sušvelnėjo. 

— Jūs juos mylėjote. 

Grėjus gūžtelėjo pečiais. 

— Aš buvau vaikas. Vaikai myli tėvus. 

Net tada, kai jie nebūna verti meilės, pamanė Berė. 

— Kas jus augino po tėvų mirties? 

— Vieni ir kiti seneliai pakaitomis. Jie buvo geri žmonės. 


Dabar jau mirę. 

— Ar turite brolių, seserų? - paklausė Berė. 

— Seserį. Ji tebegyvena Greidyje. Keturių vaikų motina, 
ištekėjusi už buhalterio. Jis mokyklos tarybos prezidentas ir 
baptistų bažnyčios diakonas. 

— Turbūt malonu turėti sūnėnų ir dukterėčių, galite juos 
lepinti. 

— Aš jų nematau. 

— Kodėl? 

— Svainis mano, kad esu pavojingas. 

— Tikrai? 

Grėjus atsisuko. Tarsi lazerio spinduliu kiaurai pervėrė 
Berę. 

— Iki šiol dar nepastebėjote? 

— Pastebėjau, - atsakė Berė nuleisdama akis, - manau, jūs 
galite būti labai pavojingas. 

Žiūrėdama pro priekinį stiklą, Berė pamatė, kad nepaste- 
bimai sutemos virto gūdžia naktimi. Miškai abipus dviejų 
juostų kelio buvo niūrūs. Po kiek laiko ji tarė: 

— Tas skambutis prieš mums išvykstant iš Dienraščio 
namų buvo mano informatoriaus iš Teisingumo departa- 
mento. 

— Jūs turite informatorių Teisingumo departamente? 

— Jus stebina? 

— Kas jis? Iš kokio skyriaus? Kokio jis rango? 

— Juk suprantate, negaliu jums šito pasakyti. 

— Na gerai, tada belieka tikėtis, kad jis ne vienas slaptų 
Spenso agentų. 

Nekreipdama dėmesio į kandžią pastabą, Berė pasakė: 

— Mano informatorius pranešė, kad jūs šiandien buvote 
susitikęs su Meritu už uždarų durų. 

— Tikra tiesa. 

— Keista, kad apie tai nepasakėte nei man, nei Dien- 
raščiui. 

— Susitikimas nebuvo reikšmingas. 

— Praleidote penkiolika minučių vienu du su Jungtinių 
Valstijų prezidentu, ir šis susitikimas nebuvo reikšmingas? 

— Tiesiog užsukau... 

— Užsukote? Aš irgi galėčiau užsukti, bet Deividas Meritas 
niekada man neskirtų audiencijos. 

— Turiu draugų slaptojoje tarnyboje. Pasirodžiau neprane- 
šęs, kad įvertinčiau jo reakciją mane išvydus. 

— Ir kokia ji buvo? 

— Jis vos neprivarė į kelnes. 

Grėjus papasakojo Berei apie savo pokalbį su prezidentu 
ir pridūrė: 

— Leidau jam suprasti, kad Spensas neįvykdė savo pasku- 
tinės užduoties. 

- Ir tik dėl to ten apsilankėte? 

— Tik dėl to. 

- Galbūt. 

Grėjus įtartinai pažvelgė į Bere. 

- Kodėl jūsų informatorius pranešė apie mano vizitą pas 
Deividą? 

— Rūpindamasis mano saugumu. Jis truputį nerimauja 
dėl naujos mano draugijos. Pavyzdžiui, man buvo pasakyta, 
kad prezidentas gali jus panaudoti kaip pinkles įkyriai repor- 
terei, kuriai jis nori užčiaupti burną. 

— Aš jau nebedirbu prezidentui. 

— Taip tvirtinate jūs. Man smalsu, kiek yra jūsų santy- 
kių su Meritais sluoksnių. Kol netapote Merito žmonos 
meilužiu, buvote jo kraujo brolis. Tai gali sukelti didžiulę 
painiavą. 

Grėjus tvirčiau suspaudė automobilio vairą. 

— Tai kodėl nepasakote, ką galvojate? 

— Mano galva, galbūt jūsų ištikimybė beviltiškai dvi- 
prasmė. 

Grėjus dar kartą žvilgsniu nudegino Berę, bet nei patvirti- 
no, nei paneigė kaltinimą. 

— Ar per susitikimą buvo minima mano pavardė? - pa- 
klausė Berė. 

Grėjus linktelėjo. 

— Kokiame kontekste? 

— Pasakiau, kad jus tratinu. 

Berė pajuto, kaip nukaito jos skruostai. 

- Šis žodis man labiau patinka nei anas, bet vis tiek 
šiurkštus. 

— Kiek prisimenu, taip visa ir vyko. Šiurkščiai. 

— Galjis ką nors papasakojo apie Vanesą? - paklausė Berė 
grąžindama Grėjų prie aptariamo klausimo. 

— Nieko naujo. 

— Ar man papasakotumėte, jei būtumėte sužinojęs ką nors 
nauja? 

- Tikriausiai ne. 

— Kodėl? 

— Todėl, kad jūs ir taip per giliai įklimpote. 

— Dėlišskirtinio interviu, kuris sukrės pasaulį, esu pasiry- 
žusi šiek tiek rizikuoti. 

— O aš ne, - trumpai atrėžė jis. - Neketinu rizikuoti savo, 
Vanesos ar net jūsų gyvybe, kad suteikčiau jums galimybę 
išsiderėti kelis tūkstančius aptariant naują sutartį. Sten- 
giuosi, kad visi liktume gyvi, ir nenoriu, kad mano strategiją 
sugriautų mėgėja, kuriai akyse spindi žvaigždės. 

Šie žodžiai įskaudino Berę. 

— Aš - profesionalė. 

— Galbūt televizijos žinių srityje, - atšovė Grėjus, - tačiau 
Hai Pointe mes žvelgsime ne į studijos kameras. Susidursi- 
me su ginkluotais vyrais. Jūs tam nesate pasiruošusi. 

— Esu tvirtesnė, nei manote. 

— Ak taip, esate drąsi. Prisimenu, kiek toli esate pasiren- 
gusi nueiti, kad sukurtumėte savo reportažą. O gal pati pa- 
miršote? 


Grėjus buvo pasiryžęs išprovokuoti Berės reakciją, bet 
mergina geidulingu balsu atsakė: 

— Ne, nepamiršau. Nepamiršau nė vienos akimirkos. Ir, 
regis, Bondurantai, jūs taip pat nepamiršote. 

Berės atkirtis suveikė. Grėjaus žandikaulis atvipo. Paten- 
kinta ir šypsodamasi Berė vėl nukreipė žvilgsnį į kelią. 

Jos pasitenkinimas truko neilgai. 

- Žiūrėkite! - suriko ji. 

Rodydamas žaibišką komandoso reakciją Grėjus staigiai 
pasuko į šalį, kad išvengtų susidūrimo. Iš posūkio išniro ke- 
turi policininkai, susėdę ant motociklų po du. Jiems iš pas- 
kos sekė gaisrinė, tarnybinis ir greitosios pagalbos automo- 
biliai. Visi jie lėkė dideliu greičiu. 

Grėjus palaukė priešingos kelio juostos šalikelėje, kol visi 
automobiliai pravažiavo, paskui staiga apsigręžė ir nurūko 
paskui. 

— Seksite įkandin? 

— Atspėjote. 

— Kodėl... 

— Pažvelkite aukštyn, - tarė Grėjus, atsakydamas į Berės 
klausimą, šiai nespėjus jo užbaigti. Ji prisispaudė skruostu 
prie priekinio stiklo ir išvydo du sraigtasparnius, atliekan- 
čius staigų viražą virš medžių viršūnių. - Jūsų anonimas 
buvo teisus. Kažkas atsitiko. 

— Tačiau Hai Pointas ten, - tarė Berė rodydama priešinga 
kryptimi. 

— Prezidento slaptavietė kitapus ežero, bet visa ši vietovė 
vadinama Hai Pointu. Daktaro Džordžo Alano poilsio namai 
ant štai to kalvagūbrio. - Grėjus smakru parodė į vietą miš- 
ke, iš kurios pakilo sraigtasparniai. - Jame laikoma Vanesa. 

- Iš kur žinote? 

— Taip man šnibždėjo nuojauta, ir ji ką tik pasitvirtino. 
Automobilis, važiavęs gaisrinei iš paskos, yra vyriausybinis, 
matyt, slaptosios tarnybos. 

Grėjus tebelaikė tvirtai suspaudęs vairą. Jis buvo iki pat 
galo nuspaudęs Berės automobilio greičio pedalą, kad neat- 
siliktų nuo avarinio automobilių kortežo žibintų. 

— Ką, manote, tai reiškia? 

— O kąjūs manote? - įsitempęs paklausė Grėjus. 

Berė nenorėjo garsiai išsakyti savo minčių. 

— Daktaras Alanas negalėjo jai pakenkti. Bent jau sąmo- 
ningai. Ypač kai ją saugo slaptosios tarnybos agentas. 

— Tą naktį, kai mirė kūdikis, Baltuosiuose rūmuose knibž- 
dėte knibždėjo slaptosios tarnybos agentų. Jie nesutrukdė 
daktarui paskelbti, kad kūdikis mirė nuo KSMS. Jei Deividas 
įspraudė Džordžo Alano kiaušius į spaustuvą, šis pasakys ir 
padarys ką lieptas. 

Jie nusekė paskui automobilių kortežą į Šinliną, vaizdingą 
ir prižiūrimą miestelį, kuriame gyvena apie penkiolika tūks- 
tančių gyventojų. Kadangi miestelis įsikūręs netoli preziden- 
to slaptavietės, vietiniai buvo įpratę, kad jų medžių eilėmis 
apsodintų gatvių ramybę trikdo automobilių kortežai. 

Grėjus laikėsi saugaus atstumo. Kai šie privažiavo prie 
ligoninės greitosios pagalbos skyriaus, jis sustojo už dviejų 
kvartalų. 

Berė pažvelgė į Grėjų. 

— Jei Vanesai reikia skubios medicininės pagalbos, kodėl ji 
nebuvo atgabenta sraigtasparniu? 

Jiems nespėjus pasidalyti spėlionėmis, užpakalinės grei- 
tosios pagalbos automobilio durelės triukšmingai atsivėrė ir 
pro jas iššoko Džordžas Alanas. Gydytojas buvo susitaršęs 
ir pervargęs. Jo marškinių rankovės buvo atraitotos iki al- 
kūnių; plaukai pasišiaušę, tarsi per juos šimtus kartų būtų 
braukta pirštais. Gydytojas, vairuotojas ir felčeris iš greito- 
sios pagalbos automobilio iškėlė ratukinius neštuvus. 

Prie neštuvų buvo pririšta paklode uždengta žmogysta. 

— O Dieve, ne! - sušuko Berė. 

Felčeriai nustūmė ratukus prie automatinių stiklinių 
durų. Iš vyriausybinio automobilio išlipo du vyriškiai ir niū- 
riai sekė paskui stumiamus į ligoninę ratukus. 

Daktaras Džordžas Alanas susirietė ir ėmė vemti tiesiai 


ant šaligatvio. 


Dvidešimt pirmas skyrius 


1: suskambėjo senatoriaus Armbrusterio telefonas, paža- 
dindamas iš gilaus miego, jis apsivertė ir pažvelgė į laikrodį 
ant naktinio stalelio. 

— Po velnių. 

Skambutis tokiu metu pranašavo nelaimę. 

— Klausau. 

— Senatorius Armbrusteris?.. 

Tikėdamasis, kad skambina padėjėjas, kuris kalbėdavo ka- 
potai, senatorius nustebo išgirdęs tylų, duslų moterišką bal- 
są. Jis labiau tiko seksui telefonu, nei pranešti blogai žiniai. 
Ironiška, bet išgirdęs tą balsą senatorius puolė panikon. Jis 
jau senokai nebuvo naudojesis profesionalės paslaugomis, 
bet pirmiausia jam į galvą šovė, kad kuriai nors ankstesnei 
sugulovei buvo nurodyta perspėti visus klientus apie pavo- 
jingą gyvybei virusą. 

— Kas kalba? 

— Berė Treivis. Vanesos draugė. Reporterė. 

Senatorius susierzinęs nuspyrė antklodę, nuleido storas 
kojas ant grindų ir atsisėdo. Berė Treivis tikrai perlenkė 
lazdą prisistatydama Vanesos drauge. Ir dar labiau perdeda 
pasivadindama reportere. Armbrusteris niekaip negalėjo su- 
prasti, kodėl Vanesa sutiko jai duoti interviu. 

— Ko norite? 


Išskirtinis intorvių + 201 


— Man reikia su jumis pasikalbėti. Apie Vanesą. 

— Ar bent nutuokiate, kuri dabar valanda? Beje, kaip suži- 
nojote mano asmeninį telefono numerį? Gal mano persona- 
las jums neaiškiai pasakė, kad neaptarinėsiu su žiniasklaida 
dukters reikalų? 

— Skambinu kitu reikalu, pone. 

— Su kuojjūs sau leidžiate juokauti? Labanakt. 

— Senatoriau! Prašau nedėti ragelio! 

Nerimas merginos balse privertė senatorių suklusti. Pasi- 
ėmęs belaidį telefoną į tualetą, jis nusilengvino. 

— Kas atsitiko? Dar vienas sprogimas? 

— Man būtina su jumis pasimatyti. 

— Kam? 

— Negaliu pasakyti, kol jūsų nepamatysiu. 

Senatorius nusijuokė ir nuleido vandenį. 

- Visas degu iš nekantrumo. 

— Užtikrinu jus, senatoriau, tai ne žurnalistinis triukas 
ir ne juokelis ar koks menkniekis. Prašau patikėti, tai labai 
rimta. Ar susitiksite su manim? 

Armbrusteris pasikasė pakaušį. 

— Na gerai. Tikriausiai visą gyvenimą dėl to gailėsiuosi, 
bet paskambinkite rytoj į mano biurą ir susitarkite dėl su- 
sitikimo. 

— Jūs nesupratote. Man reikia su jumis pasimatyti nedel- 
siant. Dabar. 

— Dabar? Po velnių, juk vidurnaktis. 

- Maldauju. Aš esu valgykloje Šinline, Linkolno gatvės ir 
Polo Lankų kelio sankryžoje. Lauksiu. 

Berė padėjo ragelį, o senatorius prapliupo keiksmais. Nu- 
tėškęs telefoną, jis atsisėdo ant lovos krašto ir į stiklą įsipylė 
viskio Jack Daniel. Jis išlenkė gėrimą vienu mauku, buvo pa- 
siryžęs nekreipti dėmesio į telefono skambutį ir vėl gultis. 

Tačiau senatorius sudvejojo. Ką, po velnių, reporterė žino 
apie Vanesą, kad būtinai turi pranešti dabar ir negali palauk- 
ti iki ryto? 

Jis įsispitrėjo į telefoną, tarsi šis būtų mirtinas priešas. 
Armbrusteris nepajėgs užmigti. Be to, nekantrumas jos bal- 
se atrodė nuoširdus. 

Senatorius atsistojo ir apsirengė. Po dešimties minučių 
savo automobiliu jis jau važiavo Šinlino link. Senatorius ge- 
rai žinojo, kur tas miestelis, nes daug kartų buvo lankęsis 
Hai Pointe. Tad vairavo atsipalaidavęs. 

Senatorius mintimis grįžo į naktį prieš aštuoniolika metų, 
tada jį taip pat prižadino vidurnaktį. Tuo metu jis kelias die- 
nas atostogavo ūkyje Misisipės valstijoje. Gyvenimo tempas 
ten lėtas ir be rūpesčių. Išskyrus tą naktį. 

Jį prižadino įkyrus skambutis į duris. Namų ekonomė iš- 
lindo iš kambario, įrengto už virtuvės, juosdamasi chalatą, 
bet Klitas pirmas nuskubėjo prie laukujų durų. 

Ant slenksčio stovėjo Deividas Meritas. Nuo jo, it nuo vos 
nepaskendusios katės, žliaugė lietaus vanduo. Atrodė apgai- 
lėtinai. Blykstelėjęs žaibas apšvietė ilgus kruvinus randus 
Deivido skruoste. 

— Kas, po velnių, atsitiko? - sušuko Klitas. 

— Atsiprašau, kad prižadinau, bet turėjau pasimatyti su 
jumis nedelsdamas. 

— Kas atsitiko? Papuolei į avariją? 

Deividas reikšmingai žvilgtelėjo į ekonomę. Klitas rankos 
mostu paliepė jai grįžti į savo kambarį. 

Tada Klitas nusivedė Deividą į kabinetą, įjungė stalinę 
lempą tankiu medžiaginiu gaubtu ir įpylė jaunuoliui bren- 
džio. Deividas atsisėdo ant palangės, abiem delnais suspau- 
dė taurę ir vienu gurkšniu išlenkė visą gėrimą. 

— Paprastai šitaip negeri. - Klitas padavė Deividui nosinę, 
kad šis apsivalytų kraujuojančias žaizdas. - Matyt, iš tiesų 
įvyko kai kas baisaus. Klok tiesiai. 

Klitas išsitiesė atlošiamajame krėsle ir pasiėmė cigarą. 


Deividas atsistojo ir ėmė žingsniuoti po kabinetą. 

— Tai ta mergina. 

— Supratau, - atsakė Klitas, prisidegė cigarą ir, gesinda- 
mas degtuką, juo pamosavo. 

— Susipažinau su ja čia praėjusią vasarą. 

— Vietinė? Kur suja susipažinai? Kas jos tėvai? 

- Ji vardu Bekė Sturgis, jūs jos nepažįstate. Ji šiukšlė, 
niekas. Susiradau ją prasčiokų bare palei greitkelį. Kai ten 
nuvykau, jau buvo girta. Iš karto kritome vienas kitam į akį 
ir galiausiai pradėjome šokti. Mudu flirtavome ir glostėme 
vienas kitam kaklą. Kaipmat užkaitau. Ji buvo įsiaudrinusi. 
Reikėjo arba išeiti laukan, arba būtų buvę labai nepatogu. 
Vos žengėme kelis žingsnius nuo baro durų, ji prisitraukė 
mane. Padarėme tai ten pat, atsirėmę į pastato sieną. 

Būtų buvę veidmainiška barti globotinį už neapdairu- 
mą veliantis į meilės reikalus. Būdamas Deivido metų Kli- 
tas pats mėgo audringas šėliones. Tik subrendę pradedame 
vertinti slaptumą ir apdairumą. Tačiau Klitas jautė, kad šiek 
tiek pabarti derėtų. 

— Keliems šauniems valstybės vyrams buvo užtrenk- 
tos Baltųjų rūmų durys, kai supainiojo savo smegenis su 
pampalu. Jie neperprato, ką reikia naudoti dulkinant ir ką 
mąstant. 

— Žinau, - įsitempęs atsakė Deividas. - Kaip Dievą myliu, 
maniau, su ja nebus jokio vargo. Graži, seksuali ir nesivar- 
žanti. Gyveno viena, dirbo pieninėje dispečere ir neturėjo 
šeimos. 

- Jei ji tokia nepavojinga, - skeptiškai suniurnėjo Kli- 
tas, - kodėl atsibeldi pas mane naktį kruvinas ir atrodai taip, 
tarsi ketintum palikti vakarienę ant mano brangios mylimos 
žmonos itin vertinto rytietiško kilimo? 

— Aš... ją nužudžiau. 

Klito lūpos taip suglebo, kad rūkstantis cigaras vos nenu- 


krito jam ant kelių. Pamažu jis atgavo amą, atsistojo iš savo 

krėslo ir pripylė dar vieną stiklą brendžio, šį kartą - sau. 
Senatorius jį išmaukė beveik taip pat godžiai kaip Deividas. 
Armbrusteris pajuto, kad jo svajonės, siejamos su šiuo jaunu 
vyru, tirpsta kaip cukrus vandenyje. 

Per Armbrusterio rinkimų kampaniją savanoris Deividas 
Meritas taip išsiskyrė, kad netrukus jam buvo pasiūlytos 
mokamos pareigos. Kai Klitas su juo susitiko pirmą kar- 
tą, Deividas buvo ką tik demobilizuotas iš jūrų pėstininkų. 
Drausmingas ir turintis puikią nuojautą. Merito beveik ne- 
reikėjo kontroliuoti, užduotis jis vykdė pasitikėdamas savi- 
mi ir tiksliai. Netrukus Klitas patikėjo jam daugiau pareigų. 

Išrinktas į Senatą, Armbrusteris pasiūlė Deividui tapti jo 
personalo Vašingtone nariu. Per dvejus metus Deividas įro- 
dė esąs vertingas ir greitai perprato politiką. Klitas jau siejo 
su juo dideles viltis, matė, kad Deividas turi tai, ko reikia 
norint tapti puikiu politiku. 

Jis iš patirties nusimanė apie ekonomiką, nes jaunystėje 
turėjo verstis iš menkų išteklių. Laisvalaikiu Deividas stu- 
dijavo teisę ir valstybės valdymą. Jo karinės tarnybos cha- 
rakteristika buvo puiki. Deividas buvo gražus, iškalbus ir iki 
šios nakties nebuvo įsivėlęs į jokius skandalus. 

Klitui prireikė sukaupti visą valią, kad neištalžytų Deivi- 
dui snukio - toks kvailas buvo. 

— Manau, turėjai svarią priežastį, kad ją nužudei, - griež- 
tai pareiškė jis. 

— Galiu prisiekti Dievui, kad tai buvo nelaimingas atsiti- 
kimas. 

— Neprisiekinėk Dievui, - sumaurojo Klitas. - Prisiek man, 
berniuk. 

— Prisiekiu, Klitai. 

Jis ilgai spoksojo į Deividą, bet šio veide nematė jokios 
apgaulės, tik nuoširdų sutrikimą. Prieš jį sėdėjo išsigandęs 


jaunuolis. 

— Pasakok, - tarė Klitas, - kaip viskas atsitiko? 

— Pirmiausia turiu grįžti į praeitį. Po to pirmo karto, kai 
tik čia atvykome, visada su ja susitikdavau. 

Klitas ėmė ridenti cigarą iš vieno burnos kampo į kitą. 

— Per Kalėdas? 

— Taip, pone. 

— Per Velykas? 

Deividas linktelėjo galvą. 

— Kai jau merginai Vanesą? Tu mudu kvailinai! - suriko 
Klitas. 

— Jūs neteisingai supratote, Klitai, - trūkčiojančiu balsu 
jausmingai paprieštaravo Deividas. - Jūs žinote, kad Vanesą 
myliu ir noriu vesti, bet... 

— Bet jautei būtinybę įkišti savo pagaliuką kažkokiai nu- 
šiurusiai mergaitei, kuri pasigėrė ir dulkinosi atsirėmusi į 
prasčiokų alubario sieną. Gal taip įsivaizduoji meilę? 

Nuo šio protrūkio Armbrusterio galva prašviesėjo. Jis grį- 
žo į krėslą ir įnirtingai papsėdamas cigarą leido savo pykčiui 
dar pakunkuliuoti. Deividas palaukė, kol senatorius nurims. 
Galiausiai Klitas suurzgė: 

— Klok man viską. 

— Kai buvome čia atvykę aną kartą, ji man paskambino ir 
paprašė atvykti pas ją į namus. Kai ten nuvykau... - Deividas 
nutilo ir ranka persibraukė veidą. - Negalėjau patikėti savo 
akimis. Jos pilvas buvo štai iki čia. 

Klitas kurį laiką įdėmiai žvelgė į jį netardamas nė žodžio. 

— Paduok man brendžio. 

Deividas pakluso, nors atrodė, kad Klitas ketina tvoti jam 
krištolo grafinu per galvą. Armbrusteris nugėrė du gurkš- 
nius tiesiai iš grafino. 

— Nori pasakyti, kad ji buvo nėščia? 

— Taip, ji buvo nėščia. Po kelių savaičių pagimdė. Ber- 
niuką. 

— Ar jis tavo? 

— Iš kur man, po velnių, žinoti, - Deividas pirmą kartą pa- 
kėlė balsą. - Gali būti mano, bet jo tėvas gali būti bet kuris 
vyras, daugybė vyrų. Ji tvirtino, kad kūdikis mano. 

— Kalbi būtuoju laiku? 

— Ji įkyriai kvietė atvykti pažiūrėti kūdikio, tvirtino, kad 
jis mano. Bijojau, kad jei nepaklusiu, ji iškrės ką nors bepro- 
tiška. Tad šįvakar nuvykau pas ją duoti pinigų. Maniau, tai 
mažiausia, ką galiu padaryti. Tačiau... tačiau ji elgėsi nepro- 
tingai, Klitai. Sviedė pinigus man į veidą, rėkė, kad taip pa- 
prastai neišsipirksiu, neišvengsiu atsakomybės, kad ji sutiks 
tik su vedybomis. 

Kiekvienas žodis aidėjo tarsi plaktuko, kalančio vinis į 
Deivido Merito politinės ateities karstą, dūžis. Klitas išsi- 
gando, kad pats nepaliktų vakarienės ant velionės žmonos 
branginto rytietiško kilimo. 

— Pasakiau jai tiesiai šviesiai, kad apie vedybas negali būti 
ir kalbos, - kalbėjo Deividas. - Paaiškinau, kad jau esu susi- 
žadėjęs su moterimi, kurią myliu. 

Nutilęs jis pažvelgė į Klitą. 

— Aš suprantu, kad dar nesu oficialiai pasipiršęs Vanesai, 
ir neketinu to daryti, kol ji nebaigs universiteto, bet Vanesa 
žino, kad aš ją labai myliu. Mes ketiname... 

— Klok toliau, - šiurkščiai pertraukė jį Klitas. - Kas įvyko, 
kai tai valkatai pasakei, kad vedybų nebus? 

— Ji įsiuto. 

Deividas vėl atsisėdo ir trumpam užsidengė veidą. Galiau- 
siai nuleido rankas ir sunėrė tarp kelių. 

— Vietoj lopšio ji naudojo drabužių spintos stalčių. Ma- 
nau, jos riksmas išgąsdino kūdikį. Kūdikis klykė, ir jo riks- 
mas, matyt, visiškai išvedė moterį iš pusiausvyros. Ji sakė 
nesiruošianti viena auginti vaiko ir tada... tada suėmė vaikui 
kaklą ir pradėjo jį smaugti. Bandžiau atplėšti jos rankas, bet 
nepajėgiau. Ji pasmaugė kūdikį. 

— Jėzau Kristau! - aiktelėjo Klitas. - Nužudė vaiką? 

Deividas linktelėjo galvą. 

— Negalėjau tuo patikėti. Kūdikis ką tik verkė, o paskui 
nutilo. Buvo negyvas. 

— Kodėl nepaskambinai policijai? 

— Ji man neleido, - sušuko Deividas. - Kalė puolė mane. 
Štai iš kur šie randai. Ji draskėsi it laukinė katė. Buvau pri- 
verstas gintis. Mes susipešėme. Ji prarado pusiausvyrą ir 
trenkėsi į didžiulio stalo kampą. Matyt, prasiskėlė kaukolę. 
Visur buvo pilna kraujo. Ji negyva. 

Deividas užsimerkė, bet nepajėgė sulaikyti ašarų. Jis pra- 
trūko. Raudojo tarsi kūdikis, trūkčiodamas pečiais. 

— Viena klaida. Viena vienintelė klaida, ir viskas, ką man 
suteikėte, ko kartu siekėme, žlugo. O Vanesa. Jėzau, - žlium- 
bė jis, - ką apie mane pagalvos Vanesa? Kokią tai turės įtaką 
mūsų bendrai ateičiai? 

Klitas iššvaistė per daug laiko ir dėmesio ruošdamas Dei- 
vidą Meritą tapti prezidentu, kad atsisakytų jo dėl merginos, 
kurios niekas nepasiges, ir kūdikio, kuris neturėjo gimti. Net 
jei jiems tereikėtų atsižvelgti į politinius Deivido piktadarys- 
tės padarinius, Klitas sutvarkytų visą šią painiavą siekdamas 
apsaugoti savo investicijas. 

Tačiau įpainiodamas į visa tai Vanesą, Deividas užsiti- 
krino, kad Klitas įsikiš nedelsdamas. Klitas neleis draskyti 
dukteriai širdies, Vanesa nesužinos, kad vyras, kurį ji daugelį 
metų dievino ir už kurio ketino ištekėti, apvaisino kažkokią 
baltaodę atmatą ir paskui atsitiktinai ją nužudė. 

Didžiuliuose planuose Bekė Sturgis ir jos kūdikis bemaž 
nieko nereiškė, o Deividui Malkombui Meritui lemta tapti 
didžiam. Netrukus jis turės daugiau galios nei kuris kitas 
žmogus pasaulyje. Kodėl dėl vienos klaidos reikėtų paaukoti 
šią jėgą? Kodėl turėtų žlugti Vanesos viltys ir svajonės, jei jos 
nėra kuo kaltinti? Ji nepadarė jokio nusižengimo, o kentėtų 
labiausiai. 

Po velnių, Klitas neleis, kad šitaip atsitiktų. 

— Gerai, vyruti, susiimk. - Jis priėjo prie Deivido ir vožė 
jam per nugarą. - Eik į dušinę. Išgerk dar stiklą brendžio. 
Gulk į lovą. Apie šį vizitą niekam nepasakok. Niekada. 

Deividas niūriai pažvelgė į senatorių. 

— Norite pasakyti, kad... 

— Aš tuo pasirūpinsiu. 

Deividas nedrąsiai atsistojo. 

— Negaliu jūsų prašyti, Klitai. Žuvo du žmonės. Kaip jūs... 

— Leisk man pasirūpinti smulkmenomis, - atsakė sena- 
torius, trumpu ir storu smiliumi bakstelėdamas Deividui į 
krūtinę. - Mano reikalas pasistengti, kad problema išnyktų. 
Tavo reikalas sutvarkyti, ką pridirbai. Ar supranti, vyruti? 

— Taip, pone. 

— Juk pasirūpinę, kad būtum išrinktas prezidentu, paskui 
negalėsime leisti šliundroms išlįsti iš plyšių ir mojuoti tėvys- 
tės bylomis, tiesa? - paklausė Klitas šypsodamasis. 

Deividas taip pat droviai nusišypsojo. 

— Ne, pone. 

— O dabar pasakyk, kur tos merginos vagonėlis. 

Klitas sutvarkė reikalą dar tą pačią naktį. Kaip buvo sakęs 
Deividas, vagonėlyje buvo klaiki netvarka, bet Klito žodyne 
nebuvo žodžio neįmanoma. Neprabėgus nė keturiasdešimt 
aštuonioms valandoms, visa Bekės Sturgis istorija buvo nu- 
gramzdinta į užmarštį. 

Deividas niekada nesmalsavo, kaip Klitui pavyko pradan- 
ginti du lavonus, kad niekas nieko nesuuostų. Jis niekad 
nepaklausė, kaip Klitui pavyko ištrinti patį Bekės Sturgis 
buvimo faktą. Klausydamas Klito nurodymų, Deividas elgė- 
si taip, tarsi apskritai nieko nebūtų įvykę. Per aštuoniolika 
metų, prabėgusių nuo to laiko, jie nė karto neužsiminė apie 
tą nutikimą. Tai apie tą įvykį prieš kelias dienas Klitas subti- 


liai užsiminė Ovaliajame kabinete. 

Jo paties vaikaičio mirtis priminė Klitui tą jauną moterį, 
jos naujagimį ir sukėlė neramių minčių. Šie du atvejai buvo 
nepanašūs, bet sąsajų pakankamai, kad keltų Klitui nerimą. 

Senatorių vis dažniau erzindavo mintis: gal Deividas Me- 
ritas, o ne motina prieš aštuoniolika metų nužudė kūdikį? Ir 


jei tai tiesa, ar jis ir vėl neįvykdė žmogžudystės? 


Dvidešimt antras skurius 


Be atidžiai stebėjo valgyklos duris, nekantriai laukdama, 
kada atvyks senatorius Armbrusteris. 

Valgyklos pastatas visai nesiderino prie rajono, kuria- 
me vyravo karaliaus Jurgio laikų architektūra. Neskoningą 
šeštojo dešimtmečio spindesį valgykloje imitavo blizgantys 
chromuoti ir turkio spalvos viniliniai paviršiai. Grindys iš- 
klotos juodomis ir baltomis plytelėmis. Šiuo vėlyvu metu 
valgykloje buvo tik keli ligoninės darbuotojai ir paauglių 
pora, pakaitomis šliurpianti tai pieno kokteilį, tai vienas 
kito lūpas. 

Berė su Grėjumi sėdėjo kabinoje prie plataus lango - pro 
jį matė duris į ligoninės greitosios pagalbos skyrių - ir žai- 
dė kavos puodeliais. Praėjus pykinimo priepuoliui daktaras 
Alanas susitvardė ir paskui niūrų kortežą nusekė į ligoninę. 
Kol kas iš jos neišėjo, ir nieko daugiau nevyko. 

Grėjus beveik nekalbėjo. Spoksojo į duris, pro kurias ant 
ratukų buvo įvežtas Vanesos kūnas. Bondurantas sėdėjo pa- 
dėjęs dilbius ant rausvo stalo paviršiaus. Retkarčiais jis su- 
gniauždavo kumštį ir vėl ištiesdavo pirštus. Jis atrodė įsi- 
tempęs ir nepaprastai pavojingas. 

Berė atsikosėjo. 

— Jie tikriausiai bandys pateikti jos mirtį kaip savižu- 


dybę. 

— Aš jiems to neleisiu. Vanesa nenužudė savo kūdikio, ne- 
galėjo ir nusižudyti. 

Instinktyviai Berė ištiesė ranką per stalą ir uždėjo ant 
Grėjaus plaštakų. Krūptelėjęs jai prisilietus, jis iš pradžių pa- 
žvelgė į Berės ranką, paskui į veidą. 

- Atleiskite, Grėjau, - tarė Berė. - Žinau, kad mylėjote Va- 
nesą. Kūdikis... - Ji kiek padvejojo. - Jis buvo jūsų, tiesa? 

— Koks dabar skirtumas? - piktai atšovė jis, nusipurtyda- 
mas Berės ranką. - Kūdikis mirė, Vanesa taip pat. 

Berę įžeidė, kad Grėjus ją atstūmė. Net jos tėvas tais retais 
atvejais, kai teikdavosi grįžti namo, niekada nebuvo jos fiziš- 
kai atstūmęs ar sąmoningai įskaudinęs. 

— Eikite po velnių, pone Bondurantai. 

Berė išslinko iš kabinos, norėjo palikti jį vieną kirmyti su 
savo kančia. Taip ir padarytų, jei nelauktų atvykstant sena- 
toriaus Armbrusterio. Todėl Berė nuėjo į tualetą. Įsikibusi 
abiem rankom į praustuvę stovėjo prie jos pasilenkusi tol, 
kol sukaupė drąsos, kad pakeltų galvą ir pažvelgtų į save 
veidrodyje. Galbūt ant savęs labiau pyko nei ant Grėjaus. Jo 
skausmas atviras, jausmai nuoširdūs. Berės jausmai sumišę. 
Kova tarp darbo interesų ir sąžinės jai kėlė moralinę dilemą. 

Ji buvo įvykio, kuris įeis į istoriją, liudytoja. Kokios ga- 
limybės padaryti karjerą - jai sukosi galva. Mintis, kad yra 
pirmoji ir vienintelė reporterė, atsidūrusi neįtikimo įvykio 
vietoje, Berę svaigino. 

Tačiau vargu ar galima švęsti, kai moteris nužudyta, ypač 
kai su šia moterimi Berė buvo asmeniškai pažįstama. Jei 
Berė būtų nustojusi aiškintis kūdikio mirties paslaptį, ar 
Vanesą vis tiek būtų nužudę? Gal vaikydamasi sensacingos 
istorijos ji nuėjo per toli? Ar ji atsakinga už įvykių seką, kuri 
baigėsi tragedija? O gal Vanesos likimas jau buvo nulemtas, 
kai ji pasikvietė Berę kavos? 

Bjauriausia - Berė šito niekada nesužinos. Visą gyvenimą 


ją tarsi šmėklos kamuos šie klausimai. 

Ji stropiai nusiplovė rankas ir prispaudė prie veido drėgną 
rankšluostį. Išėjusi iš tualeto, Berė išvydo prie durų besiarti- 
nantį senatorių Armbrusterį, ji pasitiko jį. 

— Senatoriau Armbrusteri. 

Staiga ji suvokė, kad nesugalvojo, ką sakys Armbrusteriui. 
Senatorius visiems kėlė baimę. Berė tikrai nedžiūgavo, jai 
pirmai teks pranešti, kad jo duktė mirė. 

— Ačiū, kad atvykote, - išlemeno Berė. 

— Panele, patarčiau pateikti velnioniškai svarią priežastį, 
dėl kurios mane prikėlėte vidurnaktį, - perspėjo jis, sekda- 
mas paskui Berę į kabiną. - Manęs čia nebūtų, jei ne... 

Išvydęs Grėjų Bondurantą, senatorius staiga sustojo. 

— Seniai nesimatėme, Klitai, - pasisveikino Grėjus stoda- 
masis. 

Senatorius nebuvo patenkintas jį matydamas. Akivaizdu, 
jis ne itin gerbia Grėjų, ir lengva atspėti kodėl. Suprantama, 
tėvas turėtų nekęsti vyro, sutepusio jo dukters garbę, ypač 
kai duktė - pirmoji Jungtinių Valstijų ponia, juk buvo iškilęs 
pavojus ne tik jos asmeninei skaistybei. 

— Bondurantai, - atsiliepė senatorius, jis nepaspaudė iš- 
tiestos Grėjaus rankos, - ką jūs čia veikiate? - Jis atsisuko 
į Berę. - Ar čia ta didžioji staigmena, apie kurią užsiminėte 
telefonu, tas „nepaprastos svarbos reikalas“? 

— Prašom sėstis, senatoriau. Leiskite mums paaiškinti. Ar 
norėtumėte kavos? 

— Ne. 

Jis atsisėdo vienoje kabinos pusėje, Berė su Grėjumi įsi- 
taisė ant suolo priešais. Nusitaikęs į Grėjų, senatorius tarė: 

— Sukorėte ilgą kelią iš Montanos. 

— Iš Vajomingo, - pataisė jį Grėjus. - Atvykau čia ne savo 
noru. 

— Neteko girdėti, kad ką nors būtumėte daręs ne savo 


noru. 

- Jis čia todėl, kad kelioms gyvybėms gresia pavojus, - pa- 
aiškino Berė. - Aš dėl tos pačios priežasties. 

Armbrusteris komiškai kilstelėjo antakius. 

— Tikrai? Ir kieno gi? Gal teisėjo Grino? 

Senatoriaus pašaipa įžeidė Berę, bet ji neišsidavė. 

— Galbūt jūs manim ir nelabai pasitikite, - kalbėjo ji, - ta- 
čiau tai, ką noriu jums papasakoti, - nepadailinta tiesa. Ga- 
lėsite padaryti savo išvadas. Sutinkate? 

— Mane domina tik tai, kas susiję su mano dukra. 

Berė stengėsi surikiuoti mintis. 

— Senatoriau, nemanau, kad jūsų vaikaičio mirtis buvo at- 
sitiktinė. Esu įsitikinusi, kad jis buvo nužudytas, greičiausiai 
pasmaugtas imituojant KSMS. 

Armbrusteris nepatikliai pažvelgė į ją. 

— Ką jūs norite pasakyti, panele? Jei peršate mintį, kad 
Vanesa... 

— Jį nužudė Deividas, - pertraukė senatorių Grėjus ir be 
užuolankų išklojo tiesą. 

Senatorius išliko ramus, tik jo žvilgsnis šokinėjo nuo Be- 
rės prie Grėjaus. Netrukus jis palinko per stalą ir sušvokštė: 

— Arjūs išprotėjote? 

— Ne, - ramiai atsakė Grėjus. - Deividas nužudė Vanesos 
kūdikį, nes ne jis buvo jo tėvas. 

— Tai melas! - užprotestavo Armbrusteris nekeldamas 
balso. - Tu, Bondurantai, neturi jokios teisės vertinti mano 
dukters moralę. Tu, liežuvaujantis šunsnuki. Turėčiau čia 
pat tave nušauti. 

Grėjaus veidas įsitempė. 

— Deividas nebuvo Vanesos kūdikio tėvas. Jam buvo atlik- 
ta vazektomija. Prieš daugelį metų. 

Ši žinia Berę pribloškė tiek pat kiek senatorių. Grėjus 
nekreipė dėmesio į jos tylų aiktelėjimą ir žvelgė tik į sena- 


torių. 


— Niekas apie tai nežinojo, Klitai. Net Vanesa. Ypač Vane- 
sa. Daugelį metų ji bandė įvairiausias priemones, kad pasto- 
tų. Tas niekšas jai leido, puikiai žinodamas, kad niekas jai 
nepadės. Jis iškrypėliškai džiūgaudavo stebėdamas, kaip 
kiekvieną mėnesį jai kartojasi menstruacijos. 

Berė stebeilijo į Grėjaus profilį. Jau buvo supratusi, kad 
Bondurantas - sudėtinga asmenybė, tad dabar spėliojo, ką 
dar jis slepia. Vos tik Berė pamanydavo jį jau perpratusi, jis 
atskleisdavo naują savo bruožą. 

— Deividui Meritui nebuvo atlikta jokia vazektomija, kitaip 
būčiau žinojęs, - paprieštaravo senatorius. - Tu meluoji. 

— Man nerūpi, tikite manim ar ne, Klitai. Sakau jums, kaip 
yra. Deividas negalėjo tapti vaiko tėvu, bet Vanesa to neži- 
nojo, kol nepastojo ir jam nepasipasakojo. 

Klitas ir toliau nepatikliai degino Grėjų akimis, bet Berė 
jau pastebėjo mažą properšą. 

— Iš kur žinai? - paklausė jis. 

— Vanesa man paskambino ir pasakė. 

Ši žinia pribloškė Berę. Ji manė, kad Grėjus, pasitraukęs 
į Vajomingą, su Vanesa ryšių nepalaikė. Matyt, senatorius 
galvojo taip pat. Jis atrodė toks pat nustebęs kaip Berė. 

— Ji man paskambino verkdama, - pasakė Grėjus. - Klau- 
sė manes, ką daryti. 

— Vadinasi, kūdikis tavo, - mygo Armbrusteris. 

— Ne tai svarbu. 

— Po velnių, dar ir kaip svarbu! 

Abu vyrai žvilgsniais degino vienas kitą, Armbrusterio 
akyse spindėjo kaltinimas, Grėjaus akyse - iššūkis. Galiau- 
siai Grėjus paklausė: 

— Norite viską išgirsti, tiesa? 

Armbrusteris nekantriai mostelėjo ranka. 

— Nesvarbu, ką skelbė žiniasklaida. - Grėjus žvilgtelėjo 
Berės pusėn. - Deividas tiesiog pašėlo, sužinojęs, kad Vanesa 

nėščia, nes tai patvirtino gandus apie jos meilės romaną su 
manim. Jūs žinote, kad Deividas įsižeidžia dėl menkiausios 
smulkmenos, tad galite įsivaizduoti, ką turėjo iškentėti Va- 
nesa. Jėzau, - atsiduso Grėjus purtydamas galvą. - Kiekvie- 
na tų devynių mėnesių diena Vanesai buvo tikras pragaras. 
Deividui nieko neliko, tik džiūgauti kartu su visais, nors jis 
telaukė patogaus meto. 

Platūs senatoriaus pečiai sudribo. Matyt, jis ima tikėti 
Grėjaus pasakojimu. 

Staiga įsivyravusią slogią tylą suardė Berė: 

— Kodėl prezidentas nepaliepė Džordžui Alanui padaryti 
jai aborto? 

— Aš taip pat apie tai pagalvojau, - prisipažino Armbrus- 
teris. 

— Nes abortas nebūtų sukėlęs jai tokių kančių, - atsakė 
nedvejodamas Grėjus. - Manau, Deividas norėjo nubausti 
Vanesą už neištikimybę. Ir didžiausia bausmė, kokią galėjo 
sugalvoti, leisti jai išnešioti kūdikį, pagimdyti jį, pamilti, gal 
net prarasti budrumą jį saugant. Kai viskas šitaip susiklostė, 
Deividas su kaupu įvykdė savo bausmę. O kadangi Vanesa 
tapo žmogžudystės liudytoja, jis... 

Berė suprato, kad Grėjus negali prisiversti visko atskleisti 
senatoriui. Ji atsisuko į pagyvenusį vyriškį. 

— Ponia Merit susisiekė su manim turėdama tikslą. Esu 
įsitikinusi, ji norėjo man duoti ženklą apie gresiantį pavojų. 

— Pavojų? 

— Jai pačiai. Nes ji žino apie prezidento nusikaltimą. - 
Berė užjaučiamai pažvelgė į Armbrusterį. - Paskambinau 
jums, senatoriau, šiąnakt, nes manome, kad prezidentas... 
pasistengė, jog Vanesa negalėtų paliudyti, kad jis įvykdė nu- 
sikaltimą. 

— Pasistengė, kad negalėtų paliudyti? - pakartojo Arm- 
brusteris. - Ką čia paistote? 

Berė linktelėjo galvą ligoninės pusėn. Armbrusteris pa- 
žvelgė per stiklą. Jame atsispindėjo valgykla ir jų pačių niū- 
rūs atvaizdai. 

— Maždaug prieš dvi valandas ją čia atvežė greitosios pa- 
galbos automobilis, - paaiškino Berė. 

— Iš Džordžo Alano namų? 

Berė linktelėjo. 

— Mes atsekėme jiems iš paskos. 

Armbrusteris jau nebeatrodė tas galingas, svarbus valsty- 
bės vyras, spinduliuojantis valdžią. Jis priminė tėvą, ką tik 
išgirdusį siaubingą žinią apie savo vienintelį vaiką. Atrodė, 
per kelias akimirkas jo veidas pralaimėjo mūšį su gravitacija. 
Raukšlės pagilėjo, o odos klostės nukaro. Jo balsas buvo sil- 
pnas, bandantis paneigti. 

— Vos prieš kelias dienas aš buvau tuose namuose. 

— Ar matėte Vanesą? - paklausė Grėjus. 

Kai senatorius papurtė galvą, suliūliavo nukarusi pa- 
smakrė. 

— Džordžas man pasakė, jog Vanesa ilsisi ir nenori, kad 
kas ją trukdytų, net aš. Jis patikino, kad Vanesai reikia tik 
poilsio. 

— Klitai, - kantriai aiškino Grėjus, - Džordžas padarys vis- 
ką, ką jam liepia Deividas, taip pasielgė ir tą naktį, kai Deivi- 
das nužudė kūdikį. 

— Tačiau ją saugo slaptosios tarnybos agentai. 

— Jie nepajėgė apsaugoti jūsų vaikaičio. Patikėkite, Dei- 
vidas viską skrupulingai suplanavo, esu tikras, padedamas 
Spenso. Vanesa vartoja daug vaistų. Tikriausiai jis tuo pasi- 
naudos. Jei ji mirtų... 

- Jei mirtų, - pakartojo Armbrusteris. - Ar nori pasaky- 
ti... - Jo žvilgsnis lakstė nuo Grėjaus prie Berės. 

Vėliau Berė neprisiminė, kaip jie išėjo iš valgyklos ir strim- 


galviais puolė į ligoninės greitosios pagalbos skyrių. Slap- 


tosios tarnybos agentų nesimatė. Budinti medicinos sesuo 
maloniai paklausė, kuo galėtų jiems padėti. 

Senatorius net nepažvelgė jos pusėn. Jis žengė pro au- 
tomatines duris, o Berė su Grėjumi lipo jam ant kulnų. Ko- 
ridoriaus gale atsirėmęs į sieną stovėjo daktaras Džordžas 
Alanas. Jis neatrodė nė kiek ramesnis nei tada, kai lydėjo 
į ligoninę Vanesos kūną. Kai daktaras Alanas pakėlė akis ir 
išvydo besiartinančius Armbrusterį, Berę ir Grėjų, jo veidas 
papilkėjo kaip pelenai. 

— Senatoriau Armbrusteri, ką... ką čia veikiate? 

— Kur mano duktė? - paklausė Armbrusteris, žvelgdamas 
į duris už gydytojo. - Ar ji čia? 

— Ne. 

— Meluoji, šunsnuki! 

Senatorius nustūmė gydytoją, bet Džordžas Alanas nu- 
tvėrė jam už rankovės. 

— Senatoriau, prašau, negaliu jūsų leisti vidun, kol jos ne- 
apžiūrėjo teismo medicinos ekspertas. 

Armbrusteris aiktelėjo dusdamas. Grėjus pačiupo gydyto- 
jui už atlapų ir trenkė jį į sieną. 

— Tu, nususęs šikniau! Už tai tave suspirgins elektros kė- 
dėje, jei dabar tavęs neužmušiu. 

Sunerimęs ligoninės personalas susispietė koridoriaus 
gale, net vyriausiajam apsaugininkui nepakako drąsos įsi- 
kišti. 

Armbrusteris atvėrė duris, kurias saugojo daktaras Ala- 
nas, sustojo ant slenksčio ir įsitvėręs į durų staktą susmuko. 
Palei priešingą kambario sieną stovėjo ratukai. Laikantys 
diržai buvo atsegti. Ant ratukų tysojo melsva paklode už- 
dengtas stingstantis kūnas. 

— O Jėzau, - senatoriaus balsas nuskambėjo tarsi drasko- 
mas audeklas. 

Jis atsistūmė nuo durų ir nuklumpino per grindų plyte- 
les. Berė ir Grėjus ėjo iš abiejų senatoriaus šonų pasirengę, 

jei reikės, jį prilaikyti. Į patalpą įžengė Džordžas Alanas. Į jo 
karštus protestus niekas nekreipė dėmesio. 

Kaijie prisiartino prie ratukų, senatorius sustingo nusva- 
rinęs rankas ir įsistebeilijo į melsvą paklodę. 

— Klitai? —- paklausė Grėjus. 

Armbrusteris linktelėjo. Grėjus pakėlė paklodę už dviejų 
kampų ir nutraukė. 

Išvydę lavono, sertifikuotos slaugytojos Džeinės Gaston, 
veidą, visi aiktelėjo. 


Dvidešimt trečias skurius 


- Džeinė Gaston buvo privati slaugytoja, Džordžo Alano 
pasamdyta rūpintis Vanesa, kol ši buvo izoliuota Hai Poin- 
te, - aiškino Berė, gulėdama ant sulankstomosios lovos, ant 
tos pačios, kurioje susirangęs snausdavo Kronkaitas, kai 
Berė jį pasiimdavo į Dienraščio namus. Ji pasakojo bičiuliui 
apie nakties įvykius. - Beje, ačiū, kad įsileidai, - pridūrė ji. 

— O kur dar galėjai eiti? 

— Kaip tik apie tai ir galvoju. Esu parijas. Manes labiau ne- 
vengtų net tada, jei būčiau raupsuotoji. Galbūt man vertėtų 
po kaklu pasikabinti varpelį, kad perspėčiau žmones, artin- 
damasi prie jų gatvėje. 

— Nelabai juokinga, - suirzo Dienraštis. 

— Sutinku. - Berės balsas buvo kimus nuo neišverktų aša- 
rų. - Bet grįžkime prie vakarykštės nakties. Matyt, Džeinei 
Gaston vakar po pietų Džordžo Alano namuose Hai Pointe 
sustojo širdis. Jis bandė ją atgaivinti, deja, nesėkmingai. 

Mažame, užgriozdintame kambaryje buvo girdėti tik 
Dienraščio švokštimas. Aplink mėtėsi Berės pirkiniai, ku- 
riuos ji įsigijo sugriuvus namui. Dauguma drabužių tebebu- 
vo pirkinių maišeliuose. Dienraštis sėdėjo sulankstomosios 
lovos gale, Berė kojas buvo užkėlusi jam ant šlaunų. Dienraš- 


tis nerangiai masažavo jai per kojines pėdas. 

- Jei slaugytoja mirė po pietų, kodėl buvo laukiama iki su- 
temos, kad išvežtų jos kūną? - paklausė Dienraštis. 

— Daktaras Alanas turėjo pasirūpinti, kad Vanesa būtų 
pargabenta atgal į Vašingtoną. Jis norėjo apsaugoti pirmą- 
ją šalies ponią nuo traumos - išgirdusi apie ponios Gaston 
mirtį ją būtų patyrusi. Buvo išsiųstas sraigtasparnis, turintis 
pargabenti Vanesą į Baltuosius rūmus, bet tuo metu ji suži- 
nojo apie ponią Gaston. Vanesos buvo neįmanoma paguosti. 
Pasak gydytojo, abi moterys per tą laiką spėjo prisirišti vie- 
na prie kitos. Be to, ne iš karto pavyko rasti ponios Gaston 
sūnų, gyvenantį mieste. Daktaras Alanas nenorėjo vykti į li- 
goninę su velionės kūnu, prieš tai nepranešęs jos sūnui. 

— Tačiau juk taip visada būna. 

— Tik ne tada, kai mirusioji yra pirmosios šalies ponios as- 
meninė slaugytoja. Daktaras Alanas bijojo, kad žinia pasklis 
eterio bangomis anksčiau, nei pavyks susisiekti su sūnum. 
Jis nelabai klydo. 

— Manau, tai logiška, - sumurmėjo Dienraštis. - Tačiau 
jei nori žinoti mano nuomonę, ši priežastis nėra labai įti- 
kinama. 

— Na, kad ir kaip ten būtų, daktaras Alanas paskambino 
į greitąją pagalbą tik tada, kai nusprendė, kad ilgiau laukti 
negalima. Mudu su Grėjumi atsitiktinai kelyje išvydome au- 
tomobilių kortežą. Nusekėme jam iš paskos. Kai pamatėme 
lavoną... - Berė atsiduso. 

— Tu padarei išvadą remdamasi prielaida, o ne faktais. 

— Po laiko visi gudrūs, gali iš manęs tyčiotis. 

— Negaliu patikėti, kad iškvietei Armbrusterį į įvykio vietą. 

— Patikėk. Ne tik Armbrusterį, bet ir WVUE televizijos sto- 
ties operatorių, jis pasirodė pačiu laiku. Kai paaiškėjo mano 
siaubinga klaida, atvyko vos už kelių sekundžių. Operatorius 
ateinančioms kartoms įamžino, kaip mudu su Grėjumi ap- 
stulbome ir kaip vos neapalpo Armbrusteris, taip pat atvykusį 
Ralfą Gastoną Jaunesnįjį, mirusiosios sūnų. Jam teko patirti 

smūgį dėl motinos mirties ir pasinerti į triukšmingą sąmyšį, 
kurį sukėlė mano apmaudus apsirikimas. Sadistinių polinkių 
turintis ligoninės darbuotojas pranešė vietos žiniasklaidai, 
o ši savo ruožtu... Na, atomazgą žinai. Mes patekome į an- 
traštes. Ačiū Dievui, ši istorija buvo užgniaužta dar nespėjus 
atvykti nacionaliniams televizijos kanalams. Pasprukau su 
vienintele vaizdajuoste, kurioje užfiksuotas šis įvykis. 

Berė nutilo, kad nusišluostytų ašaras ir išsišnypštų nosį. Ji 
verkė nuo pat tos akimirkos, kai ją išplūdo senatorius Arm- 
brusteris. Nekreipdamas dėmesio į smalsius klausytojus, 
senatorius išvanojo Berę, kad ši kvailai pasielgė ir, negana 
to, įstūmė jį į prakeiktai kvailą padėtį. Senatorius pareiškė, 
kad ją reikia išplakti bizūnu už neatleistiną, nepateisinamą 
ir neprofesionalų elgesį. Neabejodama nė vienu senatoriaus 
žodžiu, Berė šį perspėjimą paėmė giliai į širdį. 

Senatoriaus grasinimas tarsi švytintis giljotinos peilis pa- 
kibo virš Berės. Ji buvo pasmerkta; tik nežinojo, kada ir kaip 
šis peilis nusileis. Galų gale Berė gali nebijoti senatoriaus 
atsakomojo smūgio: ją pražudys vien įtampa laukiant, koks 
tas smūgis bus. 

— Dieve, Dienrašti, - sudejavo Berė, ranka užsidengdama 
akis, - kaip galėjau šitaip suklysti? Viskas vertė mane daryti 
išvadą, kad Jungtinių Valstijų prezidentas įvykdė žmogžu- 
dystę, o gal ir dvi. Vadovaujantis logika, man reikėjo tai dar 
kartą apmąstyti. 

- Atvirai sakant, nemanau, kad čia kalta tik logika, - už- 
jautė Dienraštis. - Atsigrežkime į istoriją ir bandykime pri- 
siminti nors vieną didį protą, kuris nebūtų spjovęs logikai į 
veidą. 

— Liaukis mane guodęs. Leisk man kentėti. Aš to nusi- 
pelniau. 

Dienraštis pamasažavo Berei girnelę. 

— Taip, tu kaip reikiant viską suknisai. Padėtis dar bloges- 
nė nei istorija su teisėju Grinu. 

— Negaliu tuo patikėti, - beveik šnibždėjo Berė. - Kai Grė- 
jus atitraukė antklodę, tikėjausi išvysti dailius kaštoninius 
Vanesos plaukus ir baltą veidą, bet ten gulėjo nepažįstama 
moteris. Ir tada, žinoma, Armbrusteris pratrūko tarsi Šven- 
tosios Elenos kalnas. O Grėjus... 

— O ką Grėjus? - paklausė Dienraštis. 

— Išnyko tarsi Deividas Koperfildas. 

Berės nutrūktgalviškos rizikos padariniai bus skaudūs, 
tačiau jai turbūt skaudžiausia bus, kad išnyko Grėjus. Berė 
susitaikė su mintimi, kad tapo senatoriaus Armbrusterio 
taikiniu. Senatorius privers ją kentėti už tas kelias minutes, 
per kurias jis manė, kad jo duktė mirė. Daugelį metų Berė 
bus Vašingtono žurnalistų pajuokos objektu. Tie pasitikė- 
jimo ja trupinėliai, kuriuos Berei pavyko sušluoti po fiasko 
su teisėju Grinu, galutinai pabiro. Prireiks daugelio metų, 
kol Berė vėl užsitarnaus net mažiausią pagarbą žurnalistų 
sluoksniuose, jei apskritai pavyks bent kokią pelnyti. 

Net jei nebūtų pranešusi savo televizijos stočiai, žinia apie 
Berės klaidą ją vis tiek būtų pasiekusi. Pensilvanijos aveniu 
buvo panašus į bet kurio Amerikos miestelio pagrindinę ga- 
tvę. Paskalos ir blogos žinios čia būdavo perduodamos žaibo 
greičiu. Gėdingo pralaimėjimo, kuris susijęs su tokiomis gar- 
senybėmis, nebūtų pavykę nuslėpti. 

Tad Berė turėjo pasirengti patyčioms. Jos bus skaudžios, 
bet ne tokios kaip Grėjaus nusišalinimas. 

Kai Berė nusigręžė nuo Džeinės Gaston į Grėjų, jo veidas 
atrodė toks pat negyvas kaip mirusiosios. Vis dėlto keista, 
didesnį nerimą jai kėlė Grėjaus, o ne senatoriaus Armbrus- 
terio reakcija. Senatorius garsiai keikėsi. Jo tirada išblaškė 
Berės dėmesį, ir kai senatorius baigė ją plūsti, Grėjus buvo 
dingęs. 

— Apieškojau ligoninę, paskui automobilių stovėjimo aikš- 
telę, - pasakojo Dienraščiui Berė. - Niekas neprisiminė, kad 
būtų matęs jį išvykstant. Mano automobilis stovėjo kur pa- 

liktas, tad nenumanau, kokia transporto priemone jis pasi- 
naudojo. Tiesiog išnyko. 

Berė nuplėšė atšerpetojusią nykščio odelę. 

— Spėju, jis mirtinai išsigando, kad turėdamas didžiulę pa- 
tirtį patikėjo tokios pusprotės kaip aš fantazijomis. 

— Liaukis, - sudejavo Dienraštis. - Nuo tavo savigraužos 
mane pykina. 

— Aš ne... 

— Tu niekuo neįtikinai Bonduranto ir per daug save liaup- 
sini manydama, kad galėtum jį paveikti. Tu tik patvirtinai jo 
įtarimus. Pameni? 

— Tačiau dėl to, ką jam pasakiau, Bondurantas nužudė 
Spensą. 

— Gindamasis. 

— Ar galime būti dėl to tikri? 

— Tu abejoji? 

— Na gerai, jei Meritui nėra ko slėpti, kodėl jis pasiuntė 
Spenserį Martiną į Vajomingą atsikratyti Bonduranto? Grė- 
jus galėjo klaidingai suprasti Spenserio Martino apsilanky- 
mo, kuris tikriausiai atsitiktinai sutapo su manuoju, tikslą 
dėl to, kad paporinau jam savo beprotišką istoriją. Meritas 
neleis savo vyriausiajam patarėjui lyg niekur nieko išnykti, 
neatlikęs kruopščios paieškos ir tyrimo. Grėjus bus apkaltin- 
tas žmogžudyste. 

— Jis užmaskavo Martino pėdsakus ir tikriausiai taip pa- 
slėpė lavoną, kad jo niekas niekada neras, - spėliojo Dienraš- 
tis. - Nėra lavono, nebuvo ir žmogžudystės. 

— Čia tik versija. 

— Jis neatrodė labai susirūpinęs. 

— Ne, jis labiau nerimavo dėl Vanesos. Kai Grėjus pagalvo- 
jo, kad Vanesa negyva, pats atrodė kaip lavonas. 

Grėjus Bondurantas mylėjo Vanesą. Ne geidė jos, o mylėjo. 
Jis ją taip mylėjo, kad dėl jos paaukojo savo karjerą. Grėjus 
atsistatydino, kad skandalingas meilės romanas nepakenk- 

tų nei Vanesos santuokai, nei jos visuomeninei padėčiai. Jis 
ją taip mylėjo, kad nereiškė jokių teisių į savo sūnų. Kai gimė 
sūnus, jis turėjo beprotiškai kentėti negalėdamas būti ša- 
lia Vanesos, o kai kūdikis mirė, vienas, visiškoje tremtyje, 
gedėjo. 

Berė niekada tokios meilės nesulauks, ji jautė pagiežą, 
kad šitoks pasiaukojimas tuščiai eikvojamas lėkštai ir sava- 
naudiškai Vanesai Armbruster Merit. Tiesa, Vanesa serga. 
Tačiau ar dėl to ji gali šitaip manipuliuoti žmonėmis? Kodėl 
Vanesa apskritai įpainiojo Berę į šį reikalą? Kodėl siuntė jai 
tokias klaidinančias užuominas? 

— Jis tikras eržilas, - nutraukė jos mintis Dienraštis. 

— Hm. Ką? Kas? Bondurantas? - Berė greitai nukėlė kojas 
ir atsisėdo. - Nežinau. 

— Ar jūs ne... - paklausė Dienraštis kilstelėdamas ant- 
akius. 

— Žinoma, ne. 

— Tačiau norėtum. 

— Liaukis. Mūsų Bondurantas turi žavių bruožų, bet jis toli 
gražu ne mano vyro idealas. Jis stiprus, mažakalbis, vadina- 
si, - pasipūtusi šiknaskylė. Jis nužudė draugą ir tvirtina, kad 
tai buvusi savigyna, o mes privalome tikėti jo žodžiais. Jis 
įsimylėjo moterį, kurios niekada neturės. Gyvena užkampyje 
tarsi atsiskyrėlis, tai nesuprantama ir šiek tiek vaiduokliška. 
Net jeijis gyventų čia pat ir būtų paskelbtas garbingiausiu ir 
aktyviausiu metų žmogum, niekas nepasikeistų, nes Grėjus 
neslėpė savo nuomonės apie mane, anot jo, esu vaikščiojanti 
nelaimė, tragedija, laukianti, kada galės pasirodyti scenoje. 
Kad ir kaip ten būtų, visas šis pokalbis beprasmis, nes Grėjus 
manęs nedomina, be to, jis dingo. Sutarėm? 

— O kiek laiko su juo susipažinusi kartu praleidai lovoje? 

— Apie devyniasdešimt sekundžių. 

— Jėzau, Bere. 

— Taip. Tikrai profesionalu, jei esi kekšė. - Berė atsiduso. — 
Kadangi mano žurnalistės karjera baigta, galbūt reikėtų pa- 
galvoti apie asmeninių malonumų teikimą. 

— Tu - kekšė? - sukikeno Dienraštis. - Norėčiau pamatyti. 

— Už stebėjimą turėčiau imti papildomą mokestį. - Berė 
nukorė kojas nuo sulankstomosios lovos krašto. - Šis pokal- 
bis, kuris, tikėjausi, turėjo pakelti mano dvasią, dar labiau 
prislėgė. Einu į dušinę. 

— Dušas neišgydys tavo ligos. 

— Na, vis tiek einu. 

Iš pirkinių maišelio ji išsitraukė naujus apatinius. Karpy- 
dama etiketes Berė pareiškė: 

— Jei būtų lemta išsipildyti tik vienam mano norui, Dien- 
rašti, pasirinkčiau tą savo gyvenimo dieną, kai Vanesa pasi- 
kvietė mane kavos. Ir atsisakyčiau. 

KSMS ir kad visa kita yra tavo klaidingų sprendimų ir lakios 
vaizduotės rezultatas? 

Berė gudriai pažvelgė į jį. 

— O tu taip nemanai? 


———2. 


— Tu tiesiog švyti! - pareiškė senatorius Armbrusteris, 
glėbyje vos neuždusindamas dukters. - Nemoku apsakyti, 
kaip džiaugiuosi tave matydamas. 

— Aš taip pat džiaugiuosi tave matydama, tėti. 

Ji taip pat spustelėjo senatorių, bet šis pajuto dukters ne- 
rimą ir ją paleido. Vanesos šypsena spindėjo kaip briliantinis 
žiedas už dešimt dolerių ir buvo tokia pat dirbtina. 

- Šįryt mačiau save veidrodyje. Nemanau, kad žodis švytė- 
jimas tinka mane apibūdinti. 

— Tu pakilai iš ligos patalo, gulėjai jame kelias savaites. Ko 


tikiesi? Netrukus raudonis vėl nudažys tavo skruostus. 

— Manau, ji atrodo žaviai, - pareiškė Deividas Meritas, 
tepdamas sviestą ant mėlynių kekso. 

Trijulė kartu pusryčiavo Vanesos apartamentuose. Klito 
nuomone, Vanesai visai nereikėjo kofeino, o ji gėrė jau antrą 
puodelį kavos. 

— Gal praleistum kelias savaites namie, - pasiūlė jis. - Ga- 
lėtum pagulėti saulėje, ilgai miegoti, valgyti tukinantį pie- 
tinių valstijų maistą. Kaip manai, Deividai? Ar nevertėtų 
mums jos supakuoti ir išsiųsti į Misisipę? 

Žentas nusišypsojo plačiai kaip per rinkimų kampaniją. 
Matyt, ištreniruota šypsena. 

— Aš ką tik susigrąžinau Vanesą, Klitai. Labai nenorėčiau 
tuojau pat su ja vėl išsiskirti. Be to, jos būklė tikrai gerėja. 
Džordžas padarė stebuklą. 

Senatoriaus nuomonė apie daktarą Alaną buvo kitokia 
negu žento. 

— Užvakar jis man atrodė kaip prisišikes į kelnes. 

Vanesa sėdėjo prie tualetinio stalelio ir derinosi auskarus. 

— Kuriuos man įsisegti? — paklausė ji, atsisukusi į abu vy- 
rus ir laikydama prie ausų skirtingus auskarus. - Manau, la- 
biausiai tiks perlai. Kaip, tėti? 

— Perlai labai tiks. 

— Čia mamos auskarai. 

- Žinau. 

— Buvau priešpaskutinėje vidurinės mokyklos klasėje, ir 
tu leidai juos įsisegti. Ar prisimeni, tėti? Vieną auskarą pa- 
mečiau, ir tu nusiminei. Kitą dieną grįžau į sporto salę ir ieš- 
kojau tol, kol radau. Mano suknelė buvo rausva. Tu labai su- 
pykai, nes manei, kad siuvėja per daug ją patrumpino. Mano 
pora buvo Smitų vaikas, tas, kuris įstojo į Prinstono univer- 
sitetą ir vėliau iš jo iškrito. Pamiršau, kas jam vėliau nutiko. 

Kol Vanesai nebuvo diagnozuota maniakinė depresija, 
staigi jos nuotaikų kaita Klitą trikdydavo ir liūdindavo. Ji 
būdavo tai visiškai prislėgta, sunerimusi, susijaudinusi, tai 

pernelyg įsiaudrinusi. Tačiau senatorius retai matė Vanesą 
tokią džiugią. Jai arba maniakinis priepuolis, arba veikia 
antidepresantai. Simptomai būna panašūs, ir atspėti sunku. 
Vanesos psichika nestabili, todėl ji ir buvo izoliuota. 

Deividas privalėjo pastebėti, koks keistas Vanesos elgesys, 
tačiau stengėsi nekreipti į jį dėmesio. Jis pertraukė Vanesos 
tauškimą, kad atsilieptų į jos tėvo pastabą gydytojo adresu. 

— Praėjusią naktį Džordžas nebuvo geriausios formos. Bet 
ar galima jį už tai kaltinti? Iš pradžių prie jo miršta slaugy- 
toja, paskui jis negali rasti jos artimųjų. Ir jau visai viršūnė — 
Berė Treivis, atsitempusi tave ir Grėjų, sukėlėte velnionišką 
sambrūzdį. O dar žiniasklaida, galėjome ir be jos išsiversti. — 
Kikendamas Deividas papurtė galvą. - Sakyk, negi ji rimtai 
manė, kad ten Vanesos lavonas? 

— Gali neabejoti, toji mergiotė išgirdo mano pamokslą, — 
atsakė Klitas, judindamas buką smilių. - Ir aš dar nebai- 
giau. 

— Nenoriu daugiau apie tai kalbėti, - pareiškė Vanesa, sto- 
damasi nuo tualetinio stalelio. - Pažvelkite į mano rankas. 
Oda pašiurpusi. Siaubinga girdėti gandus apie savo mirtį. 

— Niekada neatleisiu tai moteriai už tai, ką mane privertė 
iškentėti, - pasakė Klitas. - Teko pažinti neatsakingų repor- 
terių, bet ši pranoksta visus. Kaip jai, po velnių, galėjo šauti į 
galvą tokia mintis? O ką tu gali papasakoti, brangioji? 

— Papasakoti? Ak, nori išgirsti, kas man nutiko Hai Poin- 
te? Viskas labai miglota. Iš tiesų nepamenu, kaip iš ten išvy- 
kau. Kai prabudau, buvau savo lovoje, čia, ir Džordžas man 
aiškino, kad netrukus pasijusiu kur kas geriau. 

— Taip ir yra, - tvirtino Deividas, slinkdamas arčiau prie 
Vanesos, paėmė jai už rankos ir pabučiavo į skruostą. 

Vis dėlto Klitas pastebėjo, kad Vanesa skubiai nuo jo pa- 
sitraukė. 

— Džordžas man sakė, kad mano slaugytoją ištiko mirtinas 
širdies smūgis. Man buvo gaila, nors, tiesą sakant, niekada 

su ja nebuvau susitikusi. - Vanesa pasitaisė plačią apyrankę 
su karuliais. - Ši apyrankė mane erzina. 

— Ką reiškia žodžiai „niekada nebuvai susitikusi su ponia 
Gaston ? - paklausė Klitas. 

— Tai, ką pasakiau, tėti. Neaiškiai prisimenu jos balsą, bet 
minioje jos neatpažinčiau. Visiškai neprisimenu, kaip ji atro- 
dė. Gal aš ją nusimausiu. 

Vanesa nusimovė apyrankę nuo riešo ir numetė ant stalo. 

— Džordžas Alanas man teigė, kad jūs gana artimai susi- 
draugavote, - pasakė Klitas. 

— Džordžas teisus, - patvirtino Deividas. - Tu tiesiog ne- 
prisimeni, brangioji. 

— Aš niekada nebuvau su ja susitikusi, Deividai, - primyg- 
tinai tvirtino Vanesa. - Aš turėčiau žinoti, ar buvau susitiku- 
si, ar ne, ir žinau, kad nebuvau. Kodėl tu nuolat mane taisai? 
Visada šitaip elgiesi, ir man tai labai nepatinka. Verčia mane 
jaustis esant kvailą. 

— Tu nesi kvaila. 

— Tačiau elgiesi taip, tarsi būčiau. 

— Tu vartojai vaistus, brangioji, - švelniai aiškino Deivi- 
das. - Tu labai prisirišai prie ponios Gaston, bet dėl migdo- 
mųjų, kuriuos gėrei, kad galėtum pailsėti, neprisimeni. 

— Gerai, gerai, - mostelėjo rankomis Vanesa. - Jėzau, ne- 
galiu patikėti, kad ji mirė prie mano lovos. - Ji užsimovė 
apyrankę ant riešo ir papurtė. - Ši apyrankė man patinka. 
Man patinka, kaip žvanga jos karuliai. Tarsi Kalėdų rogių 
varpeliai. 

— Net nepastebėsime, ir ateis Kalėdos, - pasakė Deividas 
vėl šypsodamasis. - O po jų ir Naujieji metai. Rinkimų me- 
tai. Pamirškime Berę Treivis ir vargšę slaugytoją, ir visus 
nemalonius šių metų įvykius, verčiau susitelkime į ateinan- 
čiuosius. - Jis energingai pasitrynė delnus. - Turime daug 
darbo planuodami rinkimų kampaniją. 

— Dar nenoriu apie tai galvoti. 

Klitas pritarė dukrai: 

— Aš sutinku, Deividai. Manau, tu truputį skubi. Pirmiau- 
sia pastatykime Vanesą ant kojų. Dar daugybė laiko, spėsime 
pasiruošti kampanijai. 

— Planuoti niekada nebūna per anksti. 

Vanesa ėmė grąžyti rankas. 

- Kai tik apie ją pagalvoju... Klausyk, Deividai, jaučiuosi 
kur kas geriau, bet nemanau, kad esu pasiruošusi šįryt pasi- 
rodyti per spaudos konferenciją. 

Klitas apstulbo, kad spaudos konferencija numatyta vie- 
nuoliktą valandą Rytiniame kabinete. Buvo tikimasi, kad joje 
dalyvaus Vanesa. Į Baltuosius rūmus buvo iškviesta kirpėja. 
Ji nuostabiai sutvarkė Vanesai plaukus ir padažė ją, tačiau 
net ir profesionalės pastangos nepajėgė paslėpti juodų ratilų 
po akimis ir išblyškusių skruostų. 

— Kodėl aš ten turiu būti? - sunerimo Vanesa. 

— Truks tik kelias minutes, - atsakė Deividas. 

— Čia ne atsakymas, - piktinosi Klitas. - Kodėl būtina, kad 
joje dalyvautų Vanesa? 

Deividas tvirtai pareiškė: 

— Dėl to, kad Vanesa į mūsų gyvenimą atvilko tą Berę Trei- 
vis, štai kodėl. Tada viskas ir prasidėjo, o kulminacija buvo 
sąmyšis greitosios pagalbos skyriuje. Pasklido piktos paska- 
los. Vienintelis būdas jas užgniaužti - aptarti ponios Gaston 
mirtį ir paaiškinti, kas įvyko. Be to, žmonės pasiilgo savo 
pirmosios ponios. Tu gavai tūkstančius atvirukų ir laiškų, 
juose linkima greitai pasveikti. Negalima į juos neatsakyti, 
Vanesa. 

— Žinoma, kad į juos atsakysiu. Tuojau pat duosiu nurody- 
mus savo personalui. Tačiau negi negalime nukelti spaudos 
konferencijos? Tik kelioms dienoms? 

— Ji jau paskelbta, - piktai atšovė Deividas. - Daltoną 
ištiktų priepuolis. Be to, jei dabar ją atšauktume, kiltų dar 
daugiau spėlionių, kodėl Hai Pointe tavim rūpinosi profe- 

sionali slaugytoja. Daugiau neleisiu, kad žiniasklaidoje apie 
mus būtų kalbama neigiamai. Tu man ir taip per brangiai 
kainavai. 

— Deividai! - suriaumojo Klitas. - Dėl Dievo meilės. 

Deividas atsiduso. 

— Atsiprašau. Pasakiau siaubingą dalyką. Aš to nenorėjau. 

Jis prisiartino prie žmonos, uždėjo rankas jai ant pečių. 
Klitas galėjo prisiekti, kad Vanesa pasibjaurėjusi atsitraukė. 

— Visi jautėme milžinišką įtampą, o tu kamavaisi labiau- 
siai, - švelniai tarė Deividas. - Jei nori, praleisk šios dienos 
spaudos konferenciją. Ji nėra tokia svarbi. Man nereikėjo 
primygtinai reikalauti, kad joje pasirodytum, jei nesijauti 
tvirta. 

Vanesa skubiai dirstelėjo į tėvą, šis dukters akyse išvydo 
paniką ir bejėgiškumą. Tačiau Vanesa atsakė: 

— Ne, Deividai, aš joje būsiu. Tai mano, kaip pirmosios ša- 
lies ponios, pareiga. 

Deividas suspaudė žmonai pečius. 

- Šaunuolė. Būčiau neskelbęs tos spaudos konferencijos, 
jei būčiau manęs, kad dėl jos pablogės tavo sveikata. Džor- 
džas mane patikino, kad esi sustiprėjusi. Tiesą sakant, jis 
man paaiškino, kad juo greičiau pasinersi į įvykių sūkurį, juo 
geriau pasijusi. 

— Ką privalėsiu daryti? 

— Nieko. Daltonas perskaitys trumpą panegiriką, kokia 
puiki buvo ponia Gaston. Jis pasakys, kad kalbą parašei tu, o 
perskaitys pats. Tau tereikės stovėti ir gražiai atrodyti prieš 
kameras. Juk tu pajėgsi, tiesa? 

- Žinoma, ji pajėgs, - susijaudino Klitas. - Kada ji turi 
būti apačioje? 

— Kelios minutės prieš vienuoliktą. Gal galėtum iki to laiko 
pabūti su ja, Klitai? Man reikia pasirūpinti keliais dalykais. 

Tai taręs Deividas išėjo iš kambario. 


— Tau reikėtų ką nors suvalgyti, Vanesa. 

— Nesu alkana. Išgėriau apelsinų sulčių. - Ji priėjo prie 
lango ir atitraukė naktines ųžuolaidas. - Tėti, nenorėjau šito 
klausti prie Deivido, bet ar jis neminėjo Grėjaus vardo? 

— Deja, paminėjo, - suniurnėjo senatorius. Jis buvo nu- 
sprendęs nesakyti dukteriai, kad Bondurantas vėl pasirodė, 
todėl visiškai nenudžiugo, kad Deividui išsprūdo iš lūpų jo 
vardas. - Tikėjausi, kad šio Rembo daugiau nebematysime. 

— Arjis čia, Vašingtone? 

— Buvo. Dabar jis tikriausiai pabruko uodegą ir grįžta at- 
gal į Vajomingą. 

— Tu jo visą laiką nekentei. Gaila. Jis man buvo mielas. 
Būtų gerai, jei galėčiau jį pamatyti. 

— Nesiginčykime dėl jo, Vanesa. 

— Ką jis čia veikė? Kas privertė jį sugrįžti? 

- Ilga istorija. 

— Norėčiau ją išgirsti. 

- Atidėkime iki kito karto. Ir taip turi daugybę reikalų. 

— Noriu, kad papasakotum apie Grėjų, - spigiu balsu pa- 
reikalavo Vanesa. 

Matydamas, kad duktė vos valdosi, Klitas nusileido. Tik 
iš dalies. 

— Nežinau, kas jį privertė sugrįžti, - pamelavo senato- 
rius. - Žinau tik tiek, kad jis buvo kartu su Bere Treivis. Ne- 
įsivaizduoju pavojingesnio derinio. Antra vertus, jie tikrai 
nusipelno vienas kito. 

— Kaip atsitiko, kad Grėjus kartu su ja? 

— Kas žino? Ir argi svarbu? Ji labai neetiška, kaip visi žur- 
nalistai. Bondurantas... Kodėl turėtume po tai knaisiotis, 
Vanesa? Žinai, aš apie jį esu labai blogos nuomonės. 

- Jis ne toks, kaip tu galvoji, tėti. Visiškai. Jis... 

Klitas pridėjo savo storą smilių Vanesai prie lūpų. 


— Aš nenoriu žinoti, Vanesa. 


232 » Sandra Brown 


— Bet privalai. Turiu apie tai pakalbėti. 

Makiažas, kurį vizažistė padarė spaudos konferencijai, 
ties raukšlelėmis įtrūko. Žydrose Vanesos akyse atsispindėjo 
nervinė įtampa. 

— Ne dabar, - švelniai pasakė Klitas. - Vėliau. 

— Viskas taip susijaukė. Aš visai susipainiojusi. Deividas 
tik sako, kad aš gerai jaučiuosi. Taip nėra. Ir tu tai žinai, tie- 
sa? Esu... palūžusi. Ir tai jaučiu. 

— Šš, šš, - tildė ją prisitraukęs Armbrusteris. Jis prispaudė 
dukters veidą prie švarko atlapo ir, pridėjęs lūpas prie jos 
ausies, sušnibždėjo: - Klausyk, ką pasakysiu, Vanesa. Juk ti- 
kėdavai, kad aš viskuo pasirūpinsiu, tiesa? Ką gi, aš tebesirū- 
pinu. Turi manim pasikliauti. Aš sutvarkysiu. Viską. Pažadu. 
Gerai? 

Vanesa atsitraukė nuo tėvo. Senatorius žvelgė jai į akis, 
vildamasis, kad jo žodžiai pasieks vaistais sudrumstą jos są- 
monę. Ji linktelėjo. 

— Gerai. O dabar pasipudruok nosytę, - linksmai tarė jis. - 
Pirmoji Jungtinių Amerikos Valstijų ponia negali per televi- 
ziją pasirodyti blizgančia nosimi. 

Vanesa patraukė į vonios kambarį, paskui atsisuko. 

— Ar šįryt ten bus Spensas? 

— Tikiuosi. Kodėl klausi? 

- Šiaip sau. Kai grįžau čia, nemačiau jo, tik tiek. 

Vešlūs senatoriaus antakiai pakilo. 

— Kai pagalvoju, aš jo taip pat jau kurį laiką nemačiau. 


Dvidešimt kotvirtas skyrius 


- L: sausa kaip kukurūzo stiebas rugpjūtį. 

Deividas baksnojo, lietė, ir, nors jautėsi nepatogiai, Vane- 
są nesipriešino. Bergždžios Deivido pastangos į ją įeiti Vane- 
sai kėlė malonumą. 

- Visos mano sultys išdžiūvo, Deividai. Tu jas išdžiovinai. 

— Ne, visą grietinėlę tu leidai nulaižyti Bondurantui. 

Įkišęs ranką tarp jų kūnų, Deividas praskėtė švelnias jos 
kūno klostes ir įsiskverbė vidun. Vanesa prikando lūpą, ne- 
suriks ir nesuteiks jam pasitenkinimo, kad sukėlė jai skaus- 
mą. Ši meilės santykių parodija net nebuvo seksas. Tai buvo 
dominavimas. Deividas demonstravo savo galią nepalikda- 
mas jokių abejonių dėl savo aukščiausios valdžios. 

Deivido užgauliojimai nebedarė ankstesnio poveikio. 
Nuolat kartojami, jie neveikė. Gerkliniu balsu išrėkęs ne- 
švankybių litaniją, Deividas pasiekė orgazmą. Nusiritęs nuo 
Vanesos, jis piktai džiūgavo. 

— Prieš save sveikindamas, Deividai, prisimink, kad tavyje 
nėra gyvybės, - įgėlė Vanesa, paėmė popierinę nosinę iš dė- 
žutės nuo naktinio stalelio ir nusišluostė tarp šlaunų išsilie- 
jusią spermą. - Tu nevaisingas, nepamiršai? 

— Nutilk. 

— Net jei būčiau žinojusi, kad tau slapta padaryta vazekto- 
mija, tikriausiai vis tiek būčiau susiradusi meilužį ir patyrusi 
meilės santykius su vyru, pajėgiančiu suteikti gyvybę. 

— Jei dar kartą pakartosi, aš... 

— Ką, Deividai? 

— Nemanau, kad norėtum žinoti. 

— Ar man grasini? Gal nori, kad ir tau pagrasinčiau. Taigi. 
Ką pasakysi apie tą naktį, kai mirė Robertas Raštonas? 

— Kodėl nuolat tai primeni, Vanesa? Mums abiem būtų 
geriausia palaidoti šiuos prisiminimus, kaip palaidojome 
vaiką. 

Vanesa išlipo iš lovos, nors tebestovėjo prie jos atsisukusi 
į Deividą. Nuogas kūnas buvo šiurpiausias atspindys, kokias 
neseniai jai teko patirti kančias. Ji neteko tiek daug svorio, 
kad dubens kaulai groteskiškai kyšojo abipus įdubusio pilvo. 
Stangri Vanesos oda suglebo, anksčiau treniruojami raume- 
nys karojo it maišeliai. 

Seniau Vanesą būtų apėmusi panika dėl tokių bjaurių 
kūno pokyčių, bet dabar ji nekreipė į nieką dėmesio, tejau- 
tė begalinį pasišlykštėjimą vyru, kuris aukštielninkas gulėjo 
lovoje. 

Kai ją iš Hai Pointo skraidino į Vašingtoną, Vanesa buvo 
bemaž be sąmonės. Šįryt ji buvo įsitempusi, tarsi įelektrin- 
ta. Žongliravimas vaistais. Kaip tik tai darė Džordžas, siek- 
damas įsiteikti Deividui. Jis žaidžia su vaistais, versdamas 
Vanesą būti pakilios arba prislėgtos nuotaikos - nelygu vyro 
poreikiai. Ar ilgai jos organizmas tvers? 

Jausdamasi stabilesnės psichikos ir pajėgi blaiviai vertin- 
ti padėtį, Vanesa nebuvo tikra, ar šis proto nušvitimas jai 
patinka. Žinojimas apnuogino siaubingą tikrovę - netikėta 
slaugytojos Gaston mirtis sustabdė Deivido planus susido- 
roti su Vanesa. 

Pirmoji šalies ponia iškentė spaudos konferenciją kaip 
dera taktiškai politikei. Stovėdama tarp vyro ir tėvo, žvelg- 
dama į prožektorius, kameras ir mikrofonus, kurie nuo ne- 


atmenamų laikų buvo jos gyvenimas, Vanesa spėliojo, ar kas 


Išskirtinis interviu * 235 


nors iš stebinčiųjų suvokia, koks siaubas ją apėmęs. Ar kas 
nors pastebėjo, kokiais papuošalais ji pasipuošusi. Tiksliau 
sakant, ar kas pastebėjo, kokių papuošalų ji atsisakė. 

Deividas nepastebėjo. Šios mažytės sėkmės padrąsinta 
Vanesa įgėlė: 

— Manai, jog elgiesi išmintingai, versdamas visus tikėti, 
kad mažasis Robertas mirė nuo KSMS? 

- Tai kur kas geriau, nei kad visi žinotų tiesą. Gal tu ne- 
nori, kad visi patikėtų melu? Tau patinka būti pirmąja šalies 
ponia. Kas tau nutiktų, jei pasaulis sužinotų tiesą? 

— Tu galvoji ne apie tai, kas nutiktų man, - su panieka 
atšovė ji. - O kas atsitiktų tau. Norėdamas garantuoti, kad 
prakeikta tiesa niekada neišaiškės, daktaras Alanas ruošėsi 
mane nunuodyti vaistais, tiesa? 

— Tu kliedi, Vanesa. 

- Ne, šiąnakt viską matau bauginamai aiškiai. - Ji ne- 
linksmai nusijuokė. - Labai blogai, Deividai. Tu susimovei. 
Tu susimovei. Aš vis dar gyva. Galbūt silpnesnė, bet tvirtai 
pasiryžusi gyvenimą tau paversti pragaru, kaip tu pasielgei 
su manim. 

- Tikrai, visi mato, koks pragariškas tavo gyvenimas. — 
Deividas atsisėdo ir apžvelgė prabangų kambarį. - Gyveni 
prašmatniausiuose šalies namuose. Esi ištekėjusi už svar- 
biausio vyro pasaulyje. Daugybė žmonių pasiruošę paten- 
kinti tavo menkiausią užgaidą, tikriausiai jų visų nepajėg- 
tum suskaičiuoti. Net nežinai vardų tų, kurie tavo gyvenimą 
paverčia patogiu ir sklandžiu. Drabužių dizaineriai stovi ei- 
lėje maldaudami suteikti jiems galimybę tave aprengti. Tu 
skraidai karinių oro pajėgų lėktuvu Nr. 1 - JAV prezidento 
lėktuvu ir gali plaukioti keliomis jachtomis. O kur dar limu- 
zinų parkas ir jų vairuotojai? Tave dievina visa šalis ir pusė 
pasaulio. - Deividas ištiesė ranką norėdamas paglostyti jai 
šlaunį. Nenuostabu, kad esi tokia pasigailėtina, Vanesa. 

Vanesa nustūmė vyro ranką. 

— Kodėl tu man prieš daugelį metų neuždavei širdies, Dei- 
vidai? Kai buvau jauna ir beviltiškai įsimylėjusi, kodėl nepa- 
piktnaudžiavai mano meile ir nepalikai manęs ramybėje? 

— Todėl, kad man buvo smagu būti tavo pasakos pabaisa. 
Manaisi esanti labai nelaiminga, Vanesa, bet tu nežinai, kas 
yra vargas. Vargas būna tada, kai esi skurdžius ir nieko nega- 
li padaryti, kad bent ką pakeistum. Vargas gyventi su dviem 
dvokiančiais girtuokliais, kurie nesislėpdami tavęs nekenčia 
vien už tai, kad gimei, ir muša tave norėdami pasismaginti. 
Tu augai supama turtų. Viskas, ko tik įsigeisdavai, tau bū- 
davo paduodama ant sidabrinio padėklo. Tau niekad neteko 
maldauti, vos sudurti galą su galu ar per visą suknistą gyve- 
nimą nors kartą trokšti vieno vienintelio dalyko. 

— Ar dėl to mane baudi? - negalėdama patikėti sušuko Va- 
nesa. - Kad vaikystėje turėjau daugiau privilegijų nei tu? 

— Ne, - ramiai atsakė Deividas. - Baudžiu tave už tai, kad 
praskėtei kojas vyrui, kuriuo pasitikėjau ir vadinau draugu. 
Per tai, - su panieka tarė jis, rodydamas Vanesai į tarpuko- 
jį, - jis mane išdavė. - Pastaruosius žodžius jis ištarė pakeltu 
balsu, veidas iš įsiūčio persikreipė. 

— Tu mane pirmas išdavei! —- suriko Vanesa. - Su dešim- 
timis kitų moterų. O gal su šimtais. Vienas Dievas težino 
jų skaičių. - Iš pykčio ir nevilties Vanesa sugniaužė kumš- 
čius. - Aš tave dievinau, Deividai. Kai tu prisidėjai prie tė- 
čio kampanijos, man buvo šešiolika. Nekantriai laukiau, kol 
suaugsiu, kad galėčiau už tavęs ištekėti. Visada tave mylė- 
jau. Vienintelė priežastis, dėl kurios sulaužiau santuokos 
įžadus, buvo noras tave įskaudinti. Nepaisydama kitų tavo 
moterų, norėjau, kad mūsų santuoka būtų patvari. Net su- 
žinojusi apie vazektomiją ir supratusi, kad kūdikis ne tavo, 
buvau pasiryžusi viską ištaisyti. Norėjau, kad vėl mylėtume 
vienas kitą. 


Deividas nusijuokė liūdnai ir atlaidžiai papurtydamas 
galvą. 

— Vanesa, aš niekada tavęs nemylėjau. Negi iš tiesų ma- 
nai, kad jei tavo pavardė būtų buvusi ne Armbruster, būčiau 
susipančiojęs visam gyvenimui dėl tokios kvailos, lėkštos ir 
ligotos kalės kaip tu? 

Vanesai iš krūtinės išsiveržė aimana. Koks jis šaltas, ne- 
permaldaujamas beširdis, kodėl ji nepajėgė atsispirti Deivi- 
do kerams. Galbūt, kad jis turėjo nuostabų talentą sužavėti 
žmones - ją, jos tėvą, rinkėjus. 

— Tu bjaurybė, - pasakė Vanesa. 

— Otu - beprotė. Visi tave pažįstantys tai žino. 

Deividas nustūmė žmoną į šalį, atsikėlė iš lovos ir pasiėmė 
chalatą. 

Vanesa įsikibo į kėdės atkaltę. 

— Nesu tokia kvaila ir lėkšta, kaip manai. Neleisiu tau išsi- 
sukti, kad bandei mane nužudyti. 

- Atsargiai, Vanesa, - tyliai perspėjo jis. - Grasinimas 
Jungtinių Valstijų prezidentui - sunkus nusikaltimas. 

— Man nerūpi, ką man padarys. Aš tave sunaikinsiu. 

— Tikrai? 

Deividas prisiartino prie Vanesos, ir jai buvo sunku susi- 
valdyti nesusigūžus, bet ji laikėsi tvirtai. 

Tol, koljis atžagaria ranka smogė jai į veidą. 

Vanesa atsitrenkė į sieną ir susiėmė skruostą, gėlė taip, 
tarsi būtų lūžęs skruostikaulis. 

— Daugiau man niekada negrasink, Vanesa. Tu nieko 
nedarysi ir toliau būsi lėkšta, klusni menkysta, kokia visą 
laiką buvai, iš pradžių savo tėvui, vėliau man. O jei kalba- 
me apie Klitą, nesvajok, kad galėtum mane nuversti kartu 
nenutempdama į dugną ir jo. Nuo pat Džonsono adminis- 
tracijos laikų jis dalyvavo visuose nešvariuose Vašingtono 


sandėriuose. Tu negali sužlugdyti manęs, nepakenkdama 

savo brangiajam tėtušiui. Taigi skambink kokiems tik nori 
prakeiktiems reporteriams ir skleisk gandus apie blogybes 
Baltuosiuose rūmuose, bet būk pasiruošusi išvysti ir senato- 
riaus Armbrusterio galą. 

Deividas nužirgliojo durų link, pusiaukelėje stabtelėjo ir 
atsisveikindamas paleido dar vieną kandžią strėlę: 


— Kadaise turėjai gražią subinę. Dabar ir jos neturi. 
== — 


Jis nuskubėjo koridoriumi į savo miegamąjį, atsainiai kink- 
čiodamas galvą slaptosios tarnybos agentams, linkintiems 
jam labos nakties. Nors Deividas laimėjo prieš Vanesą pirmą 
raundą - ir tai net nebuvo panašu į grumtynes, - jis buvo 
piktas. Klausimas, ką su ja daryti, neišspręstas. 

Prakeikta slaugytoja! 

Deivido lova buvo paklota. Naktinės lempelės švietė ne- 
ryškiai. Kambarys atrodė intymiai ir gundomai. Deividas 
pagalvotojo, ar nevertėtų išsikviesti vienos savo nuolati- 
nių moterų, tarkim, spaudos agentūros skilties redaktorės, 
spaudoje narčiai kovojančios už moterų teises, bet čiulpian- 
čios nuostabiai. Žurnalistę lytiškai sujaudindavo galimybė 
slapta įsmukti į Baltuosius rūmus, ir už šį jaudulį ji paprastai 
dosniai atsidėkodavo. Vis dėlto Vanesos inkštimas prislopi- 
no Deivido geismą, ir jis dar labiau ant jos niršo. 

Jis įsipylė vandens ir šlakelį viskio ir nusinešė stiklą į vo- 
nios kambarį. Deividas išsivalė dantis, išsiskalavo burną ir 
išspjovė vandenį į praustuvę. Siekdamas atskiesto viskio, 
veidrodyje pastebėjo kažką judant. 

Kai Deividas atsisuko, stiklas iškrito iš rankų ir sudu- 
žo. Susigriebęs už krūtinės, Meritas atatupstas užvirto ant 
praustuvės. 

— Pone prezidente, atrodote taip, tarsi ką tik būtumėte iš- 
vydęs vaiduoklį. 

— Jėzau, - sudejavo Meritas ir susmuko ant tualeto. Jį 
krėtė drebulys. - Maniau, tu negyvas. 

Spenseris Martinas stovėjo atsainiai atsišliejęs į durų 
staktą. Nors laikėsi nerūpestingai, atrodė išvargęs. Spensas 
vilkėjo pigioje parduotuvėje - Kmart - pirktus drabužius, bet 
buvo nesiskutęs ir atrodė taip, tarsi ištisas savaites nebūtų 
prausęsis po dušu ir trinkęs galvos. 

Atsipeikėjęs iš šoko, Deividas paklausė: 

— Kur buvai? Atrodai kaip šūdas. Ir dvoki taip pat. 

— Prieš ištrūkdamas kelias dienas gulėjau savo paties eks- 
krementuose. 

— Iš kur ištrūkes? 

— Amerikos pionieriai tokias vietas vadino šakniavaisių 
rūsiu. Tiesą sakant, paprasčiausioje duobėje, iškastoje po 
mūsų draugo Grėjaus Bonduranto klojimu, - šaipydamasis 
paaiškino Spensas. - Ar patikėsi? Tas motinkrušys šovė į 
mane. 

Deividas klausėsi Spenso pasakojimo apie pusryčius, ku- 
riuos juodu valgė kartu su Grėjumi. 

- Jis prisipažino, kad Berė Treivis lankėsi pas jį, tačiau, 
matyt, iš karto atspėjo mano ketinimus, nes spėjo iššau- 
ti pirmas. —- Spenso lūpos pagiežingai susičiaupė. - Jis dar 
pasigailės, kad nenušovė manęs, nors galėjo. Grėjus jaučiasi 
esąs skautas, todėl manes nenužudė. 

— Kas nutiko vėliau? 

- Jis sutvarstė man peties žaizdą, išrengė nuogai, suri- 
šo rankas kaip kokias kojytes Padėkos dienos kalakutui ir 
įgrūdo į rūsį. Mano rankos buvo surištos, bet burna galė- 
jau pasiekti maistą ir vandenį. Jei būčiau taupęs, vandens ir 
maisto būtų pakakę kelioms savaitėms. Prieš užtrenkdamas 
duris, Grėjus man priminė, kad buvau geriausias per išliki- 
mo mokymus. „Tad pasistenk išlikti, šunsnuki“, - pasakė at- 


sisveikindamas. Žaizdą skaudėjo, nors žinojau, jei neįsimes 

užkratas, ji nepavojinga gyvybei. Prireikė dvidešimt keturių 
valandų, - spėju, - kad išsilaisvinčiau rankas. Žinojo, kad 
galiausiai išsivaduosiu, kaip numatė ir tai, kad gerokai už- 
truks, kol išsikapstysiu iš rūsio, jei apskritai išsikapstysiu. 
Duobė buvo maždaug kvadratinio metro. Lubos maždaug 
dešimt centimetrų virš galvos, o tarp lubų ir klojimo grendy- 
mo - gal trisdešimties centimetrų plūktos žemės sluoksnis, 
prikaišiotas polių. Žinoma, viso to nežinojau, kol neišsika- 
panojau į viršų. 

— O durys? 

— Jos buvo medinės, Grėjus jas užrėmė dviem plieniniais 
strypais. Manau, jie atliko pastačius namą. Grėjus duryse iš- 
gręžė tris skyles, kad patektų oro. Strypus privirtino išilgai 
durų - lygiagrečiai, paliko tarp jų maždaug keturių centime- 
trų tarpą, ventiliacijos angų skersmens. Paskui Grėjus ant 
strypų užmetė šieno. Atsitiktinis praeivis niekada jų nebūtų 
pastebėjęs. 

— Aš ten pasiunčiau žmogų. 

— Vieną maniškių? - Kai Deividas linktelėjo, Spensas 
tarė: - Vadinasi, jis - lavonas. Tikriausiai jis patikrino kie- 
kvieną namo pėdą. 

— Kaip tau pavyko ištrūkti? 

— Prasikrapščiau nagais. Iš maisto - sausų makaronų, duo- 
nos ir kruopų - negalėjau pasidirbti jokio įrankio. 

— O vandens indai? 

— Jie buvo iš polistireno. Be dangtelių ir šiaudelių. Netu- 
rėjau nieko, išskyrus jas, - iškėlęs rankas paaiškino Spen- 
sas. - Galų gale man pavyko palei duris, tolėliau nuo strypų, 
prakrapštyti didoką skylę ir pro ją išsirangyti į laisvę. Jei rū- 
sio lubos būtų buvusios nors truputį aukštesnės, būčiau jų 
nepasiekęs. Basomis neturėjau ant ko atsistoti. 

— Tau pasisekė, kad klojimo grendymas buvo ne iš betono. 

— Grėjus klojimą pasistatė ant pirmeivių pastato pamatų 
ir tikriausiai norėjo išsaugoti jo dvasią, - šypsodamasis pa- 

aiškino Spensas, nors jo šypsena kėlė šiurpulį. - Visada buvo 
kvailai sentimentalus. 

— Ar žinai, kad jis čia? 

— Taip ir maniau. 

Deividas papasakojo Spensui, kaip pas jį, nepranešęs iš 
anksto, apsilankė Grėjus Bondurantas, ir kas nutiko per tą 
laiką, kol Spenso nebuvo Vašingtone. 

— Mums velnioniškai nepasisekė, - skundėsi Deividas, 
kalbėdamas apie Džeinės Gaston mirtį. - Džordžas pamažu 
skyrė Vanesai vis didesnę ličio dozę, bet į kortelę įrašydavo 
tokią, kokia turėjo būti. Kai Džordžas paliepė duoti stipres- 
nių migdomųjų, slaugytoja pakėlė maištą. Jis pabandė išva- 
ryti ją jėga. Slaugytojai sustojo širdis, ir ji mirė. Tada tavo ir 
mano mėgstama reporterė... 

- Žinau, — pertraukė jį Spensas. - Skaičiau straipsnį lai- 
kraštyje Post ir negalėjau patikėti, kad ji vis dar gyva. Ir kaip 
galėjo po tokio sprogimo, Deividai. 

- Jos šuo pirmas įbėgo į namą. 

— Jai velnioniškai pasisekė. 

- Po incidento Šinline ja rūpinasi Klitas. Žurnalistė buvo 
viešai pažeminta ir sumalta į miltus. Tikiuosi, pasimokė. 

- Ji labai lėtai mokosi. 

— Tu teisus, - pritarė Deividas linktelėdamas galva. - Ką 
darysime su Grėjumi? 

— Manau, turėtume laikyti paslaptyje, kad grįžau. Pritari? 

— Tačiau tave turėjo kas nors matyti šįvakar čia įeinant. 

— Pasirūpinsiu, jog apsaugai būtų pasakyta, kad mano grį- 
žimas yra slaptas ir susijęs su nacionaliniu saugumu. Mano 
vyrai paskleis gandus, kad buvo pasikėsinta į pirmosios ša- 
lies ponios gyvybę - ką nors panašaus. 

— Gerai. Tai padės mūsų tikslui. 

Spensas pažvelgė į prezidentą. 

— Vadinasi, jo neatsisakai? 

Deividas, prisiminęs kivirčą su Vanesa, pareiškė: 

— Sieksiu jo visomis jėgomis. Šįvakar buvau su ja. Vanesa 
vis dar neišmeta iš galvos kūdikio mirties. Mūsų bėdos ne- 
sibaigė. 

Spensas, pažvelgęs į savo atvaizdą veidrodyje virš praus- 
tuvės, tarė: 

— Tada mūsų laukia daug darbų. 

— Darysime viską paeiliui. - Deividas atsistojo. - Nemoku 
išreikšti žodžiais, kaip man tavęs trūko ir kaip džiaugiuosi, 
kad grįžai. O dabar, dėl Dievo meilės, išsimaudyk. 


Dvidešimt penktas skurius 


- asų poelgis nedovanotinas, panele Treivis. 

— Aš puikiai suprantu, kokią didelę klaidą padariau, pone 
Dženkinsai. Jaučiuosi pažeminta. 

Susiraukęs televizijos stoties WVUE generalinis direkto- 
rius griežtai barė toliau: 

— Senatorius Armbrusteris paskambino man asmeniškai 
ir paaiškino, kas, jo nuomone, įvyko. Jo pasakojimas buvo 
išsamesnis nei per žinias skelbiamos istorijos. Nusiminęs 
klausiausi, kokia siaubingai neprofesionali buvote, ir esu 
priblokštas, kad mūsų stoties darbuotoja šitaip pasielgė. 

— Apgailestauju, kad sukėliau nemalonumų stočiai, ir, jei 
galėčiau atitaisyti klaidą, būtinai atitaisyčiau. 

Berė nėrėsi iš kailio, kad atrodytų atgailaujanti, ir iš tiesų 
atgailavo dėl klaidos. Tačiau ją erzino, kad senatorius Arm- 
brusteris už nugaros apskundė ją tarsi mažą vaiką. Jeijis no- 
rėjo dar ką nors pasakyti, galėjo išrėžti pačiai į akis. 

— Vis dėlto jūsų siaubingos klaidos padariniai ne tokie ir 
baisūs. Ačiū Dievui. Prezidento spaudos konferencija tą inci- 
dentą nušvietė geranoriškai. 

— Taip. 

- Viskas gerai, kas gerai baigiasi. 

Ši spigi pastaba atsklido iš Houvio Fripo lūpų, jis taip pat 
buvo iškviestas ant kilimėlio. Iki šiol jis kramtė šerpetas ir 

taip stipriai prakaitavo, kad jo nešvarių baltų marškinių pa- 
žastyse atsirado ratilai. Houvis nerimavo ne dėl jos. Jam rū- 
pėjo pačiam apsisaugoti. 

— Juk jūs išsiuntėte operatorių, Fripai, tiesa? - staiga už- 
sipuolė jį Dženkinsas. 

- Ee, taip, bet tik todėl, kad Berė man paskambino ir pa- 
prašė jį atsiųsti. Sakė užuodžianti šimtmečio sensaciją. 

— Viešpatie apsaugok, - sudejavo Dženkinsas. 

Berė jautė pareigą apginti Houvį, nors žodžiai atsistojo 
skersai gerklės. 

— Pone Dženkinsai, už tai Houvio kaltinti negalima. Aš 
jam paskambinau į namus ir paprašiau atsiųsti operatorių. — 
Nuo grėsmingo direktoriaus žvilgsnio Berės skruostai nu- 
kaito. - Tai vienas iš daugelio mano sprendimų, dėl kurių 
vėliau teko gailėtis. 

Berė iš tiesų gailėjosi paskubėjusi, nes atvykus žiniasklai- 
dai nemaloni padėtis virto katastrofa. Dėl šio skambučio taip 
pat graužė sąžinę, nes Berė paskambino paakinta pykčio. 
Grėjus, atmetęs Berės užuojautą, ją įžeidė. Ji niekada nebu- 
vo Klito Armbrusterio gerbėja. O į Vanesą, kol ši neįpainiojo 
Berės į paslaptingas intrigas, keliančias grėsmę pirmosios 
šalies ponios gyvybei, žiūrėjo su sunkiai slepiama panieka. 
Be to, Berė turėjo prisipažinti, kad pavydi Vanesai, nes Grė- 
jus vis dar ją myli. 

Tad kai Berė tą vakarą paskambino Houviui ir perdavė 
naujieną, nė vienam jų nejautė simpatijos. Tokia objektyvi 
tiesa. 

Žinoma, skambutis buvo pateisinamas. Galbūt savanau- 
diškas, bet pateisinamas. Tomis aplinkybėmis bet kuris re- 
porteris būtų paskambinęs ir išsikvietęs pastiprinimą. Juk 
ta istorija žurnalistikos pasaulyje Berę galėjo padaryti su- 
peržvaigžde. 

Tačiau žvelgiant atgal atrodo, kad dėl tos istorijos Berė 
pasirodė esanti nejautri, kaip kokia prislėgta maitėda. Todėl 
Berė veikiausiai gavo ko nusipelniusi. 

— Armbrusteris teisme galėtų mums nudirti devynis kai- 
lius, ir, atvirai sakant, jo dėl to nekaltinčiau, - pasakė Džen- 
kinsas. 

— Senatorius Armbrusteris turi svarių priežasčių būti 
prislėgtas, - nuolankiai pripažino Berė. - Kelias minutes 
aš buvau sukūrusi tikrą pragarą, dėl to jo kuo nuoširdžiau- 
siai atsiprašiau. Taip pat daug kartų skambinau į Baltuosius 
rūmus vildamasi, kad galėsiu asmeniškai atsiprašyti prezi- 
dento ir pirmosios šalies ponios. Tačiau jie neatsakė į mano 
skambučius. 

— Galva neišneša kodėl, - sumurmėjo Houvis. 

Dženkinsas dėbtelėjo į jį. 

— Noriu, kad prezidentas ir ponia Merit žinotų, - kalbėjo 
Berė, - kaip nuoširdžiai apgailestauju dėl savo klaidos, ir at- 
siprašyti už sielvartą, kurį galbūt jiems sukėliau. 

— Kilnių kilniausias noras, panele Treivis, bet jei jie atsa- 
kys į jūsų skambutį, prašom neprisistatyti WVUE darbuo- 
toja. - Dženkinsas sunėrė rankas ant kompiuterio ir ramiai 
pažvelgė į Berę. - Nuo šiol jūsų ryšys su šia televizijos stoti- 
mi nutrauktas. 

Berė karštligiškai bijojo šios žinios. Visai kaip karštligiš- 
kai vylėsi, kad taip neatsitiks. Rūpinantis savo apmaudžios 
klaidos padariniais, į kuriuos reikėjo reaguoti nedelsiant, jai 
pavyko nustumti mintis apie gresiantį atleidimą iš darbo. Ir 
pagaliau ji priversta susidurti su šia tikrove. 

— Ar esu atleista? 

— Per valandą privalote ištuštinti savo rašomąjį stalą ir iš- 
sinešdinti iš pastato. 

— Pone Dženkinsai, prašau pakeisti savo nuomonę. Aš 
skaudžiai pasimokiau. Nuo šiol būsiu skrupulingai atidi. Ti- 
krinsiu kiekvieną faktą. 

— Per vėlu, panele Treivis. Jūsų žodžiai nepakeis mano nu- 


sistatymo. 


Berė pabandė melsti pasigailėjimo. 

— Ar žinote apie mano namą? 

— Taip. Sprogo labai ne laiku. 

— Aš negaliu prarasti darbo. 

— Deja, jau nuspręsta. 

Berės mintys susijaukė, ji bandė griebtis už šiaudo. 

— Gerai, neleiskite manęs į gatvę, uždarykite žinių redak- 
cijoje. 

— Panele Treivis... 

— Perrašinėsiu rankraščius. Redaguosiu scenarijus. Atsa- 
kinėsiu į telefono skambučius, leisiu suflerį, nešiosiu kores- 
pondenciją, bėgiosiu atnešti sumuštinių. Bus tarsi bando- 
masis laikotarpis. O po kelių mėnesių mane atestuosite iš 
naujo. 

— Prašom nesivarginti, - pertraukė ją Dženkinsas tvir- 
tu, tačiau maloniu balsu, kuriuo kalbama su beviltiškai pa- 
smerktais, - jūs netinkate mūsų programai. 

— Ką tai reiškia? 

— Tai reiškia, kad jūsų darbo standartai neatitinka mūsiš- 
kių, kad jūs nepateisinote į jus dedamų vilčių. Aš jus atlei- 
džiu už visas padarytas pražangas, ne vien už šią. 

— Malate šūdą. 

Houvis krūptelėjo. 

Net ir Dženkinsas apstulbo. 

— Atleiskite, nesupratau... 

— Kodėl negalite pasakyti vyriškai, Dženkinsai? Prisipa- 
žinkite: tikroji priežastis, dėl kurios mane atleidžiate, ta, 
kad Armbrusteris pareikalavo mano galvos. 

Dženkinsas išraudo, ir Berė suprato, kad pataikė tiksliai į 
taikinį. Ji atsistojo. 

— Jūs viską apvertėte aukštyn kojomis, Dženkinsai. Tai ši 
niekinga, antrarūšės reputacijos televizijos stotis su sušik- 
tais vadovais nebeatitinka mano programos. 

— Gal norite ir keptų bulvyčių? 

Berei šmėkštelėjo mintis apie keptose bulvytėse esančius 
riebalus ir kalorijas, tačiau noras jomis pasimėgauti nu- 
galėjo. 

— Žinoma, noriu. Didelę porciją. 

Ji sumokėjo už sūrainį, keptas bulvytes ir grįžo į automo- 
bilį. Šįvakar vakarieniauja viena. Berė mėnesių mėnesius ra- 
gino Dienraštį dažniau išeiti iš namų, tad šįvakar jis paklau- 
sė jos patarimo ir, kviečiamas seno žinių redakcijos bičiulio, 
išvyko į Brižitos Bardo filmų festivalį. 

— Arjis tave nuveš? 

Kai Dienraštis išvažiuodavo vienas, ypač sutemus, Berė 
nerimaudavo. 

— Taip, mama. Jis mane paims ir parveš namo. Gali ne- 
klausti: patikrinsiu deguonies balioną, ar jis pilnas, nors, jei 
dūsausiu dėl jaunos Bardo taip, kaip tikiuosi, man pritrūks 
oro nepasiekus namų. O jei masturbuosiuosi, mirsiu gaudy- 
damas orą, bet laimingas. 

Pastaruosius žodžius bičiulis ištarė tik todėl, kad paerzin- 
tų Bere. Ji nepasisakė esanti išmesta iš darbo, kitaip Dien- 
raštis užsispyręs liktų namie jos guosti. Nebuvo jokio reikalo 
abiem jaustis nelaimingiems. 

Iš Dženkinso kabineto vienas televizijos stoties samdomų 
policininkų palydėjo Berę į jos kabiną ir kiūtojo šalia, kol ji 
kraustė rašomąjį stalą. Berę siutino, kad su ja elgiamasi kaip 
su nusikaltėle, ir ji kandžiai paklausė apsaugininko: 

— Ką galėčiau iš šio sąvartyno pavogti? 

— Nenoriu jūsų įžeisti, panele Treivis. Tiesiog tokia ben- 
drovės politika. 

— Taigi, taigi. 

Ji jau buvo viską ištrynusi iš standžiojo disko ir perrašiusi 
į diskelius, tad dabar iš rašomojo stalo stalčių išėmė segtu- 
vus, užrašus ir scenarijus, kurių buvo sočiai susikaupę nuo 

pirmos darbo dienos. Berė atsainiai viską sumetė į televizi- 
jos stoties duotas dėžes, ir apsaugininkas padėjo jas nusi- 
nešti iki automobilio ir sukrauti į bagažinę. 

Nenorėdama leisti vakaro viena slegiančiame Dienraščio 
name, Berė svarstė, kur čia pavakarieniavus gamtoje. Prie 
Linkolno memorialo? O gal prie Džefersono? Vakare abi 
aikštės gražios. Vis dar neapsisprendusi, Berė įsiliejo į auto- 
mobilių srautą. 

— Bere. 

Ji suriko ir staigiai paspaudė stabdžio pedalą. 

— Neatsigręžkite atgal ir nesustokite. 

Iš paskos važiuojantis automobilis žviegdamas stabdžiais 
sustojo ir vos per plauką neatsitrenkė į Berės užpakalinį bu- 
ferį. Įsiutęs vairuotojas garsiai pasignalizavo, staiga Honda 
Civic aplenkė Berę ir pravažiuodamas pro šalį vyras pirštu 
parodė jai nešvankų gestą. 

— Kitoje sankryžoje pasukite į dešinę, - paliepė Grėjus, 
taip žemai susigūžęs užpakalinės sėdynės kampe, kad jo gal- 
vos nesimatė užpakalinio vaizdo veidrodėlyje. 

— Jūs klaikiai mane išgąsdinote, - piktai sušuko Berė, bet 
pakluso nurodymui. 

— Labai kvaila vienišai moteriškei lipant į automobilį ne- 
patikrinti, ar nėra ko ant užpakalinės sėdynės. 

— Automobilis buvo užrakintas. 

— Bet aš čia. 

Logiška Grėjaus pastaba įsiutino Berę. 

— Maniau, jau grįžote į Vajomingą ir vėl vaidinate kaubo- 
jų. Kodėl mane aną naktį palikote vieną kęsti to spektaklio? 
Pasielgėte kaip didžiausias bailys. Beje, ką veikiate mano au- 
tomobilyje? Kaip sužinojote, kur esu? 

— Priekyje pasukite į kairę, tada iš karto persirikiuokite į 
dešinę juostą ir pirmoje gatvėje pasukite į dešinę. Ar maž- 
daug už trijų automobilių tebevažiuoja žalias sedanas? 

— Ar mane seka? 

— Pažiūrėkite į užpakalinio vaizdo veidrodėlį, tik ne per 
daug demonstratyviai. 

— Ee, ne... taip. Maždaug už pusės kvartalo matau žalią 
automobilį. 

— Pabėkite nuo jo, Bere. 

— Pabėgti nuo jo? Tai jūs pabėgote nuo manęs. Iš kur žino- 
te, kad tas automobilis mane seka? 

— Jūs visą dieną turėjote uodegą. 

— Iš kur žinote? 

— Nes sekiau paskui ją. 

— Staiga išnykstantis žmogau, maldauju pasakyti, kodėl 
turėčiau jumis tikėti. 

— Atsikratykite uodegos ir tokios savo nuostatos. Pasi- 
stenkite, tegul persekiotojai nesupranta, kad bandote juos 
apmauti. 

Nors Berė norėjo užduoti šimtus klausimų, susikaupusi 
vairavo automobilį. 

— Smagumėlis, - pareiškė Berė, kai jai pavyko prašokti pro 
šviesoforą, o žaliasis sedanas prie jo įstrigo. 

- Tikrai, - sumurmėjo Grėjus nuo užpakalinės sėdynės. 

Pavažiavus mėtant pėdas dar maždaug dešimt minučių, 
Berė pasakė Grėjui, kad žaliojo sedano jau nematyti. 

— Važiuokite į kelią, vedantį iš miesto. Pažiūrėkite, ar kitas 
automobilis nepradėjo sekti iš paskos įstrigus pirmajam. 

Berė atidžiai stebėjo užpakalinio vaizdo veidrodėlį. Netru- 
kus ji Grėjui pasakė esanti beveik tikra, kad niekas neseka 
jiems iš paskos. 

— Gerai. Kai tik galėsite, apsisukite ir grįžkite atgal. 

— Kodėl? 

— Aš turiu kambarį. 


—— ——— 
(== 


Motelio kambaryje, kuriame Grėjus buvo užsiregistravęs 
svetima pavarde, Berė pasidalijo su juo sūrainiu ir keptomis 

bulvytėmis. Prie lango stovėjo stalelis ir kėdė, bet jie vaka- 
rieniavo sukryžiavę kojas ant dvigulės lovos. 

— Mane išmetė iš darbo, - pasakojo Berė, grūsdama atgal 
į maišelį servetėles ir popierių, į kurį buvo įvyniotas mais- 
tas. - Senatoriui Armbrusteriui nepakako mano nuoširdaus 
atsiprašymo. Šįryt jis paskambino televizijos stoties direkto- 
riui ir pasirūpino, kad mane išgrūstų lauk. 

— Neturėtų jūsų stebinti. 

— Tikriausiai. Kovodamas sąžiningai, Armbrusteris nebū- 
tų taip ilgai išsilaikęs politikoje, o Dženkinso darbas - stro- 
piai laižyti užpakalius. Taigi visai nenustebau. Be to, yra ir 
dar liūdnesnių žinių - Kronkaitas žuvo per mano nerūpes- 
tingumą. 

— Iš kur ištraukėt? 

— Tokią sprogimo tyrimo išvadą padarė Alkoholio, tabako 
ir šaunamųjų ginklų biuro komisija. Mano šuo, įbėgęs į virtu- 
vę pro kiemo duris, užkliuvo už elektros laido. Nuo lizde ki- 
lusios kibirkšties užsidegė dujos, besiveržiančios iš orkaitės, 
pasirodo, palikau ją įjungtą išvykdama į Vajomingą. Kadangi 
nebuvo ventiliacijos, prisikaupė dujų. Komisija aiškino, kad 
joms užsidegti pakako menkos kibirkštėlės. Laimė, draudi- 
mas man atlygins visus nuostolius. - Liūdnai nusišypsojusi, 
Berė pridūrė: - Deja, Kronkaitas nebuvo apdraustas. 

— Jūsų namas buvo padegtas, šuo nužudytas, bet prašom 
nesijaudinti, ponia, draudimas atlygins nuostolius, - karčiai 
tyčiojosi Grėjus. 

— Ar manęs nesiklausėte, Grėjau? Tai buvo nelaimingas 
atsitikimas. 

— Nė velnio. Kada paskutinį kartą naudojotės orkaite? 

— Neprisimenu. 

— Ar esate kada išjungusi naktinę lemputę? 

— Ne. 

— Gal netyčia nutiesėte elektros laidą palei užpakalines 
duris? 

Grėjus apmėtė ją klausimais, kuriuos Berė jau buvo užda- 
vusi sau. Juos girdėdama, Berė tik dar ryžtingiau neigė aki- 
vaizdžius atsakymus. 

— Tačiau tyrimo komisijos... 

— Išvados buvo tokios. Dėl to įvyko sprogimas, nes kažkas 
jį taip suplanavo. Spensas nebūtų liepęs savo vyrukui įtaisyti 
įmantrios bombos. Bent kiek sudėtingesnį sumanymą būtų 
sunku nuslėpti. 

— Spensas tuo pasirūpino prieš išvykdamas į Vajomingą 
ir pasirinko patį paprasčiausią būdą. Tiesą sakant, čia daug 
protelio nereikėjo. Viskas paprasta. Gyvenate viena, vadina- 
si, meilužis, tėvai ar kambario draugė nesutrukdys. Buvote 
išvykusi iš miesto, todėl buvo užtektinai laiko dujoms susi- 
kaupti. Sprogimas buvo suplanuotas ir įvykdytas taip, kad 
atrodytų kaip nelaimingas atsitikimas. Kad Kronkaitas įbė- 
go į namus anksčiau nei jūs, laimingas atsitiktinumas. Jie to 
negalėjo numatyti. 

— Jie? 

— Tam pritarė Deividas Meritas. 

Berė papurtė galvą. 

— Nesąmonė. Savo išvadas grindžiate prielaida, kad Me- 
ritas turėjo didelę paslaptį, kurią galėjau atskleisti, - prieš- 
taravo Berė. - Dabar žinome - buvo ne taip. Aš klydau dėl 
Vanesos ir dėl kūdikio mirties, ir... dėl visko. Jūs taip pat. 
Mes klydome, tiesa? 

— Tai kodėl jus visą dieną kažkas sekė? Net jei jūsų isto- 
rija iš piršto laužta, - o aš vis dar tvirtinu, kad ji pagrįsta, - 
Deividas niekada neatleidžia net menkiausių smulkmenų. 
Nesvarbu, ar jūsų įtarimai teisingi, ar ne, jūsų numanomas 
kaltinimas jį taip sunervino, kad Deividas paliepė jus nu- 
žudyti. 

Berės apsimestinė drąsa subliūško kaip muilo burbulas. 

— Manote, kad jis ir vėl bandys? 

— Būtų logiška. 

— Gerai, kad jau pavakarieniavau, - sumurmėjo Berė. - Vi- 
sai praradau apetitą. 

— Štai paskutinis bulvyčių šiaudelis. 

— Pasidalysiu jį su jumis. 

Ji perlaužė atvėsusį bulvių šiaudelį ir atkišo puselę Grėjui. 
Šis ją nustebino atsikąsdamas tiesiai iš pirštų. 

Kai Grėjaus lūpos palietė Berės pirštus, jos kūnu nuvilni- 
jo malonus jausmas. Kojos staiga apsunko, o pilve pasidarė 
tuščia. Ėmė dilgčioti visą kūną, iki pat kojų pirštų. 

Berė ryžtingai nusirangė nuo lovos. 

— Neketinu su jumis miegoti, Bondurantai. Jei kartais tu- 
rite tokių minčių, nenoriu suteikti jums vilčių, kam tie nepa- 
togumai ir tuščios pastangos. 

-— Ačiū, jaučiuosi labai patogiai. Ar turėčiau manyti, kad 
žodį miegoti pavartojote kaip eufemizmą? 

— Puikiai žinote, ką norėjau pasakyti. 

Grėjus spoksojo į Berę. 

- Žinau, ką norėjote pasakyti, bet nepamenu, kad būčiau 
to prašęs. 

— Tiesa, neprašėte - pirmą kartą. 

— Man nereikėjo prašyti. 

Nebuvo prasmės ginčytis. Tą rytą Vajominge Grėjui nerei- 
kėjo Berės įkalbinėti, tad kodėl ji nusprendė, kad šįvakar jis 
nori ją įmantriai sugundyti? 

— Einu po dušu, - sumurmėjo Berė. 

Ji pasiėmė kuprinę ir išdidi uždarė vonios kambarėlio duris. 


Dvidešimt šeštas skyrius 


= Harto mane tapė vyras. 

— Tapė? 

Berė išėjo iš vonios vilkėdama tik megztinį ir pėdkelnes. 
Nuo jos atsklido muilo ir drėgnos odos - jos lopinėlį Grėjus 
pastebėjo Berei skubiai maunantis megztinį per galvą - kva- 
pas. Ji šmurkštelėjo po antklode. Grėjus tarsi sargybinis sė- 
dėjo ant kėdės prie lango, kartkartėmis žvilgčiodamas pro 
naktines užuolaidas ir iš visų jėgų stengdamasis negalvoti 
apie švara kvepiančią pusnuogę Berę Treivis, gulinčią vos už 
kelių metrų. 

— Jis tapė mane drobėje, - paaiškino Berė. - Pozavau nuoga. 

— Kodėl? Reikėjo pinigų? 

— Ne, ne dėl to. Studijavau universitete, buvau žvitri ir 
maištinga ir norėjau padaryti ką nors siaubinga, kad tėvai 
pasipiktinę nepritartų. Dailininkas paprašė, o aš pagalvojau: 
„Kas čia tokio. Kad tik studijoje būtų šilta.“ 

— Kaip sekėsi? - paklausė Grėjus. 

— Paaiškėjo, kadjo studija - netvarkingas butas, dvokiantis 
terpentinu ir nesipraususiu dailininku. Jis rūkė žolę, maukė 
pigų vyną, buvo paniuręs ir permainingos nuotaikos. 

— O kaip paveikslas? 

— Buvo siaubingas. Stilizuojant išnyko kelios mano kūno 


dalys. Dailininkas buvo nusivylęs ir jautėsi išduotas. Kai su- 


sirinkusi drabužius išsmukau iš studijos, jis, apimtas kančių, 
mane palydėjo menininkų žargono tiradomis. Tačiau daili- 
ninkas tesėjo savo pažadą - jo studija buvo šilta. 

Grėjus sušnarpštė, tą garsą galėjai palaikyti juoku. 

— Arjis išmokė imti į burną? 

Kai tapo aišku, kad Berė neketina atsakyti į šį klausimą, 
Grėjus atsigręžė. 

Berė gulėjo ant šono, atsisukusi į Grėjų ir parietusi ke- 
lius. Jos plaukai tarsi mergaitės buvo išsidraikę ant veido 
ir nuogų pečių. Berė buvo moteriškai žavi ir kartu it vaikas 
pažeidžiama, kaip tik šitam deriniui anąkart Grėjus nepa- 
jėgė atsispirti. Žinoma, dabar, prabėgus kelioms savaitėms, 
prisimindamas jos jaukų karštį, Grėjus neabejojo, kad Berė 
greičiau moteris nei vaikas. 

Jos išraiškingose akyse atsispindėjo nekaltas sutrikimas, 
sumišęs su nuoskauda. 

— Kodėl jūs šitaip elgiatės, Bondurantai? 

— Kaip? 

— Kodėl tyčia sakote šiurkščius, užgaulius ir skaudžius da- 
lykus? 

— Visai neketinau jūsų įžeisti. Tik kibinau. Matyt, man ne- 
labai sekasi. 

— Sakyčiau, jūs visiškai nemokate juokauti. 

— Charakterio trūkumas. 

Tik po ilgos pertraukos Berė sušnibždėjo: 

— Tas dailininkas nieko manęs neišmokė, tik vengti meni- 
ninkų. O dėl to, kaip išmokau... hm, savo būdą tobulinau pa- 
mažu. - Reikšmingai patylėjusi dar tyliau pridūrė: - Tą rytą 
jūsų namuose. | 

Grėjaus kūnas sureagavo į atklydusius ano ryto prisimini- 
mus, jo nepatogi kėdė pasidarė dar nepatogesnė. Jis nedrįso 
pažvelgti Berei į akis. Grėjus nenorėjo būti jos seksualinių 
nuotykių mokytoju. Tai jį sureikšmintų, o kartu su reikš- 


mingumu tektų atsakomybė, o su ja Grėjus kažin ar pajėgtų 
susidoroti. Keisdamas pokalbio temą, jis paklausė: 

— Kas paskatino prisiminti tą istoriją? Apie dailininką. 

Berė gūžtelėjo pečiais. 

— Nežinau. Matyt, neturėjau nieko daugiau pasakyti. 

— Tai jums būdinga. 

— Kas? 

— Poreikis ką nors pasakyti. 

— Netiesa. 

— Matote? 

Berė išsiviepė. 

— Labai juokinga. 

— Taip, esu tikras komikas. Man tai nuolat kartojama. Kad 
esu komikas ir šaipuoklis. 

Grėjus net nenusišypsojo, tačiau Berė nusijuokė. Tiksliau 
sakant, sukikeno, apsivertė ant nugaros ir susidėjo rankas 
už galvos. Grėjus nedažnai girdėdavo juoką, ypač suaugęs. 
Berės juokas buvo toks pat gundantis kaip balsas, nuoširdus 
ir spontaniškas. Grėjui patiko jo klausytis. 

— Ačiū, Bondurantai, - padėkojo ji. - Po tokios dienos, kaip 
ši, man reikėjo smagiai pasijuokti. Nors metas būtų prie to 
priprasti. 

- Prie ko? 

— Atleidimo iš darbo. Tai jau ne pirmas kartas. 

— Ar Dienraštis buvo pirmasis, išmetęs jus iš darbo? 

Berė klausiamai pažvelgė į Grėjų. 

— Jis man pats tai pasakė. 

— Na ką gi, jis gražiai pasielgė, - atsakė Berė, galvodama 
visiškai priešingai. 

— Tuščios kalbos. 

- Tikrai. Gal, pasakodamas apie mano audringą darbo 
praeitį, jis netyčia paaiškino, kodėl mane išvijo? 

Grėjus papurtė galvą. Jis melavo. Dienraštis iki mažiau- 
sių smulkmenų jam išklojo Berės atleidimo iš darbo istori- 


256 + Sandra Brown 


ją. Tačiau jis negalėjo atsiklausyti Berės balso, nors tai kėlė 
pavojų Grėjaus pasiryžimui neliesti merginos. Kai reikia 
galvoti, kaip išsaugoti gyvybę, nedera leistis į romantišką 
interliudą. 

— Na, - nusišypsojo Berė, prisimindama praeitį, - iš pra- 
džių mudu su Dienraščiu nebuvome draugai. Jis man davė 
pirmą darbą TV žinių tarnyboje. Suprantama, tada maniau, 
kad apie televizijos žurnalistiką žinau viską, tad nuo pat pir- 
mų darbo dienų mane erzino net sveika kritika. Dienraštis 
mane laikė bukagalve, kuri nieko gero neduos žurnalistikai. 
Vos priėmęs į darbą, jis ieškojo priežasties mane išvaryti. Ta- 
čiau jam rankas supančiojo Federalinė ryšių komisija, Lygių 
įsidarbinimo galimybių įstatymas ir gausybė kitų priėmimo 
į darbą ir atleidimo iš jo taisyklių. Tačiau Dienraščiui nerei- 
kėjo ilgai vargti. Pati susinaikinau. 

Berė pirmoji nuvyko į apygardos teismą, kuriame švaistėsi 
ginkluotas vyras. Remdamasi moters, kuriai vos pavyko pa- 
bėgti nuo kulkų krušos, liudijimais, Berė pranešė, kad buvo 
sužeista dešimtys žmonių. 

- Per „kruvinas grumtynes", kiek prisimenu, taip tada pa- 
vadinau įvykį. 

Vėliau tiesioginiame eteryje Berė pasakojo, kad šaudymas 
įvyko teisėjo Grino teisme. 

— Tai pasakojimui suteikė dar daugiau sensacingumo, nes 
sklandė gandai, kad svarstoma teisėjo Grino kandidatūra 
į Aukščiausiąjį Teismą. Prieš kamerą spėliojau, ar šaudy- 
mas nesusijęs su politiniais motyvais. Gal teisėjas Grinas 
tapo radikalaus oponento taikiniu, gal tai buvo kerštas už 
nepopuliarią teismo nutartį? Ar jis liko gyvas, o gal buvo 
sužeistas? Vėliau paaiškėjo, kad tuo metu teisėjas Grinas 
žaidė golfo laukuose, vežiojantis lazdas pagalbininkas jam 
pranešė apie istoriją, transliuojamą per televiziją. Inciden- 
tas įvyko kitame teisme, niekas nebuvo sužeistas, vienin- 
telė kulka viso labo pataikė į šviestuvą lubose, nes teismo 

antstolis grūmėsi su vyru, atsinešusiu elniams medžioti 
skirtą šautuvą kaip įrodymą svarstant civilinę brakonieria- 
vimo bylą. Vėliau buvo nustatyta, kad mano liudytoja - ne 
visai sveikos psichikos moteris, rūsio kavinėje lankytojams 
pilstanti šaltą arbatą su ledukais ir vandenį. Paaiškėjo, kad 
toji moteris niekada nebuvo pasikėlusi aukščiau nei pirmas 
teismo rūmų aukštas. 

— Mano likimą nulėmė specialusis pranešimas, jis per- 
traukė serialo „Jauni ir vikrūs“ transliavimą. Teisėjo Grino 
žmona nebuvo praleidusi nė vieno filmo epizodo. Išgirdusi 
mano reportažą, ji išbėgo iš namo, kieme užkliuvo už vejos 
laistytuvo galvutės, pargriuvo ir susilaužė dešinį riešą. Ir kiti 
žiūrovai užsiplieskė, kad buvo nutrauktas jų mėgstamas fil- 
mas, ypač kai sužinojo, kad teismo rūmuose nebuvo jokios 
dramos, bent jau tokios, kuri būtų pajėgusi konkuruoti su 
filmo scenarijumi. Nuo pasipiktinimo skambučių įkaito ko- 
mutatorius. Mano reputacija visiškai žlugo. Televizijos sto- 
ties taip pat. Konkurentai šaipėsi iš žinių redakcijos. O jei 
kas pranešimo nepamatė per televiziją, vietos laikraščių kri- 
tikai dar ilgai mėgavosi šiuo televizijos skandalu. Dienraštis 
gavo kaip reikiant pylos, kad priėmė mane į darbą. Tiesiog 
stebuklas, kad jam pačiam pavyko išsilaikyti poste. Jis aki- 
mirksniu atleido mane iš darbo. Vieninteliam teisėjui Grinui 
šis skandalas buvo naudingas - dabar jis Aukščiausiojo Teis- 
mo teisėjas. 

— Jis nepopuliarus. 

— Tai dar vienas akmuo į mano daržą. Ne vienas reiškė 
nuomone, kad teisėjas Grinas niekada nebūtų buvęs patvir- 
tintas Aukščiausiojo Teismo teisėju, jei ne užuojauta, kurios 
sulaukė dėl mano nesėkmės. Amerikos žmonės man turėtų 
dėkoti, kad buvo išrinktas nevykęs Aukščiausiojo Teismo 
teisėjas. Beje, Dienraštis taip pat laikosi šios teorijos. 

— Kaip jūs tapote draugais, jeigu tarp judviejų įvyko toks 
nesusipratimas? 

— Prieš kelerius metus žurnalistų korpuse pasklido gan- 
dai, kad Dienraštis buvo priverstas išeiti į pensiją dėl emfize- 
mos. Jaučiau pareigą iš mandagumo jį aplankyti. 

Berė nusišypsojo tarsi Mona Liza, ir Grėjus paklausė, ko- 
kia čia slypi paslaptis. 

— Dienraštis prisipažino buvęs per griežtas, nes man stigo 
ne talento, o brandos ir sveikos nuovokos. Jis buvo linkęs 
padėti, jei pajėgčiau užsičiaupti ir paklausyti. Nuo to laiko 
Dienraštis - geriausias mano draugas. 

— Kodėl savo draugystę saugote kaip paslaptį? 

— Pirmiausia, čia asmeninis reikalas, o aš visada uo- 
liai stengdavausi asmeninį gyvenimą atskirti nuo darbo. 
Antra... 

— Jei būtų paaiškėję, kad jūs susitaikėte su buvusiu priešu, 
kolegos būtų nustoję jus gerbti. 

— Jūs labai nuovokus, pone Bondurantai. Kai žiniasklai- 
doje sudegini tiltus, paprastai gaisras būna didžiulis ir pri- 
simenamas iki gyvenimo pabaigos. Jei kas nors sužinotų, 
kad dabar mudu su Dienraščiu esame draugai, mane laikytų 
mazgote, bet kuria kaina besistengiančia išsaugoti karjerą. 

Berė taip nuoširdžiai šypsojosi, kad Grėjui buvo nesmagu 
nuvilti merginą. 

— Jūsų paslaptis paaiškėjo, Bere. Aš sekiau tuos, kurie 
sekė jus. Jie žino, kur jūs apsistojusi. - Berei skausmingai 
sudejavus, Grėjus skubiai pridūrė: - Nemanau, kad jie liestų 
Dienraštį. Vis dėlto rytoj rytą jį perspėsime. 

— Kodėl mane seka? 

— Dauguma slaptosios tarnybos agentų, kurių pareiga 
saugoti Deividą, Vanesą ir Baltuosius rūmus, yra Spenso 
žmonės. Jie dalyvavo verbavimo programoje, atitiko visus 
reikalavimus, nors vis tiek yra Spenso žmonės. 

- Kaipjie gali nepaisyti statuto? 

- Štai čia ir slypi visa grožybė. Jie jo nelaužo. Tie žmonės 
manevruoja, prisitaikydami tarsi gyvsidabris. Jei kas nors 


juos apklaustų, agentai pasakytų, kad jūs patenkate į mora- 
liai nestabilių žmonių kategoriją, o tokius patartina sekti. 

— Mažų mažiausiai, - sumurmėjo Berė. 

— Pasistenkite nors kiek pamiegoti. 

Jis atsistojo ir išjungė šviesą, tada grįžo prie lango ir pra- 
skleidęs naktinę užuolaidą vogčiomis pažvelgė. Grėjus pen- 
kias minutes stebėjo automobilių aikštelę, ar nepamatys 
įtartino judėjimo. 

Patenkintas, kad jiems pavyko išvengti seklių, Bonduran- 
tas žvilgtelėjo į lovą ir susinervino - Berė jį stebėjo. 

— Maniau, užmigote. 

Ji ir vėl gulėjo ant šono, tik šį kartą abu delnus buvo pasi- 
kišusi po skruostu. 

— Kas jūs, pone Bondurantai? 

— Aš? Niekas. 

— Netiesa, - mieguistu balsu paprieštaravo ji. - Jūs - 
kažkas. 

— Miegokite. 

- Jums taip pat reikia pailsėti. Ši lova pakankamai plati, 
tilpsime abu. 

Nė velnio, jis tikrai nelįs po antklode ir nesimėgaus ta oda 
ir balsu. 

— Aš dar pasėdėsiu. 

— Kodėl? 

— Kad pamąstyčiau. 

— Apie ką? 

— Miegokite, Bere. 

— Ar galiu užduoti dar vieną klausimą? 

— Gerai, - atsiduso Grėjus. 

— Seksas tą rytą jūsų namuose buvo neįpareigojantis, tiesa? 

— Tiesa. 

Berė nuleido akis, paskui vėl pažvelgė į Grėjų. 

— Tačiau seksas buvo gana šaunus. 

Grėjus tamsoje nusišypsojo. 

— Gana šaunus. 

— Tačiau jūs manęs nebučiavote. Į lūpas. Kodėl jums nepa- 
tinka bučiuotis į lūpas? 

— Tai jau antras klausimas. Labanakt. 


(= — 

— Džordžai? 

Žmonos balsas atsklido iš tolimo kranto, iš anapus viskio 
vandenyno. Pakėlęs galvą, daktaras Alanas savo namų kabi- 
neto tarpduryje išvydo Amandos siluetą. Ji graži, geidžiama 
ir stipri. Alanas nepajėgė įją žiūrėti. Žmonos stiprybė pabrė- 
žė jo silpnumą. 

Amanda įžengė. Priėjusi prie rašomojo stalo paėmė butelį 
ir patikrino, kiek jame likę alkoholio. Net ir būdamas apsvai- 
gęs, Džordžas pastebėjo nebylų priekaištą. 

Jis irzliai paklausė: 

— Ko reikia, Amanda? 

— Taigi dar prisimeni mane. Džiaugiuosi tai žinodama. Gal 
kartais prisimeni, kad turi ir du sūnus? 

— Ar čia mįslė? 

— Tavo vyresnysis sūnus kasdien vis labiau užsisklendžia. 
Maldavau, kad pasakytų, kas jį kamuoja, bet jis paniuręs tyli. 
Pastaruoju metu tą patį kalba ir jo mokytojai. Jis visus rū- 
pesčius slepia, ir niekas nepajėgia iškvosti, kas jį graužia. Jis 
toks panašus į tave, kad mane gąsdina. Ką tik pasitraukiau 
nuo jaunėlio lovos, klausiausi, kaip jis meldžiasi. Jis prašė 
Dievo padėti tėčiui, paskui pravirko, turėjau laikyti jį apka- 
binusi, kol užmigo. 

Džordžas pasitrynė pavargusias ir krauju pasruvusias 
akis. 

— Vėliau nueisiu jų pabučiuoti ir palinkėti saldžių sapnų. 

— Tu nesupranti esmės. Nenoriu, kad eitum jų pabučiuoti 
ir palinkėti saldžių sapnų. Tik ne tokios būsenos, kokios esi. 


Išskirtinis intorvių + 201 


Vaikai nėra kvaili. Jie supranta, kad tau siaubingai negerai ir 
tave kankina kai kas svarbiau nei gėrimas. 

— Gėrimas? Kaip tikrinis daiktavardis? 

— Greičiau tavo naujoji žmona. Kas tau darosi? 

— Nieko. 

— Tikrai? Ar pastarąsias keturiasdešimt aštuonias valan- 
das pavadintum įprastomis? Vakar rytą parsiradai tarsi iš 
siaubo filmo. Dievas težino, kiek miegojai. Nė žodeliu man 
nepaaiškinai, kur taip ilgai buvai ir kodėl taip atrodai. Nepa- 
klausei, kaip jaučiuosi aš ar vaikai. Užsidarei šiame kamba- 
ryje, atsiskyrei nuo visų ir išjo neišlindai. 

Norėdama pabrėžti savo žodžius, ji trinktelėjo viskio bu- 
telį ant rašomojo stalo. 

— Esi dvokiantis girtuoklis. Girdėjau, kaip verkei. Dėl pir- 
mo dalyko pykstu, o dėl antro man plyšta širdis. Džordžai, 
tiriamai paklausė ji, - kaip tau padėti, jei nesakai, kokia ne- 
laimė atsitiko? 

— Nieko neatsitiko. 

— Po velnių, Džordžai, kada pakeitei savo santuokos sam- 
pratą? 

— Ką turi galvoje? 

— Jei man neišsipasakosi, mūsų santuoka, tokia, kurios 
įžadus davėme, bus palaidota. Tačiau bent jau popieriuje te- 
besu tavo žmona ir noriu žinoti, kas, po velnių, vyksta. 

— Dieve, gal apkurtai? - suriko jis. - Nieko neatsitiko. 

Augantis vyro pyktis neišgąsdino Amandos. Ji šaltai pa- 
reiškė: 

— Nemeluok. Tu irsti akyse. 

— Palik mane ramybėje. 

— Ne, - atrėžė ji ir ryžtingai papurtė trumpai nukirptus 
plaukus. - Esi mano vyras, ir aš tave myliu. Ginsiu tave iki 
paskutinio atodūsio. Tačiau pirmiausia turiu žinoti, kodėl iš 


puikaus gydytojo, vyro ir tėvo virtai žliumbiančiu girtuokliu. 

Džordžas piktai pažvelgė į žmoną, bet ji neketino trauk- 
tis. Amanda negailestingai užsispyrusi. 

— Tavo bėdos susijusios su Deividu, tiesa? Nesivargink 
man meluoti. Žinau, jis tavo asmeninės krizės priežastis. 
Kas ją sukėlė? 

— Liaukis, Amanda. 

— Kąjis tavęs paprašė padaryti? 

— Sakiau, liaukis. 

— Kokią jis tau turi valdžią? 

— Jis neturi man jokios valdžios! 

— Ne, turi! - suriko Amanda. - Ir jei nuo jos nepabėgsi, 
Deividas tave sunaikins. 

Džordžas pašoko ir trenkė kumščiu į rašomąjį stalą. 

— Toji moteris mirė, supranti? 

— Ką? 

- Štai. Viską pasakiau. Aš tau pasipasakojau apie savo 
bėdą. Laiminga? Patenkinta? 

— Ar kalbi apie tą slaugytoją? 

- Taip, apie slaugytoją. Tą, kuri prieš tris dienas mirė 
name prie ežero. Staigus širdies priepuolis. - Džordžas nu- 
leido galvą ir susiėmė abiem rankomis. - Bandžiau ją atgai- 
vinti, nepavyko. Man nepavyko, ir ji mirė. 

Džordžas sukūkčiojo trūkčiodamas pečiais. 

— Ar buvai girtas? 

— Buvau prarijęs tik vieną valiumo tabletę. 

— Ar padarei viską, ką galėjai? 

Džordžas linktelėjo galvą. 

— Pusę valandos bandžiau ją gaivinti. Galiausiai slaptosios 
tarnybos agentai atitraukė mane nuo jos - pasakė, kad nėra 
prasmės, kad tik laiką gaištu. 

Amanda trūkčiojamai kvėptelėjo oro ir uždėjo ranką vyrui 
ant peties. 

— Atleisk, Džordžai, - švelniai tarė ji. 

Džordžas troško užuojautos. Žinojo, nors juodu apsikeitė 
piktais žodžiais, Amandos rankos jį apkabins. Jos krūtys bus 


minkštos, balsas raminantis, o glėbys - ta užuovėja, į kurią 
įslinkęs galbūt kuriam laikui pasislėps nuo persekiojančių 
demonų. 

Tačiau Džordžas nenusipelnė jos paguodos ar atleidimo. 
Nesijautė vertas užuojautos, todėl susierzino dėl besąlygiškos 
žmonos meilės. Jis atstūmė Amandą, nusipurtė jos ranką. 

— O ką buvo galima padaryti? - agresyviai paklausė jis. — 
Kokio reikėjo stebuklo, kad nelaimė neįvyktų? 

Džordžas nusisuko ir nusvirduliavo prie gėrimų spintos. 
Atrodo, atkimšti antram viskio buteliui reikėjo daugiau mi- 
klumo, nei pajėgė Džordžo pirštai, tačiau galiausiai jam pa- 
vyko jį atkimšti ir įsipilti gėrimo. 

— Ak, ne, palauk, - tarė jis, atsigręžęs į Amandą. - Tu gali 
išspręsti bet kurią problemą, tiesa? Juk antras tavo vardas 
Laimėjimas. Ne, tebūnie Pranokimas. Tavo antras vardas 
Pranokimas. 

Džordžas puikiai suprato, kad kandūs žodžiai skaudžiai 
žeidžia Amandą, vis tiek negalėjo susivaldyti jų neištaręs. 
Džordžas norėjo, kad kas nors jaustųsi taip pat sumautai 
kaip jis, o šalia buvo tik Amanda. Tačiau ji nepasidavė provo- 
kuojama. Amanda išliko santūri. 

— Neišspręsiu tavo problemų, Džordžai, galiu tik užjausti. 

— Ir už tai ačiū. 

— Tau ir anksčiau yra tekę prarasti pacientus. Esi gydyto- 
jas, suprantama, sunku susitaikyti, kai nieko negali padary- 
ti, kad išgelbėtum žmogų. Tačiau niekada nebuvai toks pri- 
slėgtas. 

Pakėlusi galvą, Amanda pažvelgė jam į akis. Džordžas 
buvo girtas, nors ne tiek, kad nebijotų, jog Amanda iš akių 
perskaitys daugiau, nei jis nori. Džordžas nusuko akis į šalį. 
Bet nespėjo. 

— Tu man pasakoji sutrumpintą šios istorijos variantą, 
tiesa? - paklausė ji. - Kas dar įvyko name prie ežero? 

— Kas sako, kad dar kas įvyko? 

Amanda ramiai pažvelgė į vyrą. 

— Aš tave pažįstu, Džordžai. Tu praleidi kažkokį svarbų 
šios istorijos elementą. 

- Slaugytoja mirė, ir viskas. 

— Tai susiję su Vanesa, tiesa? 

— Ne. 

— Tai kodėl šios moters mirtis... 

— Ko tu iš manęs nori? - sumaurojo Džordžas. - Klausei, 
kas mane jaudina, ir tau pasakiau. O dabar nešdinkis po vel- 
nių ir palik mane sup...toje ramybėj! 

Džordžas prie jos niekada šitaip nesikeikė. Pats negalėjo 
patikėti, kad taip pasielgė, nors atrodė, kad vulgarūs žodžiai 
grįžta aidu nuo plokštėmis muštų sienų. Negi jis taip žemai 
puolė, kad pradėjo užgaulioti žmoną? Ši mintis tarsi inkaras 
traukė gilyn į depresijos ir pasišlykštėjimo savimi bedugnę. 
Džordžas skubiai vienu mauku išlenkė stiklą. 

Pasibjaurėjusi Amanda pasitraukė nuo jo. Prie durų atsi- 
gręžė. 

— Rėk ant manes ir keikis, Džordžai, jei dėl to geriau pasi- 
jusi. Esu tvirta. Ištversiu. 

Ji iškėlė kairį kumštį, kad vyras pamatytų vestuvinį žiedą. 

— Deividas Meritas davė priesaiką tapdamas prezidentu, 
aš taip pat prisiekiau prie altoriaus mūsų santuokos dieną. 
Nuoširdžiai daviau įžadus, kad niekas mūsų neišskirs, tik 
mirtis. Esi mano vyras, ir tave myliu. Neketinu tavęs atiduo- 
ti be mūšio. Padarysiu viską, kas mano galioje, kad sutruk- 
dyčiau tam vyrui, - net jei jis Jungtinių Valstijų preziden- 
tas, - tave sunaikinti. 


Dvidešimt septintas skyrius 


- Li ne tai, - sumurmėjo Dienraštis. 

Berė įjungė televizorių kurtinamu garsu. 

— Grėjus mano, kad tavo namas sekamas. 

- Ir jame įtaisyta slaptas klausymosi aparatas? 

— Norint klausytis, kas kalbama, nebūtina įtaisyti slaptą 
aparatą, - paaiškino Grėjus. - Šiuolaikine įranga jie gali klau- 
sytis pokalbių būdami už kelių kvartalų. 

- Jie? 

— Spenso žmonės. 

— Šunsnukiai, - sumurmėjo Dienraštis ir linktelėjo į Grė- 
jų. - Maniau, jis tave paliko. 

— Aš taip pat. Tačiau vakar vakare jis man pateikė staig- 
meną. 

— Vakar iš Bardo festivalio grįžau vėlai, - aiškino Dienraš- 
tis, - ir tavęs čia neradau. Nerimavau visą naktį. 

— Pamiršau paskambinti, - droviai pasiteisino Berė. 

Dienraštis rankos mostu pasiūlė sėstis į įprastą vietą ant 
sofos. 

— Ar turėčiau manyti, kad istorija dar nebaigta? Vis dar 
galvojate, kad kūdikio mirtis nebuvo atsitiktinė? 

— Manau, tokia tiesa, - atsakė Grėjus. - Nuo jos prasidėjo, 
o dabar reikalai dar rimtesni. Deividas stengiasi viską už- 
gniaužti, bet jam sunkiai sekasi. Spensui nepavyko manęs 

pašalinti. Mirus slaugytojai, žlugo planai, rezgami Džordžo 
Alano name prie ežero. 

— Slaugytojos mirtis iškėlė viešumon daktarą Alaną, nors 
nei jis, nei Deividas šito nenorėjo, - spėjo Grėjus. - Tai pri- 
vertė nutraukti visą tą vaistų kišimą, kuriais Alanas bandė 
veikti Vanesą. 

Toliau ėmė pasakoti Berė: 

— Kadangi slaugytojos mirtis vis tiek turėjo iškilti dienos 
švieson ir atkreipti visuomenės dėmesį į Vanesos sveikatą, 
daktaras Alanas turėjo ją... atgaivinti - nerandu tinkamesnio 
žodžio - ir skubiai parskraidinti į Vašingtoną. 

— Per rytinę spaudos konferenciją ją parodė visam pasau- 
liui, - įsiterpė Grėjus. - Tiems, kas jos gerai nepažįsta, Vane- 
sa atrodė įprastai. O aš manau, kad jai tebegresia pavojus. 

— Kas jus verčia taip manyti? — paklausė Dienraštis. — 
Man viskas atrodė įprasta. Nilis perskaitė pirmosios šalies 
ponios neva parašytą nekrologą, skirtą slaugytojai. Meritų 
mintys ir maldos palaikant velionės šeimą. Ir taip toliau, ir 
taip toliau. 

— Vanesa pasiuntė pavojaus signalą, - paaiškino Grėjus. — 
Ji nemūvėjo motinos sutuoktuvių žiedo. Nuo tada, kai Klitas 
užmovė jį Vanesai motinos mirties dieną, šis žiedas visada 
būdavo ant jos dešinės rankos piršto. Tą rytą buvo kuo pui- 
kiausiai matyti, kad ji be to žiedo. Vanesa nuolat pakeldavo 
ranką, kad matytųsi, ypač kai į ją nukrypdavo kamera. Ma- 
nau, ji kai kam siuntė ženklą. 

— Manote, siuntė ženklą, kadjai reikia pagalbos? - paklau- 
sė Dienraštis. 

— Taip. 

— Gal žiedą kur buvo nukišusi, - ginčijosi Berė, - gal jis 
nesilaikė ant piršto, nes Vanesa neteko daug svorio. O galjis 
paprasčiausiai jai atsibodo. Gal jis atiduotas juvelyrui suma- 
žinti arba nuvalyti. Daugybė įtikinamų priežasčių, dėl kurių 
Vanesa nemūvėjo žiedo. 


- Teisybė, - sutiko Grėjus. - Jei būčiau ją stebėjęs per tele- 
viziją Vajominge ir pamatęs, kad Vanesa nemūvi žiedo, mane 
būtų šiek tiek nustebinę, bet nerimo tikriausiai nebūtų su- 
kėlę. Tačiau, - jis atsistojo, - Spensas buvo pasiųstas manęs 
nužudyti, o aš buvau liudytojas, kaip išlėkė į orą jūsų namas, 
ir kadangi žinau, kad jus seka, esu linkęs būti daugiau nei 
šiek tiek nustebęs. 

— Manau, jūs teisus, - pagiežingai sutiko Berė. - Spaudos 
konferencija buvo vienintelis Vanesos viešas pasirodymas 
jai „pasitraukus vienatvėn“. Jei ji iš tiesų tokia sveika, kaip 
tvirtina Baltieji rūmai, būtų grįžusi prie įprasto veiklos rit- 
mo, tiesa? 

Netikėtai Berė pakėlė Dienraščio telefono ragelį ir surinko 
numerį, kurį žinojo atmintinai. 

— Kam skambinate? - paklausė Grėjus. 

— Į Vanesos biurą. 

— Atminkite, visi jūsų žodžiai tikriausiai įrašomi. 

- Jie tiesiog pamanys, kad vėl ėmiausi senų triukų. Išjun- 
kite televizorių. 

Staiga stojusi tyla rėžė ausį kaip prieš tai triukšmas. 

- Labas rytas, - maloniai pasisveikino Berė, kai buvo atsi- 
liepta į jos skambutį. --Esu Salė Mei Henderson. Atstovauju 
Amerikos revoliucijos dukrų draugijai. Labai norėtume ap- 
dovanoti pirmąją šalies ponią ypatingu draugijos prizu už 
jos nuolatinę kampaniją siekiant pamaitinti ir suteikti na- 
kvynę benamiams. 

Berė pabrėžė, kad organizacija nori įteikti prizą asme- 
niškai. 

— Tokia reklama atkreiptų visuomenės dėmesį į prieglau- 
dų ir sriubos valgyklų, kurias taip sumaniai steigia pirmoji 
šalies ponia, poreikį. 

Mandagiai ir kartu tvirtai jai buvo pasakyta, kad arti- 
miausiu metu susitikimas neįmanomas. Pirmoji šalies ponia 
vis dar sveiksta po negalavimų. 

— Suprantu. Ką gi, perduokite jai mūsų šilčiausius linkė- 
jimus. Mes vėl bandysime su ja susisiekti. - Padėjusi rage- 
lį, Berė atsigręžė į Dienraštį ir Grėjų. - Jos personalui duoti 
nurodymai neskirti jokių susitikimų, kol daktaras Alanas jų 
nepalaimins. 

Grėjus vėl pagarsino televizorių. 

— Deividas viską pastatė ant kortos. 

— Atrodo. 

Susirūpinęs Dienraštis pasikasė smakrą. 

— Arjūs tą patį spėjate ką aš? 

— Vanesa tapo veikiau prievole nei vertybe. Deividas visa- 
da kratydavosi įsipareigojimų, - atsakė Grėjus. 

— Jūs tik spėjate, - pabrėžė Dienraštis. 

— Aha. Žinau. 

Grėjus grįžo prie sofos ir atsisėdo. Kurį laiką niekas ne- 
pratarė nė žodžio. 

Galiausiai tylą nutraukė Berė: 

— Karjera man nesisekė. Dažniausiai viską sujaukdavau. 
Dievas žino, kad mano nuojauta negalima kliautis. Tačiau šį 
kartą žinau - esu teisi. Mūsų prezidentas - nusikaltėlis. - Ji 
pažvelgė į Grėjų. - Galiu nepasitikėti savo nuojauta, užtat 
kliaujuosi jūsiške. 

— Ačiū, - padėkojo Grėjus ir pažvelgė į Dienraštį, paskui 
į Berę. - Jūs abu turėtumėte išvykti kur nors iš šalies ilgų 
atostogų. Jei Deividas įsitikins, kad jūs liovėtės kištis, nebe- 
keliate grėsmės, jo budrumas nusilps. O aš dirbsiu toliau ir 
galbūt man pavyks apsaugoti Vanesą anksčiau, nei Deividas 
įgyvendins savo atsarginį variantą. 

— Nė velnio, - karštai pasipriešino Berė. - Kalbama apie 
kėsinimąsi nužudyti pirmąją šalies ponią. Kaip pilietė, aš ne- 
galiu nusigręžti. Ir ne vien dėl to, aš buvau pirmoji, į kurią Va- 
nesa kreipėsi pagalbos. Jei nebūčiau klaidingai supratusi jos 
ženklų, Vanesa dabar būtų saugi pas tėvą. Kadangi suklydau, 
ji vis dar kenčia vyro tironiją. Dėljo klastos aš netekau visko, 

kas man svarbu: Kronkaito, namo, darbo. Tam šunsnukiui iš 
Ovaliojo kabineto paskelbiau vendetą. Tesaugo jį Dievas, nes 
esu pati baisiausia priešė, kuri neturi ko prarasti. 

- Išskyrus savo kailį, - sušvokštė Dienraštis. 

— Ne, - tyliai paprieštaravo Berė. - Išskyrus tave, Dienrašti. 

— Nežiūrėk į mane savo ašaringomis akimis, panele. Jūsų 
galvoje ne smegenys, o šūdas. Abiejų, - pareiškė Dienraštis 
šnairuodamas į Berę ir Grėjų. 

— Kaip mes galime neatskleisti, kas iš tiesų yra Meritas? - 
švelniai paklausė Berė. 

— Kalbate nesąmones. Ar judu bent girdite, ką sakote? 
Jis - suknistas Jungtinių Valstijų prezidentas. Eina aukš- 
čiausias pareigas šalyje ir yra galingiausias žmogus pasauly- 
je. Jei bandysit jį išdulkinti, žūsit patys. 

Berė pažvelgė Grėjui į akis ir jose išvydo savo pačios ryžtą. 
Likimo ironija, tai, kas juos neseniai skyrė, dabar vienijo. 

Atsigręžusi į Dienraštį, Berė pareiškė: 

— Jei Meritas ketina mane nužudyti, aš bent jau pasispar- 
dysiu. Tačiau nenoriu tavęs statyti į pavojų. Išvyk ilgų atos- 
togų. 

- Turėtumėte išvykti šią popietę, per tiek laiko viskuo 
būtų galima pasirūpinti, - paragino Grėjus. 

— Kur norėtum vykti, Dienrašti, gal į Meksiką? 

— Kad suviduriuočiau? Na jau ne, po velnių. 

— Į Bahamas? 

— Karibų jūroje siaučia uraganas. Negi nežiūri žinių? 

— Į Australiją? 

- Aš niekur nevyksiu, - tvirtai pareiškė Dienraštis. - Ko- 
dėl turėčiau bėgti, o jus palikti čia linksmintis. 

— Dienrašti, čia anaiptol nebus linksma, - aiškino Grėjus 
laidojimo biuro vadovo tonu. - Su šiais vyrukais menki juo- 
kai. Vykdydami užduotį jie labai dalykiški. Tad ir mes pri- 
valome būti dalykiški. Nors skamba melodramatiškai, čia 
gyvybės ar mirties klausimas. 

— Mano gyvybė ir taip kabo ant plauko, - atkirto Dienraš- 
tis, skėstelėdamas rankomis ir rodydamas skurdų kamba- 
rį. - Aš dar mažiau ką prarasčiau nei Berė. Sergu nepagydo- 
ma liga. Neturiu nei žmonos, nei vaikų, nieko. Kai pagalvoju, 
jei jums padėsiu, mirsiu neužmirštas. 

Berė perėjo kambarį, pasilenkė ir pabučiavo bičiulį į pa- 
kaušį. 

— Esi nukaršes ir bjaurus, bet vis tiek labai tave myliu. 

— Liaukis, nekenčiu, kai mali šūdą, - numojo ranka Dien- 
raštis. - Gerai, Bondurantai, nuo ko pradėsime? 


Dvidešimt aštuntas skyrius 


Ber per slenkstį nusišypsojo Džeinės Gaston sūnui. 

— Sveiki, pone Gastonai. Aš Berė Treivis. Ar pamenate 
mane? 

— Per daug gerai. Ko jums reikia? 

- Atnešiau jums šią gėlę. - Berė atkišo vazonėlį su mėlyna 
hortenzija. - Ar galiu užeiti? 

Vyriškis dvejojo, ar kalbėti su nekviesta viešnia. Galiau- 
siai jis pasitraukė į šalį. 

— Tik kelioms minutėms. 

Ralfas Gastonas Jaunesnysis buvo mandagus vyras, įpu- 
sėjęs ketvirtą dešimtį ir pradėjęs pilnėti. Jis gyveno dailiame 
plytų name Vašingtono vidurinės klasės priemiesčio kvarta- 
le. Jo adresą Berė rado telefonų knygoje. 

Ją nuvedė per kambarius, jie buvo švarūs, nors užgrioz- 
dinti žaislais. 

— Žmona išsivežė vaikus į prekybos centrą, - paaiškino 
šeimininkas, peržengdamas per žaislinę vejapjovę. 

— Gaila, kad jų nepamačiau. Norėjau ir jiems pareikšti 
užuojautą. 

Berė nusekė iš paskos į dengtą užpakalinį prienamį, kuria- 
me, kaip paaiškėjo, šeimininkas per nešiojamąjį televizorių 
žiūrėjo amerikietiškojo futbolo rungtynes. Jis patildė garsą, 
gurkštelėjo alaus ir vėl pastatė butelį ant stalo. Ralfas nepa- 

siūlė Berei ko nors atsigerti. Ji atsisėdo ant parodytos poilsi- 
nės kėdės aliuminio rėmais. 

Berė pokalbio pradžioje paaiškino, kad viskas, kas bus pa- 
sakyta, liks griežtai tarp jųdviejų. 

— Čia atvykau ne kaip reporterė. Galbūt pasijusite geriau, 
sužinojęs, kad mane išmetė iš WVUE. 

— Tiesą sakant, tai mane guodžia, - tiesmukai atsakė Ral- 
fas. - Gavote tai, ko nusipelnėte, panele Treivis. Mano mo- 
tina buvo ponia. Ji buvo ori ir retai atkreipdavo į save kitų 
žmonių dėmesį. Jos mirtį jūs pavertėte juodąja komedija. 
Ligoninėje sukėlėte tikrą žiniasklaidos cirką, ir man sunku 
su jumis būti mandagiam. 

— Ašjūsų nekaltinu. Labai apgailestauju, kad jūsų netektis 
buvo taip paviešinta. 

— Mėginate atsiprašyti? 

— Labai atsiprašau. 

— Atsiprašymas priimtas, - stodamasis pasakė šeiminin- 
kas. - O dabar atleiskite... 

— Kai daktaras Alanas ją pasamdė, jūsų motina turėjo būti 
nepaprastai susijaudinusi, - užbėgo jam už akių Berė. 

— Kodėl taip sakote? - paklausė Ralfas. 

Berė nustebo, jo balsas buvo šaižus kaip rimbas. 

— Na, todėl, kad jis parodė jai didžiulį pasitikėjimą. 

— Ak, tai, - lengviau atsiduso Ralfas. - Taip, kai gavo tokį 
gerą darbą, ji pamanė, kad jai nepaprastai pasisekė. Motina 
džiaugėsi turėdama tokią svarbią pacientę. 

Berės žurnalistinė nuojauta spirgėjo tarsi šoninė įkaitin- 
toje keptuvėje. Ką ji čia užčiuopė? Berė iš tiesų nuoširdžiai 
norėjo atsiprašyti už savo apmaudžią klaidą ir jos padarytą 
žalą Gastonų šeimai. 

Tačiau šis susitikimas su Ralfu Gastonu buvo ir jųdviejų 
su Grėjumi sumanymo apsaugoti Vanesą dalis. Vargu ar jie 
galėjo pranešti vietos policijai apie tariamus prezidento nu- 
sikaltimus. Nieko apčiuopiamo jie negalėjo pateikti ir Teisin- 

gumo departamentui. Taip pat negalėjo pulti Baltųjų rūmų 
tratėdami šautuvais. Jų puolimas turėjo būti kur kas subti- 
lesnis. 

Grėjus manė, o Berė su Dienraščiu jam pritarė, kad pre- 
zidento administracija turi būti sunaikinta iš vidaus. Jiems 
reikėjo tiksliai sužinoti, kas įvyko Džordžo Alano name prie 
ežero. Berė savanoriškai pasisiūlė pradėti nuo Džeinės Gas- 
ton sūnaus. Iš tiesų ji nesitikėjo išgirsti ką nors nepaprastai 
svarbaus ir galbūt neįvertino būsimo pokalbio svarbos. 

Ralfas, apibūdindamas motinos jausmus, jai tapus pir- 
mosios šalies ponios asmenine slaugytoja, vartojo žodžius 
dėkinga ir pasisekė, o tai leido spėti, kad ponia Gaston jautėsi 
nesanti verta šių pareigų. Berei parūpo kodėl. 

- Ar jūsų motina sirgo širdies ligomis? 

— Tik pastaruosius porą metų, bet ji labai prisižiūrėjo, — 
atsakė Ralfas tarsi teisindamasis. - Nuolat tikrinosi sveikatą 
ir su pamaldžiu uolumu gėrė vaistus. Mamos buvo neįmano- 
ma sulaikyti. Ji mėgo savo darbą ir buvo puiki slaugytoja. 

— Tą patį girdėjau iš puikių daktaro Alano ir prezidento 
atsiliepimų apie ją. 

— Prezidentas per laidotuves atsiuntė gėlių. 

— Tikrai? Jis ir man kartą jų atsiuntė. 

Kitame gyvenime. Kol Berė dar nežinojo, kad preziden- 
tas - žudikas. 

— Arjūsų motiną anksčiau buvo ištikęs širdies priepuolis? 

— Jis buvo lengvas, - atsakė Ralfas vėl teisindamasis. — 
Mama greitai pasveiko. Tai neturėjo jokios įtakos darbui. 

— Niekas neabejoja jūsų motinos gebėjimais ar darbu, 
pone Gastonai. 

Ralfas pasitrynė rankas į šlaunis. Berė suprato, kad jis ner- 
vinasi. Vidurinės klasės priemiesčio gyventojo su atsikišusiu 
pilvuku elgesys jau nebuvo mandagiai manieringas. 

— Jei mama galėjo slaugyti pirmąją šalies ponią, - pareiš- 
kė jis, - būtų galėjusi slaugyti bet ką. 

— Ir man taip atrodo. 

— Jos kvalifikacija buvo labai aukšta. 

— Neabejoju. Ar jai patiko dirbti daktarui Alanui? 

— Ką turite galvoje? 

Berė šyptelėjo jam tarsi žinovė. 

— Man tiesiog smalsu. Juk žinote, kokie egoistiški gali 
būti gydytojai. Kai kurie jų save laiko šventaisiais. Man pa- 
prasčiausiai buvo įdomu, ar jūsų motina nepatyrė ko nors 
panašaus dirbdama su daktaru Alanu. 

— Ji man to niekada nesakė. 

Berė iškart suprato, kad Ralfas meluoja. 

— Ar teisingai spėju? Jūsų motina buvo patenkinta, kad 
pirmoji šalies ponia yra deramai gydoma? 

— Ponia Merit nesirgo. Jai reikėjo ilgo poilsio. 

— Žinoma. Kaip tik tai ir norėjau pasakyti. 

— Ne, - papurtė galvą Ralfas, - jūs padarėte užuominą, 
kad mano motina nebūtų pastebėjusi, jei pacientė būtų ne- 
deramai gydoma. 

— Nieko panašaus neturėjau omenyje, pone Gastonai. Pre- 
zidentas oficialiai pagyrė jūsų motiną ir daktarą Alaną už 
tai, kad jie puikiai rūpinosi ponia Merit. 

— Tai ką norite pasakyti? 

Ką ji norėjo pasakyti? 

— Apmaudu, kad toks puikus gydytojas kaip daktaras Ala- 
nas nepajėgė išgelbėti jūsų motinai gyvybės. 

— Jis sakė padaręs viską, ką galėjęs. 

- irjūs tuo tikite? 

— Kodėl turėčiau netikėti? Jis - puikus gydytojas ir pado- 
rus žmogus. Jis suteikė mamai galimybę, nors visi kiti jai 
atsakė. 

— Galimybę? 

- Dirbti. 

Staiga Ralfas pašoko. 

— Nenoriu daugiau apie tai kalbėti. Mama mirė vos prieš 
kelias dienas. Tebesu labai prislėgtas. 

— Žinoma. Atleiskite. 

Berė jo nespaudė. Ji ir taip išpešė kur kas daugiau, nei ti- 
kėjosi. Tiesą sakant, ji grįš atgal turėdama daugiau klausimų 
nei atsakymų, ji nekantravo tirti šį reikalą toliau. 

— Buvote nepaprastai malonus, kad mane priėmėte. 

Prie laukujų durų Berė šiltai paspaudė Ralfui ranką. Buvo 
įsitikinusi, kad valdžios vyras apgavo Ralfą kaip visą tautą. 
Tad nors Ralfas su ja ir buvo nemandagus, Berei jo buvo 
tik gaila. 

— Perduokite mano užuojautą šeimai, ir noriu dar kartą 
atsiprašyti už širdgėlą, kurią jums suteikiau. 


— 

Ralfas Gastonas Jaunesnysis stebėjo, kaip Berė eina šaliga- 
tviu ir sėda į kelkraštyje stovintį automobilį. Palaukęs, kol 
mergina nuvažiuos, jis skubiai puolė prie telefono. 

Atsiliepė po antro skambučio. 

Ralfui tik dukart gyvenime teko kalbėti su federaliniu 
agentu - užvakar, kai vienas jų pasirodė per motinos šerme- 
nis ir pasikvietė į šalį pasikalbėti, ir dabar. Kaip ir anąkart, jo 
burna išdžiūvo, o delnai sudrėko. 

— Liepėte man paskambinti, jei pasirodytų toji reporterė. 
Ką gi, ji ką tik išėjo iš mano namų. 

— Arjūs su ja kalbėjote? 

— Taip, pone. Nors norėjau jai užtrenkti duris prieš nosį, 
pasielgiau taip, kaip man liepėte, stengiausi elgtis atsainiai. 

— Ko ji norėjo? 

— Atsiprašyti. 

Ralfas atpasakojo savo pokalbį su Bere ir su naujoko tiks- 
lumu atsakė į vyro klausimus. 

— Daugiausia ji teiravosi apie motinos sveikatą ir kokį gy- 
dymą poniai Merit skyrė daktaras Alanas. 

Po įtemptos tylos valstybės tarnautojas tarė: 

— Puikiai susidorojote su uždaviniu, pone Gastonai. Prezi- 
dentas Meritas bus dėkingas jums už pagalbą. 

Didžiuodamasis Ralfas nurijo seilę. Pats vyriausiasis ka- 
riuomenės vadas jam tiesiogiai nurodinėjo. Ralfui buvo 
paaiškinta, kad Berės Treivis troškimą šmeižti prezidento 
administraciją skatina jos perdėtas pavydas pirmajai šalies 
poniai. 

Berė Treivis labai nekenčia Baltųjų rūmų, todėl yra tautos 
priešas. Dar neaišku, kur nuves jos polinkis griauti, bet po 
incidento Šinline nutarta imtis atsargumo priemonių. Štai 
kodėl prezidentas paprašė nedelsiant pranešti, jei Treivis ap- 
lankytų Gastonų šeimą, siekdama išpešti informacijos, kurią 
vėliau galėtų panaudoti savo ardomiesiems tikslams. 

— Nedelsdamas perduosiu šią informaciją prezidentui, — 
buvo pasakyta Gastonui. - Jūs gerai atlikote savo pareigą. 

— Ačiū, pone. Džiaugiuosi galėdamas pasitarnauti. Ar ga- 
liu dar ką nors padaryti? 

— Prašom man pranešti, jei ji ir vėl pasirodytų. 

— Nemanau, kad pasirodys, - atsakė Gastonas. - Ją išmetė 
iš televizijos stoties. Čia ji lankėsi ne kaip reporterė, o kaip 
privatus asmuo. 

— Labai dėl to abejoju. 


Ai 


Spensas padėjo telefono ragelį ir atsigręžė į prezidentą. 

— Gastonas. Jis tebemano, kad kalba su FTB agentu. At- 
spėkite, kas jį aplankė su mandagumo vizitu? 

— Po velnių! 

Kada pagaliau nusikratys šių rūpesčių? Prezidentui rū- 
pėjo kur kas svarbesni dalykai. Netrukus jis turėjo susitikti 
su kariuomenės vadais. Iš Libijos plaukė nerimą keliantys 
žvalgybos pranešimai. Po kelių savaičių jis gaus suderintą 
kitų metų biudžetą. Abejų Kongreso rūmų pateikti biudže- 


to apkarpymai interesų grupėms sukels įtūžį, ir prezidentui 
teks jas raminti. Suprantama, priimant kiekvieną sprendimą 
svarbiausia - įvertinti, kaip sprendimas atsilieps kitų metų 
rinkimų rezultatams. 

Visiems tiems administraciniams reikalams reikėjo susi- 
kaupti, bet prezidentui svarbiau buvo atsikratyti šios nie- 
kaip neišsprendžiamos problemos. 

— Ji blogiau nei lėtinė gonorėja, - niršo Meritas. - Neke- 
tina trauktis. 

— Ją reikia priversti. Ir Grėjų. Mes juos galime pašalinti. 

— Per daug rizikinga, Spensai. Pastaruoju metu jie per daž- 
nai Minimi per žinias. 

— Tačiau dažniausiai jie siejami su Klitu. Jis viešai juos iš- 
vanojo. Jei juos ištiks liūdnas galas, įtarimas pirmiausia kris 
ant senatoriaus. 

Meritas gromuliavo šią patrauklią mintį. Vienu šūviu 
būtų nušauti du zuikiai. Trys, jei priskaičiuotų Klitą. Spenso 
seklių komanda pranešdavo apie kiekvieną Berės, Grėjaus ir 
to senio, su kuriuo jie susidėjo, žingsnį. Didelė pagunda juos 
visus nušluoti vienu kirčiu. Būtų tikslinga ir sumanu. Pasiū- 
lymas viliojantis, tačiau... Per daug pavojingas. 

— Ne, Spensai. 

— Turiu žmonių, kurie sutvarkytų šį reikalą. Prie Baltųjų 
rūmų niekas nekibtų... 

Meritas pakėlė ranką. 

— Bilas Jansis pernelyg nenuspėjamas, - pasakė jis apie 
generalinį prokurorą. - Negaliu rizikuoti. Be to, - pridūrė, - 
tavo pasiūlymas savanaudiškas. Tu nori, kad Bondurantas 
būtų nušautas. 

— Tiesa. Tačiau būtų išspręsta ir jūsų problema. 

— Noriu jos atsikratyti, bet privalome elgtis išmintingai. 
Negalėdami susisiekti su Vanesa, juodu nepridarys didelės 
žalos. 

— Būkite protingas, Deividai. Juk nelaikysime kalinės Bal- 
tuosiuose rūmuose amžinai. 

Meritas pažvelgė į patarėją. 

— Ne, negalime. Ypač dabar, kai jos būklė vėl ėmė blogėti. 

Telepatija tarp jųdviejų veikė, ir Spensas puikiai suprato, 
ką prezidentas turi galvoje. Jis linktelėjo ir ištiesė ranką prie 
telefono. 

— Paskambinsiu daktarui Alanui ir liepsiu tuoj pat atvykti. 

Meritas paėmė iš jo ragelį. 

— Kad turėtume dar vieną auką nuo širdies smūgio? Džor- 
džas mano, kad tu miręs. Geriau leisk man paskambinti. 


Dvidešimt dovintas skyrius 


- H.. jūs, po velnių, buvote? - paklausė Grėjus, vos tik 
Berė įžengė pro duris. - Turėjote grįžti prieš dvi valandas. 

— Sužinojau labai įdomių dalykų, - atsakė Berė. - Nusi- 
raminkite. Man nieko nenutiko. Visą popietę mane sekio- 
jo uodega. Persekiotojas dingo tik prie paskutinio posūkio. 
Mirštu iš bado. - Berė sviedė Grėjui savo automobilio rak- 
telius. - Važiuokite nupirkti vakarienės, aš išsimaudysiu po 
dušu, o vėliau pasikalbėsime. 

Po valandos visi trys susispietė aplink virtuvinį Dienraščio 
stalą, ant jo kartoninėse dėžutėse stingo vakarienės, pirktos 
restorane išsineštinai, likučiai. Kampe riaumojo radijas. 

Berė atsiprašė, kad privertė juos jaudintis. 

— Neskambinau, nes nebūčiau pasakiusi nieko reikšmin- 
go. Tačiau kai išgirsite, ką sužinojau, man atleisite. 

— Iš Ralfo Gastono Jaunesniojo? 

— Netiesiogiai. - Stengdamasi kalbėti tyliau nei radijas, 
ji papasakojo apie susitikimą su velionės slaugytojos sūnu- 
mi. - Man pasirodė keista, nes jis be paliovos primygtinai 
tvirtino, kad jo motina buvusi puiki slaugytoja. 

— Nair kas? 

— O tas, kad niekas iš mano pažįstamų nėra teigęs prie- 
šingai. Kodėl jis įtikinėjo dėl dalyko, apie kurį nebuvo pa- 
klaustas? Man sukilo smalsumas, tad išvykusi iš Ralfo namų 


280 + Sandra Brown 


ėmiau domėtis šiuo reikalu ir paskambinau vienam savo 
informatorių iš baudžiamųjų bylų teismo. Jis įvedė slaugy- 
tojos pavardę į Nacionalinio informacijos apie nusikaltėlius 
centro duomenų bazę. Voila! Paaiškėjo, kad slaugytoja buvo 
suimta, tada vadinosi kita pavarde. 

Abu vyrai skubiai susižvalgė, paskui vėl įrėmė akis į Berę. 

- Ištekėjusi už Ralfo Gastono, slaugytoja ilgus metus dar- 
be naudojosi savo mergautine pavarde. Džeinė Heizelman. 

— Man tai kažką primena, - pasakė Dienraštis. - Kodėl ji 
tai darė? 

— Todėl, kad prieš kelerius metus mirė Heizelman slaugo- 
mas pacientas, sirgęs nepagydoma liga. Buvo įtariama, kad 
pacientui buvo pritaikyta eutanazija. Džeinė karštai neigė 
kaltinimus, tačiau velionio šeimos nariai, uolūs Romos ka- 
talikai, kreipėsi į apygardos prokurorą ir pareikalavo tyrimo. 
Didysis prisiekusiųjų žiuri ją išteisino dėl įrodymų stokos. 
Teismas nusprendė, kad pacientas mirė nuo kasos vėžio, ir 
visi įtarimai buvo atmesti. 

— Dabar prisimenu, - tarė Dienraštis. 

- Aš taip pat turėjau prisiminti, - grauždamasi atsakė 
Berė. - Tai buvo vienas pirmųjų mano reportažų, kurį paren- 
giau WVUE televizijos stočiai. Lavoninėje jos neatpažinau. 
Heizelman paseno, be to, ir aplinkybės nebuvo palankios 
akimirksniu prisiminti. 

— Nors Heizelman išteisino, ji patyrė stresą, o šis sukėlė 
širdies smūgį. Apie tai taip pat rašė spauda. Heizelman pa- 
sveiko, ir po šešių mėnesių jai buvo uždegta žalia šviesa grįž- 
ti į darbą. Tačiau slaugytojai nebuvo lengva. 

— Tyrimas nepriekaištingoje jos darbo biografijoje paliko 
neišdildomą dėmę. Heizelman buvo priversta išeiti iš gydy- 
mo įstaigos, kurioje įvyko incidentas, ir, net pasivadinusi 
vyro pavarde, ji niekur negalėjo rasti darbo. 

— Pabandysiu spėti, - įsiterpė Grėjus. - Kol pagaliau ją pa- 
samdė daktaras Alanas. 


Berė sudėjo pirštus tarsi pistoletą ir šovė į jį. 

— Pataikėte tiesiai į dešimtuką, šaunuoli. 

— Jie pasamdė slaugytoją, įtariamą, kad iš pasigailėjimo ji 
nužudė pacientą... 

— Tam atvejui, jei Vanesa mirtų kam nors jos pasigailėjus. 
Arba jei ji mirtų kitaip, o slaugytoja būtų plepi, šioji galėtų 
nelauktai mirti nuo širdies smūgio. 

- Ir būtų įtikima, nes slaugytoja sirgo širdies liga. 

Jų mintys taip sutapo, kad bet katras galėjo užbaigti an- 
tro sakinį. 

— Kad ir kaip būtų susiklostę įvykiai, Gaston buvo puikus 
atpirkimo ožys. 

— Šauniai padirbėjai, - pagyrė Berę Dienraštis. 

— Ačiū, - padėkojo Berė, nušvitusi nuo pagyrimo. 

— Kaip manote, ar daktaras Alanas nužudė slaugytoją ir 
pateikė kaip dar vieną širdies smūgį? - paklausė jis. 

Grėjus išsiblaškęs pasikasė skruostą. 

— Galbūt, nors nemanau. Džordžas... na, kaip čia pasa- 
kius, silpnas. Jis man neatrodo panašus į kietaširdį ar į tokį, 
kuris šaltakraujiškai galėtų ką nors nugalabyti. Nepanašus į 
Spensą. Ar į Deividą. Manau, širdies smūgis jiems buvo stai- 
gmena. Ligoninėje gydytojas tokiais atvejais būna veikiau 
sutrikęs, bet nesijaučia kaltas. - Atsisukęs į Bere, Grėjus pa- 
klausė: - O kaip dėl Gastono? Ar jis mūsų pusėje? 

— Ne. Jam rūpi tik motinos reputacija. 

— Ir kur mus visa tai veda? - pasiteiravo Dienraštis. 

— Neturiu nė menkiausio supratimo, - nuoširdžiai prisi- 
pažino Berė. 

Tyliai pamąstęs Dienraštis pareiškė: 

— Ką gi, esu visiškai nusivaręs. Be to, tas prakeiktas apa- 
ratas varo mane iš proto. - Jis metė piktą žvilgsnį į radijo 
imtuvą. 


— Neleisk, kad neviltis ir vėl tave užvaldytų. 

Berė suprato, kad jos pastaba pavėlavo. Šiuos žodžius ji iš- 
tarė nepagalvojusi. Dienraštis ją rūškanai nužvelgė, tai kaip- 
mat tarsi radaras pagavo Grėjus. 

— Apie ką čia jūs? 

— Suprantate, Bondurantai, - teisinosi Dienraštis, — čia 
mano namai, ir aš juose darau tai, kas man patinka ir kada 
patinka. 

Grėjus akimirksniu paniuro. 

— Jei kas įvyko, apie ką aš turiu žinoti... 

— Dėl Dievo meilės, - nutraukė jį Berė, - tik neišpūskime 
šio reikalo. Šįryt Dienraščiui truputį nukrito nuotaika. Kai 
buvo išėjęs į lauką, aplink namą ratus suko sedanas. Jis įsiu- 
to, išėjo į prienamį ir pirštu parodė nešvankų ženklą. Štai ir 
viskas. 

- Ir dabar jie žino, kad juos pastebėjome, - aiškiai nepa- 
tenkintas sumurmėjo Grėjus. 

— Dienraštis neketino... 

— Prašyčiau nebūti mano advokate, - atžariai pertraukė ją 
Dienraštis. Paskui jis atsisuko į Grėjų ir su didžiausia panie- 
ka pareiškė: - Kas jūs esate, kad man įsakinėtumėte mano 
namuose? 

— Čia ne kokios sumautos varžybos katras katrą labiau 
suerzins, Dienrašti. - Grėjaus balsas buvo tylesnis ir malo- 
nesnis, nei Berė tikėjosi. - Viskas, ką aš patariu, - dėl jūsų 
paties saugumo. Ir Berės. Neįmanoma apsakyti, kokie pavo- 
jingi šie žmonės. Jie ir teieško priežasties susikauti. Prašau 
nesuteikti jiems progos. Nenoriu, kad jūsų mirtis gultų man 
ant sąžinės. 

Dienraštis atrodė tarsi nepelnytai subartas vaikas. Jis link- 
telėjo Grėjui, parodydamas, kad nusileidžia jo patyrimui. 

— Po velnių, - sumurmėjo jis stodamasis, - einu miegoti. 

Berė pasisiūlė sutvarkyti virtuvę ir palinkėjo Dienraščiui 
labos nakties. Grėjus nusekė šeimininkui iš paskos. Kadangi 
sąmokslininkų pokalbis tą vakarą buvo baigtas, Berė išjungė 


ir nuėjo į svetainę. 

Grėjus buvo įsitaisęs sofos kampe, atlošęs galvą ant pa- 
galvių ir ištiesęs kojas. Berė vos įžiūrėjo jį tamsoje, tik gelsva 
švieselė iš gatvės prasiskverbė pro naktines užuolaidas. 

Per pirmuosius aštuoniolika gyvenimo metų dviem jos 
artimiems žmonėms labiau rūpėjo įskaudinti vienas kitą, 
nei suteikti džiaugsmo vaikui, pradėtam retą santuokinės 
harmonijos akimirką. Galbūt todėl ji pasirinko profesiją, 
kuri leidžia nuolat būti matomai ir išgirstai. Televizijos žur- 
nalistika skirta ne tiems, kurie nori tūnoti šešėlyje. Vaikys- 
tėje niekas nekreipė dėmesio į Berę, o dabar ji visų matoma. 
Iš jos šaipydavosi, jai priekaištaudavo, bet ignoruojama ji 
buvo retai. 

Kol nesutiko Bonduranto. Berei buvo apmaudu, kad jam 
taip lengva nekreipti į ją dėmesio. Ne į ją pačią - į aną ben- 
drą intymumo akimirką. Nuo to ryto, kai susipažino, Berė ir 
Grėjus beveik nekalbėjo apie asmeninius dalykus. 

Tiesa, tą rytą įvyko cheminė reakcija, atsitiktinis ryšys, 
tikrai ne meilės ar prieraišumo aktas. Berė nesitikėjo, kad 
Grėjus ims trimituoti, kiekvienąkart jai įžengus į kambarį, 
bet ar ji nenusipelnė šiokio tokio pripažinimo? Grėjus elgėsi 
taip, tarsi nieko nebūtų nutikę. Kai motelyje galėjo kartu su 
Bere gultis į lovą, net nebandė. Pats didžiausias, koks įma- 
noma, įžeidimas. 

Šįvakar jis atrodė itin užsisklendęs. Berė svarstė, ar išmin- 
tinga lįsti į liūto guolį. Tačiau atsargumas jai nebūdingas. 

Ji perėjo kambarį ir įsitaisė priešais Grėjų. Berė kreipėsi į 
jį be jokių įžangų: 

— Negalite elgtis taip, tarsi to nebūtų buvę. 

— Kodėl? - Grėjus bent jau neapsimetė negirdįs. - Maniau, 
mes sutarėme, kad tai buvo neįpareigojantis seksas. 

— Sutarėm. 

Grėjus gūžtelėjo pečiais, tarsi sakytų: Ką gi, byla baigta. 

— Net jei tai buvo atsitiktinis seksas, - neatstojo Berė, - ar 
negalime pripažinti, kad tai įvyko? 

— Ir kas pasikeistų? 

— Na, tai... tai... - susierzinusi Berė atsiduso. - Nežinau. 
Tiesiog jaučiu, kad mums nederėtų to ignoruoti. 

— Dėljūsų tėvo? 

Jei Grėjus būtų ėmęs keiktis, Berė nebūtų taip sutrikusi. 

— Kąjjūs apie jį žinote? 

— Kad jis niekada neskyrė dėmesio nei jūsų motinai, nei 
jums. Kad buvo nepataisomas svetimoteriautojas ir mirė 
tarp atlasinių meilužės paklodžių, ir kad jūsų motina dėl to 
nusižudė. 

— Dienraštis viską išpliurpė, tiesa? - su kartėliu paklausė 
Berė. - Jis neturėjo teisės aptarinėti su jumis mano asmeni- 
nio gyvenimo. 

— Aš jam buvau įrėmęs į smilkinį pistoletą. Perkeltine 
prasme. 

— Kodėl taip manim domitės, Bondurantai? 

— O kodėl jūs tokia irzli? 

— Jūs taip pat sudirgdavote, vos pasiteiraudavau apie jūsų 
praeitį. 

Berė tamsoje nematė Grėjaus akių, tačiau pajuto tiriamą 
žvilgsnį. 

— Jūs esate prieštaringa, Bere, o mane mokė analizuoti 
prieštaringumus, nes jie paprastai būna labai reikšmingi. 

— Gerai, įtikinote. Ir kuo esu prieštaringa? 

— Pavyzdžiui, juo padėtis bjauresnė, juo daugiau jūs iškre- 
čiate pokštų. Vyrams jūs siunčiate prieštaringus signalus. 
Tai atmetate vos pastebimą seksualią užuominą, tai... - Jis 
nutilo. - Riteriškumas reikalauja, kad patylėčiau. 

— Jūs - tikras princas. 

— Norėjau sužinoti, kodėl jūs būnate tai karšta, tai šalta. 
Dienraščio pasakojimas man kai ką paaiškino. Tapote ambi- 
cinga todėl, kad jus atstūmė tėvas. 

Berė atkišo klubą ir įsisprendė į jį. 

— Tikrai? 

- Jūs trokštate Dienraščio dėmesio ir pritarimo. Ilgitės 
švelnumo, kartu jo bijote. Apsimetate feministe, atstumda- 
ma vyrą anksčiau, nei jis spės atstumti jus, tačiau tokia lai- 
kysena nesutampa su jūsų įgimtais polinkiais, nes jie kur kas 
moteriškesni. Tėvas privertė jus nepatikliai žiūrėti į vyrus. 

— Aš nesu nepatikli, Bondurantai. Tiesiog išmintinga. Be 
to, nepasitikiu ne visais, o tik kai kuriais vyrais. 

— Dauguma. 

— Dėl to, kad dauguma jų neverti pasitikėjimo. Kitaip nei 
motina, niekada neleisiu, kad vyras elgtųsi su manim, tar- 
si būčiau nematoma. Todėl ir pradėjau šį pokalbį su jumis. 
Iš jūsų nesitikiu nei rožių, nei saldainių. Tiesiog nežiūrėkite 
per mane kiaurai ir neapsimetinėkite, kad esu tuščia vieta. 

— Sutinku. Tikrai netuščia. 

— Gerai. Puiku. Labanakt. 

- Labanakt. 

Likusi viena ankštame miegamajame ir gulėdama siauroje 
lovelėje, Berė suprato pasiekusi savo tikslą. Tačiau ši pergalė 
nesuteikė džiaugsmo. 


Irisdošimtas skyrius 


Usa Merit pusryčiavo lovoje. Tris dienas, nuo to vakaro, 
kai Deividas jai smogė, Vanesa nekėlė kojos iš miegamojo. 
Jis taip pat nebuvo atėjęs aplankyti žmonos. 

Atsirėmusi į pagalvių kalną, ji stebėjo Keitės Kurik inter- 
viu su gynybos sekretoriumi, kuris neseniai grįžo iš Šiaurės 
Afrikos. Buvo gauta pranešimų, kad Libija didina savo ka- 
rinę galią ir kad iš oro buvo bombarduotas Izraelis. Libijos 
vyriausybė neigė esanti atsakinga už šiuos bombardavimus. 
Sekretorius patarė prezidentui Meritui nesiimti jokių dras- 
tiškų priemonių, nei politinių, nei karinių, kol žvalgyba ne- 
patvirtins šių pranešimų. 

Deividas įsius, jei bus priverstas imtis agresyvių veiks- 
mų. Toks šalies vadovo sprendimas neišvengiamai sukeltų 
griežtą abiejų partijų reakciją ir visuomenės protestus. Net 
ir nedidelis susirėmimas su priešiškomis jėgomis - prarasti 
rinkėjų balsai. 

Vanesa nusišypsojo pagalvojusi, kokia dilema gali iškilti 
Deividui. 

Jos šypsena išnyko, nes į duris pasibeldė padėjėja ir pra- 
nešė, kad daktaras Alanas norėtų ją apžiūrėti. 

— Ko norite, Džordžai? - rėžė ji, gydytojui prisiartinus 
prie lovos. 

— Čia pasisveikinimas? - paklausė jis, toks nepriekaištin- 
gas gydytojas, lankantis pacientę. - Atvykau jūsų apžiūrėti. 


— Ar Deividas įsakė? 

Daktaras Alanas apsimetė nematąs bjaurios mėlynės ir 
patinusios akies. 

— Šį rytą jis išskrido į Karibų jūros baseiną įvertinti uraga- 
no padarinių. 

Vanesa linktelėjo televizoriaus pusėn. 

— Per žinias rodė, kaip jis išvyksta ir atsisveikindamas 
mojuoja ranka, lipdamas į lėktuvą Andruso karinėje bazėje. 
Atrodė labai ryžtingai. Esu tikra, kad Deividas vienas įveiks 
uraganą tarsi drakoną. Seras Bebaimis Deividas. 

— Sarkazmas jums netinka, Vanesa, - papriekaištavo 
gydytojas, maudamas jai dilbiu kraujospūdžio matuoklio 
rankove. 

— Man netinka ir mėlynė ant skruosto, nors taip pasigė- 
rėtinai stengiatės jos nepastebėti. Gal Deividas išsigando, 
kad man gali prireikti skruostikaulio operacijos? Ar dėl to 
buvote iškviestas - kad apžiūrėtumėte ir įvertintumėte, kiek 
kainuos jį atitaisyti? 

- Atvykau, nes metas vėl patikrinti jūsų kraują, - atsakė 
gydytojas. Jis nuėmė kraujospūdžio matuoklio rankovę ir 
guminiu varžčiu tampriai užveržė bicepsus. - Be to, Deivi- 
das mano, kad jums gali tekti dar pailsėti, kol galutinai pa- 
sveiksite. 

— Pailsėti? Norite pasakyti, kad jis ir vėl mane nori izoliuoti? 

O Dieve, ne! mintyse sušuko Vanesa. Garsiai rėkti nebuvo 
jokios prasmės. 

Atbėgtų slaptosios tarnybos agentai. Ji apkaltintų Džor- 
džą, kad šis antrą kartą norėjo ją nužudyti. Apsauga ir padė- 
jėja, įleidusi Džordžą, - su savo apsmukusiais megztiniais ir 
sportiniais bateliais ji atrodo kaip mieliausia močiutė, tačiau, 
be abejo, tėra viena Deivido šnipių, - su gailesčiu pažvelgtų 
įją: ak, kaip toli pažengė liga. Ir vis tiek Vanesa būtų išvežta 
ratukais. 

Niekas negali jai padėti. Vanesa pakliuvo į spąstus. Per 
spaudos konferenciją ji bandė duoti ženklą, kad kas nors at- 

vyktų jos išgelbėti. Negi niekas iš gerai ją pažįstančių žmo- 
nių nepastebėjo, kad nemūvėjo motinos vestuvinio žiedo? 

Matyt, nepastebėjo. Bent jau Grėjus. Spensas išnyko, 
nors jis vis tiek ištikimas Deividui. Vanesa prisiminė, kaip 
tėvas pašnibždomis pažadėjo viską sutvarkyti, tačiau kur jis 
šįryt? 

— Noriu paskambinti tėvui, - pasakė Vanesa. 

Džordžas spirituota vata perbraukė jai ranką. 

— Aš jam vėliau jūsų vardu paskambinsiu. Sugniaužkite 
kumštį, kad galėčiau paimti kraujo. 

— Noriu jam paskambinti dabar, - pareiškė ji šaižiu iš bai- 
mės balsu. 

Ji nusimetė antklodes ir nuleido kojas per lovos kraštą. 
Nekreipdama dėmesio į savo nuogumą, Vanesa siekė telefo- 
no, stovinčio ant naktinio stalelio. Ji nervingai žongliravo 
rageliu, kol galiausiai išmetė jį iš rankų. Vanesa keturpėsčia 
parkrito ant grindų ir repečkodama bandė paimti telefoną. 

— Vanesa, dėl Dievo meilės! - sušuko Džordžas ir, apkabi- 
nęs ją per liemenį, mėgino pakelti. 

— Palik mane, šunsnuki! 

Vanesa grūmėsi su gydytoju, tačiau šis išmušė telefoną jai 
iš rankos ir pastatė ją ant kojų. Vanesa mosikavo rankomis. 
Surietusi pirštus, ji siekė nagais apdraskyti Džordžui veidą. 

— Neleisiu, kad ir vėl man tai padarytum. 

— Aš tik bandau jums padėti. 

— Melagi, - sušnypštė Vanesa. - Liaukis apsimetinėjęs. 
Abu puikiai žinome, kodėl esi čia. Tau buvo įsakyta vėl mane 
susargdinti, tiesa? Bent jau kol išnyks vyro smurto ženklai. 
Netinka žiniasklaidai rodyti pirmosios šalies ponios, po šei- 
myninio kivirčo pasipuošusios mėlyne, ką? 

Ji ir vėl ėmė muistytis, tačiau Džordžas ją laikė tvirtai. 

— Neįsiaudrinkite, Vanesa, kitaip turėsiu jus užmigdyti. 

— Ar nužudytum mane, Džordžai, jei jis to paprašytų? 

— Jėzau, ne! 

— Melagis. Tu bandei mane nužudyti Hai Pointe. Ką jis 
apie tave žino, kad taip jo bijai? 

— Nesuprantu, ką čia sakote. 

— Tu jam padedi nuslėpti žmogžudystę, vadinasi, jis žino 
kokią nors tavo paslaptį. Kokią, Džordžai? 

— Nieko nežinau apie jokią žmogžudystę. 

— O taip, žinai. Tačiau neprasitarsi, nes Deividas tave laiko 
savo gniaužtuose, tiesa? Aš jį pažįstu, pats supranti. Kaip tik 
šitaip jis veikia. Kokį kirvį jis laiko iškėlęs virš tavo galvos? 
Ar tai susiję su Amanda? Tai tave labiausiai įskaudintų, tiesa? 
Visada mylėjai savo lėkštą žmoną. O gal Deividas grasina tavo 
vaikų gyvybei? Tą jis puikiai moka. Paklausyk manęs, jis... Ai! 

Amandai nepastebint, Alanas paėmė iš anksto pasiruoš- 
tą švirkštą, įdūrė jai į šlaunį ir nuspaudė stūmoklį iki galo, 
Amanda net nespėjo jo sustabdyti. 

- Atleiskite, Amanda. Jūs man nepalikote galimybės 
rinktis. 

— Tu galėjai rinktis, Džordžai. Mes visi turime galimybę 
rinktis. Eik po velnių! - suriko ji lūžtančiu balsu. - Abu su 
Deividu eikite po velnių. 


CN 
J 


Tą vakarą daktaras Alanas pastatė automobilį įvažoje prie 
savo namo, tačiau nerodė jokių pastangų išlipti ir eiti vidun. 
Jis sėdėjo nieko nematančiomis akimis spoksodamas pro 
priekinį stiklą, abejingai nuleidęs ant kelių rankas. Jautėsi 
išsekęs, nekilo rankos net automobilio durelių atidaryti. 

Name užsidegė šviesos, ir tai jį nuramino. Kiekvieną kartą 
grįždamas namo, daktaras Alanas baiminasi, kad pamatys 
langus tamsius, ras kambarius, spintas ir komodos stalčius 
tuščius. Jis gyveno jausdamas baimę, kad Amanda jį paliks ir 
kartu pasiims berniukus. 

Amanda prisiekė, kad kovos už jį, bet ateis laikas ir galbūt 
ji pasiduos. Kada ji suvoks, kad galbūt neverta gelbėti Džor- 

džo? Kiekvieną rytą, kai pasirodydavo kamuojamas pagirių 
ir kaltės, drebantis ir apsiblaususiomis akimis, Džordžas 
žmonos akyse išvysdavo pasidygėjimą. 

Jis mylėjo Amandą už tai, kad jai vis dar rūpėjo paklausti, 
kur jis buvo ir ką darė, nors žmonos nuovokumas Džordžą ir 
erzino. Jos melo detektorius buvo tikslesnis nei visų teisė- 
saugos institucijų. Džordžas vis sunkiau sugalvodavo, kaip 
bent kiek įtikinamiau pasiaiškinti. 

Kaltė vertė Džordžą teisintis ir užgaulioti žodžiais. Po ke- 
lių bjaurių scenų Amanda liovėsi klausinėjusi apie jo, kaip 
gydytojo, pareigas, kurias jis vykdė Deivido Merito paliepi- 
mu. Tikriausiai nustojo smalsauti, nes įkyrėjo Džordžo me- 
las ir galbūt norėjo apsaugoti vaikus nuo traumos, kurią jie 
patirtų, išgirdę piktus kivirčus. 

Amandos akyse atsispindėjo pasmerkimas ir panieka. 
Džordžas jautė, kad žmonos kantrybė senka, pakanta tirps- 
ta, o meilė nyksta. Amanda jį gali bet kada palikti. Tada jis 
mirs iš gėdos ir nevilties. 

Džordžas nurijo didelį gurkšnį alkoholio iš butelio, va- 
žiuodamas namo jį laikė įsispraudęs tarp kelių. Jis norėjo, 
kad kelių policija jį sustabdytų ir suimtų už vairavimą išgė- 
rus. Džordžas mielai prisipažintų kaltas. Bausmė kalėti už 
vairavimą išgėrus būtų mielesnė už kalėjimą iki gyvos gal- 
vos, kurį jam numatė Deividas. Jei Džordžas sėstų į kalėji- 
mą, Deividui tektų susirasti kitą gydytoją, o šis jau išspręstų 
jo bėdas. Džordžas mielai perleistų šią pareigą. 

Džordžas laukė Ovaliajame kabinete, kol Deividas grįš iš 
skubios kelionės po Karibų jūros baseiną, jo geros valios mi- 
siją plačiai nušvietė žiniasklaida. Jaunas, gražus, gyvybin- 
gas prezidentas Meritas buvo nufotografuotas apžiūrintis 
audros padarinius ir guodžiantis salų gyventojus, iš kurių 
nuožmi gamta atėmė namus bei artimuosius. 

Jei tik jie žinotų, pagalvojo Džordžas, kad šis žarstantis ba- 
nalybes vyras kur kas didesnė griaunamoji jėga. 


Nors diena buvo ilga, atrodė, kad kelionė suteikė Deividui 
žvalumo. Jis įplaukė į Ovalųjį kabinetą kupinas energijos ir 
net įdeges. 

— Džordžai! Kas atsitiko? 

Tarsi nežinotų. 

— Man gaila pranešti, bet jūsų žmona vėl serga. Šįryt, pri- 
siimdamas atsakomybę, nuvežiau ją į privačią įstaigą, joje 
jūsų žmona bus deramai pasirūpinta. 

Šunsnukis apsimetė, kad ši žinia jį prislėgė. Prislopintu 
balsu paklausė, ar pranešta uošviui. 

— Maniau, jūs norėsite asmeniškai pranešti senatoriui. 

Deividas paprašė Džordžą su Daltonu Niliu aptarti pra- 
nešimą spaudai, ir Džordžas sutiko tai padaryti rytoj iš 
pat ryto. 

Jei Deividas ir pastebėjo, koks susirūpinęs daktaro Alano 
veidas ir kaip nenoriai jis vykdo planą, to neparodė. Prezi- 
dentas buvo įsitikinęs, kad jo nurodymai bus įvykdyti parai- 
džiui, kad ir ką apie tai galvotų Džordžas. 

Kokį kirvį jis laiko iškėlęs virš mano galvos? 

Džordžas prakeikė dieną, kai susipažino su Deividu Meri- 
tu. Proga, kuri iš pradžių atrodė žadanti sėkmę, virto pražū- 
tingiausiu Džordžo gyvenimo įvykiu. Visiškai atsitiktinai - o 
gal Deividas tik sukūrė tokį įspūdį? - daug žadantis gydy- 
tojas rezidentas ir kylantis jaunas Kongreso narys susipa- 
žino teniso aikštyne. Kai jie paspaudė vienas kitam ranką, 
Džordžas pajuto galios antplūdį, tarsi Deividas būtų perda- 
vęs jam dalį savo charizmos ir energijos. Taip užsimezgė jų 
draugystė. 

Jie ėmė susitikinėti: žaisti teniso ar tiesiog išgerti arba 
greitai papietauti. Jaunavedžių Alanų biudžetas buvo kuklus, 
todėljie negalėjo linksmintis ir išlaidauti, bet atrodė, kad Dei- 
vidą visiškai tenkina vakarienės jų kuklaus būsto vidiniame 
kiemelyje ir per jas patiekiami mėsainiai. Kai Deividas vedė, 
jo sutuoktinė nerūpestingus vakarus su Alanais vertino ne 

taip džiugiai. Tarp Vanesos ir Amandos neužsimezgė toks 
ryšys, koks tarp jų vyrų. Džordžas spėjo priežastį - Amanda 
buvo intelektualiai pranašesnė už Vanesą. Šių moterų asme- 
nybės ir interesai labai skyrėsi. Tačiau žmonų abejingumas 
viena kitai netrukdė Džordžo ir Deivido draugystei. 

Netrukus Džordžas ėmė laikyti Deividą geriausiu draugu, 
juo labiausiai pasitikėti. Tad suprantama, kai jį ištiko nelai- 
mė, Džordžas pagalbos nulėkė pas Deividą. 

Į greitosios pagalbos skyrių buvo atvežtas juodaodis, jis 
apalpo kieme žaisdamas krepšinį. Sprendžiant iš paciento 
amžiaus ir jo draugų išvaizdos, Džordžui iškart kilo įtari- 
mas, kad vaikinukas perdozavęs narkotikų. Jis paklausė at- 
lydėjusios šutvės, kokių tą dieną narkotikų vartojo atvežtas 
į ligoninę draugas. 

— Jis nori žaisti sukruštoje NBA, - paaiškino vienas. - Jis 
nevartoja stiprių narkotikų. 

Šie žodžiai neįtikino Džordžo. Visi simptomai klykte 
klykė, kad juodaodis vartojo OD barbitūratą su alkoholiu. 
Jis liepė išplauti vaikinukui skrandį ir duoti ipekakvanos 
šaknies. 

Tik atvykus paciento motinai, Džordžas sužinojo, kad šis 
vaikystėje sirgo reumatu, buvo pažeistas aortos vožtuvas. 
Energingai žaidžiant krepšinį, vaikinuką ištiko širdies prie- 
puolis. 

Nespėjus Džordžui imtis deramų priemonių klaidai ištai- 
syti, ėmė veikti ipekakvanos šaknis. Vėmalai pateko į plau- 
čius ir vaikis tiesiogine prasme juose paskendo. 

Priblokštas kaltės ir apimtas panikos Džordžas nubėgo 
pas Deividą. Šis ramiai klausėsi, kol draugas žliumbdamas 
išklojo bėdą. 

— Jis buvo netekes orientacijos ir negalėjo man nieko pa- 
pasakoti. Vaikinukas būtų išgyvenęs, jei nebūčiau skubotai 
padaręs klaidingos išvados. Jei būčiau nuodugniau ištyręs 
plaučius... 

— Ar vaikiai tau pasakė, kad draugo širdis silpna? 

— Motina sakė, jog sūnus nenorėjo, kad draugai tai sužino- 
tų, nes būtų laikę jį skystablauzdžiu. Jėzau, - kūkčiojo Džor- 
džas, užsidengęs veidą rankomis, - motina mane ir ligoninę 
už aplaidumą gali paduoti į teismą. 

Džordžas jau regėjo savo karjerą žlungant dar net nespė- 
jus į ją įsikabinti. Jam liko vos keli mėnesiai iki rezidentūros 
pabaigos. Džordžo ir Amandos svajonės žlugo. 

— Nesigraužk, —- ramiai tarė Deividas. - Ką tu dar galėjai 
pagalvoti? Tai buvo viso labo juodaodis gatvės berniūkštis. 

— Man nė į galvą neatėjo, kad jo širdis gali būti nesveika. 

— Ir negalėjo ateiti. 

— Vis tiek turėjau apie tai pagalvoti, - kaltino save Džor- 
džas. - Neturėjau atmesti kitų galimybių vien dėl to, kad di- 
agnozė atrodė akivaizdi. 

- Klausyk, - tarė Deividas, - nemanyk, jog leisiu savo ge- 
riausiam draugui kentėti visą gyvenimą už tai, kad sąžinin- 
gai dirbo ir suklydo. Ar pasitiki manim? 

Užhipnotizuotas Deivido šaltakraujiškumo, Džordžas 
linktelėjo. 

— Ar kai vaikinuko motina tau pasakojo apie jo širdies ydą, 
kas nors girdėjo? 

— Nemanau. Buvome vienu du. 

— Gerai. 

— Tačiau apie ją bus parašyta ligos istorijoje. Motina ją at- 
sivežė į ligoninę. 

— Kur dabar ta ligos istorija? - tyliai paklausė Deividas. 

Džordžas išsitraukė daiktinį įrodymą - aplanką ir padavė 
jį Deividui. 

— Tujo niekada nematei, supratai? - perspėjo jį Deividas, 
užrakindamas aplanką seife. Atsisukęs jis nusijuokė, išvydęs 
Džordžo išraišką. - Nusiramink. Esi vienintelis, pučiantis šį 
reikalą. Greitosios pagalbos skyriuje pacientai dažnai mirš- 
ta. Pažadu tau, niekas netirs šios mirties. 

— O kaip vaikinuko motina? 

— Ji tikriausiai buvo susitaikiusi su mintim, kad sūnus 
kada nors staiga parkris ir numirs. Ji supranta - anksčiau ar 
vėliau taip turėjo atsitikti, motina patikės, kad padarei vis- 
ką, stengdamasis išgelbėti jos vaiką. 

Džordžas kandžiojo apatinę lūpą. 

— Kadangi jis mirė greitosios pagalbos skyriuje nuo aki- 
vaizdžių priežasčių, skrodimo greičiausiai nebus. - Deividas 
paplekšnojo jam per petį. - Pakaks jaudintis. 

Kaip Deividas ir numatė, niekas neabejojo dėl mirties 
priežasties, kurią nurodė Džordžas. Kai laidotuvių biuras 
išsivežė vaikinuko lavoną, motina ligoninėje daugiau nebe- 
pasirodė. 

Kaltės paslaptis dar labiau sustiprino Džordžo ir Deivido 
ryšį. Deividas supažindino Džordžą su kolegomis iš Kongre- 
so ir kitais įtakingais žmonėmis. Jis reklamavo Džordžą kaip 
geriausią Vašingtono gydytoją, o kadangi gyrė taip nuošir- 
džiai ir įtikinamai, kaip pateikdavo įstatymų projektus At- 
stovų rūmams, žmonės Deividu patikėdavo. 

Kai ėmėsi privačios praktikos, Džordžas jau buvo susi- 
pažinęs su Vašingtono galingaisiais. Praėjus keleriems me- 
tams, kai buvo paskirtas oficialiu Baltųjų rūmų gydytoju, 
Džordžas už didžiulę sumą pardavė savo pelningą praktiką 
ir nusipirko namą už viceprezidento rezidencijos. 

Reikalai negalėjo klostytis geriau. 

Ir kai tą vidurnaktį jis buvo iškviestas į Baltuosius rūmus, 
kad konstatuotų trijų mėnesių Roberto Raštono Merito 
mirtį, nuostabus daktaro Džordžo Alano gyvenimas pradėjo 
ristis Žemyn. 

Deividas jam priminė paslaugą, padarytą prieš kelerius 
metus. Nors Džordžas niekada nieko neklausė, buvo įsiti- 
kinęs, kad Deividas tebeturi berniuko ligos istoriją. Vaiki- 
nuko negalavimo diagnozė buvo netyčinė klaida, nors ir su- 
kėlusi mirtį, bet Džordžas būtų išsisukęs, jei tik laiku būtų 


prisipažinęs. Vėliau gydytojų bendruomenei jau būtų sunku 
atleisti dangstymą ir melą. Deivido sprendimas, kuris tuo 
metu Džordžui atrodė kaip išsigelbėjimas, iš tiesų buvo pra- 
žūtingas. 

Kadangi dabar Džordžas garsenybė, seniai pamiršto epi- 
zodo greitosios pagalbos skyriuje tyrimas patektų į laikraš- 
čių antraštes. Niekam nerūpėtų, kiek pacientų miršta dėl 
gydytojų klaidų. Visų dėmesys būtų sutelktas į tą vaikį, jo 
nelaimingą motiną ir gydytoją, kurio klaida buvo lemtinga. 

Džordžas turi apsaugoti šeimą nuo tokio skandalo. Pinigų, 
gautų pardavus praktiką, Amandai ir berniukams pakaktų 
iki gyvenimo pabaigos. Amanda neliktų su menka gyvybės 
draudimo sutartimi ar milžiniškomis skolomis. 

Liktų? 

Staiga Džordžas suvokė, kad apie savo gyvenimą galvoja 
būtuoju laiku. Tiesą sakant, taip ir yra. Jei jis įvykdys naują 
Deivido įsakymą, jį galima laikyti mirusiu. 


Trisdešimt pirmas skurius 


- note, kad jis meluoja? - piktai paklausė Berė. 

— Daltonas Nilis yra Baltųjų rūmų spaudos sekretorius, - 
atsakė Grėjus. - Meluoti - jo darbas. 

— Nemanau, kad šįkart jis melavo. 

Virtuvėje jie valgė pyragą ir gėrė kavą. Praėjo beveik savai- 
tė, kai Nilis pranešė, kad pirmoji šalies ponia neapibrėžtam 
laikui pasitraukė iš viešo gyvenimo. Žinutės apie jos būklę 
buvo atsitiktinės, o apie tai, kur yra prezidento žmona, ne- 
buvo pranešta. 

Jiems jau nebereikėjo įjungti radijo, kad užgožtų savo 
pokalbius. Grėjus įtaisė akustinio triukšmo generatorių, vi- 
same name prikaišiojo jo keitiklių. Šiuolaikinis elektroninis 
prietaisas skleidė garsą, kurio buvo neįmanoma filtruoti, ir 
paversdavo klausymosi įrangą neveiksminga. 

— Tikiu Daltonu, kad Vanesa blogai jaučiasi, - pareiškė 
Berė. 

— Kodėl jį ginate? 

— Ginu ne jį, o savo nuomonę. Vanesa serga. Ir taškas. 
Vaiko mirtis paaštrino jos maniakinę depresiją. Todėl reikia 
pakeisti jai skiriamus vaistus. Kol Vanesos būklė nepagerės, 
ją reikia stebėti. Ji izoliuota, kad pasveiktų, štai ir viskas. 
Daugiau tikrai nieko nėra. Kertu lažybų iš savo karjeros. 

— Tavo karjera baigta, - pasakė Dienraštis. 


— Ačiū, kad primeni. Ačiū, kad primeni kas penkias mi- 
nutes. 

— Kokia širšė tau įkando? 

— Niekas neįkando. Viskas mane nervina. Nežinau, - su- 
dirgusi atsakė Berė. - Atsiimu savo žodžius. Žinau, kas mane 
kamuoja. Ilgiuosi gyvenimo, kurį gyvenau iki tol, kol jis buvo 
sumautas. 

— Patikslinu: kol pati susimovei, - pasakė Dienraštis. — 
Niekas tau neliepė gerai neapsvarsčius tirti KSMS ar prezi- 
dento kūdikio mirties aplinkybių ir pirmosios šalies ponios 
psichinės bei emocinės būklės. Pati prisišaukei bėdą. 

— O kas mane mokė žurnalistikos gudrybių? Tu. 

— Aš tave mokiau kurti reportažus remiantis ne spėlioji- 
mais, o faktais. Štai ko mokiau. Tačiau to neišmokai. - Dien- 
raštis vargais negalais atgavo kvapą. - Nori susigrąžinti bu- 
vusį gyvenimą? Puiku. Gali bet kada palikti mano namus, 
panele. 

— Galbūt ir paliksiu. Man iki gyvo kaulo įgriso tavo ne- 
skoninga svetainė. Man šlykštu naudotis vonios kambariu 
kartu su dviem nevalyvais vyrais, kurie niekada nepakabina 
šlapių rankšluosčių ir neuždengia klozeto sėdynės. 

Berė triukšmingai pastūmė kėdę ir atsistojo. 

— Man įgrisote ir judu, ir šis kvailas žaidimas, kurį žai- 
džiame, - karščiavosi ji. - Jis kvailas ir pavojingas, ir mes tik 
tuščiai gaištame laiką. Tiesą sakant, kaip tik šią akimirką aš 
išmintingai nusprendžiau. Ketinu susigrąžinti buvusį gyve- 
nimą. O jūs abu, po velnių, galite daryti ką tik užsimanę. 

Ji išdrožė iš virtuvės ir trinktelėjo duris. 

Po įtemptos tylos pirmasis prabilo Grėjus: 

— Tu ją tikrai įsiutinai. 

Dienraštis švokšdamas sunkiai atsiduso. 

— Taip, buvau jai pernelyg griežtas. Manau, turėjau būti jai 
atlaidesnis, atsižvelgti, kiek ji pastaruoju metu patyrė. Einu, 
pasikalbėsiu su ja. 


298 + Sandra Brown 


— Nesivargink. Tegul papurkštauja. Tarkim, tai pomens- 
truacinis sindromas. Netrukus ji atvės. Aš ją nuraminsiu. 

— Tu ją dulkini, tiesa? 

— Vieną kartą. 

— Tiktai? 

— Gal tvarkai registracijos žurnalą? 

— Kokių turi planų dėl jos? 

— Neturiu jokių planų dėl moterų. 

Dienraštis nesileido atgrasinamas bauginančio Grėjaus 
žydrų akių žvilgsnio ir išsakė, ką galvoja. 

— Kartais man norisi ją pasmaugti, bet myliu šią mergai- 
tę - tarsi būtų mano kūnas ir kraujas. Nenoriu, kad kas nors 
ją įskaudintų. Nei tu, nei ši painiava. Galbūt atėjo metas nu- 
traukti šią nesąmone. 

— Prieš savaitę nemanei, kad tai nesąmonė. 

— Turiu teisę pakeisti nuomone. Viskas prasidėjo dėl to, 
kad Berė trokšta paruošti sensacingą reportažą. Imu galvoti, 
kad jos ambicijos užkrečiamos. Aš taip pat jomis užsikrėčiau, 
o turėjau būti protingesnis. Paskui ji nuvyko į Vajomingą ir 
sudrumstė tau protą. Ir jai nereikėjo labai stengtis, tiesa, 
Bondurantai? Pakako šnipštelėti, kad Vanesą ištiko bėda, ir 
didvyris kaipmat atskuodė. Po velnių, kai pagalvoji, visi trys 
esame apgailėtini. 

— Gal blogai jautiesi, Dienrašti? 

— O tau kaip atrodo, kaip dar kitaip galėčiau jaustis? - su- 
švokštė jis. - Šiam šūdinam reikalui esu per senas ir per daug 
ligotas. Norėčiau, kad mano saulėlydžio dienos būtų truputį 
ramesnės. Kita vertus, netrokštu, kad ant mano antkapio 
būtų iškaltas žodis išdavikas. Tik stiprus žmogus pajėgia pri- 
sipažinti suklydęs. Norėčiau manyti, kad man dar liko šios 
stiprybės. 

Jis atsistojo ir nušliurino prie durų, paskui vilkdamas 
girgždantį deguonies baliono vežimėlį. 


— Nepamiršk išjungti šviesos. Judu nemokate nuomos, o 
elektra, kaip žinai, kainuoja. 

Grėjus plautuvėje išskalavo kavos puodelius, nuėjo prie 
durų ir išjungė virtuvės šviesą. Paskui jis, Berė ir Dienraštis 
kurį laiką stumdėsi tamsoje. | 

Berė sugnybo Grėjui ausį ir palenkė jo galvą. 

— Ką ten tauškėte apie pomenstruacinį sindromą? - su- 
šnibždėjo tiesiai jam į ausį. 

— Atsiprašau, - vien lūpomis atsakė Grėjus. 

Dienraštis stengėsi kvėpuoti kuo tyliau. 

— Ar esi tikras, kad suveiks? 

— Ne, - nuoširdžiai atsakė Grėjus. - Ar tau aišku, kaip juo 
naudotis? 

Jis buvo trumpai paaiškinęs Dienraščiui, kaip naudotis 
infraraudonųjų spindulių detektoriumi. 

- Patikrinsiu teritoriją, - vos girdimu balsu atsakė Dien- 
raštis. - Jei kas nors tyko tamsoje ir stebi namą, šis šviesos 
diodas man parodys. 

— Gerai, - pagyrė Grėjus. - Jei ką nors pamatysi, šnipšte- 
lėk man, išgirsiu, - paliepė jis, į ausį kišdamasis belaidę ausi- 
nę. Ji veikė kartu su dvipusio ryšio radijo siųstuvu, esančiu 
švarko kišenėje. 

- Šaunūs žaisliukai. 

Net tamsoje Berė matė, kaip spindi Dienraščio akys. 

— Tik viena bėda, profesionalai turi dar geresnius, - įspėjo 
Grėjus. - Ką gi, eime. 

Kai Dienraštis iškėlė nykštį, rodydamas, kad viskas gerai, 
pro užpakalines duris jie išslinko laukan. Mėnulis nešvie- 
tė, tad sekimo komandai bus sunku juos pamatyti, nebent 
turi naktinio matymo žiūronus ir infraraudonųjų spindulių 
detektorių. Kaip sakė Grėjus, profesionalai irgi turi puikių 
žaisliukų. Jis įsidėmėjo juos sekančius automobilius: auto- 
busiuką šiandien, tarnybinį sunkvežimiuką vakar, iškylų au- 
tobusą užvakar - jie stovėdavo per kvartalą nuo Dienraščio 

namo. Nors jau prabėgo savaitė ir nieko akivaizdaus neįvy- 
ko, Spenso slaptoji policija, net jam nesant, puikiai vykdė 
savo užduotį. 

Dienraščio ir Berės automobiliai buvo pastatyti matomoje 
vietoje priešais namą, tad Grėjus vylėsi, kad kiemas neste- 
bimas. Tikėjosi, kad surežisuotas spektakliukas virtuvėje 
sėkmingai padėjo apgauti sekimo komandą ir privertė pati- 
kėti, kad tarp jo, Berės ir Dienraščio kilo nesutarimų. Grėjus 
nemanė, kad triukšmo generatorius visiškai užgoš jų pokal- 
bius, tad pasirūpino, kad sekliai išgirstų tai, ką trijulė norėjo 
jiems pasakyti. 

Jie tylutėliai perėjo aptrupėjusią betoninę Dienraščio 
namo verandą ir susigūžę nubėgo kiemo takeliu. Grėjus už- 
pakaliniais kiemais ir gatvelėmis nusivedė Berę per kelis gy- 
venamuosius kvartalus, kaip tai buvo padaręs tą naktį, kai 
liepsnojo Berės namas. Juos aplojo du šunys, daugiau nieko 
neįvyko, iš šešėlių neišniro jokie federaliniai agentai su nu- 
kreiptais į juos automatais. 

Grėjus buvo pastatęs savo automobilį prie vienaaukščių 
biurų komplekso. Kai jie priėjo prie automobilio, Grėjus per 
radijo siųstuvėlio mikrofoniuką paklausė: 

— Kas girdėt, Dienrašti? 

— Net kurmis nenusiperdė. Sėkmės. 

— Ryšys baigtas. 

Ir nuo įtampos, ir nuo jaudulio Berei trūko kvapo. Jie įli- 
po į automobilį, Berė palaukė, kol jie nuvažiuos toliau, ir tik 
tada paklausė: 

— Kaip manote, ar jie mus seka? 

— Netrukus sužinosime. 

Jis tolo nuo Dienraščio gyvenamojo rajono, tai padidinda- 
vo greitį, tai šliaužė vėžlio žingsniu, tai pasukdavo į šalutines 
gatveles. Galiausiai Grėjus pareiškė: 

— Sakyčiau, niekas mūsų neseka, nebent netikėtai išnirtų 
sraigtasparnis. 

Jis išsiėmė ausinę, dvipusio ryšio radijo siųstuvą ir padėjo 
ant sėdynės tarp saves ir Berės. 

— Judu su Dienraščiu kalbėjote labai įtikinamai, - nusišai- 
pė Berė. - Tam, kas galbūt klausėsi, turėčiau atrodyti savi- 
myla, maištinga, pasileidusi vėpla, kamuojama pomenstru- 
acinio sindromo. 

— Maždaug taip. 

Berė įtariai pažvelgė į jį. 

— Kur gavote automobilį? 

— Prekybos centro automobilių aikštelėje. 

— Pavogėte? 

— Ne, savininkui prisistačiau kaip asmuo, norintis nuvers- 
ti prezidentą, ir paprašiau paskolinti automobilį. 

— Nejuokinga. Apie pavogtą automobilį jau tikrai praneš- 
ta. Mus gali sustabdyti policija. 

— Aš sukeičiau registracijos numerį su Chevy Blazer. Va- 
šingtono rajone yra tūkstančiai tokių Ford Taurus. Be to, ry- 
toj jį paliksiu ir paieškosiu kito. 

— Jūs į nusikaltimą žiūrite kaip tikras riteris. 

— Palyginti su nusikaltimais, kuriuos gali tekti padaryti, 
kol visa tai baigsis, automobilio vagystės - smulkus chuliga- 

Houvis Fripas gyveno vienas keturių kambarių bute, trečia- 
me aukšte. Lifto nebuvo. Kasmet laiptai, visai kaip Houvio 
keliai, girgždėjo vis labiau. Kai Houvis jais užlipo ir atsira- 
kinęs duris įžengė vidun, kelius jau skaudėjo. Pakeliui į ma- 
žytėlaitę virtuvėlę jis įjungė šviesas ir padėjo ant stalo kinų 
restorane pirktą išsineštinai vakarienę. 

— Sveikas, Houvi. 

— Jėzau! - sušuko jis ir atsisukęs išvydo iš tamsaus miega- 
mojo įžengiančią virtuvėlėn Berę. 

— Ar išgąsdinau, Houvi? Atleisk. Žinau, kaip erzina, kai 
kas nors šitaip vogčiomis įslenka. 

— Velnioniškai išgąsdinai! Ką tu... 

Houvis pamatė aukštą, liekną vyrą, stovintį šešėlyje šalia 
Berės. 

— Kasis? 

— Grėjau Bondurantai, susipažinkite su Houviu Fripu. 

Berė pasitraukė į šalį, kad Houvis geriau matytų koman- 
dosą - nuožmios žydros akys, žilstelėję plaukai ir grėsminga 
burna. 

— Jūs - Grėjus Bondurantas? 

— Ak, esi apie jį girdėjęs, - pasakė Berė. 

Houvis įsitempęs nurijo seiles. 

— Malonu susipažinti, pone Bondurantai. 

— Deja, negaliu pasakyti to paties. 

Net Grėjaus balsas skambėjo rūsčiai. Houviui jis priminė 
vyrą, su kuriuo žaidė biliardą - tą, su kuriuo vylėsi susidrau- 
gauti. Tą patį, kuris daugiau neužsuko į barą. 

Houvio žvilgsnis lakstė nuo vieno nekviesto svečio prie 
kito. Jam nepatiko Bonduranto veidas. Anaiptol. Pasitikin- 
čio savimi bebaimio plėšrūno, ką tik aptikusio grobį ir žinan- 
čio, kad nužudyti bus nesunku, išraiška. 

— Ką veikiate mano bute? 

— Atvykome gauti informacijos. 

Bato nosim - žinai, pasirodo, kai kurie vyrukai iš tiesų avi 
kaubojiškais batais, - Bondurantas iš po stalo ištraukė kėdę. 

— Sėskitės, Houvi. Netrukdysime jums vakarieniauti. Gali- 
me pasikalbėti, kol valgysite. 

Houvis sudribo ant kėdės, tačiau kai Bondurantas jam per 
stalą pastūmė maišelį su kinišku maistu, papurtė galvą. Nuo 
minties apie kiaulieną su saldžiarūgščiu padažu ir makaro- 
nus su krevetėmis jam ėmė tąsyti skrandį. Houviui nepavy- 
ko paslėpti šleikštulio. 


— Kas atsitiko, Houvi? - paklausė Berė. - Atrodai pažalia- 
vęs. Gal nesidžiaugi mus matydamas? 

— Man draudžiama su tavim kalbėti, Bere. Jokiomis aplin- 
kybėmis. Dženkinsas pagrasino išmesti mane iš darbo vien 
už tai, jei tau pasakyčiau, kelinta valanda. 

— Vadinasi, jums pasisekė, Houvi, nes mes žinome, kelinta 
valanda, - pasakė Bondurantas. 

— Ne tai, kad nenorėčiau su tavim kalbėti, Bere, tiesiog su- 
pranti... Jėzau, privalau pats apsisaugoti. Prisiekiu, čia nieko 
asmeniško. Juk mudu išsiskyrėme kaip draugai, tiesa? Ne- 
jausdami vienas kitam jokio pykčio. Bent jau aš. 

Iš Houvio pažastų ėmė varvėti tarsi iš dešimties metų se- 
numo daržų laistymo žarnos. 

— Aš... Aš... Ei, pala, turiu tau žinutę. Užsirašiau ją ant po- 
pieriaus skiautės. 

Paplekšnojęs per kišenes, Houvis ištraukė popieriaus la- 
pelį. 

— Štai, — tarė jis ir atkišo Berei raštelį. - Paskambino šį- 
vakar, jau buvau susiruošęs eiti. Moteris sakėsi esanti tavo 
draugė. Reikalavo, kad leistų pakalbėti su tavim, todėl ope- 
ratorė sujungė su manim. 

— Šarlina Valters, - perskaitė Berė. 

— Taip. Ji sakė, kad reikalas skubus, ir davė savo telefono 
numerį. Matai, užrašiau jį štai čia. 

— Ji ne mano draugė, o pamišėlė, kuri man nuolatos skam- 
bina. 

— Ak. 

Houvio balse pasigirdo nusivylimo gaidelė. Jis tikėjosi, 
kad Šarlina bus svarbus asmuo, su kuriuo Berė labai norės 
pasikalbėti. Jis nėrėsi iš kailio norėdamas pasirodyti paslau- 
gus, tačiau Bondurantui, regis, nepadarė jokio įspūdžio. Jo 
akmeninis veidas nė kiek nesušvelnėjo. 

Houvis su baime stebėjo, kaip aukštas, įspūdingas didvy- 
ris išsitraukia iš po stalo dar vieną kėdę ir ją apžergęs atsi- 

sėda. Jo judesiai buvo grakštūs ir tylūs. Nuo Grėjaus žvilgs- 
nio bet kam kūnu perbėgtų šiurpuliai. Houviui atrodė, kad 
šis žvilgsnis prasiskverbia kiaurai per kaukolę. Sveiko proto 
žmogus nenorėtų susipykti su šiuo tipu. 

Berė atsirėmė į virtuvės barą ir sunėrė rankas ant krū- 
tinės. Šypsojosi tarsi būtų atsipalaidavusi, bet Houviui jos 
šypsena pasirodė dirbtinė. 

— Prakaituoji kaip kiaulė, Houvi. 

— Ko čia atėjote? 

— Mudu su Grėjumi užsukome tiesiog draugiškai pasišne- 
kučiuoti. 

— Apie ką? 

— Na, apie šį bei tą. Apie orą. Apie komandos Redskins žai- 
dimą šį sezoną. Ar jie turi bent kokią galimybę patekti į fi- 
nalą? Apie naują Harisono Fordo filmą. Apie tai, kas vyksta 
Baltuosiuose rūmuose. Ir panašiai. 

— Nežinau, kas vyksta Baltuosiuose rūmuose. 

— Dar ir kaip žinai, Houvi. Juk dirbi žinių redakcijoje. 

— Bere, prašau liautis. Susilauksi tik dar didesnių bėdų. 

— Tavo rūpestis mane jaudina. Tikrai. Tačiau mane labiau 
domina tai, ką girdėjai apie pirmąją šalies ponią. 

— Nieko. 

— Netikiu. 

— Kaip Dievą myliu. 

— Kas dabar, kai manes nėra, ėmėsi šios temos? 

— Grantas. Jis sako, kad Baltieji rūmai užsiraukę. Neprasi- 
sunkia jokių naujienų. 

— Visada kas nors prasisunkia. Gandai. Paskalos. Praneša- 
ma, kad ponia Merit ir vėl išvyko. Kodėl? Kur? Gal kas ją 
matė? Ar jos sveikata tikrai tokia bloga? Gal jos gyvybei gre- 
sia pavojus? 

— Prisiekiu, - inkštė Houvis, - nieko negirdėjau. Jėzau, ar 


žinai, kad tave apsėdo manija? Visiškai kuoktelėjai. Kaip at- 


sitiko, kad tavo galvoj tik ponia Merit? Tai nenormalu, Bere. 
Manau, tu pakvaišai, štai kas. 

Berė giliai įkvėpė oro ir atsidusdama iškvėpė. Ji pažvelgė į 
Grėjų ir papurtė galvą. 

— Sakiau, kad jis nenorės padėti. Galime keliauti iš čia. 

Berė patraukė prie durų, bet Grėjus ją sustabdė. 

— Negalime leisti, kad jis pasakytų federalams, jog buvo- 
me čia ir klausinėjome. 

— Hm, manau, esate teisus. 

Berė susiraukusi įtartinai nužvelgė Houvį. 

Buvo matyti, kad Houvis jaučiasi nesmagiai girdėdamas 
tokį jų toną. 

— Niekam neišplepėsiu, kad čia buvote. 

— Deja, negalime rizikuoti, - atkirto jam Bondurantas ir 
išsitraukė iš už kelnių diržo pistoletą. 

Houvis ėmė monotoniškai skanduoti: 

— O šūde, užsikrušimas, o Jėzau, o šūde, o Dieve. Nenoriu 
mirti. Nenoriu. Nenoriu. Prašau manęs nežudyti. 

Pasigirdo siaubą keliantis spragtelėjimas - Grėjus atlaužė 
revolverio Magnum gaiduką. 

Houvis stipriai užsimerkė ir pradėjo mikčioti: 

— B...Bere, p...prašau, negali leisti, kad jis mane nužudytų. 
Juk buvome draugai. 

— Draugai? Draugai, Houvi? Tikriausiai tyčiojiesi, - ji nu- 
sijuokė. - Draugai vienas kito nepardavinėja, o tu nuolat 
įdavinėdavai mane Dženkinsui. Kiekvieną dieną, kol dir- 
bau, elgeisi su manim kaip su šiukšle. Be to, negaliu paveikti 
Grėjaus. Jei Grėjus nusprendė tavęs nepalikti, kad mūsų ne- 
įskųstum, tikrai nieko negaliu padaryti. Geriau jau nežiūrė- 
siu. Kitaip niekada negalėsiu valgyti kiniško maisto. Grėjau, 
gal palauktumėte, kol išeisiu į kitą kambarį? 

— Prašauuu, - maldavo raudodamas Houvis. - Dėl Dievo 
meilės, Bere. 

- Atleisk. Tai tikrai ne mano galioje. 


306 +» Sandra Brown 


Išeidama Berė stabtelėjo ir atsisveikindama paspaudė 
Houviui petį. 

Bondurantas ištiesė ranką per stalą ir įrėmė pistoleto 
vamzdį Houviui į kaktą. 

— Aš kai ką girdėjau, tik nežinau, ar tai tiesa, - žodžiai, ne- 
lyginant cirko akrobatai, virsdami vienas per kitą, pasipylė 
iš Houvio burnos. 

Berė stabtelėjo ir atsisuko. Buvo skeptiškai susiraukusi. 

— Dabar tu mums pasakysi bet ką. Ką nors prasimanysi, 
kad tik Grėjus tavęs nenušautų. 

— Ne, ne. Prisiekiu. Aš prisiekiu, pone Bondurantai, - per- 
sižegnojo Houvis. 

— Ką girdėjai? 

— Gandus, kad ponia Merit paguldyta į ligoninę, neva pikt- 
naudžiavusi vaistais. 

— Sena istorija, - burbtelėjo Berė. - Ir anksčiau apie tai 
buvo liežuvaujama. 

— Šį kartą tai rimta, - nervingai tikino Houvis. 

Bondurantas vis dar rūsčiai žvelgė į jį. 

— Į kurią ligoninę? 

— Nežinau. Niekas nežino. Tik spėliojama. 

Bondurantas pažvelgė į Berę. Ši papurtė galvą. Bondurantas 
gūžtelėjo pečiais ir vėl bakstelėjo pistoletu Houviui į galvą. 

— D...daktaras Alanas kasdien iš Baltųjų rūmų pievelės 
išskrenda sraigtasparniu, - skubėjo pasakoti Houvis. — Pa- 
prastai grįžta po valandos, pusantros. Tačiau niekas nežino, 
kur jis skrenda ir ar apskritai šios trumpos kelionės susiju- 
sios su pirmąja šalies ponia. Be to, kalbama, kad jis turi bėdų 
namie. 

— Alanų santuoka tvirta, - paprieštaravo Bondurantas. — 
Man teko su jais bendrauti. Vienas dėl kito iš proto eina. 

— Jis nesutaria su žmona. Tokie gandai. Kas žino, gal Ala- 
nas skraido aplankyti kokio nors sijono. 

Houvis viltingai pažvelgė į Berę, paskui į Bondurantą. 


— Kaip Dievą myliu, tai viskas, ką girdėjau. Dženkinsas pa- 
grasino, kad sugrūs man į subinę Vašingtono paminklą, jei 
bent žodeliu su tavim persimesiu. Tad jei kaip nors panau- 
dosi šią informaciją, Dženkinsas neturi sužinoti, kad aš tau 
ją perdaviau. Pažadėk, Bere, gerai? 

— Kaip manote, - paklausė Berės Bondurantas, - jis me- 
luoja? 

— Ne! - suriko Houvis. 

— Nesu tikra, - atsakė Berė, kandžiodama lūpą. - Gali ir 
meluoti, kad išgelbėtų savo kailį. Antra vertus, jis žino: jei 
mala mums šūdą, grįšite su juo atsiskaityti. 

— Aš nemeluoju. Nereikės grįžti, - skubiai patikino Houvis. 

Bondurantas įdelbė į jį mėlynas akis. Kol Bondurantas at- 
leido gaiduką ir patraukė pistoletą, Houviui prieš akis bent 
tris kartus šmėstelėjo visas jo gyvenimas. 

- Žinai ką, Houvi. Šiąnakt aš tavęs nenušausiu, jei suteiksi 
mums priežastį atvykti rytoj. 

— Kokią dar priežastį? 

— Pasakysi ligoninės pavadinimą. Juk prašau ne per daug, 
tiesa? Ligoninės pavadinimas mainais už skanų išsineštinį 
kinų maistą, kurį čia turi, ir galimybę jį suvalgyti. 

— Aš ne... Kaip aš sužinosiu... 

— Tavo reikalas. Kertu lažybų, kad susidorosi. 

— Nepasitikėkite juo, - įsiterpė Berė. - Jis sutiks su bet 
kuo, kad tik išgelbėtų savo apgailėtiną subine. Jis tikriausiai 
mus apmulkins. 

— Ne, - sucypė Houvis. - Kaip Dievą myliu, neapgausiu, 
pone Bondurantai. 

- Elkitės kaip norite, Grėjau, - tarė Berė, - ašjuo nepasiti- 
kiu. Jis tikras šliužas. 

— Ačiū, kad priminėte. - Nuo Grėjaus žodžių sudrėkusia 
Houvio nugara perbėgo šiurpas. - Berė man pasakojo, kad 
darbe ją dažnai engdavai, Houvi. 


— Netiesa. 

— Jis - tik nekenčiantis moterų ištvirkėlis. Ištvirkėlis me- 
lagis, - pasakė Berė. 

Pavojingos mėlynos akys prisimerkė. 

Houvis pasimuistė ant kėdės. 

— Gerai, galbūt... galbūt kartais iš jos pasišaipydavau, ta- 
čiau nepiktai. 

— Esi panašus į vyruką, darantį moterims nepadorias 
užuominas, kitaip neatkreiptum jų dėmesio. 

— Kaip tik taip jis ir elgdavosi, - patvirtino Berė. 

— Teisybė, taip elgdavausi, - nuo uolaus linktelėjimo Hou- 
vio galva net suvirpėjo. - Dėl visko, ką tik Berė sako, prisipa- 
žįstu esąs kaltas. 

— Ar kandžiai šaipydavaisi iš jos seksualinių poreikių, lyti- 
nio gyvenimo, figūros, apskritai iš jos kaip moters? 

— Kartais. 

— Aptarinėdavai jos kojas, išpūtęs akis spoksodavai į jos 
krūtis, sakydavai žeminančius moters orumą dalykus. 

— Taip. Tikrai. Dėl to velnioniškai gailiuosi. 

— Tikrai? - sausai paklausė Grėjus. 

— Tikrai. Taip, tamsta. Jei dėl to nesigailiu, tegul už mela- 
gystę apanku. 

Bondurantas susimąstęs pabaksnojo pistoleto vamzdžiu į 
kėdės atkaltę. 

— Houvi, jei dar kartą išgirsiu, kad ją užgaulioji ar blogai 
elgiesi, užpyksiu. Tada melsiesi, kad verčiau apaktum, nei aš 
tave persekiočiau. 

— Aš... Aš suprantu. 

— Kaip dėl rytdienos? 

— Pasistengsiu sužinoti tai, ko jūs norite. 

— Tikiuosi, tau pavyks. 

Atsipalaidavęs Houvis nusišypsojo. 

— Dėl to, kad nenorite manęs žudyti, tiesa? 

— Ne. Dėl to, kad nenoriu eikvoti puikios kulkos tavo sme- 
genims ištaškyti. 

Staiga Bondurantas atsistojo ir užsikišo pistoletą už dir- 
žo. Paskui jis išnyko miegamajame. Netardama nė žodžio, 
Berė nusekė paskui jį. 

— Kur einate? - sušuko jiems pavymui Houvis. - Ei! Kada 
rytoj? Kur? 

Jam atsakė tik grėsminga tyla. Kai Houvis pagaliau su- 
kaupė drąsą išslinkti iš virtuvės ir surizikuoti įžengti į mie- 
gamąjį, šis buvo tuščias. Atrodė, kad jo svečiai išgaravo. Jei 
ne šlapia dėmė kelnių priekyje, Houvis būtų pamanęs, kad 
tiesiog išgalvojo visą šį siaubingą nutikimą. 


Trisdešimt antras skyrius 


- [M jo buvo gaila. 

— Nesigailėkite. Palygindama jį su šliužu, įžeidėte visus 
pasaulio šliužus. 

Iš Houvio buto jie dingo pro miegamojo langą, nulipo gais- 
rinėmis kopėčiomis, visai kaip buvo patekę vidun, ir traukė 
atgal į Dienraščio namus. Berė susimąsčiusi žvelgė pro auto- 
mobilio, kurį Grėjus pavogė be jokio sąžinės graužimo, prie- 
kinį stiklą. 

— Esate baisus vyrukas, Bondurantai. Tikrai jį išgąsdinote. 

— Baimė - gera paskata. 

— Tačiau įdomu, ar pati veiksmingiausia. 

— Sužinosime rytoj vakare. 

— Jis stengėsi būti naudingas. - Berė iš kišenės išsitraukė 
raštelį, kurį jai davė Houvis. - Geroji senoji Šarlina. - Ji nu- 
sijuokė. - Matyt, dar nežino, kad nebedirbu WVUE. 

Netikėtai Berė paprašė Grėjų sustoti prie vaistinės. 

Grėjus sustojo ir kartu išlipo iš automobilio. 

— Vaistinė uždaryta. 

— Man nereikia vaistinės. Noriu paskambinti telefonu. 

Grėjus apsidairė. 

— Ne pats tinkamiausias rajonas stoviniuoti gatvės kampe. 

— Jaučiuosi gana saugi, nes parduotuvėje dega šviesos, be 
to, šalia esate jūs su patranka kelnėse. 


Grėjus ją klausiamai nužvelgė. 

— Per gerai apie save galvojate, Bondurantai. Gal turite 
monetų? 

Houvio užrašyto telefono numerio miesto kodas Berei 
buvo nematytas. Kad neliktų įrašų, ji nusprendė nesinau- 
doti savo telefono kortele ir įmetė į aparato plyšį monetų. 
Ragelyje skimbčiojo ir žvangčiojo, kol galiausiai pasigirdo 
šaukimo signalas. Berė jau ketino padėti ragelį, bet pagaliau 
kažkas atsiliepė. 

— Klausau, - pasigirdo vyriškio su ryškiu pietietišku ak- 
centu balsas. 

— Atleiskite, - tarė Berė, ranka rodydama Grėjui, kad jai 
atsiliepė. 

— Kas jums davė šį numerį? 

— Ee... Šarlina Valters, - atsakė Berė. - Gal galėčiau su ja 
pasikalbėti? 

Pasigirdo kimus juokas ir šniurkščiojimas. 

— Ar yra ponia Valters? 

— Taip, yra. Tačiau užrakinus kameras šiuo telefonu nega- 
lima skambinti. 

— Užrakinus kameras? - paklausė Berė, žvelgdama į Grėjų. 
Šis taip pat buvo nustebęs. - Kur jūs esate? 

— Centriniame kalėjime. Perle, Misisipės valstijoje. 

— Ar ponia Valters jame kali? 

— Taip - ir sėdės velnioniškai ilgai. Kodėl jai skambinate? 

— Pasakykite, su kuo kalbu. 

Vyriškis prisistatė esąs prižiūrėtojas. Kai suskambėjo te- 
lefonas, jis atsitiktinai ėjęs pro šalį. Berė paklausė, ar galėtų 
pakalbėti su kalėjimo viršininku. 

— Tokiu vėlyvu metu? Gal jūs advokatė? 

Berė išsisuko nuo tiesaus atsakymo ir paaiškino prižiūrė- 
tojui, kad jai gyvybiškai svarbu pakalbėti su kalėjimo virši- 


ninku, pabrėžė negalinti laukti iki ryto. 

— Tada pasakykite savo telefono numerį, - suniurnėjo pri- 
žiūrėtojas. - Jei viršininkas teiksis, jums atskambins. 

Berei būtų buvę geriau, jei prižiūrėtojas būtų pasakęs ka- 
lėjimo viršininko telefono numerį, tačiau turėjo nusileisti ir 
padiktuoti telefono automato, iš kurio skambino, numerį. 
Kai ji padėjo ragelį, Grėjus paklausė, kaip Misisipės valstijos 
kalėjimo kalinė galėjo apie ją sužinoti. 

— Reportažus apie KSMS perdavė į palydovinę televiziją. 
Juos galėjo rodyti bet kuri šalies televizijos stotis. Matyt, jį 
parodė televizijos stotis, transliuojanti laidas į kalėjimą. Ka- 
liniai dažnai susižavi garsenybėmis. Nors suprantu, galvoti 
apie save kaip apie garsenybę būtų juokinga. 

— Kodėljums „gyvybiškai svarbu“ su ja pasikalbėti kaip tik 
šį vakarą? 

— Tai nėra gyvybiškai svarbu, - prisipažino Berė. - Skam- 
bindama ji dažniausiai vadindavo mane silpnaprote. Man 
paprasčiausiai smalsu sužinoti, kodėl ji taip mano. 

Grėjus prisimerkė. 

— Kas yra? - paklausė Berė. 

— Tiesiog galvoju. Ir Deividas, ir Vanesa yra kilę iš Misisi- 
pės valstijos. 

— Tiesa, - pritarė Berė ir pačiupo telefono ragelį, nes pasi- 
girdo skambutis. - Alio, čia Berė Treivis. 

— Kalėjimo viršininko pavaduotojas Futas Greihamas. 

— Labai ačiū, kad man paskambinote, viršininke. 

— Nėra už ką. Kuo galiu padėti? 

Berė prisistatė esanti televizijos žurnalistė iš Vašingtono 
ir papasakojo apie dažnus Šarlinos Valter skambučius. 

— Ji jus visus erzina? 

— Ne, ne tai. Man tiesiog įdomu, kodėl ponia Valters man 
skambina. 

- Neįmanoma atspėti, ką gali iškrėsti Pašėlusioji Šarlina. 

Berė pažvelgė į Grėjų, šis atidžiai stebėjo jos išraišką. Berė 
susiraukė, papurtė galvą ir subaltakiavo akimis. 

- Pašėlusioji Šarlina? - pakartojo ji, kad išgirstų Grėjus. 


— Taip, ponia. Ji septyniasdešimt septynerių, bet vis dar 
pašėlusi. 

— Septyniasdešimt septynerių? Viešpatie, kiek laiko ji sėdi 
kalėjime? 

— Šarlina nuteista iki gyvos galvos. Be teisės į amnestiją. 
Ji kalėjime nuo tų laikų, kai pradėjau jame dirbti - jau eina 
aštuoniolikti metai. Manau, čia sėdi ilgiau už visas kitas ka- 
lines. Niekas neprisimena laikų, kai senosios Šarlinos čia 
nebuvo. Ji tarsi... kaip tai vadinasi? Talismanas. Ji - lyderė. 
Kitos kalinės ją labai myli. Ir tvirto charakterio. Išrėš savo 
nuomonę bet kuriuo klausimu, nepaisydama, ar jums ta 
nuomonė įdomi, ar ne. 

— Tada nenuostabu, kad, pamačiusi mano reportažą per 
televiziją, ji nusprendė paskambinti. 

— Ir manęs visiškai nestebina. Apie ką buvo jūsų reportažas? 

— Apie kūdikių staigios mirties sindromą. 

— Hm. Maniau, būsite palietusi artimą jos širdžiai temą. 
Šarlina gana tiesmukai kritikuoja korupciją vyriausybėje, 
policijos brutalumą, reikalauja legalizuoti narkotikus ir pa- 
našiai. 

— Kokį nusikaltimą ji padarė? 

— Kartu su vyru apiplėšė gėrimų parduotuvę. Už mažiau 
nei penkiasdešimt žalių vyras nušovė į galvą šešiolikmetį 
pardavėją ir tris pirkėjus. Valstija jau senokai įvykdė jam 
mirties bausmę. Kadangi Šarlina nenuspaudė gaiduko ir pri- 
siekinėjo, kad vyras privertė ją apiplėšti parduotuvę, jai ne- 
buvo skirta mirties bausmė. 

— Bet tai juk nesusiję su KSMS? 

— Nematau nieko bendro. 

— Ką gi, labai ačiū už sugaištą laiką. Atleiskite, kad jums 
paskambinau tokiu vėlyvu laiku, pone Futai. 

— Greihamas. Futas Greihamas. Nėra už ką. Džiaugiuosi 
galėdamas pasitarnauti. 

Berė jau ketino atsisveikinti, bet Grėjus bakstelėjo jai al- 
kūne, primindamas svarbų dalyką. 

— Ak, viršininke Greihamai, paskutinis klausimas. Nema- 
nau, jog Šarlina turi kokių nors ryšių, kad ir kokie tolimi jie 
būtų, su senatoriumi Armbrusteriu ar prezidentu Meritu. 

— Prezidentu? Kodėl šito nepasakėte iš karto? 

Berei sustojo širdis. Visa visata susitraukė į nučiupinėtą 
telefono ragelį; taip jį suspaudė, kad net pirštai pabalo. 

— Ką jis pasakė? - paklausė Grėjus ir pasilenkė arčiau. 

Berė ranka davė ženklą tylėti. 

- Visiškai įmanoma, kad Šarlina kaip nors susijusi ir su 
mūsų senatoriumi, ir su prezidentu. 

— Kaip? - kimiu balsu paklausė Berė. 

— Visaip gali būti. Suprantate, Šarlina daug bendrauja. 

— Man pasirodė, kad sakėte - ji nuteista kalėti iki gyvos 
galvos. 

— Tiesa. Tačiau, jei tikėsime Šarlina, prieš patekdama į ka- 
lėjimą, ji gyveno spalvingai. Pirmiausia, universitete ji buvo 
Roberto Redfordo mylimoji. Vos po trumpo meilės romano 
su Ričardu Niksonu. Ji pagimdė Elviui Presliui nesantuokinį 
vaiką ir buvo įsivėlusi į meilės trikampį su Merlina Monro ir 
Džo Dimadžu, kai šie buvo susituokę. Šarlina tvirtina įkvė- 
pusi Dimadžą pasiūlyti rinkai kavą Mr. Coffee. 

Berė atsišliejo į telefono būdelės sieną. 

— Suprantu. Ji kvaištelėjusi. 

— Ir labai smarkiai, - pritarė kalėjimo viršininko pavaduo- 
tojas ir skardžiai nusijuokė. Jo juokas buvo kur kas melo- 
dingesnis nei prižiūrėtojo. Netrukus jis pridūrė: - Atleiskite, 
kad juokiuosi už jūsų pinigus, panele Treivis. Ar tai jums tik- 
rai svarbu? 

— Taip. 

— Deja, ponia. Manau, tuščiai gaištate. 

- Visai ne, - nusivylusi atšovė Berė. - Niekada neteko kal- 
bėti su žmogumi, vardu Futas*. 


* Žodžių žaismas (angl. foot - pėda). 


Išskirtinis interviu * 315 


Sugrįžusi su Grėjumi į automobilį, Berė į skutelius suplėšė 
popieriaus lapelį su Šarlinos vardu ir telefono numeriu ir pa- 
bėrė skiauteles ant grindų. 

- Atsakiau į pamišėlės telefono skambutį, - šaipėsi iš sa- 
ves Berė. - Kokia kvailė buvau, kokia esu beviltiška. Tikiuo- 
si, Houvis ir Dženkinsas nesužinos, kaip žemai nusiritau. 

— Viskas galėjo būti ir kitaip. 

— Nekalbėkite su manim globėjišku tonu, - piktai atšovė 
ji. - Tai buvo kvaila, ir man gėda. Bėda ta, kad neturiu jokių 
minčių. Ką darysime, jei Houvis nieko nepateiks? 

— O kaip jūsų informatoriai? 

— Gal girdėjote pypsint mano pranešimų gaviklį? 

— Ar patikrinote bateriją? 

Berė piktai pažvelgė į Grėjų. 

— Bondurantai, pranešimų gaviklis veikia, o aš išsikvėpu- 
si. Žurnalistiniu požiūriu Vašingtone esu niekas. 

— Tačiau vis dar mokate valdyti plunksną. 

Juo labiau Grėjus stengėsi pakelti jos dvasią, juo labiau 
Berė spyriojosi. 

— Niekas, net slapčiausias neįvardytas informatorius ne- 
nori su manim bendrauti. Nė vienoje miesto, o gal ir šalies ži- 
niasklaidos įstaigoje negaučiau net tualetų valytojos darbo. 

Atlošusi galvą, Berė atsiduso. 

— Ką pasakiau šįvakar prieš mums išvykstant, devynias- 
dešimt procentų - tiesa. Norėčiau susigrąžinti ankstesnį gy- 
venimą. Ilgiuosi Kronkaito. Ilgiuosi savo namo, nors nebuvo 
rūmai, buvo mano namai. Ilgiuosi darbo, trumpų medžiagos 
pateikimo terminų, jaudulio, kurį patirdavau atsidūrusi įvy- 
kio vietoje, pasitenkinimo, kurį patirdavau paruošusi gerą 
reportažą. Dieve, ko gero, ilgiuosi net Houvio, nes šįvakar jį 
išvydusi beveik nudžiugau. 

Grėjus pašnairavo į ją. 


— Tikriausiai jums užėjo smarkus savigailos priepuolis. 


310 + Sandia Brown 


— Ojums ne? Nė truputėlio? Ar nesiilgite savo ūkio, arklių 
ir vienatvės? Ar kartais nepagalvojate, jog būtų geriau, jei aš 
apskritai nebūčiau pas jus apsilankiusi? 

— Tačiau jūs apsilankėte. Tad kokia dabar nauda iš norų? 
Pernai išėjau į atsargą, vis dėlto suvokiau, kad ir vėl teks į 
ką nors įsivelti. Pasąmonėje spėliojau, kas tai bus. Paaiškėjo, 
kad visų įvykių postūmis buvo Roberto Raštono Merito mir- 
tis. Kas galėjo numatyti? Niekas. Galų gale žmogus niekada 
nežino, kas jam atsitiks. - Jis abejingai gūžtelėjo. - Aš gyve- 
nu šiandiena ir stengiuosi nesidairyti atgal. 

— Dieve, negi jūs niekada nepalūžtate? Negi neleidžiate 
nors mažiausiam žmogiškam jausmui pramušti tų prakeik- 
tų savo šarvų? Ar negalite kartais atsipalaiduoti ir tiesiog 
jausti? 

Ėmus balsui trūkčioti, Berė nutilo, nerodys Grėjui ašarų. 
Taip, ji tikra kvailė, kad ieškojo pamišusios moters, skam- 
binusios jai į televizijos stotį. Taip, ji buvo apimta nevilties, 
kad nepavyko prasibrauti pro Vanesą supančią paslapties 
sieną. Labai gali būti, kad Vanesos jau nėra tarp gyvųjų. Berė 
kaip niekad buvo įsitikinusi, kad svarbiausias Merito tiks- 
las - tapti našliu. Kiekviena diena, siekiant demaskuoti Me- 
ritą, tik dar labiau artino jo sėkmę. 

Taip, ji nerimavo dėl Dienraščio, nes draugas atrodė vis 
prasčiau. Jis puikiai vaidina, tačiau Berė žino, kad Dienraš- 
tis nyksta. Gydantis Dienraštį medikas prisipažino daugiau 
nieko negalįs padaryti. Liga pasiekusi stadiją, kai net agre- 
syviausias ir pažangiausias gydymas neduotų jokios naudos, 
tik apkartintų jam paskutines gyvenimo dienas. 

Taip, taip, taip. Visa tai jai šįvakar kėlė susirūpinimą. Ta- 
čiau labiausiai Berė nerimavo dėl vyro, sėdinčio šalia. Grė- 
jus Bondurantas tebebuvo mįslė. Jie buvo intymiai suartė- 
ję, bet Berė Grėjaus neperprato. Nepaisant kartu praleisto 
laiko, jis toks pat svetimas, o gal net svetimesnis nei pirmą 
pažinties rytą. 

Todėl Berei ir norėjosi verkti. Ji glamonėjo Grėjaus kūną, 
bet jai nepavyko paliesti jo sielos. 

Pamiršusi atsargumą, Berė paklausė: 

— Kaip galite būti toks abejingas visiems ir viskam? Kas 
jus pavertė tokiu bejausmiu šunsnukiu? 

Praslinko priešiškos tylos minutė, kol Grėjus teikėsi at- 
sakyti: 

— Abu mano tėvai mirė tą pačią dieną. Taukšt, ir viskas. 
Tuo metu buvau vaikas. Man buvo skaudu. Vis dėlto atsiga- 
vau ir ėmiau kliautis seneliais. Vėliau jie mirė vienas paskui 
kitą. Su seserim buvome artimi, bet jos vyrui nepatikau. Vai- 
kai ir vyras seseriai buvo svarbiau, tad ji išgujo mane iš savo 
gyvenimo. Artimai susidraugavau su dviem vyrais, kuriais 
pasitikėjau. Galėjau skaityti jų mintis, jiems dar nespėjus 
pagalvoti, ir atvirkščiai. Buvome tokie artimi, kokie gali būti 
trys heteroseksualūs vyrai. Vėliau jie mane išdavė ir dukart 
bandė nužudyti. - Grėjus gūžtelėjo pečiais. - Manau, artimi 
santykiai - joks pranašumas. 

Pirmą kartą jis taip atviravo. Tačiau šiame apnuoginančia- 
me sielą monologe kai ko trūko. 

— Nieko nepasakėte apie Vanesą ir kūdikį, - įsiterpė Berė. - 
Neužsiminėte, kad didžioji jūsų gyvenimo meilė buvo kito 
vyro ŽMona. 

— Taip, aš tai praleidau, - atžariai atsakė jis. 


Trisdešimt tročias skyrius 


— i 

— Kas atsitiko, Kerole? - paspaudęs telefono ant rašomojo 
stalo garsiakalbio mygtuką paklausė Klitas. 

— Su jumis nori kalbėtis Grėjus Bondurantas. 

Klitas susimąstęs pasikasė smakrą. 

— Pasakykite jam, kad manęs nėra. 

— Per pastarąsias dvi dienas jis skambina jau trečią kartą. 

— Man nerūpi, kiek kartų jis skambino, neketinu su juo 
kalbėti. Kur daktaras Alanas? 

— Vis dar bandau jį surasti, nors man aiškina, kad su dak- 
taru neįmanoma susisiekti. 

— Kas, po velnių, vyksta? 

— Baltųjų rūmų personalas nieko daugiau nepasakė. 

Džordžas Alanas jam paskambino ir pranešė, kad Vanesa 
ne itin gerai reagavo į pakeistą vaistų dozę. Gydytojas užsi- 
minė, kad senatoriaus duktė vėl pradėjo daug gerti. Iš esmės 
gydytojas norėjo pasakyti, kad guldo Vanesą į privačią ligo- 
ninę, ten ją stebės. Kol Vanesos būklė nestabili, geriausia, 
kad niekas jos nelankytų. Tiesą sakant, toje ligoninėje drau- 
džiama lankyti ligonius. 

Ir vėl kartojasi prakeiktas Hai Pointas. Vanesa bus išvežta, 
nespėjusi atsisveikinti su tėvu, ir jis su dukra nesusisieks. 
Alanas baigė pokalbį išreikšdamas viltį, kad Vanesa bus izo- 
liuota ne ilgiau kaip kelias dienas. 


Senato finansų komiteto pirmininkas Klitas paskendo 
biudžeto derinimo posėdžiuose, privalėjo juose dalyvauti, 
tačiau senatoriui buvo sunku sutelkti dėmesį į šalies finan- 
sus, nes jis nerimavo dėl dukters. Gydytojas vengė jo telefo- 
no skambučių. Deividas net nesiteikė paskambinti ir asme- 
niškai su juo pasikalbėti. Dalykas ėmė dvokti. Bjauriai. Ir šį 
dvoką iš dalies kėlė paties Klito panika. 

— Ar Baltuosiuose rūmuose žino, kad aš skambinu? 

- Žinoma. 

— Tada noriu tuoj pat pasikalbėti su prezidentu. 

Kol sekretorė jungė jį su prezidentu, Klitas atsistojo nuo 
rašomojo stalo ir priėjo prie didelio lango. Daugiau nei tris- 
dešimt metų pro jį matė tą patį vaizdą, bet jis niekada Klitui 
neatsibosdavo. Keitėsi automobiliai plačiuose Vašingtono 
prospektuose. Drabužių mados ateidavo ir praeidavo. Metų 
laikai keitėsi. Tik tvirti Jungtinių Valstijų vyriausybės rū- 
mai nekito. 

Jausmų antplūdžio, kurį Klitas patirdavo į juos žvelgda- 
mas, negalėtum pavadinti patriotizmu. Jausmai buvo gilesni 
nei meilė savo šaliai. Valdžios, įsitvirtinusios šiuose pastatuo- 
se, aistra Klitui sukeldavo panašų į erekciją jaudulį. Klitas lai- 
kėsi nuomonės, kad valdžia - stipriausias vaistas, skatinantis 
lytinę funkciją. Jai niekas negalėjo prilygti. Nė iš tolo. 

Bet kuris save gerbiantis vyras siekia valdžios. O ją įgijęs, 
velnioniškai stengiasi išlaikyti. Neišvengiamai kas nors jau- 
nesnis užgrobs valdžią, kurią Vašingtone savo rankose turi 
Klitas. Tačiau ne šiandien ir net ne rytoj. Klitas pats nuspręs, 
kada perduoti estafetės lazdelę. 

Ir Deividui Meritui ji neatiteks. 

Vėl paskambino sekretorė. 

- Atleiskite, senatoriau. Šiandien prezidentas visą dieną 
užsiėmęs, o vakare išskrenda į Atlantą. Grįš tik rytoj popiet. 

Klitas kelias sekundes gromuliavo žinią. 

- Ačiū, Kerole. Pasistenkite rasti tą šundaktarį Alaną. Ir 
atsikratykite Bonduranto. 

— Klausau, pone. 

Grįžęs prie rašomojo stalo, senatorius užsikėlė ant jo ko- 
jas ir, sukiodamasis gerokai apsitrynusioje odinėje kėdėje, 
ėmė svarstyti kitą ėjimą. Deividas veikė greičiau, nei tikėjosi 
Klitas. Klitas manė, kad žentas leis įtampai atslūgti, vėl ban- 
dydamas pašalinti vienintelę kūdikio nužudymo liudytoją. 

Taip, Klitas patikėjo viskuo, ką jam tą naktį kavinėje papa- 
sakojo Bondurantas ir Berė Treivis. Jis sudavė smūgį Berei, 
jos profesiniam patikimumui, tačiau juk neturėjo iš ko rink- 
tis. Armbrusteris buvo priverstas sukelti triukšmą dėl Berės 
neapdairaus žingsnio ligoninėje, kitaip būtų rizikavęs pats 
pasirodyti kvailiu. Klitas ją iškoneveikė, bet jo pyktis buvo 
nukreiptas į klastingą žentą. 

Berė Treivis - keistuolė, bet šito nepasakysi apie Bondu- 
rantą. Jei Berė viena būtų papasakojusi tą istoriją, galbūt 
Klitas būtų ja ir suabejojęs, tačiau jis pasitikėjo Bondurantu. 
Jam niekada nepatiko tas prezidento patarėjas, jūrų pėsti- 
ninkas. Vyras buvo nekalbus, tai net buvo jo yda. Iš jo tie- 
siog spinduliavo padorumas. Klitas nepasitikėjo dorais ir są- 
žiningais žmonėmis. 

Klitui neteko girdėti Bonduranto meluojant. Šis išsisuko 
nuo klausimų apie savo meilės nuotykį su Vanesa, o tokį nu- 
tylėjimą galėtum palaikyti melu, bet Klitas Grėjaus tylėjimą 
laikė ne savigyna, o galantišku bandymu apsaugoti Vanesą 
nuo skandalo. 

Gerai pažindamas Deividą ir žinodamas apie jo nelemtą 
nuotykį su jauna moterimi, vardu Bekė Sturgis, Klitas ne- 
abejojo: Deividas, sužinojęs, kad kūdikis ne jo, galėjo jį už- 
dusinti. 

Klitas kaltino save, kad šito neįtarė. Tas šunsnukis apgavo 
ir jį, ir Vanesą, įtikino norįs vaikų. Daugelį metų Vanesa ban- 
dė įvairiausias priemones nuo nevaisingumo. Deividas atsi- 
sakė kreiptis į gydytoją. Dabar Klitas žino kodėl. Šunsnukis 
šaudė tuščiais šoviniais ir nenorėjo, kad kas nors įtartų. Ne- 


gana to, kaltę, kad nesusilaukia vaikų, jis subtiliai suvertė 
Vanesai, įpiršo jai nevisavertiškumo, kuris buvo svarbiausia 
Vanesos negalavimo priežastis, jausmą. 

Žinoma, Klito sąžinė nebuvo visiškai švari. Jis irgi turėjo 
prisiimti atsakomybę už santuokinį smurtą, kurį kentė duk- 
tė. Kur jis buvo visus tuos metus? Kodėl nepastebėjo to, kas 
dabar taip prikišamai akivaizdu? Jis per daug uoliai stengėsi 
įtaisyti Deividą į Baltuosius rūmus, todėl ir nepastebėjo, kad 
šis negailestingai atstūmė Vanesos meilę. 

Deividas buvo patenkintas tol, kol Vanesa darė ką liepia- 
ma, nestodavo jam skersai kelio ir elgdavosi taip, kaip elg- 
siantis iš jos buvo tikimasi. Deividas turėjo kenčiančią, bet 
kantrią gražią žmoną, toleruojančią jo atsitiktinius meilės 
nuotykius. Tačiau kai Vanesa sumaišė kortas ir pastojo nuo 
kito vyro, Deividas nusprendė, kad mirties nuosprendis bus 
pelnytas. 

Taip, Berė Treivis ir Grėjus Bondurantas sakė teisybę. Jie 
privertė Armbrusterį atsimerkti ir pamatyti tai, ko jis ne- 
norėjo: Deividas Meritas jo dukters gyvenimą pavertė tikru 
pragaru; jis nužudė Klito vaikaitį; Deividas Meritas išdavė 
Klitą Armbrusterį, todėl privalo būti sunaikintas. 

Vis dėlto to nepavyks padaryti svaidant nepagrįstus kalti- 
nimus per vakaro žinias. Klitas turės įveikti Deividą slapčia, 
o ne atvirai trimituodamas, kad rezga prieš jį sąmokslą. Tik 
slapti veiksmai užtikrintų sėkmę. 

Bondurantui gal ir pavyktų sėkmingai įgyvendinti šį tiks- 
lą, tik ne slapta susitarus su kokia nors žurnaliste, bet kuria 
jų, juolab ne su Bere Treivis. Klitas privalo veikti visiškai sa- 
varankiškai ir paskubėti, nes aiškių aiškiausia, kad Deividas 
laiko negaišta. 

Pirmiausia, jis privalo rasti Vanesą. Antra, atimti ją iš Dei- 
vido. Trečia, turi sunaikinti tą niekšą. 

Tačiau buvo kliūčių. Viena jų - paties Klito prieštaringi 
jausmai. Žento išdavystė buvo tarsi dūris į širdį, bet Klitas 

negali būti sentimentalus dėl to, kas gali - ir privalo - at- 
sitikti. 

Jis privalo būti nepaprastai atsargus. Demaskuodamas 
Deividą, jis negali tapti pažeidžiamas ir leisti, kad kas nors 
skrupulingai tirtų jo paties veiklą. Norint visiškai, bet be 
triukšmo sunaikinti prezidentą, teks sumaniai manevruoti. 

Bėda ta, kad, norint sumaniai manevruoti, reikia laiko, o 
jo, baiminosi Klitas, likę visai mažai. 


== 

— Juk čia Houvis! 

Houvis vos nepaspringo alumi su druska. Jis nusišluos- 
tė burną atžagaria ranka ir ištiesė ją pasisveikinti su ūsuotu 
vyru, ant surištų į uodegėlę plaukų užsimaukšlinusiu beis- 
bolo kepuraitę. 

— Ei! Jau beveik nesitikėjau, kad grįši. 

Vyriškis įsitempęs nusišypsojo puse lūpų. 

— Buvau užsiėmęs. 

— Džiaugiuosi vėl tave matydamas. Ar galiu tau nupirkti 
alaus? 

Nors Houvis džiaugėsi matydamas vyriškį, kurį vylėsi 
galėsiąs vadinti draugu, jo siūlymas išgerti alaus nebuvo vi- 
siškai nuoširdus. Šis vakaras susitikimui nebuvo tinkamas. 
Houvis užsuko į barą ne pabendrauti, o tik trumpam išgerti. 
Jis visą dieną nerimavo tarsi kekšė bažnyčioje - laukė, kada 
išdygs Bondurantas ir paklaus, ar jam pavyko sušniukštinė- 
ti, kur pirmoji šalies ponia. Houvis baiminosi, kad Bondu- 
rantas arba Berė pasirodys stoties WVUE studijoje. 

Tačiau atėjo septinta valanda, metas, kai Houvis pareigas 
perduoda naktiniam redaktoriui, bet nei Berė, nei jos grės- 
mingas sąjungininkas neapsireiškė. Houvis bandė guostis, 
kad juodu pamiršo jį arba sužinojo tai, ko norėjo, iš kito šal- 
tinio, tačiau saviapgaulė nepadėjo. Į vakarą Houvis tik dar 
labiau nerimavo. 


Houvis abejojo, ar Berė su Grėjumi patikės, kad jam nieko 
nepavyko išpešti iš Baltųjų rūmų informatorių, kad ir kaip 
velnioniškai stengėsi. Arba visi mieste melavo, arba niekas, 
tikrai niekas, nežinojo, į kokią ligoninę paguldyta ponia Me- 
rit. Tai buvo ne ta žinia, kurią norėjo išgirsti Berė su Bon- 
durantu. 

Tad Houvis nusprendė ką nors vis tiek pranešti Bonduran- 
tui, net jei tektų pačiam sugalvoti medicinos įstaigos pava- 
dinimą. Jis tikėjo, kad buvęs jūrų pėstininkas laikosi žodžio. 
Jei Houvis nieko nepateiks, Bondurantas nedvejodamas jį 
nužudys. 

— Ačiū, neatsisakysiu. 

— Ko neatsisakysi? - paklausė Houvis, pažadintas iš niū- 
rių apmąstymų. 

— Alaus, - atsakė naujasis draugas, nustebęs žvelgdamas 
į Houvį. 

— Ak taip, taip, žinoma. Šiandien buvo sunki diena, - tei- 
sinosi Houvis, kad mintimis buvo nuklydęs. - Netrukus grį- 
šiu. 

Kai Houvis grįžo su alumi, vyras, tikrai kietas klientas, 
kreida trynė biliardo lazdą. 

- Šįvakar būk atsargus. Aš treniravausi. 

Vyro šypsena Houviui priminė mėsėdį bėgiojančiomis 
akimis ir mažais aštriais dantukais. 

— Eee... tiesą sakant, šįvakar neturiu laiko. - Suraukta vyro 
kakta Houviui kėlė didesnį nerimą nei šypsena, todėl skubiai 
pridūrė: - Na, gal vieną partiją. 

— Puiku. Turėsiu galimybę išgelbėti savo garbę. 

Daužydami rutulius, jie šnekučiavosi apie šį bei tą. Houvis 
žaidė prastai. Galvodamas apie tai, kas galbūt tyko pasaloje 
prie namų, jis neįstengė susikaupti. O gal jau atsidūrė Bon- 
duranto taikiklyje? Gal tas seka Houvį iš savitarnos skalby- 
klos anapus gatvės? 

— ...tavo draugė. 

— Atsiprašau? 

— Klausiau apie tavo bendradarbę. Mergšę. Sakyčiau, tave 
kamuoja kažkokios mintys. Jei šįvakar esi numatęs ką nors 
geresnio... 

— Ne ne, - skubiai patikino Houvis. - Atleisk. 

Liaukis, asilo galva, subarė save Houvis. Kas, po velnių, 
jam darosi? Štai kietas vyrukas beveik maldaudamas peršasi 
į bičiulius, o ką daro jis, Houvis? Elgiasi kaip tikras šiknius, 
štai ką. 

Viskas per Bere. Dėl visko kalta ji. Ji ir dar Bondurantas. 
Kas jiems leido įsibrauti į Houvio butą ir jį prievartauti? Ti- 
kri skystablauzdžiai. Bent jau Berė. O Bondurantas buvo 
išvarytas iš miesto, nes nepajėgė atsitraukti nuo pirmosios 
šalies ponios kelnaičių. Tegul eina jie po velnių. Jei šįvakar 
juodu pasirodys su kerštingais grasinimais, Houvis iškvies 
policiją. 

Įsidrąsinęs Houvis kilstelėjo nusmukusias kelnes ir gurkš- 
telėjo alaus. 

— Aš ją išvariau. 

— Nejuokauji? 

— Nesmagiai dėl to jaučiausi, - paaiškino Houvis papūsda- 
mas lūpas, - bet ji viską suknisdavo, tad neturėjau išeities. 

— Žinoma, ką dar galėjai padaryti? 

— Teisybė. 

Houvis pirmą kartą šį vakarą taip sėkmingai smūgiavo. 
Draugas sveikindamas kilstelėjo bokalą. 

— Tačiau nusprendžiau jai padėti. 

— Šit kaip? — Vyriškis nusitaikė į rutulį. Rutuliai skardžiai 
sutaukšėjo, bet nė vienas neįkrito į rankovę. - Gal rašai jai 
rekomendacinį laišką? 

— Ne. Padedu jai vykdyti slaptą reikaliuką. 

Kaip Houvis ir tikėjosi, vyriškis kilstelėjo antakius. Hou- 
vio balse skambanti nuotykio gaidelė jam padarė įspūdį. 

— Koks tas slaptas reikalas? 

Houvį skaudino pažeminimas, kurį jis patyrė per Bondu- 
rantą, todėl dabar maloniai atsipalaidavo. Na ir kas, jei tru- 
putį pagražins tiesą? Jo bičiulis vis tiek niekada to nesuži- 
nos. Be to, net geriausi draugai mala vienas kitam šūdą. Taip 
jau yra tarp vyrukų. 

— Ji dabar dirba savarankiškai, vis dar knaisiojasi po tą 
skandalingą istoriją, apie kurią tau pasakojau. Kur dar ji gali 
kreiptis informacijos, atsitrenkusi į mūro sieną? Į jūsų nuo- 
lankų tarną. 

— Kokios informacijos? 

Houvis mirktelėjo. 

— Apie Baltųjų rūmų vidaus reikalus. 

— Ir tujai ką nors gavai? 

— Nemanyk, kad buvo lengva, - atsakė Houvis, išpūsdamas 
krūtinę. - Tikrai ne. Turėjau pats kai ką ištirti, pasinaudoti 
pačiais slapčiausiais informatoriais, bet radau saldainiuką, 
kurio ieško Berė. 

- Tikriausiai ji labai apsidžiaugė. 

— Apsidžiaugs. 

— Jai dar nepasakei? 

Vyriškio akys nušvito, o nuo šypsenos ūsiukai kilstelėjo į 
viršų. Jis paplekšnojo Houviui per petį. 

— Suprantu. Nesakysi jai tol, kol ko nors negausi mainais, 
tiesa? 

Houvis sukikeno. Jam pavyko įtikinti naują bičiulį tuo, ko 
ir siekė: Houvis - moterų širdžių ėdikas, šaunus vyras, jėga, 
su kuria reikia skaitytis, ir joks ne mulkis. 

- Šįvakar su ja susitiksiu. Manau, ji noriai atsidovanos, 
paslauga už paslaugą. 


CS 


Šįvakar Berė vairavo volvą, pavogtą po pietų iš ligoninės au- 
tomobilių aikštelės. Prisiartinusi prie Houvio namo, sulėti- 
no greitį. 

— Kur man sustoti? - paklausė ji Grėjaus. 

— Kvartalo gale. Stabtelėkite čia ir išleiskite mane. Eisiu 
pirmas. 

— Pro pagrindines duris? 

— Vakarykštis spektaklis jį įbaugino, manau, šįvakar sau- 
giau elgtis paprasčiau. 

— Ojeijis nieko nesužinojo? 

— Jei meluos, suprasiu. Susitiksime pas Houvį, - pasakė 
Grėjus, išlipo ant grindinio ir uždarė dureles. 

— Būkite nuolaidus, - šūktelėjo jam pavymui Berė, bet 
Grėjus arba jos neišgirdo, arba apsimetė negirdįs. 


== 


Houvio drąsa truko neilgai. Vos išsiskyrus su nauju draugu ir 
išėjus iš baro, jį vėl apėmė nerimas. Važiuojant namo Houvio 
delnai buvo tokie slidūs, kad vos išlaikė vairą. 

Jei Houvis nepraneš nieko naudingo, Bondurantas iškarš 
jam kailį. Ojei Houvis ką nors prasimanys ir Bondurantas tai 
sužinos, o taip tikrai atsitiks per kelias valandas, tas vyras ti- 
kriausiai grįš ir jį nužudys. Kad ir kaip ten būtų, Houvis susi- 
movė. Nebent jis maldautų Berę pasigailėti. Praėjusį vakarą 
ji buvo gana šiurkšti, bet Houvis nemanė, kad Berė abejingai 
stovėtų ir leistų Bondurantui jį šaltakraujiškai nužudyti. 

— Ne, ji nueis į kitą kambarį, kad neprapultų apetitas, — 
balsu sumurmėjo Houvis, statydamas automobilį jam skir- 
toje vietoje. 

Paskui jis užlipo laiptais. Drebančiomis rankomis atsiraki- 
no duris ir plačiai atlapojo. Prie slenksčio Houvis sudvejojo, 
klausėsi, ar neišgirs bent menkiausio garso. Galiausiai įžen- 
gė į svetainę ir uždarė duris. 

Houvis buvo veik tikras, kad bute vienas, ir niekas į jį ne- 
buvo įėjęs nuo to laiko, kai rytą išvyko į darbą. Tačiau vis 
tiek nuskuodė per mažus kambarius, skubiai junginėdamas 
elektros jungiklius ir ryškiai apšviesdamas visą butą. Pro 

miegamojo langą pažvelgė į priešgaisrines kopėčias, buvo iš- 
siaiškinęs, kad vakar vakare į butą nekviesti svečiai pateko 
jomis. Ant metalinių laiptų, zigzagais besileidžiančių žemyn 
palei pastato sieną, nebuvo nė gyvos dvasios. 

Houvis nuėjo į virtuvę. Iš susijaudinimo alus pilve surū- 
go. Jis nusiraugėjo ir atidarė šaldytuvą - ieškojo, kuo sugerti 
rūgščių perteklių. 

— Nesąmonė, - sumurmėjo Houvis, pilna burna žiaumo- 
damas šaltus, nežinia kada virtus makaronus. 

Juk jis ne vaikas, o vyras. Tačiau šliaužioja po namus, bi- 
jodamas savo paties šešėlio. Nuo pat tos akimirkos, kai Berė 
lengvabūdiškai išgalvojo istoriją apie pirmąją šalies ponią, 
Houvio gyvenimas tapo šūdo vertas. Jis turi darbe bėdų - 
vis tas Dženkinsas. Nekoks ir jo laisvalaikis. Kaip galima 
puoselėti draugystę, kai bijai, kad jūrų pėstininkų žvalgas 
suknežins tau galvą? O dabar bėdos atėjo ir į namus. 

Ką gi, jis įsiutęs kaip velnias ir daugiau šito nepakęs! 

Kai atvyks Berė, jis... 

Pasigirdo beldimas į duris. 

Houvio skrandis nevalingai susitraukė. 

Tačiau netrukus drąsa grįžo, Houvis karingai nužingsnia- 
vo prie durų ir plačiai jas atvėrė, pasirengęs Berei ir Bondu- 
rantui išsakyti, ką apie juos mano. Tačiau pas jį atvyko ne du 
svečiai, O vienas, ir jis šypsojosi. 

— Sveikas, Houvi. Ar galiu užeiti? 


— 


0 ein 
— ZA 


Berė išlipo iš volvo ir užrakinusi dureles dar patikrino. Žva- 
liai eidama šaligatviu, ji ironiškai nusišypsojo - rūpinasi, kad 
nepavogtų vogto automobilio. Ji pažvelgė į trečią kampinio 
namo aukštą. Naktinės užuolaidos buvo nuleistos, visuose 
Houvio buto languose degė šviesa. Tai teikė vilčių. Berė pa- 
manė, kad Grėjus, sumanęs padaryti ką nors bjauraus, būtų 
tai padaręs tamsoje. 

Berė perėjo vestibiulį ir ėmė kopti laiptais. Atsidavė suplė- 
kusiu antikvarinių parduotuvių kvapu. Berė pabeldė į Houvio 
buto duris. Palaukė. Jokio atsakymo. Prispaudusi ausį prie 
durų, ji atidžiai klausėsi, bet neišgirdo jokio pokalbio, sklin- 
dančio iš anapus. Berė pasuko rankeną, durys neužrakintos. 

— Houvi! Grėjau! 

Berė įžengė. 

Šviesos užgeso. 

Ryškiai apšviesti kambariai staiga paskendo gūdžioje 
tamsoje. Reikėtų šaukti, tačiau Berė buvo taip išsigandusi, 
kad negalėjo išleisti nė menkiausio garselio. Pajuto virpant 
grindis, kažkas per svetainę sparčiai artėjo. Apsisukusi Berė 
ėmė grabalioti durų rankenos, surado ją, tačiau, nespėjus pa- 
sukti, ant plaštakos pajuto svetimą ranką. 

— Tylėkite. 

Atpažinusi Grėjaus balsą, iš palengvėjimo vos neapalpo. 
Berė atsisuko į Grėjų. 

— Kas čia vyksta? 

— Dingstame. Tuojau pat. 

— Palaukite, - priešinosi Berė, Grėjui bandant atidaryti 
duris. - Kur Houvis? Ar jis čia? 

— Taip, čia. 

— Kur? Ką jis pasakė? 

Grėjus tylėjo. Berė jo nematė, tik juto, kad Grėjus stovi 
įsitempęs ir negailestingai žiūri į ją. Juto jo kvėpavimą. 

— Kur Houvis? 

- Ššš. 

Berę apėmė panika ir ji garsiau paklausė: 

— Ką jam padarėte? 

— Tylėkite. 

Atstūmusi Grėjų, ji nuklupiniavo per svetainę. 

— Bere, sustokite! 

Berė ranka pajuto oro dvelksmą, Grėjus bandė ją sugrieb- 
ti, bet tamsoje nepataikė. Houvio virtuvėje ji skaudžiai šlau- 


nimi atsitrenkė į stalo kampą. Berė apčiuopė elektros jungi- 
klį ir kelis kartus bandė jį įjungti, bet veltui. Kažkas išjungė 
pagrindinį jungiklį saugiklių dėžutėje. 

Grėjus sučiupo jai už rankos. 

— Eime, Bere. Nedelskime. 

— Paleiskite mane! - sušuko ji, stengdamasi ištraukti ranką. 

Išsilaisvinti iš Grėjaus gniaužtų buvo beviltiška, ypač tam- 
soje. Houvio virtuvėje Berė nesiorientavo, visai kaip Grėjus. 
Ji prisiminė bendrą patalpos planą ir grumdamasi pamažu 
artinosi prie lango. Priartėjusi ji nutvėrė naktinės užuolai- 
dos apačią ir stipriai trūktelėjo. Išėjusi iš mados užuolaida 
kilstelėjo aukštyn ir šlamėdama, tarsi būtų praskridę tūks- 
tantis šikšnosparnių, susivyniojo į ritinį. Gatvės šviesa ap- 
švietė virtuvę. 

— Po velnių! - nusikeikė Grėjus. 

Berė su neįtikėtina jėga atstūmė Grėjų. 

— Houvi! - šūktelėjo ji. 

Ir staiga Berė jį pamatė virtuvės ir miegamojo tarpdury- 
je. Houvis spoksojo į ją. Burna buvo suglebusi ir plačiai pra- 
žiota. Gerklė nuo ausies iki ausies giliai perrėžta. Blyškioje 
melsvoje šviesoje po Houvio kūnu susitvenkęs kraujas atro- 
dė juodas. 

Berei nespėjus surikti, Grėjus ranka užspaudė jai burną. 
Pridėjęs lūpas prie pat ausies, jis sušnibždėjo vieną vienin- 
telį žodį: 

— Spensas. 

- V eisi Martinas? - Dienraštis buvo akivaizdžiai su- 
trikęs. - Sakei, kad jį nužudei. 

— Ne, tai ji sakė, kad jį nužudžiau, - atšovė Grėjus ir dėb- 
telėjo į Berę. 

Berė atsargiai laikė delnuose karštų karščiausios arbatos 
puodelį ir išsiblaškiusi siūbavo pirmyn atgal ant Dienraščio 
sofos krašto. Draugo namas skendėjo tamsoje. Jiedviem su 
Grėjumi pavyko įsmukti vidun nepastebėtiems. Bent jau 
Grėjus vylėsi. Įsikišus Spensui, ėmė grėsti kur kas didesnis 
pavojus. 

— Aš tik išvedžiau jį iš rikiuotės, - paaiškino Grėjus, - ma- 
tyt, reikėjo nužudyti. 

Jis papasakojo, kaip sužeidė Spensą ir įgrūdo į rūsį po klo- 
jimu. 

— Norėjau, kad liktų gyvas, bet nepabėgtų. Tikėjausi čia 
atvykęs ir padedamas Klito per kelias dienas, ilgiausiai per 
savaitę, saugiai išplėšti Vanesą iš Deivido nagų. 

Grėjus pažvelgė į Berę, ši vis dar tuščiu žvilgsniu žiūrėjo į 
tolį. 

— Deja. Turėjau suprasti, kad Spensas išsilaisvins, tik nie- 
kaip nesuprantu, kaip jam pavyko. Tikriausiai nagais išsi- 
rausė kelią į laisvę. 

— Ar esi tikras, kad kaip tik jis nužudė Fripą? - paklausė 
Dienraštis. 

— Taip. Pažįstu jo stilių. 

— Jei Houvis būtų susipažinęs su Spensu, jis būtų pasigy- 
ręs, - po penkių minučių tylos pagaliau prabilo Berė. 

— Gal pirmą kartą jie susitiko vos kelios sekundės prieš 
Spensui perrėžiant jam gerklę. 

Berė papurtė galvą. 

— Policija pareiškė, kad nėra jokių įsilaužimo požymių. 
Houvis atpažino žudiką ir įsileido vidun. 

Dienraštis palinko į priekį. 

— Ką nori pasakyti, Bere? 

— Ji sako, kad Houvis laukė manęs, kad aš jį nužudžiau, - 
už Berę atsakė Grėjus. 

Berė žvilgtelėjo į Grėjų ir tuojau pat nusigręžė. Tačiau Grė- 
jus neleido jai taip lengvai išsisukti. 

— Na, ar ne taip manote? 

— Nežinau, ką ir galvoti, - sušuko Berė ir padėjo į šalį arba- 
tos puodelį. - Nepajėgiu mąstyti. - Ji atsistojo ir ėmė ener- 
gingai trinti rankas. - Negaliu galvoti apie nieką, tik kaip 
siaubingai mirė Houvis. Jo nemėgau, - prisipažino ji trūk- 
čiojančiu balsu, - ir neapsimetinėsiu, kad buvo kitaip. Hou- 
vis buvo bjaurus tipas, bet žmogus - beginklis ir šiuo atveju 
niekuo dėtas. Aš jį į šį reikalą įvėliau. Houvis žuvo per mane. 
Jo mirtis slėgs mano sąžinę visą gyvenimą. 

Berė atsisėdo ir pravirko. 

Abu vyrai tylėjo. Galiausiai Dienraštis paklausė: 

— Ką sakė policija? 

Grėjus norėjo kuo skubiau dingti iš nusikaltimo vietos, 
baiminosi, kad Spensas gali grįžti ir juos visus pribaigti. Ta- 
čiau Berė primygtinai reikalavo elgtis taip, kaip dera, ir pa- 
skambino 911. Grėjui neliko kas daryti, - nebent būtų smū- 
giu apsvaiginęs Berę ir išnešęs iš buto, - kaip tik būti su ja, 
kol žmogžudysčių skyriaus detektyvai juodu apklausė. 

Tyrėjams jie prisipažino, kad tą vakarą buvo sutarę susitik- 
ti su Houviu. Kai Grėjus su Bere atvyko, Houvio butas sken- 
dėjo tamsoje, o durys buvo neužrakintos. Įėję jie rado Houvį 

negyvą. Jie nieko nelietė, išskyrus durų rankeną, porą švie- 
sos jungiklių ir naktinės užuolaidos apačią. Grėjus nepamiršo 
nuvalyti pirštų atspaudų nuo saugiklių dėžutės, prieš atvyks- 
tant pirmajam operatyvinės grupės automobiliui. Būtų buvę 
sunku paaiškinti, kodėl jis norėjo tamsoje pabėgti iš buto. 

— Detektyvai kėlė versiją, kad Houvis buvo užpultas lauke 
ir jėga įtemptas į butą. Jo kišenės buvo išnaršytos, todėl jie 
įtaria, kad nusikaltimo motyvas - apiplėšimas. Galėjo būti 
pavienio plėšiko arba gaujos darbas. 

— Jums nemesta jokių įtarimų? - paklausė Dienraštis. 

— Galėjo būti mesta, bet kraujo klane buvo rastas pėdos 
atspaudas. Vyriško sportbačio, kokių tūkstančiai kasdien 
parduodami visoje šalyje, atspaudas. Matyt, žudikas supra- 
to savo klaidą, tai buvo vienintelis atspaudas. Detektyvai 
mano, kad jis nusiavė sportbatį, kad bute nepaliktų kruvinų 
pėdsakų. 

— Spėju, Spensas tyčia paliko tą pėdsaką, norėjo, kad poli- 
cija kaip tik taip ir pamanytų - neva kažkas atsitiktinai pa- 
stebėjo Houvį, įeinantį į namą, pasekė jį laiptais aukštyn ir 
nužudė už kelis menkus žalius. Tame rajone panašių dalykų 
nutinka kelis kartus per savaitę. Policija atliks standartinius 
veiksmus, surašys visus dokumentus, byla bus iškelta, o 
žmogžudystė nebus ištirta. 

— Kaipjūs, po velnių, galite taip atsainiai kalbėti? 

Berė vėl atsistojo ir žaižaruodama akimis žvelgė į Grėjų, šį 
vėl apėmė įsiūtis. 

— Ko iš manęs norite? Kad prisipažinčiau? - piktai paklau- 
sė jis, žvilgsniu gręždamas Berę. 

— Noriu, kad paaiškintumėte, kodėl pirmas numovėte į 
Houvio butą. 

— Norėjau jį paveikti. 

— Labai miglotas paaiškinimas. 

— Bet vis tiek nesuteikia jums teisės manyti, kad aš jį nu- 
žudžiau. 


— Kodėl išjungėte šviesas, kai įėjau? 

— Kad nematytumėte Houvio. 

— Tačiau kai jį pamačiau, vis tiek stengėtės išgrūsti mane 
iš buto, kodėl? 

— Spensas vis dar galėjo kiūtoti bute, būtų buvę nesaugu. 

— Spensas, stebuklingai prisikėlęs iš mirusiųjų, - purkšte- 
lėjo Berė ir pakėlė rankas aukštyn. - Šlovė Viešpačiui. 

Grėjus sukando dantis. 

— Jei pasakyčiau: Gerai, prisipažįstu. Tai aš perrėžiau pakali- 
kui gerklę, ar pasijustumėte geriau? 

— Jūs - šlykštus tipas. 

— Ko jūs sielvartaujate? Turėtumėte šokinėti iš džiaugs- 
mo. Nustebau, kad vos pranešusi apie žmogžudystę telefonu 
911 nepuolėte skambinti televizijos operatoriams. Buvote 
pirmoji reporterė, atvykusi į šiurpios žmogžudystės vietą. 
Juk toks jūsų darbas, tiesa? Ar ne tai jus sujaudina? Tai ir dar 
šmurkštelėjimas į lovą su bet kuriuo vyru, mainais galinčiu 
papasakoti sensacingą istoriją. 

— Pakaks, Bondurantai, - įsiterpė Dienraštis. 

Grėjus nekreipė dėmesio į šį priekaištą. Jis galvojo tik apie 
Bere. 

— Neprivalau teisintis nei jums, nei kam kitam. Tikėkite, 
kuo tik norite. Man nusispjaut. 

Grėjus nusisuko, tačiau spėjo žengti vos kelis žingsnius. 
Berė puolė iš paskos, visai kaip tą pirmą rytą jo namuose. 

— Jei Spensas gyvas, kodėl jam prireikė surasti Houvį ir jį 
nužudyti? 

- Iš kur man, po velnių, žinoti, - atšovė Grėjus ir nusi- 
kratė Berės ranką. - Gal sužinojo, kad Houvis mums ketina 
nutekinti informaciją, norėjo ją išlaikyti paslaptyje. 

— Kaip jis galėjo sužinoti? 

Grėjus ciniškai prunkštelėjo. 

— Turėtumėte liautis galvojusi, kad šie vyrai žaidžia pagal 
taisykles. Taip nėra. Jiems nusispjaut ant suvaržymų. Tiek 

moralinių, politinių, tiek ant jausmų. Jei jiems atrodo, kad 
ką nors reikia padaryti, jie daro, visai nepaisydami kaip. Jie 
neturi sąžinės. Kol šito nesuvoksite, jie jus skriaus, nes jūs 
žaidžiate pagal taisykles. 

Ištaręs šiuos žodžius, jis pažvelgė į Dienraštį. 

— Jei nori, kad dabar išeičiau, išeisiu. 

Sunkiai atsidusęs, Dienraštis atsistojo. 

— Kiekvieną kartą, kai judu vidurnaktį mane prikeliate iš 
lovos, lauk nelaimės. 

Tik tiek jis tepasakė ir nušiūravo į miegamąjį. 

Grėjus rūsčiai pažvelgė į Berę, mesdamas jai iššūkį, bet ji 
nepratarė nė žodžio, nusisuko ir nusekė koridoriumi paskui 
Dienraštį. 

Tyliai keikdamasis, Grėjus nusiavė batus, nusivilko marš- 
kinius ir atsigulė ant sofos. Ši jam buvo per trumpa; teko 
užkelti kojas ant ranktūrio. Grėjus sugebėdavo užmigti bet 
kur ir bet kokiomis aplinkybėmis. Jis buvo išsitreniravęs va- 
lingai užmigti, akimirksniu pasinerti į gilų miegą, kertelę pa- 
sąmonės palikdamas budriai sergėti nuo galimų pavojų. 

Tačiau šį vakarą treniruoti gebėjimai jį apvylė. Grėjus 
buvo per daug piktas, kad užmigtų. Piktas ir... Įžeistas? Kaip 
pavadinti? „Jėzau“, - sumurmėjo Grėjus, ranka užsidengda- 
mas akis. Įžeistas? Dėl ko? Dėljos beprotiškų kaltinimų? Dėl 
Berės įtarinėjimų, kad jis - žudikas? Kokie asiliški nesubren- 
dėlio jausmai jį užplūdo. 

Tikėkite, kuo tik norite. Man nusispjaut. Po velnių, jam nebu- 
vo nusispjaut. Grėjus pats nesuvokia, kaip norėtų, kad Berė 
apie jį galvotų, tačiau tikrai ne kaip apie šaltakraujį žudiką. 
Jis nerado nė vienos priežasties, dėl kurios Berės nuomonė 
jam būtų buvusi svarbi, bet ta nuomonė jam rūpėjo. 

Ji pasipuūtėlė. Per daug impulsyvi ir dėl to kenkia pati sau. 
Po kandžia ironija ir sarkazmu Berė slepia savo baimę arba 
nusivylimą. Vis dėlto ji - ne bailė, o Grėjus žavisi drąsa. Jos 
protas aštrus tarsi skustuvas. Galbūt Berė per daug išradin- 


ga, kad galėtų būti objektyvia žurnaliste, tačiau kūrybin- 
gumas tik ugdo jos intelektą. Jai teko iškęsti atstūmimą, ir 
Grėjus jautė jai užuojautą, net tam tikrą empatiją. 

Berė velnioniškai sąžininga. Apkaltindamas ją gundymu 
siekiant gauti pageidaujamą kąsnelį, negražiai ją įskaudino. 
Tą rytą Džekson Hole Grėjus taip negalvojo, taip nemano ir 
dabar. Tuo net netiki. 

Tikriausiai Berė, kaipjis pats, negalėtų paaiškinti tos prieš- 
aušrio orgijos. Tai buvo spontaniškas, nežabotas, nepaaiški- 
namas geismas, ir Grėjus daugiau nesigilino. Tokių karštų 
lytinių santykių saugiausia per daug neanalizuoti. Geriau- 
sia suversti kaltę gyvuliškai žmogaus prigimčiai ir pamiršti. 
Arba bandyti pamiršti. 

Nors Grėjus šaipėsi, nuo pat tos akimirkos, kai tą rytą 
palietė Berę, žino, kad ji nėra fatališka moteris. Jos reakcija 
buvo per daug nuoširdi ir nesutramdoma. 

Grėjus nenorėjo galvoti apie Berės netramdomą atsaką. 
Bent jau ne šiąnakt, kai ant jos įsiutęs. Tačiau prisiminimai 
erzindami sėlino iš slaptų atminties kertelių. Mintys sujau- 
kė paprastai tvarkingai surikiuotą protą, Grėjus prisiminė 
krūtis, kurios buvo mažos, bet stangrios, spenelius, kurie, 
regis, niekada neatsipalaiduodavo, šnabždesį tamsoje balsu, 
kurio vieno pakako, kad Grėjus susijaudintų. 

— Grėjau. 

Jis nuleido ranką ir staigiai atsisėdo. Grėjus negirdėjo Be- 
rės artinantis, todėl nustebo, išvydęs ją stovinčią prie pat 
sofos. Jis atsikosėjo. 

— Miegojote? 

— Buvau beužmiegąs, - pamelavo Grėjus. 

— Sugalvojau, ką privalome toliau daryti. 

—- Ką? — viltingai paklausė Grėjus, tikėdamasis išgirsti: 
Dulkintis iki sąmonės netekimo. 

Tačiau Berė pasiūlė visai ką kita. 

Berė pažįsta šį rajoną. Čia vienas nuošalesnių Vašingtono 
rajonų, nes vingiuotose, tankiai medžiais apsodintose jo ga- 
tvelėse netoli Ambasadų gatvės gyvena nemažai garsių žmo- 
nių. Šios gatvelės visai netoli nuo turistų gausiai lankomo 
Masačusetso aveniu, tačiau jas rasti sunku. Daugelyje žemė- 
lapių jos nepažymėtos. 

Namai stovi gerokai atokiau nuo gatvės, juos slepia gyva- 
tvorės arba plytų sienos. Kad būtų saugiau, daugelis šeimi- 
ninkų įsirengę elektrinius vartus. Berė įsitempė, kai Grėjus 
sustabdė automobilį parduodamo sklypo prievažoje. 

— Mus galėjo nušauti, - pasakė ji. 

— Galėjo. 

— Kaip manote, ką ji darys, kai atsivilksime per užpakalinį 
kiemą? 

— Sužinosime, kai nusivilksime. 

Tai buvo Berės idėja. Vakar vakare ji atrodė puiki. Dabar 
Berė nebuvo tokia tikra. 

— Sakėte, kad buvote su ja susitikęs. 

— Porą kartų, eidamas oficialias pareigas. Tačiau niekada ne- 
same privačiai šnekučiavęsi. Ji gali net neprisiminti manęs. 

— Abejoju. 

Jie įtemptai žvelgė vienas į kitą, tada Berė tyliai pridūrė: 

— Jūs darote žmonėms įspūdį, Bondurantai. 

— Taip, pavyzdžiui, įspūdį, kurį padariau jums. 

Berė pažvelgė į savo sunertas rankas. 

— Atsiprašau. Turiu omenyje praėjusią naktį. Niekada ne- 
maniau, kad jūs galėtumėte... - Berė prikando lūpą. - Buvau 
prislėgta. Ir išsigandusi. 

— Pamirškite, kas buvo, - atsakė Grėjus, atidarydamas au- 
tomobilio dureles. 

— Ne, prašau. - Berė ant Grėjaus rankos uždėjo plaštaką. - 
Nenoriu, kad graužtumėtės. 

— Gerai. O dabar sakykite, ką sumąstėte. 

— Mąsčiau visą naktį ir bandžiau pažvelgti į šį reikalą iš 
įvairių pusių. Jei Spensas, ištrūkęs ir grįžęs į Vašingtoną, su- 
žinojo, kad Houvis mums tekina informaciją, ir nuvyko į jo 
butą vos kelios minutės prieš mums pasirodant, kodėl jis pa- 
liko įkaltį, kuris įtarimus nukreiptų nuo mūsų? Juk Spensas 
galėjo pasistengti, jog atrodytų, kad mes nužudėme Houvį, 
tarkim, dėl to, kad šis mane išmetė iš darbo. Sėdėdami už 
grotų ir stengdamiesi įrodyti savo nekaltumą, nuliptume 
Spensui ir Meritui nuo sprando. Tad kodėl jis sąmoningai 
nukreipė policijos įtarimus nuo mūsų? 

Daug nesvarstydamas, Grėjus atsakė: 

— Nes jis mums ruošia kai ką blogesnio. 

— Pavyzdžiui? 

— Kol kas nežinau. Todėl privalome būti labai atsargūs. — 
Grėjus pro tuščią didžiulį kolonijinio stiliaus namą pažvelgė 
į miškelį. - Eime. 

Nors Berė pasijuto dar labiau sukrėsta, išlipo iš automo- 
bilio. Ji nepamiršo pasiimti laikraščio skelbimo apie parduo- 
damą žemės sklypą. Būtų įtikinamas pasiaiškinimas, jei kas 
nors juos sustabdytų ir paklaustų, ko čia šmižinėja. 

Palei aukštą metalinių strypų tvorą, ženklinančią namo 
teritorijos ribas, ji nusekė paskui Grėjų. Po penkių minučių 
jie pasiekė sklypo pakraštį. 

— Čia jau Alanų, - paaiškino Berė, ranka mostelėdama į 
priekį. 

Žalios juostos, skiriančios du sklypus, pakraštyje Berė pa- 
matė kyšantį namo stogą. 

- Eikite pirmas. 

Kietmedžių lapai tik pradėjo rausti ir kūrė spalvingą pale- 
tę, kontrastuojančią su visžaliais augalais. Žingsniuojant pro 
medžius, po kojomis šiureno nukritę lapai. Kitomis aplinky- 
bėmis būtų buvęs malonus pasivaikščiojimas gamtoje. 

Priėję plačią, rūpestingai prižiūrimą veją prie raudonų 
plytų karaliaus Jurgio laikų stiliaus pastato, jie stabtelėjo. 

Gėlynuose žydėjo ryškios chrizantemos. Gyvatvorė buvo rū- 
pestingai pakirpta, tarsi naujokė, besiruošianti į pokylį. 

— Nuo to laiko, kai su jumis, Bondurantai, susipažinau, 
mačiau daugybę užpakalinių kiemų. Šis - gražiausias. 

Grėjus vos nenusišypsojo, bet šypsena taip ir nepasirodė, 
nes kaip tik tuo metu pro duris išėjo moteris. Ji nešėsi glėbį 
plakatų, susuktų į ritinius ir perrištų gumele. 

— Ji, - tarė Grėjus, išlindo iš už medžių ir kirto veją. 

Berė nusekė iš paskos. 

Moteris buvo liekna ir patraukli. Padėjusi plakatus ant 
užpakalinės visureigio Cherokee sėdynės, ji atsitiesė. Tada ir 
pastebėjo atvykėlius. Drąsi moteris, ji neapsigrežė ir nepasi- 
leido bėgti, o stovėjo kur stovėjusi. 

Kai jie prisiartino, išraiškingose moters akyse Berė pa- 
stebėjo nerimą. Jos žvilgsnis nukrypo į Berę, paskui į Grėjų, 
tada vėl į Berę. Nei Berei, nei Grėjui nespėjus paaiškinti, ko- 
dėl čia atsidūrė, Amanda Alan tarė: 

— Ačiū Dievui, kad atvykote. 


Irisdošimt ponktas skurius 


D. didžiulę, jaukią virtuvę ir dailų valgomąjį ji nusivedė 
Berę su Grėjumi į patogiai įrengtą svetainę. Židinyje šokinė- 
jo nedidelės liepsnelės. Kambaryje tvyrojo silpnas obuolių ir 
cinamono aromatas. Ant visų sienų kabojo įrėmintos dviejų 
mažų berniukų, daktaro Alano ir Amandos nuotraukos, įam- 
žinančios šeimos ir vaikų augimo istoriją. Baldai skoningi, 
gražūs ir patogūs. Svetinga nuotaika. 

Berė pavydėjo šiai moteriai gražaus kambario, vaikų ir 
namų, kuriuos ji sukūrė. Tačiau įtampa Amandos veide ir 
pražūtį pranašaujanti laikysena pavydo nekėlė. 

Praėjusią naktį Berei šovė mintis, kad ponia Alan galbūt 
sutiktų pasikalbėti apie savo vyro darbą, ypač jei, anot Hou- 
vio, šeimoje kilo nesutarimų. Jei ir nepavyktų, pabandyti 
verta. Ji anaiptol nesitikėjo, kad Amanda, pamačiusi juodu 
su Grėjumi, pajus tokį palengvėjimą. Berė nesitikėjo, kad ši 
moteris, kuri, regis, turi viską, ko tik įmanoma geisti, atro- 
dys tokia nelaiminga ir prislėgta. 

Kai jie susėdo, Amanda pirmiausia kreipėsi į Grėjų: 

— Kaip laikotės? Daug visko įvyko nuo to laiko, kai ma- 
tėmės. 

Grėjus linktelėjo, tada supažindino ją su Bere. 


- Zinau, kas jūs, panele Treivis. 

— O aš žinau, kas jūs, - atsakė Berė. - Bent jau dabar. Jūs 
man paskambinote į televizijos stotį WVUE ir pranešėte, kad 
kažkas vyksta Hai Pointe. 

Vos tik Amanda lauke ištarė pirmuosius žodžius, Berė at- 
pažino savo neprisistačiusios informatorės balsą. 

— Atsiprašau, kad buvau tokia paslaptinga. Turėjau ką 
nors daryti, kam nors pasakyti, tik nežinojau, kaip elgtis. 
Prisiminiau jus todėl, kad iš Vanesos ėmėte interviu. 

— Įtarėte, kad jūsų name prie ežero vyksta negeri dalykai? 

— Jaučiau, kad kažkas ne taip, tik nežinojau kas. Džor- 
džas... - Ji prikando lūpą. Amanda ne iš tų moterų, kurios 
verkia svetimų žmonių akivaizdoje. Ji susitvardė. - Džor- 
džas man jau nesipasakoja. Tačiau esu įsitikinusi, kad jei tos 
slaugytojos nebūtų ištikęs mirtinas širdies smūgis, Vanesa 
jau būtų mirusi. 

— Veikiausiai esate teisi, - patvirtino Grėjus. 

Su vos tramdoma neviltimi ji pažvelgė į Berę. 

— Kai išėjote iš televizijos stoties, nežinojau, kaip su jumis 
susisiekti. 

— Kodėl bandėte su manim susisiekti? 

— Kad pasakyčiau tai, ką ir taip žinote. Deivido Meri- 
to žmonės nepažįsta. Jis - neturintis sąžinės niekšas. Kas 
nors privalo jį sustabdyti. - Amanda nukreipė tamsias akis į 
Berę. - Ar galiu jūsų kai ko paklausti? - Berė linktelėjo. - Jūs 
įsiveržėte į Šinlino ligoninės lavoninę, nes manėte, kad po 
paklode Vanesos kūnas, tiesa? 

— Taip. 

— Ir manėte, kad dėl jos mirties kaltas mano vyras? 

Berė liūdnai pažvelgė į ją. 

- Atleiskite, kaip tik taip pamaniau. Grėjus taip pat. 

Amanda susidėjo rankas ant kelių. 

— Suprantu. 

— Vanesos maniakinė depresija ir vaistai, kuriuos reikia 
skirti jos nuotaikų kaitai valdyti, gydytojams teikia daug 
įvairių galimybių. Ar jūs taip nemanote? 

— Taip, - kimiu balsu pritarė Amanda, - galiu įsivaizduoti. 

— Turime kelias svarias priežastis manyti, kad Amandai 
tebegresia rimtas pavojus, - įsiterpė Grėjus. 

— Jį kelia Džordžas? 

— Deividas. 

— Bet pasitelkęs Džordžą. 

Grėjui nebuvo būtina atsakyti. Viską pasakė jo išraiška. 

Berė suprato, kad jie nepapasakojo Amandai nieko, ko ji 
pati jau nebūtų suvokusi. Tačiau įsitikinus, kad pasitvirtino 
patys blogiausi nuogąstavimai, nėra lengva. Vis dėlto Aman- 
da išliko ori, ir Berė ja žavėjosi. 

— Suprantu, kaip nepaprastai sunku jums tai girdėti, ponia 
Alan, - tarė Berė. - Jūsų vyro nepažįstu, tačiau iš to, ką apie 
jį žinau, nemanau, kad daktaras Alanas tyčia taip elgiasi. 

— Aš jį pažįstu, - įsiterpė Grėjus, - ir manau, kad jis - Dei- 
vido auka, visai kaip Vanesa. | 

— Čia atvykome ne daktaro Alano kaltinti, - paaiškino 
Berė. - Tik norime kai ką sužinoti. 

— Neprivalote man teisintis, - atsakė Amanda ir karčiai 
nusijuokė. - Nuo pat tos akimirkos, kai Deividas tapo prezi- 
dentu ir Džordžą paskyrė Baltųjų rūmų gydytoju, mano vyro 
gyvenimas tapo pragaru. 

- Šiuo požiūriu Deividas yra talentingas, - sutiko Grėjus. 

Juodu su Amanda supratingai susižvalgė, tą akimirką at- 
siribodami nuo Berės. Galiausiai Amanda įsmeigė akis į ne- 
seniai darytą šeimyninę nuotrauką ant stalo. 

— Džordžas įsipainiojo į kai ką siaubinga. Kad ir kas tai 
būtų, jis nepajėgus išsikapstyti. Tai ardo mūsų asmeninį gy- 
venimą. Daro neigiamą poveikį vaikams. Džordžas grumia- 
si pats su savim. Kankinasi. Džordžas žlunga mano akyse, 
negaliu jo pasiekti, net maldaudama ar grasindama palikti. 
Kad ir kas tas kažkas būtų, jis už mane galingesnis. - Aman- 
da pažvelgė į Berę. - Galjūs ką nors nutuokiate? 


— Deividas Meritas nužudė Vanesos kūdikį. Tai nebuvo 
KSMS. 

Amanda prispaudė plonus išbalusius pirštus prie lūpų, 
kad jos nevirpėtų. 

— Jūsų vyras įsivėlė į kai ką, kas prieštarauja jo, kaip gy- 
dytojo, prigimčiai ir asmeniniam moralės kodeksui, - tyliai 
tarė Berė. - Štai kodėl jis kankinasi. 

Berė neprisivertė pasakyti, kad daktaras Alanas nuslėpė 
prezidento įvykdytą žmogžudystę ir dabar jam prisakyta pa- 
šalinti vienintelę šio nusikaltimo liudytoją. 

Amanda buvo išmintinga. Jai šito nereikėjo sakyti. Ga- 
liausiai ji nuleido ranką. Amandos lūpos tebebuvo išblyšku- 
sios, bet nebevirpėjo. 

— Nekenčiu to žmogaus už tai, ką jis padarė mano vyrui. 
Net jei Džordžas įsivėlęs į nusikaltimą, padarysiu viską, ką 
galiu, kad padėčiau jums demaskuoti Deividą Meritą. Geriau 
gyvas Džordžas kalėjime nei miręs laisvėje. Jei šis košmaras 
greitai nesibaigs, Džordžą jis vienaip ar kitaip pribaigs. 

— Mudu su Bere tikėjomės, kad sutiksite padėti, - pasakė 
Grėjus. 

Amanda atsisuko į jį. 

— Paprastai tariant, jūs manote, kad Deividas pasamdė 
Džordžą Vanesai pašalinti? 

— Taip. 

— O kaip jos tėvas? Klitas Armbrusteris nužudys bet ką, 
net žentą, jei nuo Vanesos galvos nukris bent plaukelis. Ar 
kreipėtės į jį pagalbos? 

- Bandeme, - atsakė Berė, - bet po nesėkmės Šinline jis su 
mumis net nesikalba. 

— Gali būti ir kita priežastis, dėl kurios jūsų vengia, — 
svarstė Amanda. - Senatorius nėra nekalta avelė. Jis žaidžia 
rizikingus politinius žaidimus. Deividas galėjo jį įvilioti į 
savo pinkles. 


— Taip manau ir aš, - sutiko Grėjus. - Jei Klitas mes kal- 
tinimus Baltiesiems rūmams, gali būti, kad jie atšoks riko- 
šetu, ir galiausiai Klitas susinaikins. Deivido modus operandi 
paprastas, jis renka kompromituojančius įrodymus prieš jį 
supančius žmones. Nešvarios paslaptys skatina aklą ištiki- 
mybę. Niekam nedaroma išimtis. Net uošviui, kuris pasirū- 
pino, kad Deividas būtų išrinktas prezidentu. 

— Aš nesu ištikima Deividui Meritui, - pareiškė Amanda. - 
Ko norite iš manęs? 

— Pasakykite, kur Džordžas laiko Vanesą. 

— Nežinau. Jis man nesakė. Tačiau spėju, kad Tabor House. 

Berė pažvelgė į Grėjų. Jis atrodė toks pat suglumęs. 

— Privati detoksikavimo ligoninė, - paaiškino Amanda. 

— Nieko neteko apie ją girdėti. 

- Ir negalėjote girdėti, - paaiškino Amanda. - Tabor Hou- 
se laikomi didžiulėje paslaptyje. Toje ligoninėje gydomi tik 
svarbūs vyriausybės pareigūnai ir jų šeimos nariai. Aukš- 
tieji Vašingtono pareigūnai vaistais piktnaudžiauja kur kas 
dažniau, nei pagalvotum. Ši įstaiga įsteigta maždaug prieš 
dvidešimt metų, kad vyriausybė galėtų išsaugoti vardą, jei 
prireikia iš kokio nors valdžios vyro išvalyti nuodus. 

— Kurji? 

— Virdžinijoje. Maždaug pusantros valandos kelio auto- 
mobiliu. 

— Dabar aišku, kodėl Džordžas kasdien sraigtasparniu pa- 
kyla iš Baltųjų rūmų pievelės, - linktelėjo galvą Grėjus. - Ar 
galite pasakyti, kaip ten nuvažiuoti? 

Amanda nustėrusi suraukė kaktą. 

— Niekada joje nebuvau. Lankytojų į ligonine neįleidžia. 
Tačiau žinau, koks artimiausias miestas. 

Berė su Grėjumi nusekė paskui Amandą į virtuvę, ten gy- 
dytojo žmona, atsisėdusi prie įmontuoto į virtuvinius bal- 


dus stalo, parašė jiems viską, ką žinojo. Jiems patiems teks 

susirasti Tabor House. Grėjus perskaitė, ką parašė Amanda, ir 
įsidėjo lapelį į kišenę. 

— Jau vis šis tas, - tarė jis. - Ačiū, Amanda. 

— Grėjau, - kreipėsi Amanda, paliesdama jam ranką, - ti- 
kiuosi, elgsitės atsargiai. Turiu omenyje Džordžą. Tai darau, 
kad išgelbėčiau jam gyvybę. Mums gyvybę. Kartu jaučiu, kad, 
padėdama jums, jį išduodu. 

— Suprantu, kokie dviprasmiški jausmai jus kamuoja. Pa- 
našius patiriu ir aš. Prisiminkite, kad kadaise tarnavau Dei- 
vidui, buvau jo patarėjas ir draugas. - Grėjus nutilo. - Nepa- 
darysiu nieko, kas Džordžui sukeltų fizinę žalą. Prižadu, — 
paguodė jis. 

Amanda suspaudė jam ranką ir paskui paleido. 

— Tai siaubingai pavojinga. Nustebau, kad surizikavote čia 
atvykti. 

Berė jai papasakojo, kaip juos seka po Šinlino įvykių. 

— Kai išvykome iš mano draugo namų, mus sekė, bet Grė- 
jus paspruko nuo persekiotojų automobilio. Vis dėlto turiu 
jus perspėti, kad žmogus, su kuriuo kalbėjomės, vakar vaka- 
re buvo nužudytas. 

— O Dieve. 

— Patarčiau jums su vaikais kuriam laikui iš čia išvykti. Kol 
viskas susitvarkys, - pasiūlė Grėjus. 

Amanda trumpai pasvarstė Grėjaus pasiūlymą. 

— Jei paimčiau vaikus iš mokyklos ir pabėgčiau, sukeltų 
dar didesnį įtarimą. Be to, negaliu palikti Džordžo. 

Berė ėmė dar labiau žavėtis šia moterimi. 

- Ėmėmės visų atsargumo priemonių, kad jus apsaugo- 
tume, bet niekuo nepasitikėkite, - perspėjo Amandą ir Grė- 
jus, - net tais žmonėmis, kuriais paprastai pasitikėtumėte. 
Pavyzdžiui, Spensu Martinu. 

Amanda atlošė galvą. 

— Tačiau... jūs juk pasirūpinote šia gyvate. Ar ne? Ma- 
niau... 

— Ką norite pasakyti? 

Amanda parodė į mažą televizorių, įmontuotą į virtuvinę 
spintelę. 

— Pranešė. Per žinias. 

— Apie ką buvo kalbama? - paklausė Berė. 

— Apie Grėjų. Per žinias buvo kalbama apie Grėjų Bondu- 
rantą. 


Trisdešimt šeštas sHyrius 


Grėjaus Bonduranto, įkaitų išlaisvinimo misijos didvyrio, 
ieškojo FTB, norėjo apklausti dėl prezidento patarėjo Spen- 
serio Martino dingimo. 

Deividas Meritas išgirdo šią naujieną kaip visi kiti šalies 
gyventojai. 

Juodu su Spensu susitiko slaptai privačiuose prezidento 
apartamentuose. Tik saujelė Baltųjų rūmų darbuotojų žino- 
jo, kad Spensas dabar gyvena čia. Jis įsikėlė į trečio aukšto 
miegamąjį. Jame Deividas ir Spensas galėjo kalbėtis nevar- 
žomi. Kambario sienos nepraleido garso ir jame nebuvo įma- 
noma įtaisyti klausymosi aparato. 

— Tas vyrukas buvo tikras prietranka, - pasakojo Spensas 
apie Houvį Fripą. - Nudžiugo mane pamatęs. Pakvietė vi- 
dun. Net nepasidomėjo, kaip sužinojau, kur gyvena. 

— Ar esi tikras, kad jis nespėjo susisiekti su Treivis ir Grė- 
jumi per tą laiką, kol išėjai iš baro ir pasirodei prie jo durų? 

— Sekiau jį visą laiką, - atsakė Spensas ir gurkštelėjo pep- 
sikolos. - Tačiau net jei ir būtų su jais susisiekęs, nebūtų nu- 
tikę nieko baisaus. Jis nieko nežinojo. Tik gyrėsi, norėdamas 
padaryti man įspūdį. Jis negalėjo... 

— Kas čia, po velnių?! 

Atsisukęs pažiūrėti, kas patraukė Deivido dėmesį, Spen- 
sas taip pat sunerimo, nes televizoriaus ekrane išvydo savo 

veidą. Sena nuotrauka, matyt, vienintelė, buvusi Spenso by- 
loje. Vis dėlto jį galima atpažinti. Spensas paėmė nuotolinio 
valdymo pultelį ir įjungė garsą. 

— „pranešama, kad dingo. 

Visiškai suglumę Deividas ir Spensas susižvalgė. Juodu 
dar labiau nustebo, išgirdę tolesnius televizijos kanalo „Ka- 
pitolijaus kalvos korespondento žodžius: 

— Manoma, kad Grėjus Bondurantas, po drąsios įkaitų 
išlaisvinimo misijos pelnęs nacionalinę šlovę, buvo pasku- 
tinis asmuo, matęs Spenserį Martiną, jis priėmė prezidento 
patarėją savo ūkyje Vajominge. Vyksta plataus masto pono 
Martino paieška. 

— Jėzau! - pašokdamas sušuko Spensas. - Kas už tai atsa- 
kingas? 

— Nežinau, bet netrukus išsiaiškinsiu, - atsakė preziden- 
tas, paėmė telefono ragelį ir paliepė sujungti su generaliniu 
prokuroru. 

- Įjunkite garsiakalbį, - paprašė Spensas. 

Generalinis prokuroras Viljamas Jansis buvo išvykęs, tad 
prezidento rūstybės teko paragauti vienam jo pavaldinių. 

— Kas, po galais, vyksta? Kur ponas Jansis? Noriu pakal- 
bėti su juo nedelsdamas. 

— Jis kartu su ponia Jansi išvyko vakarieniauti, prezi- 
dente. 

— Suraskite jį. Nedelsdami. O kol kas noriu žinoti, kas įga- 
liojo prokuratūrą tirti Spenserio Martino dingimo aplinky- 
bes? 

— Pats ponas Jansis, sere. Kiek suprantu, jam buvo neofi- 
cialiai pranešta. 

— Neoficialiai pranešta? Jam kažkas neoficialiai pranešė? 
Ir vien tuo remdamasis jis įgaliojo pradėti visapusį tyrimą? 

— Pranešė labai patikimas šaltinis, pone prezidente. 

— Kas? 

— Senatorius Armbrusteris. 

Deividas pažvelgė į Spensą, šis prapliupo riebiai, bet tyliai 
keiktis. Atsisėdęs į krėslą ir masažuodamasis smilkinius, su- 
siėmęs Deividas prabilo tvirtu balsu: 

— Supratau. Matyt, senatorius Armbrusteris prieš tai pa- 
miršo pasitarti su manim. 

— Senatorius pasakė, kad ponas Martinas dingęs jau be- 
veik dvi savaitės. - Po nejaukios pauzės darbuotojas pridū- 
rė: - Pone prezidente, ponas Jansis suprato, kad senatorius 
Armbrusteris kalba jūsų įgaliotas. 

— Žinoma, senatorius buvo įgaliotas, - ramiai atsakė Dei- 
vidas. - Mane taip pat vis labiau jaudina, kad nėra pono 
Martino. Tačiau nesuprantu, kodėl ponas Jansis ieško pono 
Bonduranto. 

— Sere, Bondurantas neseniai papasakojo senatoriui Arm- 
brusteriui, kad ponas Martinas lankėsi pas jį Vajominge. 
Kiek žinoma, tai paskutinis pranešimas apie pono Martino 
buvimo vietą. 

— Ar ponas Bondurantas sulaikytas? 

— Kol kas ne, sere. 

— Nuolat mane informuokite. 

- Žinoma, pone prezidente. 

- Ir suraskite poną Jansį. Noriu su juo kuo greičiau pasi- 
kalbėti. 

— Klausau, sere. Nedelsdamas perduosiu jūsų pageidavi- 
mą. 

Deividas padėjo ragelį. 

— Na, gal nori staiga atsirasti ir nutraukti visas šias nesą- 
mones? 

Spensas kurį laiką vaikštinėjo pirmyn atgal. 

— Ne. Man bus lengviau veikti nematomam. Tačiau įsaky- 
siu savo vyrams surasti Grėjų. Bus velnioniškai blogai, jei jį 
apklaus FTB ar Jansis. 

- Jansis, - su aiškia antipatija pakartojo Deividas. 

Atrodė, kad Viljamas Jansis Merito administracijoje ide- 
aliai tinka generalinio prokuroro pareigoms. Dešimčia metų 
jaunesnis už Deividą, jis buvo toks pat jaunas ir agresyvus 
kaip Robertas Kenedis, kai vyresnysis brolis paskyrė jį į šias 
pareigas. Visai kaip Kenedis, Jansis pasižymėjo baudžiamo- 
joje teisėje, tiek valstijos, tiek ir federalinės jurisdikcijos. 
Jis buvo charizmatiškas, patrauklus ir iškalbus. Tad Deivi- 
das pakvietė jį dirbti ir to jau gailėjosi. Jansis buvo per daug 
įžvalgus, energingas ir sąžiningas. Jansis ir Bondurantas 
būtų per daug pavojinga bendraminčių pora. 

— Kas sutrukdys Grėjui, kai jis pamatys šį reportažą per 
žinias, įžengti į Jansio kabinetą ir pasakyti, kad esi palaido- 
tas jo rūsyje? 

— Jis to nepadarys. 

— Kodėl? 

— Pirmiausia, kad tada jis negalėtų veikti. Bent jau laiki- 
nai. Grėjus turėtų paaiškinti, kodėl į mane šovė ir uždarė 
savo rūsyje. Kad viską išsamiai paaiškintų, prireiktų laiko, 
o Grėjus nenori gaišti. Antra, Houvio Fripo lavonas buvo 
mano vizitinė kortelė. Grėjus žino, kad ištrūkau iš rūsio. 

Deividas suraukė kaktą. 

— Laikas tapo lemiamai svarbus, tiesa? 

— Kaip niekad. 

— Po velnių, mums viso to nereikia, - piktai pareiškė pre- 
zidentas. - Ką, po perkūnais, galvoja Klitas? 

Spensas parodė į telefoną. 

— Siūlau paklausti jo. 


= = 


— Tikrai nesuprantu, kodėl tave tai slegia, - atsakė Klitas, 
nukratydamas cigaro pelenus į porcelianinę peleninę su pre- 
zidento herbu. 

Senatorius, prezidento kviečiamas, atvažiavo nedelsda- 
mas. Gerai suprasdamas, kad Deividas Meritas jo laukia įsiu- 

tes, į susitikimą atvyko puikios nuotaikos. Kai atsirasdavo 
proga pergudrauti, senatoriaus nuotaika visada pagerėdavo. 

Deividas dėl Spenso ir Bonduranto triedžia į kelnes, Klitas 
žinojo, kad taip bus. Deividas tikrai nenori, jog Bondurantas 
oficialiai paliudytų, kad Spensas buvo pasiųstas jo nužudyti. 
Žinoma, Deividas neigs šiuos kaltinimus, apšauks Bondu- 
rantą išdaviku ir žudiku. 

Tačiau žala jau bus padaryta ir bus nepataisoma. Abejonių 
sėklos jau bus pasėtos visuomenėje. Einančiam pareigas pre- 
zidentui tokie dalykai artėjant rinkimų metams labai nepa- 
lankūs. Opozicija švęs, atsiradus galimybei nurodyti patikliai 
visuomenei, kokie abejotini asmenys supa jos prezidentą. 

Išduodamas Grėjų Bondurantą, Klitas įsigijo priešą, ta- 
čiau šį vyrą galima paaukoti. Juo labiau Berę Treivis. Po tos 
scenos ligoninės lavoninėje mergina visiškai prarado senato- 
riaus pasitikėjimą. 

Nors Bondurantas su Treivis ketino patraukti Deividą 
Meritą teisinėn atsakomybėn, Klitas be mažiausios sąžinės 
graužaties jiems trukdė. Jis negalėjo leisti, kad tie du nenu- 
spėjami veikėjai pridarytų bėdos, kitaip kiltų pavojus jo pla- 
nams sunaikinti Deividą. 

Be to, painiodamiesi po kojomis, jie gali netyčia sužinoti 
Bekės Sturgis istoriją. Tai, žinoma, sužlugdytų prezidentą, 
bet sunaikintų ir Klitą Armbrusterį. O jo prioritetų sąraše 
po valdžios antroje vietoje buvo savisauga. 

Todėl, stengdamasis pridaryti rūpesčių Bondurantui ir 
reporterei, Armbrusteris pranešė generaliniam prokurorui 
Jansiui, kad buvęs žvalgas yra paskutinis žmogus, matęs 
Spenserį Martiną gyvą. Sujaukęs Bonduranto ir Treivis pla- 
nus, Klitas galėjo eiti tiesiai prie tikslo. Jis privalėjo išpešti 
Vanesą sveiką iš Deivido nagų ir tik tada jį sunaikinti. 

Deividas šėlo: 


— Nepasitaręs pirmiau su manim... 


— Ištisas dienas bandžiau su tavim pasitarti, - pertraukė jį 
Klitas, - bet tu neatsakei į mano telefono skambučius. Vakar 
buvai Džordžijoje. Šiandien po pietų susitikai... 

— Aš žinau, kokia mano darbotvarkė, Klitai. Prieš skam- 
bindamas Jansiui, galėjai palaukti, kol būsiu laisvas. 

— Priešingai, Deividai. Man atrodė, kad ilgiau laukti nega- 
lima. Žmonės pradėjo klausinėti apie Spensą. 

— Kokie žmonės? 

- Tavo paties personalas. Žmonės, kurie pastebėjo, kad 
Spenso nėra. Tu buvai užsiėmęs kitais reikalais, todėl jie 
kreipėsi į mane. 

— Kodėl į tave? 

— Juk mudu esame artimi. - Klitas tyčia patylėjo, kad Dei- 
vidas šį pareiškimą priimtų kaip iššūkį. - Visi mano, kad su 
manim dalijiesi mintimis ir rūpesčiais. Jei tu su kuo nors 
aptarei nepaaiškinamą Spenso dingimą, tas žmogus turėjau 
būti aš. - Klitas patenkintas papsėjo cigarą. 

— Ar Grėjus tau pasakė, kad pas jį buvo apsilankęs Spensas? 

— Taip. Tą naktį, kai susitikau su juo ir ta mergše Treivis 
Šinline. 

— Tą naktį tiek daug nutiko. Kodėl buvo paminėtas Spensas? 

Klitas suraukė kaktą, tarsi bandydamas prisiminti. 

— Tiksliai neprisimenu. Kiek pamenu, tai buvo atsitikti- 
nė pastaba. Tikriausiai būčiau jos neprisiminęs, jei Spensas 
būtų atsiradęs. Tačiau jis neatsirado ir neatrodo, kad pasi- 
rodytų. Truputį pašniukštinėjau. Jam atsiųstos korespon- 
dencijos krūva išaugo. Namo, kuriame yra Spenso butas, 
gyventojai nematė jo kelias savaites. Jis neatsako į telefono 
skambučius. Tarsi būtų nuvykęs į Vajomingą ir ten jį būtų 
prarijęs tetonų genties indėnas. Matyt, Bondurantas jį matė 
paskutinis. 

Deividas nusijuokė. 

— Tavo kalboje skamba pavojingos užuominos. Ar nori pa- 
sakyti, kad Grėjus nužudė Spensą? 

— Gal kaip nors kitaip paaiškintum? 

— Tai juokinga. 

— Tikrai? 

— Taip, - irzliai atsakė Deividas. 

— Atrodo, Jansis taip nemano. 

— Jansis. Abejojau dėl jo paskyrimo. Gailiuosi, kad į tai ne- 
atsižvelgiau. 

Klitas sukikeno. 

— Nes jis labai panašus į Bondurantą. Vis tau dėl ko nors 
priekaištauja. Jis nekeliaklupsčiauja kaip kiti. Kad ir kaip 
ten būtų, Jansis pasikalbėjo su kažkuo iš FTB kriminalistų 
padalinio, ir tas žmogus sutiko, kad paplepėti su Bonduran- 
tu verta. 

Klitas įsikišo cigarą į burną, suspaudė lūpų kamputyje, nu- 
ėjo prie gėrimų spintos ir prisipylė neskiesto škotiško viskio. 
Jis iškėlė krištolo stiklą prieš lempą ir žiūrėjo, kaip šviesa 
žaidžia ant jo briaunų. 

— Įdomu, ką Bondurantas per apklausą papasakos apie 
Spenso lankymąsi Vajominge. 

Senatorius atsisuko ir įbedė skvarbų žvilgsnį į žentą. Abu 
vyrai ilgai žiūrėjo vienas kitam į akis. Deividas nusišypsojo 
pirmas, nenorom parodydamas pagarbą savo patarėjui. 

— Vadinasi, tu žinai. Grėjus tau papasakojo. 

— Kad nusiuntei Spensą jo nužudyti? Taip, jis man pasakė. 
Įdomu, ką dar Grėjus žino arba mano žinąs, kad panorai jį 
nutildyti. 

Deividas atsisėdo ant sofos ir užsikėlė koją ant kojos. Ta- 
riamas Deivido nerūpestingumas neapgavo Klito. Žentas 
neatsipalaiduoja, nors norėtų. 

— Ko tussieki, Klitai? Per daug gerai tave pažįstu. Tą sušiktą 
FTB tyrimą tu užsakei ne įgeidžio pagautas. Esu tikras - ir ne 
dėl to, kad nerimauji dėl Spenso. Tada kodėl? Ko tu sieki? 

— Noriu susigrąžinti dukterį. 

— Norėjai pasakyti: mano žmoną? 

- Tu žlugdai Vanesai gyvenimą. Neleisiu toliau taip elgtis. 

- Jei kalbame apie Vanesą, mano, kaip vyro, norai yra 
aukštesni už tavuosius, Klitai. Užtikrinu tave, Vanesa pati- 
kimose rankose. 

— Kur? Ir vėl Alano name prie ežero? 

- Jos būklė per daug rimta, kad būtų galima gydyti ten. 
Vieną rytą ji pakvaišo. Džordžui nebuvo iš ko rinktis. Jis 
perkėlė Vanesą į slaugos įstaigą. 

— Į kokią? 

- Į Tabor House. 

— Detoksikacijos ligoninę? 

— Džordžas žino, kad joje užtikrintas slaptumas. 

Deividas atsistojo, priėjo prie rašomojo stalo ir iš viduri- 
nio stalčiaus ištraukė popieriaus lapelį. 

- Štai telefono numeris. Paskambink, jei manim netiki. 

Klitas pagriebė popieriaus lapelį ir paprašė Baltųjų rūmų 
operatorę sujungti su nurodytu numeriu. Laukdamas jis nu- 
trenkė stiklą su viskiu ant stalo. Galiausiai saldus balsas at- 
siliepė: 

— Tabor House. 

- Čia senatorius Armbrusteris. Noriu pakalbėti su atsa- 
kingu darbuotoju. 

— Prašom truputį palaukti. 

Senatoriui laukiant, kol sujungs su reikiamu žmogumi, 
ragelyje skambėjo maloni muzika. Armbrusteris spėliojo, ar 
jį iš tiesų sujungė su ligonine išrinktiesiems, ar čia tik Deivi- 
do triukas. 

— Klitai, laukiau jūsų skambučio. Prezidentas man sakė, 
kad skambinsite. 

Armbrusteris pažino balsą. Daktaras Deksteris Leopol- 
das, buvęs vyriausiasis šalies chirurgas, dabar - Tabor House 
administratorius. 


— Sveikas, Deksai. Kaip mano duktė? 

— Būsiu su jumis visiškai atviras, Klitai. Kai daktaras Ala- 
nas ją čia atgabeno, Vanesos būklė buvo prasta. Vaistai ne- 
veikė, nes ji labai daug gėrė. Tačiau grąžinome jai pusiausvy- 
rą, ir jos būklė labai pagerėjo. 

— Suteik jai geriausią, koks tik įmanoma, gydymą, Deksai. 

— Nereikia nė sakyti. 

— Noriu, kad ją stebėtų ir kiti gydytojai, ne tik Alanas. 

Kitame laido gale stojo nejauki tyla. 

— Būtų keblu, Klitai. 

— Man tai visiškai nerūpi. 

— Daktaras Alanas yra jos oficialus gydytojas. Kol ponia 
Merit - arba prezidentas Meritas, jei Vanesa nepajėgs pati 
spręsti, - jo nepakeis, tik daktaras Alanas bus atsakingas už 
ligonę. 

Deksas Leopoldas turėjo sąžiningo žmogaus reputaciją, 
tačiau Deividas galbūt jį kaip nors paveikė. Ar daktaras Leo- 
poldas nusuka akis į šalį, jei Džordžas Alanas iš lėto žudo 
Vanesą? 

— Kur tiksliai ji yra Tabor House? Norėčiau rytoj ją aplan- 
kyti. 

— Deja, negaliu jums šito leisti, Klitai, - mandagiai atsakė 
gydytojas. - Žinote, kokia čia tvarka. Į patalpas neįleidžia- 
me ničnieko, tik pacientus ir personalą. Tai vienintelis būdas 
garantuoti pacientams slaptumą ir išlaikyti ligoninės prin- 
cipingumą. Susitikus su šeimos nariu, būklė gali pablogėti, 
ypač jei pacientas gydomas vaistais ir pasiekta psichologinio 

— Bet, Deksai... 

— Atleiskite, Klitai. Nedarome jokių išimčių. Net preziden- 
tui neleidžiama lankyti ponios Merit, nors jis prašo kiekvie- 
ną kartą, kai paskambina. Jei atsakau jam, turiu pasakyti 
„ne“ ir jums. Užtikrinu, kad Vanesai šitaip bus geriausia. 

Klitas žvilgsniu gręžė Deividą, o šis jį stebėjo, nutaisęs 
abejingą veidą. 

— Gerai, - nusileido Klitas. - Noriu, kad Vanesa pasveiktų. 
Kai mirė kūdikis, ji daug prisikentėjo. 

— Prezidentas man apie tai papasakojo. Jis apgailestauja, 
kad kūdikiui mirus iškart netaikė Vanesai psichoterapijos. 
Jei tuo metu Vanesa būtų buvusi konsultuojama, galbūt kri- 
zės būtų išvengta. Tačiau nesijaudinkite. Grąžinsime ją jums 
visiškai pagijusią. 

— Taip ir padarysite, jei suprantate, kas jums naudinga, — 
burbtelėjo Klitas ir padėjo ragelį. 

— Patenkintas? - paklausė Deividas. 

- Toli gražu, - atsakė Klitas, žingsniuodamas prie Ovalio- 
jo kabineto durų. - Būk labai atsargus, Deividai. Man nerū- 
pi, kiek žmonių privertei dirbti tau nešvarius darbelius ir dėl 
tavęs meluoti, aš bet kokia kaina susigrąžinsiu dukterį. Prieš 
kelias savaites tau priminiau, kad, įtaisęs tave į šį postą, pats 
galiu iš jo ir ištrenkti. - Jis spragtelėjo pirštais prezidento 
panosėj. - Štai taip. 


Irisdešimt septintas skyrius 


Gerokai prieš švintant Klitas nulipo laiptais įsipilti kavos. 
Kas vakarą, prieš eidamas gulti, jis nustatydavo kavavirės 
laikrodį. 

Pirmas garuojančios kavos puodelis sukeldavo malonius 
vaikystės prisiminimus, kai Klitas dar nemokėjo nei žodžio 
„politika“ parašyti, nei žinojo, ką jis reiškia, kai dar nebu- 
vo savo kailiu patyręs, kad kai kurie žmonės ambicijas bei 
godumą kelia aukščiau už garbę, kai pats dar vienu iš tokių 
žmonių nebuvo tapęs. 

Klito tėvas buvo aukštas, stiprus, tylus vyras; jis nebū- 
tų nė pagalvojęs, kad galima įvykdyti nusikaltimą, siekiant 
nuslėpti kitą. Tėvas tebuvo baigęs tris klases, tačiau galėjo 
išvardyti visus žvaigždynus ir per rekordiškai trumpą lai- 
ką suskaičiuoti visus domino kauliukų, kuriais buvo žaista, 
taškus. Jis retai pasiduodavo pykčiui, bet kaipmat puldavo į 
kovą, kad apgintų silpnesnį. 

Klito tėvas kariavo Vokietijoje vadovaujamas generolo Pa- 
tono. Ten tėvas žuvo ir buvo palaidotas. Prieš karą jis gyveno 
ūkyje pietų Teksase ir buvo kaubojus. Pavasariais suvarant 
gyvulius į bandą tėvas kartais leisdavo Klitui joti kartu su 
juo ir kitais kaubojais. 

Pavojingiausi ūkyje buvo ne kiti žmonės, nuo kurių reikė- 
jo saugoti nugarą, o barškuolės, išgąsdinti arkliai ir kaprizin- 

gos ilgaragių veislės karvės. Balne leidžiamos dienos būdavo 
ilgos, sunkios ir dulkėtos. Naktimis dangų nusėdavo žvaigž- 
dės. Rytais auštant, prieš prasidedant darbo dienai, kaubojai 
susirinkdavo prie laužo ir gerdavo plikinančią, stiprią kavą. 

Po karo motina, tapusi našle, persikėlė su vaikais pas 
gimines į Misisipės valstiją. Klitas kitas jaunystės dienas 
praleido toli nuo galvijų ūkio, o bemaž visą suaugusiojo gy- 
venimą - Vašingtone, tačiau ir po šešiasdešimties metų jis 
prisimindavo sumišusius kepamos kiaulienos, mėšlo, odos 
ir tėvo rankomis susuktų cigarečių, kurias papsėdavo pus- 
ryčiaudamas po atviru dangumi, kvapus. Jokia kita kava pa- 
saulyje nebuvo tokia bjauri, kaip toji, geriama prie laužo. Ir 
niekas nuo tų laikų jau nebuvo taip skanu. 

Klitui labai patikdavo tie rytai. Jis labai mylėjo ir tėvą. Kli- 
tas prisiminė, kaip džiaugdavosi jodamas šalia ir kaip kiti vy- 
rai, kad ir kokie tvirti būtų, rodydavo tėvui pelnytą pagarbą. 
O kaip Klitas didžiavosi tėvu! 

Šį rytą, kaip ir kitais, Klitas stengėsi negalvoti, ar tėvas 
dabar juo didžiuotųsi. 

Jis įjungė šviesą virtuvėje. 

Prie stalo sėdėjo Grėjus Bondurantas. Jis buvo įsipylęs 
puodelį kavos. 

— Labas rytas, Klitai. 

Grėjaus balsas buvo ramus. Vargu ar jo sudribusi laiky- 
sena bylojo apie priešiškumą. Tačiau Klitas žino, kad Grėjui 
Bondurantui išdavystė - didžiausias nusikaltimas. Ir Bondu- 
rantas buvo pavojingas. 

Klitas svarstė, ar tėvo, laužo ir gyvulių suvarymo prisimi- 
nimai nepranašavo apie artėjančią mirtį nuo rankos vyro, 
kuriam jis skaudžiai nusikalto. Klitas susigėdo dėl jį per- 
smelkusios baimės. 

Žinoma, pildamasis kavos ir prisėsdamas prie nekviesto 
svečio, Klitas neišsidavė. Neverta klausinėti Bonduranto, 
kaip jis įsigavo į namą. Įjungta moderni apsaugos sistema, 

bet ji negalėjo sustabdyti žvalgo, kuriam pavyko prasiskverb- 
ti pro Artimųjų Rytų kalėjimo sienas. 

Žvelgdamas į šaltas, nepermaldaujamas Bonduranto akis, 
Klitas gurkštelėjo kavos, ir ši jam suteikė stiprybės. 

— Manau, tau nepakaks, jei atsiprašysiu. 

— Ne, Klitai. Atšauk persekiojančius šunis. 

— Negaliu. Per daug toli nueita. Jau ne mano galioje. 

— Mali šūdą. Tu užvirei tą košę. Tu gali ir sustabdyti. O gal 
tavo gyrimasis valdžia, kurią turi, tėra tušti tauškalai? 

Bondurantas buvo vertas priešininkas. Jo tauškalais neiš- 
muši iš vėžių. Klitas nusprendė čiupti jautį už ragų. 

— Ko nori? 

— Noriu rasti Vanesą ir grąžinti ją tau. Tačiau negaliu dar- 
buotis, kol FTB sėdi man ant sprando. 

— Vanesai pavojus jau negresia. 

— Ir tu tuo tiki? 

— Ji Tabor House. 

- Žinau, kur ji. 

Klitui buvo įdomu, iš kur Grėjus gavo šią informaciją, ta- 
čiau klausti beprasmiška. 

— Vakar vakare kalbėjausi su Deksu Leopoldu. Dabar jis 
ten viršininkas. Leidau jam suprasti, kad bus geriau, jei Va- 
nesa man bus grąžinta saugi ir sveika. 

Bondurantas niekinamai sušnarpštė ir palinko per stalą. 

— Ar tiki tuo, ką mudu su Bere papasakojome apie Vanesos 
nėštumą ir kūdikio mirtį nuo tariamojo KSMS? 

Kaip tikras politikas Klitas nieko neatsakė. 

— Jei manai, kad istorijoje, kurią papasakojome, yra bent 
kruopelė tiesos, negi tiki, kad Deividas viską pamirš? Klitai, 
tu jį pažįsti geriau nei kas kitas, tad ką manai? Jei jis tikrai už- 
dusino Vanesos kūdikį, negi manai, kad Deividas paliks nors 
mažiausią galimybę Vanesai likti gyvai ir apie tai papasakoti? 

Klitas mintyse svarstė šį klausimą, nors atsakymas buvo 
siaubingai paprastas. 

— Ko nori? - šiurkščiai pakartojo jis. 

— Laisvės judėti ir nebijoti, kad būsiu sulaikytas. Man ne- 
svarbu, kaip tai padarysi, padėk atsikratyti FTB. 

— Kaip man siūlai... 

— Nemalk šūdo. Sugalvosi ką nors įtikinama. Pasakyk 
jiems, kad tave klaidingai suprato, neteisingai citavo, kad 
suklaidino. Sugalvok ką nors, tačiau tai turi būti įtikinama. 
Numesk juos man nuo sprando. Už tai susigrąžinsi Vanesą. 

— Aš ją ir taip susigrąžinsiu. 

— Tik klausimas, ar gyvą. 

— Deividas nedrįs to padaryti. Aš jį perspėjau. 

— Tada privalome dar labiau skubėti. 

— Aš veiksiu vienas, ačiū. 

— Gerai, daryk, kaip patinka. Bet privalai žinoti dar vieną 
dalyką. Spensas nedingo paslaptingai. Jis gyvas ir sveikas — 
ir Vašingtone. 

— Po velnių! Maniau, jį nužudei. 

— Kaip matai, nenužudžiau, ir galbūt gyvensiu dar ilgai, 
kad dėl to imčiau gailėtis. Spensas grįžo. Mačiau jo rankų 
darbą. Negi manai, kad jis ir Deividas leis FTB vyrukams 
mane apklausti? Niekada. Jie pirmiausia pasistengs nužu- 
dyti mane. 

— Vadinasi, deriesi ne dėl Vanesos, o dėl savo kailio. 

Grėjaus akyse plykstelėjo pyktis, bet jis susitvardė. 

— Spensas nebus nematomas amžinai. Jis materializuosis. 
Kai tai atsitiks, šis įvykis bus plačiai išreklamuotas, iš tavęs 
bus tyčiojamasi. Atrodysi kaip sukriošęs kvailys, sukėlęs me- 
lagingą pavojų. Jansis ir FTB tave demaskuos, kad įsikišai į 
jų reikalus ir privertei dalyvauti farse. Kas patikės, kai kal- 
tinsi Deividą už Vanesą ištikusias nelaimes, kad ir kokios jos 
būtų? Niekas. Būsi nurašytas kaip kliedintis nusenęs kvai- 
lys. Deividas nugalės visais požiūriais. 

— Meluoji. 

Bondurantas nesiteikė paneigti šio kaltinimo, tik žvelgė į 
Klitą šaltomis mėlynomis akimis. 

— Vakar vakare pasakiau Deividui, kodėl paskambinau 
Jansiui ir pasirūpinau, kad būtų pradėtas tyrimas. Jei Spen- 
sas tebebūtų gyvas, Deividas man būtų pasakęs. 

— Tikrai? O gal jis tau spendžia spąstus? - Bondurantas 
dar labiau palinko į priekį. - Kadangi esi labai gudrus, Klitai, 
neabejoju, jog sukūrei puikų planą, kaip sunaikinti Deividą 
už tai, kad jis nužudė tavo vaikaitį, tačiau tavo planui įgy- 
vendinti reikia laiko, o kaip tik jo ir neturime. 

Grėjus kalbėjo logiškai, tačiau Klitas dar nebuvo pasiruo- 
šęs nusileisti. 

— Kas bus, jei nepadarysiu to, ko prašai? 

— Tada linkiu sėkmės. Veiksi vienas. 

— Velnioniškai ilgai veikiau vienas. Ir man gana gerai se- 
kėsi. 

— Tada kodėl Vanesa ne čia su tavim, o nepasiekiamai už- 
rakinta kažkokioje ligoninėje, prižiūrima Deivido prijaukin- 
to šunyčio Džordžo Alano? 

Geras klausimas. Klitas į jį neturėjo atsakymo. Tačiau jam 
vis tiek buvo sunku trauktis atgal. Klitui nebūdinga trauktis. 

— Blefuoji. Tu, visai kaip aš, irgi nori saugiai susigrąžinti 
Vanesą. Ar aš kišiuosi, ar ne, tu atsimuši nuo FTB ar bet kurių 
kitų jėgų, kad galėtum šturmuoti pilį ir išvaduoti Vanesą. 

— Galbūt kadaise taip ir būčiau pasielgęs, bet ne dabar. 

— Radai kitą merginą, ką? Berę Treivis? 

Klitas nesitikėjo, kad Grėjus užkibs ant šio kabliuko, jis ir 
neužkibo. 

— Vanesa daugeliu požiūrių žavi moteris, bet ji savanaudė. 

— Klausyk, - pagrasino Klitas, grūmodamas pirštu palei 
Bonduranto veidą, - nei tau, nei niekam kitam neleisiu kri- 
tikuoti savo dukters. 

Nekreipdamas į jį dėmesio, Bondurantas kalbėjo: 

— Ji anksti išmoko apsaugoti savo subinę, nes turėjo vel- 
nioniškai gerą mokytoją - tave. Vanesa visada pirmiausia rū- 
pinosi savim, ypač man pasitraukus iš tarnybos Baltuosiuo- 


se rūmuose. Vienas turėjau pakelti visą paskalų apie mus 
naštą, nė karto manęs neužtarė nė žodeliu ir neužstojo prieš 
Deividą. 

— Tad kodėl dabar jai siūlai pagalbą? 

— Iš patriotizmo. 

Klitas suprunkštė. 

— Greičiau panėšėja į susireikšminimą. Esi didvyris. Išgel- 
bėti pirmąją šalies ponią - iššūkis, kuriam nepajėgi atsispirti. 

- Čia nieko romantiško, Klitai. Mirė nekaltas kūdikis. Ar jo 
žudikas neprivalo būti nubaustas? Taip pat noriu nutraukti 
bet kokias sąsajas su Deivido prezidentavimu. Noriu tai už- 
baigti visiems laikams ir negalėčiau to padaryti tol, kol jam 
nebus užkirstas kelias dar kartą tapti prezidentu, kol nebus 
atskleistos bjauriosios jo silpnybės. Nors Vanesai ir nebejau- 
čiu meilės, ji tikrai nenusipelnė mirti. 

— Šventasis Grėjus, - nusišaipė Klitas. 

Bondurantas atsistojo, duodamas ženklą, kad baigė ginčy- 
tis. Atsistojęs atrodė neįtikėtinai stiprus. Lygindamas save 
su juo, Klitas pajuto skausmą. Šalia jauno raumeningo vyro 
jis atrodė senas, suglebęs ir silpnas. 

— Tai kaip bus, Klitai? Ar man gelbėti Vanesą? 

— Pagalvosiu. 

— Tokio atsakymo man nepakanka. Paskambink Bilui Jan- 
siui dabar, kitaip išnyksiu, o Vanesos likimas priklausys tik 
nuo tavęs. Esi pakankamai nedoras ir suktas, kad nugalėtum 
Deividą ir liktum gyvas. Bet Vanesa žus. 

Klitas nepasiduodavo. Niekada. Tačiau nuo tų laikų, kai 
žaidė amerikietiškąjį futbolą senajame Misisipės universi- 
tete, buvo patyręs, kad kartais išmintinga atsitraukti ir tik 
tada smūgiuoti kamuolį. 


>= 


Berei einant nuo šviežiai supilto kapo automobilio link, prie 
jos iš abiejų pusių priėjo du vyrai. 

— Panelė Treivis? 

— Taip, aš. 

Jie parodė FTB agentų ženklelius. 

— Norėtume jums užduoti kelis klausimus. 

— Dabar? - apstulbo Berė. - Jei kartais nepastebėjote, 
vyksta laidotuvės. 

— Pastebėjome, - atsakė vienas. — Apgailestaujame dėl 
pono Fripo. Mums buvo sunku jus surasti ir pamanėme, kad 
turėtumėte būti čia. 

— Esate nedovanotinai nejautrūs, - pasipiktino Berė. 

Per Houvio Fripo laidotuvių mišias buvo niekingai mažai 
žmonių, tai liūdnai bylojo apie jo gyvenimą. Susirinko bemaž 
vien televizijos stoties WVUE bendradarbiai, ir tų dauguma 
laidotuvėmis pasinaudojo kaip galimybe valanda pasiilginti 
pietų pertrauką. Šnekučiuodamiesi grupelėmis jie nuskubė- 
jo prie savo automobilių, nes buvo atlikę moralinę pareigą ir 
dabar nevaržomi bendravo darbo metu. 

Berės ašaros buvo tikros. Ji nuoširdžiai liūdėjo ne tik dėl 
to, kad Houvis siaubingai mirė, bet ir todėl, kad už nusikalti- 
mą nebus atkeršyta, nes niekam jis nerūpėjo. 

Vienas agentų nutraukė graudžius Berės apmąstymus. 

— Nors ir netinkamas metas, panele Treivis, vis tiek nori- 
me sujumis pasikalbėti. 

— Kadangi mane apsupote, matyt, neturiu iš ko rinktis. 
Tačiau gal neprieštarausite, jei pasitrauksime tolėliau? 

— Nė kiek. 

Kai jie priėjo prie automobilio, Berė nusišluostė paskuti- 
nes ašaras ir atsisuko į agentus. 

— Policijai viską papasakojau, ką žinau apie pono Fripo 
žmogžudystę. Jie mano parodymus užsirašė nusikaltimo 
vietoje. 

— Mes čia ne dėl to, - pasakė vienas agentų. 

— Ne? - Berė apsimetė apstulbusi ir sutrikusi. - Tada kodėl? 

— Dėl Grėjaus Bonduranto. 

— Ak, dėl jo, - susuokė Berė nuostabiai švelniu balsu. Su- 
nėrusi rankas ant krūtinės, ji atsistojo nuobodžiaujančios, 
tačiau suirzusios poza. - Ką jūs, ponai, norite sužinoti apie 
buvusį nacionalinį didvyrį? 

— Pirmiausia, kur jis. 

— Nežinau. Ir nenoriu žinoti. Jis - bjaurybė. 

Agentai susižvalgė. Vienas jų tarė: 

— Kiek žinome, panele Treivis, jūs gana daug laiko leidžia- 
te kartu. 

— Teisybė, leidžiame. Tiksliau, leidome. Iki vakar, kai jis 
tapo ieškomiausiu Amerikoje žmogumi. Man iki kaklo savų 
bėdų, - pareiškė Berė, vartydama akis. - Iš pradžių susprogo 
mano namas ir žuvo šuo. Vėliau susirėmiau su senatoriumi 
Armbrusteriu, nors iš tiesų rėkavo jis. Dėl to barnio netekau 
darbo. Tada įsitraukiau į... na, žinote, - Berė apsimetė su- 
sidrovėjusi, - įsitraukiau į tą reikalą su šiuo vyruku. Tačiau 
kuri moteris juo nesusižavėtų? Juk jis - nacionalinis didvy- 
ris. Stiprus, santūrus. Labai seksualus. O jo akys tiesiog... — 
Ji suvirpėjo, apsimestinai žavėdamasi. - Na, kad ir kaip ten 
būtų, mes gana gerai sutarėme. Ir staiga vakar per žinias pa- 
rodė jo nuotrauką. Tai mane velnioniškai išgąsdino. Liepiau 
jam išnykti, ir jis išnyko. - Berė ilgesingai atsiduso. - Turėjau 
susiprasti: jis per daug geras, kad tai būtų tikra. 

— Kada jį matėte paskutinį kartą? 

— Jau sakiau: vakar. 

— Kuriuo metu? 

— Hm, leiskite prisiminti. Po pietų. 

— Ar negalėtumėte pasakyti tiksliau? 

— Ne. Kol nepamačiau specialios žinių laidos, nekreipiau 
dėmesio į laiką. 

— Kąjjūs veikėte? 

Berė išraiškingai pažvelgė į jį. 

— Suprantu. Slaptas įsimylėjėlių pasimatymas? 

Berė sukikeno: 

— Kaip žaviai pasakyta. 

— Kur tai vyko? 

— Motelyje. Nepamenu pavadinimo. 

— Kokioje vietovėje? 

— Sugluminote mane. Tepamenu, kad motelis buvo prie 
greitkelio. Nekreipiau dėmesio, kur važiuojame. 

— Net nenumanote, kuriame miesto rajone? 

Berė nuleido galvą ir prikando lūpą. Atrodė sutrikusi. 

— Aš... Dieve, tai taip nepatogu. Suprantate, vairavo Grėjus 
Bondurantas. O aš... O Jėzau! Gal sakykime taip: pakeliui į 
motelį sėdėjau sėdynėje ne visai išsitiesusi, mano galva buvo 
žemiau negu prietaisų skydelis. 

Agentai susižvalgė. Vieno antakiai pakilo veik iki retėjan- 
čių plaukų. 

— Net nesu tikra, ar motelis turėjo pavadinimą, - kalbėjo 
Berė. - Jį pasirinko Bondurantas. Tarp mūsų kalbant, abe- 
jotinos reputacijos skylė. Žinote, kokie būna tie moteliai. 
Kambariai išnuomojami kelioms valandoms. Švarią pata- 
lynę reikia užsisakyti papildomai. Be to, Bondurantą nori 
apklausti federalai... Ak, atleiskite, vyručiai. Nenorėjau jūsų 
įžeisti. Kartais Bondurantas būdavo šykštus. Per pirmąjį pa- 
simatymą mane nusivežė į blyninę. Ar galite patikėti? Jei jis 
nebūtų toks puikus lovoje ir jei ne tos jo mėlynos akys, bū- 
čiau viską nutraukusi jau blyninėje. 

Vienas agentų atsikosėjo. 

— Ee, ar su Bondurantu kada nors kalbėjotės apie Spenserį 
Martiną? 

- Žinoma. Visą laiką. Jie buvo bičiuliai. Juodu ir preziden- 
tas - tarsi kumštis. 

- Ar jis užsiminė, kad ponas Martinas buvo atvykęs į Va- 
jomingą jo aplankyti? 

— Taip. Tiesą sakant, manau, aš ten nuvykau diena ar 
dviem anksčiau nei ponas Martinas. Norėjau parengti repor- 
tažiuką apie Bondurantą, apie tai, ką jis veikia dabar. Mes 

iškart kritome vienas kitam į akį, suprantate? Jis atsekė 
paskui mane į Vašingtoną. Tačiau nespėjusi paruošti apie jį 
reportažo, buvau išvaryta iš darbo. Pasirodo, jis kur kas pa- 
vojingesnis, nei Maniau. 

— Manėte, kad jis pavojingas? 

Berė angeliškai nusišypsojo agentui. 

— Mano lytiniam potraukiui. 

— Ak. 

— Ar jis kada nors priešiškai atsiliepė apie poną Martiną 
arba prezidentą? 

— Ne. Tiesą sakant, jis neseniai lankėsi pas prezidentą, — 
atsakė Berė mirktelėdama. - Bet jūs, vyručiai, tai jau žinote, 
tiesa? 

- Ir nuo vakardienos popietės nesimatėte su Bondurantu? 

— Ne. Gaila. Ar jau galiu eiti? Laidotuvės nėra mano mėgs- 
tamiausias reginys. - Berė jau siekė automobilio durelių ran- 
kenos. - Be to, tikrai daugiau neturiu ką jums pasakyti. Tai, 
kad susidėjau su ponu Bondurantu, nors ir trumpai, buvo 
viena mano pastarojo meto klaidų. Esu tikra, kad žinote apie 
mano viešesnes apmaudžias klaidas. Šią klaidą norėčiau už- 
miršti. Ir juo greičiau, juo geriau. 

— Jei jis su jumis susisiektų... 

— Nesusisieks. Kai liepiau jam keliauti iš kur atėjus, Bon- 
duranto vyriškumas buvo užgautas. Žinote, jis pradėjo aiš- 
kinti: „Kaip drįsti mane mesti, aš esu didžiausia Dievo dova- 
na ir panašiai. 

— Vis dėlto jei su jumis susiektų, prašom mums paskam- 
binti. 

— Būtinai, - pažadėjo Berė, paėmė vizitinę, kurią jai pada- 
vė agentas, ir įsidėjo į rankinę. - Nenoriu dėl jo turėti nema- 
lonumų. Jei jis su manim susisieks, būtinai jums pranešiu. 

Agentai padėkojo Berei už sugaištą laiką ir nužingsniavo 
savo sedano link. Berė juos stebėjo, nejausdama jokio prie- 
šiškumo. Jie geri vyrukai. Dirba savo darbą vykdydami virši- 
ninkų įsakymus. Jie veikia pagal taisykles. 

Tačiau sekimo komanda, įsikūrusi kvartale, kuriame gy- 
vena Dienraštis, nesilaiko taisyklių. Dar nešturmuoja namo 
ieškodami Grėjaus, ir tai patvirtino bičiulių įtarimus - šie 
agentai priklauso asmeninei Merito armijai, veikiančiai pa- 
čiame ETB, ir jai vadovauja Spensas Martinas, o jis nenori, 
kad Grėjus būtų rastas ir apklaustas. 

Prezidentas ar jo patarėjas bet kuriuo metu gali įsakyti 
šiems vyrams įsiveržti ir sunaikinti įkyrius maištininkus, 
gyvenančius Dienraščio name. Kodėl juodu tokio įsakymo 
neduoda? 

Šis klausimas kankino juos visus. Grėjus buvo linkęs ma- 
nyti, kad prezidentas su Martinu nesiima veiksmų todėl, kad 
planuoja kai ką daugiau, siekia, kad jis, Berė ir Dienraštis pa- 
tys įkliūtų į spąstus. 

Berė baiminosi, kad Grėjus yra teisus. 


Trisdešimt aštuntas skyrius 


Dienraštis pasignalizavo hipiui, judrioje sankryžoje parda- 
vinėjančiam rožes. Greičiau nei per penkias sekundes šis jau 
gulėjo ant automobilio grindų palei užpakalinę sėdynę, ir 
Dienraštis nuvažiavo per žalią šviesoforo šviesą. 

- Šaunuolis, Dienrašti, - pagyrė Grėjus, nusimesdamas 
galvos raištį ir peruką. - Iš paskos seka trys automobiliai, o 
tarp jūsų įlindęs autobusas. 

— Vis greičiau juos pastebiu, - atsakė Dienraštis, įsikibęs į 
vairą. - Kaip gėlių verslas? 

— Pelningas. Bus gaila jį mesti. Kas čia? - paklausė Grėjus, 
linktelėdamas į Dienraščio keleivę. 

— Pavadinau ją Dole. 

Dolė buvo plačiaakė pripučiama lėlė. Ji vilkėjo Berės švar- 
ką ir buvo su kaštonų spalvos peruku, dar labiau susivėlusiu 
nei Grėjaus hipio kasa. Lėlė saugos diržu buvo prisegta ke- 
leivio sėdynėje. 

— Čia tariamai aš, - paaiškino Berė, ji tupėjo kitame užpa- 
kalinės sėdynės kampe. 

Per daug nekeldamas galvos, Grėjus atidžiau apžiūrėjo 
lėle. 

— Gana panaši. 

— Džiaugiuosi, kad tai pasakėte, - ramiai pareiškė Berė. — 
Dabar nebesijaučiu kalta, kad apšmeižiau jus FTB agentams. 

Ji papasakojo, kaip buvo sulaikyta po Houvio laidotuvių. 

— Tai atsitiko anksčiau, nei senatorius Armbrusteris prisi- 
pažino suklydęs ir buvote išbrauktas iš ieškomiausių asme- 
nų sąrašo. Kad ir ką jam pasakėte, buvo veiksminga. Šįva- 
kar jį be paliovos rodė per žinias. Senatorius tvirtino, kad 
viešieji ryšiai visiškai sugedę. Jis užsiminė, kad dėl klaidos 
atsakingas jo personalas, kurio darbas iš naujo vertinamas. 
Senatoriaus lūpomis Meritas nuramino šalį, Spenseris Mar- 
tinas esą tvarko „delikatų asmeninį reikalą . 

— Toks paaiškinimas apima viską, pradedant chirurginiu 
hemorojaus pašalinimu ir baigiant didele išdavyste. 

— Teisingai. Ir kad jis toliau dirbs Baltuosiuose rūmuose, 
kai šis reikalas bus sutvarkytas. Kolegos švelniai kritikavo 
Klitą, o senatorius kritiką išklausė oriai ir nepyko. 

— Papasakok jam apie teisėjo skambutį, - įsiterpė Dienraš- 
tis, kuris, kaip buvo sutarta iš anksto, važiavo be tikslo ir 
stengėsi atsikratyti persekiotojų, kartu klausydamasis Berės 
ir Grėjaus pokalbio. 

— Jūsų informatoriaus? 

Berė linktelėjo galvą. 

— Gavau pranešimą apie skambutį ir paskambinau, tačiau, 
užuot suteikęs informaciją, kurią jau ir taip turėjau - apie 
tai, kad jūsų paieška atšaukta, informatorius pats norėjo kai 
ką sužinoti. 

— Pavyzdžiui, ką? 

— Pavyzdžiui: „Kas čia, po velnių, vyksta?“ Citatos pabai- 
ga. Dėl painiavos, kurią sukėlė Armbrusteris, Jansis ir FTB 
kriminalistų padalinys, šią popietę visi šiek tiek suirzę. Bū- 
siu atvira, mano širdis džiaugiasi. - Berė linksmai nusišyp- 
sojo Grėjui. - Taigi, brangusis, čia viskas, ką turėjau pasaky- 
ti. Kaip sekėsi jums? 

— Radau Tabor House. 

Berė su Dienraščiu atvyko pasirengę tam atvejui, jei Grėjui 
būtų pavykę rasti Tabor House. 

— Kaip manai, ar atsikratei uodegos, Dienrašti? 

— Maždaug prieš penkias minutes. 

— Mūsų automobilyje gali būti elektroninis sekiklis, - pa- 
sakė Grėjus. - Neradau siųstuvo, bet dar nesu įsitikinęs, kad 
automobilis „švarus“. Privalome skubiai jį pakeisti. 

Vykdydamas Grėjaus nurodymus, Dienraštis įsuko į dau- 
giaaukštį garažą, kurio antrame aukšte Grėjus buvo palikęs 
kitą automobilį. Berė su Grėjumi išlipo. Dienraštis, palikęs 
veikiantį variklį, taip pat išsiropštė. | 

— Būkite atsargūs, - palinkėjo jis. 

— Labiau nerimauju dėl tavęs nei dėl mūsų, - atsakė Berė. - 
Ar esi tikras, kad balione pakanka deguonies? 

— Taip. 

— Pasivažinėk, pavakarieniauk, elkis kuo natūraliau, - pa- 
tarė Grėjus. - Pasistenk juos užimti kelias valandas, tik neri- 
zikuok. Nerizikuok. 

— Žinau, žinau, - aikštingai atsakė Dienraštis. - Jau šimtą 
kartų kartojome. Žinau, kaip elgtis. 

— Tu viską padarysi puikiai, - sutiko Grėjus. - Eime, Bere. 

Berė delsė, ji troško, kad Dienraštis nebūtų toks silpnas. 
Kontržvalgybiniai manevrai ir kvėpavimo aparatas niekaip 
tarpusavyje nedera. 

— Kad ir kas atsitiktų, grįšime priešaušriu. Kai tik galėsiu, 
patikrinsiu, kaip tau sekasi. Pažadėk, kad būsi atsargus. 

- Prižadu. 

- Ir kad nesipyksi su Dole. 

— Ji neįnoringa mergšė. Nezyzia. 

— Ir pažadėk, kad nedelsdamas grįši namo, jei pasijusi 
blogai. 

— Pažadu. 

— Pažadi, bet taip nesielgsi, - jausdama didėjantį nerimą, 
priekaištavo Berė. - Žinau, kad taip nesielgsi. 

— Bere! - pašaukė Grėjus iš priekinės kito automobilio sė- 
dynės. - Laikas. 

— Eik, nes kitaip sugriausi Grėjaus planą, - paliepė Dien- 
raštis. 

Jis jau buvo begrįžtąs į savo automobilį, ir Berė stipriai jį 
apkabino. 

— Esi geriausias mano draugas, - sušnibždėjo ji. - Visam 
gyvenimui. 

— Taip, taip, - šiurkščiai atsakė jis. 

Berė bandė sugauti jo žvilgsnį, bet Dienraštis neatsisuko 
ir įjungė automobilio pavarą. Berė pasitraukė į šalį, leisdama 
jam važiuoti. Ji stebėjo užpakalinius žibintus tol, kol jie iš- 
nyko už staigaus posūkio eilės gale. 

— Bere. 

— Ateinu. 

Ji įlipo į automobilį. Priekinėje sėdynėje, šalia Grėjaus, 
gulėjo pirkinių maišelis. 

— Kas čia? 

— Atsargos. O kas čia? - paklausė Grėjus, rodydamas į odi- 
nį dėklą. 

— Vaizdo kamera, - išsiblaškiusi atsakė Berė. — Ar tikrai 
manote, kad Dienraščiui nieko neatsitiks, ar tik sakėte tai, 
ką mudu norėjome išgirsti? 

Grėjus sustabdė automobilį ir atsisuko į Berę. 

— Jūs neprivalote vykti kartu, - tarė jis. - Galbūt bus ge- 
riau, jei liksite su Dienraščiu, jį saugosite, o man leisite veikti 
vienam. 

Tai, kaip lengvai Grėjus gali atmesti bet kokią jos pagalbą, 
Berę įsiutino. 

— Eikite po velnių, Bondurantai. 

— Manau, ten ir vykstame. 

Jie nuvažiavo į vidurinės klasės atstovų priemiesčio kvartalą 
ir jo viduryje Grėjus šalikelėje pastatė automobilį. 

— Atidžiai stebėkite, - paliepė Grėjus Berei, iš priekinės 
sėdynės kraustydamasis į užpakalinę. - Aš turiu pasikeisti. 

— Ką pasikeisti? 

— Drabužius. 

Hipiškus džinsus ir rankomis margintus marškinėlius jis 
pakeitė tamsiai pilku kostiumu, baltais marškiniais ir pasiri- 
šo tamsų kaklaraištį. 

— Turėjote mane perspėti, - piktinosi Berė. - Aš nesu tin- 
kamai apsirengusi. 

— Ar mama jūsų nemokė, kad visada geriau būti pasipuo- 
šusiai? 

— Gal ir mokė, ne itin dėmesingai klausiausi jos pamokslų. 

— Ką gi, paklausykite dabar, - pasakė Grėjus, atidaryda- 
mas dureles. - Neišleiskite nė garso ir darykite tiksliai, ką 
liepsiu. 

Stengdamiesi likti šešėlyje, jie nuėjo prie kampinio namo. 
Beveik visuose languose degė šviesos. Nuo priekiniame kam- 
baryje įjungto televizoriaus ant sienų šokinėjo melsvi atšvai- 
tai, nes naktinės užuolaidos buvo atitrauktos. 

Prievažoje stovėjo automobilis ir pikapas su poilsine prie- 
kaba. Grėjus ranka davė ženklą Berei palaukti už visžalės 
gyvatvorės, skiriančios sklypą nuo kaimynų. Palikęs Berei 
pirkinių maišelį, Grėjus prisiartino prie iškylavimo prieka- 
bos iš galo. Durys buvo užrakintos, bet Grėjus įveikė spyną 
per kelias sekundes ir pamojo Berei ateiti. Ji iš slaptavietės 
atbėgo prie pikapo. Kai abu sulipo į priekabą, Grėjus uždarė 
duris ir užrakino. 

— Sėskitės, - tarė Grėjus ir parodė minkštasuolį palei sieną. 
Jis nusivilko švarką, sulankstė ir atsisėdęs pasidėjo ant kelių. 

— Ką čia veikiame? - paklausė Berė, plačiai skėstelėdama 
rankas. 


372 » Sandra Brown 


— Laukiame. 

— Nuostabusis Kapitone, man nesmagu jums pranešti, bet 
čia ne Tabor House. 

- Čia gyvenantis vyrukas ten dirba. Ligoninę radau anks- 
tų rytą, kai naktinė pamaina baigė darbą. Nusekiau jį iki 
namų. 

— Iš kur žinote, kad šiąnakt jam ne išeiginė? 

— Nežinau. 

— Iš kur žinote, kad mums pavyks? 

— Nežinau. 

— Ojei nepavyks? 

— Tada ir galvosiu. O dabar gal nustotumėte klausinėjusi. 
Mus gali išgirsti. Prisėskite. 

Berė paniurusi atsisėdo ir nutilo. Netrukus minkštasuolis 
pasidarė kietas. Maždaug po valandos Berė tarė: 

— Būti komandosu ne taip jau romantiška, kaip manoma. 
Netgi nuobodu. 

— Ššš, - rankos mostu nutildė ją Grėjus. 

Per sienas Berė išgirdo durelių trinktelėjimą. Vėliau ji iš- 
skyrė du balsus, vyro ir moters. 

— Vairuok atidžiai, - perspėjo moteris. 

— Pasistengsiu. 

— Ar dirbsi dvigubą pamainą? 

— Ne. Grįšiu namo apie aštuonias. 

— Paruošiu tau pusryčius. 

Vyrui artinantis prie pikapo, balsas skambėjo garsiau. 

— Saldžių sapnų. Iki. 

Berė su Grėjumi girdėjo betonu atitaukšinčius žingsnius, 
užrakto spragtelėjimą, ir vyras atidarė vairuotojo dureles. 
Jam įlipus, priekaba lengvai susiūbavo. Berė žiojosi kažką 
sakyti, bet Grėjus pridėjo prie lūpų pirštą. 

Variklis kelis kartus sučiaudėjo ir galiausiai atgijo. Kai 
vairuotojas atleido rankinį stabdį, Berė su Grėjumi pajuto 
lengvą trūktelėjimą. Automobiliui pajudėjus, iš garsiakalbių 
pasigirdo triukšminga kantri muzika. 

— Muzika mums į naudą, - tarė Grėjus. - Galime laisvai 
kalbėtis nebijodami, kad mus išgirs. 

— Jis dirba Tabor House? 

— Jis vilki kombinezoną, todėl spėju, kad dirba technikos 
skyriuje arba valytoju. 

— Kaip ji atrodo? 

— Ligoninė? Dvaras, paverstas gydymo įstaiga. Karaliaus 
Jurgio laikų stiliaus. Vešliai apaugusią teritoriją supa aukšta 
siena. Ligoninė labai nuošali. Ne mažiau kaip už dešimties 
mylių nuo valstijos greitkelio. Norint ją rasti, reikia gerai 
paieškoti. Prie vartų stovi ginkluotas sargybinis. Į ligoninę 
ir išjos veda tik vienas kelias. 

— Arjis mus įveš vidun? - paklausė Berė, pagaliau suvoku- 
si, ką Grėjus suplanavo. 

— Tikiuosi. 

— Kas bus, jei sargybinis nuspręs patikrinti furgoną? 

— Ant kiekvieno automobilio priekinio stiklo prilipinta 
darbuotojo nuotrauka. 

— Tiesiog sumanu. 

— Palikite pagyras vėlesniam laikui, jei mums saugiai pa- 
vyks iš ten ištrūkti. 

Ši mintis kaipmat išblaivė, ir Berė pakeitė temą. 

— Kas nutiko Armbrusteriui? 

Kai Grėjus atpasakojo jų pokalbį, Berė paklausė: 

— Ar juo pasitikite? 

— Nė per nago juodymą. Tačiau iki šiol jis laikėsi įsiparei- 
gojimų, tad aš stengsiuosi laikytis savųjų. 

— Negaliu patikėti, kad žmonės senatoriaus pasakojimą — 
kokie neva jo personalo darbuotojai neišmanėliai - priėmė 
už gryną pinigą. 

— Klitas bet kam gali išsukti ranką. 

— Ir vis tiek... 

— O kai tai nepadeda, jis tą ranką sulaužo. Armbrusteris 
pakalbėjo su reikiamais žmonėmis ir paaiškino, ko nori. Štai 
ir viskas. Jis trokšta bet kuria kaina susigrąžinti dukterį. Kli- 

tas pasirengęs derėtis net su pačiu velniu - manim, kad tik 
išgelbėtų Vanesai gyvybę. 

Grėjų šitaip elgtis skatina meilė. Berė vijo šias mintis iš 
galvos. Neleido sau galvoti apie Vanesos dėkingumą ir kokį 
jis gali įgauti pavidalą, kai viskas baigsis. 

Geriausias variantas: Vanesa liks gyva. Jos santuoka su 
Deividu Meritu iširs. Ji galės ilgai ir laimingai gyventi su did- 
vyriu, išgelbėjusiu ją iš žmogžudžio vyro nagų. 

Berė irgi gaus ko nori - ilgai laukto išskirtinio interviu. Jis 
pagaliau padės padaryti karjerą ir iškels į aukštumas, apie 
kurias Berė nė svajoti nesvajojo. Juk kaip tik šito ji nori la- 
biausiai, tiesa? 

Suirzusi nuo šios minties, Berė niūriai tarė: 

— Veikiausiai nepaėmėte kortų malkos, kad galėtume pra- 
stumti laiką. 

- Jei jums nuobodu, galite persirengti, - atsakė Grėjus ir 
linktelėjo į pirkinių maišelį. - Čia jūsų šio vakaro kostiumas. 

Krepšelyje buvo slaugytojos uniforma - koralų spalvos 
kelnės ir prie jų priderinta palaidinukė, balti bateliai ir tam- 
siai mėlynas kombinezonas. 

— Slaugytojos dėvi skirtingas uniformas, tad jūs neišsi- 
skirsite, - paaiškino Grėjus. 

Berė iškratė maišelį ant kilimine danga išklotų grindų. 

— O kam kombinezonas? 

— Jis mano. 

— Prašmatnus. 

Ji atsistojo ir uždėjo ranką ant diržo sagties. 

— Gal nusisuktumėte? 

— Ne, tačiau jūs galite nusisukti. 

Jei jam nieko baisaus, tai ir Berei nesvarbu. Ji elgsis taip 
pat abejingai kaip Grėjus, tarė sau Berė, išlipdama iš batelių 
ir išsitraukdama iš kelnių palaidinukę. Furgone buvo tamsu, 
blausi šviesa sklido tik pro langus abipus, užuolaidėlės buvo 
užtrauktos. 

Berė atsisegė diržą, užtrauktuką ir nusismaukė kelnes že- 
myn. Kai jos nukrito, Berė jas sulankstė ir įdėjo į pirkinių 
maišelio dugną. Tada atsisegiojo palaidinukę ir nusivilko, 
liko vien su kelnaitėmis ir liemenėle. Dailus suderintas kom- 
plektėlis. Apatiniai drabužiai nauji, pirkti prabangioje par- 
duotuvėje Victoria s Secret. 

Tačiau Berė nebuvo nei modelis, demonstruojantis apati- 
nį trikotažą, nei Vanesa Armbruster Merit. Galbūt prieblan- 
doje skirtumas nebus toks ryškus. 

Berė ir Grėjus vienu metu pajuto, kad automobilis lėtina 
greitį. Berė pažvelgė į Grėjų. Jis pasitikrino laiką. 

— Dar neturėtume privažiuoti ligoninės. Kodėl jis stoja? 

— Gal degalų įsipilti? 

— Nežinau, - atsakė Grėjus ir dirstelėjo pro užuolaidėlių 
plyšelį. - Nieko nematau. 

Automobilis visai sulėtino greitį, kol galiausiai sustojo. 
Kai vairuotojas išjungė variklį, radijas nutilo. Jam lipant 
lauk, kabina sulingavo. 

— Ei, brangute, - išgirdo jie vairuotojo žodžius, - ar ilgai 
laukei? 


Irisdošimt devintas shyrius 


Dienraštis susikaupęs vaidino masalo vaidmenį. 

Kai automobilių garaže išsiskyrė su Bere ir Grėjumi, ne- 
trukus pastebėjo pilką sedaną, šis kelis kvartalus sekė jam 
iš paskos saugiu atstumu. Kelis kartus pasisukiojęs miesto 
gatvėmis, Dienraštis įsitikino ir vėl esąs sekamas. 

Galbūt Grėjus buvo teisus, sakydamas, kad Dienraščio 
automobilyje įtaisytas elektroninis sekiklis. O gal šunsnu- 
kiams tiesiog pavyko ir jie vėl jį susirado. Arba galbūt Merito 
slaptoji policija dar galingesnė, nei manė Grėjus. Tai baugi- 
no. Tačiau nelabai tikėtina, kad Merito galvažudžiai judrioje 
gatvėje kibtų prie seno emfizema sergančio žmogaus. Dien- 
raštis jautėsi palyginti saugus. 

Valandą žaisti gaudynes buvo smagu, bet Dienraštį įveikė 
monotonija. Per penkias minutes nusižiovavęs trečią kartą, 
jis įjungė radijo stotį, grojančią repo muziką, dėl paprastos 
priežasties - repo neapkentė. Jei šis koktus triukšmas nepa- 
dės išlikti budriam, niekas nepagelbės. 

Kai Dienraščio skrandis ėmė urgzti, jis nuvažiavo prie 
„Makdonaldo“ ir pro langelį sau su Dole užsisakė du mėsai- 
nius Big Mac. Aptarnaujantis jaunuolis pastebėjo, kad kliento 
draugė - pripučiama lėlė, tačiau nieko nesakė, o Dienraštis 
nieko neaiškino. Tegul vaikis geriau galvoja, kad jis iškrypė- 
lis, nei įtaria jį užsiimant ardomąja veikla. 


Jis pastatė automobilį prie valgyklos ir, kramtydamas mė- 
sainį su keptomis bulvytėmis, išsiblaškęs stebėjo, kaip įeina 
ir išeina lankytojai. Dienraštis nejautė didelio alkio, suvalgė 
tik pusę maisto. Galėjo prisiekti, kad Dolė pažvelgė smerkia- 
mai, kai jis išmetė maisto likučius. 

Neturėdamas jokio noro vėl vairuoti, Dienraštis sėdėjo 
vangiai pasidėjęs rankas ant kelių ir stebėjo „Makdonaldo“ 
lankytojus. Jį ypač domino poros su vaikais. Laimingos šei- 
mos, patvirtinančios, kad idealas nėra nepasiekiamas. Vis 
dėlto vaikai su spalvingais maisto maišeliais, kuriuose jų 
laukė staigmena, Dienraščiui kėlė ne džiaugsmą, o begalinį 
liūdesį. 

Nebe pirmą kartą jis pripažino, kad pražiopsojo tai, kas 
gyvenime išties svarbu. Dienraščiui reikėjo vesti tą mielą 
mažą mokytoją, kuri dėl jo buvo pametusi galvą. Jau per pir- 
mą pasimatymą įsimylėjo iki ausų jos švelnias rudas akis ir 
malonias manieras. Vien jai nusišypsojus, Dienraštis jausda- 
vosi tarsi gavęs milijoną gabalų. 

Tačiau Dienraštis dėl jos jautėsi per daug tikras ir elgėsi 
netinkamai, per dažnai, užuot pakvietęs ją pavakarieniauti, 
dirbdavo viršvalandžius. Toji mokytoja visada būdavo an- 
troje vietoje, svarbiausia jam buvo parengti gerą reportažą. 
Dienraščiui net nekildavo klausimas, kas svarbiau: pakviesti 
ją į kiną ar sekti karštais pėdsakais. 

Ji buvo labai miela, išties, ir kentė Dienraštį ilgiau nei de- 
rėjo. Tačiau jis per ilgai bandė jos kantrybę. Mokytoja jį pa- 
liko ir ištekėjo už kito, pastovesnio bei dėmesingesnio vyro, 
kuris nebuvo toks atsidavęs darbui ir savo laisvei. 

Likimo ironija, kad laisvė jaunystėje virsta vienatve senatvėje. 

Pastaruoju metu Dienraštis vis dažniau apie ją pagalvoda- 
vo ir svarstydavo, kaip galėjo susiklostyti jų gyvenimas. 

Suvokęs, kad pasinėrė į širdį draskančias mintis, Dienraš- 
tis subarė save už savigraužą. Net nepajutau, kaip tapau ap- 
gailėtinu senu kvailiu. 

Suirzęs dėl sentimentalių minčių, Dienraštis paleido vari- 
klį ir atbulas išvažiavo iš aikštelės. Kitapus gatvės, prie res- 
torano Taco Bell, stovėjo sedanas. Jis pajudėjo Dienraščiui iš 
paskos. Dienraštis iš miesto išvažiavo 66-uoju greitkeliu ir 
važiavo iki sankirtos su 495-uoju, tada apsisuko ir patraukė į 
šiaurės vakarus. Dienraščiui buvo smagu užpakalinio vaizdo 
veidrodėlyje stebėti, kaip sedanas bando nuo jo neatsilikti 
automobilių sraute, tačiau nebuvo toks naivus, jog manytų, 
kad sedanas - vienintelė uodega. 

Į Vašingtoną Dienraštis grįžo per Merilando valstijos 
miestelį Čevi Čeisą ir patraukė atgal į miesto centrą. Jis lė- 
tai važiavo Viskonsino aveniu, kuriame margos žmonių mi- 
nios, ieškančios naktinio gyvenimo Džordžtaune, varžėsi 
dėl laisvų staliukų gausiai lankytojų apgultuose baruose ir 
restoranuose. 

Dienraštis be tikslo važinėjo po miestą, kol vėl atsidūrė 
pakraštyje. Jam pasidarė nuobodu, ėmė miegas ir nuovargis 
ilgai pasėdėjus prie vairo. 

Dienraščio mintys vėl grįžo prie mokytojos. Buvo visiš- 
kas kvailys, leisdamas jai pasitraukti. Mokytoja būtų buvusi 
mylinti žmona. Jie jau būtų turėję vaikų ir vaikaičių. Šie ru- 
deniški metai nebūtų tokie vieniši, ir draugiją jam sudarytų 
ne tik Berė. Ji šauni, ir Dienraštis myli Berę, tarsi ji būtų jo 
kūnas ir kraujas, tačiau Berė nėra gyvenimo draugė. O tai 
didžiulis skirtumas. 

Galbūt, jei jis tada būtų vedęs tą mielą moterį, dabar taip 
nebijotų mirti. 

— Tai bent puikus būtų jos gyvenimas, - sumurmėjo Dien- 
raštis, - rūpintis tokiu žiopčiojančiu senu pirdžiumi kaip aš. 

Paties balsas pažadino Dienraštį iš prisiminimų. Kur jis, 
po velnių, atsidūrė? Pats to nesuvokdamas nuvažiavo į pra- 
moninį rajoną, jame rikiavosi beveik nesiskiriančių vienas 


nuo kito sandėlių eilės. Šiuo metu visi sandėliai uždaryti. 


Prie krovimo rampų stovėjo tušti praviri sunkvežimiai, pri- 
menantys plačiai pražiodžiusius nasrus hipopotamus. 

Dienraščio automobilis ir tas, sekantis jam iš paskos, buvo 
vienintelės šiose apleistose gatvėse riedančios transporto 
priemonės. Ties kiekvienu posūkiu jausdamasis vis labiau 
pasiklydęs, Dienraštis vingiavo gilyn į betono labirintą, kol 
galiausiai atsidūrė aklagatvyje. 

— Po velnių! - nusikeikė jis ir skubiai dirstelėjo į užpakali- 
nio vaizdo veidrodėlį. 

Aklagatvyje sedanas sustojo tiesiai už jo. 

Dienraštis nesąmoningai apsisuko ir beveik susilygino su 
sedanu, o šio vairuotojas pasuko vairą į kairę. Dienraštis tu- 
rėjo iš visų jėgų nuspausti stabdžio pedalą, kad šonu neatsi- 
trenktų į sedaną. 

Būtų buvę geriau, jei būtų trenkesis. Galbūt jam būtų pa- 
vykę pasprukti iš eismo įvykio vietos. Dienraštis baiminosi, 
kad niekaip nepavyks pabėgti nuo trijų piktų vyrų, išlipusių 
iš automobilio ir besiartinančių prie jo. 


— Vėluoji dešimt minučių, - pro furgono sienas atsklido 
moters priekaištas. 

- Šūdas! - sušnypštė Grėjus. 

— Kas yra? 

— Pasirinkau Romeo su miegamuoju ant ratų. Greičiau! 

Jis užsviedė Berės batelius, drabužius, pirkinių maišelį ir 
kuprinę ant furgono salono gulto virš vairuotojo kabinos. 

— Lipkite ten. Greičiau. 

— Nė už ką. Ten kaip karstas. 

Neturėdamas laiko ginčytis, Grėjus pačiupo Berei už nuo- 
gos kulkšnies. Kitą ranką pakišo po užpakaliu ir užmetė ją 
ant gulto, tarp lubų ir čiužinio buvo vos trisdešimt centime- 


trų. Kai ant jo nebuvo miegama, gultas buvo naudojamas 

patalynei ir pagalvėms sudėti. Grėjus įšliaužė tarp pagalvių, 
antklodžių ir miegmaišių. 

— Liskite į patį galą, - liepė jis Berei, kuri pirmąkart neklau- 
sinėdama pasielgė kaip liepiama ir įsispraudė į kamputį. 

Prie furgono užpakalio pasigirdo poros žingsniai. 

— Man nusibodo ši kvaila mašina, - skundėsi moteris. - 
Kodėl negalime nuvažiuoti į motelį? 

— Nes čia nuošaliau. 

— Ir nereikia mokėti. 

— Kalbame ne apie pinigus. Sakau nuoširdžiai, brangute. 
Moteliuose daromi įrašai. Juk nenori, kad mano senė apie 
mus sužinotų, tiesa? 

Kol porelė aiškinosi, Grėjus karštligiškai kilojo į kitą vietą 
susuktus miegmaišius ir pagalves gulto gale. Jei pavyks, kai 
įsimylėjėliai įžengs į furgoną, jos uždengs įsibrovėlius. Tada 
Grėjus nugrūdo Berę dar giliau į kampą. Negaišuodamas už- 
traukė antklodę ant abiejų, uždengė nuo galvos iki kojų. 

— Kaijie čia įsiropš, - sušnibždėjo Berė, - bus velnioniškai 
ankšta. 

— Gal pasiūlysite ką nors geresnio? 

Jei Berė ir būtų galėjusi, siūlymams nebuvo laiko. Durys 
atsivėrė, ir palubėje sužibo lemputė. Nuo įlipusio vyro svorio 
priekaba sulingavo. 

— Prašau, brangute. - Jis švilptelėjo. - Jėgiškai atrodai šį- 
vakar. Ar ši palaidinukė nauja? 

— Patinka? 

— Labai. Ar greitai gali ją nusimesti? 

— Esi tikras gyvulys! 

Durys užsidarė, ir šviesa užgeso. Juokas. Atodūsiai. Ais- 
tringų bučinių garsai. Nuvelkamų drabužių šnaresys. Už- 
trauktuko džerktelėjimas. Tyli aimana. 

— Tu - tikras vijurkas. 

— Gali neabejoti, mažute. Eikš arčiau. 

Vėl atodūsiai, bučiniai, ir tada: 

- Tuoj sprogsiu, - pūškuodamas pareiškė vyras. - Eikš... 

— Ar būtina lipti į viršų? - paklausė moteris, dejuodama 
pro nosį. - Man ten nepatinka. Praėjusį kartą susimušiau 
galvą į lubas. 

— Gerai, gerai. Tik... 

— Pala! - suriko moteris. - Nesuplėšyk. Jei truputį luktel- 
si, pati akimirksniu jas nusimausiu. 

Matyt, vargšas šunsnukis nepajėgė susivaldyti. Iš apačios 
atsklido į grindis besitrankančių kūnų garsai. Grėjus nebu- 
vo dėl to tikras. Ir nenorėjo būti tikras, nes jei žinotų, kas 
ten vyksta, jam kiltų vaizdiniai, su kuriais šiuo metu nepa- 
jėgtų susidoroti. Jis stengėsi galvoti apie ką nors kita, kad 
nukreiptų mintis nuo gašlių garsų. Grėjus stipriai užsimerkė 
ir, jei būtų galėjęs, būtų užsispaudęs ausis, kad nuslopintų 
nevalingą reakciją, ypač vieną. 

Berė gulėjo nekrustelėdama ir beveik nekvėpuodama, 
tokia pat įsitempusi kaip Grėjus. Grėjus suprato, nes jautė 
jos tylą, sulaikytą kvėpavimą ir įtampą. Jis, po velnių, jautė 
viską, pradedant jos šampūno kvapu ir baigiant kojų pirš- 
tais, įsirėmusiais jam į kelius. Ant kabinos grindų rutuliojosi 
scena iš pornografinio filmo, tokius vyrukai žiūri maukdami 
alų. Tokius pasimatymus necenzūrine kalba aprašo porno- 
grafiniai žurnalai. Fantazija, neturinti jokios meninės ver- 
tės. Ji net nebuvo elegantiškai erotiška. Ji buvo jaunatviška, 
primityvi ir... 

Po velnių. Grėjus tiesiog liepsnote liepsnojo. 

Grėjų įaudrino ne tai, kas vyksta apačioje, o šalia gulinti 
Berė. Ji buvo pusnuogė; Grėjus - apsirengęs. Tai tik dar la- 
biau kaitino. Pavojus, kad juos ras, gundė taip pat stipriai 
kaip vaikystėje, kai Grėjus, būdamas šešerių, tėvo persikų 
sode slapta žaisdavo Adomą ir Ievą su aštuonmete pasto- 
riaus dukra. Gamta Vyrui iškrėtė piktą pokštą, versdama 
jį juo labiau susijaudinti, juo jis bejėgiškesnis pasotinti 
geismą. 

Apačioje gulintis vyras subliūvavo kaip asilas. Netrukus 
jis sukriuksėjo: 

— Ar tau buvo gera, mažule? 

— Ne, ir tebūsiu prakeikta, jei apsimesiu. 

— Nesijaudink. Aš tavim pasirūpinsiu. Turiu daugybę gu- 
myčių, o iki darbo liko keturiasdešimt penkios minutės. 

Keturiasdešimt penkios minutės! 

Grėjus tiek ilgai neištvers. O kaip Berė? Ar tai daro jai po- 
veikį? Grėjus kaklu juto jos kvėpavimą. Buvo dažnas ir karš- 
tas. Dėl oro trūkumo ar lytinio susijaudinimo? 

Tarsi skaitydama jo mintis, Berė krustelėjo. Vos vos. Jų 
kojos, suriestos taip, kad keliai buvo beveik prie pat krūti- 
nės, ėmė tiestis, bet pamažu, Grėjui iš pradžių net pasirodė, 
kad jam vaidenasi. Grėjus sulaikė kvapą, Berė atsargiai, kas- 
kart artėdama vos per milimetrą, keliais palietė jo erekciją. 
Tada jos blauzdos ėmė slysti Grėjaus šlaunimis, keliais, kol 
jų kojos ir pilvai darniai prigludo vienas prie kito. 

Berė šiek tiek kilstelėjo galvą. Tada dar truputėlį. Ne, tai 
ne Grėjaus vaizduotės padarinys, juto Berės kvėpavimą ne 
ant kaklo, o ant lūpų. Ir nors po antklode buvo tamsu, Grė- 
jus žinojo, kad Berė žiūri į jį, į jo burną. 

„Būsi kvailys, jei tai padarysi, - šmėstelėjo Grėjaus gal- 
voje mintis, tačiau netrukus jis palinko arčiau Berės veido ir 
ėmė ją bučiuoti. 

Berės lūpos prasiskyrė, vos vos, bet pakankamai, kad geis- 
mo kurstomas Grėjus imtų elgtis beatodairiškai. 

Nedaryk to, Bondurantai. 

Vos tik Grėjus mintyse save perspėjo, jo liežuvis ėmė my- 
luoti švelnią, šilkinę, akiplėšišką Berės burną. Jo ranka tyliai 
nuslydo Berės nugara. Tada Grėjus uždėjo delną ant jos sė- 
dynės ir prispaudė prie savęs. Tarp išsipūtusio kelnių įsiuvo 
ir Berės tebuvo plonytis šilko sluoksnis. Jokių aiškių judesių, 
tik subtiliai vilnydama lūpomis, Berė kūnu trynėsi į Grėjaus 
iškilumą. | 


Iš jo gerklės išsiveržė gomurinis garsas, labiau prime- 
nantis virpesį. Berė įsitempė. Grėjus taip pat. Jis prispaudė 
skruostą prie Berės ir stengėsi kvėpuoti tyliai, nors tai buvo 
beveik neįmanoma, nes širdis daužėsi kaip patrakusi. 

Tačiau niekas jų neišgirdo ir nepastebėjo, nes apačioje 
gulinti pora kvailai flirtavo. Jų meilės žodžius kartkartė- 
mis pertraukdavo šaižus moters spigsmas. Grėjus nepaisė jų 
burkavimo. 

Jam terūpėjo bučiuoti Berę, godžiai ir aistringai. Jis pa- 
metė skaičių, kiek kartų ją bučiavo ir liežuviu naršė jos bur- 
ną. Jis neatitraukė lūpų nuo Berės net tada, kai abu stab- 
telėdavo įkvėpti oro, kad neuždustų. Tačiau net tada Berė 
pakreipdavo galvą į viršų ir liežuvio galiuku glamonėdavo jo 
viršutinę lūpą. Grėjus jai atsidavė, leido žaisti, jį erzinti ir 
kankinti tol, kol nebegalėjo ilgiau tverti. 

Jis giliai įgrūdo liežuvį Berei į burną ir dar stipriau prisi- 
spaudė ją, įsiskverbė tarp šlaunų. Ir šioje padėtyje mintyse ją 
dulkino. Ir rojus, ir pragaras tuo pat metu. 

Tai buvo ilgiausias, intensyviausias, intymiausias, teikian- 
tis didžiausią pasitenkinimą ir didžiausią nusivylimą lytinis 
aktas, kokį tik Grėjui buvo teke patirti. Jam paeiliui norėjosi 
tai užbaigti jį stipriu tarsi sprogimas orgazmu, tai tęsti iki 
amžinybės. 

Tačiau atomazgą nulėmė ne jis ir ne Berė, o du pašaliniai 
žmonės. 

Tik kai trinktelėjo furgono durys ir užsidegė šviesa, Grė- 
jus grįžo į tikrovę. Duris uždarė ir užrakino iš lauko. Pora dar 
kurį laiką pastovėjo prie durų, planuodama kitą pasimaty- 
mą. Ginčą laimėjo mergina. Vyras niurnėdamas sutiko kitą 
kartą pasimatyti motelyje. 

Berė ir Grėjus, netyčia tapę slaptais liūdno meilužių išsis- 
kyrimo liudytojais, gulėjo nejudėdami. Galų pagalėj interliu- 
das baigėsi, vyriškis įlipo į kabiną ir užbirbino variklį. 

Automobiliui pajudėjus, radijas vėl ėmė riaumoti, ir Grė- 
jus nuo savo ir Berės galvos numetė antklodę. Dabar, kai 
tai - kad ir kas tai buvo - baigėsi, jis jautėsi visiškai taip pat, 
kaip anuomet, kai pastorius užklupo Grėjų su dukra po per- 
siko medžiu, lyginančius dvi geriausias kada nors Dievui į 
galvą šovusias mintis. 

Grėjus nusirangė nuo gulto. 

— Lipkite žemyn ir apsirenkite. 

Kalbėjo šiurkščiai, bet kitaip nepajėgė. Berė jį privertė pa- 
miršti viską, ko buvo išmokęs. Grėjus mokėjo iškęsti priešo 
kankinimus, atskirti protą nuo fizinio skausmo. Tačiau jūrų 
pėstininkai jo neišmokė atsispirti Berei Treivis. 

Berė sugebėjo pati nusirabždinti nuo gulto. Iš garsiakal- 
bių sklido Gartas Bruksas, dainavo apie tai, kaip su draugais 
vulgariuose baruose plempia viskį ir alų. Grėjus buvo dė- 
kingas už šį triukšmą. Jis sušvelnino nejaukią tylą, kol Berė 
vilkosi slaugytojos uniformą. Grėjus vėl apsivilko kostiumą, 
ant viršaus užsitempė kombinezoną, užsisegė užtrauktuką 
ir užsidėjo kepurę. 

Baigusi rengtis, Berė atsisėdo ant suolo. Grėjus nukėlė 
nuo gulto kuprinę ir jai padavė. Prieblandoje Grėjus matė, 
kad Berė jį seka išpūtusi akis. 

— Tai buvo pirmas kartas, kai mane pabučiavote. 

— Nair kas? 

— Ir apie tai nekalbėsime? 

— Ne. 

— Kodėl? 

— Todėl, kad ketiname pagrobti pirmąją Jungtinių Valstijų 
ponią. Galvokime apie operaciją. 

— Operaciją? Aš - moteris, Grėjau, o ne viena jūsų žvalgių. 

— Primygtinai siūlėtės vykti kartu. Jei nepatinka, kaip va- 
dovauju misijai, galite pasilikti. O aš turiu susikaupti, kad... 

— Tik vieną klausimėlį. Prašau. 

— Apie ką? 


— Ar tau buvo gera, mažuli? 

Grėjus bandė užspausti šypseną, bet nepavyko. Jis net su- 
prunkštė. 

— Nutilk, Bere. 

— Taip ir maniau, - pasakė Berė ir nusišypsojo kaip mote- 
ris, žinanti, kad pasiekė ko norėjusi. 

Paskui ji klusniai tylėjo. Nepratarė nė žodžio, kol furgo- 
nas nepradėjo lėtėti. Sustojęs prie vartų, vairuotojas išjungė 
radiją. 

Grėjus pažvelgė į Berę ir sušnibždėjo: 

— Ką gi, atvykome. 

D. iš trijų vyrų prisiartino prie Dienraščio automobilio iš 
vairuotojo pusės. Trečiasis apėjo aplink prie keleivio durelių. 
Durelės atsidarė vienu metu. 

— Ponas Velšas? 

— Kas klausia? 

Pagriebė jam už rankos ir ištraukė iš automobilio. Išgirdęs 
pokštelėjimą ir šnypščiantį orą, Dienraštis suprato, Dolės ne- 
beliko: jai kišeniniu peiliuku trečiasis vyras pradūrė krūtinę. 

— Ei! - suriko Dienraštis. - Ar buvo būtina? Kas jūs, po 
velnių, manote esą? 

Sunku buvo apsimesti griežtam, kai net kvėpavimas seki- 
no jėgas. Dienraščio balsas buvo toks prakeiktai silpnas, kad 
pats būtų nusijuokęs. 

Tačiau trys vyrai nesijuokė. Tiesą sakant, tai buvo pati niū- 
riausia trijulė, kokią Dienraščiui buvo tekę sutikti. Trūksta 
dar vieno, ir šie vyrai primintų linksmąjį orkestrą - keturis 
raitelius, skelbiančius apokalipsę. 

— Manome, kad esame FTB, - atsakė jie, šmėstelėdami 
savo ženkleliais. 

— Taigi taigi, - sarkastiškai atšovė Dienraštis, suprasda- 
mas, kad vyrai - Spenserio Martino sunkiasvoriai. 

— Sekame jus visą vakarą, pone Velšai, - pareiškė vienas, 
matyt, vyresnysis. - Negi iš tiesų manote, kad pavyko mus 


apgauti su šia kvaila lėle? Juk žinote, mes ne pusgalviai. Mo- 
teris, kuri nekalba ir nejuda. 

— Ar tai įstatymo tarnų klausimas, ar komentaras apie 
jūsų seksualinį gyvenimą? 

Dienraščio šmaikštybė nepralinksmino vyro, jis apgręžė 
jį, prispaudė prie automobilio sparno ir plastikiniu kabeliu 
rišo rankas už nugaros, perspėdamas, kad viskas, ką Dien- 
raštis pasakys, gali būti panaudota prieš jį. 

— Už ką mane suimate? Aš nieko nepadariau. Nebent jau 
nelegalu vežiotis pripučiamas lėles. Ko iš manęs norite? 

— Norime pasikalbėti apie svečius jūsų namuose. 

— Kokius svečius? 

— Kertu lažybų, kad jis bus šnekesnis, jei iš nosies ištrauk- 
si vamzdelį, - pasiūlė vienas vyrų vyresniajam. 

Dienraštis stengėsi įveikti paniką. Jei jį atjungs nuo de- 
guonies baliono, mirs akimirksniu. 

— Nemanau, kad prireiks, - atsakė vyresnysis. - Dar per 
anksti. - Dienraščio kojos iš palengvėjimo sulinko per ke- 
lius, tačiau kiti vyresniojo žodžiai bylojo, kad Dienraščio 
atokvėpis trumpalaikis. - Mūsų šefą su savo draugužiais ne 
juokais siutini. 

— Man tai nė kiek nerūpi. Gal Spenseriui Martinui trūksta 
vyriškumo pačiam atvykti manęs suimti? O gal jis bijo Bon- 
duranto? 

— Spenseriui Martinui? - pakartojo vyras apsimesdamas 
kvailu. - Ar nežiūrite žinių? Ponas Martinas išėjo trumpų 
atostogų. 

— Taigi taigi. Jis tikrai gramdo statinės dugną, jei esate ge- 
riausi, kuriuos Martinas pajėgia užverbuoti į savo šlykščią 
armijėlę. 

Trys vyriškiai susižvalgė. 

Dienraštis įžūliai nusikvatojo. 

— Ką? Nustebote, kad žinau? Manėte, kad paslaptis? Pa- 
galvokite dar kartą. 

— Senoli, - kreipėsi vyresnysis, - jūs peržengiate visas ri- 
bas. Išmintingai pasielgsite, jei atsakysite į mūsų klausimus. 
Kur šįvakar yra Berė Treivis ir Grėjus Bondurantas ir ką jie 
sumanė? 

— Pačiulpk mano pampalą, šikniau. 

Vyresnysis piktai žengtelėjo prie Dienraščio, tačiau vienas 
pavaldinių jį sulaikė. 

— Kurjie, Velšai? - suriko vyresnysis. 

Dienraštis suprato įkritęs į šūdo duobę. Net jei pasakytų 
agentams, ką jie nori sužinoti, nesulauktų kito saulėtekio. 
Šie vyrukai ketina jį ne tik apklausti, bet ir įvykdyti mirties 
nuosprendį. 

Dienraščio užduotis buvo užgaišinti blogiukus, suteikti 
Grėjui ir Berei laiko išlaisvinti Vanesą Merit iš Tabor House. 
Jis taip ir elgsis iki paskutinio atodūsio. Ne visai maudyma- 
sis šlovės spinduliuose, bet vis šis tas. 

Agresyvumas davė mažai naudos, tad Dienraštis pakeitė 
taktiką ir apsimetė alpstąs. 

— Prastai jaučiuosi. 

— Pasakykite, kur jie, ir mes pasirūpinsime jūsų poilsiu. 

Taigi, amžinu poilsiu. 

— Kažkokiame motelyje, - sumurmėjo jis. 

— Kokiame motelyje? Kur? 

— Nežinau. 

— Kur? 

— Pavadinime yra žodis „Vašingtonas. 

— Ar žinote, kiek čia motelių, kurių pavadinime yra žodis 
„Vašingtonas ? 

— Ne, - nekaltai atsakė Dienraštis. - Kiek? 

Vyras sučiupo Dienraščiui už atlapų ir kilstelėjo į viršų, jo 
kojų pirštų galiukai vos siekė šaligatvį. 

- Jei norite panelę Treivis ir poną Bondurantą pamatyti 
gyvus, patariu kuo greičiau susigrąžinti atmintį. 

- Jie... pakeliui į Andruso karinę bazę, - mikčiojo Dienraš- 
tis. - Kartą su jais buvau ten nuvykęs. Tiksliai neprisimenu, 
kur ji yra, bet pamatęs atpažinčiau. 

— Gerai, važiuojame, - pareiškė vyras ir taip smarkiai pa- 
stūmė Dienraštį pirmyn, kad jam iš nosies iškrito vamzdelis. 

— Mano deguonis! - suriko Dienraštis. - Be jo negaliu. 

Jis paniškai ir bergždžiai bandė išlaisvinti surištas ran- 
kas. 

— Nurimkite, pone Velšai. Neleisime jums uždusti. Bent 
jau tol, kol nesužinosime, ką jūsų draugai šiąnakt sumanė. 

Vamzdelį vėl įkišo į šnerves. Deguonies balioną paėmė iš 
automobilio ir kartu su Dienraščiu perkėlė į pilką sedaną. 
Kai Dienraštį įgrūdo į užpakalinę sėdynę, jis lengviau atsi- 
duso, nes atnešė ir Dolės likučius. 


Bent jau mirs ne vienas. 


- Jei kas nors sustabdytų ir paklaustų, pavaduoji susirgu- 
sią slaugytoją. 

Kai tik neištikimas žmonai vairuotojas išlipo iš automo- 
bilio ir nuėjo į darbą, Grėjus dešimt minučių dalijo Berei nu- 
rodymus. Kaip ir tikėjosi, apsaugininkas prie vartų pamojo 
ranka ir praleido automobilį, net netikrino furgono. Berė ir 
Grėjus buvo ligoninės teritorijoje, tačiau dar ne pastate. 

Grėjus ištraukė tapatybės korteles su jų nuotraukomis ir 
išgalvotomis pavardėmis. 

— Atidžiau pažiūrėjus, būtų aišku, kad jos padirbtos, bet iš 
pirmo žvilgsnio atrodo kaip tikros. 

— Dolė Medison? - perskaitė Berė. - Beje, apie Dolę. Ti- 
kiuosi, Dienraščiui nieko blogo nenutiko. 

- Jis susidoros. Atmink, čia gali būti stebima kameromis, 
todėl net jei ir nematysime žmonių, mus kas nors gali sekti. 
Eik laisvai ir... 

— „lyg turėčiau tikslą. Žinau, žinau. Jau šimtą kartų kar- 
tojai. 

— Nenoriu, kad mus demaskuotų, nespėjus rasti Vanesos. 

— Ar viduje bus apsaugininkų? 

— Nežinau. 

— Jei jų ten yra, ar jie ginkluoti? 

— Tikriausiai. Be abejo, jie - slaptosios tarnybos agentai. 
Tačiau aš jais pasirūpinsiu. 

— Dar vienas dalykas. Kai rasime Vanesą, kaip planuoji iš 
čia ištrūkti? 

— Planas A: be raktelio paleisiu šį automobilį. Judvi su Va- 
nesa galėsite važiuoti furgone. 

— O koks atsarginis planas? 

— Iš kur man, po velnių, žinoti? 

— Šaunu, - sumurmėjo Berė, bet atidarė furgono dureles 
ir išlipo pirmoji. 

Tabor House buvo prabangesnis pastatas, nei jį buvo api- 
būdinęs Grėjus. Triaukštis ir U raidės plano, jis supo sodą. 
Aplenkę įspūdingas pagrindines duris, jie nuėjo prie tarny- 
binių, kurias Grėjus buvo pastebėjęs išvakarėse žvalgydamas 
teritoriją. Keitėsi pamainos. Vieni gydytojai, seselės ir kitas 
personalas skubėjo iš ligoninės, o kiti registravosi į naktinę 
pamainą. 

— Eisiu pirmas, - pareiškė Grėjus, jiems prisiartinus prie 
tarnybinių durų. - Palauk kelias minutes ir sek iš paskos. 

— Kur tave sekti? 

Grėjus gūžtelėjo pečiais. 

— Nesirūpink. Susirasiu tave. - Jis jau buvo beeinąs, bet 
atsigręžė. - Bere, jei man kas atsitiktų, dink iš čia, po velnių. 
Supratai? Nerk į kurį nors automobilį ir mauk tuo pačiu ke- 
liu, kuriuo atvykome. Gerai? 

Berė linktelėjo. 

— Tačiau taip nesielgsi, tiesa? 

— Nesielgsiu. 

Nepatenkintas Grėjus susiraukė, apsisuko ir dingo už tar- 
nybinių durų. Dėdamasi atsaini, Berė pradarė kuprinę ir, ne- 
ištraukdama vaizdo kameros, patikrino visus mechanizmus, 
įsitikino, ar jie patikimai veikia. Taip pat patikrino, ar nepa- 
miršo įdėti kasetės. Nebūtų nieko nuostabaus, jei norėdama 
patekti į istoriją būtų ją pamiršusi. 

Žingsniuojant tarnybinių durų link, Berę užplūdo baimė. 
Tik dėl vieno buvo tikra: jei ji išsigąs, Vanesa Merit mirs 
šiame pastate. Tad Berė nukreipė žvilgsnį į prožektorių virš 
durų, šis tarsi švyturys jūreiviui rodė kelią per pavojingus 
rifus. 

Ji įžengė į patalpėlę, kuri tais laikais, kai Tabor House 
buvo privatus gyvenamasis namas, veikiausiai atstojo tar- 
nų priemenę. Iš jos pateko į didelį, ryškiai apšviestą ir gerai 
įrengtą poilsio kambarį, jame personalas susirinkdavo per 
pertraukas. Patalpoje stovėjo įvairių maisto ir gėrimų pre- 
kybos automatų, pramoninė kavavirė, pramoninė ledo ga- 
minimo mašina, kelios mikrobangų krosnelės, keletas stalų 
ir daug kėdžių. Dvejos durys į tualetus. Palei vieną sieną 
rikiavosi metalinių rakinamų spintų eilė. Ant sienos tarsi 
koks plakatas kabojo telefonų sąrašas, jį galėjai perskaityti 
iš bet kurios kambario vietos. 

Pamainos jau buvo beveik pasikeitusios, tad minia ištirpo. 
Vyriškis, apsirengęs kaip sanitaras, laukė, kol mikrobangų 
krosnelėje sušils maistas. Slaugytoja kalbėjo mokamu tele- 
fonu. Du vyriškiai, dėvintys kombinezonus, panašius į tą, 
kokį vilkėjo Grėjus, sėdėjo prie stalo, gėrė kavą ir aptarė tur- 
bininius variklius. 

Niekas į Berę nekreipė dėmesio. Ji perėjo per patalpą, tar- 
si šitaip elgtųsi kiekvieną vakarą vienuoliktą valandą. 

Kitos ligoninės patalpos buvo gerokai pertvarkytos. Už 
ryškiai apšviesto ir sterilaus poilsio kambario tįso korido- 
rius, jame turėjai kalbėti pašnibždomis, elgtis santūriai ir 
oficialiai. Sienos apmuštos: viršuje - spausti pasteliniai 

tapetai, apačioje - medienos plokštės. Bronzinės sieninės 
žvakidės skleidė prislopintą šviesą. Grindys buvo išklotos 
kilimine danga. Koridoriumi Berė nuėjo iki susikirtimo su 
kitu. 

Į kairę ar dešinę? Į kairę ar dešinę? Nesėlink vogčiomis, eik, 
tarsi turėtum tikslą. Eni-beni diki-daki. Gerai, į dešinę! 

Berės pasirinktas koridorius vedė į pastato priekį. Išilgai 
kabinetai, skendintys tamsoje, oficialiai atrodanti registra- 
tūra, joje rojalis, soliariumas su daugybe atogrąžų augalų ir 
paparčių, sustatytų tarp kaliaminės palmės baldų, apkrautų 
pagalvėlėmis. Viskas prabangu ir nė iš tolo neprimena ligo- 
ninės. 

Atriumas - jo įviji laiptai, švieslangis penkių metrų aukš- 
tyje, marmurinės grindys - atrodė įspūdingai. Šios rotondos 
viduryje stovėjo apskritas stalelis, ant jo puikavosi milžiniš- 
ka metro ilgio kardelių puokštė. 

Aplink nebuvo nė gyvos dvasios, tik valytojas, atsiklaupęs 
prie sieninio elektros lizdo, darbavosi atsuktuvu. Berė apėjo 
aplink stalelį su juo pasikalbėti. 

— Man apsvaigtų galva, jei būtų suteikta garbė čia gydytis. 

— Tau neužtektų pinigų, - atsakė stodamasis valytojas. — 
Pirmame aukšte tik kabinetai ir posėdžių kambariai. 

— Tai čia tik raštinė ir kartotekos? 

— Tik jos. Tačiau esu tikras, kad bylos užrakintos, o aš neat- 
sinešiau įrankių spynoms atrakinti. Be to, per ilgai užtruktų. 

— Tai ką siūlai? 

— Patikrinti kompiuterio terminalą, - atsakė „valytojas'. - 
Jame tikrai turėtų būti nuolat atnaujinamas pacientų regis- 
tracijos žurnalas. 

— Puiki mintis. Eisime toliau ar lipsime į viršų? 

— Tu kelkis liftu, o aš lipsiu laiptais. 

— Susitiksime antrame aukšte. 

Liftas buvo metalinė dėžė, greičiau turinti estetinę nei 
mechaninę vertę. Berė apsidžiaugė, kad jis šiaip taip pakilo 

vieną aukštą. Išėjusi pro kaltinio metalo duris, ji pasuko į 
kairę ir kaktomuša susidūrė su slaugytoja, ši buvo apstulbu- 
si kaip ir Berė. 

- Ką veikėte šioje dėžėje? Čia mirtini spąstai. 

— Ak, esu naujokė, - atsakė Berė ir nervingai nusijuokė. Ja 
apsimesti šiomis aplinkybėms nebuvo sudėtinga. - Kitą kar- 
tą pasinaudosiu greituoju liftu. Esu Dolė Medison, - tarė ir 
ištiesė ranką. - Prašau nesišaipyti iš mano vardo. Patikėkite, 
esu girdėjusi daugybę patyčių. 

— Linda Arnold. 

— Malonu susipažinti. 

Berė akies krašteliu matė Grėjų, užlipusį laiptais. Berė nu- 
kreipė slaugytojos dėmesį, ir jis prasmuko pro budinčios se- 
selės stalą. Daugiau nieko nebuvo matyti. 

— Kada čia pradėjote dirbti? - paklausė slaugytoja. 

- Šiandien pirma naktis. Padedu daktarui Hedliui, - atsa- 
kė Berė, prisiminusi pavardę iš poilsio kambaryje kabančio 
telefonų sąrašo. 

— Maniau, kad daktarė Hedli išvykusi šešių mėnesių kūry- 
binių atostogų. 

— Taip, jis išvykęs. 

— Turbūt norėjote pasakyti „ji. 

— Taip ir sakiau. - Berė paėmė Lindai Arnold už rankos ir 
palinko arčiau. - Tarp mūsų kalbant, sekasi ne taip, kaip dak- 
tarė tikėjosi. Ji turėtų rašyti knygą, bet abejoju, ar jai pavyks. 

— Tikrai? Keista. Ji jau paskelbusi daug darbų. 

— Tikra tiesa, - sutiko Berė, mintyse linkėdama, kad dak- 
tarei Hedli, kad ir kas ji, po velnių, būtų, dingtų kūrybinis 
įkvėpimas. - Tačiau šį kartą ji vargsta. 

— Nesmagu girdėti. Ji turi kuo pasidalyti, labai talentinga 
gydytoja. 

— Ji tikrai miela, tiesa? - skubiai pagyrė Berė. 

Ji pastebėjo Grėjaus, susikūprinusio prie rašomojo stalo, 
nugarą. Ar jam pavyko rasti kompiuterio terminalą? 

— Kas čia? - paklausė slaugytoja, rodydama į sunkų krepšį 
ant Berės peties. 

— Mokslinė medžiaga, renku ją daktarei Hedli. 

— Tiek daug? 

— E-e, na, niekur negaliu išvykti be, e-e, savo dietinio gė- 
rimo Slim-Fast. Niekada neišeinu iš namų neįsidėjusi bent 
poros skardinių, dėl visa pikta. Taip pat atsarginė pora batų. 
Mano pėdos siaubingos, tarsi bandelės. Dar žurnalai. Žino- 
te, visokie daikčiukai. Vyras nuolat iš jų šaiposi. 

— Arjums apačioje nepaskyrė rakinamos spintelės? 

— Taip, bet tie įtaisai... - Berė rankomis pavaizdavo raki- 
namą kodinę spyną. - Niekaip nepavyksta jų perprasti. Pa- 
maniau, kol išmoksiu naudotis spyna, bus geriau nešiotis 
visą šį šlamštą. 

Slaugytoja Linda Arnold pakreipė galvą. 

- Jūs man matyta, tik neprisimenu kur. 

Ji mane atpažino iš televizijos! 

— Kur dirbote prieš tapdama daktarės Hedli asistente? 

— Oi, daugybėje vietų. Man nusibosta tas pats darbas, tad, 
žinote, tam tikru požiūriu plaukiu pasroviui. - Už slaugyto- 
jos nugaros Grėjus iškėlė nykščius į viršų. - Ką gi, atsiprašau, 
klaidžiosiu toliau, kad pradėčiau orientuotis. 

— Galiu jums padėti... 

— Ne ne. Bus geriau, jei pati viską perprasiu. - Berė nusi- 
juokė. — Jau žinau, kad šiuo girgždančiu liftu negalima nau- 
dotis. 

— Atsiprašau, norėjau paklausti. - Prie jų prisiartino Grė- 
jus ir patapšnojo Lindai Arnold per petį. - Ar ne jūs skambi- 
note, kad pakeisčiau elektros lemputę? 

— Ne. 

— Matyt, skambino iš trečio aukšto, o man pasigirdo, kad 
iš antro. Atleiskite. 


Grėjus užsimaukšlino kepurę ir patraukė atgal prie laiptų. 

Kai slaugytoja Linda Arnold atsigręžė, Berė jau buvo din- 

gusi iš akių. 
== 

— Jų čia nėra. 

Tai buvo vieno niūrių pagalbininkų, to paties, kuris 
smurtingai nutraukė trumpą Dolės gyvenimą, pranešimas 
vyresniajam. Jiems prireikė pusantros valandos, kad rastų 
motelį. 

— Čia tas motelis, - švokšdamas tikino Dienraštis. - Esu 
tikras. Washington Inn. Šimtas dvidešimt antras kambarys. 

— Jame apsistojęs sunkvežimio vairuotojas, jis velnioniš- 
kai įsiuto, kad jį prižadinau, - pasakė agentas, piktai dėbčio- 
damas į Dienraštį. 

— Nesuprantu, - teisinosi Dienraštis, bejėgiškai dairyda- 
masis tai į vieną agentą, tai į kitą. - Ji sakė, kad šįvakar čia 
susitiks su Bondurantu. 

- Tują išleidai automobilių garaže, tiesa? 

— Iš kur jūs, vyručiai, žinote? 

— Kurji ketino vykti? 

- Čia! Bent jau man taip sakė. Kaip Dievą myliu. Turėjau 
važinėti su lėle, kad nukreipčiau jūsų dėmesį. 

— Mėšlas, - nusikeikė vienas agentų, - jis mums visą laiką 
krušo smegenis. 

Stengdamasis, kad vaidyba būtų įtaigesnė, Dienraštis ėmė 
maldauti: 

— Nekankinkite manęs. Prašau. Buvau priverstas taip elg- 
tis. Baisiai jo bijau. 

— Ko? 

— Bonduranto. Jis pagrasino mane nužudyti, jei viską su- 
krušiu. Ir jis tikrai mane nužudys. Ar esate kada žvelgę jam į 
akis? Jos klaikios. Tas vyras - žudikas iš prigimties. Jis mane 


pribaigs, jei sužinos, kad jus čia atvedžiau. 

— Liaukis! - amtelėjo vyresnysis. 

— Prašau, parvežkite mane namo, - maldavo Dienraštis. - 
Jei jų čia nėra, nenumanau, kur galėtų būti. Matyt, Bondu- 
rantas man pamelavo. Tikriausiai ir Berei. Jis galėjo jai pa- 
spęsti spąstus. Ar nepagalvojote apie tai? Iš kur man žinoti? 
Aš tik senas žmogus. Nieko jau nesuprantu. 

— Jis meluoja, - nusprendė vienas agentų. 

— Po velnių, taip, jis mus apmulkino, - sutiko vyresnysis. - 
Važiuojam. 

Įlipęs į automobilį, vyresnysis paskambino mobiliuoju te- 
lefonu. 

— Velšas pamelavo apie motelį. Jų ten nebuvo. - Kurį laiką 
jis klausėsi, o vėliau pasakė: - Taip, pone. Esu tikras, kad iš 
jo išpešite daugiau, mums nepavyko. 

Dienraščiui nepatiko tai, ką išgirdo. Dar labiau nepatiko 
deguonies baliono daviklio rodomas lygis. 

— Man liko mažai oro, - perspėjo jis, vos tik vyresnysis 
baigė kalbėti telefonu. 

— Tavo bėda. 

Kiti du agentai net nesivargino atsakyti. Ant grindų 
nudrėbta Dolė žvelgė į Dienraštį didžiulėmis negyvomis 
akimis. 

Kelias atgal į miestą buvo ilgas. Jie privažiavo prie nekal- 
tai atrodančio vyriausybinio pastato. Kai agentai nuvedė 
Dienraštį prie avarinių durų iš kiemo pusės, jis pakėlė akis į 
dangų. Dėl miesto šviesų žvaigždžių nebuvo matyti, bet mė- 
nuo švietė dailiai. 

Buvo gražu. 

Krovininiu liftu jie pakilo į septintą aukštą. Tuščiame ko- 
ridoriuje, kuriuo Dienraštį vedė prie tolimiausių durų, žings- 
niai aidėjo garsiai. Vienas prakeiktas deguonies baliono veži- 
mėlio ratas cypė. Dienraštis taip ir neprisiruošė jo ištepti. 

Vienas vyrų žengė į priekį ir pasibeldė į duris. Balsas liepė 
įeiti. Agentas atidarė duris ir pasitraukė į šalį. Dienraščiui 


peržengus slenkstį, galvoje šmėstelėjo mintis, kaip bus kan- 
kinamas ir mirs. 

Grėsmingąjį kabineto šeimininką iš nugaros apšvietė vie- 
nintelis šviestuvas, tačiau Dienraštis jį pažino iš silueto. 

— Pone Velšai, - beveik draugiškai kreipėsi jis, - šiąnakt 
buvote siaubingai užsiėmęs. Ar nesibaigia jūsų deguonis? 

Šūdas, pagalvojo Dienraštis. 


Hoturtasdošimt pirmas skyrius 


Es vandentiekio vamzdis Tabor House trečio aukšto 
sandėlyje sukėlė pageidaujamą poveikį. Slaugytojos ir sani- 
tarai susispietė prie užtvindyto sandėlio durų. Kiek susirin- 
ko žmonių, tiek buvo siūlymų, kaip geriausia viską sutvar- 
kyti. Viena slaugytoja pasakė, kad, kelios minutės prieš iš- 
siveržiant fontanui, matė sandėlyje dirbantį valytoją, tačiau 
niekas negalėjo jo rasti, kad padėtų sustabdyti vandenį ir 
išvalyti patalpą. 

Kai Grėjus paliko ją ant laiptų, liepdamas laukti ir atro- 
dyti užsiėmusiai, jei kas nors eitų pro šalį, Berė nežinojo, ką 
jis buvo sumanęs. Kai jis po kelių minučių grįžo, buvo nusi- 
metęs kombinezoną, kepurę, vėl vilkėjo kostiumą ir ryšėjo 
kaklaraištį. Netikėtai sprogo vandentiekio vamzdis. Nebuvo 
sunku susigaudyti, ką veikė Grėjus. 

— Eime, - tepasakė jis. 

Berė nusekė jam iš paskos pro duris į trečią aukštą. 

Dėl sąmyšio pietiniame sparne niekas nepastebėjo, kad 
jie patraukė į šiaurinį sparną. Tačiau pasukę už kampo, prie 
300-osios palatos jie išvydo sargyboje stovinčius du slapto- 
sios tarnybos agentus. 

Dabar mus nušaus, šmėkštelėjo Berei. 


Tačiau Grėjus buvo ramus. 

— Labas vakaras, ponai, - žvaliai pasisveikino eidamas 
prie vieno agento. 

Šis akimirksniu atpažino Grėjų. 

— Pone Bondurantai, - nustebo jis. 

— Kaip sekasi? - plačiai nusišypsojo Grėjus. 

— Maniau, išėjote į atsargą. Kada jūs... 

— Mielai viską papasakosiu vėliau. Privalome nedelsdami 
iškelti ponią Merit. Kitame sparne įvyko nedidelė avarija. 
Nieko rimto. Tiesiog atsargumo priemonė. Prezidentas ne- 
nori rizikuoti. 

Grėjus iškėlė ranką, duodamas ženklą tylėti, ir pirštais 
prispaudė mažą ausinę. 

— Jie laukia apačioje, - pasakė Grėjus į mikrofoną. - Slau- 
gytoja. - Jis linktelėjo Berei palatos pusėn. 

— Klausau, tamsta, - atsakė ji ir nėrė pro agentus. 

— Atleiskite, pone, tačiau niekas, išskyrus daktarą Alaną... 

Grėjus delnu smogė vyrukui į gerklas. Dar vienas staigus 
smūgis, ir agentas susmuko. Antrasis apsisuko, kad sulaiky- 
tų Berę. Grėjus jam kirto karatė smūgį į sprandą. Ir antras 
agentas išsitiesė ant grindų. Berė palaikė duris praviras, kol 
Grėjus įvilko jį į palatą. 

Visa užtruko vos kelias sekundes. Grėjus skubiai pakei- 
tė savo netikrą ausinę, paėmė tikrą iš slaptosios tarnybos 
agento. 

Kurį laiką jis klausėsi, tada palinko prie mažyčio mikro- 
foniuko sąmonės netekusio ir tysančio agento švarko atlape 
ir tarė: 

— Kitame sparne sujudimas, tik tiek. - Jis nutilo, kad at- 
sikosėtų, ir patikslino: - Pratrūko vandentiekio vamzdis. — 
Grėjus ir vėl sukluso. - Ne, mes viską kontroliuojame. 

Jis išjungė siųstuvėlį ir atsisukęs į Berę paaiškino: 

— Ant stogo yra dar vienas agentas. 

— Arjis nesuprato, kad pasikeitė balsas? 

— Tikiuosi, ne. 

Grėjus paskubomis paėmė vieno agentų radijo ryšio stote- 
le, kad žinotų, ką veikia agentas ant stogo ir kiti, jei čia jų su- 
kiojasi ir daugiau. Tada lipnia juosta užklijavo agentams bur- 
nas ir tarsi kepamiems kalakutams už nugaros surišo rankas 
ir kojas. Kurį laiką jie bus nepavojingi, bet kiek tai truks, kol 
kas nors pastebės, kad jų nėra poste, ir ateis patikrinti? 

Berė neturėjo kada nerimauti. Grėjus jau perėjo blankiai 
apšviestą palatą. Vanesa nejudėdama gulėjo ligoninės lovoje. 
Buvo tokia išsekusi, kad net kūno formų nebuvo matyti po 
antklode. 

Berė prisiartino iš kitos lovos pusės. 

— Ponia Merit. 

— Vanesa, ar mus girdi? - garsiau paklausė Grėjus, purty- 
damas jai petį. - Vanesa! 

Vanesa atsimerkė. Išvydus Grėjų, jos ir taip silpnas kvėpa- 
vimas ėmė trūkčioti: 

— At...vykai? 

— Aš tave iš čia išvešiu. 

— Grėjau. 

Vanesa vėl užsimerkė, vos vos šypsojosi, dabar ji saugi. 
Vanesai buvo tiek pripumpuota migdomųjų, kad ji net ne- 
krūptelėjo, kai Grėjus nuplėšė nuo rankos pleistrą ir iš venos 
ištraukė kateterį. 

Vos metus žvilgsnį, Berei buvo aišku, kad Vanesa rimtai 
serga. Akiduobės atrodė tarsi tamsūs krateriai kaukolėje. 
Lūpos - bespalvės. Grėjus pakišo po ja rankas ir pakėlė nuo 
lovos už pakinklių ir pečių. Grėjaus rankose Vanesa atrodė 
kaip vaikas. 

— Bere, - paliepė Grėjus, - paimk pistoletą. 

Prieš pakeldamas Vanesą, ginklą buvo padėjęs ant lovos. 
Berė spoksojo į pistoletą, nenorėdama prie jo prisiliesti. Dėl 
ilgo slopintuvo, pritvirtinto prie vamzdžio, pistoletas atrodė 
grėsmingesnis. Tačiau Grėjaus išraiška buvo dar pavojinges- 

nė ir baisesnė, tad Berė padarė ką liepiama. Pistoletas buvo 
sunkus ir nepatogus. 

— Atsargiai, - perspėjo Grėjus, - gali iššauti. Krovininis 
liftas koridoriaus gale. Juo nusileisime į pirmą aukštą. - Jis 
pažvelgė į be sąmonės tysančius agentus. - Atleiskite, jei 
esate tikri agentai, - sumurmėjo Grėjus. - Ir užsikruškite, 
jeijūs - Spenso žmonės. 

Artėjant prie durų, Berė paklausė: 

— O kaip stebėjimo kameros? 

— Aš jų nemačiau, o tu? 

Berė papurtė galvą. 

— Ojei kas nors pamėgins mus sustabdyti? 

— Juos nušausiu, - atsainiai atsakė Grėjus ir galva moste- 
lėjo į duris: - Patikrink koridorių. 

Berė atidarė duris ir apsidairė. Koridorius buvo tuščias, 
bet išgirdo iš už kampo atsklindantį juoką ir kalbas apie už- 
tvindytą sandėlį. Matyt, dar niekas nepastebėjo, kad nėra 
slaptosios tarnybos agentų. 

— Tuščia, - pranešė ji Grėjui. 

- Iškviesk liftą. 

Berė išėjo į koridorių ir paspaudė mygtuką sienoje. Užsi- 
degę skaičiai rodė, kad liftas pirmame aukšte. Berei atrodė, 
kad liftas du aukštus kyla kaip niekad ilgai. Akies krašteliu ji 
stebėjo koridoriaus kampą, niekas nepasirodė. 

Pagaliau liftas atvažiavo ir buvo tuščias. Berė įėjo į kabiną 
ir paspaudė durų laikymo mygtuką. Grėjus dviem žingsniais 
pernešė Vanesą per koridorių. Tada Berė paspaudė durų už- 
darymo mygtuką. 

Nieko neįvyko. 

Kelios akimirkos atrodė kaip amžinybė. 

Galiausiai durys užsidarė, ir jie ėmė leistis žemyn. 

Berė stebeilijo į plyšį tarp lifto durų. Kaijie nusileis į pirmą 
aukštą ir durys prasivers, o ten kas nors stovės ir paklaus, ką 
jie čia, po velnių, veikia, ar ji pajėgs tą žmogų nušauti? 

Berė pajuto dėkingumą, kad jos narsos nereikėjo tikrinti. 
Kai nusileido į pirmą aukštą, prie lifto niekas nelaukė. Ji iš- 
ėjo iš kabinos ir apžiūrėjo koridorių. 

— Poilsio kambaryje daug žmonių, - pasakė ji Grėjui. Iš ten 
sklido garsai. - Tikriausiai pertrauka. 

— Eikime į priešingą pusę. Tai ne vienintelės durys. Išeisi- 
me pro kitas ir apsuksime ratą. 

— Soliariume mačiau stiklines duris. 

Jie nukeliavo atgal pirmo aukšto koridoriais. Stiklinės 
soliariumo durys buvo užrakintos, bet užsklęsta iš vidaus. 
Berė sudvejojo: 

— Prie durų gali būti prijungta signalizacija. 

— Surizikuokime. 

Berė atstūmė skląstį ir atidarė duris. Pasigirdo šaižus čerš- 
kimas. Berė atsisuko į garso pusę ir nevalingai iššovė. 

Aukštame baltame narve tupintis atogrąžų paukštis pa- 
kėlė baisų triukšmą, nors Berės šūvis sudraskė tik Bostono 
papartį. Paukštis, pašiaušęs kaklo plunksnas, plasnojo iš- 
skleistais margaspalviais sparnais ir klykė. 

— Mėšlas, - nusikeikė Berė. 

Jie galvotrūkčiais išbėgo iš pastato, nors ligoninės per- 
sonalas, matyt, buvo pripratęs prie paukščio priepuolių, ir 
niekas jų nesivijo. Laikydamiesi šešėlyje skendinčio aikštės 
pakraščio, jie aplenkė puikiai prižiūrimą gėlyną ir nubėgo į 
automobilių aikštelę. 

— Palauk! - sustabdė Berę Grėjus. 

Berė sustojo, atsisuko. Ji sunkiai alsavo. Grėjus, klausyda- 
masis, kas sakoma per ausinę, atrodė tik šiek tiek uždusęs. 
Jis paspaudė siųstuvo mygtuką. 

— Kažkas vyksta automobilių aikštelėje? - paklausė jis per 
mikrofoną. 

Dar vienas slaptosios tarnybos agentas! Berė jį buvo pa- 


miršusi. 


Jos žvilgsnis mašinaliai pakilo į stogą, bet ten nieko ne- 
matė. Grėjus smakru mostelėjo į priekį. Berė apsisuko ir lei- 
dosi į kojas. Grėjus bėgo jai iš paskos, ir Berė išgirdo, kaip jis 
apsimestinai nustebęs tarė: 

— Ne, įjos palatą niekas neįėjo. - Tada Grėjus suriko: - Po 
velnių! Bere, jis mus vejasi! 

Iki pikapo Berė skuodė kiek jėgos leidžia. Kai jie pribėgo 
prie automobilio, Berė atidarė užpakalines furgono duris, 
įsiropštė vidun ir padėjo įlipusiam Grėjui paguldyti Vanesą 
ant suolo palei sieną. 

— Laikykis! - sušuko Grėjus, iššoko pro duris ir jas užtren- 
kė. Netrukus suūžė automobilio variklis, ir jie pajudėjo. Vos 
po kelių akimirkų kaimo vietovės, kurioje buvo Tabor House, 


tylą suardė šaiži sirena. 


== 


— Puikus pyragas, Amanda. Ačiū. 

Kai ji paėmė tuščią desertinę lėkštelę ir padėjo ant padė- 
klo, Deividas nusišypsojo. 

— Ačiū, Deividai. Džiaugiuosi, kad tau patiko. Gal norė- 
tum dar? 

— Ne, ačiū. - Jis patapšnojo per diržą. - Papildomos kalo- 
rijos. 

Nesišypsodama Amanda paklausė, ar jis dar pageidautų 
kavos. Deividas sutiko ir atidžiai stebėjo šeimininkę, kai ši 
į puodelį pylė kavą. Tada Amanda atsiprašė, paėmė padėklą 
ir išėjo, palikusi Deividą su Džordžu vienu du jaukioje Alanų 
svetainėje. 

— Amanda taip ir neatlyžo, tebepyksta ant manęs, tiesa? — 
paklausė Deividas. 

— Ar nori ko nors į ją įsipilti? - paklausė Džordžas, sto- 
vėdamas prie gėrimų spintos. Į savo kavą jis negailėdamas 


įsipylė viskio. 

— Ne, ačiū. 
atspėti, kad Džordžo sūnūs labai apsidžiaugė. Prezidentas 
Meritas paprašė berniukų parodyti namų darbus ir abiem 
parašė po raštelį, vaikai kitą dieną juos nusineš į mokyklą ir 
parodys draugams. 

Paguldžiusi vaikus, Amanda pasisiūlė Meritui ir Džordžui 
svetainėje patiekti pyrago su kava. Jos elgesys buvo beveik 
priešiškas. Deividas per daugelį metų jau buvo įpratęs prie 
Amandos šaltumo, tad nekreipė į jį dėmesio ir gailėjosi Džor- 
džo, kad šis vedė ledo varveklį. 

Džordžas grįžo prie sofos su alkoholiu pastiprinta kava. 
Deividas pastebėjo, kad gydytojo rankos dreba, trapus por- 
celianas net tarškėjo. 

— Ko taip nerviniesi, Džordžai? Jei tavęs gerai nepažino- 
čiau, manyčiau, kad tave graužia sąžinė. 

Su neviltim Džordžas paklausė: 

— Ko šįvakar atvykai? 

— Ar jau esu nepageidaujamas brangiausių ir artimiausių 
draugų namuose? 

— Ne tai norėjau pasakyti. 

— Gerai. Džiaugiuosi girdėdamas. - Deividas pamaišė savo 
kavą. - Dabar, kai likome vieni, kalbėsiu apie reikalą. 

— Ir koks jis?.. 

— Norėčiau išgirsti tavo nuomonę apie Kongreso pateik- 
tą sveikatos apsaugos įstatymo projektą. Man svarbus tavo, 
kaip gydytojo, požiūris. 

Netikėtai užkluptas Džordžas ėmė mikčioti: 

— Aš... Susipažinau tik su svarbiausiais punktais. 

— Todėl turi pagrindą nuomonei susidaryti. Ką manai apie 
šį įstatymą? 

Kai suskambėjo telefonas, Džordžas beveik šokte pašoko 
nuo sofos atsiliepti. 

— Klausau. Daktaras Alanas. - Kurį laiką jis tylėjo. - Taip, 
jis čia. 

Džordžas atsigręžė ir perdavė ragelį Deividui. 

— Skubu, - sušnibždėjo jis. 

— Įjunk garsiakalbį. 

Džordžas suglumęs pažvelgė į prezidentą, bet padarė ką 
liepiamas. 

— Prezidentas, - pasakė Deividas. 

Jis klausėsi, kaip skambintojas pranešė, kad pirmoji šalies 
ponia išvežta iš Tabor House. 

— Ką turite omenyje, sakydamas išvežta? 

- Išvesta prievarta. Pagrobta, pone prezidente. 

Deividas iš lėto atsistojo. 

— Ką? - įsitempęs paklausė jis. 

Nelaimingasis pakartojo pranešimą. 

— Kur buvo prakeikta slaptoji tarnyba? - amtelėjo prezi- 
dentas. 

— Agentus įveikė jėga, pone prezidente. Ponia Merit buvo 
išnešta iš palatos, įsodinta į automobilį ir išvežta. Operaci- 
ja buvo surepetuota ir sumaniai įvykdyta, pone. Ligoninės 
apsaugos tarnyba ir slaptosios tarnybos agentai iš visų jėgų 
stengėsi sulaikyti pagrobėjus prie vartų. Tačiau jie negalėjo 
rizikuoti ir šaudyti į automobilį, kad nesužeistų pirmosios 
šalies ponios. Automobilis nesustojo net tada, kai buvo iš- 
šauti įspėjamieji šūviai. Jis prasiveržė pro užtvarą ir, deja, 
paspruko. 

Išgirdusi garsų pokalbį, iš kito namo galo pasirodė Aman- 
da. Deividas pastebėjo, kad ši naujiena ne itin ją nustebino. 

— Ar kas nors prisiėmė atsakomybę? Kokia nors teroristų 
grupuotė? 

— Įtariamieji - Grėjus Bondurantas ir Berė Treivis, pone 
prezidente. 

Tai išgirdęs, Deividas atsidūsėjo. 

— Viešpatie aukščiausias! — Jis perbraukė pirštais plau- 
kus. - Ar Bondurantas visai neteko proto? 

- Jis drąsiai prisiartino prie saugančių ponios Merit pala- 
tą slaptosios tarnybos agentų, pone, ir apsimetė, kad veikia 
jūsų įgaliotas. 

— Tokių įgaliojimų jis neturėjo! - suriko Deividas, įsiutin- 
tas žinios. - Su juo reikia elgtis kaip su nusikaltėliu. Ar su- 
pratote? 

— Visiškai, pone prezidente. FTB jau pranešta. Teisėsaugos 
pajėgos jau aptiko automobilį. Buvo paliktas sunkvežimių 
aikštelėje už kelių mylių nuo ligoninės. Pirmosios ponios 
ir jos pagrobėjų nė padujų. Jie, matyt, pakeitė automobilį, 
pone. 

Susitvardęs Deividas pareiškė: 

— Tuoj pat grįžtu į Baltuosius rūmus. Su manim bus gali- 
ma susisiekti automobilyje. 

— Klausom, pone prezidente. 

Pokalbiui pasibaigus, Deividas užsipuolė Džordžą: 

— Kaip galėjai leisti, kad taip atsitiktų? 

— Tai ne mano kaltė! - šaukė gydytojas. - Manes net nebu- 
vo ligoninėje. Matyt, atsirado spraga apsaugoje. 

— Mažų mažiausiai, - šaukė ir Deividas. - Regis, kiekvie- 
nąkart, kai patikiu Vanesą tavo priežiūrai, atsitinka kas nors 
siaubinga. 

Į jų riksmus iš tarpdurio įsiterpė Amanda: 

— Jei ką ir reikia kaltinti, tai tik tave, Deividai. 

— Amanda! - suriko Džordžas. 

Už tokius žodžius Deividas norėjo pasmaugti šią pasipū- 
tusią kalę, bet buvo priverstas pripažinti jos drąsą. 

— Nekreipk dėmesio, Džordžai, - šiurkščiai tarė jis. - Vyks- 
tu į Baltuosius rūmus. Ar važiuosi kartu? 

— Žinoma. 

Jie nuėjo priekiniu šaligatviu, abipus išsirikiavę stovėjo 
slaptosios tarnybos agentai. Jiems, matyt, jau irgi pranešta 

apie pavojų. Šalikelėje laukė limuzinas, priekyje ir už jo - po 
automobilį, o eskorto priekyje - keturi motociklininkai. 

Kai eskortas lėkė miesto gatvėmis Pensilvanijos aveniu 
link, Deividas patikrino, ar pakeltas vairuotoją ir saloną ski- 
riantis tamsintas stiklas, tada atsisuko į Džordžą ir nusikva- 
tojo. 

— Nė kiek neabejojau, kad jis šitaip pasielgs. Ar nesakiau, 
kad Grėjus pakankamai garbingas, tiksliau - pakankamai iš- 
protėjęs, kad dramatiškai pultų jos vaduoti? 

Džordžas Alanas stebeilijo į tolį. 

— Taip, Deividai. Kaip tik šitai man sakei. 

- Žinojau, kad jis pamėgins ją iš ten išvaduoti. O kai Spen- 
so vyrai pranešė, jog tas senis Velšas surengė spektaklį, nu- 
kreipdamas dėmesį, supratau, kad pabėgimas suplanuotas 
šįvakar. 

- Atrodo, visais atžvilgiais buvai teisus. 

— Ar padarei, kas tau priklausė, Džordžai? 

- Taip. Šįvakar, prieš išvykdamas iš ligoninės. 

- Ir suveiks? 

— Suveiks. Ji mirs nuo per didelio ličio kiekio. 

Žinoma, tiesa paaiškės per skrodimą, bet niekas niekada 
neįtars nei gydytojo, nei prezidento, nes tuo metu, kai Va- 
nesa pateko į Grėjaus Bonduranto ir jo bendrininkės Berės 
Treivis rankas, - ta porelė bus apkaltinta pirmosios ponios 
pagrobimu ir žmogžudyste, - prezidentas su gydytoju gėrė 
kavą ir smaguriavo pyragu. 

Būdamas artimas draugas, Grėjus turėjo žinoti, kad Va- 
nesos vaistus reikia rūpestingai kontroliuoti ir dozuoti. Da- 
vus per mažą ličio dozę, Vanesos nuotaika tampa nekontro- 
liuojama. Per didelė dozė gali sukelti priepuolį, komą ar net 
mirtį, ypač jei litis skiriamas kartu su migdomaisiais, kurių 
Vanesai duodavo ligoninėje, kad ji galėtų deramai pailsėti. 

— Tyrėjai norės žinoti, iš kur Grėjus gavo vaistų, - sumur- 
mėjo Džordžas. 

— Juk jis toks sumanus, - atmetė Džordžo abejonę kaip 
nekeliančią pavojaus Deividas. - Geras prokuroras be vargo 
įtikins prisiekusiuosius, jog Grėjus užtektinai išradingas, 
kad gautų vaistų ir vėliau sunaikintų visus įkalčius. 

— Man ne visai aiškus motyvas, - toliau svarstė Džor- 
džas. - Jei, tarkim, jis tiek vargo, kad išgelbėtų Vanesą, kodėl 
turėtų ją nužudyti? 

Džordžas toks bukas, kad Deividas kartais spėliodavo, 
kaip jam pavyko gauti gydytojo diplomą. Jis turi erzinančią 
savybę paprastus dalykus paversti sudėtingais. 

— Grėjus buvo atstumtas Vanesos meilužis. Jis atvirai 
rodė visai prakeiktai šaliai savo jausmus. Iš pradžių jis buvo 
patenkintas išvykęs iš Vašingtono, nuošaliai galėjo išsilaižy- 
ti savo įžeistą savimeilę. Tačiau Grėjų graužė prieštaravimai. 
Jo ego negalėjo nurimti, kol Vanesa nemirusi. 

— O Berė Treivis? 

- Ji įsimylėjo Grėjų. Ji džiaugėsi galėdama pašalinti kon- 
kurentę. Po incidento Šinline Grėjus ir Berė yra didžiausi 
visuomenės priešai. Žmonės lengvai patikės, kad jie galėjo 
įvykdyti šį baisų nusikaltimą. 

Prezidentas atlošė galvą ir nusišypsojo. 

— Nuostabus planas, Džordžai. Velnioniškai tobulas. 
Spensas visada sakydavo, kad geriausia ne naikinti priešus, 
o leisti jiems patiems susinaikinti. Kaip gaila, kad jo čia nėra. 
Spensui tai labai patiktų. 


Hoturiasdešimt antras skyrius 


Nigis Armbrusteris laukė Berės ir Grėjaus iš anksto 
sutartoje vietoje. Sraigtasparnio mentės jau sukosi. 

— Ačiū Dievui, kad jums pavyko, - nudžiugo senatorius, 
kai Grėjus iššoko iš automobilio. - Kaip ji? 

— Gyva. 

Senatorius pats parinko medikų komandą, pasiruošusią 
suteikti skubią pagalbą, kurios Vanesai gali prireikti skren- 
dant į Vašingtoną. Kaiją iškėlė iš automobilio ir paguldė ant 
ratukų, vadovaujantis komandai gydytojas davė nurodymus 
asistentams. 

— Brangioji, ką jie tau padarė? - paklausė Armbrusteris, 
paėmęs šaltą dukters ranką ir bėgdamas šalia ratukų prie 
sraigtasparnio. 

Grėjus sulaikė gydytoją, kad, perrėkdamas variklio gaus- 
mą, perspėtų: 

— Buvo labai lengva ją iš ten ištraukti. Per daug lengva. 
Gali būti, kad žala jau padaryta. 

Gydytojas linktelėjo galvą, kad suprato, ir nubėgo nesi- 
klausydamas tolesnių aiškinimų. Jis įšoko į sraigtasparnį, ir 
šis po kelių akimirkų pakilo į orą, palikdamas Berę ir Grėjų, 
talžomus oro srovių tuščioje prekybos centro automobilių 
aikštelėje. 

Vanesos perkėlimą Berė įrašė į vaizdajuostę. Nors įrašo 
kokybė netenkins įprastų transliavimo reikalavimų, jis bus 

neįkainojamas. Berė su Grėjumi stebėjo, kaip sraigtasparnis 
padarė viražą ir pasuko Vašingtono link. 

— Ką ten pasakei gydytojui? Kas buvo lengva? - paklausė ji 
Grėjaus, kišdama vaizdo kamerą į kuprinę. 

— Man susidarė įspūdis, jog vyrukai Tabor House nutuokė, 
kad atvyksime. 

Berė klausiamai pažvelgė į jį. 

— Pagalvok, - aiškino Grėjus, - jei atmesime suvaidintą 
agentų pasipriešinimą pabaigoje, mes beveik netrukdomi pa- 
tekome vidun ir išėjome su pirmąja Jungtinių Valstijų ponia. - 
Grėjaus veidas buvo susirūpinęs. Jis žvelgė sraigtasparniui 
pavymui. - Gali būti, kad pavėlavome išgelbėti jai gyvybę. 

— Nejudėti! FTB! 

Iš tamsos jiems už nugarų pasigirdo šūksniai. Abu neva- 
lingai atsigręžė. Su nutaikytais į juos pistoletais prie jų bėgo 
keturi vyrai. Įsižiebė automobilių žibintai. Į aikštelę riaumo- 
dami įlėkė du automobiliai ir sustojo žvygindami stabdžius. 

— Rankas už galvos, Bondurantai. 

Matyt, Grėjus suprato, kad reikia paklusti. Vienas agentų 
žengė į priekį, pamatė už Grėjaus diržo užkištą pistoletą ir jį 
ištraukė. Kitas agentas atėmė Berės kuprinę ir apieškojo ją 
nuo galvos iki kojų. 

— Aš be ginklo. 

— Nieko nesakyk, - paliepė Grėjus, kol jam dėjo antran- 
kius ir aiškino, kokios jo teisės. 

Sekdama Grėjaus pavyzdžiu, Berė nesipriešindama leidosi 
suimama. Tai, ką ji turi papasakoti, ir vaizdajuostėje įrašyti 
faktai, be abejo, išgelbės ją ir Grėjų nuo bet kokių kaltinimų, 
jie veikė gelbėdami pirmąją šalies ponią. Tačiau kol kas viso 
to pasakoti neverta. Berė palauks, kol senatorius Armbrus- 
teris ir Vanesa pateiks kaltinimus, kad prezidentas nužudė 
jos sūnų ir ketino nužudyti ją pačią. 

Berę nuvedė į vieną automobilį, Grėjų - į kitą. Agentas pa- 
laikė jai dureles ir padėjo atsisėsti ant užpakalinės sėdynės. 


Tai, ką išvydo ant užpakalinės sėdynės, sukėlė Berei tokį 
siaubą, kad ji suriko ir ėmė veržtis pro praviras automobilio 
dureles. 

— Grėjau! 

Tačiau agentas, uždėjęs ranką ant nugaros, įstūmė Berę 
atgal į automobilį. 

Per automobilio langą ji matė Grėjų. Šis išgirdo jos riks- 
mą, pajuto pavojų ir grūmėsi su agentais, kurie stengėsi jėga 
jį įgrūsti į kitą automobilį. Tačiau surakintomis už nugaros 
rankomis Grėjus negalėjo pasipriešinti. Jį įgrūdo ant užpa- 
kalinės sėdynės. Durelės užsitrenkė. Žvygindami padangas 
abu automobiliai nurūko. 

Žvelgdama į pilko sedano užpakalinės sėdynės keleivę, 
kuri spoksojo į ją nieko nematančiomis akimis ir nešvankiai 
tuščia veido išraiška, Berė prapliupo raudoti. Dolė. 


== 


Džordžas Alanas žvelgė į miegančius sūnus, jų galvelės vos 
kyšojo iš po antklodžių. Jaunesnysis sūnus, miegantis ant 
apatinio gulto, - išdykėlis, sportininkas ir būsimas širdžių 
ėdikas. Žavesys jam padės lengvai plaukti per gyvenimą. 

Vyresnysis paveldėjo Amandos rimtumą. Atrodė, kad net 
ir per miegus jį kamuoja rūpesčiai. Jis protingesnis, nuolat 
siekiantis laimėjimų. Berniuko intelektas ir savidrausmė ga- 
rantuos jam sėkmę bet kurioje pasirinktoje srityje. Džordžas 
vylėsi, kad ta sritis bus medicina. 

Jis švelniai pabučiavo abu sūnus, pirštų galais išstypčio- 
jo iš vaikų kambario ir uždarė duris. Tėvų miegamojo durys 
buvo plačiai atvertos. Amanda jam buvo palikusi uždegtą 
naktinę lempelę. Kad ir kaip karčiai kivirčijosi, kad ir kokie 
susvetimėję jautėsi, kasnakt sutuoktiniai guldavo į vieną 
lovą. Amanda palikdavo uždegtą lempelę, tarsi nušviesdama 


kelią, kuriuo Džordžas galėtų grįžti pas ją. 


412 » Sandra Brown 


Džordžas įsistebeilijo į miegančios Amandos veidą. Tam- 
sių šilkinių plaukų sruogos išsidraikiusios ant pagalvės. 
Kvėpavimas lėtas ir lygus. Amanda atrodo labai patraukliai. 
Džordžas norėjo ją paliesti, pabučiuoti, bet taip ir nepalietė 
bijodamas prižadinti. 

Jis atatupstas išslinko iš miegamojo, koridoriumi nuėjo 
į kabinetą ir tyliai užsidarė. Jausdamas nesuvaldomą norą 
išgerti, jis prisipylė stiklą, nusinešė jį prie rašomojo stalo ir 
patogiai įsitaisė krėsle. 

Naktis buvo ilga. Kartu su Deividu Džordžas laukė, kol 
gavo žinią, kad Klitas saugiai paguldė Vanesą į ligoninę. 

Džordžas jautėsi nežmoniškai pavargęs. Jis mėgavosi vis- 
kiu, lėtai gurkšnojo ir juto, kaip kūnu sklinda šiluma. Svai- 
ginantį gėrimo poveikį užgožė persekiojančios blaivinančios 
mintys —- ką Deividas jam liepė padaryti ir ką Džordžas pa- 
darė iš tiesų. 

Ištuštinęs stiklą, jis atitraukė apatinį rašomojo stalo stal- 
čių. Gulintis jame revolveris nebuvo stambaus kalibro, bet 
apsižiojus ir iššovus į gomurį tikslas būtų pasiektas be skaus- 
mo. Džordžas patikrino revolverio šovinių lizdus ir įsitikino, 
kad visi užtaisyti; tada atlaužė cilindrą ir pasidėjo ginklą ant 
rašomojo stalo. 

Paskui Džordžas pasirausė kišenėje ir išsitraukė mažą 
plastikinį buteliuką. Apsauginis sluoksnis buvo sveikas, litis 
tebebuvo buteliuke, jis neteka Vanesos venomis nešdamas 
mirtį, kaip manė Deividas. 

Paskutiniame spektaklio veiksme Džordžas nugalėjo Dei- 
vidą, užkirto kelią šaltakraujiškai žmogžudystei. Jis vylėsi, 
kad Amanda tai palaikys pergale. Galbūt jo nepaklusnumo 
gulbės giesmė nusvers silpnybės metus. Amanda už tai jį gal 
net mylės. Bent jau truputį. 

Džordžas pastatė flakonėlį ant rašomojo stalo, paėmė re- 
volverį ir įsikišo vamzdį į burną. 

Per ilgą kelionę Berė iš ją pagrobusių vyrų bandė išpešti ži- 
nių apie Dienraštį, tačiau jos riksmai, maldavimai, raudos ir 
grasinimai neprivertė atkakliai tylinčių vyrų prabilti. Kai jie 
pasiekė galutinį kelionės tikslą, vyriausybinį pastatą Vašing- 
tono centre, Grėjus taip pat nieko negalėjo pasakyti. Juos 
įgrūdo į krovininį liftą ir nuvedė į kabinetą septinto aukšto 
koridoriaus gale. 

Kadangi Grėjus visą kelią priešinosi, į vidų jį įstūmė pir- 
mą. Jo šūksnis Berei nežadėjo nieko gero. 

Berė tikėjosi išvysti sumuštą ir gal net kruviną Dienraš- 
čio kūną. Bet jis sėdėjo ant sofos pusiau atsilošęs ir atrodė 
išsekęs. Berė nudžiugo matydama bičiulį, nusvirduliavo per 
blausiai apšviestą kabinetą ir atsiklaupė prie sofos, nežinojo, 
juoktis ar verkti. 

— Dienrašti, kaip tu? 

— Laikausi, - sušvokštė jis. - Ypač kai matau, kad tau nie- 
ko neatsitiko ir niekas taves nenušovė. 

- Automobilyje buvo Dolė. Baiminausi, kad... 

— Man atnešė naują deguonies balioną, tad kurį laiką gy- 
vensiu. Dėl manęs nesijaudink. Ar pavyko išvaduoti ponią 
Merit? 

— Taip. Jijau patikimose rankose, nors atrodė visai išseku- 
si. Nesame tikri, ar išgyvens. 

Padedama agento, kuris atsegė antrankius, Berė atsistojo 
ir atsisuko į kabineto šeimininką. Pasipiktinusi ji iškėlė rie- 
šus, kad parodytų ant jų įsispaudusius rausvus žiedus. 

— Ar buvo būtina taip šiurkščiai elgtis, Bilai? 

Generalinis prokuroras Viljamas Jansis atrodė susigėdęs. 

— Sveika, Bere. Pone Bondurantai. 

Grėjus negalėjo patikėti savo ausimis. 

— Judu pažįstami? 

— Nuo universiteto laikų, - atsakė Jansis. - Berė dirbo re- 
portere studentų miestelio radijo stotyje. Aš buvau studentų 

politinės koalicijos prezidentas. Kai būdavo mažai naujienų, 
Berė ateidavo paklausinėti, ką galėtų per eterį pasakoti. 

— Ir dabar kartais taip darau. Jis mano informatorius Tei- 
singumo departamente. 

— Jis - tavo informatorius? 

— Nepranešu nieko slapto, - paaiškino Jansis. - Dažniau- 
siai patvirtinu arba paneigiu informaciją, kurią ji būna ga- 
vusi iš kitur. Stengiuosi, kad neišklystų iš kelio, nors kartais 
būna sunku, - pridūrė Jansis, rūsčiai žvelgdamas į Berę. 

— Bilai, ar tai buvo būtina? - pakartojo Berė. 

— Privalėjome oficialiai areštuoti. Tu ir Bondurantas esate 
ieškomi dėl žmogaus pagrobimo. - Jansis pažvelgė į Dien- 
raštį. - Ponas Velšas prisipažino, kad buvo bendrininkas. 

— Dienraštis mums padėjo, bet čia ne žmogaus pagrobi- 
mas. Mes išvadavome Vanesą Merit. 

- Iš ko išvadavot? 

— Iš jos vyro. 

Jansis susirūpinęs pažvelgė į Berę, paskui į Grėjų. 

- Bijojau, kad taip sakysi. 

— Neatrodai siaubingai nustebęs, - sumurmėjo Berė. 

— Pastaruoju metu sulaukdavau labai keistų telefono 
skambučių. Skambino Armbrusteris. Ir Meritas. Atrodo, 
pono Bonduranto grįžimas į Vašingtoną visus privertė ner- 
vintis. Iš pradžių buvau raginamas jį suimti, vėliau įkalbinė- 
jamas to nedaryti. Paaiškėjo, kad ponas Bondurantas yra... 
spėk, kieno kompanionas - tavo. Beje, - sausai pridūrė Jan- 
sis, - tu mano vyrams per Houvio Fripo laidotuves gerokai 
pripūtei miglos. Įsivaizduok juos, pasakojančius man, kaip 
greitkelyje Grėjui čiulpei organą. 

— Ką? - išsižiojo Grėjus. 

— Ilga istorija, - išlemeno jam Berė, o Jansiui paaiškino: — 
Gerokai sutirštinau spalvas, nes nežinojau, ar jie geriukai. 

— Jie - FTB agentai. 

- Žinau, tačiau pagalvojau, kad jie gali būti... - Berė susi- 
rūpinusi pažvelgė į Grėjų, spėliodama, kiek gali atskleisti. 

Jos sprendimą palengvino ant sofos įsitaisęs Dienraštis. 

— Ji pamanė, kad tie vyrai dirba Spenseriui Martinui. 

— Spenseriui Martinui, - mąsliai pakartojo Jansis. - Jus 
dar kažkas sekė. Mano komanda juos pastebėjo ne kartą. 
Spėliojome kas. 

— Spensas, - trumpai atsakė Grėjus. 

Jansis atsisuko į jį. 

— Ir turėčiau patikėti jūsų žodžiais? 

— Esate vyriausiasis šalies teisėsaugos pareigūnas. Vadi- 
nasi, privalote persekioti blogiukus. 

- Taigi privalau apsaugoti vyrukus, kuriuos žmonės spėja 
esant blogiukais. Nesvarbu dėl kokių priežasčių. 

Jausdama tarp vyrų kylant priešiškumą, Berė skubiai įsi- 
kišo: 

— Bilai, kai tau paaiškės tiesa, esu įsitikinusi, sutiksi, kad 
Spenseris Martinas pavojingas. 

— Klausausi ausis ištempęs. Kur faktai, Bere? Tavo pavardė 
siejama su pirmąja šalies ponia nuo tada, kai pasirodė repor- 
tažų ciklas apie KSMS ir ponia Merit paslaptingai pasitraukė 
iš viešojo gyvenimo. Daltono Nilio plepalai - įžeidimas mano 
žvalgybai. Daktaras Džordžas Alanas stebina savo nekompe- 
tentingumu. Slaptosios tarnybos nekalbumas nusipelno pa- 
garbos. Kai garaže persėdote į kitą automobilį, supratome, 
kad šįvakar kai ką rezgate. Sulaikėme jūsų senuką... 

— Ei! - įsižeidęs šūktelėjo Dienraštis. 

— „kad jo nesužalotų arba nenužudytų žmonės, kurie, 
kaip man sakai, dirba Spenseriui Martinui. - Atsisagstęs 
švarką, Jansis įsisprendė į liemenį. - Noriu žinoti, kas čia, 
po velnių, vyksta, ir turiu išgirsti viską nuo pradžios iki galo. 
Štai kodėl judu čia, o nenuvežė jūsų tiesiai į kalėjimą, kur 
būtų pateikę kaltinimus. 

— Vertinu tavo pasitikėjimą, Bilai, - atsakė Berė, - bet ar 
man nereikėtų išsikviesti advokato, prieš pradedant pasa- 
koti? 

— Gali, jei nori eiti tokiu keliu. Arba gali tiesiog būti atvira 
kaip aš. 

Daugelį metų Berė pažinojo Jansį kaip garbingą žmogų. 
Ne kartą jo dorumas padėjo Berei parengti gerą reportažą. 
Berė pykdavo ant Jansio, kad šis slėpdavo nuo jos informaci- 
ją, susijusią su nacionaliniu saugumu, kita vertus, jis nė kar- 
to nebuvo nukreipęs Berės klystkeliais. Berei nebuvo jokios 
priežasties nepasitikėti Jansiu. 

— Gerai, - sutiko ji. - Tačiau turiu tiek daug papasakoti, 
kad net nenumanau, nuo ko pradėti. 

— Pradėkime nuo Spenserio Martino. 

— Ką apie jį žinai? Jis... 

— Būk atsargi, Bere, - perspėjo Grėjus, galva mostelė- 
damas Jansio pusėn. - Jis gali būti tavo studijų draugas ir 
galbūt patikimas bei sąžiningas informatorius, bet prieš at- 
skleisdama kortas prisimink, kas jį paskyrė į šias pareigas ir 
kam jis dirba. 

Jansis įsižeidė. 

— Aš pats prisimenu, kas mane paskyrė į šias pareigas, 
pone Bondurantai. Tačiau aš dirbu Jungtinių Valstijų žmo- 
nėms ir labai rimtai žiūriu į savo darbą, jaučiu atsakomybę. 
Teisybė, už savo darbą esu dėkingas Deividui Meritui, bet 
nesu abejingas dvokui, pastaruoju metu sklindančiam iš 
Baltųjų rūmų. O dėl Spenserio Martino, žinau, kad jis turi 
asmeninę armiją. Jis slapta įtaisęs informatorių ir opera- 
tyvinių darbuotojų beveik visuose federalinės vyriausybės 
departamentuose, man gėda prisipažinti, ir skyriuose, kurie 
pavaldūs Teisingumo departamentui. Tačiau dar pavojinges- 
nė jo įtaka prezidentui. Noriu žinoti, kodėl ir kiek Meritas 
juo kliaujasi. Pasakysiu atvirai, Bondurantai, man buvo bai- 
su, kad Berė tiek daug laiko leidžia su jumis. Todėl jai ir pra- 


nešiau apie jūsų neseną vizitą į Baltuosius rūmus. Maniau, 
esate vienas Martino parankinių. 

— Manėte klaidingai. 

— Tikriausiai. Jūs pasitraukėte dėl ponios Merit? 

Grėjus linktelėjo. 

— Bet dėljos ir vėl įsivėliau į šiuos reikalus. 

Generalinis prokuroras kurį laiką nenuleisdamas akių 
žvelgė į Grėjų, paskui vėl atsisuko į Berę. 

— Tu užvirei visą šią košę, pateikusi reportažus apie KSMS, 
tiesa? 

— Tiesą sakant, viską užvirė Vanesa, pasikviesdama mane 
kavos. Tai ilgas pasakojimas, ir aš būsiu priversta apkaltinti 
prezidentą padarius baisių nusikaltimų. 

— Dėl to ir buvai atvežta čia, - atsakė Jansis. - Kad ir koks 
ilgas ir painus būtų tavo pasakojimas, kad ir kokie padari- 
niai, noriu išgirsti viską nuo pradžios iki galo. 

- Vadas! Viskas griūva. Berės ir Grėjaus dar nesučiupo. Va- 
nesa - prakeiktoje ligoninėje. Ligoninėje! Turėjau išgirsti siau- 
bingą naujieną, kad ji mirė. O išgirstu džiugią naujieną, kad ji 
gydoma Vašingtono bendrojoje universiteto ligoninėje. 

— Nusiramink, Deividai. 

Verdamas rūsčiu žvilgsniu, Deividas užsipuolė Spensą: 

— Nekalbėk su manim globėjišku tonu, Spensai. Jei susi- 
krušiu aš, bus blogai ir tau. Prisimink tai žarstydamas man 
manieringas lėkštybes. 

— Nekalbu globėjiškai ir manieringai. Esu susirūpinęs taip 
pat kaip tu. Tačiau jei pamesime galvas, mūsų padėtis tik pa- 
blogės. 

— Nemanau, kad gali dar labiau pablogėti. 

— Dar ir kaip gali. 

Deividas trenkė kumščiu sau į delną. 

— Ir kas gali įvykti? 

- Nežinau. Tabor House viskas vyko pagal planą. Mano 
vyrai nurijo savo išdidumą ir leidosi Bonduranto įveikiami. 
Tačiau iš kur galėjome žinoti, kad Klitas vos už kelių mylių 
nuo ligoninės laukia su sraigtasparniu? 

— Turėjai žinoti. Už tai tau moku. Ir, po velnių, kur Džor- 


džas? Jis patyliukais išslinko ir tikriausiai išskuodė namo. 

Paskambink jam į namus. Paklausk, ar ligoninės gydytojai 
galėtų atitaisyti jai padarytą žalą. 

— Kelis kartus skambinau jam į namus. Telefonas užimtas, 
o į mano žinutes, kurias nusiunčiau į pranešimų gaviklį, jis 
neatsako. 

- Jis —- oficialus asmeninis Vanesos gydytojas. Gal jį iš- 
kvietė į ligoninę? - viltingai tarė Deividas. 

— Netikiu, Deividai. Po visų tų įvykių Klitas jo neprileis 
prie Vanesos per mylią. 

— Dieve! Jei nepavyks... 

— Ką nors sugalvosime, - ramiai pasakė Spensas. - Turim 
nepamiršti, kad Vanesa kelia grėsmę prezidento administra- 
cijai. Ji, tu ir aš esame vieninteliai, kurie žino, kas tąnakt 
įvyko vaikų kambaryje. Džordžas galbūt įtaria, bet niekaip 
negali dėl to būti tikras. Vienaip ar kitaip privalome užti- 
krinti, kad Vanesa tylės. Tada niekas nesužinos. 

- Išskyrus, - tarė Deividas, galvodamas apie Spensą, - 
mane ir tave. 


———2. 


Jau aušo, kai prezidentas Meritas atvyko į ligoninę aplanky- 
ti žmonos. Jis nusprendė vilkėti ne kostiumą, o paprastus 
drabužius ir ploną striukę, pamanė, kad juo labiau bus susi- 
taršęs, juo įtikimesnis atrodys jo susirūpinimas. 

Slaptosios tarnybos agentai prisistatė anksčiau nei pre- 
zidentas. Sąmyšis ligoninėje buvo sunkiai kontroliuojamas. 
Atvyko daugybė žiniasklaidos atstovų, varžėsi dėl naujienų 
iš tebesirutuliojančios sagos apie pirmosios šalies ponios 
sveikatą. Prezidentas į ligoninę įėjo per virtuvę ir, pakilęs 
personalui skirtu liftu, buvo nuvestas į Vanesos palatą. 

Kai įžengė į palatą, uošvis stovėjo prie Vanesos lovos. 

— Kaip ji, Klitai? - susirūpinęs paklausė Deividas. 

— Kodėl nepaklausi jos pačios? 

Atrodė, Vanesa miega, tačiau kai Deividas paėmė jai už 
rankos, ji atsimerkė. Deividas plačiai nusišypsojo. 

— Labas, brangioji. Ačiū Dievui, atrodo, tau nieko nenutiko. 

— Sveikas, Deividai. Kaip gerai, kad atėjai, - sarkastiškai 
pasisveikino Vanesa. 

— Pone prezidente, čia daktaras Merfis. 

Deividas išsiblaškęs klausėsi, kaip Klitas jam pristato Va- 
nesos gydytoją. 

— Kas mano žmonai, daktare? 

— Mano nuomone, prezidente, ji gaudavo per didelę ličio 
dozę, tai pavojinga, nes jai dar buvo skiriamas haldolas ir kiti 
migdomieji. 

— Maniau, jos kraujas buvo nuolat tiriamas. 

Gydytojas gūžtelėjo pečiais. 

— Daktaras Leopoldas man faksu atsiuntė tyrimų grafiką 
iš Tabor House. Jame įrašyti tyrimų duomenys tokie, kokie 
turėtų būti, bet jie nesutampa su mūsų laboratorijos duo- 
menimis. 

— Kaip daktaro Leopoldo personalas galėjo padaryti tokią 
apmaudžią klaidą? 

Niekas nedrįso spėlioti. Tiesą sakant, daktaras Merfis ki- 
tapus pacientės lovos nejaukiai tylėjo. 

— Kokia prognozė? - dalykiškai paklausė Deividas. 

— Ji apsinuodijusi. Pastatėme lašelinę, kad išvalytume or- 
ganizmą. Užtruks kelias dienas. Tada suderinsiu vaistų do- 
zes taip, kad jos būtų veiksmingos ir kartu saugios. Ji netu- 
rėtų tapti zombe, o tokia buvo, kai čia atvyko. 

— Bet ji pasveiks? 

— Taip, pone prezidente. 

— Ačiū Dievui. 

Deividas suspaudė Vanesai ranką ir priglaudė ją prie lūpų, 
tada pasilenkė ir švelniai pabučiavo žmoną. Jos lūpos nebu- 
vo šiltesnės nei manekeno ir buvo tokios pat bejausmės. 

Gydytojas atsiprašė ir paliko juos trise. Klitui dar nespė- 
jus pulti, Deividas ėmė gintis. 

— Dekso Leopoldo subinė už tai kentės. 

— Užuot domėjęsis kito subine, geriau pagalvok, kaip ap- 
saugosi savąją, - atšovė Klitas. 

Deividas apsimetė nustebęs. 

— Ką tuo nori pasakyti? 

Pasigirdo beldimas į duris. Į palatą įėjo Spenseris Martinas. 

Vanesa skubiai įkvėpė oro ir susijaudino. 

— Taigi taigi, blogiukas galiausiai vėl pasirodė. 

Spensas nesureagavo į įžeidimą. Per Klito petį jis pažvelgė 
į Vanesą ir tarė: 

— Džiaugiuosi, kad jūsų sveikata gerėja. - Tada atsisuko 
į Deividą. - Daltonui Niliui sunku įtikinti žiniasklaidą, kad 
ponios Merit būklės prognozė teigiama. Manyčiau, jums, 
pone, reikėtų pačiam pasikalbėti su žurnalistais ir juos pati- 
kinti, kad pirmoji šalies ponia netrukus vėl bus darbinga. 

— Puiki mintis, - sutiko Deividas. - Klitai, gal eitum su 
manim kartu? Tavo dalyvavimas pabrėžtų gerą žinią. 

Klitas pažvelgė į Vanesą. 

— Ar sutinki, brangioji? Ar neprieštarauji, kad liksi viena? 

— Aš jau nebesu viena, tėti, - švelniai atsakė ji. 

- Žinoma, - pritarė jis ir pasilenkęs pabučiavo į kaktą. 
Atsitiesęs Klitas ranka mostelėjo į duris. - Paskui jus, pone 
prezidente. 

Deividui nepatiko senatoriaus pasitenkinimas. Anaiptol. 
Dar mažiau jam patiko atviras pasišlykštėjimas, su kuriuo į jį 
žvelgė žmona. Tačiau jis vis tiek su ja atsisveikino, pažadėjo 
vėliau dar aplankyti ir prieš paleisdamas jos ranką švelniai 
pabučiavo. 


(m= 


Nuo pat pirmų dienų Deividas Meritas buvo prezidentas, 
noriai spaudžiantis rankas tiems, kurie jį išrinko. Toks drau- 
giškumas buvo tikras iššūkis vyrams, davusiems priesaiką 
saugoti prezidentą. Ši diena nebuvo išimtis. 

Didžiam slaptosios tarnybos nerimui, ligoninės pirmame 
aukšte greitai buvo sušaukta spaudos konferencija, per ją ži- 
niasklaida ir ligoninės personalas susispietė palei nailoninę 
virvę, skiriančią žmones nuo prezidento. 

Apibertas klausimais Daltonas Nilis pagarbiai stovėjo šalia 
prezidento, šiam atvykus žiniasklaida tiesiog pašėlo. Repor- 
teriai akimirksniu puolė jo klausinėti šaukdami vienas per 
kitą. Prezidentas iškėlė rankas juos tildydamas. Kai klegesys 
nurimo, Meritas pranešė, kad jis su senatoriumi Armbruste- 
riu ką tik atėjo iš pirmosios šalies ponios palatos. 

— Suja kalbėjomės. Ji blaivaus proto, gerai jaučiasi ir džiu- 
gios nuotaikos. Mudu su senatoriumi visiškai pasitikime šio 
puikaus gydytojų, slaugytojų ir medicinos technikų perso- 
nalo priežiūra. 

Klitas stebėjosi, kad Deividas taip savim pasitiki ir geba 
susitvardyti, ir nesvarbu, kokios būtų aplinkybės. Tiesą sa- 
kant, jis galėtų žavėtis prezidentu, kurį beveik pats vienas 
užaugino. Tačiau jis sukūrė pabaisą. Ir, kaip klasikinėje Me- 
rės Šeli apysakoje, kūrėjui teks sunaikinti savo pagrindinį 
personažą. 

Prezidentas išsisuko nuo klausimo apie daktarą Džordžą 
Alaną, pareiškė, kad šiuo metu nėra galimybės su daktaru 
susisiekti. Paklaustas apie tariamą ponios Merit pagrobimą 
iš Tabor House prezidentas atsakė nenorįs nieko komentuoti 
tol, kol nebus išsamiai informuotas apie incidentą. 

— Gaunu prieštaringų pranešimų, - pareiškė jis. 

Tada prezidentas paprašė jį suprasti - negalįs ilgiau tęsti 
spaudos konferencijos, negailėdamas pagyrų padėkojo žur- 
nalistams už rūpestį ir patraukė išėjimo link. Klitas atsi- 
sakė atsakinėti į klausimus ir paprašė Deivido parvežti jį 
namo. 

Šis pageidavimas ne itin nudžiugino Deividą, bet jis su- 
tiko ir pranešė vairuotojui, kad pakeliui į Baltuosius rūmus 
sustos nenumatytoje pagal maršrutą vietoje. 

— Sėsk į kitą automobilį, - šiurkščiai liepė Klitas Spensui, 
kai šis norėjo kartu su jais lipti į prezidento limuziną. 

Spensas pažvelgė į Deividą, laukdamas nurodymų. 

— Prašyčiau, Spensai, - pasakė prezidentas. 

Klitas matė, kad Spensui tai nepatinka, tačiau šis pakluso 
stengdamasis išsaugoti orumą. 

— Kada jis vėl pasirodė? - paklausė Klitas, kai motorizuo- 
tas eskortas pajudėjo iš ligoninės automobilių aikštelės. 

— Kai sugalvojai tą kvailą istoriją apie... kaip ją pavadinai? 
Delikačiu asmeniniu reikalu? 

— Panašiai, - sukikeno Klitas. - Pasakysiu atvirai: gailiuo- 
si, kad Bondurantas nenužudė to šunsnukio, nors turėjo ga- 
limybę. 

— Ar dėl to pasiprašei pavežamas? Kad dar kartą neprašo- 
mas išsakytum neigiamą nuomonę apie mano patarėją? 

— Ne. Tai, ką turiu tau pasakyti, kur kas svarbiau. 

— Rėžk, Klitai. Pataruoju metu nuolat užsimeni, kad man 
gresia pražūtis, kad tik tu gali nuo jos išgelbėti. 

— Tiesą sakant, tai labai arti tiesos, Deividai. Esu vieninte- 
lis, stovintis tarp tavęs ir šūdų duobės, į kurią įkritęs niekad 
nepasiektum dugno. 

Deividas švilptelėjo. 

— Tikrai rimta. 

— Šaipaisi, Deividai? Tada paklausyk. - Klitas pervėrė Dei- 
vidą bauginančiu žvilgsniu. - Vanesos kūdikis buvo ne tavo, 
todėl jį nužudei ir bent du kartus kėsinaisi nužudyti Vanesą. 

Kaip Klitas ir tikėjosi, po šio pareiškimo Deivido šypsena 
išblėso. 

— Jei tai tau papasakojo Vanesa, vadinasi, ji serga labiau, 
nei manėme, abu žinome, kad ji pamišėlė. 

Klitas suvaldė įniršį, nenorėdamas Deividui suteikti pra- 
našumo. 

— Neketinu dėl to su tavim gaišti laiko, Deividai. Kiekvie- 
nam mano kaltinimui tu sugalvosi dešimtis melagingų pa- 

neigimų, paaiškinimų ir pasiteisinimų. Žinau, kaip veiki, nes 
pats tave to išmokiau. Tad leisk man supaprastinti reikalą, 
bus lengviau abiem. Galiu garantuoti tai, ko tau reikia. 

— Ir kas tai? 

— Mano tylėjimas. Ir Vanesos. 

— Mainais už ką? 

— Neginčytinas skyrybas. 

Deividas nė nemirktelėjo. 

— Gal jau vaikėji, Klitai? 

— Patikėk, dar ne. 

— Siūlai greitas ir neginčytinas skyrybas su Vanesa? 

— Ne siūlau, o reikalauju. Arba... 

Deivido veide vėl pasirodė pašaipa. 

— Arba kas? 

Klitas iš portfelio ištraukė užklijuotą voką. 

— Arba paskambinsiu Bilui Jansiui ir atiduosiu įkalčius 
jam. 

Jis padavė voką žentui, šis jį atplėšė ir išėmė kelias spalvo- 
tas nuotraukas. Deividas numetė jas, tarsi čia būtų ne nuo- 
traukos, o gyvos kobros. 

- Širdį pykina, tiesa? Ji velnioniškai nukraujavo. Tačiau 
Bekė Sturgis žuvo ne atsitiktinai. Ji nepargriuvo aukštiel- 
ninka grumdamasi su tavim ir neprasiskėlė galvos į stalo 
kampą, kaip man pasakojai tą naktį. Tu ją mirtinai sumušei, 
Deividai. Ir šios nuotraukos tai patvirtins. 

Deividas stulbinamai lengvai atsipeikėjo iš šoko. 

— Blefuoji, Klitai. Tau nedera. Manęs nuotraukose nėra. 
Čia gali būti bet kieno lavonas. Jei jau kalbame apie tai, pats 
galėjai mirtinai sumušti tą merginą. 

— Galėjau, bet nesumušiau. Voke ne tik nuotraukos. - Dei- 
vidas pakratė voką ir iš jo ant kelių iškrito garsajuostė. - Tu 
ją nužudei, Deividai. Pats prisipažinai per ašaringą išpažin- 
tį. Prisimeni? Jei neprisimeni, viskas įrašyta. - Klitas tyliai 
pridūrė: - Aš viską įrašinėju, Deividai. Vėliau ištrinu, kas 


nereikšminga, o visa, kas kada nors gali praversti, pasilieku. 
Kai pamačiau, ką padarei vargšei bejėgei merginai ir jos kū- 
dikiui, juostą nusprendžiau pasilikti. 

Ant Deivido kaktos išvydęs prakaito lašus, Klitas pajuto 
pasitenkinimą. 

— Niekada šito nepanaudosi, Klitai, - tarė Deividas, - nes 
esi tiek pat kaltas kiek aš. 

— Nenorėčiau panaudoti, - sutiko senatorius. - Mano gy- 
venimas ir tarnystė visuomenei baigtųsi negarbingai. Kur 
kas mieliau palikčiau tave velniui ir likusias dienas kartu su 
dukra nugyvenčiau garbinamas kaip daug naudos valstybei 
davęs veikėjas. Šios bjaurios tavo praeities liudytojos, - tarė 
Klitas, linktelėdamas nuotraukų pusėn, - išnyktų vos man 
pūstelėjus. Tau tereikia be kivirčų ir perdėto aiškinimo ži- 
niasklaidai paleisti Vanesą. 

— Kaip siūlai tą padaryti? 

Klitas gūžtelėjo pečiais. 

— Tarp jūsų nesutaikomi skirtumai, ir tiek. Kūdikio mir- 
tis sukėlė įtampą, santuoka yra. Milijonai susituokusių porų 
Amerikoje jus užjaus. Jei nuoširdžiai paaiškinsi, kad dėl to 
skiriatės, gal net laimėsi kelis užuojautos balsus. 

Deividas sukando dantis. 

— Gal laikai mane puskvaišiu? Skyrybos prieš rinkimų me- 
tus būtų politinė savižudybė. Partija galbūt net neįtrauktų 
manes į kandidatų sąrašą. 

— Dar neaišku. Skyrybos nėra nusikaltimas. Tačiau dviguba 
žmogžudystė - nusikaltimas, ir čia netaikomi jokie teisiniai 
apribojimai. - Senatorius leido žentui pagalvoti apie šiurpius 
padarinius, jei istorija apie Bekę Sturgis iškiltų viešumon. 
Paskui pridūrė: - Siūlau tau puikų sandėrį, Deividai. Net jei 
nebūčiau asmeniškai suinteresuotas, patarčiau sutikti. 

- Šios nuotraukos ir juostelė nė velnio neįrodo. 

— Nesvarbu, ar jos įrodo, ar ne, - ramiai atsakė Klitas. — 
Vien užuomina apie tokį didžiulį skandalą atims galimybę 

būti išrinktam antrą kartą. Tiesą sakant, taptum pariju. Kad 
ir ką darytum, šis skandalas tave persekiotų visą gyvenimą. 

Atrodė, Deividas tuoj sprogs iš pykčio, bet pirmą raundą 
Klitas laimėjo. Jis laimės dar daug raundų, kol Deividas atsi- 
guls ant menčių ir maldaus pasigailėjimo. Šis senas skanda- 
las visus sukrės, tačiau yra ir kitų - pilnas maišas. Klitas juos 
trauks iš maišo viešumon po vieną. Skandalų pakaks ilgiems 
metams, net ir tuomet, kai Klitas Armbrusteris trūnys kape. 
Tačiau jis mirs laimingas, žinodamas, kad Deividas Meritas 
daugiau nė akimirkos neturės ramybės. 

Tačiau kol kas Klitas patenkintas tuo, ką pasiekė. Vienam 
rytui pakanka. 

— Gali pasilaikyti šias kopijas, Deividai. Turiu kitas. Beje, 
jei manai ant manęs užsiundyti Spensą ar kurį nors jo ban- 
ditą, mano advokatas taip pat turi nuotraukų ir juostelės 
kopijų. Jam duoti nurodymai paskelbti jas žiniasklaidai, jei 
mirčiau ne sava mirtimi. 

Vairuotojas sustabdė limuziną šalikelėje priešais senato- 
riaus namą. 

— Palauk, - tarė Deividas ir pagriebė Klitui už rankos, kai 
šis ketino išlipti. - Tikinai, kad tylėsi, o kaip Berė Treivis ir 
Grėjus Bondurantas? Ar tu sujais ne išvien? 

Klitas susimąstė. 

— Su bukagalve žurnaliste ir vyru, suvedžiojusiu mano 
dukterį? Vargu. Palik juos man. - Jis patapšnojo Deividui 
per kelį. - Apgalvok viską, ką pasakiau, ir susisiek su manim. 
Esu įsitikinęs, kad sutiksi. 


Koturiasdošimt kotvirtas skyrius 


Generalinis prokuroras stovėjo prie lango, kumščiais įsi- 
sprendęs į juosmenį ir rąžydamasis. Berei magėjo žinoti, ką 
jis galvoja. Ar ja patikėjo? Dėstant istoriją, Jansis ją retkar- 
čiais pertraukdavo norėdamas pasitikslinti, bet kai Berė bai- 
gė pasakoti, atsistojo ir ėmė vaikščioti po kabinetą, neleisda- 
mas suprasti, ar patikėjo jos istorija. 

Grėjus nuo jų atsiskyrė ir žiūrėjo laidą, rodė svarbų die- 
nos įvykį. Jis tyliai nusikeikė: prezidentas ligoninėje padarė 
trumpą pareiškimą žiniasklaidai; tačiau kai gydytojas pa- 
kartojo, kad pirmoji šalies ponia netrukus visiškai pasveiks, 
Grėjus nepajėgė nuslėpti begalinio palengvėjimo. 

Suprantama, Berė irgi džiaugėsi. Vis dėlto ji nebūtų mote- 
ris, jei nebūtų pajutusi dilgtelint pavydo. 

Berei pasakojant, Dienraštis užmigo. Ji džiaugėsi, kad bi- 
čiulis ilsisi. Atrodė visiškai išsekęs. 

— Nesuprantu vieno dalyko, - tarė generalinis prokuro- 
ras, - kodėl ponia Merit pati apie tai nepranešė. 

Berė atsakė nė nemirktelėdama: 

— Iš baimės. Ji jo bijojo, Bilai. Tądien, kai susitikome išger- 
ti kavos, atrodė, kad Vanesa tuoj išsiners iš kailio. Nemanau, 
kad tą nervingumą galima paaiškinti vien maniakine depre- 


sija. Kaip tik tada ji pradėjo įtarinėti, kad jos dienos suskai- 

čiuotos ir kad Meritas jos nepasigailės. Tas susitikimas su 
manim buvo pirmas Vanesos pasiųstas pavojaus ženklas. 

Jansis pažvelgė į Grėjų. 

— O kaip Džordžas Alanas? 

— Tik Deivido šunytis. Neturi drąsos būti kitoks. Deividas 
jį laiko už trumpo pavadėlio. Mums apie tai prisipažino po- 
nia Alan. 

— Tikra tiesa, Bilai, - pritarė Berė. - Manau, ji pateiks ne- 
ginčijamų šios bylos įrodymų. 

— Šios bylos? - pakartojo jis ir prunkštelėjo. - Nėra jokios 
bylos. Neturiu nieko, išskyrus žodžius dviejų bėglių, kurie 
ieškomi dėl žmogaus pagrobimo. 

— Tačiau mumis tiki, - nenusileido Berė. - Žinau, kad tiki, 
kitaip nebūtum mūsų čia atsivežęs. - Ji irgi priėjo prie lan- 
go. - Ar taip sunku patikėti, kad aukščiausias vadovas gali 
įvykdyti žmogžudystę? Pažvelk. 

Ankstyvoje ryto saulėje išniro Vašingtono obelisko viršūnė. 

— Paminklai prezidentams. Vieni jų buvo niekšai, kiti geri 
ir garbingi žmonės. Aukšti, žemaūgiai, kariai, valstybės vei- 
kėjai. Tačiau nors jie buvo išrinkti prezidentais, turi kitą 
bendrą vardiklį - jie buvo žmonės. Istorija juos išaukštino, 
pavertė juos antžmogiais, kartais net pusdieviais, nors jie 
tokie nebuvo. 

— Jie buvo mirtingi vyrai, turėjo ydų. Jie juokdavosi, verk- 
davo, įsiusdavo, jiems užkietėdavo viduriai. Jie negalėdavo 
atsispirti puikybei, skausmui ir širdgėlai... — ji pažvelgė į 
Grėjų, - ar pavydui. Deividas Meritas žinojo, kad žmona jam 
neištikima. Ji nešiojo kito vyro kūdikį. Meritas negalėjo to 
pakęsti. Jis turėjo ką nors daryti. 

Jis jau buvo padaręs tai anksčiau. 

Mintis buvo tokia netikėta, kad Berė net krūptelėjo. Žo- 
džiai nuskambėjo labai aiškiai, ir Berė pagalvojo, kad jie buvo 


ištarti. 

— Ką? 

Jansis pažvelgė į ją. 

— Nieko nesakiau. 

Grėjus bandė aiškinti: 

— Tu sakei, kad... 

— Palaukit, - nutraukė juos Berė pakeldama ranką. 

Netikėtai nušvitusi mintis paveikė taip, tarsi būtų kone 
biblinė. Nuo šios minties Berė parklupo ant kelių. Tiesiogine 
prasme. Ji susmuko ant grindų. 

— Bere. - Grėjus nustūmė Jansį į šalį ir priklaupė prie jos. 
Jis suėmė Berei už pečių ir susirūpinęs pažvelgė jai į akis. - 
Bere, kas atsitiko? 

Atrodė, Grėjaus balsas sklinda iš labai toli, buvo vos girdi- 
mas pro riaumojimą galvoje. 

Jis jau buvo padaręs tai anksčiau. 

Kur ji girdėjo šiuos žodžius? O gal juos perskaitė? Kodėl 
jie dabar šovė į galvą? Kodėl jie atrodo gyvybiškai svarbūs? 

Staiga, tarsi nušvitus, Berė prisiminė, kur perskaitė šiuos 
žodžius, jai paaiškėjo atsakymai į šiuos klausimus, ėmė nie- 
žėti sprandas. 

— Bere, kaip jautiesi? - Susirūpinęs Bilas Jansis pritūpė 
šalia Grėjaus. 

— Pasakyk ką nors, po velnių! - sušuko Grėjus. 

— Kas čia vyksta? - paklausė Dienraštis, sėsdamasis ir ka- 
sydamasis susivėlusią galvą. - Kas yra? Kas jai atsitiko? 

Dienraštis. Telaimina jį Dievas. Ar ne jis tūkstantį kar- 
tų sakė Berei, kad geras reporteris privalo kastis giliau, kad 
visada būna dar vienas sluoksnis, kurį reikia atidengti, kad 
niekad nereikia nieko atmesti, nors ir kaip nesvarbu ir ne- 
reikšminga atrodytų? 

Dažniausiai geriausia informacija - tokia, kuri reportažą 
padaro sensacingą, kuri menkavertę medžiagą iškelia taip 
aukštai, kad sudrebina pasaulį, - aptinkama neįtikimiausio- 
se vietose, ten, kur niekas net nesumoja jos ieškoti. 

Ir šią informaciją Berė turėjo visą laiką. Visą tą prakeiktą 
laiką! Tarp popieriaus lapelių ir žinučių, kurias pasiėmė nuo 
rašomojo stalo televizijos stotyje WVUE. Ji patikrino tą in- 
formaciją, bet tik paviršutiniškai. Nesikasė giliau. 

Berė stengėsi per daug nedžiūgauti. Ji galėjo suklysti. Gal- 
būt tai aklagatvis, nors nuojauta Berei tvirtino priešingai. 
Kad ir kaip ten būtų, ji privalo sužinoti. 

Pastūmusi vyrus į šalį, Berė pašoko ant kojų. 

— Turiu išvykti. 

— Kur? 

— Nenorėčiau sakyti. Bent kol nesužinosiu. 

— Nori eiti nežinia kur, surasti nežinia ką? 

- Žinoma, žinau kur, - nekantriai atsakė Berė. - Nežinau, 
ką rasiu, kai ten nuvyksiu. Gal nieko. Gal ką nors. Tačiau pri- 
valau vykti. 

- Bere, negaliu tavęs iš čia išleisti, - paaiškino Bilas Jansis. 

— Prašau, Bilai. Siųsk ką nors kartu su manim. Pavyzdžiui, 
JAV teismo vykdytoją. Tegul jis surakina mane antrankiais. 
Man nesvarbu. Tiesiog leisk man pamėginti. Tai gali padėti 
šiai bylai. 

— Ką čia sugalvojai? 

— Kol kas negaliu sakyti. 

— Kodėl? 

— Todėl, kad nenoriu pasirodyti kvailė, jei klystu! 

Stojo ilga tyla. 

Tada pasigirdo: 

- Išleiskite ją. 

Paliepė Grėjus, ir kai Berė nustebusi į jį atsisuko, Grėjaus 
žvilgsnis buvo įbestas į ją ir bylojo tūkstančius dalykų, tarp 
kurių buvo ir visiškas pasitikėjimas ja. 

Tą akimirką Berė suprato jį mylinti. Po velnių. Labai my- 
linti. 

— Išleiskite ją, - pakartojo Grėjus, nenuleisdamas nuo Be- 
rės akių. - Ji žino, ką daro. 

— Kai parodėte tą generalinio prokuroro raštelį, būtumėte 
galėjusi mane pargriauti plunksnele. 

Kalėjimo viršininko pavaduotojas Futas Greihamas buvo 
toks pat nuginkluojantis kaip ir jo pavardė. Filmuose rodo- 
mų stereotipų priešingybė. Mandagus, liaunas kaip nendrė 
ir nešiojo akinius vielos rėmeliais. Greihamas buvo supratin- 
gas ir nesmalsavo, kodėl ji vilki nešvarią slaugytojos unifor- 
mą. Ji negaišo laiko persirengti. 

Berė padėkojo, kad šis sutiko susitikti iš anksto nesusi- 
tarus. 

— Iš Vašingtono išvykau skubėdama, net neturėjau laiko 
perspėti. 

Bilas Jansis pasirūpino, kad viskas vyktų sklandžiai. Pri- 
taręs kelionei į Misisipės valstiją, net leido Berei pasinaudoti 
privačiu reaktyviniu lėktuvu. Džeksono oro uoste jos laukė 
automobilis ir eskortas, jo lydima Berė nuvyko į Perlo kalė- 
jimą. Futas Greihamas su pagarbia baime žiūrėjo į viešnią, 
turinčią įtakingų ryšių, ir noriai sutiko padėti kuo tik galė- 
damas. 

— Kaip suprantu, jūsų pokalbis su Šarlina Valters sku- 
bus? - paklausė jis. 

— Atleiskite, viršininke Greihamai. Tai slapta. 

— Negaliu suprasti, - stebėjosi jis suglumęs ir purtydamas 
galvą. - Tačiau jei judu su generaliniu prokuroru Jansiu sa- 
kote, jog tai nacionalinio saugumo reikalas, kas aš toks, kad 
abejočiau. 

Uniformuota prižiūrėtoja atidarė duris, ir jis palydėjo 
Bere. 

— Valters jūsų laukia, - pasakė prižiūrėtoja. - Pikta kaip 
širšė, kuriai sutrukdė ilsėtis. 

Kai viršininkas Greihamas ir Berė Treivis priėjo prie kali- 
nės, ji iš skardinės gėrė limonadą Dr. Pepper ir tikrai atrodė įsi- 
žeidusi. Šarlina Valters buvo smulki moteris kaulėta įdubusia 

krūtine, ilgomis rankomis ir kojomis. Jos žili purūs plaukai 
atrodė tarsi garbanų aureolė, gaubianti mažą galvutę. Bėgio- 
jančios juodos akys ir staigūs judesiai Berei priminė žvirblį. 

Greitai, bet tiriamai nužvelgusi Berę, Šarlina su panieka 
sušnarpštė: 

— Ką gi, tau prireikė daug laiko. 

Berė ištiesė dešine ranką. 

— Malonu su jumis susipažinti, ponia Valters. 

Pamišėlė Šarlina paspaudė Berei ranką ir maloniai kreipė- 
si į kalėjimo viršininko pavaduotoją: 

— Mes turime aptarti asmeninius reikalus. Gal malonėtu- 
mėte? 

Nors toks Šarlinos pageidavimas buvo iššūkis Futo Grei- 
hamo autoritetui, jis nusišypsojo. 

- Žinoma. Aš pasišalinsiu. 

Jis priėjo prie prižiūrėtojos, stovinčios per taktišką atstu- 
mą. Berė ir Šarlina atsisėdo abipus mažo stalelio. 

— Suprantu, kad sutrukdžiau jums ilsėtis. Atsiprašau. 

— Ar turi cigarečių? 

Berė iš kuprinės ištraukė tą patį pakelį, kurį prieš keletą 
savaičių buvo pasiūliusi Vanesai Merit. Šarlina krestelėjo ci- 
garetę iš pakelio ir įsikišo tarp plonų lūpų. Berė pridegė jai 
cigaretę ir paklausė, ar Šarlina neprieštaraus, jei ji įrašys po- 
kalbį. 

— Ne, jei paliksi man cigaretes. 

Berė nusišypsojo. Patikrinusi, ar veikia kasetinis magne- 
tofonas, ji ėmė kalbėti: 

— Mano balso pašte televizijos stotyje WVUE palikote ke- 
lis intriguojančius pranešimus. 

— Pamanei, kad aš pamišėlė. 

— Na... 

— Kitaip būtum man paskambinusi. 

Šarlina ketino būti reikli šokių partnerė, nedovanojanti 
nė vieno klaidingo žingsnelio. Berė pakeitė taktiką. 

— Jūs visiškai teisi, ponia Valters. Pagalvojau, kad jūs pa- 
mišėlė. Tiesą sakant, tebegalvoju, kad tokia galite būti. 

Šarlina palinko į priekį ir šelmiškai mirktelėjo. 

— Priverčiau juos patikėti. Turiu galvoje, kad esu trenkta. 
Kai čia patekau, atradau Jėzų, kai apsimečiau pamišusi, ga- 
lėjau daryti stebuklus. Pamišėliai gali išsisukti kone iš visų 
aplinkybių. Nustebtum sužinojusi. 

Taip, Šarlina Valters pamišusi. Tačiau gudri. 

— Kai paskambinote man pirmą kartą, - kalbėjo Berė, — 
palikote žinutę. „Jis jau buvo padaręs tai anksčiau. Ką tu- 
rėjote galvoje? 

— Oką tu manai, bukagalve? Žinoma, prezidentą. Deividą 
Malkombą Meritą. - Ji aplūžinėjusiu geltonu nagu bakste- 
lėjo į stalą. - Jis nužudė tą kūdikį, mažąjį Robertą Raštoną, 
tikras reikalas. 

— Kodėl taip manote? 

— Ar tu buka, ar ką? Gal nesiklausai? Taigi sakiau, jis jau 
buvo padaręs tai anksčiau. Nužudęs kūdikį. Prieš daugel 
metų. 

Kaip tik to išgirsti Berė ir atvyko į Misisipės valstiją. 

— Deja, turėsite man pasakyti konkrečiau. 

Šarlina išpūtė dūmų kamuolį. 

— Deividas Meritas dirbo senatoriui Armbrusteriui. Tada 
jis buvo išvaizdus apsukruolis. Moterų turėjo dešimtis. Vie- 
na jų, Bekė Sturgis, pastojo. Kai Meritas buvo išvykęs į Va- 
šingtoną, ji pagimdė kūdikį. Kai tas grįžo, Bekė pakišo jam 
kūdikį. Meritas visai neketino būti tėčiu ir vyru. Tačiau Bekė 
nusprendė už jo ištekėti ir nuolat jam įkyrėdavo. Vieną nak- 
tį, kai kūdikis buvo vos kelių savaičių, Meritas atėjo į namelį 
išsiaiškinti santykių su Beke. Jie klaikiai susikivirčijo. Kū- 
dikis klykė. Meritas jį uždusino. Gal jis neketino nužudyti 
vaikelio. Gal tenorėjo nutildyti, kad neklyktų. Spėju, nužu- 
dęs jis nusprendė atsikratyti ir liudytojos. Meritas žvėriškai 
sumušė Bekę. - Išsišnypštusi Šarlina pasukiojo cigaretę tarsi 

mažą dirigento batutą. - Toks smurtas prieš moteris neat- 
leistinas. Visiškai. Net jei nebūčiau nuteista, vien dėl to už jį 
nebalsuočiau. 

Ši istorija sukėlė tiek daug minčių, kad Berė vos tramdėsi — 
koks įdomus gyvenimas. Šalies istoriją gali pakeisti į aštuntą 
dešimtį įkopusi moteriškė, panaši į paukštį ir už ginkluotą 
apiplėšimą bei žmogžudystę įkalinta iki gyvos galvos. 

Bet kas ja patikės? Ar Berė pati ja tiki? Šarlinos pasako- 
jimas buvo neįtikimas ir trapus kaip stiklas. Ji galėjo pra- 
simanyti šią istoriją, kad paįvairintų nuobodžiai leidžiamas 
dienas. Roberto Raštono Merito mirtis sukėlė jos susidomė- 
jimą. Berės reportažų ciklas apie KSMS pakurstė jos vaiz- 
duotę. Šarlina rado mulkę, sutikusią atvykti į Misisipės vals- 
tiją su ja pasikalbėti ir jos išklausyti. Toks pramanas Šarlinai 
galėjo tapti didžiausia pramoga per daugel metų. 

Arba ta istorija gali būti tiesa. 

Kad ir kaip ten būtų, Berė nusprendė būti atsargi. Juk pa- 
kvipo šimtmečio istorija. Ir jei Berė susimaus, ne tik jos, bet 
ir tautos ateitis bus paaukota per jos kvailumą. 

— Visa tai skamba labai... 

— Neįtikinamai, - įsiterpė Šarlina, kai Berė užsikirto. - Ne- 
privalai manim tikėti. Paklausk senojo Klito Armbrusterio. 

— Senatoriaus? 

Šarlina pasibjaurėjusi susiraukė. 

— Jis - nedoriausias politikas, kokį tik ši žemė yra nešio- 
jusi. 

— Jis žino apie Bekę Sturgis? 

— Žino? Po velnių, mergaite, kaip manai, kas padėjo tų 
visų bėdų nusikratyti? - sušuko Šarlina. - Meritas nuėjo pas 
jį tą pačią naktį. Senatorius viskuo pasirūpino. 

— Senatorius Armbrusteris labai įtakingas, bet net jam ne- 
būtų pavykę lyg niekur nieko pradanginti du lavonus, - gin- 
čijosi Berė. - Ar nebuvo kriminalinio tyrimo? 

— Jei nori, taip vadink, - atsakė su panieka Šarlina, nu- 
kratydama cigaretės pelenus į peleninę. - Armbrusterio ki- 
šenėje sėdėjo visa miesto ir valstijos valdžia. Jam tereikėjo 
paprašyti paslaugos. Tiems seniams teisme ant Bekės ir jos 
kūdikio buvo nusispjaut. 

Berė, negalėdama patikėti, papurtė galvą. 

— Armbrusteris negalėjo būti į tai įpainiotas. Jis nebūtų 
leidęs Vanesai tekėti už Deivido Merito, jei būtų žinojęs, 
kad šis... 

— Kokioje planetoje gyveni? Žinoma, kad leido dukrai už 
jo ištekėti. Jis norėjo savo dukterį matyti kaip pirmąją šalies 
ponią. - Šarlina atsikrenkštė ir išspjovė skreplius ant grin- 
dų. - Šunsnukiai. Visi. Jie mano galintys daryti ką panorėję 
ir išsisukti. Tokie kaip aš ir mano senukas privalome mokėti 
už padarytus nusikaltimus. Tačiau ne tokie kaip Meritas ir 
Armbrusteris. 

— Ak, bijau, jūs teisi, - sutiko Berė. - Jei viskas, ką man 
papasakojote, tiesa, tai vyko - kada - prieš dvidešimt metų? 
Jei Armbrusteriui sėkmingai pavyko nuslėpti dvigubą žmog- 
žudystę, jis sėkmingai sunaikino visus pėdsakus. Niekaip 
nepavyktų įrodyti, kas tada nutiko. 

Šarlina trinktelėjo į stalą. Berė iš netikėtumo net pašoko. 

— Esi kvailiausia mergaitė, kuriai gerasis Viešpats kada 
nors yra įkvėpęs gyvybę. Tai gal manai, kad švaistyčiau pini- 
gus skambindama į Vašingtoną ir rizikuočiau galva, jei netu- 

- Vialau jums geresnį sandėrį, nei nusipelnėte, - pradėjo 
Bilas Jansis, palinkdamas per stalą ir ištiesdamas delnus ant 
lygaus paviršiaus. - Pateikite mums įrodymų, kad preziden- 
tas uždusino Vanesos kūdikį ir bandė ją nužudyti, tada jums 
bus užtikrinta teisinė neliečiamybė. 

Spenseris Martinas nepratarė nė žodžio. Per visą apklausą 
buvo pavydėtinai stojiškas, žvelgė tiesiai ir priminė statulą, 
tarsi būtų atsiribojęs nuo aplinkybių, į kurias įsivėlė. 

Kabinetas buvo prišiukšlintas - apkrautas maisto pakuo- 
tėmis iš restorano ir tuščiais kavos puodeliais. Nuo įtampos, 
kuri čia tvyrojo kiaurą naktį ir visą dieną, kabinete buvo 
tvanku tarsi garinėje. Nors ir kaip protestavo, Dienraštis 
buvo nuvežtas į viešbutį. Jį palydėjo du FTB agentai, jiems 
buvo įsakyta likti su Dienraščiu ir juo rūpintis, kol bus duoti 
kiti nurodymai. Viljamas Jansis ir Grėjus Bondurantas kabi- 
nete praleido visą dieną nekantriai laukdami žinių iš Berės. 

Kai ji galiausiai paskambino iš Misisipės valstijos kalėjimo 
ir papasakojo apie savo pokalbį su Šarlina Valters, Viljamas 
Jansis pasakė: 

— Neišsiversime be artimų prezidentui žmonių pagalbos, 
o Spenseris Martinas jam pats artimiausias. 

Jis įsakė iškviesti Spensą į apklausą. Spensas taikingai at- 
vyko, nors nebuvo linkęs bendradarbiauti. 

Pasitvirtino Grėjaus, kuris priešinosi, kad Spensui būtų 
suteikta teisinė neliečiamybė, nuomonė. 

— Dėl to jis atmetė jūsų siūlymą paskambinti advokatui. 
Spensas neištars nė vieno prakeikto žodžio. Net jei mirtinai jį 
nukankintume, Spensas vis tiek neapskųstų Deivido Merito. 

Tačiau Jansis neketino pasiduoti. 

— Pone Martinai, kai kurie buvę jūsų operatyviniai dar- 
buotojai pasirengę liudyti prieš jus, kad patys nebūtų pa- 
traukti baudžiamojon atsakomybėn. Jūs įtariamas įvykdęs 
kelis sunkius nusikaltimus, vadinasi, nusipelnėte daug metų 
federalinio kalėjimo. 

Tyla. 

— Hovardas Fripas. Ar ši pavardė jums ką nors sako, pone 
Martinai? Turėtų. Jūs įtariamas jį nužudęs. 

Spenseris net nemirktelėjo. 

- Jis jums nieko nepasakys, - įsikišo Grėjus. - Jis net ne- 
pasakys, kad šoviau į jį ir užrakinau rūsyje. Jei pasakytų, tu- 
rėtų paaiškinti, ką ten veikė. Tuščiai gaištate laiką. 

Jansis perbraukė delnu praplikusią galvą. 

— Ką gi, pone Martinai. Mano pasiūlymas galioja trisde- 
šimt sekundžių. Jei jį atmesite, bus atliekamas toks Kongre- 
so tyrimas, kokio Amerikos istorijoje dar nebuvo. 

Spenseris Martinas atsistojo. 

— Jei turėtumėte įrodymų, kad nusikaltau, būčiau suim- 
tas. Negąsdinkite manęs, Bilai. Tai nedaro garbės nė vienam 
iš mūsų. 

Jansis tyliai nusikeikė. 

Spensas pašaipiai nusišypsojo ir patraukė prie durų. 

— Jansi, ar galiu su juo pasikalbėti akis į akį? 

Buvo akivaizdu, kad Jansiui ši mintis nepatiko, bet jis su- 
tiko. Grėjus nusekė paskui Spensą į koridorių. 

Vos tik durys užsivėrė, Spenso nerūpestingumas išgaravo. 
Jis sučiupo Grėjui už gerklės ir trenkė į sieną. Veidą bjauriai 
iškreipė įsiūtis. 

— Norėčiau tave užmušti, kad įgrūdai mane į tą sukruštą 
rūsį. 

Grėjus atplėšė Spenso rankas ir atstūmė jį. 

— Tačiau neišdrįsi. Nužudydamas mane pasielgtum kvailai, 
o tavęs, Spensai, niekas nėra apkaltinęs kvailumu. Iki šiol. 

Spenso akyse sužibo susidomėjimo kibirkštėlė. Bet greitai 
susidomėjimą pakeitė būdingas Spensui cinizmas. 

— Ką čia vaidini? Gerąjį policininką? 

Grėjus gūžtelėjo pečiais. 

— Galvok, ką nori. Reikėjo priimti Jansio siūlymą. 

— Ar iš tiesų manai, kad jis ar kas nors kitas gali nuversti 
Deividą? - sukikeno Spensas. - To niekada nebus, Grėjau. 
Jūs visi atrodysite kaip bepročiai, bandydami jį nuversti. Ne 
su tais susidėjai, drauguži. Mes buvome skrupulingai atidūs. 
Deividas - nepažeidžiamas. Ir tau tai jokia paslaptis. 

— Ar jis bus nuverstas, ar ne, tau, Spensai, nesvarbu. Nie- 
kada nesužinosi, kas įvyks, nes būsi seniai miręs. - Spenso 
pašaipi ir net įžūli šypsena ėmė blėsti. - Pradedi suprasti, 
Spensai? Deividas su tavim siejo planus dėl Vanesos, galbūt 
ir dėl kūdikio. Tol, kol tu gyvas, jis pažeidžiamas. Kai jam tai 
kniostelės į galvą, tu išnyksi. Deividas susiras kitą Rėjų Ga- 
retą. Pameni jį? Šaunų jauną jūrų pėstininką, kuriam buvo 
įsakyta mane nužudyti, vos pradėjau kelti keblumų prezi- 
dentui? Labai blogai, kad esi velnioniškai pasitikintis savim 
ir nepajėgi suvokti, kokioje pavojingoje padėtyje atsidūrei. 
Sudaręs sandėrį su Jansiu, būtum bent šiek tiek saugesnis. 

— Užsikrušk. 

— Puiku, Spensai. Visi buki mulkiai gindamiesi taip atsi- 
kerta, daugiau nieko negali pasakyti. - Grėjus atidarė ka- 
bineto duris ir per petį tarstelėjo: - Saugok savo užpakalį, 
bičiuli. 

Berė į Vašingtoną grįžo kitos dienos popietę. Per tą laiką 
nutiko daug dalykų. Pirmame laikraščio Post puslapyje buvo 

pranešta apie daktaro Džordžo Alano mėginimą nusižudyti. 
Jis buvo ištiktas komos. Prie jo budėjo žmona. 

— Kaip jiems pavyko tai nuslėpti ištisas dvi dienas? — pa- 
klausė Berė. 

- Iš pagarbos šeimai tuo pasirūpino Nilis, - atsakė Grėjus. 

Juodu apsistojo patogiame viešbučio liukso numeryje, už 
jį sumokėjo federalinė vyriausybė. Koridoriuje duris sergėjo 
federalai. Bilas Jansis kalbėjo telefonu gretimame kambary- 
je. Kartkartėmis jie nugirsdavo nepertraukiamų generalinio 
prokuroro pokalbių nuotrupas. 

— Vargšė Amanda. Ją turėjo apimti siaubas, išvydus Džor- 
džą tokį. 

- Šūvis ją prižadino. Ji nuskubėjo į kabinetą. Jei Amanda 
nebūtų suspėjusi, Džordžas būtų miręs prie savo rašomojo 
stalo. 

- Jos laimei, tikiuosi, Džordžas išgis, o išgijęs nebus dar- 
Žovė. 

- Vis tiek jai ir vaikams skaudus smūgis, - pasakė Grė- 
jus. - Ką tas šunsnukis galvojo? 

— Manau, jį buvo apėmusi neviltis, jis nežinojo, ką daryti. 

— Dėl Dievo, visada galima rasti išeitį, - piktai atšovė Grė- 
jus. - Jansis tikriausiai jam būtų pasiūlęs tapti valstijos liu- 
dytoju. 

— Jei jam pavyks išsikapstyti, - tarė Berė, - manau, kaip 
tik taip Bilas ir pasielgs. 

Ji pastebėjo siaubą Grėjaus akyse ir prisiminė, kad jis 
neteko abiejų tėvų būdamas vos vyresnis nei Alano sūnūs. 
Grėjus atrodė pavargęs ir išsekęs, buvo nesiskutęs ir irzlus. 
Jie visi buvo nusialinę. Pastarosios dvi paros buvo kupinos 
įvykių. 

Ir nebuvo aišku, kada jie galės atsikvėpti. 

Bent jau Dienraštis ramiai ilsėjosi. Jis buvo ištaigingai 
įsikūręs kitame viešbučio liukso numeryje. Kai Berė užsuko 
jo aplankyti, Dienraštis skundėsi, kad jam neleidžia grįžti 

namo, nors iš tiesų mėgavosi kabeline televizija, atnešamu 
į numerį maistu ir dviejų jaunų FTB agentų, paskirtų jį sau- 
goti, draugija. Jie tapo priverstiniais Dienraščio pasakojimų 
apie žiniasklaidoje praleistus metus klausytojais. 

Berė pažvelgė į laikraštį Post ant kavos stalelio, akys vėl 
užkliuvo už straipsnio pirmame puslapyje. 

— Ar Spensas būtų įsižeidęs, kad apie jį tiek mažai parašyta? 

— Greičiau būtų paglostę jo savimeilę, - atsakė Grėjus. — 
Jis norėjo būti paslaptingas. Juo mažiau žmonės apie jį ži- 
nojo, juo labiau tai patiko Spensui. 

— Negaliu patikėti, - nusistebėjo Berė, dar kartą permes- 
dama akimis trumpą žinutę. 

— Bandžiau jį perspėti, bet Spensas nenorėjo nieko girdė- 
ti. Deividas vis tiek jį būtų pašalinęs. Mane stebina, kad jis 
smogė taip greitai. 

— Ar tikrai manai, kad Meritas paliepė jį užpulti? 

— Tai mano subinė buvo užpulta, - atšovė Grėjus, droviai 
pažvelgdamas į Berę. - Spensą prie jo buto pribaigė du vyru- 
kai, ant kaktos jiems didelėmis raidėmis buvo ištatuiruota 
FTB. Kokie užpuolikai pasirinktų auką, kuri įsivėlusi į tokius 
skandalus? Spensas visada būdavo ginkluotas. Be peilio, ne- 
šiodavosi prie kulkšnies pistoletą. Tie, kas jį užpuolė, tai ži- 
nojo. Jie puikiausiai žinojo, kaip nuginkluoti Spensą. 

Berė, Misisipės valstijoje išgirdusi apie šiurpią Merito pra- 
eitį, jau neabejojo prezidento žiaurumu. Jis be jokios sąžinės 
graužaties galėjo įsakyti nužudyti ištikimą draugą. Drebėda- 
ma iš baimės, ji susiėmė už alkūnių. 

— Mes taip pat esame jo sąraše, tiesa? 

— Neabejok. 

— Tada kąjis apie tai mano? 

Berė parodė trečią straipsnį pirmame laikraščio puslapyje, 
jame išsamiai buvo pasakojama apie ją ir Grėjų. Vanesa Me- 
rit oficialiai pareiškė, kad jos draugai, Berė Treivis ir Grėjus 
Bondurantas, įkalbino ją palikti Tabor House. Dėl griežtos 

ligoninės lankytojų politikos misija buvo slapta. Nesusipra- 
timas, dėl kurio Berė ir Grėjus buvo apkaltinti pagrobimu, 
esąs kvailas, tvirtino pirmoji šalies ponia, gulėdama jau ki- 
tos ligoninės lovoje. Treivis ir Bondurantas pristatė ją tiesiai 
tėvui į rankas, o šis jau buvo pasirūpinęs sraigtasparniu. Ar 
tai primena pagrobimą? 

— Esu tikras, kad čia Klito scenarijus, ir Deividui jis nepa- 
tinka, - pasakė Grėjus. - Jam būtų buvę patogiau, jei mus 
būtų nušovę kaip bėglius. Tačiau jam neliko nieko kito, tik 
patvirtinti žmonos pasakojimą. Niekas nesuabejos Vanesa 
ir Klitu. 

- Jei būčiau paprasta skaitytoja, po incidento Šinline ne- 
patikėčiau jokiu teigiamu dalyku, rašomu apie mus. 

Grėjus gūžtelėjo pečiais. 

— Mes po to įvykio susitaikėme. 

Bent jau taip atrodė, ypač tada, kai į jų numerį įėjo gene- 
ralinis prokuroras ir paskelbė naujieną: 

— Senatorius Armbrusteris nori su tavim susitikti. 

— Su manim?! - sušuko Berė. 

— Ir kam? - įtariai paklausė Grėjus. 

- Jis nori duoti Berei išskirtinį interviu. Sako esąs jį sko- 
lingas. 

- Išskirtinį interviu? Apie ką? - paklausė Berė. - Kas čia 
galėtų būti? 

— Nedžiūgauk, - tramdė ją Grėjus. - Tu niekur nevyksi. 

— Nė velnio! Negaliu praleisti išskirtinio interviu. 

— Vieną jau padarei. 

— Kodėl jis turėtų būti vienintelis? 

Grėjus atsisuko į Jansį. 

— Nuo tada, kai Berė grįžo, jūs tik telefonu kalbate, o mes 
sėdime susikišę pirštus į užpakalį. Kodėl nieko neveikiame? 
Remdamasis tuo, ką turite, galite padėti tašką. Įženkite į 
Ovalųjį kabinetą, uždėkite tam šunsnukiui antrankius ir, po 
paraliais, užbaikite šią istoriją. 

— Viskas ne taip paprasta. Juk kalbame apie Jungtinių 
Valstijų prezidentą. 

- Žinau, apie ką kalbame! - pyktelėjo Grėjus. - Apie žu- 
diką. 

— Nurimkite! - užriko ir Jansis, paskui santūriau pri- 
dūrė: - Visi suprantame jūsų troškimą atkeršyti už ponią 
Merit ir jos kūdikį. Jei prezidentas įvykdė šiuos nusikalti- 
mus ir yra kaltas, o tai byloja visi įkalčiai, - pridūrė Jansis, 
pastebėjęs, kad Grėjus nori jį pertraukti, - privalome elgtis 
labai atsargiai. Jei padarysime nors mažiausią klaidelę, jis 
bus laisvas kaip paukštis. Manau, nieko čia blogo, jei Berė 
pasikalbės su Armbrusteriu, vis tiek laukiame laboratorijos 
tyrimų rezultatų. 

— Pasakysiu, kas blogai, - piktai atšovė Grėjus. - Jis - toks 
pat nusikaltėlis kaip Deividas. Girdėjote, ką pasakė toji mo- 
teriškė Valters. Kaltinimų Klitui sąrašas ilgas. Berė gali pa- 
kliūti į spąstus ir būti nužudyta. 

Generalinis prokuroras papurtė galvą. 

— Armbrusteris pasakė, kad šiandien po pietų ponią Merit 
išrašė iš ligoninės. Ji taip pat dalyvaus interviu, tad Arm- 
brusteris neketina smurtauti. - Jis atsisuko į Bere. - Manau, 
tu sutinki? 

- Žinoma! 

— Kur ir kada? - trumpai paklausė Grėjus. 

— Senatoriaus namuose. Aštuntą valandą. 


Hoturiasdošimt šeštas skyrius 


Lesiai aštuntą valandą Berė paskambino į senatoriaus namų 
duris. Jas atidarė slaptosios tarnybos agentas ir mandagiai 
paprašė leisti patikrinti kuprinę. Ją patikrinęs, grąžino Berei 
ir ją pačią apvedžiojo nešiojamuoju metalo detektoriumi. 

Senatorius Armbrusteris išėjo pasitikti Berės. Abiem ran- 
kom suspaudė jai ranką ir perdėtai nuoširdžiai tarė: 

— Tikiuosi, po šio vakaro galėsime pamiršti visus nesusi- 
pratimus, panele Treivis. Aš jau kalbėjausi su jūsų buvusiu 
darbdaviu televizijos stotyje WVUE. Darydamas man asme- 
nišką paslaugą, jis sutiko vėl priimti jus į darbą. 

— Ačiū, senatoriau, bet nebenoriu dirbti WVUE, juolab iš 
pasigailėjimo. 

Armbrusteris kilniaširdiškai nusišypsojo. 

— Pasakysiu atvirai: aš jūsų nekaltinu. Po šio vakaro savo 
istoriją galėsite parduoti tam, kas pasiūlys didžiausią kainą. 

— Man labai smalsu, apie ką bus jūsų žadėtas išskirtinis 
interviu. 

— Neversiu jūsų ilgiau kamuotis. 

Senatorius nusivedė Berę į gražią, skoningai apstatytą 
svetainę. Marmuriniame židinyje linksmai plaikstėsi ugnis. 
Vanesa, vilkinti klostėtu chalatu, atrodė trapi tarsi karalie- 
nės Viktorijos laikų romano herojė, ji sėdėjo atsilošusi ant 
sofos. Jai vis dar buvo prijungta lašinė. 

Prie židinio, uždėjęs ranką ant atbrailos, stovėjo Jungti- 
nių Valstijų prezidentas. 

Nebuvo jokių ženklų, leidžiančių spėti, kad jis bus čia. Prie 
namo jokio automobilių eskorto. Vieninteliai slaptosios tar- 
nybos agentai buvo du vyrai, kuriuos Berė matė įeidama, ir 
ji manė, kad agentai saugo Vanesą. Berė pasistengė nuslėpti 
nerimą. 

— Sveika, panele Treivis. 

Berei pavyko atplėšti liežuvį nuo gomurio ir išlementi: 

— Labas vakaras, pone prezidente. 

Širdis taip smarkiai dunksėjo, kad Berė vos išgirdo savo 
žodžius. 

— Sveika, Bere. 

— Ponia Merit, - pasisveikino Berė, žvelgdama į Vanesą. 

Ši nusišypsojo. 

— Mudviem teko daug išgyventi, manau, gali į mane kreip- 
tis Vanesa. 

- Ačiū, - padėkojo Berė, atsisėdo į senatoriaus parodytą 
krėslą ir atsisuko į trijulę tarsi liudytoja teismo pakyloje ar 
moteris prieš komandą, kuriai pavesta sušaudyti nusikaltėlę. 

— Atrodo, jaučiatės kur kas geriau nei tada, kai mačiau jus 
pastarąjį kartą, - kreipėsi ji į Vanesą. 

— Jaučiuosi kur kas geriau. Kaip Grėjus? 

Berė dirstelėjo į Meritą, bet jo išraiška nė kiek nepasikeitė. 

— Jį pribloškė žinia, kas praėjusią naktį nutiko Spenseriui 
Martinui. 

- Ir mus visus, - pritarė senatorius su apsimestiniu liū- 
desiu. 

— Grėjus jums siunčia linkėjimus, - pasakė Berė Vanesai. 

— Nežinau, kaip judviem atsidėkoti, kad išvilkote mane iš 
Tabor House. Džordžo prižiūrima būčiau ten mirusi. 

Berė pajuto norą trenkti sau atžagaria ranka į smilkinį. 
Kas čia, Stebuklų šalis? Ar ji Alisa, pro veidrodį ką tik įkritusi 
į kitą pasaulį? Nuo pat tos akimirkos, kai peržengė senato- 

riaus Armbrusterio namų slenkstį, viskas vyko kitaip, nei ji 
tikėjosi. Kiek Berė suprato, jų pokalbis bus tik tauškalai. Ži- 
noma, Vanesa netiki, kad Džordžas Alanas pats vienas buvo 
sumanęs ją nužudyti. 

Berė nematė kitos išeities, kaip tik vaidinti pagal keistą 
scenarijų ir pažiūrėti, kuo jis baigsis. 

— Ačiū, kad paaiškinote spaudai dėl pagrobimo. 

— Tai buvo nesusipratimas, reikėjo paaiškinti, - Vanesa 
gan paprastai užbaigė šią temą. 

Senatorius nutraukė nejaukią tylą, pasiūlė Berei ko nors 
išgerti: 

— Ko pageidautumėte? 

— Ačiū, nieko. Norėčiau iš karto pereiti prie reikalo. Kodėl 
mane pasikvietėte? 

— Mes - visi trys - jautėmės skolingi jums paslaugą, pane- 
le Treivis. 

Buvo aišku, kad senatorius nusprendė būti šio įvykio ru- 
poru. Nuo tos akimirkos, kai pasisveikino, Meritas Berei ne- 
ištarė nė žodžio, bet Berė visą laiką jautė jo piktą žvilgsnį. 

— Kaip jau sakiau, - kalbėjo senatorius, - norime paaiškin- 
ti šį apmaudų nesusipratimą ir viską pamiršti. Kadangi abi 
šalys jaučia nepalankumą, norime ištiesti jums alyvos šake- 
lę - duoti išskirtinį interviu. 

— Apie ką? 

Armbrusteris pažvelgė į Deividą, tas iš pradžių pasižiūrėjo 
į Vanesą, tada į Bere. 

— Mudu su Vanesa skiriamės. 

Berė taip apstulbo, kad neteko amo, bet jai ir nereikėjo 
nieko sakyti. Meritas aiškino: 

— Daltonas Nilis rytoj vidudienį padarys pareiškimą ži- 
niasklaidai, nors pats to dar nežino. Amerikos žmonėms jis 
perskaitys mano laišką. Jums duodu jo kopiją iš anksto. 

Meritas iš vidinės švarko kišenės išsitraukė voką ir padavė 
jį Berei. 


446 + Sandra Brown 


— Ar galiu jį perskaityti dabar? 

Prezidentas linktelėjo. Berė atplėšė voką ir ištraukė du 
laiškinio popieriaus lapus su prezidento antspaudu. Po sal- 
džių sveikinimų Amerikos žmonėms ji perėjo prie laiško es- 
mės ir ėmė skaityti garsiai: 

„Mūsų sūnaus mirtis buvo siaubinga kančia poniai Me- 
rit ir man. Prezidento pareigų reikalavimai tik dar labiau 
sustiprino pirmosios šalies ponios liūdesį. Mudu nekaltina- 
me vienas kito, kad santuoka iširo. Mes prisiimame dėl to 
asmeninę kaltę, nors mano atsakomybė yra didesnė. Nesu- 
skaičiuojamą daugybę kartų prezidento pareigos užgoždavo 
mano, kaip rūpestingo vyro, prievolę. 

Vanesa - neįtikėtinai nesavanaudiška. Jokia kita moteris 
nebūtų iškentusi tiek daug ir kentusi taip ilgai. Aš žaviuosi 
Vanesa Armbruster Merit ir labai ją myliu.“ 

Berė nustojo skaityti ir pakėlė galvą. Tai buvo tas pat, kaip 
žiūrėti į tris oficialius portretus. Visų išraiškoje buvo sustin- 
gęs tobulas, amžinas mielumas. 

Berė skaitė toliau: 

„Vanesa ir aš suprantame, kad jūs, Amerikos žmonės, 
būsite nusivylę ir nusiminę dėl tokios įvykių sekos, tačiau 
niekas negali išvengti dilemos, kurią patiria milijonai mūsų 
pasaulio bendruomenės šeimų. Mes tik prašome griežtai 
nesmerkti ir suprasti, kad radome tinkamiausią išeitį iš šios 
nelaimingos padėties ir esame nuoširdūs. 

Sekdami mano uošvio senatoriaus Armbrusterio pavyz- 
džiu, mudu su Vanesa nusprendėme pasiaukodami tarnauti 
visuomenei. Mudu ir toliau jums tarnausime eidami tas pa- 
reigas, kurias mums patikėsite. Kalbėdamas apie save, noriu 
pareikšti, kad šiandien man, kaip prezidentui, labiau nei bet 
kada reikalinga jūsų nuoširdi parama. Ačiū.“ 

Apačioje parašas: Deividas Malkombas Meritas, Jungti- 
nių Valstijų prezidentas. Berė sulankstė laišką ir įkišo atgal 
į oficialų voką. 


— Labai iškalbinga, pone prezidente, - pagyrė ji. Ir po aki- 
mirkos pridūrė: - Ir labai melaginga. 

— Atleiskite? 

Berė giliai įkvėpė ir mintyse atsispyrė nuo aukšto tramp- 
lino. 

— Jūs nesate nusiminęs dėl šių skyrybų, pone prezidente. 
Jūs jaučiate palengvėjimą. Esu tikra, kad čia sandėrio dalis, 
tiesa? Sandėrio, kurį sudarėte su senatoriumi Armbrusteriu 
ir Vanesa. 

— Tai įžeidimas! - pasipiktino Armbrusteris. - Įžūlumu jūs 
pranokstate net save pačią, jaunoji ponia. Šįvakar jus pasi- 
kvietėme... 

— Tikėdamiesi, kad nupirksite mano tylėjimą už išskirti- 
nį interviu apie pirmosios šalies poros skyrybas. Atleiskite, 
senatoriau, mainai neįvyks. Nebus jokio sandėrio, preziden- 
te. - Berė atsistojo ir prisiartino prie sofos, ant kurios atsi- 
lošusi sėdėjo Vanesa. - Kaip jūs galėjote su tuo sutikti, - pa- 
klausė ji, voku plekšnodama į delną, - nors jis nužudė jūsų 
kūdikį? 

- Iškviesiu slaptąją tarnybą. 

— Ne, Klitai, - sustabdė prie svetainės durų uošvį Deivi- 
das. - Verčiau viską išsiaiškinkime. Panelė Treivis, be abejo, 
paveikta Grėjaus, jau kelias savaites drabsto mane purvais. 
Laikas jai išgirsti manąjį istorijos aiškinimą. - Atsisukęs į 
Berę, jis pareiškė: - Aš nenužudžiau Roberto Raštono Me- 
rito. Nežinau, kodėl padarėte tokią juokingą ir šmeižikišką 
išvadą, bet jūs suklydote. 

— Vanesa man leido suprasti, kad jūs jį nužudėte. O po 
pastarųjų įvykių aš ja tikiu. 

— Jūs padarėte klaidingą išvadą, Vanesą tuomet kamavo 
depresija ir ji ne itin blaiviai mąstė. 

Berė priklaupė, kad galėtų pažiūrėti Vanesai tiesiai į akis. 

— Kai su manim susisiekėte pirmą kartą, ar jus kamavo 
klinikinė depresija? O gal tiesiog bijojote? Ar jis uždusino 

jūsų kūdikį tuo metu, kai buvote kambaryje, ar užklupote jį 
stovintį prie lavonėlio su pagalve rankoj? 

— Kūdikis mirė nuo KSMS. 

Nekreipdama dėmesio į prezidentą, Berė suėmė Vanesai 
už rankos. 

— Negi leisite jam išsisukti, nors jis nužudė jūsų kūdikį ir 
bandė nužudyti jus? 

— Perspėju, panele Treivis, dar žodis ir... 

— Tėvas įkalbino sutikti su šiuo sandėriu, tiesa? Jis pasiūlė 
tylėti mainais už taikias skyrybas? Ar suprantate, kodėl jis 
ragino priimti šį sandėrį? 

— Nes žino, kad aš bijau, - silpnu balsu atsakė Vanesa. - 
Noriu nutraukti santuoką su Deividu. 

— Tylėk, Vanesa! - suriko Deividas. - Po velnių, nieko jai 
nesakyk! 

Berė kreipėsi į Vanesą: 

— Kaip manote, kodėl prezidentas sutiko skirtis, nors su- 
mažės tikimybė būti perrinktam? Kokia ta svari priežastis, 
kad sutiko skirtis? 

Vanesa atrodė netekusi galvos, jos išsigandusios žydros 
akys buvo įsmeigtos į Berę. 

— Aš... nežinau. 

— Todėl, kad jūsų tėvas pagrasino atskleisiąs baisią paslap- 
tį, jei jūsų vyras nesutiks. 

— Perspėju jus paskutinį kartą... 

— Deividai, leisk man iškviesti slaptąją tarnybą, - maldavo 
Klitas. 

Berė nekreipė į vyrus dėmesio. 

- Todėl, kad jūsų tėvas žino, kur šuo pakastas. Šiuo atveju 
tai ne vien vaizdus posakis. Lavonas iš tiesų pakastas. Kito 
kūdikio. Jį prieš daugelį metų pagimdė moteris, vardu Bekė 
Sturgis. Tas kūdikis taip pat buvo nepageidaujamas, todėl 
jūsų vyras jį nužudė. O jūsų tėvas padėjo paslėpti pėdsakus. 

Vanesa pažvelgė į tėvą. 

— Tėti, ar tai tiesa? 

— Žinoma, ne! Ši moteris — beprotė, Vanesa. Visi tai žino. 
Negalima tikėti nė vienu jos žodžiu. 

— Jums nepavyks išsisukti, ponai, - pareiškė Berė. - Nie- 
ko nebus, jei užčiaupsite man burną. Apie tai žino per daug 
žmonių. Viskas baigta. 

— Nė velnio! 

Atsiliepdami į piktą prezidento šūksnį, slaptosios tarny- 
bos agentai pravėrė duris. 

— Pone prezidente! 

Meritas nekantriai mostelėjo. 

— Dinkite iš čia! - sumaurojo. - Tai asmeninis reikalas. 

— Kas šį kartą už jus nudirbs nešvarų darbą, pone prezi- 
dente? - paklausė Berė. - Dėl to, kad prisidėjo prie jūsų klas- 
tos, daktaras Alanas bandė nusižudyti. 

- Jis bandė nusižudyti, nes jį kamuoja nevisavertiškumas. 
Medicinoje jis toks pat nevykėlis kaip Berė Treivis žiniasklai- 
doje. Jis net nepajėgė sėkmingai išsitaškyti smegenų. 

— O kaip Spenseris Martinas? - paklausė ji. - Įsakėte jį nu- 
žudyti praėjusią naktį todėl, kad žinojo per daug paslapčių. 
Ar jis buvo kambaryje tuo metu, kai uždusinote kūdikį? 

— Tu įsakei nužudyti Spensą? - suriko Vanesa. 

Deividas tulžingai pažvelgė į ją, tada kreipėsi į Berę: 

— Nenužudžiau kūdikio. Kiek kartų turiu jums tai kartoti? 
Jei Spensas būtų čia, jis patvirtintų. Aš jo nežudžiau. Ji tai 
padarė! - sušuko Meritas ir bedė pirštu į Vanesą. 

Apstulbusi ir pasipiktinusi Vanesa aiktelėjo. 

— Ne, Vanesa nenužudė kūdikio, - prieštaravo Berė. - Ir 
Bekė Sturgis nenužudė savo sūnaus. Jūs jį pasmaugėte. 

— O Dieve! O Dieve! - vaitojo Vanesa. 

— Taip, - atsisuko į ją Berė. - O tada jis negailestingai su- 
mušė tą moterį. Turėdamas tokią patirtį, jis išmoko bent 
vieną dalyką. Ėmėsi subtilesnės taktikos. 

Vanesa vėl atsisuko į tėvą. 

— Ar tai tiesa, tėti? Ar tu žinojai? 

Visiškai suglebęs senatorius atatupstas žengė prie krėslo 
ir jame sudribo. Armbrusterio laikysena bylojo apie dvide- 
šimt metų jo pečius slegiančią kaltę. 

Sielvartaudama Vanesa suriko: 

— Tai tiesa. O Dieve! Kodėl jam leidai mane vesti? Kodėl 
skatinai pagimdyti jam kūdikį? - raudojo Vanesa. - Labai 
norėjau kūdikio. - Ji pažvelgė į vyrą, tarsi šis būtų gyvas vel- 
nio įsikūnijimas. - Kaip tu galėjai jį nužudyti? Jis buvo toks 
bejėgis ir mielas. 

Meritas šiurkščiai nusijuokė: 

— Esi sentimentali kvailė, Vanesa. Be to, klysti. Kūdikis 
tave blaškė. Negalėjai pakęsti, kai jis verkdavo. Nepajėgei 
juo rūpintis, nes apskritai nieko nesugebi. Tu nemylėjai to 
kūdikio. Tai, ką tau įšvirkštė Grėjus ir ką dabar taip juokingai 
idealizuoji, tebuvo gleivės. Jas reikėjo išplauti. Tada abudu 
būtume išvengę daugybės nemalonumų. 

Berę pribloškė šlykštūs prezidento žodžiai. Armbrusteris 
irgi buvo šokiruotas, net nepajėgė nieko atšauti. 

Tačiau Vanesa nenustebo. Degančiomis akimis atsistojo 
nuo sofos. Susvyravusi įsikibo į atkaltę. 

— Šunsnuki, tai buvo ne Grėjus, o Spensas. 

— Spensas? - sušuko Meritas. 

Spensas? Nuo šios žinios Berei apsvaigo galva. 

Nekreipdama dėmesio į lašelinę, Vanesa žengė prie vyro, 
paskui tempdama stovą su ratukais. 

— Taip, Spensas. Spensas! — spjaute išspjovė ji. - Manei, 
kad mano meilužis yra Grėjus, nes norėjai taip galvoti. Toks 
nepriekaištingai pareigingas ir doras vyras kaip Grėjus Bon- 
durantas miega su geriausio draugo žmona! - pašaipiai 
nusijuokė Vanesa. - Atsibusk, Deividai. Grėjus su manim 
maloniai elgėsi tik todėl, kad žinojo apie kitas tavo mote- 


ris. Tau net į galvą nešovė, kad kaip tik Spensas dulkina tavo 

žmoną, - piktdžiugiškai aiškino Vanesa, mėgaudamasi, kad 
sugriovė Deivido iliuzijas apie vyrą, kuriuo jis taip pasitikė- 
jo. - Tai jis mane dulkino. Ir aš to norėjau. Bet šaipytis tei- 
sę turėjau aš. Jis nebuvo nė kiek geresnis už tave. Toks pat 
šaltas, beširdis šunsnukis. Jis net apsidžiaugė, kad kūdikis 
mirė. - Vanesos balsas užlūžo. - Spensas nenorėjo su juo tu- 
rėti nieko bendro, ir tai žeidė man širdį. Tačiau mano sūnus 
buvo ne tavo. Bent jau ne tau pagimdžiau kūdikį. 

Meritas skėlė jai antausį. 

Senatorius Armbrusteris pašoko iš krėslo. Riaumodamas 
tarsi liūtas, jis puolė savo protežė, o Meritas lengvai nusvie- 
dė jį į šalį. 

- Esi juokdarys, Klitai, - nusijuokė Deividas. - Esi bejėgis 
ir tiesiogine, ir perkeltine prasme. Tu - eunuchas. Tavo kiau- 
šiai per skysti, kad mane priverstum ką nors nuspręsti. 

Tada, pažvelgęs į žmoną, tarė: 

— Pakeičiau savo nuomonę dėl skyrybų, Vanesa. Ne, ne dėl 
pačių skyrybų, o dėl priežasties. Manau, pasauliui metas su- 
žinoti, kokia kekšė mano mylimoji. 

Jis priėjo prie durų ir plačiai jas atvėrė. 

Kitapus stovėjo Grėjus Bondurantas su generaliniu pro- 
kuroru Jansiu ir būriu federalinių agentų. 

— Pone prezidente, turite teisę tylėti... 

— Ką čia, po velnių, veiki, Bilai? 

Grėjus prasibrovė pro Jansį ir Meritą ir palinko prie mo- 
terų. 

— Kaip jūs? 

Laikydama verkiančią Vanesą prie krūtinės, Berė linkte- 
lėjo. 

— Nieko, ji nusiramins. 

— O tu? 

— Sukrėsta. Atrodė, jis pasiryžęs mane pasmaugti pliko- 
mis rankomis. 

— Būčiau jį pirmas nužudęs, - pareiškė Grėjus. 

Jis ilgokai nenuleido nuo Berės akių, o paskui padėjo vyk- 
dyti tai, dėl ko jie čia atvyko - suimti prezidento ir senato- 
riaus Armbrusterio. 

Meritas nesielgė oriai ir romiai. Jis siautėjo kaip tikras 
maniakas. Garsiai plūdo Jansį, kuris, reikia pripažinti, išliko 
ramus, skelbdamas prezidentui jo teises. 

Meritas šaukė, kad žmona, o ne jis nužudė jų sūnų, kad 
nuo to laiko viską darė siekdamas tik ją apsaugoti. 

— Ji uždusino kūdikį. Ji, ne aš. Ji - beprotė. 

— Perspėju, kad daugiau nieko nesakytumėte, pone prezi- 
dente, - ramino jį Jansis. - Jūs kaltinamas įvykdęs kitą nu- 
sikaltimą - Misisipės valstijoje. 

— Nesuprantu, apie ką kalbi. Klitai! Klitai, pasakyk jiems, 
kaip sunkiai serga Vanesa. 

Armbrusteris prasižiojo, bet jo lūpos buvo negyvos. Ir nors 
žandikauliai krutėjo, senatorius nepajėgė nieko išspausti. 

- Senatorius Armbrusteris turės galimybę liudyti, - tarė 
Jansis Meritui. - Jo liudijimai bus tokie pat vertingi kaip ir 
mačiusios įvykį liudytojos. 

— Vaikų kambaryje nieko nebuvo, tik Spensas, Vanesa ir 
aš. Spensas negyvas, o Vanesa meluoja. 

— Aš kalbu ne apie Roberto Raštono Merito mirtį, - paaiš- 
kino Jansis. - Mes turime tiesiogine žmogžudystės Misisi- 
pės valstijoje liudytoją. 

Atrodo, generalinio prokuroro žodžiai galų gale prasibro- 
vė pro įsiūtį į Deivido Merito sąmone. Jis pirmą kartą suvo- 
kė savo niūrią padėtį. Prezidentas ilgai stebeilijo į Jansį, tada 
atsisuko į Klitą. 

Klitas taip pat žvelgė į vyrą, kurį pats sunaikino, tačiau 
sumokėdamas milžinišką asmeninę kainą. 

Meritas piktai prisimerkė. 

— Klastingas šunsnuki, - sušvokštė jis, - ką tu padarei? 

- Il: atgavau sąmonę, šalia manęs buvo senatorius Arm- 
brusteris. 

Tylus pietietiškas Bekės Sturgis akcentas nuaidėjo nuščiu- 
vusioje studijoje. Studijos personalas įtvirtino kameras. Jie 
buvo pasinėrę į istoriją lygiai taip pat kaip milijonai viso pa- 
saulio televizijos žiūrovų. Bekė žvelgė į savo tvirtai sunertus 
pirštus ir ant kelių nuleistas plaštakas. 

— Pamenu, atsipeikėjusi vyliausi, kad pabudau iš siaubingo 
košmaro, bet viskas buvo tikra. Mano kūdikis buvo negyvas. 
Mažas kūnelis tebegulėjo ant grindų ten, kur jį buvo nume- 
tęs Deividas. Visur daugybė kraujo. Spėju, mano. Deividas 
labai smarkiai mane tada sumušė. 

— Deividas Meritas, prezidentas? 

— Taip, ponia. Tik tuomet jis dar nebuvo prezidentas. 

Bekė Sturgis ryšėjo skarelę, kad paslėptų neišnykstančią 
įdubą smilkinyje; kai tąkart jai buvo perskelta kaukolė, oda 
buvo bjauriai susiūta. Ji labai varžėsi šio darkančio rando. 
Kai Berė susitiko su Beke Sturgis, ji dėvėjo kalinių kombine- 
zoną. Šįvakar moteris vilkėjo kuklia suknele. Tik ta skarelė, 
jokių papuošalų. 

— Jis man smogė, ir daugiau nieko neprisimenu, paskui, 


kai atsipeikėjau, išvydau šalia priklaupusį senatorių Arm- 

brusterį, čiuopiantį kaklo arterijos pulsą. Jis buvo nustebęs, 
kad aš gyva, nes Deividas jam buvo pasakęs, kad numiriau. 

— Dar jis pasakė senatoriui Armbrusteriui, kad jūs nužu- 
dėte kūdikį. 

— Aš nežudžiau, - ryžtingai paprieštaravo ji. - Nužudė 
Deividas. Senatoriui papasakojau tiesą. Jis buvo labai malo- 
nus. Patarė man nesijaudinti ir pažadėjo viskuo pasirūpinti. 

— Ką jis padarė? 

— Jis iškvietė gydytoją, tas atvyko į priekabą, susiuvo man 
galvos odą ir suleido nuskausminamųjų. 

— Jūsų nenuvežė į ligoninę? 

— Ne, ponia. 

— Kada buvo paskambinta policijai? 

— Senatorius Armbrusteris paskambino į šerifo biurą. Kai 
atvyko pareigūnai... - Bekė pravirko. Berė nesikišo. Leido 
pašnekovei nusiraminti ir kalbėti toliau. - Senatorius Arm- 
brusteris jiems pamelavo. Pasakė jiems, kad aš nužudžiau 
kūdikį. Jis liepė mane suimti. Pareigūnai nusivežė mane į 
miestą ir ėmė tardyti. Policininkai norėjo, kad raštu prisipa- 
žinčiau, aiškino, neva tai netyčinė žmogžudystė. Aš atsisa- 
kiau. Iš pradžių. 

— O vėliau prisipažinote. 

— Taip, ponia. Kad paliktų mane ramybėje. Man labai 
skaudėjo galvą. Porą kartų vėmiau. Blogai jaučiausi. Tada pa- 
sirašiau raštą, kuriame buvo tvirtinama, kad aš nužudžiau 
kūdikį. Bet ne aš tai padariau. Jį nužudė Deividas Meritas ir 
išvyko iš namelio manydamas, kad nužudė ir mane. 

Berės šiek tiek kreipiama, ji papasakojo apie teismo klai- 
dą, visa surežisavęs senatorius Armbrusteris. Jis pasinaudo- 
jo savo politine įtaka. Per kelias dienas teisėjas nuteisė Beke 
kalėti iki gyvos galvos. Iš apygardos kalėjimo ji buvo perkelta 
į valstijos ir kalėjo jame iki užvakar, kol Berė iš Šarlinos Val- 


ters sužinojo apie Bekę Sturgis. Generalinis prokuroras Jan- 

sis tarpininkavo, kad Misisipės valstijos valdžia leistų Bekę 
atvežti į Vašingtoną. 

Berė paklausė: 

— Kaip manote, ar senatorius iš tiesų patikėjo Deividu Me- 
ritu, o jumis ne? Ar, jūsų nuomone, senatorius nuoširdžiai 
tikėjo, kad uždarydamas jus į kalėjimą įvykdė teisingumą? 

— Tikrai nežinau, - sąžiningai atsakė Bekė. - Nors įtariu, 
kad jis mane apgavo, siekdamas ištraukti iš bėdos Deividą. 

— Ar žinote, kad visus šiuos metus Deividas Meritas buvo 
įsitikinęs, jog jūs mirusi? 

— Nežinojau to iki vakar. Spėju, senatorius ir jį apgavo. 

Stengdamasi išlikti objektyvi, Berė vengė pasakyti tai, kas 
akivaizdu: senatorius Armbrusteris slėpė tiesą nuo Bekės 
Sturgis, kad prireikus galėtų ją panaudoti prieš žentą. Berė 
Bekę surado anksčiau, nei Armbrusteriui jos prireikė. 

— Arjūs visą šį laiką kalėjote, panele Sturgis? 

— Taip, ponia. Jau dukart buvo atsakyta patenkinti mano 
prašymą išleisti į laisvę. 

— Kodėl? Kaip rodo kalėjimo įrašai, buvote pavyzdinga ka- 
linė. 

— Nežinau kodėl, ponia. Komisija atmetė mano prašymą. 

Berė nenutraukė stojusios tylos, leido žiūrovams patiems 
padaryti akivaizdžią išvadą: Armbrusteris pasirūpino, kad 
Bekė Sturgis niekad nebūtų išleista į laisvę. 

— Prieš kelerius metus jūs sėdėjote vienoje kameroje su 
Šarlina Valters ir jai papasakojote savo istoriją. 

Bekė Sturgis linktelėjo galvą. 

— Tai atsitiko, kai Deividas tapo prezidentu. Iš pradžių Šar- 
lina manim nepatikėjo, manė, kad viską išsigalvojau. Tačiau 
kai Baltųjų rūmų vaikų kambaryje mirė jo kūdikis, Šarlina 
pagalvojo, kad galbūt sakiau tiesą. Ypač pamačiusi jūsų re- 
portažų ciklą apie KSMS. Reportažai paskatino Šarliną ma- 
nyti, kad Robertas Raštonas Meritas galbūt irgi nužudytas, o 
stengiamasi sudaryti įspūdį, kad mirties priežastis - KSMS. 

— Panele Sturgis, dabar jums ketinu užduoti galbūt sun- 
kiausią šį vakarą klausimą. Esu tikra, kad visi nori žinoti, ko- 
dėl jūs tylėjote. Kodėl per visus įkalinimo metus nebandėte 
atkreipti kieno nors dėmesio, kad buvote nepagrįstai apkal- 
tinta ir priversta pasirašyti melagingą prisipažinimą? 

Bekė gūžtelėjo pečiais, tarsi visiškai sutikdama, kad jos 
gyvenimas nereikšmingas. 

— Niekam nerūpėjo, kad aš dingau. Niekas niekada manęs 
neieškojo. Tame mieste gyvenau neilgai. Spėju, gyventojai 
pamanė, kad aš paprasčiausiai išsibasčiau - kaip kad buvau 
atsibasčiusi. Neturiu jokių artimųjų. Kam būčiau galėjusi pa- 
pasakoti? 

— Ar neturėjote advokato? 

— Taip, turėjau. Man paskyrė advokatą tą patį vakarą šeri- 
fo biure, bet jis man be paliovos kartojo, kad bus geriau, jei 
pasirašysiu prisipažinimą. Vis aiškino, kad teismas kaltini- 
mą gali perkvalifikuoti kaip suplanuotą žmogžudystę, jei ne- 
prisipažinsiu įvykdžiusi netyčinės. Advokatas aiškino, kad 
bylą dėl žmogžudystės galiu pralaimėti, kad man gali būti 
skirta mirties bausmė. Be to, ilgą laiką sirgau. Mane kamuo- 
davo tokie galvos skausmai, kad savaičių savaites gulėdavau 
kalėjimo ligoninėje. Kartais man aptemdavo protas ir nepri- 
simindavau ištisų laikotarpių. Tik po poros metų galva vėl 
ėmė sveikai dirbti. 

— Kaip tik tada ėmiau rašyti laiškus savo advokatui, bet 
jis atsakė vos į kelis. Vėliau apskritai liovėsi atsakinėjęs. Mė- 
ginau su juo susisiekti telefonu ir visada išgirsdavau, kad jo 
nėra, o advokatas man neatskambindavo. Kartą į kalėjimą 
manęs aplankyti atvyko kitas advokatas - jo pavardę turiu 
kažkur užsirašiusi. Jis pranešė, kad mano advokatas mirė ir 
kad jų daugiau netrukdyčiau. Jei nesiliausiu, Armbrusteris 
man sukelsiąs tikrą pragarą, perspėjo jis. Tuo metu Deividas 
jau buvo Kongreso narys. Nemačiau prasmės toliau siekti 

teisybės. Kas būtų patikėjęs manim, o ne Deividu Meritu ir 
Klitu Armbrusteriu? 

— Geras klausimas, panele Sturgis. Kodėl turėtume jumis 
patikėti? Kokių turite įrodymų, kad Deividas Meritas nužu- 
dė jūsų kūdikį, sumušė jus ir paliko mirti? 

— Jokių. Tačiau galiu įrodyti, kad jis buvo mano kūdikio 
tėvas, - išdidžiai atsakė Bekė. - Kaip tik tą dieną, kai mano 
kūdikis buvo nužudytas, buvau nukirpusi jo plaukų garba- 
nėlę ir apkarpiusi nagučius. Visus šiuos metus juos laikiau 
mažoje papjė mašė dėžutėje. Dabar jie pas poną Jansį. Jis 
sakė, kad atliks tyrimus, kurie įrodys, ar Deividas tėvas, ar 
ne. Nenorėjau jų atiduoti, nes tai viskas, kas liko iš mano 
kūdikio. Tačiau ponas Jansis, kai tik laboratorija baigs tirti, 
pažadėjo juos grąžinti. Žmonės gali manyti, kad meluoju, ta- 
čiau mano kūdikis jiems pasakys tiesą. 

Berė nusprendė, kad dabar pats tinkamiausias metas 
baigti interviu. 

- Ačiū, panele Sturgis. 

Ji atsisuko į studijos kamerą, ši ją priartino stambiu planu. 

— Pasak generalinio prokuroro Jansio, pirminiai plaukų ir 
nagučių DNR tyrimai rodo, kad Bekės Sturgis sūnaus tėvas 
yra Deividas Meritas. Prabėgs dar daug laiko, kol bus peržiū- 
rėtos Bekės Sturgis suėmimo aplinkybės ir jos prisipažini- 
mas. Pareigūnai užsimena, kad vyks naujas labai vėluojan- 
tis teismas. Kol kas nenuspręsta, ar Deividas Meritas bus 
patrauktas baudžiamojon atsakomybėn už žmogžudystę, 
tačiau jau dabar juodu su senatoriumi Armbrusteriu kalti- 
nami trukdę vykdyti teisingumą. Senatoriui Armbrusteriui 
skirtas namų areštas. Šiandien popiet jis oficialiai atsista- 
tydino iš Senato. Kai Kongresas nušalino Deividą Meritą ir 
pareikalavo atsistatydinti, prisiekė naujasis prezidentas Py- 
čas. Buvusiajam prezidentui taip pat skirtas namų areštas, 
jis apsistojęs Blero namuose, kol generalinis prokuroras ras 
galimybę surengti du išsamius tyrimus: vieną dėl nusikalti- 

mo Misisipės valstijoje, kitą - dėl Roberto Raštono Merito 
mirties. 

Per anksti spėlioti, kokia bus šios neįtikimos tragedijos 
pabaiga. Mūsų šalies istorijoje ir kiti prezidentai buvo įsivėlę 
į skandalus, tačiau nė vienas jų neprilygsta šiam. Nesvarbu, 
ar bus įrodyta Deivido Merito kaltė, bet jis pabėgo iš nusi- 
kaltimo vietos Misisipės valstijoje, kad išvengtų liudijimo ir 
galimos baudžiamosios atsakomybės. Jau vien tai federali- 
nis nusikaltimas ir svari priežastis pašalinti jį iš Jungtinių 
Valstijų prezidento posto. 

Su jumis buvo Berė Treivis. Labanakt. 


——> 

— Sveikas. Užeik, - pakvietė Berė, pasitraukdama į šalį, ji 
palydėjo Grėjų į viešbučio liukso numerį, kuriame buvo lai- 
kinai įsikūrusi. 

- Ačiū. Man didelė garbė būti viename kambaryje su ta- 
vim. Dabar tu - garsenybė. 

— Tačiau mano šlovė nedaro įspūdžio aptarnaujančiam 
personalui. Jie vis dar užtrunka amžinybę, kol atneša į kam- 
barį sumuštinį. - Ji pažvelgė į laikrodį. - Jau praėjo keturias- 
dešimt minučių, ir vis dar laukiu, nors mirštu iš bado. 

— Kas atsitiko apšvietimui? 

— Nieko. Taip man atrodo jaukiau. 

Numeris skendėjo tamsoje, tik prie lango blausiai degė 
vienas šviestuvas. Atitrauktos užuolaidos atskleidė naktinį 
sostinės grožį. 

Berė buvo ką tik išėjusi iš dušinės, ji ilgai maudėsi po karš- 
tu vandeniu ir nuo ausų iki kulkšnių buvo susisupusi į kilpi- 
nį viešbučio chalatą. Jos plaukai buvo dar šlapi, užkišti už 
ausų. 

— Mačiau tavo interviu, - atsainiai tarstelėjo Grėjus. 

Berė sulaikiusi kvapą laukė, ką jis toliau pasakys. 

— Jis buvo geras, Bere. 

Nors pritarianti Grėjaus šypsena sušildė Berę, ji sumenki- 
no savo sėkme: 

— Aš nieko nedariau. Pati istorija iškalbinga. 

— Nebūtų tavęs, nebūtų ir pasakojimo. 

— Jei nebūtų Merito ir Armbrusterio, irgi nebūtų pasakoji- 
mo. Man ne itin patiko tai, ką Bekė Sturgis pasakė pasauliui. 

— Kurji dabar? 

— Viešbutyje. Bilas pasirūpino, kad ją saugotų pora teismo 
vykdytojų moterų. Rytoj Bekė grįš į kalėjimą, bus jame tol, 
kol jos bylą iš naujo išnagrinės Misisipės valstijos teisėjas. 

— Interviu buvo toks jaudinantis, kad visuomenė triukš- 
mingai reikalaus ją išlaisvinti. 

— Mažų mažiausiai jai bus paskirtas prisiekusiųjų teis- 
mas. Nustebčiau, jei būtų pripažinta kalta. Jei bus nuteista, 
tikriausiai bausmė bus paskirta tokia, kokią jau atliko. 

Truputį pagalvojęs, Grėjus paklausė: 

— Kaip CNN kanalui pavyko tave prisikalbinti? 

— Jie pasiūlė daugiau nei kiti. Ką tau galiu pasakyti? - su- 
mirksėjo ji akimis. - Mane galima nupirkti. 

— Tavo sumuštinis, - pasakė Grėjus ir nuėjo atidaryti 
durų. Jis pasirašė sąskaitą ir padėjo padėklą ant kavos sta- 
lelio priešais sofą. 

— Man skambino Amanda Alan, - pasakė Berė Grėjui. - Yra 
požymių, gydytojams teikiančių vilties. Amanda nusiteikusi 
optimistiškai. Ji labai myli savo vyrą ir pasiryžusi jam viską 
atleisti, jei liks gyvas. 

— To iš jos ir galėjai tikėtis, - atsakė Grėjus. - Kaip Dien- 
raštis? 

— Moku už jo gyvenimą viešbutyje. Nenoriu, kad grįžtų į 
tą niūrų namą. Jau ir taip baisu - jis miršta, bent neturėtų 
mirti ten. Nemanau, kad kuris nors mūsų galėtų ten grįžti ir 
užmiršti tas jame praleistas siaubingas dienas. 

— Kurjis gyvens? 

Berė atsikando duonos plutelės. 

— Ketinu pirkti namą. Kur nors priemiestyje. Ir kad būtų 
uošvės kambarys Dienraščiui. Draudimo išmoka už mano 
namą mieste buvo daugiau nei dosni, o gaudama algą, dėl ku- 
rios deruosi, veikiausiai galėsiu nusipirkti tokį namą, kokio 
panorėsiu. Galėčiau įsigyti šunį, kad palaikytų Dienraščiui 
draugiją, kol manęs nebus namie. Manau, esu pasirengusi 
mylėti kitą šunį, nors, žinoma, niekas neatstos Kronkaito. 

— Ar aptarei šias mintis su Dienraščiu? 

— Jis truputį paniurnėjo, kad „nėra sukruštas labdaros 
prašytojas“, bet apsipras, - vos šypsodamasi atsakė Berė. 

Suvalgiusi ketvirtadalį sumuštinio, pastūmė lėkštę į šalį. 

— Maniau, miršti iš bado. 

— Matyt, ne. 

— Kas nors ne taip, Bere? 

— Nieko, - suirzusi atsakė ji ir nenoriai prisipažino: - Ne- 
žinau. 

— Atsidūrei kaip tik ten, kur visą laiką norėjai būti - savo 
profesinės karjeros viršūnėje, ir visi šalies televizijos kana- 
lai rėksmingai siekia pasirašyti su tavim sutartį. Gali pati 
nustatyti kainą. Paėmei šimtmečio interviu. Tikėjausi rasti 
tave gurkšnojančią šampaną. 

- Ir aš to tikėjausi, - nusiminusi atsakė ji. - Tačiau nusteb- 
tum sužinojęs, kaip slegia būti žmogum, nuvertusiu prezi- 
dentą. 

— Tu nesi už tai atsakinga. Deividas pats kaltas, kad žlugo. 

- Žinoma, tu teisus. Štai čia, - ji patapšnojo per galvą, - 
suvokiu, kad tu teisus. Galbūt prieštaringai jaučiuosi dėl 
Houvio. Jis tapo auka, o neturėjo. Jaučiuosi dėl to netiesio- 
giai kalta. 

— Dėl to kaltas Spensas. 

Berė sielvartingai atsiduso. 

— Jaučiuosi panašiai kaip po gimdymo. Sunkiai gimdžiusi, 
turiu kūdikį, tačiau dar nesu tikra, ar jį myliu. - Nukreipusi 

žvilgsnį, Berė pridūrė: - Jei jau prakalbome apie kūdikius, 
šiandien po pietų man skambino Vanesa. 

Grėjus klausiamai pažvelgė į ją. 

— Ji padėkojo, kad interviu su Beke Sturgis nebuvo skan- 
dalingas, nors galėjau šią istoriją paversti bulvarine. - Berė 
trumpai užsigalvojo. - Pamaniau, kad mano santūrumas by- 
loja apie brandą. Gerokai ūgtelėjau ir kaip asmenybė, ir kaip 
žurnalistė. 

— Be abejonės. 

— Kadir kaip ten būtų, - Berė užmiršo savistabą, - šįvakar 
Vanesa išsikelia iš Baltųjų rūmų, bet dėl to nenusimena, nes 
su tais namais ją sieja siaubingi prisiminimai. 

— Suprantama, Bekės Sturgis istorija ją sukrėtė. Vanesa be 
paliovos kartojo negalinti suprasti, kaip jos tėvas galėjo įsi- 
velti į tokį niekingą - tai mano, ne Vanesos apibūdinimas - 
dalyką. Jis ne tik nuslėpė smurtinį nusikaltimą, bet ir leido 
jai tekėti už Deivido. Net skatino. Vanesa jaučiasi išduota. 

— Kokie dabar jos santykiai su Klitu? - paklausė Grėjus. 

— Vanesa tvirtina niekada jam neatleisianti. 

- Jis nusipelnė, kad dukra jo išsižadėtų, bet jį tai pražudys. 

Berė linktelėjo. 

— Ji pažadėjo Bilui Jansiui bendradarbiauti, kai šis tirs Ro- 
berto Raštono mirties bylą. Dabar, kai nesibaimina dėl savo 
gyvybės, ji gali sakyti tiesą. Kūdikį nužudė Deividas, o Spen- 
sas pakišo mintį dėl KSMS. 

— Toks tas Spensas. Paprastumas visada buvo jo stiprybė. 

— Ar Vanesa jį mylėjo? 

— Spensą? Ne. Iš Spenso ji norėjo to paties, ko siekė iš visų 
vyrų - dėmesio ir apsaugos. Iš pykčio leido Deividui paragau- 
ti savo paties vaistų skonio - apgaudinėjo jį su vyru, kurio 
ištikimybę Deividas laikė nepaperkama. Tačiau kai Spensas 
nuo jos nusigręžė, Vanesa šį atstūmimą išgyveno skaudžiai. 


— Ir atsigręžė į tave. 

— Ieškodama draugystės. 

Berė atsistojo ir neramiai apėjo kavos stalelį. 

— Esu tikra, kad ji norėjo ne tik draugystės. 

— Tačiau gavo tik ją. 

— Galėjai man anksčiau pasakyti. 

— Nebuvo ko pasakoti. 

— Kaip tik tai ir galėjai pasakyti. 

— Niekada netroškau Vanesos. Ir niekada su ja nemiego- 
jau. Viskas. Patenkinta? 

— Taip. Ar labai sunku buvo prisipažinti? 

Grėjus sunėrė pirštus ir priglaudė juos prie lūpų, tada ste- 
bėjo, kaip Berė muistosi nuo jo akylaus žvilgsnio. 

— Ko žiūri? - paklausė ji. 

— Manau, tave labiausiai piktina, kad neprisiekiau amži- 
nos meilės. 

Ji šiurkščiai - damai taip nedera - nusikvatojo. 

- Štai ir vėl glostai savo savimeilę. Blogas įprotis, Bondu- 
rantai. 

— Esu čia su tavim, Bere, - tyliai tarė jis. Tada sugriebė jos 
chalato diržą ir iš lėto prisitraukė ją prie savęs. - Ar tas na- 
mas, kurį ketini pirkti, bus didelis? 

— Kodėl klausi? 

— Man pasiūlė darbą Teisingumo departamente. Būsiu 
laisvai samdomas neetatinis darbuotojas. Mane sudomino. 
Daug laiko praleisiu Vašingtone ir man reikės kur nors ap- 
sistoti. 

— Suprantu. - Berės širdis ėmė plakti smarkiau. Grįžo ape- 
titas. Tiesą sakant, ji pasijuto alkana kaip vilkas. - O kaip 
Raketa, Valkata ir Daktaras? 

— Pasirūpinsiu, kad kas nors prižiūrėtų juos ir namą, kol 
manęs nebus. Dirbdamas tą darbą turėsiu daug laisvo laiko. 
Dažnai grįšiu į Vajomingą. 


— Jau viską suplanavai. 

— Beveik. 

Grėjus timptelėjo už diržo galų, praskleidė Berės chalatą ir 
uždėjo rankas jai ant liemens. Laikė Berę sukaustęs žvilgsniu. 

— Kartą esi pasakiusi nežiūrėti į tave taip, tarsi nieko ne- 
reikštum. Tu man reiški, Bere. Atsikratyk tų jausmų šiukšlių, 
kurias tau paliko tėvai. Tavo tėvas apsigaudinėjo. Tu velnio- 
niškai svarbi. 

Tada jis suspaudė Berę ir pasisodino ant kelių, apkabino 
kaklą ir ėmė bučiuoti, erotiškai grūsdamas liežuvį jai į burną. 
Berė krūtinėje pajuto tuštumą, dvasia ėmė kilti aukštyn. 

Pirštų galiukais Grėjus pajuto, kad Berės speneliai sustan- 
dėjo ir tapo jautrūs. Jis juos spaudė, glostė, glamonėjo krū- 
tis, o Berė tuo metu jį nurengė. Kai Berė įsileido jį į vidų, Grė- 
jus lūpomis tvirtai suspaudė spenelį. Ji kilo aukštyn, leidosi 
žemyn ant Grėjaus nevaržomai geidulingai. Kur ji išmoko 
šitaip judėti? Kur įgijo šių kūniškų įgūdžių, keliančių Grėjui 
tokį didelį malonumą? Iš kokių pagonių protėvių paveldėjo 
šias paslaptingas žinias? 

Berė dar niekada nebuvo taip atsiliepusi kūnu ir jautusi 
tokį poreikį teikti malonumą. Netrukus ji pajuto orgazmą. 

— Galir vėl pradėsi rėkti kaip aną kartą? 

— Jei liausiesi. 

— Nė velnio, - sudejavo Grėjus. 

Jis sučiupojos šlaunis ir vėl praskėtė. Nuo malonaus spau- 
dimo viduje Berė aiktelėjo. 

— Norėjau pasakyti... kad rėksiu... jei manęs neužčiaupsi. 

Grėjus bučiniu užčiaupė jai burną ir baigė bučiuoti tik 
tada, kai abu vienu metu patyrė orgazmą. Grėjus veidu įsi- 
kniaubė į Berės krūtis. Jos tylios, trūkčiojamos aimanos 
meiliai aidėjo tamsoje. 

Tada Berė susmuko Grėjui ant krūtinės ir nosį įkniaubė 
jam į kaklą. Grėjus ilgai laikė ją apkabinęs. Galų gale Grėjus 


paleido ją, nubraukė Berei nuo veido šlapius plaukus, smi- 

liaus galiuku pavedžiojo per skruostikaulį ir nykščiu paglos- 
tė drėgnas lūpas. 

Grėjus jai dar nebuvo rodęs tokio švelnumo, ir Berei iš- 
tryško ašaros. Ji sušnibždėjo vieną vienintelį žodį: 

— Bondurantai. 

- Žinai, - tarė jis, - man sukietėja vien nuo tavo balso. Tai 
kelia nepatogumų. 

Tyliai juokdamasi, ji palinko prie jo ir apipylė bučiniais. 

— Vadinasi, nesuklysiu, jei pasakysiu, kad manes geidi? 

Grėjui neatsakius, Berė atsitraukė, kad galėtų pažvelgti 
jam į veidą. Jis sužvairavo, tarsi sakydamas, kad ji ne visai 
pataikė. 

— Myli? - tyliai paklausė ji. 

Grėjus žvelgė į ją tylėdamas, bet viską pasakė jo gilios žy- 
dros akys. 

— Tikrai? - vėl sušnibždėjo ji. 

— Tik per daug nedžiūgauk, - perspėjo Grėjus. - Niekada 
neprisiminsiu tavo gimtadienio, Valentino dienos ir kokių 
nors sukakčių. Nesu tas, kuris dovanoja širdeles ir gėles. 

Berė delnais suėmė jo skruostus. 

— Ar apgaudinėsi mane? 

— Ne, - tvirtai atsakė jis. - Niekada. 

— Tada man nereikia širdelių ir gėlių. 

— O sekso? 

— Sekso reikia. 

Jie gulėjo ant šono plačioje lovoje. Vėsus glotnus jos už- 
pakaliukas glaudėsi prie gauruoto ir šilto Grėjaus pilvo. Jis 
buvo padėjęs smakrą ant Berės viršugalvio. Ją supo Grėjaus, 
kuris savininkiškai glamonėjo krūtis, šiluma. Retkarčiais 
Grėjaus nykštys nuslysdavo ant Berės spenelio. Ji kartkartė- 
mis paimdavo jo ranką ir bučiuodavo tą vietą, kurioje vis dar 
buvo matyti neryškios dantų žymės, juk Berė jam įkando vos 
prieš keletą savaičių. 

Berę suėmė miegas. Prieš pat užmigdama, ji ištarė jo 
vardą. 

- Hm? 

— Nori, pasakysiu tau kai ką ironiška? - Grėjus nieko ne- 
atsakė, bet Berė suprato, kad jis klausosi. - Aš mylėjau savo 
tėvą. Beviltiškai. 

- Žinau, - sušnibždėjo jai į plaukus. 


Epilogas 


R. Berės rašomojo stalo suskambėjo telefonas. Ji žvilgtelė- 
jo į laikrodį. Po penkių minučių reikia būti studijoje. Galima 
trumpai pasikalbėti. Galbūt čia Grėjus. Jis dažnai paskam- 
bindavo prieš pat eterį linkėdamas nusilaužti koją... dar ge- 
riau sulaužyti jam, kai tik Berė grįš namo. 

Šypsodamasi ji pakėlė ragelį. 

— Berė Treivis. 

— Vakar mačiau tave per televiziją. Nusidažei plaukus? 

Tai buvo Šarlina Valters. 

— Tik pasišviesinau. Tau patiko? 

— Ne. Ana spalva tau labiau tiko, turėtum rinktis tą spalvą. 

Berė nusišypsojo. Šarlina išgarsėjo mažne kaip ji. Jos pa- 
vardė buvo minima kiekviename spausdintame ar eteryje 
skelbiamame pasakojime, kaip žlugo Merito administracija. 
Kalinė dabar save laikė Berės kolege. 

— Kaip jautiesi, Šarlina? 

— Pučia vidurius. Per pietus davė pupelių. 

— Užjaučiu. Klausyk, man reikia būti studijoje po... 

— Turbūt užvirusi tą košę skraidai padebesiais. 

Praėjo šeši mėnesiai, kai Bekė Sturgis buvo ištraukta iš 
nebūties. Merito ir Armbrusterio laukė teismas. Prokurorai 
vis dar rengė bylas. Advokatai kūrė gynybos taktiką, buvo 
gausybė įkalčių ir liudytojų, sutinkančių duoti parodymus 

apie nusikaltimus mainais už teisinę neliečiamybę ar švel- 
nesnę bausmę. 

— Visai nesidžiaugiu, kad tų žmonių gyvenimas sužlugdy- 
tas, - atsakė Berė. - Nors viliuosi, kad ateityje tai padės už- 
kirsti kelią nesaikingam piktnaudžiavimui valdžia. 

- Nedėčiau per daug vilčių. Žmonės tokie, kokie yra. 

Berė dirstelėjo į laikrodį. Trys minutės. Ji prispaudė ragelį 
prie peties ir iš rašomojo stalo stalčiaus išsitraukė veidrodėlį 
su pudrine. Makiažui nebus laiko. 

— Labai smagu su tavim kalbėtis, Šarlina, bet... 

— Manau, tuos šunsnukius reikia pakarti. Kai jie taip ap- 
kartino Bekei gyvenimą, jiems neturėtų būti leista kvėpuoti 
nė minutės. 

- Jei jie bus nuteisti, teisingumo sistema juos deramai 
nubaus. 

Šarlina suprunkštė, rodydama panieką teisingumo sis- 
temai. 

— Tu bent jau kai ką nuveikei, kai tau papasakojau apie 
Bekę. Užtrukai, vis dėlto galiausiai ėmei veikti. 

— Taip, na... 

— Ne taip kaip toji. Ji nė velnio nepadarė. 

— Na, ji buvo kalėjime. Be to, sakė, kad ne kažin ką... 

— Ne Bekė, mulke. Ponia Merit. 

Berė padėjo veidrodėlį ir suėmė telefono ragelį. 

— Ponia Merit? 

— Ar ne tokį vardą sakiau? Vanesa Armbruster Merit. 

Akivaizdu, Berė kai ko neišgirdo. Žvilgčiodama į laikrodį 
ir Šarlinai čiauškant į ausį, ji praleido kai ką gyvybiškai svar- 
baus. 

— Ar nori pasakyti, kad Vanesai Merit buvai papasakojusi 
apie Bekę Sturgis? 

— O kaipgi! 

— Kada, Šarlina? 

— Kas kada? 

— Kada suja kalbėjai - kada jai papasakojai apie Bekę Stur- 
gis ir jos kūdikį? 

- Leisk pagalvoti. Žinoma, kai Bekė man pasipasakojo. 
Kai Merit tapo pirmąja šalies ponia, visai netrukus. 

— Šarlina, jei tai dar viena tavo prasimanyta pasaka... 

— Tu - mano draugė. Draugėms pasakų neseku. 

Berės mintys sukosi kaip pašėlusios. 

— Ar teisingai tave supratau? Tu papasakojai Merit, pir- 
majai šalies poniai, apie Bekę Sturgis ir jos meilės ryšius su 
Deividu Meritu prieš daugelį metų? 

— Viską. Kaip tau. Pasakiau, kad Deividas Meritas nužudė 
kūdikį, o senatorius viską užglaistė. 

Berė padėjo alkūnę ant rašomojo stalo ir delnu pasirėmė 
galvą, kad kambarys nesisuktų prieš akis. 

- Pliekiau jai laiškus vieną po kito, - kalbėjo Šarlina, - no- 
rėjau perspėti, kad ištekėjo už žudiko, bet Vanesa nekreipė 
į juos dėmesio. Bent jau man taip atrodė. O paskui kartą 
paskambino man į kalėjimą. Žinoma, prisistatė svetima pa- 
varde ir paliko telefono numerį, kuriuo galėjau skambinti, - 
ji sumokėjo. Mudvi kalbėjome pusvalandį, o gal ir ilgiau. 
Įsiutinau moteris, stovinčias eilėje prie telefono, bet liepiau 
joms užsikrušti. 

Ant Berės rašomojo stalo tiksėjo laikrodis, širdis dunksėjo 
dar smarkiau. Berė nuslopino kylantį gumulą. 

Prodiuserio asistentė įkišo pro duris galvą į Berės kabi- 
netą. 

— Bere, devyniasdešimt sekundžių. 

Berė parodė, kad suprato. 

- Šarlina, ar niekam nesakei, kad tau skambino pirmoji 
šalies ponia? 

— Žinoma, sakiau! - sušuko Šarlina. - Tačiau negi manai, 
kad kas nors manim patikėjo? 

Moteris, kuri universitete neva buvo Roberto Redfordo 
mylimoji ir Elviui Presliui pagimdė meilės vaisių? Kas būtų 
ja patikėjęs? 

— Vadinasi... - Berė negalėjo sukaupti minčių. - Vadinasi... 

— Bere? - vėl pasirodė prodiuserio asistentė. - Kaip jautie- 
si? Eteris už minutės. 

— Tuoj būsiu. - Tada ji kreipėsi į Šarliną: - Ir ką ji pasakė, 
kai papasakojai apie Bekę Sturgis? 

— Pasakė, kad tai privalo likti tarp mūsų, ir liepė man liau- 
tis rašius jai laiškus, kitaip ant manęs užsiundysianti FTB. 
Pasakiau, kad pati gali čia atvykti, susitikti su Beke ir viską 
išgirsti iš pirmų lūpų, bet ponia Merit atsisakė, aiškino ne- 
galinti. Pasakė, kad tai įvyko labai seniai, be to, tikriausiai 
netiesa. Velnioniškai perpykau. Tiek vargau, kol suja susisie- 
kiau, o ji nekreipė dėmesio į mano perspėjimą. Nepraėjo nė 
dveji metai, ir ji pastojo. Nors jai viską išklojau, ji nusprendė 
susilaukti vaiko su tuo vyru. Ji tikriausiai pamišusi. 

Vanesa Armbruster Merit toli gražu ne pamišėlė. 

Bere, prašau, padėkite man. Negi nesuprantate, ką bandau 
jums pasakyti? 

O jei motyvas buvo paprasčiausia kasdienė pagieža? 

Aš nežudžiau Roberto Raštono. 

Vis dėlto ji nužudė sūnų! 

Deividas Meritas sakė tiesą. 

Ji beprotė. 

O kalėjimo filosofės Šarlinos Valters žodžiais, pamišėliai 
gali išsisukti iš kone bet kokios padėties. Nustebtum sužinojusi. 

Vos girdimu balsu Berė paklausė: 

— Šarlina, ar Vanesa Merit tau dar kada nors skambino? 

— Tik kartą. Patarė paskambinti tau. 

Alibi 

Aukščiausios klasės detek- 
tyvas, parašytas puikiu, 
patraukliu stiliumi. Žmog- 
žudystė, įtampa, intrigos, 
korupcija... Rašytoja 
sukuria ir įtikinamą psi- 
chologinį portretą žmo- 
gaus, kuris turi pasirinkti: 
aistra ar sąžinė? 

Baltasis barštis 


Vienas populiariausių 
JAV rašytojos Sandros 
Brown trilerių, kuriame 
autorė puikiai derina 
įtampą ir stiprius 
jausmus. 


DDU DU 


JUD 


cusikeitimas 


Knyga, atskleidžianti ga- 
lingą, beveik mistinį ryšį 
tarp dvynių. Ryšį, kuris 
nenutrūksta po vienos iš 
dvynių mirties ir kuris 
įkvepia gyvą likusią seserį 
nueiti beveik neįmanomą 
kelią, kad surastų sesers 
žudikus ir atkeršytų jiems. 

Spąstai 


Dėmesį prikaustančio 
trilerio centre - samdomo 
žudiko ir jį persekiojančio 
policininko kova bei mirtį 
sėjančios aistros istorija. 


IN GHUM 


Pavydas 


Detektyvinių trilerių 
meistrė Sandra Brown 
pasirūpino, kad meilės, 
neapykantos ir pavydo 
pinklėse kvapą gniaužian- 
čios atomazgos skaityto- 
jas karštligiškai ieškotų 
iki paskutinių šio romano 
puslapių... 

veika, tamsa 


Istorija apie moterį, 
bėgančią nuo praeities 
šmėklų, tačiau įsipainio- 
jančią į pavojingą istoriją 
ir įkliūvančią į dar krau- 
pesnį košmarą, keliantį 
grėsmę ir jos ateičiai. 


il) 


Rošvarus Žaidimas 


Intriguojanti ir kupina 
netikėtų peripetijų de- 
tektyvinė istorija apie 
manijas ir jų padari- 
nius. Susikompromita- 
vusi futbolo žvaigždė 
prarado viską, nes žaidė 
ne pagal taisykles. Da- 
bar jo ateitį ir gyvybę 
lemia paskutinis ėjimas, 
o laikas baigiasi... 

Rikošotas 


Detektyvas seržantas 
Dankanas Hačeris vidury 
nakties iškviečiamas į 
teisėjo Kato Leirdo namus 
tirti žmogžudystės. Iš pir- 
mo žvilgsnio viskas atrodo 
paprasta: Eliza, gražuolė 
teisėjo žmona, gindamasi 
nušovė įsilaužėlį. Tačiau 
Dankanui Elizos pasakoji- 
mas sukelia įtarimų... 


Ė 


MINI 


IUI 


Užgavėnės 
„Įtemptas, puikus, nenu- 
trūkstantis pasakojimas, 
kupinas siužeto vingių ir 
posūkių, jaudinantis ir 
baisus kaip pelkės, ištvir- 
kęs ir dekadentiškas kaip 
Prancūzų kvartalas Užga- 
vėnių karnavalo įkarštyje. 
Puota, kurios neįmanoma 
praleisti.“ 

Book Page 

Mirtinos paslaptys 


„Brown talentas papasa- 
koti istoriją be galo retas 
net tarp populiariausių 
rašytojų.“ 


Toronto Sun 


„Brown jėga - kurti 
erotizmu pagardintus 
siužetus, verčiančius skai- 
tytojus nepabaigiamai 
spėlioti.“ 

Library Journal 


Ši 


caliio paktorius 
Trileris, kuriame susipina 
šiurpių nusikaltimų tyri- 

mas, nevaržoma aistra ir 

nuolat auganti įtampa. 

Šv? 
Po lėktuvo katastrofos 
smarkiai sužalota Eiverė 
per klaidą palaikoma žu- 
vusia kandidato į Senatą 
žmona Kerole. Plastikos 
chirurgas sudarkytą mo- 
ters veidą pakeičia Kerolės 
veidu. Maža to, gulėdama 
ligoninėje Eiverė sužino, 
kad kažkas iš būsimo 
senatoriaus artimųjų 
planuoja jį nužudyti. Ban- 
dydama išgelbėti vyrui, 
kurį spėjo pamilti, gyvybę, 
Eiverė turės gyventi kitos 
moters gyvenimą. 

Ir rizikuoti savuoju... 

timas veidas 

Šarada 


Po širdies persodinimo 
operacijos televizijos seri- 
alų žvaigždė Keitė Delani 
persikelia į Teksasą vesti 
kartą per savaitę trans- 
liuojamos laidos ir ne- 
trukus sužino, jog kažkas 
persekioja ir žudo visus, 
kuriems buvo persodinta 
širdis tą pačią dieną kaip 
ir jai. Moteris kreipiasi 

į detektyvinių romanų 
rašytoją, kad šis padėtų 
rasti žudiką... 

Romanas 


Iš anglų kalbos vertė Donatas Masilionis 


Redaktorė Danutė Gadeikienė 
Korektorės Gražina Stankevičienė ir Marijona Treigienė 


24 p Viršelio dailininkas Donatas Gendvila 
Ą J (O “ Kt “ Maketavo Zita Pikturnienė 
/ Tiražas 5000 egz. 
Išleido leidykla „Alma littera“, Ulonų g. 2, LT-08245 Vilnius 
Interneto svetainė: www.almalittera.lt 


Spaudė UAB „Spindulio spaustuvė“, Vakarinis aplinkkelis 24, LT-48184 Kaunas 
Interneto svetainė: www.spindulys.lt 


Padedama Grėjaus ir bičiulio žurnalisto Berė sužino 


kartu ir jų paslaptis sužinojusią žurnalistę... Fotografas Patrick Demarchelier 


Sandra Brown 
(Sandra Braun, g. 1948 m.) 

JAV rašytoja, detektyvinių trilerių autorė, parašė 

per 60 knygų. Jos išverstos į daugiau kaip 30 kalbų. 
Lietuvių skaitytojams gerai žinomi jos romanai: 
„Alibi“, „Pavydas“, „Baltasis karštis“, „Šalčio faktorius“, 
„Sveika, tamsa“, „Susikeitimas“, „Spąstai“, „Svetimas 
veidas“, „Mirtinos paslaptys“, „Nešvarus žaidimas“, 
„Rikošetas“, „Šarada“. Daugelis S. Brown romanų yra 
skaitomiausių knygų sąrašuose ir visi jos detektyvai, 
pasak USA Today, verčia skaitytoją nerimastingai 

versti puslapį po puslapio iki pat pabaigos. 


Berė Treivis - pašėlusiai gera reporterė, įstrigusi 
nykiame televizijos kanale. Tačiau vieną dieną jai i 
netikėtai paskambina pirmoji šalies ponia Vanesa knygų 
Merit ir pasiūlo temą, tokia proga žurnalistui kl Tlv as 
pasitaiko tik kartą gyvenime. Priblokšta sūnaus 
netekties prezidento žmona įtaria, kad jos kūdikis. 4 ži 
ideda “ i TT SP — Nemokamas knygų katalogas kiekvieną ketvirtį 
galėjo būti nužudytas. Bėrė nusprendžia žūtbūt - Naujausios ir populiariausios knygos 
išsiaiškinti tiesą. Pagalbos moteris kreipiasi į buvusį „ — Ypatingi pasiūlymai | 
prezidento patarėją Grėjų Bondurantą, kuris, kaip Rei aleks ina k, 
sklando gandai, buvo Vanesos meilužis ir galbūt NY a e 
mirusio kūdikio tėvas. Jau per pirmą susitikimą šio www.knyguklubas.lt 
mįslingo vyro kerams neatsispiria ir Berė... 


Tapkite Knygų klubo nariu! 


baisias Baltųjų rūmų paslaptis. Joms iškilus į viešumą 
prezidentas prarastų postą. Tačiau tas paslaptis žino ir 
įtakingos politinės jėgos, turinčios vieną tikslą - 
palaidoti skandalingą pirmosios šalies poros praeitį, ov 


